
Aniversare 


CA  UN  POM  RĂSĂDIT  PE  O  CULME... 


Prea  Fericitul  Părinte  Patriarh  Teoctist  a  împlinit  vârsta  de  90  de  ani.  Privindu-I 
în  această  perspectivă  a  veacului  pe  care  l-a  străbătut,  ni-1  imaginăm  ca  pe  un  pom 
răsădit  pe  o  culme,  dominând  tot  peisajul  din  jur. 

Ştim  cu  toţii  că  provine  dintr-o  familie  de  ostenitori,  pe  glie,  din  ţinutul 
Botoşanilor,  şi  mai  ştim  că  este  „monah  din  pruncie”.  Cele  dintâi  studii  teologice 
le-a  făcut  într-un  seminar  monahal,  iar  pe  cele  universitare  le-a  făcut  la 
Facultatea  de  Teologie  din  Bucureşti,  unde,  mai  târziu,  va  ajunge  rector,  veghind 
la  buna  pregătire  a  generaţiilor  de  preoţi  pentru  a  răspunde  vocaţiei  şi  misiunii 
de  păstori  sufleteşti. 

Prea  Fericirea  Sa  a  acumulat  o  experienţă  în  slujirea  Bisericii  pe  care  nimeni 
dintre  ierarhii  Sfântului  Sinod  nu  o  are.  Aceasta  înseamnă  o  cunoaştere  deplină  a 
realităţilor  din  Biserica  noastră.  A  fost  exarh  şi  vicar  la  Iaşi  sub  păstorirea 
mitropolitului  de  pioasă  amintire  Justinian  Marina,  şi  apoi,  din  1 950,  a  fost  hirotonit 
episcop  vicar  patriarhal,  aflându-se  timp  de  12  ani  (1950  -  1962)  sub  ascultarea 
aceluiaşi  ierarh  devenit  între  timp  patriarh  al  Bisericii  Ortodoxe  Române. 

Au  urmat  apoi  zece  ani  de  păstorire  a  Episcopiei  Aradului,  cu  probleme  nu 
dintre  cele  mai  uşoare.  Cu  perseverenţă  şi  pricepere  a  dat  o  nouă  înfăţişare  reşedinţei 
eparhiale  şi  multor  biserici,  aflate  în  stare  de  degradare.  Pe  plan  spiritual  a  întărit 
coeziunea  şi  evlavia  fiilor  săi  duhovniceşti  din  acea  parte  de  ţară. 

Biserica  l-a  chemat  apoi,  în  1973  pe  ierarhul  de  la  Arad  să  preia  moştenirea 
adormitului  în  Domnul,  mitropolit  Firmilian  al  Olteniei,  devenind  arhiepiscop  al 
Craiovei  şi  mitropolit  al  Olteniei.  Noul  arhipăstor  a  dovedit  atunci  supleţea  şi 
geniul  adaptării  la  noi  situaţii.  De  obârşie  moldovean,  devenit  prin  sluijire 
transilvănean,  se  arată  acum  întru  toate  oltean,  împlinind  astfel  cuvântul  paulin  : 
„m-am  făcut  tuturor  toate”. 

Când  a  venit  timpul  vacantării  Mitropoliei  Moldovei  şi  Sucevei,  în  1977, 
Colegiul  electoral  bisericesc  l-a  ales  pe  mitropolitul  din  cetatea  Băniei,  întâistătător 
al  Mitropoliei  de  unde  îşi  avea  obârşie.  S-a  zis  atunci  de  către  moldoveni :  „întru  ale 
sale  a  venit”.  Nouă  ani  a  condus  destinele  bisericeşti  ale  Moldovei  şi  Sucevei,  ducând 
mai  departe  opera  de  reînnoire  şi  reîntinerire  a  locaşurilor  de  cult  şi  mănăstireşti. 

Un  an  şi  jumătate  a  girat  şi  conducerea  Mitropoliei  Ardealului,  în  timpul 
vacanţei  dintre  retragerea  fostului  mitropolit  Nicolae  Mladin  şi  alegerea  noului 
mitropolit  în  1982. 

Toate  cele  de  până  atunci  au  constituit  temeiuri  pentru  o  nouă  etapă  a  slujirii, 
de  această  dată  pe  cea  mai  înaltă  treaptă  a  ierarhiei,  cea  de  patriarh.  Alegerea  în 
această  demnitate  eclesiastică  a  avut  loc  în  urmă  cu  aproape  două  decenii  (1986), 
perioadă  de  timp  în  care  iarăşi,  s-au  înscris  noi  şi  noi  împliniri  în  viaţa 
Arhiepiscopiei  Bucureştilor  şi  a  întregii  Patriarhii.  Datorită  trecutului  urmat  prin 
toate  regiunile  ţării  Prea  Fericirea  Sa  a  fost  numit,  pe  bună  dreptate,  „patriarh  al 
tuturor  românilor  de  pretutindeni 

Prin  întreaga  lucrare  săvârşită.  Prea  Fericirea  Sa  a  imprimat  un  duh  nou  slujirii 
altarului  Bisericii  străbune.  A  fost  un  mentor  şi  constructor  al  unor  noi  punţi  de 
comunicare  între  Biserici,  mereu  atent  la  porunca  Mântuitorului  Hristos  „ca  toţi 
să  fie  una”.  Vizitele  întreprinse  de  întâistătători  ai  unor  Biserici  Ortodoxe  în 
România  ca  şi  vizitele  Prea  Fericirii  Sale  făcute  unor  astfel  de  Biserici  surori  au 
întărit  legăturile  pe  plan  interortodox. 

Memorabile  au  rămas  vizitele  reciproce  a  papei  Ioan  Paul  al  II-lea  în  România 
şi  a  Prea  Fericirii  Sale  la  Vatican.  S-au  reîntors  astfel  eforturile  de  apropiere  şi 
refacere  a  unităţii  de  credinţă  dintre  cele  două  Biserici. 

Relaţiile  Bisericii  noastre  cu  organismele  ecumenice  precum  Consiliul 
Ecumenic  al  Bisericilor  şi  Conferinţa  Bisericilor  Europene  au  cunoscut  o  dezvoltare 
continuă  în  timpul  păstoririi  Prea  Fericirii  Sale.  Prin  delegaţii  săi.  Biserica  noastră 
a  dovedit  un  element  de  echilibru  şi  responsabilitate  în  aceste  organisme. 

O  permanentă  preocupare  a  arătat  Prea  Fericirea  Sa  comunităţilor  ortodoxe 
Româneşti  de  peste  hotare.  Schimbările  petrecute  în  diaspora  românească  după 
căderea  cortinei  de  fier  şi  mai  ales  după  accentuarea  fenomenului  migraţiei,  au 
constituit  o  preocupare  pentru  Biserica  noastră. 

Reorganizarea  eparhiilor  existente  în  Europa  şi  America,  ca  şi  înfiinţarea  de 
noi  eparhii  sunt  realităţi  care  s-au  conturat  în  anii  în  care  Prea  Fericirea  Sa  a 
devenit  întâistătător  al  Bisericii  noastre. 

în  conlucrare  cu  toţi  membrii  Sf,  Sinod,  Prea  Fericitul  a  manifestat  o  permanentă 
preocupare  faţă  de  învăţământul  teologic  ca  şi  faţă  de  predarea  Religiei  în  şcoală. 

O  problemă  faţă  de  care  Biserica  a  trebuit  să-şi  reînnoiască  metodele  şi  să  şi 
le  diversifice  a  fost  cea  a  misiunii  ei  social-caritative.  Personal,  Prea  Fericirea  Sa 


s-a  implicat  în  găsirea  de  soluţii  pentru  ajutorarea  copiilor  aflaţi  în  dificultate  şi  a 
persoanelor  vârstnice  din  aşezămintele  de  caritate.  „Pe  treptele  slujirii  creştine”, 
ce  înscrie  până  în  prezent  1 5  volume,  constituie  o  dovadă  despre  grija  pe  care 
patriarhul  ţării  o  acordă  implicării  Bisericii  în  slujirea  socială  a  credincioşilor. 

în  1 999,  ca  o  recunoaştere  a  meritelor  pe  plan  cultural  spiritual.  Prea  Fericirea 
Sa  a  primit  titlul  de  membru  de  onoare  al  Academiei  Române.  A  fost  distins  de 
asemenea  cu  titlul  de  „Doctor  Honoris  Causa”  din  partea  mai  multor  universităţi 
din  ţară  şi  străinătate. 

Vigoarea  şi  zelul  pastoral  misionar  care  îl  însufleţesc  şi  la  venerabila  vârstă 
de  90  de  ani,  îl  arată  pe  Prea  Fericirea  Sa  ca  pe  un  ales  şi  binecuvântat  de  Dumnezeu 
părinte  duhovnicesc  al  nostru  al  tuturor. 

A 

înălţăm  la  cer  sincere  rugăciuni  ca  Bunul  Dumnezeu  să-i  hărăzească  pe  mai 
departe  sănătate  şi  puteri  reînnoite  spre  a  veghea  şi  cârmui  cu  aceeaşi  înţelepciune 
destinele  Bisericii  noastre. 


t  ANTONIE 
Mitropolitul  Ardealului 


Studii  şi  articole 


BISERICA  ÎNTR-O  EUROPĂ  UNITĂ* 


Tema  propusă  spre  elucidare  şi  dezbatere  în  cadrul  acestui  Simpozion  este 
deopotrivă  actuală  şi  incitantă.  Este  actuală  pentru  că,  niciodată  nu  s-a  vorbit  mai 
mult,  la  noi  dar  şi  în  alte  părţi  despre  integrarea  europeană  ca  şi  despre  soluţiile  şi 
rolul  pe  care  Biserica  sau  bisericile  îl  au  în  această  interprindere  de  o  importanţă 
deosebită. 

Este  incitantă  pentru  că  ea,  cum  e  şi  firesc,  naşte  discuţii  şi  polemici,  naşte 
idei  şi  fenomene  de  multe  ori  contradictorii,  dar  care  până  la  urmă  toate  converg 
spre  acelaşi  ţel  al  popoarelor  europene  :  O  Europă  unită. 

Unificarea  europeană  este  fără  putinţă  de  tăgadă  cel  mai  important  fenomen 
la  care  asistăm  acum  la  începutul  unui  nou  mileniu,  al  treilea  al  erei  creştine  şi  care 
prin  problematicile  şi  tendinţele  pe  care  le  generează  va  preocupa  încă  multă  vreme 
omenirea.  Proiectul  acesta  visat  de  secole  de  către  o  Europă  dezbinată  confesional 
şi  naţional,  acela  al  unificării  europene  e  figura  politică,  economică,  militară  şi  religioasă 
a  bătrânului  nostru  continent  pentru  secolul  al  XXI-lea. 

Acest  fenomen  vast  şi  complex  este  fără  îndoială  rezultatul  unor  crize  istorice 
majore  care  au  periclitat  destinul  Europei  şi  chiar  existenţa  ei  atât  din  exterior  (asaltul 
islamic  sau  sovietic)  cât  şi  al  interminabilelor  lupte  civile  dintre  naţiunile  europene. 

Ieşirea  Europei  din  schizofrenia  ideologiilor  totalitare,  reconstrucţia  ei 
democratică  şi  unitară  în  epoca  postbelică  a  fost  opera  unor  mari  politicieni  şi  gânditori 
democrat  creştini,  deveniţi  adevăraţi  „ părinţi  fondatori'  ai  Europei  unite  între 
care  amintim  şi  pe  Konrad  Adenaeur,  care  patronează  în  chip  spiritual  fundaţia 
organizatoare  a  acestui  Simpozion. 

Meritul  gânditorilor  „părinţilor  fondatori  ”  ai  Europei  unite  este  acela  de  a  fi 
evidenţiat  conexiunea  vitală  existentă  între  personalism  şi  federalism.  în  centrul 
politicii  Europei  unite  nu  poate  sta  decât  „politica  persoanei",  politica  libertăţii 
responsabile  şi  a  solidarităţii  contemporane  (  apud.  I.Ică  jr.,  Resorturile  creştine 
ale  unificării  europene ,  în  „îndrumătorul  Bisericesc"  -  Sibiu,  2004,  p.  132). 

Persoana ,  prin  excelenţă  este  Mântuitorul  nostru  Iisus  Hristos,  Logosul  divin 
întrupat,  cel  care  „la  plinirea  vremii”  a  venit  pe  pământ  pentru  a  ne  restaura 

*  Referat  prezentat  la  simpozionul  organizat  de  Academia  Evanghelică  a  Transilvaniei 
din  Sibiu  -  noiembrie  2004 


STUDII  ŞI  ARTICOLE 

ontologic,  a  reface  legătura  noastră  cu  Dumnezeu  şi  de  a  ne  izbăvi  din  urmările 
păcatului  strămoşesc.  Teologia  persoanei  privită  din  punctul  de  vedere  al  doctrinei 
creştine  a  stat  la  baza  formei  de  gândire  a  Europei,  imprimând  o  viziune  relaţional- 
personală  nu  numai  despre  Dumnezeu  dar  şi  despre  om,  lume  şi  istorie.  Tocmai  de 
aceea  Denis  de  Rougemont  şi  după  el  Constantin  Noica  afirmau  că  Europa  s-a 
născut  la  325  odată  cu  Sinodul  I  ecumenic  de  la  Niceea  care  a  definit  dogma  privitoare 
la  cea  de  a  doua  persoană  a  Sf.  Treimi,  Mântuitorul  Iisus  Hristos.  Deci  rădăcinile 
creştine  ale  Europei  sunt  lucruri  palpabile,  dovedite  istoric  şi  care  nu  pot  fi  tăgăduite. 
Fără  identitatea  ei  creştină.  Europa  se  transformă  într-un  recipient  iraţional  de  ideologii, 
într-o  entitate  fără  tradiţie  şi  prin  urmare  fără  opoziţii  şi  fără  propuneri  constructive. 

Paul  Valery  a  arătat  graniţele  reale  ale  Europei  afirmând  că  „Europa  există 
acolo  unde  domneşte  influenţa  credinţei  creştine,  a  lumii  latine  şi  a  literaturii  eline". 

Deschiderea  creştinismului  faţă  de  popoarele  Europei  a  fost  un  element 
fundamental  pentru  naşterea  acesteia  deoarece  datorită  acesteia  creştinismul  nu  a 
devenit  o  religie  naţională  ci  a  acceptat  ca  pe  nişte  egali  pe  oamenii  proveniţi  din 
toate  neamurile,  ţările  şi  stările  sociale,  oferind  o  identitate  comună  tuturor  şi  creând 
astfel  sentimentul  că  toţi  aparţin  aceeaşi  lumi. 

„  Casa  europeană  -  după  cuvântul  arhiepiscopului  Hristodulos  al  Greciei  - 
a  fost  ridicată  astfel:  grafie  faptului  că  creştinii  au  păstrat  educaţia  elină, 
tradiţia  de  drept  romană  dar  mai  presus  de  toate  s-au  luptat  pentru 
transformarea  unui  imperiu  crunt  într-o  republică  creştină  ",  (cf.  Europa 
Noastră,  în  „Almanah  bisericesc”,  2004,  Târgovişte,  p.  72). 

Europa  este  produsul  creştinismului,  este  bogăţia  culturală  născută  în  urma 
faptului  că  Biserica  Creştină  a  oferit  tuturor  popoarelor  o  identitate  comună,  o  educaţie 
comună  şi  o  concepţie  comunitară. 

Biserica  Ortodoxă  a  fost  un  factor  important  de  formare  a  identităţii  civilizaţiei 


europene.  Părinţii  greci  ai  primelor  veacuri  au  realizat  o  sinteză  armonioasă  şi 


echilibrată  a  principiilor  spiritului  european, 


iar  Biserica  Ortodoxă  dăinuie  în  spiritul 


acestei  tradiţii  patristice. 

Ortodoxia  a  păstrat  legături  directe,  prin  spiritul  ei  puternic  tradiţional,  cu 
conţinutul  primordial  al  elementelor  fundamentale  ale  spiritului  european  după  cum 
acestea  s-au  întipărit  în  tradiţia  patristică  şi  în  moştenirea  spirituală  a  popoarelor 
creştine  până  în  timpurile  noastre. 

Şi  astăzi  Biserica  Ortodoxă  este  pe  deplin  conştientă  de  rolul  pe  care  îl  are  în 
procesul  de  integrare  europeană  şi  caută  prin  mijloacele  ei  specifice  să  contribuie  la 
realizarea  acestui  vis  al  popoarelor  bătrânului  nostru  continent. 

Intrarea  României  în  Uniunea  Europeană  va  aduce  după  sine,  aşa  cum  este 
firesc  prezenţa  B.O.R.  în  structurile  europene.  Astfel,  alături  de  celelalte  popoare 
ortodoxe,  noi  românii  vom  avea  o  mare  şansă  în  istoria  europeană.  Pentru  noi  va  fi 
o  adevărată  binecuvântare  de  la  Dumnezeu,  a  ni  se  oferi  posibilitatea  să  valorificăm 

tezaurul  de  credinţă  şi  de  trăire  creştină  în  forma  sa  cea  mai  curată,  tezaur  pe  care 
îl  deţinem  şi  prin  care  putem  îmbogăţi  sufletul  Europei. 

Aş  dori  să  închei  cu  un  fragment  din  Declaraţia  Comună  semnată  de  S.Sa 
Papa  Ioan  Paul  al  II-lea  şi  P.F.  Părinte  Patriarh  Teoctist  la  Vatican  în  2002:  „  Biserica 
nu  este  o  realitate  închisă  în  ea  însăşi:  ea  este  trimisă  în  lume  şi  este  deschisă 
către  lume.  Noile  posibilităţi  care  se  creează  într-o  Europă  deja  unită  şi  care 
îşi  extinde  graniţele  pentru  a  îmbrăţişa  popoarele  şi  culturile  din  partea  centrală 
şi  răsăriteană  a  continentului  constituie  o  provocare  pe  care  creştinii  din  Răsărit 
şi  din  Apus  trebuie  să  o  întâmpine  împreună.  Cu  cât  vor  fi  mai  uniţi  în 
mărturisirea  Unicului  Dumnezeu  cu  atât  ei  vor  da  expresie ,  consistenţă  şi  spaţiu 
sufletului  creştin  al  Europei ,  sfinţeniei  vieţii ,  demnităţii  şi  drepturilor 
fundamentale  ale  persoanei  umane ,  dreptăţii  şi  solidarităţii  păcii ,  reconcilierii , 
valorilor  familiei ,  apărării  creaţiei.  Europa  întreagă  are  nevoie  de  bogăţia 
culturală  creată  de  creştinism  ". 

Să-l  rugăm  pe  Dumnezeu  „  Părintele  Luminilor  de  la  care  se  coboară  toată 
darea  cea  bună  şi  tot  darul  cel  desăvârşit  ”  (Iacob,  1,  17)  să  ne  lumineze  calea  şi 
mintea  întru  înfăptuirea  acestui  mare  deziderat  al  poporului  nostru. 

Biserica  se  roagă  şi  lucrează  în  acest  sens  sub  oblăduirea  Sf.  Duh  şi  speranţa 
noastră  este  că  idealul  ei  se  va  împlini  curând. 

% 

t  Visarion  Răşinăreanu 
episcop-vicar  Sibiu 

Abstract:  The  European  unification  is  undoubtedly  the  most  important 
event  of  the  part  of  the  xvorld  we  live  in  at  the  beginning  of  the  new  millennium, 
the  third  of  the  Christian  Era.  At  the  core  of  this  huge  and  complex  process  lies 
the  connection  established  by  its  lfounding  Fathers  "  between  personalism  and 
federalism.  The  present  author  considers  the  "politics  of  the  person  ",  a  politics 
of  responsible  freedom  and  solidarity ;  the  very  link  with  the  Christian  roots  of 
the  European  ethos.  According  to  Denis  de  Rougemont  and  Constantin  Noica 
the  date  of  birth  of  Europe  is  325  CE,  when  the  First  Ecumenica l  Council 
defined  at  Nicaea  the  divinity  of  the  Logos  made  flesh  for  our  salvation,  the 
Person  par  excellence.  Europe  itself  is  the  historical  product  of  Latin  and 
Hellenic  heritages  molded  into  a  Christian  Republic.  The  Church,  especially 
the  Orthodox  Church .  including  the  Romanian  Orthodox  Church,  can  enrich 
the  new  European  edification  with  the  genuine  content  of  the  spirituality  of  its 
primeval  foundation.  This  major  task  challenges  the  Eastern  and  Western  part 
of  European  Christianity  to  witness  in  a  renewed  unity  the  Tri-unique  God,  the 
sacredness  of  life,  the  dignity  of  the  human  person,  the  values  of  the  family,  the 
society  of  justice  and  solidarity,  peace,  reconciliation,  and  integrity  of  creation. 

PREOŢI  ŞI  TEOLOGI  DIN  ARHIEPISCOPIA  SIBIULUI 
MORŢI  ÎN  ÎNCHISORILE  COMUNISTE 

Am  prezentat  nu  de  mult,  în  „Revista  Teologică”  de  la  Sibiu  (nr.  4,  2004,  p. 
33-64),  date  despre  60  de  preoţi  şi  studenţi  teologi  din  judeţele  Sibiu  şi  Braşov  care 
au  cunoscut  regimul  de  teroare  şi  înfometare  din  închisorile  comuniste  între  anii 
1948-1964,  dintre  care  câţiva  mai  trăiesc  şi  azi. 

A 

In  cele  ce  urmează  prezentăm  câteva  informaţii  succinte  -  aşa  cum  au  ajuns 
până  la  noi  -  despre  cinci  teologi  şi  preoţi  sibieni  şi  braşoveni  care  şi-au  pierdut 
viaţa  în  acele  înfricoşate  închisori  ori  în  afara  lor.  Am  întocmit  această  listă  în  semn 
de  smerit  omagiu  pentru  suferinţa  lor,  dar  şi  ca  un  îndemn  pentru  preoţii  mai  tineri 
ca  să-i  pomenească  mereu  în  rugăciunile  lor,  ca  pe  nişte  adevăraţi  „mucenici”  ai 
Bisericii  şi  ai  neamului. 

SANDU  IOAN,  teolog,  profesor  şi  director  al  Şcolii  normale  ortodoxe  .Andrei 
Şaguna”  din  Sibiu,  mort  în  închisoarea  de  la  Sighet. 

S-a  născut  la  2  septembrie  1 889  în  familia  unor  credincioşi  ţărani  din  Sâmbăta 
de  Sus  în  Ţara  Făgăraşului.  A  urmat  şcoala  primară  confesională  din  sat,  apoi 
Gimnaziul  ortodox  „Andrei  Şaguna”  din  Braşov  ( 1 902- 1 9 1 0)  şi  Institutul  teologic 
din  Sibiu  ( 1 9 10- 1 9 1 3).  La  Sibiu  a  avut  ca  profesori  pe  Nicolae  Bălan,  viitorul  mitropolit 
al  Ardealului,  Silviu  Dragomir,  viitor  membru  titular  al  Academiei  Române,  Onisifor 
Ghibu,  viitor  membru  corespondent  al  aceleaşi  Academiei,  viitori  profesori  la 
Universitatea  din  Cluj,  Pavel  Roşea,  viitor  profesor  la  Academia  de  Studii  Comerciale 
din  Cluj  şi  alţii. 

în  1914  a  trecut  munţii  şi  s-a  înscris  la  Facultatea  de  Litere  şi  Filosofie  a 
Universităţii  din  Bucureşti,  unde  a  fost  studentul  lui  Dimitrie  Onciul,  Nicolae  Iorga, 
Vasile  Pârvan  şi  alţii.  După  1916a  fost  nevoit  să-şi  continue  studiile  la  Universitatea 

A 

din  Iaşi,  unde  a  obţinut  licenţa  în  Istorie  şi  Latină  în  1 9 1 9.  In  acelaşi  timp,  în  1 9 1 6 
s-a  înrolat  ca  voluntar  în  armata  română,  luptând  pe  front  ca  ofiţer  combatant;  cu 
alte  cuvinte,  a  contribuit  şi  el  la  realizarea  statului  naţional  român  unitar. 

După  Unire,  a  funcţionat  pentru  foarte  scurt  timp  ca  secretar  al  Arhiepiscopiei 
Sibiului,  iar  de  la  1  septembrie  1919  ca  profesor  de  Limba  română  la  noul  liceu 
românesc  „Gheorghe  Lazăr”  din  Sibiu.  Paralel,  între  anii  1920-1922,  la  solicitarea 

noului  mitropolit  al  Ardealului  Nicolae  Bălan,  a  predat  Limba  şi  Literatura  română  la 
Institutul  teologic  sibian  (deoarece  unii  studenţi  erau  absolvenţi  de  licee  maghiare  sau 
săseşti,  în  care  nu  se  preda  această  disciplină). 

Din  toamna  anului  1 922  a  funcţionat  ca  profesor  şi  director  al  Liceului  „M ihai 
Viteazul’'  din  Alba  Iulia,  înfiinţat  tot  după  Unire.  După  1 0  ani  de  muncă,  la  1  ianuarie 
1 932,  tot  la  solicitarea  mitropolitului  Nicolae  Bălan,  s-a  reîntors  la  Sibiu,  fiind  numit 
profesor  şi  director  la  Şcoala  normală  ortodoxă  „Andrei  Şaguna44,  unde  va  funcţiona 
până  în  1947.  Merită  să  fie  reţinut  faptul  că  în  timpul  directoratului  său,  s-a  zidit 
impunătoarea  clădire  a  Şcolii  normale  (cu  frumoasa  ei  capelă),  una  dintre  cele  mai 
modeme"  edificii  şcolare  din  sud-estul  Europei,  „naţionalizată44  în  1948  şi  pe  care 
Arhiepiscopia  Sibiului  nu  s-a  străduit  să  o  redobândească,  după  1989. 

Tot  în  această  perioadă  a  activităţii  lui  a  fost  ales  membru  în  Adunarea  eparhială 
a  Arhiepiscopiei  Sibiului  (din  partea  „cercului  electoral  Avrig"),  consilier  eparhial 
onorific  şi  „secţia  culturală44  a  Arhiepiscopiei,  preşedinte  al  secţiei  Sibiu  a  Asociaţiei 
pentru  mireni  „Frăţia  Ortodoxă  Română44  (FOR),  care  se  constituise  atunci  la  Cluj, 
sub  preşedinţia  acad.  Sextil  Puşcariu.  Preţuirea  de  care  se  bucura  rezultă  şi  din 
faptul  că  episcopul  Nicolae  Ivan  al  Clujului  (1855-1936)  i-a  propus  să  accepte 
postul  de  arhiereu-vicar  la  Cluj  (nefiind  căsătorit),  propunere  pe  care  a  refuzat-o  în 
mod  delicat. 

Ca  profesor  la  Alba  Iulia,  apoi  la  Sibiu,  a  scris  câteva  lucrări  istorice  şi  a  rostit 
numeroase  conferinţe,  unele  din  ele  fiind  apoi  tipărite.  Notăm  câteva  din  ele: 
Consideraţii  asupra  problemei  unificării  (Sibiu,  1922,  28  p.),  Dimitrie  Cantemir. 
Două  sute  de  ani  de  la  moartea  lui  (în  Anuarul  Liceului  «Mihai  Viteazul»,  1923/ 
24,  p.  25-49),  Un  martir  al  Ortodoxiei  :  mitropolitul  Sava  Brancovici  (Sibiu, 
1934,  17  p.),  Braşovul  de  altădată  (Sibiu,  1935,  7  p.),  Neagoe  Basarab ,  apărător 

A 

şi  sprijinitor  al  Ortodoxiei  (Sibiu,  1938,  23  p.),  Începuturile  Şcolii  normale 
«Andrei  Şaguna»  din  Sibiu  la  150  de  ani  de  existenţă  (în  Anuarul  acesteia  pe 
anul  1937/1938,  p.  29  -  46),  Unirea  Principatelor  Române  (în  acelaşi  Anuar,  p. 
73-93)  şi  altele.  Toate  îl  arată  ca  un  bun  mânuitor  al  condeiului  şi  ca  un  orator  de 
excep-ţie.  Avea  una  din  cele  mai  bune  biblioteci  cu  profil  istoric  din  ţară  (absolut 
toate  lucrările  lui  Nicolae  Iorga  şi  altele). 

Curând  au  început  vremuri  grele  pentru  profesorul  şi  directorul  Ioan  Sandu. 

A 

In  urma  recomandării  mitropolitului  Nicolae  Bălan,  la  28  ianuarie  1941,  a  fost  numit 
subsecretar  de  stat  în  Ministerul  Educaţiei  Naţionale,  Cultelor  şi  Artelor,  ministru 
fiind  generalul  Radu  Rosetti,  cunoscut  istoric  militar  şi  membru  al  Academiei 
Române.  Dar  la  1  februarie  1 942  a  demisionat  şi  s-a  reîntors  la  postul  său  din  Sibiu. 

A 

In  toamna  anului  1945  a  fost  înlocuit  din  postul  de  director,  păstrându-şi,  însă, 
catedra.  Dar  după  doi  ani,  deci  în  1947,  a  fost  pensionat,  la  numai  58  de  ani.  Din 
nefericire,  din  cauza  funcţiei  de  subsecretar  de  stat  pe  care  a  deţinut-o  în  timpul 

guvernării  lui  Ioan  Antonescu,  a  avut  mult  de  suferit.  A  fost  arestat  şi  anchetat  în 
vara  anului  1946  şi  judecat  de  „Tribunalul  Poporului”  din  Bucureşti  „pentru  sprijinul 
dat  dictaturii  antonesciene”,  dar  la  6  octombrie  1946  dosarul  a  fost  clasat.  A  fost 
din  nou  arestat  în  august  1 948  şi  reţinut  până  la  1 9  ianuarie  1 949,  când,  prin  sentinţa 
nr.  123  a  Curţii  din  Bucureşti,  Secţia  IV  Penală,  a  fost  achitat.  în  sfârşit,  în  noaptea 
de  5/6  mai  1950  a  fost  arestat  în  casa  lui  din  Sâmbăta  de  Sus;  în  aceeaşi  noapte  au 
mai  fost  arestaţi  numeroşi  alţi  foşti  demnitari  de  stat.  După  ancheta  care  a  avut  loc  la 
Securitatea  din  Sibiu  (  anchetat  de  «celebrul»  colonel  Gheorghe  Crăciun),  a  fost 
trimis  în  închisoarea  de  la  Sighet,  unde  a  ajuns  la  3  iulie  1950  (cf.  voi.  Memoria 

A 

închisorii  Sighet,  Bucureşti,  1999,  p.  253  şi  259).  In  această  fioroasă  închisoare,  în 
care  au  zăcut  sute  de  alţi  oameni  de  cultură  ai  neamului  nostru,  a  murit  în  ziua  de  8 
mai  1955,  în  urma  chinurilor  şi  bătăilor  îndurate.  Ioan  Sandu  rămâne  o  personalitate 
de  seamă  în  istoria  învăţământului  românesc  din  perioada  interbelică,  dar  şi  ca  un 
adevărat  «mucenic»  din  timpul  persecuţiilor  comuniste  din  ţara  noastră. 

Bibliografie:  Singura  monografie  despre  I.  Sandu  la  Mircea  Păcurariu, 
Cărturari  sibieni  de  altădată.  Cluj -Napoca,  2002,  p.  482-484  (lucrată  pe  baza 
informaţiilor  primite  chiar  în  anul  morţii  sale,  1955,  de  la  Părintele  Gheorghe 
Maior,  prietenul  şi  colegul  de  profesorat  la  Şcoala  normală  «Andrei  Şaguna»,  al 
lui  I.  Sandu);  recent:  Adrian  Nicolae  Petcu,  Profesorul  Ioan  D.  Sandu,  un  martir 
al  Bisericii,  ms.,  6  pag.  (articol  scris  pe  baza  unor  acte  inedite  din  Arhiva  Ministerului 
Justiţiei). 

CĂRMĂNUŞ  NICOLAE,  preot  ortodox,  mort  în  închisoare, 
în  Registrul  de  hirotonii  al  Arhiepiscopiei  Sibiului  este  menţionat  ca  fiind  născut 
la  1  Decembrie  1893  în  Sălciva-jud.  Caraş  Severin.  Probabil  este  satul  Sălciva, 

A 

com.  Zam,  azi  în  jud.  Hunedoara.  In  anul  1914  apare  între  absolvenţii  Institutului 
pedagogic  (Preparandia)  din  Arad,  cu  aceeaşi  indicare  a  locului  de  naştere  (cf. 
Teodor  Botiş,  Istoria  Şcoalei  normale  (Preparandiei)  şi  a  Institutului  teologic 

A 

ort.  Român  din  Arad,  Arad,  1922,  p.  494).  In  acelaşi  Registru  de  hirotonii  se 
menţiona  că  a  făcut  un  „curs  clerical  extraordinar,  fără  să  se  precizeze  unde  anume. 

A 

In  orice  caz,  în  lucrarea  lui  Botiş  citată  mai  sus,  nu  apare  printre  absolvenţii  de 
teologie.  După  ce  a  funcţionat  4  ani  ca  învăţător  (nu  ştim  unde),  la  1 7  şi  1 8  mai 
1919  a  fost  hirotonit  diacon  şi  preot  în  Sibiu,  de  episcopul  Ioan  Papp  de  la  Arad 
(care  era  pe  atunci  «locţiitor  de  mitropolit»,  scaunul  de  la  Sibiu  fiind  vacant),  pentru 

A 

parohia  Fundata,  protopopiatul  Bran,  jud.  Braşov.  In  această  parohie  apare  ca  preot 

până  în  1949,  ultimul  an  în  care  au  apărut  Calendarele  cu  «Şematism»  ale 
Arhiepiscopiei  Sibiului. 

Nu  se  ştie  când  a  fost  arestat.  După  anumite  informaţii,  a  fost  închis  la  Braşov 
şi  Ocnele  Mari.  A  murit  la  10  martie  1950,  probabil  la  Ocnele  Mari. 

Bibliografie:  Paul  Caravia,  Virgiliu  Constantinescu  şi  Flori  Stănescu,  Biserica 
întemniţată.  România  1944-1989,  Bucureşti,  1998,  p.  114-115. 

GHINDEA  IOAN,  preot  ortodox,  mort  în  închisoare. 

în  Registrul  de  hirotonii  al  Arhiepiscopiei  Sibiului  este  trecut  ca  fiind  născut  la 
4  iunie  1908  în  Ucea  de  Sus,  din  fostul  judeţ  Făgăraş  (azi  jud.  Braşov).  A  urmat 
cursurile  Şcolii  normale  ortodoxe  «Andrei  Şaguna»  din  Sibiu  (abs.  1929),  apoi  ale 
Academiei  teologice  «Andreiene»  tot  în  Sibiu  (1929-1933).  La  5  şi  7  mai  1935, 
arhiereul  vicar  Dr.  Vasile  Stan  de  la  Sibiu  (viitor  episcop  al  Maramureşului)  l-a 
hirotonit  diacon  şi  preot  pentru  parohia  Zdrapţi,  protopopiatul  Brad,  din  judeţul 
Hunedoara.  Din  1941,  Calendarele  cu  Şematism  ale  Arhiepiscopiei  Sibiului  îl  arată 
ca  «administrator  parohial»  la  parohia  Drăguş  din  protopopiatul  Avrig,  unde  apare 
până  în  1949,  ultimul  an  în  care  au  apărut  acele  Calendare  cu  Şematism. 

Lucrările  consacrate  «rezistenţei»  româneşti  îl  prezintă  pe  preotul  Ghindea 
ca  activând  în  «organizaţia  lui  Olimpiu  Borzea»  în  Munţii  Făgăraşului.  A  fost  arestat 
şi  anchetat  la  Securitatea  din  Făgăraş  şi  din  Sibiu.  A  murit  în  închisoare,  fără  să 
cunoaştem  data  exactă. 

Bibliografie:  Cicerone  Ioniţoiu,  Cartea  de  aur  a  Rezistenţei  româneşti 
împotriva  comunismului,  voi.  I,  Bucureşti,  1995-1996,  p.  63-64;  Paul  Caravia, 
Virgiliu  Constantinescu  şi  Flori  Stănescu,  Biserica  întemniţată.  România  1944- 
1989,  Bucureşti,  1998,  p.  207;  informaţii  de  la  Pr.  Nichita  Bălescu,  fost 
deţinut  politic. 

LUCA  SIMION,  preot  ortodox  asasinat 

Originar  din  Ocna  Sibiului,  născut  la  26  iunie  1 923,  într-o  familie  de  ţărani.  A 
urmat  cursurile  Liceului  «Gheorghe  Lazăr»  din  Sibiu,  apoi  -  împreună  cu  fratele 
său  geamăn,  Dănilă  -  au  studiat  la  Academiile  teologice  din  Timişoara  (1 945-1947) 
şi  Sibiu  (1947-1949),  la  cea  din  urmă  obţinând  licenţa.  A  fost  hirotonit  preot  la  6 
decembrie  1 949  pentru  parohia  Ruşi,  din  protopopiatul  Sibiu. 

Părintele  Dănilă  Luca,  azi  protopop  pensionar  în  Sibiu,  afirmă  că  în  ziua  de  25 
iunie  1952  fratele  său  Simion  a  ieşit  din  biroul  Păr.  Diacon  losif  Bolog  de  la 
Arhiepiscopie,  a  fost  luat  de  doi  indivizi  îmbrăcaţi  în  haine  civile,  care  l-au  introdus 
într-o  dubă  neagră.  Aceste  lucruri  i-au  fost  relatate  chiar  de  Păr.  Bolog.  Pe  la  orele 
14  a  fost  anunţat  că  Părintele  Simion  a  fost  găsit  înecat  în  lacul  din  Dumbrava 
Sibiului.  Părinţii  preotului  loan  Trifan  din  Sibiu,  care  pe  atunci  erau  angajaţi  în 
Dumbrava  Sibiului,  i-au  mărturisit  Părintelui  Dănilă  că  în  jurul  orei  1 3  doi  indivizi 

suspecţi  au  traversat  lacul  Dumbrava  într-o  barcă,  iar  un  altul,  pe  o  motocicletă  cu 
ataş,  a  făcut  înconjurul  lacului.  La  ora  14  a  sosit  la  faţa  locului  şi  medicul  legist, 
care  a  constatat  decesul. 

Toate  aceste  lucruri  i  s-au  părut  foarte  suspecte,  fapt  pentru  care  Păr.  Dănilă 
a  avut  curajul  să  se  prezinte  la  Miliţia  şi  Securitatea  din  Sibiu  ca  să  afle  dacă  se  ştie 
ceva  în  legătură  cu  această  moarte  tragică  a  fratelui  său.  La  ambele  instituţii  a 
primit  acelaşi  răspuns:  «un  popă  mai  puţin». 

STUDENT  TEOLOG 

CERBU  IO  AN,  student  teolog,  executat.  Născut  la  18  octombrie  1924  în 
Partoş,  azi  localitate  componentă  a  mun.  Alba  Iulia.  Probabil  a  urmat  cursurile 
Liceului  «Mihai  Viteazul»  din  Alba  lulia. 

în  1945  s-a  înscris  ca  student  în  anul  I  la  Academia  teologică  «Andreiană» 
din  Sibiu.  Părintele  Liviu  Opriş  din  Sibiu  (care  i-a  fost  coleg)  îşi  aminteşte  că  era 
unul  din  cei  mai  apreciaţi  cântăreţi  din  Academia  teologică  sibiană.  în  Anuarul 
Academiei  teologice  pe  anul  1947/1948  apare  ca  student  în  anul  III.  Probabil  în 
acel  an  a  fost  arestat,  căci  în  Anuarul  pe  1948/49  nu  mai  apare.  A  fost  condamnat 
la  5  ani  închisoare.  Şi-a  executat  pedeapsa  în  închisorile  din  Sibiu,  Piteşti,  Gherla, 
iar  din  iulie  1951  la  Canalul  Dunăre-Marea  Neagră  (la  Peninsula).  La  Piteşti  a  fost 
silit  să  culeagă  informaţii  pentru  cunoscutul  torţionar  Eugen  Ţurcanu,  după  care  a 
fost  transferat  la  Gherla  (septembrie  1 950),  unde  a  fost  numit  «şeful  comitetului  de 
demascare»  din  camera  Î02.  în  procesul  intentat  lui  Eugen  Ţurcanu  şi  «complicilor» 
săi  judecat  la  Tribunalul  Militar  din  Bucureşti  (20  septembrie  -  1 1  noiembrie  1954), 
Ioan  Cerbu  a  fost  condamnat  la  moarte  şi  apoi  executat. 

Bibliografie :  Silvia  Colfescu,  Nicolae  Henegariu,  Angela  Dumitru  şi  Cristina 
Cantacuzino,  Memorialul  ororii.  Documente  ale  procesului  reeducării  din 
închisorile  Piteşti  şi  Gherla,  Bucureşti,  1995,  p.  639;  Paul  Caravia,  Virgiliu 
Constantinescu  şi  Flori  Stănescu,  Biserica  întemniţată.  România  1944-1989, 
Bucureşti,  1998,  p.  118. 


Pr.  Prof.  Dr.  Mircea  Păcurariu 
Facultatea  de  Teologie  Ortodoxă  „Andrei  Şaguna",  Sibiu 


Abstract:  Following  the  presentation  of  sixty  priests  and  theology 
students  from  the  counties  of  Sibiu  and  Braşov  imprisoned  during  the  communist 
terror  of  1948-1964  (see  RT  4,  2004,  pp.  33-64),  we  ojfer  here  the  information 
available  about  five  priests  and  students  from  the  same  regions  who  died  in 
prison,  executed  or  assassinated.  They  are  worth  commemorating  by  their 

heirs  at  the  altars  as  real  martyrs  of  the  Church  and  nation. 

PREOŢI  ORTODOCŞI  DIN  ARHIEPISCOPIA 
DE  ALBA  IULIA,  CARE  AU  SUFERIT  DETENŢIE 

ÎN  ÎNCHISORILE  COMUNISTE* 


La  întrebarea  acuzatoare  postdecembristă:  „ unde  a  fost  Biserica  in  perioada 
comunistă ?”,  s-a  răspuns  prin  monografiile  de  până  acum,  dar,  cu  siguranţă,  cel  mai 
bine  au  facut-o  mărturiile  preoţilor  care  au  cunoscut  ei  înşişi  teroarea  închisorilor.  Reacţia 
părintelui  Dumitru  Stăniloae  la  această  întrebare  este,  credem,  cel  mai  puternic  argument: 
„Cum  adică ,  unde-a  fost  Biserica ?  Să  ne  ntrebe  pe  noi  sutele  de  preoţi  care  am 
trecut  prin  beciurile  Securităţii  prin  Jilava .  Periprava,  Gherla  şi  AiudT. 

Departe  de  a  intenţiona  reluarea  problemei  de  pe  poziţii  polemice,  studiul  de  faţă 
nu-şi  propune  altceva  decât  să  ofere  o  listă  actualizată,  cât  mai  completă  a  preoţilor 
ortodocşi  din  Arhiepiscopia  de  Alba  Iulia,  care  au  suferit  detenţie  între  anii  1 945- 1 989. 

Sunt  prezentate  aici  informaţii  sumare  sau  chiar  microbiografii  ale  celor  49  de 
preoţi  arestaţi  din  nouă  protopopiate  ale  eparhiei.  Cu  mare  probabilitate  există  şi  alţii 
despre  care  nu  avem  cunoştinţă  la  momentul  de  faţă.  Nu  sunt  menţionaţi  aici  clericii 
care  au  activat  o  perioadă  scurtă  în  eparhia  de  Alba,  aceştia  fiind  consemnaţi  în  alte 
eparhii,  unde  au  activat  mai  mult  timp.  Din  acest  total  de  49  de  preoţi,  32  sunt  din 
judeţul  Alba  şi  1 7  din  judeţul  Mureş.  Cei  mai  mulţi  se  găsesc  în  protopopiatele  Câmpeni 
(16)  şi  Sebeş  (1 1),  ambele  înjud.  Alba,  iar  cei  mai  puţini  în  protopopiatele  Aiud(jud. 
Alba,  nici  unul  consemnat),  Blaj  (jud.  Alba),  Sighişoara  (jud.  Mureş)  şi  Tâmăveni 
(jud.  Mureş),  doar  câte  unul  sau  doi.  Numărul  mare  al  preoţilor  arestaţi  în  prot.  Câmpeni 
se  explică  în  principal  prin  existenţa  în  Munţii  Apuseni  a  unor  organizaţii  de  rezistenţă 
anticomunistă,  din  care  unii  clerici  au  tăcut  parte  sau  ai  căror  colaboratori  au  fost. 

Arestările  au  fost  făcute  mai  ales  în  anii  1948-1950, 1952  şi  1959,  cu  condamnări 
variind  de  la  6  luni  până  la  1 8  ani  de  închisoare  sau  chiar  cu  condamnarea  la  moarte, 
pedeapsă  comutată  ulterior  în  muncă  silnică,  cum  a  fost  cazul  ieromonahului  Filaret 

•  Lucrare  alcătuită  în  cadrul  pregătirii  pentru  doctorat,  la  disciplina  Istoria  Bisericii 
Române,  sub  îndrumarea  Pr.  Prof.  Dr.  Mircea  Păcurariu,  care  a  dat  şi  avizul  pentru  publicare. 
Datele  au  fost  preluate  direct  de  la  preoţii  respectivi  sau  de  la  familiile  acestora.  Acolo  unde 
a  fost  cazul,  s-au  precizat  şi  sursele  suplimentare,  orale  sau  scrise. 

Gămălău,  care  a  pus  bazele  unei  organizaţii  anticomuniste,  sau  al  arhimandritului 
loan  lovan,  care  a  înaintat  conducerii  de  stat  un  vehement  memoriu-protest.  Sunt  de 
amintit  şi  cazurile  preoţilor  care  au  fost  reţinuţi  în  arest  câţiva  ani  fără  nici  o  sentinţă 
judecătorească.  în  ceea  ce  priveşte  motivele  arestărilor,  în  general  acestea  aveau  la 
bază  conflictul  cu  autorităţile  comuniste,  catalogat  sub  diverse  forme:  „crimă  de 
activitate  contra  clasei  muncitoare",  „atitudine  anticomunistă" ,  „deţinere  de 
publicaţii  interzise ”  sau  „deţinere  ilegală  de  armamenf\  Cel  mai  frecvent  motiv 
al  condamnării  a  fost  însă  acela  de  „crimă  de  uneltire  împotriva  ordinii  sociale". 
N-au  lipsit  nici  acuzaţiile  total  nefondate,  ca  acelea  de  „abateri  disciplinare"  sau 
oficiere  a  slujbelor  bisericeşti.  Referitor  la  locurile  de  detenţie,  cei  arestaţi  au  fost 
închişi  iniţial  în  beciurile  Securităţii  din  oraşele  mai  mari  ale  celor  două  judeţe,  de  unde 
au  fost  apoi  transferaţi  în  penitenciarele  şi  lagărele  din  ţară:  Aiud,  Gherla,  Jilava, 
Galaţi,  Văcăreşti,  Periprava,  pe  braţul  Sf.  Gheorghe  al  Dunării,  Luciu,  Coasta  Galeş, 
Oneşti,  Medgidia  etc.  Cei  mai  mulţi  au  suferit  detenţie  la  Canalul  Dunăre  -  Marea 
Neagră  şi  Peninsula.  Tratamentul  în  detenţie  a  fost  cel  de  exterminare,  aplicat  de 
altfel  tuturor  celor  închişi  acum:  torturi,  bătăi  de  o  cruzime  inimaginabilă,  presiuni 
psihice,  „reeducare”  etc.  O  mare  parte  din  aceşti  preoţi  au  fost  eliberaţi  după  decretul 
de  amnistiere  din  august  1964,  fiind  însă  permanent  urmăriţi  de  Securitate,  chiar 
rearestaţi  de  două-trei  ori,  expulzaţi  din  comunităţile  unde  slujiseră,  reîncadraţi  în  alte 
parohii  sau  chiar  ca  muncitori  în  mină. 

Suntem  conştienţi  de  riscul  ca  prezentarea  de  faţă  să  pară  aridă,  având  în 
vedere  că  în  spatele  fiecărui  nume  se  ascunde  o  adevărată  dramă,  însă  intenţia  noastră 
este  de  a  prezerva  caracterul  documentar  a!  acestui  studiu,  tocmai  împotriva  acelora 
care  încă  mai  contestă  calvarul  Bisericii  Ortodoxe  Române  din  perioada  comunistă. 


I.  JUDEŢUL  ALBA 
1.  PROTOPOPIATUL  ALBA  IULIA 

1 .  Preotul  ANCA  EUGEN,  din  Bucerdea  Grânoasă  (jud.  Alba),  a  fost  deţinut 
politic  în  1948. 

Bibliografie: 

•  Arhivele  Arhiepiscopiei  Clujului,  Dosarul  11-5-944. 

2.  Preotul  protopop  BABA  ALEXANDRU  s-a  născut  la  14  august  1893  în 
ŞieuMăgheruşJud.  Bistriţa-Năsăud,  fiind  al  treilea  din  cei  patru  copii  ai  familiei  Dumitru 
şi  Raveca  Baba.  A  urmat  şcoala  primară  în  comuna  natală,  Gimnaziul  Grăniceresc  la 
Năsăud,  pe  care  l-a  absolvit  ca  şef  de  promoţie  în  1 9 1 3,  apoi  Institutul  teologic  din  Sibiu, 

ale  cărui  cursuri  le-a  încheiat  în  1916.  La  1  iunie  1919  s-a  căsătorit  cu  Valeria  Pascu 
din  Simioneşti  (Bistriţa),  la  25  decembrie  1919  a  fost  hirotonit  preot,  iar  la  30  ianuarie 
1920  a  fost  instalat  în  parohia  Ciceu-Giurgeşti.  Datorită  remarcabilei  sale  activităţi 
pastorale,  a  fost  însărcinat  cu  conducerea  Asociaţiei  clerului  din  protopopiatul  Dej,  fiind 
ales  şi  membru  al  Adunării  şi  Consiliului  protopopesc.  Apreciindu-i  calităţile,  episcopul 
Nicolae  Ivan  i-a  cerut  să  candideze  pentru  postul  vacant  de  protopop  al  Alba  luliei, 
ceea  ce  s-a  şi  întâmplat  la  28  septembrie  1925,  când  a  fost  ales  şi  titular  la  parohia 
Centru.  A  fost  instalat  la  2 1  noiembrie  1925,  după  doar  cinci  ani  de  preoţie. 

A 

In  1928  a  fost  ales  deputat,  obţinând  în  această  calitate  multe  posesiuni 
parohiale  pentru  parohiile  din  protopopiat.  începând  cu  anul  1 933,  după  recuperarea 
locului  istoric  unde  a  fost  pălmuit  Avram  lancu,  a  făcut  diferite  demersuri  pentru 
zidirea  unei  impunătoare  case  culturale  în  stil  românesc,  care  urma  să  servească  şi 
ca  birou  protopopesc. 

Evenimentele  din  vara  anului  1940  au  dus  la  divizarea  Episcopiei  Vadului, 
Feleacului  şi  Clujului  în  două  părţi:  o  parte,  în  frunte  cu  episcopul  Nicolae  Colan,  a 
rămas  sub  stăpânire  străină,  iar  cealaltă  s-a  constituit  într-o  nouă  unitate 
administrativă,  sub  forma  unui  vicariat  cu  sediul  la  Alba  Iulia,  condus  de  protopopul 
Alexandru  Baba,  în  calitate  de  preşedinte-vicar  (6  septembrie  1940  -  I  aprilie 
1945).  In  perioada  1  aprilie  1945  -  20  ianuarie  1948  a  revenit  în  fruntea 
protopopiatului  de  Alba  Iulia,  primind  însă  din  partea  episcopului  Nicolae  Colan 
dreptul  de  a  purta  toată  viaţa  titlul  onorific  de  „Vicar  al  Alba  Iulier,  pentru 
activitatea  sa  bisericească  din  timpul  războiului. 

După  instaurarea  regimului  comunist,  a  intrat  în  conflict  cu  noile  autorităţi, 
astfel  că  Tribunalul  Militar  Cluj,  prin  sentinţa  nr.  2723/1948,  l-a  condamnat  la  7  luni 
de  închisoare  corecţională  pentru  „ delictul  de  deţinere  de  publicaţii  interzise 
Intr-o  adresă  din  7  mai  1948  a  Prefecturii  Alba,  se  cerea  ca  Alexandru  Baba,  care 
era  deţinut  în  Penitenciarul  din  Aiud,  să  fie  demis  din  funcţia  de  protopop  şi  înlocuit 
cu  Moldovan  Cornel  din  Berghin.  După  eliberarea  din  închisoare,  a  fost  expulzat 
din  Alba  Iulia.  fiind  nevoit  să-şi  continue  activitatea  pastorală  în  parohia  Simioneşti 

A 

(Bistriţa).  îmbătrânit  şi  ostenit  după  zeci  de  ani  de  trudă,  vrednicul  protopop 
bălgrădean  a  trecut  la  cele  veşnice  în  ziua  de  8  noiembrie  1967. 

Bibliografie: 

•  Mirela  Lavinia  Iancău,  Monografia  istorică  a  protopopiatului  ortodox 
român  din  Alba  Iulia  (1918-1940),  lucrare  de  diplomă  susţinută  la  catedra  Istorie- 
Arheologie  a  Facultăţii  de  Istorie-Filologie  din  cadrul  Universităţii  „1  Decembrie 
1918”,  Alba  Iulia,  2001,  pp.  55-59  şi  anexele  6, 9  şi  10. 

•  Vasile  Manea,  Preoţi  ortodocşi  în  închisorile  comuniste,  ediţia  a  Il-a, 
Patmos,  s.l.,  2001,  p.  33. 

3.  Preotul  FODOREAN  IOAN-MIRCEA  s-a  născut  la  27  iunie  1905  în 
satul  Galaţi,  comuna  Feneş,  jud.  Alba.  După  încheierea  studiilor  gimnaziale,  a  urmat 
Liceul  „Sf.  Vasile  cel  Mare’'  din  Blaj,  pe  care  l-a  absolvit  în  1924,  apoi  Academia 
teologică  ortodoxă  din  Cluj  (1924-1928).  în  1929  s-a  căsătorit  cu  Livia  Cuejdean, 
fiind  hirotonit  preot  la  14  aprilie  1929  şi  numit  paroh  în  Bucerdea  Vinoasă,  jud. 
Alba,  unde  a  rămas  până  în  anul  1941,  când  a  ocupat  prin  concurs  postul  de  preot 
paroh  la  biserica  Maieri  I  din  Alba  Iulia. 

La  1 5  august  1952  a  fost  arestat,  fiind  reţinut  aproape  un  an,  până  la  23  iulie 
1953.  La  revenirea  din  detenţie  a  fost  împiedicat  să  se  întoarcă  în  parohia  Maieri  1 
din  Alba  Iulia,  fiind  numit,  în  noiembrie  1953,  preot  la  biserica  din  Meteş  până  în 
anul  1956,  când  a  revenit  în  Alba  Iulia  la  biserica  „Bunavestire”  din  centru,  pe 
postul  II.  A  decedat  la  15  aprilie  1959  în  urma  unei  operaţii  de  tumoare  pe  creier. 

Bibliografie: 

•  Vasile  Manea,  Preoţi  ortodocşi  in  închisorile  comuniste .  p.  114. 

4.  Preotul  PUIA  NICOLAE  a  activat  în  parohia  Alba  lulia-Centru,  unde  a 
fost  numit  la  1  iulie  1 949,  prin  transfer  de  la  catedrala  din  Alba  Iulia.  A  fost  deţinut 
de  la  15  aug.  1952  până  la  12  aug.  1953. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată 
România  1944-1989 ,  Institutul  Naţional  pentru  Studiul  Totalitarismului,  Bucureşti, 
1998,  p.  365. 

•  Vasile  Manea,  Preoţi  ortodocşi  în  închisorile  comuniste,  p.  2 1 5. 


2.  PROTOPOPIATUL  BLAJ 

1.  Preotul  CIORTEA  IOAN  s-a  născut  la  19  oct.  1907  în  Teiuş,  jud.  Alba. 
A  fost  condamnat  de  Tribunalul  Alba,  prin  Sentinţa  nr.  2285/15.07.1948,  la  6  luni 
de  închisoare,  apoi  de  Tribunalul  Militar  Sibiu,  prin  Sentinţa  nr.  147/1949,  la  4  ani  de 
închisoare,  pentru  „deţinere  de  publicaţii  interzise”.  A  fost  deţinut  din  19  iun. 
1948  până  la  15  iul.  1952.  De  la  1  ian.  1958  până  la  1  ian.  1975  a  activat  în  parohia 
Coşlariu,  jud.  Alba. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 

p.  128. 

•  Vasile  Manea,  Preoţi  ortodocşi  in  închisorile  comuniste,  p.  75. 


3.  PROTOPOPIATUL  CÂMPENI 

1.  Preotul  AMANCEI  V.  GHEORGHE  s-a  născut  în  1901  şi  a  decedat  în 
1983.  A  absolvit  Academia  teologică  ortodoxă  din  Cluj.  A  suferit  detenţie  în  două 
rânduri,  între  anii  1948-1954  şi  1959-1964.  Arestat  la  14  ianuarie  1959,  a  fost 
condamnat  de  Tribunalul  Militar  Cluj,  prin  sentinţa  735/1959,  la  9  ani  de  închisoare 
corecţională  şi  confiscarea  averii  personale,  pentru  „ crima  de  activitate  intensă 
contra  clasei  muncitoare  şi  mişcării  revoluţionare,  precum  şi...  pentru  delictul 
de  deţinere  de  arme  militare".  Eliberat  la  1  august  1964,  a  fost  numit  după  o  lună 
(I  septembrie  1964)  paroh  la  Mogoş  Micleşti,  cu  filiile  Mămăligani  şi  Bârleşti, 
protopopiatul  Câmpeni. 

2.  Preotul  BUCEA  NICOLAE,  din  Bistra-Câmpeni  (jud.  Alba),  a  fost 
condamnat  la  10  ani  de  muncă  silnică.  Locuri  de  detenţie:  Canalul  Dunăre-  Marea 
Neagră,  Peninsula  (1950),  lagărul  Cernavodă  Columbia  (la  8  mai  1950  se  afla  aici) 
şi  Aiud  (1956).  Soţia  sa  a  fost,  de  asemenea,  închisă. 

Bibliografie: 

•  Paul  Caravia.  Virgiliu  Constantinescu,  Flori  Stănescu,  Biserica  întemniţată..., 

p.  102. 

•  Vasile  Manea.  Preoţi  ortodocşi  in  închisorile  comuniste,  p.  61. 

3.  Preotul  BUCEA  NICULIŢĂ,  din  parohia  Valea  Largă  (jud.  Alba),  a  fost 
deţinut  între  anii  1952-1957. 

4.  Preotul  BUCEA  VASILE,  din  Câmpeni  (jud.  Alba),  se  afla  închis  la  Aiud 
în  1956. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 

p.  102. 

5.  Preotul  GLIGOR  AUREL  s-a  născut  în  1890  şi  a  decedat  în  1966.  A 
fost  protopop  unit,  revenit  la  Ortodoxie  în  1948.  A  absolvit  Academia  teologică 
greco-catolică  din  Blaj.  A  păstorit  34  de  ani  în  parohiile  Bistra  Mărtineşti,  Aiton 
(jud.  Cluj),  Certege  şi  Câmpeni  (jud.  Alba).  A  suferit  detenţie  între  anii  1 949- 1 953. 

6.  Preotul  GOG  CORNEL  s-a  născut  în  1911  şi  a  decedat  în  1980. 

A  absolvit  Academia  teologică  ortodoxă  din  Cluj,  fiind  hirotonit  preot  în  1 933  şi 
instalat  la  Sălciua  de  Sus  (jud.  Alba)  la  1 4  noiembrie  1 948.  A  fost  arestat  în  noaptea 
de  14-15  ianuarie  1959  şi  condamnat  (după  recurs)  de  Tribunalul  din  Cluj  la  3  ani 
închisoare  corecţională  pentru  delictul  de  „deţinere  ilegală  de  armă\  A  fost  eliberat 
la  25  august  1959  de  la  Arad,  conform  decretului  de  graţiere  şi  amnistiere  nr.  315/ 
1959  şi  reintegrat  la  Sălciua  de  Sus  la  1  septembrie  1959.  După  cum  însuşi  scrie,  era 
acum  în  vârstă  de  aproape  50  de  ani  şi  avea  trei  copii  de  şcoală.  Suferind  de  reumatism 
cronic  şi  miocardită,  a  cerut  transferarea  de  la  Scărişoara,  protopopiatul  Câmpeni, 
unde  era  paroh  din  1  ianuarie  1 960,  la  Cărpiniş,  acelaşi  protopopiat,  unde  a  slujit  de  la 
1  iunie  1 960  până  la  1  septembrie  1 962,  când  a  fost  transferat  la  Lupşa. 

Bibliografie: 

•  Arhivele  Arhiepiscopiei  Clujului,  Dosarele  IV-132-920;  6/1959,  voi.  2; 
6/1960,  voi.  1;  6/1962. 

7.  Preotul  JOFLEA  GLIGOR  (JEFLEA  GRIGORE),  din  parohia  Segagea 
(jud.  Alba),  a  fost  deţinut  între  anii  1952-1954.  A  făcut  parte  din  organizaţia 
anticomunistă  din  munţii  Apuseni.  A  murit  în  1954,  la  45  de  ani,  în  luptele  dintre 
Securitate  şi  organizaţia  lui  Dabija,  fiind  îngropat  într-un  staul  de  oi  din  satul  Segagea. 

Bibliografie: 

•  PaulCaravia,  VirgiliuConstantinescu,  Flori  Stănescu,  Biserica  întemniţată..., 
pp.  244, 377. 

8.  Preotul  NARIŢĂ  DUMITRU,  din  parohia  Sohodol  (jud.  Alba),  a  fost 
deţinut  între  anii  1952-1957,  la  Peninsula,  apoi  la  Canalul  Dunăre -Marea  Neagră, 
o  dată  cu  părintele  Coriolan  Palade,  în  lotul  celor  aprox.  90  de  preoţi. 

I 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica 
întemniţată...,  p.  299. 

•  Vasile  Manea,  Preoţi  ortodocşi  în  închisorile  comuniste,  p.  175. 

9.  Preotul  ONEŢ  VIOREL,  din  parohia  Peleş  (jud.  Alba),  a  fost  deţinut 
între  anii  1952-1955. 

10.  Preotul  PALADE  CORIOLAN-REMUS  s-a  născut  în  1907.  A  absolvit 
Academia  teologică  ortodoxă  din  Cluj.  A  păstorit  41  de  ani  în  parohia  Câmpeni  Deal, 
jud.  Alba.  In  urma  deciziei  nr.  23896/25.04.1947  a  fost  suspendat  din  serviciu  şi  i  s-a 
reţinut  salariul  în  mod  provizoriu,  pe  motivul  „grave  abateri  disciplinare  \  A  fost  apoi 
condamnat  la  3  ani  de  închisoare  (1951-1 953)  pentru  activitate  politică  naţional-liberală, 
pentru  că  „< a  lucrat  la  organizarea  unei  cooperative  în  oraş'\  pentru  că  „a  fost 
chiabur '  şi  ,prieten  cu  avocatul  Bubi  Chirtop\  A  suferit  detenţie  la  Canalul  Dunăre 
-  Marea  Neagră  şi  în  colonia  Peninsula,  unde  a  făcut  parte  din  grupul  de  preoţi  care 
săpau  gropile  pentru  cei  morţi,  în  cimitirul  Valea  Neagră.  A  decedat  în  1971 . 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţata .., 
p.  320. 

•  Vasile  Manea,  Preoţi  ortodocşi  în  închisorile  comuniste ,  p.  185. 

1 1.  Preotul  SCROB  GHEORGHE  s-a  născut  în  1889  în  satul  Secătura,  în 
apropiere  de  Câmpeni.  A  fost  absolvent  al  Institutului  teologic  din  Sibiu.  A  păstorit 
45  de  ani  în  parohia  Vadul  Moţilor.  A  suferit  detenţie  între  anii  1952-1955  la  Canalul 
Dunăre  -  Marea  Neagră.  A  trecut  la  cele  veşnice  în  1970. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
p.  394. 

•Vasile  Manea,  Preoţi  ortodocşi  în  închisorile  comuniste,  p.  231. 

12.  Preotul  SICOE  GHEORGHE,  din  parohia  Poiana  Sohodol  (jud.  Alba), 
a  fost  deţinut  între  anii  1952-1957. 

13.  Preotul  TODEA  DIODOR,  din  Scărişoara  (Gârda),  jud.  Alba,  a  fost 
arestat  în  1959  pentru  „crimă  de  uneltire  împotriva  ordinii  sociale'\  suferind 
detenţie  la  Oradea,  Aiud,  Gherla  şi  Canalul  Dunăre  -  Marea  Neagră.  în  închisoare 
a  fost  supus  la  un  regim  special  de  izolare  şi  bătut  îngrozitor  la  Securitate. 

Bibliografie: 

’•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
p.  428. 

•  Vasile  Manea,  Preoţi  ortodocşi  în  închisorile  comuniste,  p.  251. 

14.  Preotul  TODEA  VALER  s-a  născut  în  1915  şi  a  decedat  în  2001.  A 
absolvit  Facultatea  de  Teologie  din  Cernăuţi.  A  păstorit  45  de  ani  în  parohia  Gârda. 
A  suferit  detenţie  între  anii  1956-1963. 

15.  Preotul  TODEA  VIOREL  s-a  născut  la  1  iunie  1919  în  comuna  Arieşeni, 
jud.  Alba.  A  absolvit  Academia  teologică  ortodoxă  din  Cluj,  fiind  încadrat  învăţător 
la  1  sept.  1948. 

A  fost  condamnat  de  Tribunalul  Militar  Cluj,  prin  sentinţa  nr.  1280/1950,  la  3 
ani  şi  jumătate  de  închisoare  (1  sept.  1949-25  febr.  1953)  pentru  „deţinere  ilegală 
de  armament".  A  urmat  încă  un  an  şi  jumătate  de  internare  administrativă  la  Târgu 
Ocna,  de  unde  a  fost  eliberat  la  19  iulie  1954.  între  1 954- 1 959  a  fost  încadrat  preot 
la  parohia  Arieşeni.  La  29  ianuarie  1959  a  fost  condamnat  din  nou  de  Tribunalul 
Militar  Timişoara  la  10  ani  (iniţial  la  17  ani)  de  muncă  silnică,  pentru  „ crima  de 
uneltire  împotriva  ordinii  sociale".  Eliberat  de  la  Gherla  la  3  august  1 964,  a  fost 
reîncadrat  la  Vidra  (1  octombrie  1964)  cu  sprijinul  P.S.-ului  Teofil  al  Clujului,  de 
unde,  după  un  an,  s-a  transferat  la  Arieşeni.  A  trecut  la  cele  veşnice  în  1990. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
pp.  428-429. 

•  Vasile  Manea,  Preoţi  ortodocşi  în  închisorile  comuniste,  p.  251. 

•  Arhivele  Arhiepiscopiei  Clujului,  Dosarele  UI-70-947;  6/1964,  voi.  3. 

16.  Preotul  TRIF  ALEXANDRU,  din  parohia  Certege  (jud.  Alba),  a  fost 
deţinut  între  anii  1952-1957. 

4.  PROTOPOPIATUL  SEBEŞ 

1.  Preotul  BESOIU  IOAN  s-a  născut  la  14  iunie  1911  în  Sebeş,  jud.  Alba. 
După  studiile  liceale  şi  obţinerea  bacalaureatului,  a  urmat  cursurile  Facultăţii  de 
Teologie  din  Cernăuţi.  A  fost  hirotonit  la  19  martie  1938  pentru  parohia  Sebeş,  jud. 
Alba.  A  funcţionat  şi  ca  profesor  de  Religie  în  Sebeş.  A  fost  arestat  în  1959,  iar 
între  1960-1969  a  fost  muncitor  subteran  în  Valea  Jiului. 

Bibliografie: 

•  Arhiva  Arhiepiscopiei  Sibiului,  Registrul  de  hirotonii. 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 

p.  85. 

•  Vasile  Manea,  Preoţi  ortodocşi  în  închisorile  comuniste,  p.  48. 

2.  Preotul  dr.  BRUDEA  PETRU  s-a  născut  la  14  noiembrie  1913  în  comuna 
Şoarş,  jud.  Braşov,  din  părinţii  Gheorghe  şi  Maria.  A  urmat  Liceul  „Radu  Negru  " 
din  Făgăraş,  Academia  teologică  din  Sibiu  (1934-1938)  şi  Facultatea  de  Teologie 
din  Cernăuţi,  unde  şi-a  susţinut  licenţa  în  1939  cu  calificativul  „distincţie".  Tot  la 

A 

Cernăuţi  a  obţinut  şi  doctoratul  în  teologie  în  1943.  In  perioada  1943-1944  a  urmat 
Seminarul  Pedagogic  Universitar  din  Sibiu,  specialitatea  Religie  principal  şi  Istorie- 

A 

filosofie  secundar.  In  1940  s-a  căsătorit  cu  tânăra  învăţătoare  Viorica  Pârvu  şi  a 
avut  trei  fete.  La  5  octombrie  1 940  a  fost  hirotonit  preot  pe  seama  parohiei  Cacoviţa 
(azi  Dumbrava,  comuna  Săsciori). 

A 

In  perioada  1 2  iunie  1 948  -  25  aprilie  1 953  a  fost  deţinut  politic  sub  acuzaţia 
„ uneltire  împotriva  ordinii  sociale ’\  A  executat  pedeapsa  la  Aiud  şi  Năvodari. 

După  anii  de  detenţie  s-a  stabilit  la  Sebeş,  unde  a  trecut  la  cele  veşnice  în  ziua  de 

21  iunie  1986.  { 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată ... , 

p.  101. 

•  Vasile  Manea,  Preoţi  ortodocşi  in  închisorile  comuniste ;  p.  61. 

3.  Preotul  CĂRPINIŞAN  SILVIU  s-a  născut  la  30  august  1897  în  Răhău, 
jud.  Alba,  într-o  familie  de  preoţi  cu  alese  preocupări  culturale. 

După  cursurile  primare  din  satul  natal,  a  continuat  şcoala  la  Sebeş  (limba 
germană).  Sibiu  (limba  maghiară)  şi  Braşov,  unde  a  absolvit  Gimnaziul  Ortodox 
„Andrei  Şaguna‘\  apoi  Institutul  teologic  din  Sibiu  (1915-1918).  A  obţinut  la  Cluj 

A 

diploma  de  profesor.  In  1920  s-a  căsătorit  cu  Silvia,  fiică  de  preot,  cu  care  a  avut 
trei  copii.  La  2  septembrie  1921  a  fost  hirotonit  preot  de  către  mitropolitul  Nicolae 

A 

Bălan,  „pentru  trebuinţele  Arhidiecezef\  încă  din  timpul  studenţiei,  dar  şi  ca 
profesor,  a  fost  preşedintele  unor  societăţi  şi  asociaţii  studenţeşti  culturale. 

A  fost  arestat  în  august  1952,  în  toiul  nopţii,  având  parte  de  o  percheziţie 
brutală.  A  fost  deţinut  timp  de  doi  ani,  fără  explicaţii  şi  sentinţă  judecătorească, 
fiind  eliberat  abia  în  1954.  Motivul  probabil  al  reţinerii  sale  a  fost  manifestarea 
permanentă  ca  intelectual  patriot  şi  apartenenţa  la  partidul  lui  luliu  Maniu.  A  trecut 
la  cele  veşnice  la  21  mai  1982. 

Bibliografie:  ^ 

•  Arhiva  Arhiepiscopiei  Sibiului,  Registrul  de  hirotonii . 

4.  Preotul  GORNIC  DIMITRIE  s-a  născut  la  5  decembrie  1914  în  Iernata, 
jud.  Arad,  din  părinţii  Florea  şi  Sofia  Gomic. 

A  urmat  cursurile  Liceului  „Moise  Nicoară”  din  Arad,  ale  Facultăţii  de  Teologie 
din  Bucureşti  apoi,  timp  de  doi  ani,  pe  cele  ale  Facultăţii  de  Filosofie,  pe  care  însă 

m, 

le-a  întrerupt  din  cauza  războiului.  In  noiembrie  1940  s-a  căsătorit  cu  tânăra  Atena 
lanuli.  în  1942  a  fost  hirotonit  preot  pe  seama  parohiei  Buteni,  jud.  Arad.  A  suferit 
detenţie  în  lagărul  de  laCraiovatimp  de  9  luni  (aprilie  1947  -  27  decembrie  1947). 
După  eliberare,  s-a  întors  în  localitatea  natală,  Iernata,  unde  a  slujit  până  în  august 
1956,  când  a  fost  numit  în  parohia  Micăiaca  Nouă  din  Arad.  De  aici  a  fost  arestat 
în  februarie  1958,  împreună  cu  alţi  şase  preoţi,  de  către  organele  de  Securitate, 
pentru  „ uneltire  împotriva  ordinii  sociale"”.  Prin  sentinţa  nr.  347/14.03.1959, 
Tribunalul  din  Cluj  l-a  condamnat  la  18  ani  de  închisoare.  A  executat  o  pedeapsă 
de  6  ani  şi  şase  luni  la  Gherla  şi  Aiud,  unde,  torturat,  a  făcut  TBC  osos.  După 
eliberare  a  activat  în  parohia  Vinerea,  jud.  Alba,  până  la  1 1  decembrie  1986,  când 
a  trecut  la  cele  veşnice. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată.., 

p.  212. 

•  Vasile  Manea,  Preoţi  ortodocşi  în  închisorile  comuniste,  p.  124. 

5.  Preotul  GRECU  ROMUL  s-a  născut  la  16  octombrie  1913  în  Răhău, 
jud.  Alba,  fiind  al  optulea  copil  al  lui  Maximilian,  de  profesie  notar  public,  şi  al 
Aureliei,  fiică  de  preot. 

A  urmat  şcoala  primară  din  Răhău,  apoi  Liceul  „Aurel  Vlaicu”  din  Orăştie, 
iar  între  anii  1 930- 1 935  Facultatea  de  Teologie  din  Bucureşti.  în  1935  s-a  căsătorit 
cu  Rusalina  Vulcu  din  Răhău,  cu  care  a  avut  trei  copii.  La  7  martie  1936  a  fost 
hirotonit  diacon,  la  1 5  martie  preot,  iar  la  5  aprilie  a  fost  instalat  în  Răhău  ca  preot 
capelan  cu  drept  de  succesiune,  unde  a  şi  fost  promovat  paroh  în  29  noiembrie 
1940.  Aici  a  slujit  până  în  1959,  când  a  fost  arestat  şi  condamnat  de  Tribunalul 
Militar  Braşov  la  1 5  ani  de  închisoare  şi  confiscarea  întregii  averi.  A  executat  cinci 
ani  de  pedeapsă  la  Aiud,  până  la  1 8  aprilie  1 964.  După  eliberare  a  activat  în  parohia 
Gârbova  de  Sebeş  timp  de  7  ani  (1964-1971).  în  mai  1971  a  fost  reîncadrat  la 
Răhău,  unde  a  activat  până  în  1975,  când  s-a  pensionat.  S-a  stins  din  viaţă  în  satul 
natal  la  19  septembrie  1993,  în  vârstă  de  80  de  ani.  A  fost  un  preot  cu  frumoase 
preocupări  intelectuale. 

Bibliografie: 

•  Arhiva  Arhiepiscopiei  Sibiului,  Registrul  de  hirotonii 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 

•  Vasile  Manea,  Preoţi  ortodocşi  in  închisorile  comuniste,  pp.  124-125. 

6.  Preotul  ISPAS  GHEORGHE  s-a  născut  la  30  august  1897  în  Daia  (jud. 
Alba).  După  absolvirea  celor  8  clase  de  liceu  şi  obţinerea  bacalaureatului,  a  urmat 
Institutul  teologic  din  Sibiu  (1918-1 92 1 ),  după  care  a  funcţionat  un  an  ca  învăţător. 
La  9/22  dec.  1922  a  fost  hirotonit  capelan  pentru  parohia  Daia  Română,  prot. 
Sebeş.  în  1950  a  fost  arestat,  pe  motivul  că  era  „chiabur”,  şi  a  fost  închis  la 
Gherla,  Alba  lulia  şi  Sibiu. 

H  " 

Bibliografie: 

•  Arhiva  Arhiepiscopiei  Sibiului,  Registrul  de  hirotonii 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată 
p.  241. 

•  Vasile  Manea,  Preoţi  ortodocşi  în  închisorile  comuniste,  p.  145 

7.  Preotul  ISPAS  VISALOM  s-a  născut  la  2  iunie  1914  în  Daia  Română 

a 

(jud.  Alba).  A  fost  paroh  la  Purcăreţi  -  Daia  Română.  In  1950  a  fost  arestat,  cu 
motivaţia  „chiabur”. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată.., 
p.  241. 

8.  Preotul  PERIAN  GHEORGHE  s-a  născut  la  27  octombrie  1913  în 
comuna  Şugag,  jud.  Alba,  ca  fiu  al  preotului  Gheorghe  şi  al  preotesei  Agatha,  într-o 
familie  cu  opt  copii. 

A  urmat  şcoala  primară  din  Şugag,  apoi  cursurile  Liceului  „Aurel  Vlaicu"  din 
Orăştie,  continuând  pe  urmă  la  Oraviţa.  Intre  anii  1934-1938  a  urmat  Academia 
teologică  din  Sibiu,  după  absolvirea  căreia  s-a  înscris  la  Facultatea  de  Drept,  la 
care  însă  a  renunţat  în  anul  următor.  In  noiembrie  1940  s-a  căsătorit  cu  Virginia 
Moisescu,  acum  fiind  hirotonit  preot  pe  seama  parohiei  Glodghileşti,  jud.  Hunedoara. 
Aici  a  rămas  puţin  timp,  deoarece  a  revenit  în  satul  natal,  Şugag,  unde  a  slujit  timp 
de  câţiva  ani  alături  de  tatăl  său,  căruia  i-a  urmat  ca  preot  paroh.  A  avut  opt  copii, 
din  care  astăzi  mai  sunt  în  viaţă  şase. 

în  perioada  comunistă,  fiind  denunţat  de  un  anume  „credincios”,  a  fost  arestat 
şi  condamnat  de  Tribunalul  Militar  Braşov  la  7  ani  de  închisoare,  sub  acuzaţia  de 
„ uneltire  împotriva  statuluf  \  Intre  11  martie  1959  -  29  iulie  1964  şi-a  executat 
pedeapsa  la  Deva,  Grind  şi  Periprava,  în  Delta  Dunării.  După  eliberarea  din  detenţie, 
a  funcţionat  ca  preot  paroh  la  Răhău  şi  Laz,  protopopiatul  Sebeş.  La  1  aprilie  1 978 
s-a  retras  la  pensie,  din  cauza  sănătăţii  tot  mai  şubrezite  de  urmele  anilor  de  detenţie. 
A  trecut  Ia  cele  veşnice  în  ziua  de  28  iunie  1983. 

Bibliografie: 

•  Arhiva  Arhiepiscopiei  Sibiului,  Registrul  de  hirotonii. 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
p.  333. 

•  Vasile  Manea,  Preoţi  ortodocşi  in  închisorile  comuniste,  p.  193. 

* 

9.  Preotul  VOINEA IOAN,  din  Sebeş  (jud.  Alba),  se  afla  în  1959  în  detenţie 
la  Gherla,  iar  în  1960  în  lagărul  de  la  Salcia.  A  fost  eliberat  în  1964. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
p.  454. 

•  Vasile  Manea,  Preoţi  ortodocşi  în  închisorile  comuniste,  p.  267. 

10.  Preotul  VOIŞAN  IOAN  s-a  născut  la  15  aprilie  1900  în  Pianul  de  Sus, 
jud.  Alba.  După  absolvirea  gimnaziului,  a  urmat  Institutul  teologic  din  Sibiu  (1917- 
1920),  apoi  Facultatea  de  Drept,  care  i-a  conferit  titlul  de  „doctor  în  ştiinţe 
juridice".  La  4  oct.  1921  a  fost  hirotonit  capelan  la  Câlnic  de  către  mitropolitul 
Nicolae  Bălan.  A  păstorit  45  de  ani  în  mai  multe  parohii,  dove-dindu-se  un  bun 
gospodar.  El  este  acela  care  a  ridicat  căminul  cultural  din  Câlnic  şi  a  strâns  o  mare 

•  parte  din  materialul  necesar  pentru  zidirea  noii  biserici  de  aici. 

A  fost  urmărit  şi  condamnat  la  3  ani  de  închisoare.  A  executat  2  ani  (1957- 
1959)  la  Periprava,  pe  braţul  Sfântul  Gheorgheal  Dunării.  A  încetat  din  viaţă  la  16 
mai  1982,  în  vârstă  de  82  de  ani. 

Bibliografie: 

•  Arhiva  Arhiepiscopiei  Sibiului,  Registrul  de  hirotonii. 


II.  JUDEŢUL  MUREŞ 
1.  PROTOPOPIATUL  LUDUŞ 

1 .  Preotul  CIRCĂ  ALEXANDRU,  din  parohia  Ogra,  jud.  Mureş,  a  murit  în 
detenţie,  la  Aiud,  în  1953,  în  vârstă  de  57  de  ani. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
p.  129. 

•  Vasile  Manea,  Preoţi  ortodocşi  în  închisorile  comuniste,  p.  75. 

2.  Preotul  POPA  ROMUL  s-a  născut  la  24  noiembrie  1 890  în  Şinca  Nouă  - 
Făgăraş,  jud.  Braşov.  După  absolvirea  Gimnaziului  „Andrei  Şaguna”  din  Braşov,  a 
urmat  cursurile  Institutului  teologic  din  Sibiu  (1910-1913).  S-a  căsătorit  cu  Livia 
Oniţiu  din  Aţintiş,  jud.  Mureş.  A  fost  hirotonit  la  29  noiembrie  1913  de  către 
mitropolitul  loan  Meţianu,  pentru  parohia  Aţintiş  (fostul  jud.  Turda),  unde  a  activat 
până  în  1 922.  A  participat  la  primul  război  mondial  ca  preot  militar  în  Corpul  Român 

A 

din  armata  austro-ungară.  In  1922  a  fost  numit  preot  în  parohia  Luduş,  iar  în  1923 
i  s-a  încredinţat  şi  funcţia  de  protopop,  pe  care  a  îndeplinit-o  până  în  1952.  în 
această  perioadă  a  construit  biserica  şi  casa  parohială  din  parohia  Luduş  I. 

La  15  august  1952  a  fost  arestat  ca  „goghist”  şi  închis  timp  de  nouă  luni  la 
Aiud  şi  Canalul  Dunăre  -  Marea  Neagră  (Valea  Neagră),  fără  a  avea  sentinţă  de 
condamnare.  După  eliberare  (25  aprilie  1 953),  fiind  bolnav,  a  fost  îngrijit  de  fiica  lui. 
Olivia  Onişca.  După  însănătoşire  a  fost  numit  preot  în  parohia  Calvaria  din  Cluj.  A 
fost  consilier  la  Cluj,  bun  colaborator  al  episcopului  Nicolae  Colan  şi  al  arhiepiscopului 
Teofil  Herineanu.  După  pensionare,  a  făcut  parte  din  Consistoriul  Arhiepiscopiei 
Vadului,  Feleacului  şi  Clujului. 

Bibliografie: 

•  Arhiva  Arhiepiscopiei  Sibiului,  Registrul  de  hirotonii 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată... , 
p.  344. 

•  Vasile  Manea,  Preoţi  ortodocşi  in  închisorile  comuniste,  p.  202. 

3.  Preotul  SAMOILĂ  VASILE  s-a  născut  în  1908  în  Cacova  lerii,  jud. 
Cluj.  A  urmat  cursurile  Academiei  teologice  ortodoxe  din  Cluj.  A  fost  numit  preot 
în  parohia  Luduş  II,  după  vacantarea  acesteia  în  1948.  A  suferit  detenţie  între  anii 
1951-1953,  în  cea  mai  mare  parte  la  Canalul  Dunăre  -  Marea  Neagră,  zona 
Peninsula,  jud.  Constanţa.  Motivul  detenţiei  a  fost  implicarea  în  rebeliunea 
studenţească  de  la  Cluj.  A  activat  şi  în  Lupşa,  Deag  şi  Teaca,  jud.  Bistriţa-Năsăud, 
în  cea  din  urmă  parohie  transferându-se  în  1959. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica 
întemniţată...,  p.  387. 

•  Vasile  Manea,  Preoţi  ortodocşi  în  închisorile  comuniste,  p.  226. 

4.  Preotul  VOINA  CONSTANTIN  s-a  născut  la  22  nov.  1912  în  Cergăul 
Mare,  jud.  Alba.  A  activat  ca  preot  unit  în  mai  multe  parohii  din  judeţul  Mureş: 
I băneşti  (1936-1940),  Bând  (1941-1943),  Bărboşi  (01.04.1943  -  1945),  Cămăraş 
(1945-1948)  şi  Răzoare  (1948).  A  fost  condamnat  de  Tribunalul  Militar  Sibiu  la  5 

ani  de  închisoare  pentru  „ uneltire  contra  ordinii  sociale",  fiind  eliberat  la  22  ian. 
1963.  A  trecut  la  Ortodoxie  în  1964,  când  a  fost  numit  preot  în  Sălcud,jud.  Mureş, 
de  unde  s-a  pensionat  la  I  ian.  1986. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
p.  454. 

•  Vasile  Manea,  Preoţi  ortodocşi  in  închisorile  comuniste,  p.  267. 


2.  PROTOPOPIATUL  REGHIN 

1.  Preotul  ANCA  BAZIL  VASILE  s-a  născut  la  17  dec.  1910  în  corn. 
Solovăstru,  jud.  Mureş.  A  activat  în  parohia  Suseni,  jud.  Mureş.  A  fost  arestat  la  30 
nov.  1960,  fiind  închis  la  Târgu  Mureş,  Periprava,  Luciu,  Giurgeni.  A  fost  eliberat 
în  1964.  A  trecut  la  cele  veşnice  la  5  mai  1990. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 

p.  53. 

2.  Preotul  DORGO  IULIU  s-a  născut  în  1905  în  Băiţa,  jud.  Mureş,  din 
părinţii  Dorgo  Samson  şi  Amalia,  de  profesie  învăţători.  A  urmat  Şcoala  normală 

IS 

din  Gherla,  apoi  Academia  teologică  unită  din  acelaşi  oraş.  In  1 933  a  fost  hirotonit 
preot  pentru  parohia  Logig,  iar  în  1940  a  fost  numit  protopop  la  Teaca. 

A  fost  un  preot  foarte  iubit  de  credincioşii  din  parohia  sa  şi  din  parohiile 
învecinate,  precum  şi  de  preoţii  din  protopopiat.  In  predicile  sale  din  biserică  sau  cu 
alte  ocazii  n-a  ezitat  să  vorbească  împotriva  regimului  comunist,  îndemnându-i  pe 
credincioşi  să  nu  se  lase  amăgiţi  de  propaganda  ateistă.  Această  atitudine 
anticomunistă  a  avut  drept  consecinţă  arestarea  sa  în  1950  de  către  Securitatea 
din  Reghin  şi  întemniţarea  la  Târgu  Mureş,  Jilava,  Medgidia,  Coasta  Galeş  şi  Oneşti, 
de  unde  a  fost  eliberat  la  începutul  anului  1 953.  După  eliberare  şi-a  continuat  misiunea 
preoţească  la  Logig,  până  în  1967,  când,  în  urma  unei  paralizii,  a  trecut  la  cele 
veşnice. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 

p.  168. 

•  Vasile  Manea,  Preoţi  ortodocşi  in  închisorile  comuniste,  p.  97. 

3.  Preotul  GRECU  MIHAI,  din  parohia  Deda,  jud.  Mureş,  a  fost  închis  la 
Gherla. 

Bibliografie: 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
p.  214 

•  Vasile  Manea,  Preoţi  ortodocşi  în  închisorile  comuniste,  p.  124. 

i 

4.  Ieromonahul  MARCOCI  ÎOAN  IOASAF  s-a  născut  la  30  septembrie 
1918  în  satul  Ceahlău,  corn.  Hangu,  jud.  Neamţ,  fiind  al  15-lea  copil  al  familiei 
Teodor  şi  Paraschiva  Marcoci.  A  urmat  cursurile  primare  şi  gimnaziale  în  corn. 
Hangu,  apoi  Liceul  economic.  După  satisfacerea  stagiului  militar,  s-a  retras  la 
Mănăstirea  Durău,  unde  a  fost  hirotonit  preot  şi  hirotesit  arhimandrit. 

A. 

In  toamna  anului  1948  a  fost  arestat  împreună  cu  părintele  Filaret  Gămălău 
de  la  Mănăstirea  Rarău.  Preluat  de  Securitatea  din  Suceava,  a  fost  anchetat  şi 
torturat,  fără  să  fie  însăjudecattimpde  un  an.  în  cele  din  urmă,  după  o  simulare  de 
proces,  a  fost  condamnat  în  1949  la  5  ani  de  închisoare  pentru  apartenenţă  la 
„Gărzile  lui  Decebal’’.  După  un  an  şi  jumătate  de  înfometare  şi  torturi,  organismul 
i-a  cedat,  contractând  o  peritonită  bacilară  (TBC).  Supravieţuind  în  mod  miraculos, 
a  fost  retrimis  după  o  lună  de  la  Poarta  Albă  la  Penitenciarul  din  Aiud.  Eliberat  în 
toamna  anului  1953,  s-a  întors  la  Ceahlău  şi  la  Mănăstirea  Durău.  în  1957  a  fost 
delegat  ca  preot  misionar  în  parohia  Nadăşa,  apoi  în  parohia  Bistra,  ambele  în  prot. 
Reghin,  jud.  Mureş.  Anchetele  îndelungi,  suferinţele  şi  umilinţele  de  care  a  avut 
parte  au  făcut  ca  boala  să  recidiveze  şi  să  se  agraveze,  astfel  încât  în  1987  s-a 
stins  din  viaţă  în  parohia  Bistra.  Este  înmormântat  în  Reghin,  lângă  bisericuţa  din 
lemn  -  monument  istoric  „Petru  Maior”. 

Bibliografie: 

•  Paul  Caravia.  Virgiliu  Constantinescu,  Flori  Stănescu,  Biserica  întemniţată..., 

p.  266. 

•  Vasile  Manea,  Preoţi  ortodocşi  în  închisorile  comuniste,  p.  158. 

5.  Preotul  MIHĂILAŞ  IOAN,  din  parohia  Morăreni,  jud.  Mureş,  a  fost 
arestat  în  1 950,  pe  când  se  întorcea  de  la  o  înmormântare.  Motivul  arestării  l-a 
constituit  sfinţirea  cu  aghiasmă  la  sărbătoarea  Bobotezei  a  credinciosului  Grigore 
Frenţ,  urmărit  politic.  Şi-a  executat  pedeapsa  la  Târgu  Mureş,  Cluj,  Gherla  şi  Aiud. 
După  eliberarea  din  detenţie  (1952),  a  păstorit  până  la  pensionare  în  parohia 
Morăreni,  după  care  s-a  retras  la  Bistriţa,  unde  a  şi  murit. 

Bibliografie: 

•  Mărturia  orală  a  preotului  Laurenţiu  Şerban  din  Ruşii  Munţi,  din  ziua  de 
30  ianuarie  2005. 

•  Paul  Caravia,  Virgiliu  Constanţi nescu.  Flori  Stănescu,  Biserica  întemniţată..., 

p.  282. 

6.  Preotul  SOCACIU  AUREL  s-a  născut  la  22  decembrie  1902  în  comuna 
Ragla,  jud.  Bistriţa-Năsăud,  din  părinţii  loan  şi  Maria. 

A  urmat  şcoala  primară  din  satul  natal,  apoi  Liceul  „George  Coşbuc”  din 
Năsăud,  după  absolvirea  căruia  s-a  înscris  la  Academia  teologică  greco-catolică 

A 

din  Gherla  (1923-1926).  In  toamna  anului  1926  s-a  căsătorit  cu  Maria  Groze  - 
fiica  preotului  Ioanichie  Groze  din  Sebeş,  jud.  Bistriţa-Năsăud  -,  cu  care  a  avut 
patru  copii,  dintre  care  unul  a  murit  de  mic. 

A 

In  1926  a  fost  hirotonit  preot  de  către  episcopul  luliu  Hossu  şi  numit 
administrator  parohial  în  comuna  Neţeni,  jud.  Bistriţa-Năsăud,  unde  a  activat  de  la 
26  octombrie  1926  până  în  1937.  în  1937  s-a  transferat  în  parohia  Rusu  de  Jos, 
fostul  jud.  Someş  (azi  aparţine  de  oraşul  Beclean),  apoi  la  Ruşii  Munţi,  jud.  Mureş, 
unde  a  rămas  până  la  sfârşitul  vieţii.  Aici  a  păstorit  aproape  40  de  ani  (1941-1979). 

A 

In  1 942  a  fost  hirotesit  de  luliu  Hossu  protopop  onorific,  iar  în  1 979  iconom  stavrofor, 
de  către  Emilian  Birdaş,  episcopul  Alba  luliei.  La  21  octombrie  1948  a  participat 
cu  însufleţire,  după  cum  mărturiseşte  în  autobiografie,  la  serbările  de  la  Alba  lulia  şi 
a  revenit  la  Biserica  Ortodoxă.  La  21  noiembrie  1949  Nicolae  Bălan,  mitropolitul 
Ardealului,  i-a  oferit  la  alegere  protopopiatul  Reghin,  Teaca  sau  Bandul  de  Câmpie, 
pe  care  însă  l-a  refuzat. 

La  2  februarie  1950  a  fost  arestat  de  Securitate,  în  timpul  anchetelor  fiind 
bătut,  maltratat,  înjurat,  supus  la  tot  felul  de  chinuri,  cerându-i-se  să  recunoască 
lucruri  neadevărate  şi  să  dea  declaraţii  în  scris  în  legătură  cu  acuzaţiile  care  i  se 
aduceau.  A  fost  condamnat  la  2  ani  închisoare,  fiind  întemniţat  la  Târgu  Mureş, 

A 

Gherla  şi  Aiud,  unde  a  lucrat  la  un  atelier  de  confecţionat  sobe.  In  timpul  detenţiei 
a  dus  mare  lipsă  de  hrană,  dându-i-se  doar  câte  o  bucată  de  pâine,  terci  şi  cartofi, 
încât  a  slăbit  peste  30  kg,  astfel  că  la  venirea  acasă  era  de  nerecunoscut. 

După  eliberare  -  15  decembrie  1951,  cu  sentinţa  7805/1951  -  a  rămas  în 
parohia  Ruşii  Munţi,  urmărit  însă  timp  de  doi  ani  şi  fără  să  primească  salariu  de  la 
stat.  A  trecut  la  cele  veşnice  la  26  decembrie  1992,  în  vârstă  de  90  de  ani. 

3.  PROTOPOPIATUL  SIGHIŞOARA 


1 .  Preotul  CIULEI  DUMITRU  s-a  născut  la  19  iunie  1911  în  satul  Fântâna, 
jud.  Braşov,  fiind  al  şaselea  copil  al  familiei  Gheorghe  şi  Teodora  Ciulei. 

A  urmat  şcoala  primară  în  satul  natal,  gimnaziul  la  Rupea,  iar  liceul  la 
Sighişoara.  S-a  înscris  apoi  la  Academia  teologică  din  Sibiu,  pe  care  a  absolvit-o  în 
1932.  A  fost  hirotonit  preot  la  4  iunie  1933  pentru  parohia  Hârseni,  prot.  Făgăraş, 
unde  a  refăcut  casa  parohială  şi  a  contribuit  la  finalizarea  lucrărilor  de  la  şcoală  şi 


căminul  cultural.  In  1940  a  ocupat,  prin  concurs,  postul  de  preot  în  parohia  Daia, 
prot.  Sighişoara.  Aici  a  slujit  timp  de  şapte  ani  într-o  capelă  improvizată,  biserica 
veche  fiind  demolată,  iar  cea  nouă  în  construcţie.  Sfinţirea  acesteia  din  urmă  a  avut 
loc  în  1947,  ocazie  cu  care  mitropolitul  Nicolae  Bălan  i-a  acordat  distincţia  de 
iconom. 

La  19  iulie  1952  a  fost  arestat  de  Securitate  şi  dus  la  Sibiu.  De  aici  a  fost 
transferat  la  Penitenciarul  Galaţi,  apoi,  în  primăvara  anului  1953,  la  colonia  de 
muncă  de  la  ferma  Dudul  de  lângă  Bucureşti,  iar  în  iama  aceluiaşi  an  la  Penitenciarul 
din  Lugoj.  A  fost  eliberat  la  17  iun.  1954. 

După  eliberarea  din  detenţie,  a  revenit  în  parohie,  unde  şi-a  continuat  activitatea 
pastorală  şi  socială.  La  1  apr.  1960  s-a  transferat  în  parohia  Saschiz,  jud.  Mureş, 
unde  a  slujit  22  de  ani.  Aici,  pe  lângă  alte  activităţi,  s-a  îngrijit  de  înfrumuseţarea, 
întreţinerea  şi  repararea  bisericii  şi  a  căminului  cultural.  La  I  febr.  1 982  s-a  pensionat 
şi  s-a  stabilit  la  Târgu  Mureş,  unde  a  mai  slujit  la  catedrală  şi  la  biserica  din  cartierul 
„Tudor”,  fiind  numit  aici  membru  de  onoare  în  Consiliul  parohial.  A  trecut  la  cele 
veşnice  în  anul  2000,  la  vârsta  de  89  de  ani,  fiind  înmormântat  în  cimitirul  bisericii 
de  lemn  din  Târgu  Mureş. 

4.  PROTOPOPIATUL  TÂRGU  MUREŞ 

I.  Preotul  CÂRJA  LAZĂR  din  Neagra  (fostul  jud.  Turda).  A  absolvit 
Institutul  teologic  din  Sibiu  (1918-1921),  devenind  apoi  confesor  al  Garnizoanei 
Târgu  Mureş.  La  22  august  1959  a  fost  arestat  şi  condamnat  la  şase  ani  închisoare 
pentru  activitate  anticomunistă.  A  fost  eliberat  în  1964.  A  încetat  din  viaţă  la  9 
aprilie  1987,  în  comuna  Arieşeni,  jud.  Alba,  în  vârstă  de  90  de  ani. 

2.  Ieromonahul  GĂMĂLĂU  FILARET  s-a  născut  în  1920  în  comuna 
Crucea,  jud.  Suceava.  în  1941  a  fost  încorporat  şi  trimis  pe  front  în  Rusia,  unde  a 
rămas  până  în  decembrie  1943. 

La  20  ianuarie  1944  a  fost  hirotonit  diacon  la  Iaşi,  iar  la  5  martie  1944  preot. 
Trimis  la  Schitul  Rarău,  a  găzduit  câţiva  soldaţi  germani,  pe  care  i-a  cunoscut  pe 
front.  Unul  dintre  ei,  ofiţerul  Johann  Mairlingen,  a  rămas  la  schit  şi  a  învăţat 
româneşte.  Descoperit  şi  denunţat  lui  Emil  Bodnăraş,  neamţul,  împreună  cu  părintele 
Filaret,  au  fost  arestaţi  şi  duşi  la  Suceava,  apoi  la  Bucureşti,  la  Malmaison.  După  o 
lună,  părintele  Filaret  a  fost  eliberat. 

Afectat  de  suferinţele  celor  închişi  pe  nedrept,  a  fondat,  împreună  cu  doctorul 
Gheorghe  Vasilache,  organizaţia  anticomunistă  „Gărzile  Decebal”,  fără  nici  o 
legătură  însă  cu  Garda  de  Fier.  Organizaţia  a  ajuns  să  numere  trei  sute  de  oameni, 
în  patru  judeţe.' Denunţat  de  pictorul  de  biserici  Irimescu,  a  fost  din  nou  arestat  la  5 
septembrie  1949  şi  dus  la  Piatra  Neamţ,  unde  a  fost  bătut  cumplit.  De  aici  a  fost 
trimis  la  Câmpulung  Moldovenesc,  Vatra  Domei  şi  Suceava,  unde  a  fost  anchetat 
de  evreul  Popic  şi  lipoveanul  Măriei. 

La  1  septembrie  1950  a  fost  condamnat  la  moarte,  în  procesul  care  a  avut 
loc  la  Suceava,  în  care  au  fost  judecaţi  84  de  membri  ai  organizaţiei.  După  recursul 
pe  care  l-a  înaintat  la  insistenţele  procurorului  Puişor  din  Iaşi,  pedeapsa  a  fost 
comutată  la  25  de  ani  de  muncă  silnică.  A  fost  transferat  la  Jilava,  apoi  la  Aiud  (la 
Zarcă)  şi  Canalul  Dunăre  -  Marea  Neagră,  iar  după  o  vreme  la  muncă  în  fabrică. 
Copleşit  de  foamete  şi  bătăi,  părintele  mărturiseşte  că  într-o  zi,  după  zece  ani  de 
detenţie,  şi-a  pus  în  gând  să  se  sinucidă,  însă  noaptea  i-a  apărut  în  vis  Iisus  Hristos 
şi  l-a  întrebat:  „Ce  vrei  să  faci?  Uiţi  că  ai  fost  slujitor  în  altarul  Meu?" 

După  eliberarea  din  detenţie,  în  1964,  a  lucrat  în  mină  la  Leşul  Ursului.  A 
cerut  o  parohie  de  la  mitropolitul  Moldovei,  Iustin  Moisescu,  care  însă  l-a  refuzat. 
Cum  fusese  coleg  la  seminar  cu  Prea  Fericitul  Părinte  Teoctist,  pe  atunci  episcop 
la  Arad,  acesta  l-a  primit  în  eparhia  sa,  în  comunele  Baia  şi  Slatina.  De  acolo  s-a 
transferat  în  Secuime,  în  satele  Moşuni  şi  Veţa  (jud.  Mureş).  A  rămas  aici  mai  bine 
de  22  de  ani,  până  în  1994,  când  s-a  întors  în  satul  natal  din  Bucovina. 

Bibliografie: 

•  Vasile  Manea,  Preoţi  ortodocşi  in  închisorile  comuniste,  pp.  116-117. 

•  Paul  Caravia,  Virgiliu  Constantinescu,  Flori  Stănescu,  Biserica  întemniţată..., 
p.  198. 

3.  Ieromonahul  HILOHIE  JUSTINIAN  a  activat  la  mănăstirile  Vladimireşti 
(jud.  Galaţi)  şi  Recea  (jud.  Mureş).  A  fost  condamnat  la  cinci  ani  închisoare. 

p.  222. 

•  Vasile  Manea,  Preoţi  ortodocşi  în  închisorile  comuniste,  p.  127. 

4.  Arhimandritul  IOVAN  IOAN  s-a  născut  la  26  iunie  1922  în  Husasău  de 
Criş,  jud.  Bihor,  fiind  ultimul  copil  din  cei  opt  ai  preotului  Gavril  şi  ai  preotesei  Maria 
lovan.  A  urmat  şcoala  primară  în  satul  natal,  liceul  la  Oradea,  apoi  Academia 
teologică  ortodoxă  din  Cluj  (1942-1946),  după  care  a  funcţionat  ca  profesor  de 

A 

Religie  la  Liceul  „Gheorghe  Bariţiu”  şi  la  Liceul  Comercial  de  fete  din  Cluj.  In 
1946  s-a  înscris  la  Facultatea  de  Drept  şi  în  paralel  la  cursurile  de  doctorat,  sub 
îndrumarea  părintelui  Dumitru  Stăniloae,  cursuri  pe  care  le-a  întrerupt  în  1947, 
când  a  intrat  în  viaţa  monahală.  A  activat  în  Frăţia  Ortodoxă  Română  Studenţească. 

La  26  mai  1948  a  fost  hirotonit  diacon  celibatar  la  mănăstirea  Vladimireşti- 
Tecuci,  la  27  nov.  1949  tuns  în  monahism  de  către  episcopul  Antim  Nica,  iar  la  1 8 
dec.  1 949  hirotonit  ieromonah  de  episcopul  Nicolae  Popovici.  Când  regimul  comunist 
a  hotărât  în  1955  desfiinţarea  mănăstirilor -între  cele  dintâi  vizate  fiind  şi  Mănăstirea 
Vladimireşti,  unde,  cu  toată  prigoana,  la  slujba  hramului  din  1 954  au  participat  peste 
30.000  credincioşi  părintele  Ioan,  în  calitate  de  duhovnic  al  mănăstirii,  a  înaintat 
un  protest  dur  împotriva  acestei  decizii,  acuzând  Guvernul  de  uneltire  împotriva 

A 

Bisericii  şi  numindu-l  „unealta  Anticristului”.  In  urma  acestui  memoriu,  la  presiune 
politică,  a  fost  caterisit  şi  arestat  de  Securitatea  din  Galaţi  în  noaptea  de  29/30 
martie  1955.  A  fost  încarcerat  în  penitenciarul  de  aici,  apoi  în  subsolul  Ministerului 
de  Interne  din  Bucureşti,  unde  a  fost  transferat  pentru  anchetă.  Readus  la  Galaţi  în 
vederea  judecării  procesului,  a  fost  condamnat  la  moarte,  sentinţa  fiind  comutată 
ulterior  în  muncă  silnică  pe  viaţă.  Din  această  pedeapsă  a  executat  aproape  9  ani 
şi  jumătate  (1955-1964)  în  penitenciarele  din  Galaţi,  Văcăreşti,  Jilava,  Gherla  şi 
Aiud.  La  penitenciarul  Semicerc  din  Galaţi,  fiind  încarcerat  într-o  încăpere  fără 
fereastră  şi  fără  încălzire,  din  cauza  condiţiilor  insalubre  a  contractat  TBC  ganglionar. 
La  Jilava  a  fost  închis  într-o  celulă  sinistră,  tară  aerisire,  situată  lângă  camera 
mortuară.  Aici  a  fost  dus  la  fierărie,  pentru  a  fi  pus  în  lanţuri,  în  vederea  transferării 
la  Gherla.  Părintele  îşi  aminteşte  că  deodată  a  fost  cuprins  de  o  bucurie  uimitoare, 
amintindu-şi  de  Sfântul  Apostol  Petru  care,  de  asemenea,  a  fost  pus  în  lanţuri  şi 
bătut  pentru  credinţa  în  Hristos.  Eliberat  la  1  august  1964,  sa  stabilit  la  Bucureşti 
până  în  1966,  când,  urmărit  atent  de  Securitate,  i  s-a  înscenat  un  proces  pentru 
abuz  în  funcţie,  respectiv  pentru  oficierea  Sfintelor  Taine  deşi  acest  lucru  îi  era 

interzis  prin  caterisire.  A  executat  pedeapsa  de  un  an  închisoare  Ia  Iaşi  şi  la  Luciu 
Giurgeni,  prin  muncă  silnică.  La  14  august  1970  a  fost  arestat  pentru  a  treia  oară  şi 
închis  la  Tecuci  (jud.  Galaţi),  de  unde  a  fost  eliberat  la  1 3  august  1971,  urmărit  însă 
permanent  de  Securitate. 

La  26  iunie  1979,  cu  concursul  P.S.  Antonie  Plămădeală,  pe  atunci  Vicar 
Patriarhal,  a  obţinut  dezlegarea  caterisirii  şi  a  revenit  în  cler,  fiind  trimis  la  mănăstirea 
Cemica,  apoi  la  mănăstirea  Plumbuita,  unde  a  rămas  aproape  12  ani.  în  octombrie 
1991,  în  urma  binecuvântării  P.S.  Andrei,  episcopul  Alba  Iuliei,  de  a  se  înfiinţa  o 
mănăstire  la  Recea,  corn.  Ungheni  (jud.  Mureş),  s-a  stabilit  aici  cu  un  mic  grup  de 
surori.  Mănăstirea  a  devenit,  în  cei  1 5  ani  de  existenţă,  unul  din  focarele  spirituale 
ale  Transilvaniei,  unde  se  adună  anual  un  număr  impresionant  de  pelerini,  mulţi 
atraşi  de  renumele  acestui  mărturisitor  pentru  Hristos. 

Bibliografie: 

•  Monahia  Cristina,  Părintele  Ioan  Iovan  de  la  mănăstirea  Recea  de  Mureş, 
Alba  Iulia,  Reîntregirea,  2002,  passim. 

•  Arhivele  Consiliului  Naţional  pentru  Studiul  Arhivelor  Securităţii 
(A.C.N.S.A.S.),  Dosar  P.  160,  voi.  1 1 . 

5.  Preotul  COMAN  NICOLAE  s-a  născut  la  1 5  aprilie  1912  Ia  Grindeni, 
jud.  Mureş.  A  păstorit  în  parohiile  Pogăceaua  (5  dec.  1 939  -  8  apr.  1 948)  şi  Grindeni 
(8  apr.  -  15  mai  1948),  jud.  Mureş.  A  suferit  detenţie  la  Canalul  Dunăre  -  Marea 
Neagră,  de  la  15  mai  1948  până  la  29  dec.  1952.  De  la  1  mart.  1953  până  la  1  ian. 
1986  a  activat  în  parohia  Fânaţi,  jud.  Mureş. 

5.  PROTOPOPIATUL  TÂRNĂVENI 

1.  Preotul  SĂMĂRGHIŢAN  IOAN  s-a  născut  la  13  octombrie  1910  în 
Petea  de  Câmpie,  jud.  Mureş,  din  părinţii  Maxim  şi  Aurelia. 

A  urmat  şcoala  primară  în  satul  natal,  liceul  în  Târgu  Mureş,  apoi  Facultatea 

* 

de  Teologie  la  Bucureşti.  In  1936  s-a  căsătorit  cu  învăţătoarea  Constanţa,  fiica 

preotului  Matei  Moruşca,  fratele  episcopului  Policarp  Moruşca.  A  fost  hirotonit 
preot  pe  seama  Parohiei-Spital  din  Reghin  şi  numit  profesor  la  liceul  din  aceeaşi 

A 

localitate.  In  1938  a  fost  transferat  la  Gurghiu,  iar  după  Diktatul  de  la  Viena  din 
1940,  laCerghid,jud.  Mureş. 

în  mai  1 947,  pentru  că  l-a  adăpostit  pe  Nichifor  Crainic,  a  fost  condamnat  la 
3  ani  închisoare  şi  pierderea  tuturor  drepturilor  cetăţeneşti  pe  timp  nelimitat,  iar 
soţia  şi  cei  5  copii  au  fost  scoşi  din  casa  parohială.  A  fost  întemniţat  la  Bucureşti  şi 

A 

Aiud.  In  1961  a  fost  transferat  în  parohia  Cuştelnic,  prot.  Tâmăveni,  iar  în  1973  în 
parohia  Tâmăveni  III,  de  către  mitropolitul Nicolae  Mladin  al  Ardealului,  care  şi-a 
asumat  responsabilitatea  acestui  din  urmă  transfer.  A  trecut  la  cele  veşnice  la  15 
iulie  1984,  ora  15,  după  ce  a  săvârşit  Sfânta  Liturghie  de  duminică. 

p.  389. 

2.  Preotul  ŞTEF  VASILE  s-a  născut  Ia  7  aprilie  1904  în  Bozeaş,jud.  Mureş. 
A  fost  paroh  la  Bernadea,  prot.  Tâmăveni  (jud.  Mureş).  A  fost  arestat  pentru 
delictul  de  „ uneltire  contra  ordinii  sociale ”. 

Bibliografie: 

Deşi  pe  alocuri  o  simplă  înşiruire  biografică,  cu  accente  de  registru,  lista  de 
faţă  are  rostul  de  a-i  evoca  încă  o  dată  sau  chiar  de  a-i  scoate  din  uitare  pe  acei 
mărturisitori  pentru  Hristos,  care,  dincolo  de  datele  sumare  prezentate  aici,  au  trăit 
o  adevărată  dramă,  într-o  perioadă  martirică  pentru  Biserica  Ortodoxă  Română. 
Acestora  şi  tuturor  clericilor  neştiuţi,  victime  ale  închisorilor  comuniste,  le  datorăm 
noi,  cei  de  astăzi,  continuitatea  şi  integritatea  credinţei. 


Arhid.  Alin  Albu, 

doctorand,  Facultatea  de  Teologie  Ortodoxă  „Andrei  Şaguna",  Sibiu 
asistent  universitar,  Facultatea  de  Teologie  Ortodoxă  Alba-Iulia 

Abstract:  The  present  study  presents  an  up-to-date,  as  complete  as 
possible,  list  of  the  Orthodox  clergymen  from  the  Archbishopric  of  Alba  Julia 
(center  of  Transylvania)  imprisoned  during  1954-1989.  Many  of  the  49  cases 
we  succeeded  to  gather  evidence  about  are  from  the  mountain  region  of 
Câmpeni,  where  the  priests  supported  anticommunist  guerilla.  The  repression  s 
peaks  were  1948-1950,  1952,  and  1959,  with  sentences  between  6  months  to 
18  years,  and  even  several  death  sentences,  commuted  to  life  sentence  later 
on.  Among  the  charges  we  fmd  “ anticommunist  attitude”,  “ crime  of  activity 
against  the  working  class  ”,  “unlawful  possession  of  armaments  ”,  and 
especially  “crime  against  the  social  order”.  After  shorter  or  longer  periods 
of  detention  in  the  Security  ’s  cellars  from  the  towns  the  arrested  were 
transferred  in  the  great  prisons  and  camps  of  Aiud,  Gherla,  Jilava,  Galaţi, 
Văcăreşti,  Periprava,  Luciu,  Coasta  Galeş,  Oneşti,  Medgidia,  etc.,  and  many 
of  them  at  the  Danube-Black  Sea  Channel  and  Peninsula.  The  treatment 
intended  everywhere  extermination  through  tortures,  cruel  beating,  psychical 
abuses,  extenuating  work,  and  the  so-called  “reeducation”,  an  abominable 
torture  of  self-denial  and  denunciation.  The  most  part  is  liberated  by  free 
pardon  in  7”  of  August  1964  only  to  be  under  Security ’s  permanent  scrutiny, 
several  limes  even  re-imprisoned,  humiliated  by  difficult  or  impossible 
professional  and  social  reintegration. 

Silviu  Dragomir  —  istoric  al  unirii  religioase  (II)* 


1.2.  Desăvârşirea  unirii  religioase  a  românilor 

Unirea  religioasă  a  românilor  nu  s-a  realizat  cu  uşurinţă.  Apropierea  lor  de 
Biserica  Romano-Catolică  s-a  înfăptuit  treptat,  pe  măsură  ce  iezuiţii  au  câştigat 
încrederea  vlădicii,  iar  calvinii,  principalii  oponenţi,  şi-au  pierdut  autoritatea  politico- 
religioasă  în  principat.  Tratativele  au  început  sub  mitropolitul  Teofil,  când  o  parte  a 
elitei  româneşti  s-a  pronunţat  în  secret  pentru  unire,  iar  după  moartea  sa  au  fost 
continuate  de  Atanasie  Anghel.  Silviu  Dragomir,  aprig  contestatar  ai  unirii  românilor 
în  vremea  lui  Teofil,  nu  exclude  însă  posibilitatea  existenţei  unor  discuţii  în  acest 
sens.  Noul  vlădică  Atanasie  Anghel  „deschidea  poarta  bisericii  sale  propagandei 
unioniste'1,  iar  protopopii  semnau  actul  unirii  în  octombrie  1 698' .  Fără  să  analizeze 
documentele  unirii,  Silviu  Dragomir  şi-a  concentrat  atenţia  asupra  rolului  jucat  de 
mitropolitul  Atanasie  Anghel  în  tratativele  premergătoare  unirii.  El  a  ajuns  la  concluzia 
că  în  anul  1698  doar  protopopii  şi-au  dat  acordul.  Punctul  de  vedere  expus  în 
lucrare  era  în  opoziţie  cu  cercetările  de  până  atunci.  Autorul  avansa  chiar  ideea 
unei  uniri  incomplete,  atâta  timp  cât  mitropolitul  persista  în  poziţia  sa  ambiguă. 

Personajul  principal  rămânea,  în  opinia  autorului  şi  a  altor  istorici,  Atanasie 
Anghel,  în  jurul  căruia  s-a  desfăşurat  întreaga  acţiune  unionistă  declanşată  de 
autorităţile  politice  şi  religioase.  Iezuiţii  care  îl  susţineau  s-au  temut  că,  la  un  moment 
dat,  Atanasie  Anghel  ar  putea  părăsi  unirea  şi  să  se  refugieze  într-o  ţară  ortodoxă. 
Dacă  acest  scenariu  se  îndeplinea,  era  periclitată  munca  lor  şi  programul  politic  al 
autorităţilor.  Importanţa  programului  religios  instituit  printre  români  reclama  luarea 
unor  măsuri  de  consolidare  a  unirii.  Convocarea  mitropolitului  Atanasie  Anghel  la 

A  # 

Viena  se  profila  a  fl  soluţia  ideală.  In  istoriografia  problemei,  miza  convocării  lui 
Atanasie  la  Viena  nu  este  în  totalitate  clarificată.  Silviu  Dragomir  aprecia,  pe  baza 
materialului  documentar,  că  iezuiţii  au  luat  în  considerare  acuzele  la  adresa 
conducătorului  spiritual  venite  din  partea  stărilor,  dar  şi  a  unor  conaţionali  nemulţumiţi. 
Mitropolitul  era  acuzat,  printre  altele,  că  întreţinea  legături  cu  domnul  Ţării  Româneşti, 
faţă  de  care  s-ar  fi  exprimat  că  unirea  s-a  realizat  doar  în  aparenţă,  iar  popii  s-au 

*  Urmare  din  Revista  Teologică nr.  1  /2004. 

1  Silviu  Dragomir,  Istoria desrobirei  religioase ,  I,  p.  1 0.  Pentru  referinţe  bibliografice 
complete,  a  se  vedea  partea  întâi  a  studiului. 

unit  numai  ca  să  li  se  şteargă  dările2;  că,  la  mânie,  ar  fi  declarat  faţă  de  protopopi 
că  nu  este  unit,  că  a  permis  să  intre  în  Ardeal  cărţi  religioase  tipărite  în  Ţara 
Românească,  că  a  acceptat  din  partea  lui  Constantin  Brâncoveanu  moşia  Merişani. 
Acuzele  aduse  mitropolitului,  precum  şi  percepţia  ce  exista  printre  românii  instruiţi 
că  Atanasie  Anghel  nu  era  unit  l-au  făcut  pe  Silviu  Dragomir  să  considere  că  la 
momentul  respectiv  unirea  nu  era  desăvârşită3 4 * 6 7.  Cum  aceasta  depindea  de  persoana 
lui  Atanasie  Anghel,  riscurile  compromiterii  erau  mari.  Autorităţile  erau  obligate  la 
măsuri  cât  mai  rapide  pentru  a  se  lămuri  în  privinţa  lui  Atanasie  Anghel.  Drept 

A 

urmare,  convocarea  sa  la  Viena  părea  soluţia  cea  mai  potrivită.  înainte  de  plecare, 
presimţind  că  i  se  pregătea  ceva,  vlădica,  pe  6  ianuarie  1701,  convoacă  un  sobor 
de  protopopi,  de  la  care  obţine  declaraţia  „că-1  poftesc  pe  Sfinţia  sa  mitropolitul 
nostru  Atanasie  să-şi  ţie  scaunul  în  pace,  iar  în  lucrurile  vlădiceşti,  fără  ştirea  Soborului 
nimeni  să  n-aibă  a  se  amesteca  dintre  alţi  mireni  sau  străini414.  Sinodul  şi-a  manifestat 
ataşamentul  pentru  noua  Biserică  Greco-Catolică,  fapt  omis  de  Silviu  Dragomir. 

Plecarea  lui  Atanasie  Anghel  la  Viena  încheia,  în  opinia  istoricului,  seria 
demersurilor  pentru  unire.  In  capitala  imperiului,  este  supus  unui  sever  interogatoriu, 
„dovedindu-se  pe  deplin  că  cercurile  din  Viena  au  dat,  cel  puţin  parţial,  crezare 
acuzelor  îndreptate  împotriva  Mitropolitului445.  A  urmat  hirotonirea  lui  ca  episcop 
greco-catolic  şi  îndepărtarea  definitivă  de  Biserica  Ortodoxă.  Era  momentul 
adevăratei  uniri  pentru  Atanasie  Anghel,  când,  „lepădându-se  de  darul  preoţesc, 
pe  care-l  primise  din  mâinile  unui  arhiereu  răsăritean,  el  fu  numit  şi  sfinţit  episcop  al 
Bisericii  Unite  din  Transilvania446.  Rehirotonirea  lui  Atanasie  Anghel  a  fost  succedată 
de  un  act  politic  important  pentru  românii  ardeleni,  cunoscut  în  istoriografie  sub 
numele  de  a  doua  Diplomă  leopoldină  a  unirii7. 

Din  păcate,  aceasta  nu  a  fost  niciodată  pusă  în  aplicare  în  punctele  favorabile 
românilor,  datorităjocurilor  politice  şi  intereselor  Curţii  vieneze.  „Fusese  cineva  destul 
de  puternic44  -  se  întreba  la  începutul  secolului  Nicolae  Iorga  -  „ca  să  stăruie  pentru 
această  concesie  imensă  dacă  s-ar  fî  prefăcut  în  fapt,  prin  care  un  neam  întreg 
căpăta,  în  schimbul  unei  declaraţii  religioase,  egalitatea  politică  deplină?  Nici  un  român 
nu  era  destul  de  tare  pentru  aceasta,  şi  nici  un  neamţ  destul  de  cuminte448.  Silviu 
Dragomir  a  minimalizat  prevederile  Diplomei  leopoldine  date  în  favoarea  românilor. 
Dincolo  de  faptul  că  respectivul  act  n-a  fost  pus  niciodată  în  aplicare,  autorul  oferea 


2  Ibiclem ,  p.  2527. 

3  Ibidem ,  p.  26. 

4  Ibidem,  p.  27. 

s  Ibidem,  p.  27, 

6 Ibidem ,  p.  28, 

7  David  Prodan,  op.  cit.,  p.  144145;  Mathias  Bemath,  op.  cit., p.  154-157. 
*  Nicolae  Iorga,  Istoria  românilor  din  Ardeal  şi  Ungaria,  p.  236. 

o  interpretare  originală  punctului  al  treilea  din  diplomă,  potrivit  căruia  românii  trecuţi 
la  greco-catolicism  urmau  să  fie  primiţi  în  rândul  naţiunilor  politice  ale  Ardealului.  Or, 
aceştia,  în  marea  lor  majoritate,  erau  iobagi,  ceea  ce  anula,  în  fapt,  tentanta  ofertă 
făcută  de  către  autorităţile  politice.  Obiecţii  avea  şi  în  privinţa  teologului  iezuit,  considerat 
mai  degrabă  un  supraveghetor  al  noului  episcop  greco-catolic. 

Diploma  a  doua  leopoldină  a  declanşat  o  amplă  dezbatere  în  societatea  vremii. 
Textul  ei  a  stat  la  baza  acţiunilor  iniţiate  de  episcopul  Inochentie  Micu.  Privită  şi 
analizată  în  durată  scurtă,  diploma  nu  a  adus  schimbări  însemnate  în  destinul 
românilor  ardeleni,  faţă  de  compromisurile  la  care  s-a  angajat  elita  lor  religioasă. 
Or,  Silviu  Dragomir  şi-a  concentrat  investigaţia  în  durată  scurtă,  iar  consecinţele 
părăsirii  credinţei  de  către  români  nu  erau  de  bun  augur.  Dimpotrivă,  demonstrau 
din  nou  că  românii  erau  doar  un  mijloc  de  manevră,  erau  figuranţi  în  diferite  com¬ 
binaţii,  adesea  nefavorabile  lor.  Pentru  istoricul  naţionalist,  gestul  părăsirii  credinţei 
strămoşeşti  reprezenta  o  trădare,  fiind  condamnabil. 

Compromisurile  făcute  de  ierarhia  ortodoxă,  considerate  de  Iorga  „o  aşa  tie 
adâncă  înjosire  a  bisericii  sale  pentru  a-şi  păstra,  în  forme  oarecum  onorabile  pentru 
persoana  sa,  scaunul  care  se  dovedia  nevrednic141’,  s-au  dovedit  în  final  benefice 
pentru  românii  ardeleni.  Concluzia  lui  Nicolae  Iorga  era  rezultatul  unei  analize  în 
durată  scurtă  asupra  Diplomei  a  doua  leopoldine  a  unirii.  Investigarea  în  durată  lungă 
a  relevat  importanţa  deosebită  a  acestui  act  în  demersurile  politice  întreprinse  de 
intelectualitatea  românească.  Pe  de  altă  parte,  tocmai  această  intelectualitate,  aşa 
cum  sublinia  şi  Iorga,  s-a  format  în  urma  condiţiilor  oferite  de  prevederile  acestui  act. 

Unirea  religioasă  s-a  realizat  în  condiţii  politice  extrem  de  dificile.  Tratativele 
au  început  cel  mai  probabil  sub  mitropolitul  Teofil,  în  1697,  au  fost  purtate  cu  mare 
discreţie  şi  s-au  încheiat  în  1701,  în  vremea  lui  Atanasie  Anghel.  Unirea  a  pornit 
timid,  dar  pe  măsură  ce  autoritatea  Habsburgilor  a  crescut  în  Ardeal,  s-au  făcut 
paşi  tot  mai  hotărâţi.  Entuziasmul  pentru  unire  n-a  fost  mare  din  partea  românilor. 
Iezuiţii  şi-au  îndreptat  atenţia  către  conducătorii  Bisericii  Ortodoxe,  cărora  le-au 
prezentat  avantajele  ce  decurgeau  din  aderarea  lor.  Mai  mult,  condiţiile  puse  de 
către  iezuiţi  s-au  dovedit  a  fi  mai  blânde  decât  cele  impuse  deja  de  principii  calvini. 
Pentru  unire  s-au  pronunţat  la  început  12  protopopi,  dar  pe  măsură  ce  autoritatea 
imperialilor  a  crescut  în  principat  şi  românii  au  căpătat  încredere,  numărul  protopopilor 
a  crescut  la  34  în  sinodul  din  1698  şi  la  54  în  sinodul  convocat  de  Atanasie  Anghel 
înainte  de  plecarea  la  Viena.  Punctul  culminant  în  tratativele  unirii  a  fost,  în  opinia 
lui  Silviu  Dragomir.  momentul  vienez,  când  mitropolitul  Atanasie  Anghel  este 
rehirotonit  şi  numit  episcop  greco-catolic.  instalarea  la  Alba-lulia  a  noului  ierarh  a 
însemnat  oficializarea  noilor  realităţi  şi  a  coincis  cu  primele  proteste  împotriva  unirii 


,  Ibidem,  p.  235;  George  Popoviciu,  op.  cit.,  p.  160. 

venite  din  partea  puternicei  comunităţi  ortodoxe  din  Făgăraş.  Protestele  -  timide  - 
aveau  menirea  -  crede  istoricul  -  de-a  salva  demnitatea  unei  Biserici  „vândute  de 
propriul  ei  cler“10.  Protestul  braşovenilor  faţă  de  instalarea  episcopului  Atanasie 
Anghel  în  fosta  ctitorie  a  voievodului  muntean  a  fost  interpretat  diferit  de  canonicul 
Augustin  Bunea". 

Reacţiile  antiunioniste  sunt  din  a  doua  parte  a  anului  1701  şi  debutează  cu 
scrisoarea  expediată  de  către  Pater  Ianoş  lui  Atanasie  Anghel.  In  scrisoare  se 
reafirma  dreptul  românilor  de  a-şi  practica  credinţa  ortodoxă  şi  se  făcea  apel  la 
conştiinţa  şi  la  jurământul  fostului  vlădică,  depus  la  Bucureşti.  Era  un  serios  îndemn 
la  reflecţie  faţă  de  adevărata  atitudine  a  credincioşilor  în  privinţa  unirii  religioase. 
Lui  Pater  Ianoş  i  s-a  adăugat  protestul  nobilului  Gavril  Nagyszegi.  Pentru  lorga, 
„Gavril  Nagyszegi  era  un  nobil  din  părţile  de  sus  ale  ţării,  care  avusese  strânse 
legături  cu  biserica  Bălgradului  şi  se  certase  de  câtva  timp  cu  Atanasie  pentru  bani, 
care  luă  întâi  un  mandat  de  protestare  contra  unirii  din  partea  românilor  bălgrădeni, 
cărora  li  se  oprise  acum  de  Atanasie  intrarea  în  marea  biserică,  dacă  nu  vor  primi 
unirea“':.  Silviu  Dragomir,  în  schimb,  a  văzut  în  protestul  micului  nobil  român  dovada 
apărării  credinţei  şi  un  gest  de  sacrificiu  pentru  libertatea  credinţei  ortodoxe11. 
Protestele  românilor  contra  unirii  religioase  erau  însoţite  de  reacţia  ierarhilor 
ortodocşi  din  statele  vecine.  Scrisorilor  de  afurisenie  a  lui  Atanasie,  venite  din  partea 
mitropolitului  Ţării  Româneşti  Teodosie  şi  a  patriarhului  Dosoftei,  le-a  răspuns  tocmai 
artizanul  unirii  românilor,  cardinalul  Kollonich.  Dar,  aşa  cum  scria  N.  lorga,  „era 
însă  o  iluzie  când  iezuiţii  credeau  că  astfel  s-au  închis  în  Ardeal  drumurile  lui  vodă. 
Afurisenia  celor  doi  patriarhi,  cetită  pe  ascuns  pretutindeni,  făcu  un  rău  nesfârşit 
operei  de  unire,  dar  opera  de  cultură  românească,  de  prestigiu  politic  a 
Brâncoveanului  urmă,  prin  cărţile  îmbielşugate  ale  tipografiei  sale“u.  Nemulţumită 
de  gestul  conducătorului  spiritual  era  şi  o  parte  a  elitei  sociale,  îndeosebi  românii 
făgărăşeni  aflaţi  în  legături  spirituale  şi  economice  cu  lumea  ortodoxă  de  la  sud  de 
Carpaţi.  Augustin  Bunea,  în  opoziţie  cu  Silviu  Dragomir,  pune  pe  seama  legăturilor 
comerciale  rămânerea  lor  şi  pe  mai  departe  în  vechea  credinţă  ortodoxă11. 

Autorul  a  reuşit  să  reconstituie  reacţiile  negative  ale  populaţiei  la  adresa  unirii 
religioase,  pe  măsură  ce  locuitorii  luau  cunoştinţă  de  schimbările  produse.  Protestele, 
la  început  în  forma  memoriilor,  s-au  transformat  treptat  în  mici  dispute  între 
comunităţile  ortodoxe  şi  cele  greco-catolice  pentru  controlul  lăcaşelor  de  cult.  Izolate 


10  Silviu  Dragomir,  Istoria  desrobirei  religioase ,  I,  p.  36. 

11  Augustin  Bunea,  op.  cit.,  p.  48. 

12  Nicolae  lorga,  Istoria  românilor  din  Ardeal  şi  Ungaria,  p.  239. 

13  Silviu  Dragomir,  Istoria  desrobirei  religioase,  1,  p.  4 1  -63. 
'"Nicolae  lorga,  Istoria  românilor  din  Ardeal  şi  Ungaria,  p.  241. 
15  Augustin  Bunea,  op.  cit.,  p.  43-47. 

iniţial,  conflictele  sau  generalizat  în  deceniile  următoare,  îmbrăcând  forme  violente 
de  ambele  părţi,  apogeul  fiind  atins  de  mişcările  conduse  de  Visarion  Sarai  şi  Sofronie 
din  Cioara.  Reacţii  antiunioniste  se  constată  şi  la  nivelul  elitei  politice  şi  religioase 
din  Ardeal.  Unirea  era  însă  realizată,  iar  protestele  unor  comunităţi  româneşti  nu 
au  avut  şanse  de  succes.  Unirea  a  rezistat  chiar  şi  pe  timpul  Răscoalei  lui  Râkoczi, 
când  s-a  încercat  reînfiinţarea  ierarhiei  ortodoxe  cu  sprijinul  conducătorului  maghiar. 

Cercetările  lui  Silviu  Dragomir  asupra  unirii  cu  Biserica  Romei  continuau 
investigaţiile  realizate  de  specialişti  ca  Augustin  Bunea,  Nicolae  Densuşianu,  loan 
Crişanu,  George  Popoviciu,  Nicolae  Iorga  şi  loan  Lupaş,  dacă  ne  limităm  doar  la 
istoricii  pozitivişti.  Analizând  începuturile  unirii,  Dragomirare  un  punct  de  vedere 
diferit  de  concluziile  enunţate  de  către  Augustin  Bunea.  Autorul  era  conştient  că  o 
analiză  temeinică  a  unirii  trebuia  să  aibă  în  vedere  şi  raportul  de  forţe  din  spaţiul 
Europei  Centrale.  El  a  integrat  schimbările  religioase  produse  în  lumea  românească 
programelor  politice  şi  religioase  urmărite  de  Habsburgi  în  acest  spaţiu.  A  demonstrat 
că  la  realizarea  unirii  religioase  printre  români  s-a  pornit  în  primul  rând  din 
considerente  politice,  iar  când  Habsburgii  şi-au  atins  scopurile,  promisiunile  făcute 
au  fost  uitate.  Istoricul  a  identificat  adevăratele  cauze  care  au  stat  la  baza  acceptării 
de  către  protopopii  şi  vlădica  din  Ardeal  a  unirii.  Pe  linia  de  cercetare  deschisă  de 
către  Densuşianu,  Popoviciu,  Hurmuzaki  şi  Iorga,  a  remarcat  importanţa  factorului 
economic  în  demersurile  întreprinse  de  elita  românilor.  A  reliefat,  dacă  mai  era 
nevoie,  că  unirea  promovată  de  autorităţile  politice  şi  religioase  a  avut  în  primul 
rând  un  caracter  politic.  Elita  românească  a  urmărit  să-şi  îndeplinească  propriile 
aspiraţii,  respectiv  scutirea  de  obligaţii  financiare  şi  accederea  în  structurile  politice 
ale  statului. 

Sursele  documentare  noi  i-au  permis  autorului  să  pună  în  evidenţă  necon- 
cordanţa  dintre  obiectivele  urmărite  de  preoţime  şi  cele  vizate  de  masa  mare  a 
credincioşilor.  Dacă  elita  sa  pronunţat  pentru  unire  din  motive  lesne  de  înţeles, 
credincioşii  au  declarat  în  marea  lor  majoritate  că  doresc  să  rămână  ortodocşi. 
Deşi  reacţiile  antiunioniste  ale  românilor  au  fost,  uneori,  cauzate  de  presiunea 
intereselor  economice  (cazul  românilor  din  Făgăraş  fiind  elocvent  în  acest  sens),  în 
majoritatea  cazurilor  au  fost  sincere  şi  au  urmărit  doar  respectarea  credinţei  şi 
libertatea  opţiunii. 

Cercetări  istorice  recente  plasează  începuturile  unirii  la  români  în  1 692,  ceea 
ce  arată  că  tratativele  purtate  de  mitropolitul  Teofil  nu  au  avut  loc  într-o  zonă 
neexplorată.  Apelul  repetat  la  documente  oficiale  i-a  permis  autorului  să  pună  sub 
semnul  întrebării  autenticitatea  actelor  unirii,  dar  nu  şi  dorinţa  de  unire  a 
conducătorilor  spirituali.  Or,  în  asemenea  situaţie,  ne  întrebăm  care  este  documentul 
cu  putere  probatorie  mai  mare.  Invocarea  unui  viciu  dintr-un  document  oficial  pentru 
a  contesta  o  realitate  istorică  nu  constituie  un  argument  solid  pentru  un  istoric 

pozitivist.  Autorul  nu  a  luat  în  discuţie  diferenţele  existente  între  textul  redactat  în 
limba  română  şi  cel  elaborat  în  latină,  remarcate  dejade  I.  Crişanu.  Silviu  Dragomir, 
în  acest  stadiu  al  cercetărilor,  nu  a  insistat  asupra  actelor  unirii. 


1.3.  Inochentie  Micu-Klein:  între  credinţă  şi  naţiune 
Sau  scurs  câteva  decenii  bune  până  când  sa  schimbat  ceva  în  cadrul  Bisericii 
Greco-Catolice.  Schimbarea  atât  de  necesară  este  strâns  legat  de  persoana  lui 
Inochentie  Micu.  Considerat  deopotrivă  de  ortodocşi  şi  greco-catolici  un  model  al 
cărturarului  care  îşi  serveşte  poporul,  Inochentie  Micu  a  reprezentat  schimbarea 
pozitivă  în  rândul  elitei  greco-catolice.  Importanţa  demersurilor  sale  este  covâr¬ 
şitoare  pentru  istoria  românilor  ardeleni.  Cu  Inochentie  Micu  sa  schimbat  ceva  şi  în 
atitudinea  lui  Silviu  Dragomir  faţă  de  ierarhia  greco-catolică:  spre  deosebire  de 
Atanasie  Anghel,  suspectat  de  politică  duplicitară,  şi  de  loan  Patachi,  acuzat  de 
persecutarea  românilor  ce  nu  doreau  să-şi  părăsească  credinţa,  Inochentie  este  „o 
minte  clară44,  „un  caracter  inflexibil44,  „un  temperament  vioi4416,  care,  recunoscând 
adevărata  situaţie  a  bisericii  sale,  a  început  să  poarte  o  luptă  pentru  revendicarea 
drepturilor.  Activitatea  episcopului  greco-catolic  a  început  sub  auspiciile  politicii 
promovate  de  Iosif  Patachi  faţă  de  ortodocşi.  Inochentie  a  conceput  chiar  un  plan 
de  convertire  la  greco-catolicism  a  ortodocşilor,  din  care  nu  lipsea  utilizarea  forţei. 
Noul  episcop  a  părăsit  la  scurtă  vreme  atitudinea  dură  faţă  de  ortodocşi.  Autorul 
lansează  şi  câteva  explicaţii  în  privinţa  schimbării  atitudinii  lui  Inochentie  Micu.  Ea 
s-ar  fi  produs  în  urma  experienţei  câştigate  în  raporturile  cu  autorităţile,  dar, 
îndeosebi,  prin  contactul  cu  preoţii  greco-catolici,  profund  nemulţumiţi  de  statutul 
oferit  de  Curtea  vieneză.  în  opinia  lui  Silviu  Dragomir,  „Inochentie  nu  era  ca  Atanasie, 
pentru  a  se  lepăda  de  convingerile  sale  de  frica  celor  puternici4417,  ci,  dimpotrivă,  un 
caracter  puternic,  aşa  cum  a  demonstrat-o  în  confruntările  cu  autorităţile  imperiului. 
Se  pare,  aşa  cum  reiese  şi  din  opiniile  exprimate  de  alţi  autori,  că  nemulţumirea 
credincioşilor  faţă  de  neîndepiinirea  promisiunilor  făcute  în  momentul  unirii  a  constituit 
principalul  motiv  al  schimbării  atitudinii  lui  Inochentie.  Nici  până  la  mijlocul  secolului 
al  XVIIIlea  prevederile  Diplomei  a  doua  leopoldine  în  punctele  favorabile  românilor 
n-au  fost  puse  în  aplicare.  Dar  nici  avantajele  conferite  de  prima  Diplomă  nu  erau 

z\ 

respectate.  Intre  prozeliţii  Curţii  vieneze  -  scria  Silviu  Dragomir  -  se  răspândea  tot 


16  Silviu  Dragomir,  Istoria  desrobirei  religioase ,  I,  p.  127. 

17  Ib  idem,  p.  136. 

mai  mult  credinţa  că  au  fost  amăgiţi  şi  un  gând  tot  mai  hotărât  sălăşluia  în  inimile 
lor18. 

Principala  preocupare  a  noului  episcop  a  vizat  sancţionarea  de  către  Maria 
Terezia  a  celei  dea  doua  Diplome  leopoldine,  mai  ales  că  unele  din  punctele  defavorabile 
românilor  au  fost  deja  puse  în  aplicare.  Opoziţia  întâmpinată  de  Inochentie  Micu  în 
demersurile  sale  a  fost  deosebit  de  puternică.  Pentru  Silviu  Dragomir,  forţele  care  se 
împotriveau  acţiunii  episcopului  erau  numeroase  şi  mult  mai  puternice  decât  în  1 698. 
Nobilimea  protestantă  reprezentată  în  Dietă  avea  acum  de  partea  sa  şi  nobilimea 
catolică.  Chiar  şi  guvernul  de  la  Viena,  care  la  început  a  avut  o  atitudine  binevoitoare 
şi  înţelegătoare,  şi-a  dovedit  în  final  ostilitatea  faţă  de  demersurile  şi  insistenţele 
episcopului  unit10.  Guvernul,  la  sugestia  stărilor  ardelene,  a  sancţionat  doar  prevederile 
cuprinse  în  prima  Diplomă  leopoldină  a  unirii. 

Convocarea  în  acest  context  a  sinodului  Bisericii  Greco-Catolice  pe  25  iunie 
1 744,  opiniile  exprimate  în  cadrul  adunării  au  dovedit  că  acţiunea  episcopului  de 
până  atunci  se  bucura  de  sprijinul  protopopilor  şi  al  credincioşilor.  Eşecul  demersurilor 
iniţiate  de  episcopul  greco-catolic  este  pus  de  autor  pe  seama  câtorva  factori. 
Astfel,  redimensionarea  relaţiilor  dintre  Curtea  vieneză  şi  stările  protestante  din 
Ardeal  a  demonstrat  că  românii  au  constituit  pentru  autorităţi  doar  un  mijloc  de 
presiune  împotriva  stărilor.  La  mijlocul  secolului  al  XVIIl-lea  se  părea  că  ei  nu  mai 
contau  în  politica  Vienei,  astfel  că  interesele  lor  au  fost  sacrificate.  Apariţia  în 
Ardeal  a  călugărului  Visarion  Sarai,  agitaţiile  produse  de  predicile  sale  au  con¬ 
stituit  pentru  autorităţi  momentul  şi  pretextul  înlăturării  prin  orice  mijloc  a  episcopului 
recalcitrant20.  Imaginea  lui  Inochentie,  aşa  cum  este  conturată  de  istoricul  ortodox, 
este  deosebit  de  luminoasă.  Puţini  au  fost  istoricii  de  până  la  el  care  au  evocat  tăria 
de  caracter  şi  demnitatea  dovedite  de  ierarh  în  disputele  din  Dieta  Ardealului. 
Probitatea  profesională  manifestată  de  autor  în  acest  capitol  dovedeşte  maturitate 
ştiinţifică  şi  înlătură  în  parte  acuzaţiile  de  partizanat.  Silviu  Dragomir  demonstrează 
că  a  înţeles  acţiunile  iniţiate  în  favoarea  românilor  de  ierarhul  grecocatolic.  Episcopul 
românilor  uniţi  s-a  ridicat  cu  mult  peste  nivelul  antecesorilor  săi.  A  încercat,  în 
pofida  opoziţiei  stărilor  şi  a  Curţii  de  la  Viena,  să  ofere  o  şansă  tuturor  românilor 
ardeleni.  Deşi  om  al  bisericii,  istoricul  a  demonstrat  că  dispune  de  un  larg  orizont 
politic,  precum  şi  de  înţelegerea  raţiunilor  naţionale  superioare  intereselor  de  ordin 
confesional. 


18 Ibidemy  p.  129. 

1Q  Ibidem ,  p.  132134;  Augustin  Bunea,  Din  istoria  românilor  Episcopul  loan 
Inocenţiu  Klein  (l  728-1751 ),  Blaj,  1900,  p.  1 53- 1 65;  Nicolae  lorga.  Istoria  românilor  din 
Ardeal  şi  Ungaria ;  p.  27 1  -272. 

20  Silviu  Dragomir,  Istoria desrobirei  religioase ,  1,  p.  136. 

1.4.  Mişcarea  condusă  de  Visarion  Sar  ai  -  protest  românesc  sau 
diversiune  sârbească? 

Instalarea  noului  episcop  greco-catolic  la  1701  s-a  realizat  într-o  atmosferă 
de  relativ  calm.  Singurul  incident  major  l-a  constituit  protestul  câtorva  români  şi 
greci  ortodocşi  din  Făgăraş.  La  scurt  timp  Gavril  Nagyszegi  a  redactat  un  memoriu 
înaintat  guvernului,  în  care  protesta  faţă  de  anularea  libertăţii  confesionale  a 
ortodocşilor  din  Transilvania.  Doar  la  aceste  exemple  izolate  s-ar  reduce  rezistenţa 
puţinilor  români  rămaşi  ortodocşi  în  faţa  presiunilor  exercitate  de  autorităţile  politice 
şi  de  preoţii  greco-catolici  până  la  1744.  Cu  atât  mai  surprinzătoare  apare  reacţia 
energică  a  românilor  împotriva  Bisericii  Greco-Catolice  după  pătrunderea  în  Ardeal 
a  călugărului  ortodox  Visarion  Sarai.  Mişcarea  religioasă  declanşată  de  acest  călugăr 
printre  români  i-a  împărţit  şi  pe  analiştii  fenomenului.  Pentru  Silviu  Dragomir,  istoric 
proortodox,  călugărul  sârb  „a  răsărit  ca  din  pământ  nefiind  de  nici  o  diplomă 
împărătească,  şi  cu  toate  acestea  îl  încununase  poporul  cu  aureola  mistică  a  unui 
sfânt  şi  îşi  asumă  rolul  de  reprezentant  al  legii  vechi  şi  de  învietor  al  conştiinţei 
poporului  nostru"21.  Ioan  Lupaş  a  considerat  că  Visarion  Sarai  a  fost  trimis  în  Ardeal 
de  mitropolitul  sârb  Arsenie  IV  Ioanovici  doar  pentru  ai  întări  pe  români  în  credinţă22. 
Pentru  Nicolae  Iorga,  „Visarion  Sarai  nu  era  decât  un  simplu  călugăr  venit  în  numele 
ortodoxiei,  al  naţionalismului  iliric  de  rit  grecesc,  iar  ţăranii  noştri  au  văzut  în  el 
viitorul  lor  omenesc  care  se  apropia"23.  Canonicul  Augustin  Bunea  considera  că 
„acesta  era  doar  un  impostor  venit  în  Ardeal  cu  misiunea  de  a  convinge  pe  români 
să  părăsească  credinţa  şi  să  accepte  patronajul  spiritual  al  mitropolitului  sârb  din 
Karlowitz"24. 

Istoricii  recunosc  că  propaganda  lui  Visarion  Sarai  între  români  a  avut  con¬ 
secinţe  deosebite  pentru  viitorul  unirii.  Satele  din  sudul  Ardealului  străbătute  de 
călugăr  au  revenit  masiv  la  ortodoxie,  apărând  astfel  pericolul  dispariţiei  Bisericii 
Unite.  Consultat  de  către  guvern  în  această  afacere,  clerul  greco-catolic  recomanda 
luarea  unor  măsuri  dure  împotriva  acelora  pe  care  îi  numea  „amăgitori  ai  plebei". 
Concret,  erau  sugerate  autorităţilor  câteva  măsuri,  anume  arestarea  preoţilor  neuniţi, 

21  Silviu  Dragomir,  Istoria  desrobirei  religioase  a  românilor  din  Ardeal  în  secolul 
XVIII ,  voi.  I,  Sibiu,  1 920, 259  de  pagini  şi  1 50  de  documente,  p.  1 37. 

22  Ioan  Lupaş,  Istoria  bisericească  a  românilor  ardeleni.  Introducere,  îngrijirea 
ediţiei,  note  şi  comentarii  de  Doru  Radosav,  Cluj-Napoca,  1995,  p.  1 13;  Idem,  Contribuţiuni 
documentare  la  istoria  satelor  transilvane ,  în  Idem,  Studii,  conferinţe  şi  comunicări 
istorice ,  voi.  IV,  Sibiu,  1943,  p.  205. 

23  Nicolae  lorga.  Istoria  românilor  din  Ardeal  şi  Ungaria ,  Bucureşti,  1989,  p.  278. 

24  Augustin  Bunea,  Episcopii  Petru  Paul  Aron  şi  Dionisie  Novacovici  sau  Din 
istoria  românilor  transilvăneni  de  la  1751  până  la  1764 ,  Blaj,  1902,  p.  50;  Idem,  Din 
istoria  românilor.  Episcopul  Ioan  Inocenţiu  Klein  ( 1728-1751 ),  Blaj,  1900,  p.  155. 


46 


REVISTA  TEOLOGICĂ 


protejarea  preoţilor  greco-catolici  de  „obrăznicia  plebei  amăgite4',  precum  şi 
constrângerea  credincioşilor  să  frecventeze  bisericile.  Silviu  Dragomir  prezintă  şi 
propunerile  făcute  de  Statusul  Catolic  din  Ardeal  Vienei,  precum  şi  rezultatul  acţiunii 
episcopului  rutean  Manuel  Olsavszky,  solicitat  de  autorităţile  politice  să  interv  ină. 
Ambele  instituţii  au  sugerat,  în  consonanţă  cu  propunerile  ierarhilor  greco-catolici, 
arestarea  şi  închiderea  preoţilor  neuniţi. 

Arestat,  interogat  şi  acuzat  că  a  instigat  mulţimile  de  credincioşi  împotriva 
unirii,  călugărul  sârb  a  sfârşit  alături  de  însoţitorii  săi  în  închisorile  imperiale.  Ancheta 
a  stabilit  că  Visarion  Sarai  deţinea  un  paşaport  emis  de  mitropolia  sârbească,  dar 
nu  existau  dovezi  clare  că  ar  fi  acţionat  la  indicaţiile  superiorului  său.  Pornind  de  la 
ancheta  realizată  de  autorităţile  habsburgice,  Dragomir  excludea  orice  legături  oculte 
cu  Karlowitzul,  acţiunea  lui  Visarion  Sarai  datorându-se  „doar  dragostei  de 
credinţă'425,  punct  de  vedere  infirmat  de  cercetările  ulterioare.  Călugărul  Visarion 
Sarai  a  intrat  în  Transilvania  trimis  fiind  de  către  mitropolitul  sârb  de  la  Karlowitz26. 
Nimeni  altcineva  nu  avea  un  interes  mai  mare  în  reîntoarcerea  românilor  la  ortodoxie 


decât  ierarhia  sârbească.  Chiar  dacă  la  momentul  respectiv  nu  s-au  găsit  dovezi 
suficiente  care  să-l  incrimineze  pe  mitropolitul  sârb,  toate  firele  revoltei  duceau 
înspre  Karlowitz. 

Mult  mai  pertinente  sunt  cauzele  avansate  de  către  autor  în  privinţa  declanşării 
mişcării  religioase.  Pentru  Silviu  Dragomir,  „credincioşii  români  l-au  considerat  pe 
călugăr  un  sfanţ,  fermecaţi  fiind  de  înfăţişarea  lui,  toţi  căutând  să-i  sărute  mâinile  şi 
să  îngenuncheze  la  picioarele  Iui“27.  Limba  sârbească  în  care  se  adresa  mulţimilor 
simple  le  amintea  de  vechea  credinţă  ortodoxă  pe  care  au  părăsit-o.  Portretul  lăcut 
lui  Visarion  Sarai,  sesizarea  contagiunii  mentale  ne  dezvăluie  un  istoric  atent  la 
sensibilitatea  şi  mişcările  de  idei  din  epocă,  bun  cunoscător  al  psihologiei  şi 
comportamentului  lumii  ţărăneşti.  Predicile  şi  cuvântările  călugărului,  care  condamnau 
schimbarea  credinţei,  asociate  cu  o  critică  virulentă  la  adresa  noii  biserici,  au  generat 
în  lumea  ţărănească  un  sentiment  de  nesiguranţă,  de  vină  colectivă,  ce  putea  fi 


2-  Silviu  Dragomir,  Istoria  desrobirei religioase ,  I,  p.  141.  „Consiliul  de  război  cerând 
informaţii  de  la  Mitropolitul  sârbesc  Ioanovici,  cu  privire  la  misiunea  ce  i-ar  fi  încredinţat 
acesta  lui  Visarion  printr-o  patentă  de  drum  (paşaport)  şi  prin  scrisoare  de  recomandaţiune, 
spre  a  construi  aproape  de  Lipova  o  cruce  de  lemn ,  organizând  aci  perelinaj ,  primeşte 
răspuns.  Că  în  adevăr  i  s-au  dat  călugărului  Visarion  din  ordinul  basilitan  pomenitele  acte,  ca 
să  poată  strânge  de  la  credincioşii  săi  milostenie  şi  să  predice  cuvântul  lui  Dumnezeu,  nu  i  s-a 
permis  însă  nicidecum  să-şi  însuşească  rolul  unui  misionar4  (loan  Lupaş,  Contribuţiuni ,  în 
loc.  cit.,  p.  205), 

26  August  in  Bunea,  Din  istoria  românilor ,  p.  158. 

27  Silviu  Dragomir,  Istoria  desrobirei  religioase ,  I,  p.  138;  Augustin  Bunea,  Din 
istoria  românilor,  p.  158. 

şters  prin  revenirea  la  ortodoxie.  Satele  au  reacţionat  prompt.  In  localităţile  unde 
comunitatea  s-a  întors  în  întregime  la  ortodoxie  au  fost  alungaţi  preoţii  uniţi,  consideraţi 
principalii  vinovaţi  pentru  situaţia  religioasă.  Sa  ajuns  ca  în  unele  din  aşezările  unde 
au  slujit  preoţi  greco-catolici  bisericile  să  fie  curăţate  şi  resfinţite,  semn  că  s-a 
produs  o  pângărire  a  lăcaşului. 

Autorul  a  înţeles  că,  dincolo  de  influenţa  exercitată  de  călugărul  sârb,  au 
existat  cauze  profunde  ce  i-au  determinat  pe  români  să-l  urmeze  pe  Visarion  Sarai. 
Numeroşi  români  declaraţi  fără  cunoştinţa  lor  uniţi  cu  Roma,  iar  alţii  uniţi  de  bunăvoie, 
în  speranţa  îmbunătăţirii  condiţiei  sociale,  aveau  resentimente  împotriva  celor  care 
au  pornit  acţiunea  unionistă.  Tuturor,  călugărul,  în  predici  simple,  rostite  într-o  limbă 
neînţeleasă  de  ei,  le-a  prezentat  păcatul  săvârşit  prin  părăsirea  credinţei.  La  îndemnul 
său,  sate  întregi  revin  la  ortodoxie,  declanşându-se  o  veritabilă  contagiune  mentală. 
Influenţa  exercitată  de  călugărul  de  origine  sârbească  a  fost  deosebit  de  puternică 
şi  de  neînţeles  pentru  autorităţile  politice,  lată,  în  acest  sens,  o  poruncă  a  guvernului 
din  Ardeal  adresată  românilor  şi  datată  6  mai  1 744:  „Un  străin,  cu  numele  Visarion, 
amăgitor  pribeag,  pripăşit  acum  în  ţara  aceasta,  a  sedus  întru  atât  valachimea  proastă, 
după  cum  se  spune,  că  unele  sate  întregi  nu  mai  vreau  să  frecventeze  bisericile  şi 
să-şi  recunoască  preoţii.  Guvernul  se  miră  cum  pot  românii  să  se  agite  atât  de  mult 
la  cuvântul  unui  ticălos  şi  mizerabil  vântură  ţară“28.  Chiar  după  arestarea 
„impostorului1,1,  agitaţiile  între  românii  din  Ardeal  au  continuat.  Acesta  a  fost,  în 
opinia  istoricului  Dragomir,  momentul  deşteptării  satelor.  Călugărul  Visarion  a  fost 
cel  care  le-a  vestit  românilor  păcatul  săvârşit  prin  unirea  cu  Biserica  Romei,  dar 
mişcarea  de  revoltă  a  luat  amploare  după  arestarea  acestuia.  Deci,  nu  călugărul  a 
fost  cauza  nemulţumirilor  printre  români,  el  doar  le-a  relevat  acestora  adevărata 
situaţie  religioasă  în  care  se  găseau. 

Autorităţile  politice  intervin  în  sprijinirea  Bisericii  Greco-Catolice.  Dovadă  în 
acest  sens  sunt  evenimentele  care  s-au  derulat  în  anul  1745.  Silviu  Dragomir  îi 
împarte  pe  combatanţi  în  două  tabere:  de  o  parte,  regina  Maria  Terezia,  guvernul  şi 
celelalte  autorităţi  ale  statului,  cărora  li  sau  adăugat  ierarhii  greco-catolici;  de  cealaltă 
parte,  răzvrătiţii,  adică  locuitorii  satelor  româneşti,  ce  doreau,  în  urma  predicilor 
rostite  de  călugărul  sârb,  să  revină  la  ortodoxie,  sprijiniţi  fiind  de  Mitropolia  de  la 
Karlovitz,  precum  şi  de  autorităţile  politice  şi  religioase  ruseşti.  Reacţia  satelor 
româneşti  din  Hunedoara  şi  până  în  Făgăraş  era  clară:  nu  mai  doreau  să  fie  declarate 
unite.  Istoricul  a  investigat,  pe  baza  rapoartelor  de  arhivă,  care  au  fost  localităţile 
unde  sătenii  şi-au  alungat  preoţii  şi  care  au  fost  motivele.  Astfel,  din  rândul  mulţimilor 
anonime  apar  chipuri  de  ţărani  dârji  ce  vorbesc  în  numele  comunităţii,  redactează 
rapoarte  şi  sunt  dispuşi  să  înfrunte  orice  pedeapsă  pentru  a-şi  apăra  credinţa. 


38  Silviu  Dragomir,  Istoria  desrobirei  religioase,  I,  p.  146-147. 

Mărturiile  lor  sunt  dea  dreptul  emoţionante,  contrastând,  adeseori,  cu  dispreţul  afişat 
de  autorităţi  şi  cu  tratamentul  brutal  la  care  sunt  supuşi.  Autorul  prezintă  răspunsul 
dat  de  locuitorii  dintr-un  sat  din  apropierea  Sibiului  funcţionarului  venit  săi  convingă 
să  revină  la  unire:  „Acest  cojoc,  care-l  am  pe  mine,  e  acum  al  meu.  Dar  mâine 
dacă  ar  vrea  să  mii  ia  Crăiasa,  il  dau.  Cu  aceste  mâini  slabe  şi  picioare  şi  cu  trupul 
meu  am  lucrat,  zi  şi  noapte,  ca  să  plătesc  porţia.  Ele  sunt  ale  Crăiesei  şi  de  ar  vrea 
să  mi  le  ia,  nu  am  ce  face.  Dar  nu  am  decât  un  suflet,  pe  care  eu  îl  păstrez  pentru 
D-zeu  din  ceruri  şi  nici  o  putere  omenească  nul  poate  îndoi”29. 0  scenă  similară  s-a 
produs  în  Vinţ:  „Aici  directorul  fiscal  intentase  proces  preotului  ortodox  sub  cuvânt, 
că  a  luat  cheile  de  la  preotul  unit  şi  a  ocupat  biserica.  Credincioşii  săi  deteră  o 
declaraţie  în  scris,  în  care  recunoscură,  că  nu  preotul,  ci  întreaga  comunitate  din 


Vinţi  a  luat  cheile  şi  a  deschis  biserica,  pentru  ca  să  introducă  în  ea  pe  preotul 
neunit“w.  Autorul  a  reuşit  să  contureze  imaginea  comunităţilor  româneşti  din  sudul 
Transilvaniei  cuprinse  de  revoltă.  Prin  intermediul  actelor  oficiale  erau  dezvăluite 
cauzele  care  i-au  împins  la  aceasta.  Ţăranii  dau  dovadă  de  un  remarcabil  curaj, 
declară  că  sunt  dispuşi  să  plătească  toate  obligaţiile  către  stat,  pentru  a  evita  acuzele 
de  revoltă,  dar  că  în  problema  credinţei  doresc  să  aibă  libertatea  alegerii. 

Reacţia  autorităţilor  a  fost  dură.  Consultată  de  guvernul  central  din  Viena, 
ierarhia  romano-catolică,  precum  şi  episcopul  Manuel  Olsavszky,  însărcinat  cu 
vizitarea  zonelor  răsculate,  au  propus  arestarea  preoţilor  neuniţi,  pedepsirea  celor 
care  i-au  ajutat  pe  românii  ortodocşi  şi  alungarea  călugărilor  şi  preoţilor  ortodocşi 
din  Ardeal.  Recomandările  făcute  au  fost,  în  marea  lor  majoritate,  însuşite  de  regină, 
fiind  cuprinse  în  decretele  din  1 5  aprilie  1 746. 

Silviu  Dragomir  a  realizat  o  frescă  a  protestelor  românilor  contra  unirii, 
demonstrând  amestecul  puterii  politice  în  problemele  spirituale.  Intervenţia  auto¬ 
rităţilor  s-a  dovedit  salutară  în  menţinerea  Bisericii  Unite,  dar  a  scos  în  evidenţă 
forţa  comunităţilor  româneşti,  energia  oamenilor  simpli  în  apărarea  credinţei. 

Autorul  a  condamnat  implicarea  autorităţilor,  precum  şi  măsurile  dure  luate 
împotriva  românilor.  Numeroşi  preoţi  ortodocşi  au  fost  arestaţi,  amendaţi,  dar  comu¬ 
nităţile  româneşti  ce  doreau  saşi  practice  credinţa  sau  solidarizat  cu  ei.  Erau  măsuri 
luate  de  autorităţile  din  imperiu  împotriva  cursului  firesc  al  evenimentelor,  cu  scopul 


29  Ibidem ,  p.  161.  „Săcelenii  mărturiseau  la  28  mai  1744  despre  orientarea  lor:  când  a 
ieşit  vorba  că  ei  ar  fi  uniţi,  de  câte  ori  au  cerut  preoţilor  să-i  lămurească,  aceştia  n-au  vrut  să 
le  spună;  dacă  însă  ar  fi  adevărat  că  li  s-a  schimbat  legea,  ei  vor  cere  voie  de  la  Domnii 
acesteia,  să  plece  să  şi-o  caute  în  alte  ţări.  La  fel  spuneau  tilişcanii  că  rămân  statornici  în 
legea  lor  strămoşească,  de  la  care  nu  vor  să  se  abată  odată  cu  capul "  (loan  Lupaş, 
Contnbuliuni,  în  loc.  cit.,  p.  209). 

30 Silviu  Dragomir,  Istoria  desrobirei religioase.  I,  p.  166. 

vădit  de-a  proteja  şi  menţine  Biserica  Greco-Catolică.  Dragomir  a  refuzat  însă  să 
recunoască  implicarea  ierarhiei  sârbeşti  în  mişcările  antiunioniste  ale  românilor. 

La  mijlocul  anului  1 746,  protestele  violente  ale  românilor  din  sudul  Transilvaniei 
au  fost  înăbuşite  de  autorităţile  politice  şi  militare.  Nemulţumirea  populaţiei  româneşti 
s-a  menţinut  însă,  îmbrăcând  forma  protestelor  paşnice.  Treptat,  printre  românii 
ardeleni  s-a  conturat  ideea  că  doar  autorităţile  centrale  ale  statului  mai  puteau  să  le 
satisfacă  doleanţele.  In  anul  1748,  loan  Oancea  şi  Nicolae  Oprea  din  Sălişte  au 
înaintat  o  petiţie  Cancelariei  Aulice,  în  numele  a  cinci  districte  din  sudul  Ardealului'1 . 
Anul  următor,  o  nouă  delegaţie  a  românilor  pleca  la  Viena  pentru  a  depune  alte 
două  petiţii'2.  Memoriile  n-au  avut  însă  efectul  scontat.  Dimpotrivă,  autorităţile 
politice  centrale  au  făcut  tot  posibilul  pentru  a-i  aresta  pe  autorii  petiţiilor,  ceea  ce  a 
produs  o  profundă  nemulţumire  printre  români,  sporind  astfel  neîncrederea  în 
autorităţi.  Demersurile  nu  vor  înceta  însă.  Numeroase  delegaţii  au  urmat  drumurile 
Vienei,  Karlowitzului  şi,  în  final,  cele  care  duceau  către  puternicul  imperiu  ortodox 
de  la  răsărit. 

1.5.  Luptători  pentru  credinţă  şi  renegaţi 

Alături  de  personajele  aflate  în  prim-planul  acţiunilor  unioniste,  autorul  prezintă 
imaginea  unor  români  care  au  sprijinit  sau,  dimpotrivă,  au  luptat  împotriva  ortodoxiei. 
Personajele  prezentate  sunt  importante  pentru  ortodocşi  şi  greco-catolici.  Ne  vom 
opri  în  analiza  noastră  asupra  a  doi  actori  aflaţi  în  planul  secund  al  acţiunilor  unioniste 
şi  antiunioniste. 

Directorul  fiscal,  catolicul  Petru  Dobra  a  sprijinit  cu  întreaga  fiinţă  greco- 
catolicismul.  Petru  Dobra  era  printre  puţinii  români  care  au  reuşit,  datorită  calită¬ 
ţilor  personale  şi  cu  eforturi  deosebite,  să  ocupe  funcţii  importante  în  administraţia 
ardeleană.  Prestigiul  câştigat,  faptul  că  era  român  au  determinat-o  pe  Maria  Terezia 
săi  numească,  imediat  după  momentul  Visarion  Sarai,  protector  al  Bisericii 
GrecoCatolice.  Zelul  dovedit  de  Petru  Dobra  pentru  a  se  achita  de  sarcinile  primite 
i-a  adus,  în  epocă,  nenumărate  acuzaţii  din  partea  românilor  ortodocşi.  Directorul 
fiscal  avea  propriile  motive  care  l-au  determinat  să  se  implice  în  restabilirea  unirii 
ameninţate  de  călugărul  Visarion  Sarai:  „Ca  romano-catolic  -  spunea  el  -  nu  pot 
să  privesc,  decât  cu  întristare,  cum  primejduieşte  răscoala  tumultuoasă  a  românilor 
mântuirea  sufletească  a  unui  număr  foarte  însemnat  de  persoane,  apoi  cât  de  neruşinat 
e  calomniată  biserica  sa  de  nişte  oameni  criminali  şi  fără  lege,  şi  cum  dispreţuieşte 
acest  popor  pervers.  Şi  mai  importantă  era  dragostea  particulară,  ca  să  nu  o  numesc 
pe  faţă,  dragoste  de  neam,  pentru  ca  nu  cumva  sărmana  această  naţie  aşezată  de 

Jl  Ibidem,  p.  181;  loan  Lupaş,  Contribuţiuni ,  în  loc.  cit.,  p.  725. 

câţiva  ani  în  condiţii  mai  bune,  să  fie  împinsă,  prin  agitaţie  criminală,  în  starea  de 
mai  înainte  şi  în  servitutea  clerului  protestant'431.  Petru  Dobra  se  apără  faţa  de 
aceia  care  îl  numeau  renegat,  declarând  că  „deşi  a  crescut  şi  îmbătrânit  catolic, 
totuşi  trebuie  să  recunoască  naţionalitatea  română,  nu  ca  mulţi  români  care 
îmbrăţişând  calvinismul  de  vreo  câţiva  ani,  acum  vreau  să  treacă  la  unguri"14,  lată, 
în  linii  generale,  cine  era  Petru  Dobra,  un  român  ce  nu  şi-a  renegat  originea,  chiar 
dacă  a  ajuns  la  demnităţi  înalte  în  administraţia  Transilvaniei,  acţionând  pentru 
păstrarea  cu  orice  preţ  a  Bisericii  Unite,  considerată  singura  şansă  pentru  români 
de  aşi  depăşi  condiţia  socială. 

Pentru  Silviu  Dragomir,  Petru  Dobra  este  înainte  de  toate  un  român  renegat 
ce  a  trecut  la  ritul  Bisericii  Catolice  pentru  a-şi  făuri  o  carieră  în  administraţia  de 
atunci  a  Transilvaniei,  deci  un  oportunist.  Românii  ortodocşi  din  cele  cinci  districte 
aflate  în  sudul  Ardealului  l-au  acuzat  pe  directorul  fiscal  că  a  dat  amenzi  de  peste 
8  372  de  florini  fără  temei  legal.  Acuzaţia  este  completată  de  către  autor  şi  cu  alte 
elemente,  anume  măsurile  dure  ordonate  de  Petru  Dobra  împotriva  românilor  ce 
au  părăsit  credinţa  unită.  Mai  mult,  directorul  fiscal  a  recomandat  imperios  Curţii 
de  la  Viena  să  continue  politica  dură  faţă  de  români,  ca  o  condiţie  a  conservării 
unirii.  Astfel,  „numele  său  a  devenit  în  ochii  bietului  popor  care-şi  revendica  dreptul 
la  credinţa  răpită,  simbolul  urgiei  şi  fanatismului  ce  calcă  în  picioare  şi  simţămintele 
cele  mai  sfinte"35. 

Silviu  Dragomir  este  neîncrezător  faţă  de  declaraţiile  lui  Petru  Dobra, 
catalogându-le  drept  nesincere;  pentru  el,  persoana  care  şi-a  schimbat  credinţa  a 
făcut  o  alegere  şi  în  privinţa  neamului.  Pentru  istoricul  naţionalist,  părăsirea  cre¬ 
dinţei  semnifica  şi  abandonarea  neamului.  Chestiunea  pusă  de  autor,  e  adevărat,  a 

A 

funcţionat  în  evul  mediu.  In  societăţile  premoderne,  raportul  dintre  confesional  şi 
etnic  sa  modificat  treptat  în  favoarea  etniei.  Potrivit  lui  Silviu  Dragomir,  românii 
ortodocşi  din  Ardeal  s-au  simţit  mai  apropiaţi  de  fraţii  lor  sârbi  şi  ruşi  decât  de 
catolicii  şi  greco-catolicii  de  origine  românească.  Intr-adevăr,  nu  de  puţine  ori, 
solidaritatea  ortodoxă  se  verifică.  Românii  ortodocşi  s-au  simţit  la  mijlocul  secolului 
al  XVIIl-lea  mai  aproape  de  Rusia  pravoslavnică  şi  de  Patriarhia  din  Karlowitz, 
care  îi  sprijineau  financiar  şi  moral,  decât  de  românii  greco-catolici  din  Ardeal30. 


33  Ibidem ,  p.  183;  „Petru  Dobra  a  fost  numit  protector  al  unirii  pentru  districtul 
Făgăraşului  şi  scaunete  săseşti  Sibiu,  Sighişoara,  Braşov,  Mediaş,  Cohalm,  Cincul  Mare, 
Nocrich,  Sebeş,  Mercurea,  Orâştieu  (Emil  ian  Stoica,  Informaţii  nouă  privitoare  la  protectorii 
Unirii,  în  Revista  Istorică ,  1933,  p.  1 55-158). 

3J  Silviu  Dragomir,  Istoria desrobirei  religioase ,  1,  p.  184. 

35  Ibidem ,  p.  183. 

36  Keith  Hitchins,  Tradiţie  religioasă  şi  conştiinţă  naţională  la  românii  din  Transilvania , 
/  7 30- 1780,  în  Mit  şi  realitate  în  istoriografia  românească ,  Bucureşti,  î  997,  p.  16-18. 

Petru  Dobra,  considerat  „capabil-4  şi  cu  un  viu  spirit  de  iniţiativă  de  către 
Silviu  Dragomir,  şi-a  pus  calităţile  de  excepţie  în  favoarea  guvernului  şi  a  românilor 
greco-catolici  şi  împotriva  fraţilor  români  ortodocşi”.  Deci  „vina-4  romano-catolicului 
de  origine  românească  Petru  Dobra  era,  în  opinia  istoricului,  aceea  că  a  acţionat, 
aşa  cum  chiar  el  însuşi  mărturisea,  „din  proprie  convingere  împotriva  conaţionalilor 
săi  ortodocşi44,  dar  pentru  propăşirea  naţiunii  sale  atât  de  oropsite. 

La  antipodul  renegatului  Petru  Dobra  se  plasa  eroul,  mucenicul  întru  credinţă 
Nicolae  Oprea.  Originea  acestuia  era  una  modestă,  „era  un  zelos,  deştept  şi  în¬ 
drăzneţ  ţăran  din  Sălişte4438.  Sunt  calităţi  dovedite  care  i-au  determinat  pe  aprigii 
ţărani  din  zona  Sibiului  săi  trimită  la  Viena  spre  a  le  apăra  libertatea  religioasă. 

A 

împreună  cu  Ioan  Oancea,  în  toamna  anului  1748,  a  înaintat  către  regina  Maria 
Terezia  un  prim  memoriu  din  partea  românilor  ortodocşi”.  In  primăvara  anului 
următor,  refugiat  fiind  la  Viena  din  pricina  persecuţiilor,  înaintează  două  petiţii, 
denunţând  abuzurile  săvârşite  de  guvernul  din  Ardeal  contra  ortodocşilor.  Pentru  a 
pătrunde  mai  uşor  în  audienţe,  a  solicitat  sprijinul  ambasadorului  Rusiei  la  Viena.  A 
reuşit  probabil  să  înainteze  o  petiţie  reginei  Maria  Terezia  şi  alta  soţului  acesteia.  In 
memoriile  înaintate  Curţii  vieneze,  solicita  libertatea  credinţei  pentru  românii 
ortodocşi,  episcop  ortodox  de  la  Karlowitz,  precum  şi  întrunirea  unei  comisii  care 
să  stabilească  cine  era  ortodox  sau  unit  în  Transilvania.  La  Viena,  Nicolae  Oprea 
se  afla  în  bune  relaţii  cu  ambasada  rusă,  căreia  îi  furniza  informaţii  despre  situaţia 
religioasă  a  românilor  din  Ardeal.  Căutat  de  guvem,  este  arestat  şi  închis  pentru 
agitaţiile  stârnite  printre  români,  „în  temniţele  din  Kufstein  unde  probabil  că  a  şi 
murit-440. 

Iată  portretele  a  doi  români  ardeleni,  unul  luptând  pentru  greco-catolicism,  iar 
celălalt  pentru  ortodoxie;  pentru  o  viaţă  mai  bună  şi  pentru  libertatea  de  a-şi  practica 
liber  credinţa.  Ca  ei  erau  mulţi  alţii,  cărora  autorul  le-a  rezervat  câte  un  loc  în 
lucrare,  începând  cu  primii  episcopi  greco-catolici  şi  continuând  cu  liderii  mişcărilor 
de  rezistenţă  pro-ortodoxe.  Sunt  portretele  a  doi  români,  fiecare  crezând  că  face 
bine  neamului  lui,  care  la  mijlocul  secolului  al  XVIII-lea  judecau  raporturile  cu 
conaţionalii  prin  intermediul  confesiunii.  Aceasta  ar  fi  o  parte  din  explicaţia  atitudinii 
exclusiviste  a  stărilor,  dar  şi  a  clericilor  greco-catolici  faţă  de  românii  rămaşi 
ortodocşi4'. 

Imaginile  conturate  de  autor  lui  Petru  Dobra  şi  Ioan  Oancea,  primul  de  religie 
catolică  şi  sprijinitor  al  uniţilor  din  Transilvania,  iar  celălalt  ortodox,  unul  dintre  liderii 
românilor  ortodocşi,  sunt  semnificative  pentru  partizanatul  istoricului. 

57  Silviu  Dragomir,  Istoria  desrobirei religioase ,  I,  p.  1 83. 

31  Ibidem,  p.  191. 

39  Ibidem,  p.  191-192. 

40  Ibidem ,  p.  196;  Ioan  Lupaş,  Contribufiuni,  în  loc.  cit.,  p.  229. 

41  Keith  Hitchins,  Tradiţie  religioasă,  în  toc.  cit.,  p.  18. 

1.6.  Solidaritatea  ortodoxă  în  secolele  XVII-XVIII:  români  ortodocşi  în 
Rusia 

Interesul  manifestat  de  autor  în  privinţa  relaţiilor  româno-ruse  este  vechi  şi 
consecvent  şi  se  leagă  întrucâtva  de  stagiul  de  cercetare  urmat  la  Moscova42. 
Cercetările  realizate  acolo,  beneficiind  de  susţinerea  financiară  şi  morală  a 
mitropolitului  loan  Meţianu43,  l-au  familiarizat  pe  Silviu  Dragomir  cu  cercetarea 
istorică  rusă,  dar  şi  cu  un  bogat  tezaur  de  documente.  Istoricul  a  răscolit  arhivele 
din  Moscova  în  căutarea  prezenţelor  româneşti  de-a  lungul  timpului  în  Rusia44. 
Rezultatul  cercetărilor  efectuate  în  arhivele  moscovite  s-a  dovedit  fructuos,  Dragomir 
publicând  la  scurtă  vreme  câteva  studii. 

Primul  studiu.  Contribuţii  privitoare  la  relaţiile  bisericii  româneşti  cu  Rusia 
in  secolul  XVII,  a  fost  prezentat  sub  forma  unei  comunicări  la  Academia  Română 
în  data  de  22  mai  19 1245.  La  baza  redactării  sale  stăteau  documentele  inedite  „numite 
moldo-valahe“  şi  „greceşti44  ce  relatează  despre  călătoriile  făcute  de  arhiereii  şi 
călugării  români  în  Rusia  pentru  a  obţine  sprijin  financiar.  Sursele  documentare 
inedite  erau  completate  în  mod  fericit  cu  literatura  istorică  şi  istoriografică  deja 
publicată.  Notele  din  subsolul  textului  oferă  o  imagine  cititorilor  despre  vastitatea  şi 
diversitatea  bibliografiei  din  Arhiva  Ministerului  de  Externe  din  Moscova,  consultată 
de  către  autor  în  munca  de  pregătire  şi  în  redactarea,  mai  apoi,  a  textului46. 

Studiul  prezintă  un  segment  important  din  raporturile  religioase  din  spaţiul 
Europei  de  Sud-Est  în  secolul  al  XVII-lea.  Lucrarea  s-a  bucurat  în  epocă  de 
aprecierea  lui  loan  Bogdan  şi  a  constituit  unul  din  argumentele  alegerii  lui  Silviu 
Dragomir  ca  membru  corespondent. al  Academiei  Române47.  Deşi  se  pare  că  şi-a 

42  A.N.D.J.  Deva,  Fond  Silviu  Dragomir  dosar  18;  Nicolae  Stoian,  Date  privitoare  la 
formaţia  intelectuală  a  istoricului  Silviu  Dragomir ,  în  Anuarul  Institutului  de  Istorie  şi 
Arheologie  Cluj -Napoca ,  XXVIII,  1987-1988,  p.  564;  Mircea  Păcurariu,  O  sută  de  ani  de  la 
naşterea  istoricului  Silviu  Dragomir  ( 1888-1962 ),  în  Mitropolia  Ardealului ,  XXXIII, 
1988,  nr.  2,  p.  110;  Silviu  Dragomir,  Studii  privind  istoria  revoluţiei  române  de  la  1848. 
Ediţie,  introducere,  note,  comentarii  de  Pompiliu  Teodor,  Cluj-Napoca,  1989,  p.  9;  Sorin 
Şipoş,  Formaţia  intelectuală  a  lui  Silviu  Dragomir ,  în  Analele  Universităţii  din  Oradea , 
Seria  Istorie-Arheologie,  tom  Vl-Vll,  î  996-1 997,  p.  249;  Nicolae  Stoicescu,  100  de  ani  de  la 
naşterea  istoricului  Silviu  Dragomir  (1888-1962),  în  Revista  de  istorie ,  tom  41,1 988,  nr. 
5,  p.  625-626. 

43  A.N.-D.J.  Deva,  Fond  Silviu  Dragomir ,  cutia  4,  dosar  1 8. 

44  Nicolae  Stoian,  op.  cit.,  în  toc.  cit.,  p.  57 1 ;  Mircea  Păcurariu,  O  sută  de  ani,  în  loc. 
cit.,  p.  114;  Ovidiu  Ghitta,  Silviu  Dragomir,  historien  des  reiat ions  ecclesiastiques  roumano- 
russes,  în  Transylvanian  Review ,  Voi.  II,  1993,  No.  2,  p.  54. 

Silviu  Dragomir,  Contribuţii ,  în  loc .  cit.,  p.  1065-1247. 

4blbidem. 

47  Analele  Academiei  Române .  Partea  administrativă  şi  dezbaterile.  Seria  II,  tom 
XXXVIII,  1915-1916, p.  1%. 

propus  să  investigheze  doar  aspectele  religioase  ale  raporturilor  româno-ruse,  autorul 
a  abordat  şi  raporturile  politice  din  a  doua  jumătate  a  secolului  al  XVII-lea.  Subiectul, 
generos,  ia  permis  lui  Silviu  Dragomir  realizarea  unei  veritabile  radiografii  asupra 
relaţiilor  dintre  Ţările  Române  şi  Rusia.  Capitolele  -  Cei  dintâi  clerici  din  Ţările 
Româneşti  peregrini  in  Rusia ;  Clerici  ardeleni  peregrini  în  Rusia-,  Iconografi 
ruşi  pentru  bisericile  moldovene-.  Legăturile  politice  in  numele  ortodoxiei  intre 
Gheorghe  Ştefan  şi  ţarul  Rusiei ;  Legăturile  Mitropolitului  Dosoftei  cu  Rusia-, 
Legăturile  lui  Şerban  Cantacuzino  cu  Rusia-,  Cei  din  urmă  clerici  români  în 
Moscova-,  Scrisoarea  Mitropolitului  Teodosie  către  Patriarhul  Adrian  - 
surprind  pentru  prima  dată  în  istoriografia  românească  amploarea  raporturilor  cu 
lumea  ortodoxă  rusă. 

Distrugerile  provocate  de  numeroasele  invazii  ale  armatelor  străine,  starea 
de  nesiguranţă  au  determinat  numeroşi  călugări  din  Ţările  Române  să  plece  spre 
Rusia,  cea  mai  mare  forţă  ortodoxă  a  momentului,  pentru  a  primi  sprijin  financiar. 

A 

In  majoritatea  cazurilor,  solicitările  de  ajutor  aveau  în  vedere  refacerea  lăcaşelor 
de  cult  distruse  în  urma  luptelor  purtate  pe  teritoriul  românesc.  Sigur,  la  momentul 
respectiv  Imperiul  Ţarist  şi-a  asumat  rolul  de  protector  al  ortodocşilor  aflaţi  sub 
dominaţie  otomană,  rol  ce  revenise  până  atunci  domnitorilor  români.  Astfel  că, 
treptat,  călugării  şi  ierarhii  români,  pe  urmele  grecilor  şi  sârbilor,  au  luat  drumul  spre 
Rusia,  în  speranţa  obţinerii  de  sprijin  material  pentru  a-şi  reface  bisericile  şi  mănăstirile 
distruse. 

Dacă  dinspre  Muntenia  şi  Moldova  primii  călugări  peregrini  în  Rusia  au  fost 
de  origine  grecească,  din  Ardeal,  acolo  unde  Biserica  Ortodoxă  se  găsea  sub 
controlul  calvinilor,  românii  au  fost  aceia  care  au  solicitat  ţarilor  sprijin  financiar  şi 
protecţie.  Concret,  este  vorba  de  doi  călugări  de  la  mănăstirea  Prislopului,  care  în 
1 628,  „auzind  de  dărnicia  ţarului  au  plecat  să-i  ceară  sprijin  financiar  atât  de  necesar 
achitării  unor  datorii  mai  vechi4448.  Neavând  însă  recomandări  din  partea  patriarhului 
ecumenic,  călugării  ardeleni  au  fost  opriţi  în  orăşelul  Putivila,  punct  de  tranzit  către 
Moscova.  Din  Moldova,  călugării  ce  plecau  spre  Rusia  nu  au  solicitat  în  prima 
parte  a  secolului  al  XVII-lea  ajutoare  materiale.  Arhimandritul  Varlaam  a  fost  trimis 
în  Rusia  de  Miron  Bamovschi  spre  a  comanda  pentru  mănăstirile  din  Moldova 
icoane  ruseşti.  „Solia  moldoveană  a  fost  primită  la  4  martie  în  audienţă  la  ţarul 
Mihail  Fedorovici.  Din  păcate  icoanele  comandate  în  Rusia,  deşi  au  fost  pictate 
n-au  ajuns  cu  toate  stăruinţele  lui  Vasile  Lupu,  urmaşul  lui  Miron  Bamovschi,  în 
Moldova444’. 


1S  Sil  viu  Dragomir,  Contribuţii,  în  loc.  cit. ,  p.  1 077;  Ovidiu  Ghitta,  op.  cit. ,  în  loc.  cit. , 

p.  56. 

44  Silviu  Dragomir,  Contribuţii,  în  Ioc.  cit.,  p.  1081-1092. 


54 


REVISTA  TEOLOGICĂ 


Silviu  Dragomir  a  pus  în  evidenţă,  pe  lângă  relaţiile  religioase  dintre  Ţările 
Române  şi  Rusia,  şi  pe  cele  politice,  respectiv  „tratativele  avute  de  către  domnitorul 
Moldovei  Gheorghe  Ştefan  pentru  încheierea  unei  alianţe  politice  cu  Rusiai<5°.  La 
momentul  respectiv -mijlocul  secolului  al  XVII-lea- interesele  puternicului  imperiu 
erau  orientate  spre  alte  regiuni.  Astfel,  până  la  concretizarea  planului  conceput  de 

A 

Gheorghe  Ştefan  va  mai  trece  o  jumătate  de  veac.  încercările  domnitorului  „Şerban 
Cantacuzino  de-a  încheia  o  alianţă  politico-militară  cu  Rusia  nu  au  avut,  pe  moment, 
sorţi  mai  mari  de  izbândă*151.  La  sfârşitul  secolului  al  XVU-lea,  interesul  Imperiului 
Ţarist  pentru  Ţările  Române  a  crescut,  pe  fondul  mutaţiilor  produse  după  1683  în 

A 

spaţiul  Europei  Centrale,  care  vor  da  naştere  aşa-numitei  chestiuni  orientale S1.  In 
secolul  al  XVII-lea,  raporturile  Ţărilor  Române  cu  Rusia  au  avut,  în  viziunea 
istoricului  Silviu  Dragomir,  un  caracter  exclusiv  religios,  chiar  dacă  au  existat  şi 
câteva  încercări,  nereuşite,  pentru  stabilirea  unor  raporturi  politice.  IJn  loc  aparte 
în  studiu  îl  ocupă  cercetarea  destinului  mitropolitului  Dosoftei  al  Moldovei”,  precum 
şi  călătoria  în  Rusia  a  mitropolitului  Sava  Brancovici54.  Autorul  a  reuşit,  graţie  bogatei 
corespondenţe  despre  Ţările  Române,  aflată  în  Arhiva  Ministerului  Afacerilor 
Externe,  să  clarifice  ultimii  ani  din  viaţa  mitropolitului  Dosoftei. 

Deosebit  de  relevante  pentru  istoria  raporturilor  românilor  ardeleni  cu  Rusia, 
dar  şi  a  ortodocşilor  aflaţi  sub  dominaţia  calvinilor,  sunt  actele,  descoperite  de  Silviu 
Dragomir,  care  ne  vorbesc  despre  călătoria  mitropolitului  Sava  Brancovici.  Autorul 
era  deja  familiarizat  cu  destinul  conducătorului  spiritual  al  Bisericii  Ortodoxe  din 
Ardeal  din  Cronica  Iui  Gheorghe  Brancovici ,  fratele  lui  Sava55.  Prezenţa  lui 
Sava  Brancovici  în  Rusia  şi  în  special  tratamentul  speciafde  care  sa  bucurat  din 
partea  ţarului  Alexei  Mihailovici  demonstrau  că  ierarhii  bisericilor  ortodoxe  române 
erau  respectaţi  şi  că  aceştia  nu  doar  solicitau  sprijin  material,  ci  erau  capabili  să  îl 
ofere,  pentru  apărarea  întregii  ortodoxii.  Studiul,  prin  multitudinea  surselor 
documentare  inedite,  a  relevat  lumii  ştiinţifice  româneşti  amploarea  raporturilor 
religioase,  culturale  şi  politice  dintre  Ţările  Române  şi  Rusia.  Sigur  că,  dincolo  de 


50  Ib idem,  p.  10921098;  G.  Bezviconi,  Contribuţii  la  istoria  relaţiilor  româno-ruse 
( din  cele  mai  vechi  timpuri  până  ia  mijlocul  secolului  al  XlX-lea),  Bucureşti,  1 962,  p.  90-92. 

51  Silviu  Dragomir,  Contribuţii ,  în  loc.  cit ,  p.  1118-1 125. 

52  Andrei  Oţetea,  Scrieri  istorice  alese.  Prefaţă  de  Acad.  David  Prodan.  Ediţie  şi  studiu 
introductiv  de  Florin  Constantiniu  şi  Şerban  Papacostea,  Cluj-Napoca,  1 980,  p.  69- 1 86. 

53  Silviu  Dragomir,  Contribuţii ,  în  loc .  cit.,  p.  1106-1118;  Idem,  Când  şi  unde  a  murit 
Mitropolitul  Dosofteiu ?,  în  Convorbiri  literare ,  nr.  10,  Bucureşti,  1 9 1  i ,  p.  1 3  1  - 1 43 . 

143  Silviu  Dragomir,  Contribuţii ,  în  loc  cit.,  p.  1 098- 1 106. 

55  Idem,  Fragmente  din  cronica  sârbească  a  lui  Gheorghe  Brancovici .  Extras  din 
Anuarul  Institutului  de  Istorie  Naţională  pe  anul  1923 ,  Bucureşti,  1924,  p.  1-12,  52-70. 

interesul  incontestabil  avut  de  Imperiul  Ţarist  pentru  Balcani  în  momentul  respectiv. 
Silviu  Dragomir  ţine  să  sublinieze  generozitatea,  sprijinul  acordat  de  Rusia  lumii 
ortodoxe  aflate  sub  dominaţia  Imperiului  Otoman  şi  a  principilor  protestanţi  din 
Ardeal.  După  prăbuşirea  Bizanţului  şi  accentuarea  dominaţiei  otomane  asupra  Ţă¬ 
rilor  Române,  Imperiul  Ţarist  a  rămas  singura  forţă  capabilă  să  sprijine  ortodoxia 
asaltată  de  Reformă  şi  Contrareformă. 

în  altă  ordine  de  idei,  prin  tema  abordată  Silviu  Dragomir  continua  mai  vechile 
preocupări  de  cercetare  a  lumii  slave,  a  interferenţelor  dintre  lumea  romanică  şi 
cea  slavă,  iniţiate  de  B.R  Hasdeu56  şi.  Ioan  Bogdan57,  contribuind  astfel  la 
consolidarea  domeniului  de  cercetare  amintit,  precum  şi  la  impunerea  de  noi  direcţii 
de  studiu  în  istoriografia  românească. 

Sursele  documentare  numeroase  despre  raporturile  române-ruse,  aflate  în 
arhivele  moscovite,  l-au  convins  pe  Silviu  Dragomir  să  cerceteze  şi  raporturile  reli¬ 
gioase  ale  românilor  din  Ardeal  cu  Rusia  în  secolul  al  XVIII-lea.  Studiul,  foarte 
întins  şi  cu  o  bogată  anexă  documentară,  a  apărut  la  Sibiu  în  1914,  în  preajma 
primei  mari  conflagraţii  mondiale58.  Era  „doar  un  capitol  al  unei  cărţi  care  va  trata 
istoria  luptelor  religioase  purtate  de  românii  din  Ardeal  în  veacul  al  XVIII-lea“5,>. 
într-adevăr,  studiul  a  fost  inclus  mai  târziu  şi  în  sinteza  Istoria  desrobirei  religioase 
a  românilor  din  Ardeal...,  în  capitolele  intitulate:  Protopopul  din  Braşov  Eustatie 
Vasilievici,  apoi  în  capitolul  Protopopul  Nicolae  Pop  in  Rusia,  apărut  în  studiul 
amintit  sub  titlul  Protopopul  Nicolae  Pop  din  Balomir  şi  intervenţia  diplomatică 
a  Rusiei  în  favorul  românilor  din  Ardeal.  în  sfârşit,  în  primul  volum  din  sinteza 
de  istorie  a  bisericii  există  un  capitol  intitulat  Acţiunea  călugărului  Nicodim  în 

Rusia,  care  a  fost  publicat  în  studiu  sub  titlul  Călugărul  Nicodim  mijlocitor  pentru 

* 

românii  din  Ardeal  la  ţarina  Elisaveta  Petrovna.  In  volumul  al  doilea  din  Istoria 
desrobirei ...  a  apărut  doar  un  singur  subcapitol,  anume  Călugărul  Nicodim  şi 
protopopul  Ioan  în  Rusiay  publicat  iniţial  sub  titlul  A  doua  călătorie  în  Rusia  a 
Călugărului  Nicodim  şi  acţiunea  protopopului  Ioan  din  Aciliu. 

De  remarcat  că,  exceptând  titlurile  subcapitolelor,  nu  există  modificări  în  textele 
celor  două  materiale.  Dacă  în  studiul  apărut  în  1914  autorul  sublinia  apăsat  intervenţia 
Rusiei  în  favoarea  românilor  ardeleni,  în  Istoria  desrobirei ...  titlurile  capitolelor, 


S6  Pompiliu  Teodor,  Evoluţia  gândirii  istorice  româneşti ,  Cluj,  1 970,  p.  1 97. 

'Ioan  Bogdan,  însemnătatea  studiilor  slave  pentru  români,  Bucureşti,  1894;  P.P. 
Panaitescu,  Ioan  Bogdan  şi  studiile  de  istorie  slavă  la  români.  Extras  din  Buletinul  Comisiei 
Istorice  a  României,  voi.  VII,  Vălenii  de  Munte,  1928,  p.  7-17. 

- 8  Silviu  Dragomir,  Relaţiile  bisericeşti  ale  românilor  din  Ardeal  cu  Rusia  în  veacul 
AT///,  Sibiu,  1914. 

■q/bidem,  p.  4;  Ovidiu  Ghitta,  op.  cit.,  în  loc.  cit.,  p.  57. 

trebuie  să  recunoaştem,  sunt  mai  neutre,  autorul  încercând  probabil  să  mascheze, 
într-o  formă  sau  alta,  intervenţia  Rusiei  în  favoarea  românilor  ardeleni  rămaşi 
ortodocşi  şi  supuşi  presiunilor  venite  din  partea  autorităţilor  politice  ale  Imperiului 
Austriac  şi  ale  Bisericii  Greco-Catolice.  Silviu  Dragomir  a  recunoscut,  chiar  şi  în 
momentele  dificile  pentru  România  din  anul  1 944,  când  armatele  sovietice  se  găseau 
la  frontierele  ţării,  sprij  inul  constant  oferit  de  Rusia  românilor  din  Ardeal  în  secolul 
al  XVIII-lea,  sfidându-i  astfel  pe  acei  istorici  care  confundau  cultura  şi  spritualitatea 
rusă  cu  politica  promovată  de  Imperiul  Ţarist  sau  de  Rusia  comunistă60. 

Faţă  de  secolul  al  XVII-lea,  realităţile  politice,  militare  şi  religioase  din  spaţiul 
Europei  Centrale  şi  de  Sud-Est  au  cunoscut  însemnate  modificări.  Astfel,  succesul 
Contrareformei  austriece  în  Ardeal  a  produs  schimbări  în  situaţia  politică  şi  religioasă 
a  provinciei,  în  primul  rând  în  biserica  românească,  prin  unirea  unei  părţi  a  românilor 
cu  Biserica  Romei.  Pe  de  altă  parte,  în  raporturile  politice  internaţionale  ofensivei 
habsburgice  victorioase  în  spaţiul  Europei  Centrale  şi  de  Sud-Est  i-a  răspuns  Rusia 
ţaristă,  declanşându-se  astfel  o  veritabilă  concurenţă  pentru  moştenirea  europeană  a 
Imperiului  Otoman.  în  acest  context,  spaţiul  românesc  s-a  găsit  din  nou  în  centrul 
competiţiei  dintre  marile  puteri  ale  vremii,  cu  consecinţe  dintre  cele  mai  grave  pentru 
români.  Confruntările  militare  dintre  austrieci,  ruşi  şi  turci  au  fost  urmate  de  cesiuni 
teritoriale  ce  au  marcat  definitiv  destinul  unor  provincii  locuite  majoritar  de  români. 

Silviu  Dragomir  şi-a  concentrat  interesul,  explicabil,  doar  asupra  raporturilor 
dintre  românii  ardeleni  şi  Rusia.  Spre  deosebire  de  secolul  al  XVII-lea,  când  românii 
au  cerut  ţarilor  sprijin  financiar,  acum  delegaţii  românilor  ardeleni  solicitau  sprijin 
pentru  a-şi  putea  exercita  libertatea  religioasă.  Demersurile  întreprinse  de  delegaţi 
în  capitala  Imperiului  Habsburgic  iau  convins  de  lipsa  de  interes  a  autorităţilor  faţă 
de  problemele  cu  care  se  confruntau  comunităţile  ortodoxe  din  Ardeal.  Situaţia 
respectivă  ia  determinat  să-şi  îndrepte  atenţia  către  puternicul  imperiu  ortodox  de 
la  răsărit.  Silviu  Dragomir  prezintă,  în  acest  sens,  cazul  protopopului  ortodox  Eustatie 
Vasilievici  din  Braşov,  ce  a  întreprins  în  1743  o  călătorie  în  Imperiul  Ţarist,  pentru 
a  reclama  „atacurile,  supărările  şi  necazurile,  ce  vin  asupra  bisericii  sale  din  partea 
eterodocşilor  dar  şi  pentru  ca  să  vadă  splendoarea  ce  se  desfăşoară  în  bogata 
biserică  din  Rusia"61  şi  să  obţină  sprijin  pentru  ortodocşii  din  Ardeal.  Eşecul 


60  Silviu  Dragomir,  La politique  religieuse  des  Habsbourg  et  Ies  interventions  russes 
auXVUL siecle,  în  Balcania ,  VII  2,  Bucarest,  MCMXLIV,  nr.  1 ,  p.  152-159.  Vezi  şi  manuscrisul 
aceluiaşi  studiu,  în  limba  română,  intitulat  Politica  religioasă  a  Austro-Ungariei  şi 
intervenţiile  ruseşti  în  sec.  XVI II,  Biblioteca  Universitară  „Lucian  Blagak\  Fond  Istorici 
clujeni,  p.  1  -6. 

61  Idem,  Relaţiile ,  p.  7. 

numeroaselor  memorii  înaintate  de  fruntaşii  românilor  ardeleni  Curţii  de  la  Viena  şi 
mitropolitului  din  Karlowitz  i-au  determinat  să  ceară  intervenţia  ţarinei  Elisabeta 
Petrovna.  Astfel,  Nicolae  Pop,  fost  episcop  vicar  greco-catolic  şi,  mai  apoi,  călugărul 
Nicodim  şi  protopopul  loandin  Aciliu  au  plecat  în  175 1  în  Rusia,  unde  au  prezentat 
în  culori  sumbre  situaţia  ortodocşilor  din  Ardeal.  în  final,  au  solicitat  ţarinei  să 
intervină,  în  virtutea  bunelor  relaţii,  pe  lângă  Maria  Terezia,  spre  a  înceta  persecutarea 
românilor  ce  refuzau  unirea62.  Delegaţii  românilor  ardeleni  sperau  într-o  rezolvare 
favorabilă  a  doleanţelor.  Ţarina  Elisabeta  Petrovna  nu  va  ezita  să  solicite,  prin 
intermediul  ambasadei  ruse  din  Viena,  explicaţii  autorităţilor  austriece  asupra  situaţiei 
ortodocşilor  din  imperiu. 

Dacă  pentru  Silviu  Dragomir  fostul  episcop  vicar  greco-catolic  Nicolae  Pop 
din  Balomir,  călugărul  Nicodim  şi  preotul  loan  din  Aciliu  erau  veritabili  luptători 
pentru  ortodoxie,  canonicul  Augustin  Bunea  era  de  altă  părere.  Acesta  considera 
că  la  originea  agitaţiilor  printre  români  erau  emisarii  mitropolitului  din  Karlowitz  şi 
Rusia.  în  opinia  istoricului  greco-catolic,  aceştia  erau  agitatori,  impostori  sau 
instigatori  la  revoltă65.  Chiar  dacă  îmbunătăţirea  condiţiei  ortodocşilor  din  Ardeal 
nu  a  fost  rezultatul  intervenţiei  Rusiei,  Dragomir  aprecia  că  „decretul  de  toleranţă 
din  1 3  iulie  şi  numirea  episcopului  Dionisie  Novaeovici  pot  să  fie  atribuite,  în  parte, 
şi  repeţitelor  intervenţii  ale  Rusiei  în  favorul  nostru"64. 

Fără  îndoială,  cercetările  realizate  de  Silviu  Dragomir  în  arhivele  moscovite 
au  lărgit  şi  clarificat  imaginea  asupra  rezistenţei  ortodocşilor  români  din  Ardeal, 
precum  şi  asupra  felului  în  care  au  fost  receptate  mişcările  de  protest  româneşti  de 

A 

către  autorităţile  vremii.  In  altă  ordine  de  idei,  a  fost  relevat  rolul  Imperiului  Ţarist 
în  jocul  politic  ce  avea  în  vedere  dominarea  spaţiului  Europei  Centrale  şi  de  Sud- 
Est,  în  ceea  ce  istoricii  vor  denumi  mai  târziu,  sub  formula  chestiunii  orientale,  lupta 
pentru  moştenirea  posesiunilor  europene  ale  Imperiului  Otoman.  Chiar  dacă  autorul 
a  exagerat  interesul  manifesat  de  Rusia  pentru  ortodocşii  din  Ardeal,  nu  pot  fi 
omise  avantajele  raporturilor  religioase  pentru  români,  precum  şi  intervenţiile  repetate 
ale  ţarinei  Elisabeta  Petrovna  în  favoarea  ortodocşilor.  Istoricului  i  se  poate  reproşa 
că,  în  ambele  studii,  nici  măcar  nu  a  amintit  de  interesul  politic  al  Rusiei  în  Balcani, 
că  autorităţile  ţariste  sau  folosit  de  solidaritatea  panortodoxă  pentru  a-şi  atinge 
ambiţiile  politice. 


6-  Ibidem ,  p.  10-31. 

63  Augustin  Bunea,  Din  istoria  românilor ,  p.  94-152. 

64  Silviu  Dragomir,  Relaţiile ,  p.  5 1 . 

i.  7.  Evenimentele  din  Hălmagiu 

Evenimentele  produse  în  districtul  Hălmagiu  între  1749  şi  1754  au  fost 
interpretate  diferit  de  istoricii  români,  în  funcţie  şi  de  apartenenţa  lor  la  cele  două 
confesiuni.  Lupta  pentru  controlul  Hălmagiului  era  continuarea  mai  vechilor  conflicte 
între  Mitropolia  sârbească  de  la  Karlowitz  şi  episcopia  greco-catolică  de  la  Blaj, 
pentru  controlul  populaţiei  româneşti  din  aceste  părţi.  Românii  de  aici  vor  avea  de 
ales  între  ortodoxie  şi  privilegiile  ilirice  oferite  de  o  autoritatea  străină  de  ei  şi  noua 
credinţă  greco-catolică,  dar  fără  o  îmbunătăţire  a  situaţiei  economice.  Era,  scria 
lorga  Ia  începutul  secolului,  „înteţire  sârbească  şi  un  interes  naţional  sârbesc  evident. 
Dar  toate  aceste  îndemnuri  nu  puteau  prinde  decât  în  adânca  nemulţămire,  în 
straşnica  lipsă  materială  şi  mizerie  morală  a  ţerenimii**65.  Ţinutul  Hălmagiului,  locuit 
de  o  populaţie  majoritar  românească,  se  găsea  din  punct  de  vedere  confesional  sub 
jurisdicţia  episcopiei  sârbeşti  din  Arad.  Din  punct  de  vedere  administrativ,  ca  parte 
a  comitatului  Zarand,  a  aparţinut  Ungariei  până  la  1 73  3,  când  a  fost  alipit  Ardealului. 
Trecerea  din  punct  de  vedere  administrativ  la  Transilvania  a  ridicat  şi  problema 
jurisdicţiei  religioase,  episcopul  greco-catolic  de  la  Blaj  dorind  să-şi  extindă  jurisdicţia 
şi  asupra  românilor  ortodocşi  din  Hălmagiu. 

începutul  unirii  printre  românii  de  aici  sa  realizat  sub  auspiciile  Curţii  vieneze. 
Astfel,  administratorul  domeniului  erarial  din  Hălmagiu,  Tâtay  Samu,  „izbuti  să 
smulgă  în  10  decembrie  1751  un  document  iscălit  de  35  români  de  pe  domeniul 
statului  şi  de  către  protopopul  Simion  Popovici  din  Hălmagiu"**.  Românii  declarau 
în  acest  act  „că  primesc  de  bună  voie  porunca  reginei  şi  dacă  Maiestăţii  Sale  i  se 
pare,  că  aşa  trebuie  să  fie,  ei  vor  atârna  de  episcopul  unit  din  Transilvania  în  toate 
chestiunile  religioase"67,  Se  rugau  numai  să-i  lase  şi  în  viitor  sub  ocârmuirea  camerală 
din  Ardeal.  Se  vedea  deci  că  „administratorul  domeniului  erarial  îi  speriase  cu 
porunca  de  la  împărăteasă  şi  cu  faptul  că  dacă  nu  vor  primi  unirea,  vor  fi  alăturaţi 
din  nou  Ungariei,  unde  trebuiau  să  suporte  numeroase  obligaţii  fiscale"68.  Chiar  şi 
Augustin  Bunea  scria  că  „în  1749,  Petru  Aron  vizitând  districtul  Hălmagiului  ia 
găsit  pe  români  dornici  să  treacă  la  unire  pentru  a  nu  fi  reîncorporaţi  administrativ 
Ungariei"'69.  Situaţia  nouă  le  oferea  numeroase  avantaje  materiale.  Pentru  istoricul 
greco-catolic,  aceste  avantaje  au  constituit  mobilul  dorinţei  românilor  din  Hălmagiu 
de-a  trece  sub  autoritatea  Bisericii  Unite70. 


65  Nicolae  lorga.  Istoria  românilor  din  Ardeal  şi  Ungaria ,  p.  286. 
66 Silviu  Dragomir,  Istoria  desrobirei  religioase,  I,  p.  23 1. 

67  Ibidem . 

68  Ibidem. 

6Q  Augustin  Bunea,  Din  istoria  românilor ,  p.  68. 

70  Ibidem.  p.  69-72. 

Autorităţile  politice  şi  administrative  au  pregătit,  prin  intermediul 
administratorului  domeniului  erarial,  un  document  prin  care  cei  35  de  români  şi 
protopopul  de  Hălmagiu  declarau  că  acceptă  jurisdicţia  episcopului  unit,  dar  solicitau 
să  rămână  în  continuare  sub  autoritatea  camerală  din  Ardeal.  Silviu  Dragom ir  oferea 
o  explicaţie  cu  totul  diferită  actului  semnat  de  români,  deoarece  în  text  apărea 
următoarea  frază:  „că  primesc  de  bună  voie  porunca  reginei  şi  dacă  Maiestăţii 
Sale  i  se  pare,  că  aşa  trebuie  să  fie,  ei  vor  atârna  de  episcopul  unit  din  Transilvania, 
în  toate  chestiunile  religioase.  Se  roagă  numai  să-i  lase  şi  în  viitor  sub  ocârmuirea 
camerală  din  Ardeal4*.  Potrivit  autorului,  din  fraza  respectivă  reiese  că  administratorul 
a  invocat  un  ordin  împărătesc  pentru  unirea  românilor,  ce  în  realitate  nu  exista71. 
Refuzul  autorităţilor,  reprezentate  de  administratorul  Tâtay  şi  de  guvernatorul  Haller, 
de-a  permite  episcopului  vicar  de  Arad  să  viziteze  Hălmagiul,  pe  motiv  că  permisiunea 
Curţii  nu  le-a  fost  comunicată  şi  lor,  era  o  dovadă  clară  a  politicii  prozelite  duse  de 
oficialităţile  austriece.  La  scurt  timp,  în  23  februarie  1752,  în  Hălmagiu  a  sosit 
episcopul  vicar  Petru  Pavel  Aron,  care  a  reuşit  să-i  convingă  pe  românii  din  38  de 
localităţi  să  accepte  unirea.  Pentru  vechea  credinţă  ortodoxă  s-au  pronunţat  doar 
locuitorii  din  12  sate72. 

La  scurtă  vreme  însă,  românii  din  45  de  localităţi  vor  înainta  un  memoriu 
către  mitropolitul  Pavel  Nenadovici,  în  care  condamnau  maniera  brutală  de  realizare 
a  unirii,  solicitând  sprijinul  ierarhului  sârb.  Memoriul  a  fost  în  mod  diferit  apreciat  de 
către  istoricii  fenomenului.  Silviu  Dragomir  îl  considera  un  exemplu  al  sacrificiului 
pentru  credinţă73,  în  timp  ce  Augustin  Bunea  doar  o  simplă  provocare  sârbească74. 
Intervenţia  mitropolitului  Nenadovici  la  Curtea  de  la  Viena,  pentru  reluarea  conscrierii 
în  Hălmagiu,  a  extins  numărul  factorilor  implicaţi  în  diferendul  religios.  Protestele 
repetate  ale  mitropolitului  la  Viena  au  convins  în  final  autorităţile  să  accepte 
efectuarea  conscripţiei.  Pentru  Bunea,  cedarea  Vienei  sa  produs  doar  la  intervenţia 
Rusiei  şi  mai  puţin  a  mitropolitului  sârb75.  Comisia  însărcinată  cu  realizarea 
conscripţiei  a  chestionat  fiecare  familie  în  privinţa  opţiunii  religioase.  Rezultatul 
reprezintă  o  răsturnare  spectaculoasă  a  raporturilor,  în  comparaţie  cu  datele  con¬ 
scripţiei  din  anul  1749.  Doar  trei  preoţi,  patru  laici  şi  35  de  iobagi  declaraţi  de  la 
început  pentru  unire  au  rămas  de  partea  catolicismului.  Restul  satelor  s-au  declarat 
ortodoxe.  Augustin  Bunea  a  pus  schimbarea  de  opţiune  pe  seama  privilegiilor  ilirice 
oferite  de  autorităţi  românilor  din  Hălmagiu76.  Victoria  ortodocşilor  în  Hălmagiu 


71  Silviu  Dragomir,  Istoria  desrobirei religioase,  I,  p.  23 1 . 

72  îbidem ,  p.  233;  Augustin  Bunea,  Din  istoria  românilor ,  p.  71-72, 

73  Silviu  Dragomir,  Istoria  desrobirei  religioase ,  l,  p.  234. 

74  Augustin  Bunea,  Din  istoria  românilor ,  p.  72-73. 

75  Silviu  Dragomir,  Istoria  desrobirei  religioase ,  I,  p.  236. 
76Augustin  Bunea,  Din  istoria  românilor ,  p.  90. 

era  prima  obţinută  împotriva  greco-catolicilor  şi  a  autorităţilor  politice  ale  statului. 
Ea  deschidea  posibilitatea  şi  pentru  alţi  români  uniţi  forţat  cu  Biserica  Romei  să 
revină  la  ortodoxie. 

Conflictul  de  interese  a  pornit  de  la  o  măsură  administrativă,  transferul  unei 
provincii,  Hălmagiut,  locuită  doar  de  români  ortodocşi,  de  la  Ungaria  la  Transilvania. 
Schimbarea  de  ordin  administrativ  a  oferit  şansa  pentru  episcopia  unită  să-i  atragă 
pe  românii  ortodocşi  de  aici  la  greco-catolicism.  Alipirea  Hălmagiului  -  aflat  din 
punct  de  vedere  religios  sub  autoritatea  episcopului  din  Arad  -  la  Transilvania 
oferea  posibilitatea  extinderii  jurisdicţiei  ierarhilor  greco-catolici  într-o  zonă  locuită 
masiv  de  ortodocşi.  Probabil  spre  a  evita  atragerea  şi  a  altor  români  din  Ardeal  la 
ortodoxie,  autorităţile  politice  şi  religioase  au  încercat  să-i  convingă  pe  românii  din 
Hălmagiu  să  accepte  autoritatea  episcopului  unit.  Modalitatea  urmată  nu  era  nouă 
şi  era  foarte  simplă.  Oficialităţile  au  subliniat  avantajele  materiale  ce  decurgeau 
pentru  cler  din  calitatea  de  a  fi  de  credinţă  greco-catolică,  precum  şi  avantajele 
apartenenţei  la  Transilvania  pentru  laici,  toate,  probabil,  combinate  cu  subtile 
ameninţări  şi  apeluri  făcute  în  numele  împărătesei.  Rezultatul  a  fost  că,  în  marea 
lor  majoritate,  satele  s-au  pronunţat  pentru  unire.  Nici  un  istoric  nu  a  recunoscut  în 
mod  explicit  adevăratele  motive  ce  au  stat  la  baza  gestului  făcut  de  românii  ortodocşi 
din  Hălmagiu  de-a  trece  la  unire. 

Mitropolitul  Pavel  Nenadovici,  care  se  bucura  de  o  preţuire  deosebită  la  Curtea 
vieneză,  a  reuşit  să  convingă  autorităţile  centrale  de  abuzurile  unor  funcţionari  locali 
şi  să  obţină  în  final  efectuarea  unei  noi  anchete  printre  românii  din  Hălmagiu. 
Cedarea  Vienei  era  considerată  de  Bunea  o  gravă  greşeală,  pusă  pe  seama 
intervenţiei  Rusiei  şi  mai  puţin  a  mitropolitului  sârb.  în  final,  românii  care  se 
declaraseră  cu  puţin  timp  înainte  greco-catolici  revin  masiv  la  ortodoxie.  Concluzia 
care  se  desprinde,  după  reluarea  izvoarelor  istorice  şi  a  istoriografiei  problemei, 
este  aceea  că  Silviu  Dragomir  a  exagerat  importanţa  factorului  religios  în  conturarea 
opţiunilor  românilor  din  Hălmagiu,  negând,  în  schimb,  existenţa  unor  motivaţii  de 
ordin  economic.  Augustin  Bunea,  la  rândul  său,  a  pus  revenirea  românilor  la  ortodoxie 
pe  seama  intervenţiei  unor  forţe  străine,  anume  Rusia  şi  mitropolitul  Nenadovici. 


2.  Continuarea  cercetărilor  asupra  unirii  românilor  cu  Biserica  Romei 
Volumul  al  doilea  din  Istoria  desrobirei  religioase ...  a  apărut  abia  în  anul 
1930,  „din  cauza  preocupărilor  ştiinţifice  ale  catedrei  mele  universitare'477.  Imediat 
după  unire,  Silviu  Dragomir,  Sextil  Puşcariu,  loan  Lupaş,  Alexandru  Lapedatu, 


77  Silviu  Dragomir,  Istoria  desrobirei  religioase  a  românilor  din  Ardeal  în  secolul 
XVIII  voi.  II,  Sibiu,  1930,  p.  III. 

OnisiforGhibu  etc.  au  pus  bazele  învăţământului  superior  românesc  în  Transilvania, 
prin  înfiinţarea  în  1919a  Universităţii  Daciei  Superioare1* .  Angajat  în  1919  ca 
profesor  agregat79,  Silviu  Dragom  ir  devenea  în  anul  1923  profesor  titular  la  catedra 
de  istoria  popoarelor  slave 80.  Profesorul  a  deţinut  în  perioada  interbelică  diverse 
funcţii  administrative  şi  politice,  fiind  ales  decan  în  anul  universitar  1925-1926  şi 
prodecan  în  anul  universitar  următor*1,  iar  din  1 926  a  fost  ales  deputat  de  Hunedoara 
în  Parlamentul  României82.  Evident  că  -  aşa  cum  el  recunoştea  -  munca  ştiinţifică 
şi  didactică  din  noul  centru  universitar  l-a  obligat  să  abandoneze  deocamdată 
planurile  mai  vechi,  printre  care  şi  continuarea  primului  volum  din  Istoria desrobireL. 
Dar  noile  responsabilităţi  didactice  nu  au  constituit,  probabil,  singurele  impedimente. 
Angajat  definitiv  pe  linia  luptei  naţionale  încă  înainte  de  1 9 1 883,  participant  la  Marea 
Adunare  Naţională  de  la  Alba-lulia,  unde  a  fost  ales  secretar  al  adunării84,  a  fost  o 
vreme  implicat  în  viaţa  politică  a  României  interbelice,  fiind  succesiv  membru  în 
Partidul  Naţional  Român,  în  Partidul  Poporului,  iar  mai  apoi  în  gruparea  condusă  de 
Octavian  Goga,  Partidul  Naţional- Agrar85.  Trebuie,  probabil,  să  avem  în  vedere  şi 


78  Stei  ian  Neagoe,  Viaţa  universitară  clujeană  interbelică  (Triumful  raţiunii 
împotriva  violenţei %  voi.  I,  ClujNapoca,  1980,  p.  100-111;  Vasile  Puşcaş,  Universitate . 
Societate.  Modernizare.  Organizarea  şi  activitatea  ştiinţifică  a  Universităţii  din  Cluj , 
1919-1940,  ClujNapoca,  1995,  p.  50-66;  A.N.-A.N.I.C.  Bucureşti,  Fond  Onisifor  Ghibu , 
dosar  68,  p.  35-36. 

7g  A.N.-D.J.  Cluj,  Fond  Universitatea  din  Cluj .  Facultatea  de  Litere .  Proces  verbal, 
nr.  186  din  1921/1922;  AN.- A.N.l.C.  Bucureşti,  Fond  Onisifor  Ghibu,  dosar  1,  1919-1929, 
voi.  I,  fila  1 Anuarul  Universităţii  din  Cluj,  anul  1,  1919-1920,  Cluj,  1921,  p.  32;  Stelian 
Neagoe,  op.  cit.,  p.  111. 

„Domnule  profesor.  Prin  înalt  Decret  Regal  -  1977/1923,  aţi  fost  ridicat  la  rangul  de 


80 


profesor  titular  pe  data  de  1  mai  1 923,  la  catedra  de  Istoria  popoarelor  sud-est  europene 
în  A.N.D.J.  Deva,  Fond  Silviu  Dragomir ,  dosar  3;  Anuarul  Universităţii  din  Cluj ,  anul  I, 
1919-1 920,  Cluj ,  1 92 1 ,  p.  112;  Vasile  Puşcaş,  op.  cit . ,  p.  244. 

81  „în  şedinţa  ordinară  ţinută  la  30  octombrie  1925.  Prezenţi:  V.  Bărbat  -  preşedinte, 
G.  Bogdan-Duică,  G.  Giuglea,  I.  Lupaş,  Th.  Capidan,  I.  Paul,  DM.  Teodorescu,  FI.  Ştefânescu- 
Goangă,  O.  Ghibu,  Şt.  Bezdechi,  G.  Kristof,  P  Grimm.  Domnul  prof.  Silviu  Dragomir  întrunind 
unanimitatea  voturilor  este  proclamat  Decan  pentru  anul  şcolar  î  925/1926“  (A.N.-D.J.  Cluj, 
Fond  Universitatea  din  Cluj.  Procese  verbale  /  9251 92 6\  Stelian  Neagoe,  op.  cit. ,  p.  178-1 79). 

82  A.N.-D.J.  Deva,  Fond  Silviu  Dragomir ,  dosar  4.  Autobiografia  autorului ,  p.  240. 

83  A.N.-D.J.  Deva,  Fond  Silviu  Dragomir ,  dosar  4.  Rezultatul  anchetei  privind 
activitatea  politică  a  lui  Silviu  Dragomir  cerută  de  Mitropolitul  Vasile  Mangra ,  p.  5-7. 

84  Gazeta  Poporului ,  anul  I,  nr.  50,  1 5  decembrie  1 91 8,  p.  3. 

83  A.N.-D.J.  Deva,  Fond  Silviu  Dragomir ,  dosar  4.  Autobiografia  autorului ;  loan 
Scurtu,  Gheorghe  Buzatu,  Istoria  românilor  în  secolul  XX  (1918-1948),  Bucureşti,  1999, 
p.  240.  Printre  fruntaşii  acestui  partid,  alături  de  Goga  şi  Dragomir,  se  aflau  loan  Lupaş,  Ion 
Petro  viei,  Sergiu  Niţă. 

tratativele  derulate  pentru  reunificarea  celor  două  biserici  româneşti  şi  într-un 
asemenea  context  nu  este  exclusă  reţinerea  de-a  publica  o  lucrare  ce  reactiva  o 
mai  veche  polemică.  Ultima  afirmaţie  trebuie  totuşi  înregistrată  doar  sub  formă  de 
ipoteză. 

Volumul  a  fost  conceput  în  acelaşi  spirit  riguros,  tară  polemici  gratuite  şi 
conţine  14  capitole,  precum  şi  o  bogată  anexă  documentară.  Cuvântul  de  ordine 
care  a  stat  la  baza  redactării  lucrării  este  ampla  documentare,  precum  şi  dorinţa 
de-a  păstra  obiectivitatea,  obiectiv  greu  de  atins.  Sursele  utilizate  de  istoric  sunt,  în 
linii  generale,  identice  cu  cele  din  volumul  anterior.  Cronologic,  partea  a  doua  a 
cărţii  se  referă  la  evenimentele  cuprinse  între  anii  1751  şi  1762,  autorul  urmărind 
cu  insistenţă  acţiunile  ortodocşilor  pentru  recâştigarea  dreptului  de  a-şi  practica 
liber  credinţa,  dar  şi  reacţia  autorităţilor  vremii.  Evenimentele  din  anii  1751-1762, 
în  urma  cărora  ortodoxia  din  Ardeal  a  fost  restaurată,  aveau,  în  opinia  lui  Silviu 
Dragomir,  o  mare  importanţă  pentru  istoria  românilor.  Titlurile  capitolelor  sunt 
elocvente  pentru  dorinţa  autorului  de  a  evidenţia  dinamica  mişcărilor  pro-ortodoxe 
din  Ardeal. 

In  mod  inevitabil,  mişcările  religioase  ale  românilor  din  anii  1751-1 762  trebuie 
legate  de  succesul  confruntărilor  dintre  ortodocşi  şi  greco-catolici  pentru  controlul 
Hălmagiului.  Nu  întâmplător,  istoricul  şi-a  încheiat  primul  volum  cu  prezentarea 
situaţiei  confesionale  din  acea  regiune.  Capitolul  despre  luptele  purtate  de  ortodocşi 
pentru  păstrarea  supremaţiei  confesionale  în  Hălmagiu  era,  potrivit  lui  Silviu  Dragomir, 
consacrat  sfârşitului  declinului  suferit  de  ortodoxia  din  Ardeal.  Păstrarea  Hălmagiului 
ca  fief  ortodox  aflat  sub  autoritatea  Karlowitzului  constituia  momentul 

A 

contraofensivei  victorioase  purtate  de  sprijinitorii  ortodoxiei.  In  fapt,  volumul  al 
doilea  din  Istoria desrobirel..  surprinde  etapele  revigorării  acestei  confesiuni  datorită 
numirii  unui  episcop  ortodox  şi,  îndeosebi,  datorită  revenirii  masive  a  românilor  la 
vechea  credinţă.  Structura  pe  capitole  a  volumului  al  doilea  este  următoarea: 

Capitolul  VII:  Situaţia  români  lor  ortodocşi  din  Ardeal  în  anii  17511754 
Memoriile  mitropolitului  Nenadovici 
Curtea  şi  intervenţia  mitropolitului  Nenadovici 
O  anchetă  între  românii  ortodocşi 
Acţiunea  popii  Cosma  din  Deal 

Capitolul  VIII:  Un  mucenic  uitat:  popa  Ioan  din  Galeş 
Mişcările  din  preajma  anului  1756 

A 

Încercări  nouă  de  desrobire 
Un  nou  bilanţ  al  luptelor  religioase 

Capitolul  IX:  Curtea  din  Viena  şi  numirea  unui  episcop  ortodox  în  Ardeal 
Părerile  baronului  I.  Bartenstein 

Popa  Ioan  de  Aciliu 

Călugărul  Nicodim  şi  protopopul  Ioan  în  Rusia 
Intransigenţa  Curţii  din  Viena 
Capitolul  X:  Permanenta  stare  de  agitaţie 
Decretul  din  13  iulie  şi  efectele  lui 
Eroismul  femeilor  din  Colun 
Capitolul  XI:  Călugărul  Sofronie 

Răzmiriţa  din  Munţii  Apuseni 
Protopopul  Ioan  din  Sadu 

A 

încercarea  guvernului  dea  suprima  revolta 
Triumful  revoluţiei  şi  Sinodul  din  Alba-Iulia 
Capitolul  XII:  Tumultus  valachorum  în  Satu  Mare  şi  în  părţile  ungurene 
Ecoul  revoluţiei  în  Maramureş  şi  în  celelalte  judeţe  ungurene 
Capitolul  XIII:  Generalul  Buccow  în  Ardeal 

Activitatea  comisiei  de  desmembrare  şi  teroarea  generalului  Buccow. 
Pace  în  Munţii  Apuseni 

Numirea  şi  instalarea  episcopului  DionisieNovacovici 
Călugărul  Sofronie  arhimandrit  la  Argeş 
Dismembraţia  legii 

Capitolul  XIV:  Principatele  române  şi  lupta  religioasă  a  românilor  din  Ardeal 
Elisabeta  Petrovna  şi  luptele  religioase  din  Ardeal 
Robii  din  Kufifstein 

Continuând  dezbaterile  din  volumul  anterior.  Silviu  Dragomir  prezintă  date 
statistice  privind  raportul  dintre  credincioşii  ortodocşi  şi  cei  greco-catolici,  probabil 
pentru  a  releva  dificultăţile  prin  care  trecea  ortodoxia.  Astfel,  potrivit  conscrierii 

A 

din  1716,  în  Ardeal  existau  doar  486  de  preoţi  ortodocşi,  faţă  de  2  260  de  uniţi.  In 
statistica  realizată  în  vremea  episcopului  Klein,  în  1 733,  numărul  preoţilor  ortodocşi 
a  scăzut  la  445,  pentru  ca  la  1750,  anul  conscrierii  făcute  de  Petru  Pavel  Aron,  să 
fie  consemnaţi  doar  30  de  preoţi,  împărţiţi  în  doar  1 3  comune. 

Autorul  a  manifestat  îndoieli,  mai  ales  faţă  de  corectitudinea  ultimei  conscrieri. 
El  pornea  de  la  premisa  că  episcopul  vicar  a  încercat  să  rezolve  definitiv  problema 
unirii  în  faţa  autorităţilor,  folosindu-se,  în  acest  sens,  de  toate  mijloacele.  Spre  a 
releva  metoda  de  lucru  a  episcopului  vicar  în  raport  cu  ortodocşii,  istoricul  prezenta 
o  consemnare  a  acestuia,  datată  18  februarie  1751,  din  care  reieşea  că  satele  care 
au  părăsit  iniţial  unirea  au  revenit  la  greco-catolicism  în  urma  vizitaţiunilor  canonice. 

A 

In  realitate,  în  sate  ca  Sălişte,  Tilişca  şi  Lancrăm,  vizitate  de  episcopul  vicar,  numărul 
celor  care  semnau  declaraţiile  de  revenire  la  unire  este  foarte  mic.  Doar  26  de 
locuitori  din  Sălişte,  14  din  Tilişca  şi  13  din  Lancrăm  au  trecut  la  unire.  în  condiţiile 

* 

existenţei  unei  populaţii  numeroase  în  satele  amintite86.  îndoieli  manifesta  istoricul 
şi  faţă  de  declaraţiile  victorioase  ale  autorităţilor,  deoarece  „progresul  fericit  al 
sfintei  uniri  exista  doar  în  vârful  baionetelor  trupelor  de  represiune"487,  aluzie  evidentă 
la  metodele  brutale  întrebuinţate  pentru  eliminarea  ortodocşilor  din  Ardeal.  O 
asemenea  politică  de  forţă  a  instaurat  teroare  printre  românii  ardeleni,  unii  fiind 
dispuşi  să  revină  la  greco-catolicism  doar  pentru  a  scăpa  de  persecuţii.  N-au  lipsit 
însă  momentele  de  eroism,  de  sacrificiu  pentru  credinţă.  Pentru  Silviu  Dragomir, 

rezistenţa  românilor  ortodocşi  din  Ardeal  n-ar  fi  avut  o  finalitate  pozitivă  tară 

* 

intervenţia  mitropolitului  din  Karlowitz  şi  a  Rusiei.  In  conflictele  religioase  de  la 
mijlocul  secolului  al  XVIII-lea,  autorul  a  încercat  să-i  identifice  pe  combatanţii  din 
cele  două  tabere.  Astfel,  guvernatorii  şi  consilierii  catolici  din  Ardeal,  vicarul  unit, 
protopopii  şi  preoţii  uniţi  au  sprijinit  prin  toate  forţele  extinderea  unirii  printre  români. 
De  cealaltă  parte,  românii  rămaşi  ortodocşi  dimpreună  cu  liderii  lor  încercau  să 
reziste  presiunilor  unioniste.  Alături  de  ei  se  găseau  mitropolitul  din  Karlowitz  şi 
ţarul  Rusiei,  ce  încercau  să  obţină  pentru  ortodocşii  din  Ardeal  libertatea  credinţei. 
Acţiunile  întreprinse  îndeosebi  de  Rusia  în  sprijinul  românilor  din  Transilvania  au 
fost  interpretate  de  austrieci,  la  vremea  respectivă,  ca  amestec  în  treburile  interne. 

Istoricii  care  au  cercetat  fenomenul  unirii  au  privit  în  maniere  diferite  disputa 
dintre  ortodocşii  şi  greco-catolicii  români.  Istoricii  uniţi  afirmă  că  la  1751  dosarul 
unirii  religioase  era  definitiv  încheiat  şi  că  la  originea  agitaţiilor  printre  români  erau 
mitropoliţii  sârbi  şi  Rusia.  Scopul  urmărit  de  Pavel  Nenadovici  era  de  a-şi  extinde 
jurisdicţia  şi  asupra  credincioşilor  din  Ardeal,  sporinduşi  astfel  veniturile  şi  influenţa 
în  imperiu.  Rusia,  la  rândul  ei,  agita  problema  ortodoxiei  în  scopuri  exclusiv  politice. 
Revenirea  românilor  la  ortodoxie,  în  viziunea  acestei  istoriografii,  nu  însemna  altceva 
decât  înregimentarea  lor  în  grupuri  străine  de  adevăratele  lor  interese88.  Istoriografia 
de  orientare  ortodoxă,  unde  se  regăseşte  şi  Silviu  Dragomir,  consideră  că  intervenţia 
Rusiei  şi  a  mitropolitului  sârb  în  favoarea  românilor  ortodocşi  s-a  produs  datorită 
solidarităţii  ortodoxe  ce  funcţiona  în  secolul  al  XVIII-lea,  excluzând  existenţa  oricăror 
alte  interese.  Nicolae  Iorga  şi  istoricii  greco-catolici  apreciau  că  intervenţia 
mitropoliilor  sârbi  de  la  Karlowitz  urmărea  doar  subordonarea  românilor.  In  fapt, 
nu  era  vorba  de  manifestarea  unei  solidarităţi  creştine  reale,  ci  de  promovarea 
interesului  naţiunii  sârbeşti  în  detrimentul  românilor  ardeleni8^.  Cercetările  ulterioare 
asupra  unirii  au  demonstrat  că  poziţiile  partizane  prezente  uneori  în  lucrările  istoricilor 


86s  Silviu  Dragomir,  Istoria  desrobirei  religioase ,  II,  p.  5. 

87  Ibidem,  p.  7. 

SK  Augustin  Bunea,  Din  istoria  românilor,  p.  67. 

8Q  Nicolae  lorga.  Istoria  românilor  din  Ardeal  şi  Ungaria ,  p.  286. 

români  au  impietat  asupra  adevărului  istoric,  prelungind  polemicile  dintre  ortodocşi 
şigreco-catolici. 

Potrivit  lui  Silviu  Dragomir,  principalul  sprijinitor  al  ortodoxiei  ardelene  era,  în 
deceniul  al  cincilea  al  secolului  al  XX-lea,  mitropolitul  sârb  Pavel  Nenadovici.  Spre  el 
s-au  îndreptat  românii,  nutrind  speranţa  că  intrând  sub  autoritatea  Karlowitzului  vor 
beneficia  de  privilegiile  ilirice.  Numeroasele  petiţii  adresate  mitropolitului  conţin  dovezi 
despre  abuzurile  comise  de  autorităţile  laice  şi  religioase  asupra  ortodocşilor.  Mitropolitul 
solicita  ca  persecuţiile  la  care  erau  supuşi  românii  ortodocşi  să  înceteze.  Pavel 
Nenadovici  se  baza  în  intervenţiile  sale  pe  prevederile  Diplomei  a  doua  leopoldine  a 
unirii  din  1701,  precum  şi  pe  decretele  regale  din  1751  şi  1753,  adresate  clerului  şi 
naţiunii  sârbeşti.  Pornind  de  la  decretele  amintite,  el  solicita  libertate  religioasă  pentru 
românii  din  Ardeal,  precum  şi  constituirea  unei  comisii  de  anchetă  ce  urma  să 
stabilească  ponderea  românilor  ortodocşi.  Potrivit  autorităţilor,  în  Ardeal  ortodocşi 
erau  doar  grecii,  sârbii  şi  aromânii.  Guvernul  ardelean,  într-un  memoriu  adresat  Măriei 
Terezia,  recomanda  să  nu  fie  aprobată  comisia  de  anchetă  printre  români,  deoarece 
ar  anula  astfel  ceea  ce  s-a  clădit  într-o  jumătate  de  secol.  După  parcurgerea  acestor 
documente,  pus  în  faţa  unor  asemenea  dovezi.  Silviu  Dragomir  concluziona  „că  sfânta 
unire  din  Ardeal  nu  se  putea  menţine  decât  cu  ajutorul  forţei1190. 

Sub  presiunea  contestărilor  din  exterior,  dar  şi  din  imperiu,  autorităţile  vor 
modifica  treptat  politica  faţă  de  români.  Rezistenţa  uneori  violentă  a  ortodocşilor, 
numeroasele  proteste  şi  memorii  înaintate  oficialităţilor  statului,  care  menţineau  o 
stare  de  spirit  tensionată,  precum  şi  intervenţiile  mitropolitului  Pavel  Nenadovici  şi 
ale  Rusiei  în  favoarea  ortodocşilor  din  Ardeal  au  determinat  Curtea  de  la  Viena  să 
analizeze  posibilitatea  numirii  unui  episcop  ortodox  al  românilor.  După  dezbateri 
aprinse,  a  prevalat  punctul  de  vedere  susţinut  de  baronul  Bartenstein  şi  de  contele 
Kaunitz.  Printre  altele,  comisia  ministerială  recunoştea  că  românii  aveau  nevoie  de 
o  ierarhie  religioasă  şi  recomanda  reînfiinţarea  vechii  episcopii  ortodoxe,  urmând 
ca  ierarhul  să  fie  independent  de  ierarhia  sârbească.  Argumentul  invocat  de  consilieri 
în  favoarea  acestei  hotărâri  era  că  acceptarea  unei  ierarhii  proprii  a  românilor  ar 
determina  scăderea  considerabilă  a  influenţei  mitropolitului  Nenadovici  în  Ardeal, 
în  plus,  ar  contribui  la  îmbunătăţirea  raporturilor  Austriei  cu  Rusia,  forţă  care  s-a 
dovedit  deosebit  de  sensibilă  la  tratamentul  aplicat  ortodocşilor  din  Transilvania91 . 

Istoricul,  deşi  condamna  contextul  şi  maniera  de  aplicare  a  Decretului  de  to¬ 
leranţă,  aprecia  talentul  diplomatic  şi  calitatea  profesională  a  oamenilor  politici  aflaţi 
Ia  conducerea  imperiului.  Astfel,  românii  din  Ardeal  erau  obligaţi  să  restituie  bisericile 


90  Silviu  Dragomir,  Istoria  desrobirei  religioase ,  II,  p.  1 8. 

91  Ibidem,  p.  74. 


66 


REVISTA  TEOLOGICA 


şi  proprietăţile  luate  uniţilor,  să  nu  primească  emisari  din  statele  ortodoxe  vecine,  să 
înceteze  a-i  insulta  pe  greco-catolici  şi  să  accepte  prozelitismul  religios.  Episcopului 
greco-catolic,  la  rândul  său,  i  se  interzicea  să-i  mai  persecute  pe  locuitorii  Ardealului 
care  nu  primeau  unirea92.  Reacţia  românilor  la  publicarea  Decretului  de  toleranţă  a 
surprins  autorităţile,  ei  părăsind  în  masă  unirea.  Pentru  a  descrie  starea  de  spirit  a 
românilor,  Silviu  Dragomir  prezintă  o  scrisoare  a  iezuitului  Emeric  Pallovics  adresată 
pe  15  septembrie  contelui  Bethlen,  preşedintele  Cancelariei  Aulice  pentru 
Transilvania.  Iezuitul  relata  că  „românii  împrăştie  între  ţăranii  de  rând  vestea  că 
Maiestatea  sa  a  dat  tuturor  deplină  libertate  de  a  se  lepăda  de  unire  şi  a  urma  legea 
care  le  place  şi  că  în  curând  va  veni  în  Transilvania  un  episcop  schismatic’"92. 
Istoricul  a  minimalizat  impactul  exercitat  asupra  românilor  de  Decretul  de  toleranţă 
şi  mai  ales  de  zvonurile,  răspândite  probabil  de  ierarhii  sârbi,  potrivit  cărora  românii 
puteau  să-şi  aleagă  liber  credinţa,  urmând  să  primească  un  episcop  ortodox  aflat 
sub  autoritatea  Karlowitzului.  Membrii  Cancelariei  Aulice  aveau  cunoştinţă  de 
iminenta  numire  a  unui  episcop  ortodox  în  Ardeal.  Nu  era  totuşi  exclus  ca  Pavel 
Nenadovici,  bine  văzut  la  Curte,  să  fi  aflat  pe  căi  neoficiale  vestea,  foarte  neplăcută 
pentru  el.  Mitropolitul  urmărea  de  ani  buni,  nu  era  nici  un  secret,  să-şi  extindă 
autoritatea  religioasă  asupra  ortodocşilor  din  Ardeal.  Or,  autorităţile,  prin  numirea 

unui  episcop  independent  de  Mitropolia  din  Karlowitz,  au  urmărit  să  împiedice 

_  * 

creşterea  influenţei  sârbeşti  în  Transilvania.  In  consecinţă,  chiar  dacă  autorul  neagă 
acest  lucru,  Pavel  Nenadovici  avea  tot  interesul  să  declanşeze  revolta  condusă  de 
Sofronie  din  Cioara.  Potrivit  luiNicolae  Iorga,  nu  grija  faţă  de  ortodocşii  din  Ardeal 
a  fost  cauza  intervenţiilor  sale  la  Curte,  ci  dorinţa  de  a-şi  extinde  autoritatea  asupra 
românilor94. 


2%  l.  Călugărul  Sofronie  -  erou  sau  trădător  al  românilor  ardeleni? 

In  Ardeal  situaţia  era  foarte  tensionată  şi  putea,  oricând,  să  degenereze  într-o 
revoltă  de  proporţii.  Românii,  în  localităţile  unde  majoritatea  credincioşilor  au  revenit 
la  ortodoxie,  au  ocupat  bisericile  şi  au  alungat  preoţii  greco-catolici.  Izgonirea  preoţilor 
uniţi  şi  revenirea  satelor  la  ortodoxie  s-au  transformat  în  adevărate  sărbători  pentru 
comunităţile  româneşti.  Decretul  de  toleranţă  a  fost  înţeles,  se  pare,  de  majoritatea 
românilor  ca  o  revenire  a  autorităţilor  în  problema  spinoasă  a  unirii.  Este  probabil 
ca  unii  dintre  liderii  de  opinie  să  fi  creat  o  asemenea  stare  de  spirit,  întreţinând 
ideea  că  oficialităţile  erau  de  acord  cu  gestul  românilor95.  Pentru  a  calma  spiritele, 

*2  Ibidem,  p.  137-138. 

n  Ibidem ,  p.  1 39. 

94Nicolae  Iorga,  Istoria  românilor  din  Ardea I  şi  Ungaria ,  p.  288. 

95  Ibidem. 

regina  Maria  Terezia  revine,  la  sugestia  consilierilor,  în  21  martie  1 760,  cu  o  nouă 
proclamaţie,  redactată  şi  în  limba  română,  spre  a  se  evita  confuziile,  în  care  erau 
prezentate  condiţiile  acordării  toleranţei  religioase.  Germenele  revoltei  fusese  însă 
deja  aruncat  printre  românii  ardeleni.  Pentru  Augustin  Bunea,  de  revolta  antiunionistă 
nu  era  străin  mitropolitul  sârb  de  la  Karlowitz.  Scopul  ierarhului  ortodox  era  de-a 
zădărnici  executarea  Decretului  de  toleranţă,  făcând  astfel  imposibilă  liniştirea 
tulburărilor  şi  stăvilirea  schismei;  de-a  organiza,  cu  ajutorul  forţei  şi  prin  intermediul 
violenţelor,  o  Biserică  Ortodoxă  în  Transilvania,  care  să  nu  atârne  de  un  episcop 
exempt,  ci  de  un  episcop  supus  lui90. 

Personalitatea  călugărului  Sofronie  din  Cioara  a  fost  analizată  în  câteva  lucrări 
consacrate  bisericii  din  a  doua  jumătate  a  secolului  al  XVIII-lea97.  Se  intitula,  scrie 
Iorga,  „vicariu  al  Sfântului  Sobor  din  Carlovăţ  [...];  venise,  de  fapt,  din  cuibul  agitaţiilor 
sârbeşti  şi  avea  o  misiune  din  partea  isteţilor  oameni  de  acolo"98.  Şi  istoricul  unit 
Augustin  Bunea  îl  suspecta  pe  Sofronie  din  Cioara  de  legături  cu  Mitropolia 

A 

sârbească  de  la  Karlowitz:  „In  1 759  îl  găsim  la  Carloveţ  chemat  acolo  de  Mitropolitul 
sârbesc,  şi  tot  în  acel  an  s-a  întors  earăşi  în  comitatul  Hunedoarei.  In  proci  am  aţi  uni  le 
sale  către  popor  se  intitula  Vicar  al  Sfântului  Sobor  din  Carloveţ.  Alt  cum  era  om 
simplu,  fără  carte,  abia  scia  ceti  şi  scrie  românesce"99.  Datorită  precarităţii  surselor 
documentare.  Silviu  Dragomir  a  fost  obligat  să  lărgească  baza  documentară  prin 
laborioase  cercetări  de  arhivă.  Istoricul  a  realizat  investigaţii  în  Arhivele  Statului 
din  Budapesta  şi  din  Viena,  dar  şi  la  Muzeul  Brukenthal,  în  Colecţia  Benigni. 
Informaţiile  noi  sunt  completate  în  mod  fericit  cu  surse  bibliografice  edite. 
Surprinzător  pentru  un  istoric  pozitivist,  autorul  vădea  serioase  semne  de  îndoială 
faţă  de  actele  oficiale,  din  care  „nu  se  poate  prea  bine  desluşi  adevărul  de 
minciună"100.  Rapoartele  oficiale  ce  vorbesc  despre  persoana  călugărului  şi  despre 
mişcarea  religioasă  declanşată  între  români  conţineau,  în  opinia  sa,  adevăruri 
unilaterale.  Autorul  a  reuşit,  cu  mari  eforturi,  să  reconstituie  părţi  din  biografia 
călugărului.  Pentru  perioada  cuprinsă  între  anii  1757  şi  1759,  respectiv  după 
alungarea  călugărului  din  schitul  Cioara,  nu  dispunem  de  nici  o  informaţie. 
Presupunerea  lui  Silviu  Dragomir  era  că  în  această  perioadă  „călugărul  ar  fi  pribegit 
din  sat  în  sat,  simţind  pretutindenea,  călcându-i  pe  urmă,  pe  prigonitorii  bisericii 
sale"101.  Deşi  existau  bănuieli  că  Sofronie  în  perioada  respectivă  s-ar  fi  aflat  la 


'"'Augustin  Bunea,  Din  istoria  românilor,  p.  171. 

07  Gheorghe  Ciuhandru,  Călugării  Visarion  şi  Sofronie  mucenicii  Ortodoxiei  din 
Ardeal.  Cuvinte  de  pomenire.  Sibiu,  1932. 

1,8  Nicolae  Iorga,  Istoria  românilor  din  Ardeal  şi  Ungaria,  p.  288-289. 

99  Augustin  Bunea,  Din  istoria  românilor,  p.  172. 

100  Silviu  Dragomir,  Istoria desrobirei religioase,  II,  p.  152. 

,m  Ibidem,  p.  153. 

Karlowitz,  de  unde  s-a  întors  şi  a  început  agitaţiile  printre  români,  biograful  său 
respingea  scenariul.  Când  infirma  posibilitatea  colaborării  dintre  mitropolia  sârbească 
şi  călugărul  român,  se  baza  pe  lipsa  informaţiilor  documentare,  dar  şi  pe  faptul  că 
autorităţile  direct  interesate  la  vremea  respectivă  nau  reuşit  să  demonstreze  legăturile 
sale  cu  Karlowitzul.  Singurul  indiciu  era  mărturisirea  făcută  de  protopopul  loan  de 
Sadu,  închis  la  Viena  după  înfrângerea  răscoalei,  că  Sofronie  a  luat  parte  încă  din 
toamna  anului  1 759  la  adunarea  de  la  Apold,  ce  s-a  ţinut  sub  conducerea  protopopului 
loan  din  Sălişte102.  Autorul  a  omis  să  precizeze  dacă  grupul  românilor  adunaţi  la 
Apold  s-a  pronunţat  pentru  acceptarea  autorităţii  spirituale  a  mitropolitului  sârb  din 
Karlowitz. 


Dovada  prezenţei  călugărului  în  centrul  evenimentelor  este  copia  unei  pro¬ 
clamaţii  către  locuitorii  din  Brad,  trimisă  la  12  noiembrie  1759  de  guvern  către 
autorităţile  din  Hunedoara.  Copia,  datată  6  octombrie  1 759,  îndemna  populaţia 
românească  să  revină  la  ortodoxie,  deoarece  „regina  a  permis-o  şi  să  reintre  în 
stăpânirea  bisericilor  aflate  la  momentul  respectiv  în  posesia  greco-catolicilor“IM. 
Urmărit  şi  arestat  pentru  agitaţiile  provocate  în  comitatul  Hunedoarei,  Sofronie  din 
Cioara  este  închis  în  temniţa  din  Bobâlna,  în  preajma  Crăciunului  anului  1 759.  în 
februarie  anul  următor,  este  eliberat  din  închisoare  de  protopopul  din  Sâlişte,  cu 
sprijinul  câtorva  sute  de  ţărani  înarmaţi.  Spre  a  nu  fi  prins  din  nou  de  autorităţi, 
Sofronie  şi  apropiaţii  săi  se  refugiază  în  Munţii  Zarandului.  Chiar  şi  aici,  autorităţile 
au  încercat  să-l  captureze,  „dar  nimeni  nu  se  putea  apropia  de  el,  fiindcă  românii  îl 
apără  în  tot  chipul41104.  în  Zarand,  Sofronie  şi-a  pregătit,  se  pare,  planul  viitoarei 

*  A 

acţiuni.  In  primăvara  anului  1 760,  o  delegaţie  de  ţărani  a  participat  la  congregaţia 
nobilimii  din  Hunedoara  şi  a  solicitat  dreptul  de  a-şi  practica  liber  credinţa.  Era  doar 
începutul  acţiunii  antiunioniste.  Pentru  Silviu  Dragomir,  mişcarea  condusă  de 
călugărul  Sofronie  a  urmărit  doar  emanciparea  religioasă  a  românilor.  în  schimb, 
canonicul  Augustin  Bunea  considera  că  „românii  s-au  agitat  contra  unirii,  sperând 
că  vor  beneficia  de  privilegiile  politice  şi  civile  de  care  se  bucurau  sârbii.  în 
consecinţă,  mişcarea  aceasta  sângeroasă  are  sub  forma  sa  externă  religioasă  un 
fond  curat  politic44'05. 

Pornită  din  Zarand,  mişcarea  de  revoltă  sa  întins  cu  repeziciune.  în  luna  aprilie, 
Sofronie,  însoţit  de  o  mare  mulţime  de  români,  intra  în  oraşul  Zlatna,  iar  luna 
următoare  ocupa  Abrudul  şi  Câmpenii.  în  faţa  mulţimilor  adunate,  Sofronie  atacă 
unirea,  pe  papa  de  la  Roma  şi  episcopul  din  Făgăraş,  declarând  că  „credinţa  catolică 


102  Ibidem,  p.  1 54. 
m  Ibidem,  p.  154. 

104  Ibidem,  p.  156. 

105  Augustin  Bunea,  Din  istoria  românilor,  p.  179. 

era  mincinoasă,  iar  catolicii  erau  eretici  şi  păgâni41106.  Solicita  ţăranilor  să-l  sprijine 
pentru  a-1  convinge  pe  mitropolitul  sârb  să-i  ajute  în  demersurile  întreprinse  pentru 
obţinerea  numirii  unui  episcop  ortodox.  Augustin  Bunea  îl  acuza  pe  călugărul  Sofronie 
că,  „utilizând  o  scrisoare  falsă  ca  fiind  din  partea  reginei  îi  încuraja  pe  români  să  se 
lapede  de  unire  şi  să  iee  preoţilor  uniţi  bisericile  şi  casele44107.  încet,  dar  sigur, 

A 

mişcarea  se  extindea,  fără  ca  autorităţile  săi  mai  poată  controla  pe  români.  Incercînd 
să-l  anihileze  pe  călugărul  Sofronie,  oficialităţile  au  declanşat  o  puternică  mişcare 
de  solidaritate  între  aceştia.  Sinodul,  organizat  sub  conducerea  lui  Sofronie  la  Zlatna 
pe  1 0- 1 1  august,  a  urmărit  să  pună  bazele  unei  episcopii  ortodoxe  în  Ardeal.  Memoriul 
înaintat  cu  această  ocazie  Măriei  Terezia  releva  un  fapt  deja  cunoscut,  anume 
solicitarea  unui  episcop  pentru  români,  pus  sub  autoritatea  mitropolitului  de  la 
Karlowitz108,  şi  împărtăşirea  românilor  reveniţi  la  ortodoxie  din  privilegiile  ilirice. 
Cu  alte  cuvinte,  românii  din  Ardeal  doreau  să  intre  sub  autoritatea  spirituală  a 
mitropolitului  de  Karlowitz,  sporind  astfel  suspiciunile  faţă  de  intervenţia  lui  Pavel 
Nenadovici,  în  declanşarea  mişcării  antiunioniste. 

Lipsa  de  reacţie  a  funcţionarilor  imperiali  a  condus  Ia  dezvoltarea  mişcării  de 
revoltă.  Ţăranii  atacă  chiar  sediul  episcopiei,  simbolul  Bisericii  Greco-Catolice, 
hotărâţi  să-l  pedepsească  pe  Petru  Pavel  Aron,  principalul  vinovat  de  convertirile 
forţate.  Nu  lipsesc  nici  atitudinile  de  ostilitate  faţă  de  autorităţi,  formulate  în  fraze 
ultimative  de  genul:  „Aducem  aminte  înaltului  gubemiu,  că  multe  jalbe  am  făcut 
până  acum  şi  puţin  am  fost  ascultaţi,  că  în  plângerile  noastre  am  arătat  cu  vorba,  că 
de  nu  se  va  îngădui  lucru  acesta  după  cum  doresc  românii,  piere  toată  dragostea 
dintre  neamuri  şi  toată  ţara  se  răscoală.  Am  zis  şi  nu  aţi  crezut!  Iată  acum  se  vede, 
ce  va  fi  de  nu  se  va  îngădui  după  cererea  şi  voia  noastră44100.  Scrisoarea  reflecta,  în 
momentul  respectiv,  situaţia  politică  tulbure  din  Transilvania,  unde  ţăranii  au  reuşit, 
în  majoritatea  locurilor,  să  se  desfăşoare  în  voie,  sfidând  autorităţile  statului  şi 
anunţând  evenimentele  mult  mai  grave  care  vor  urma  câteva  decenii  mai  târziu. 
Era  dovada  că  nemulţumirile  de  ordin  religios  ascundeau  şi  grave  probleme  sociale, 
în  numele  cărora  românii  erau  gata  să  se  revolte.  Momentul  culminant  în  revigorarea 
ortodoxiei  ardelene  l-a  constituit  sinodul  Bisericii  Ortodoxe  convocat  de  Sofronie, 
pe  14  februarie  1761,  la  Alba-Iulia.  Pentru  Silviu  Dragomir,  sinodul  reprezenta  „o 
adevărată  mişcare  naţională  a  românilor  ardeleni,  un  triumf  desăvârşit  al  ortodoxiei 
noastre  care  a  reuşit  după  şase  decenii  de  suferinţe  grele  să  scuture  lanţul  robiei441 10. 


l06Silviu  Dragomir,  Istoria desrobirei religioase,  II,  p.  159-163. 

107  Augustin  Bunea,  Din  istoria  românilor,  p.  197. 

108  Silviu  Dragomir,  Istoria  desrobirei  religioase,  II,  p.  160. 

109  Ibidem,  p.  1 86. 

"a  Ibidem,  p.  197. 

Numărul  mare  al  românilor  prezenţi  la  Alba-Iulia,  fără  ca  autorităţile  să-i  poată 
opri,  demonstra  forţa  neamului  atunci  când  se  găsea  cineva  care  să-i  canalizeze 
energiile  în  atingerea  unor  obiective.  Conţinutul  dezbaterilor  a  fost  comunicat 
guvernului.  Solicitările  votate  de  sinod  cuprindeau  chestiuni  de  ordin  instituţional  şi 
moral,  esenţiale  pentru  ortodoxie  în  momentul  respectiv.  Pentru  a  nu  alerta  autorităţile 
şi  pentru  a  dovedi  că  mişcarea  românilor  are  doar  un  caracter  religios,  la  punctul  al 
patrulea  din  hotărârile  sinodului  s-a  stabilit  ca  „Ai  noştri  asemenea  să  plătească  o 
dare  împărătească  şi  să  îndeplinească  celelalte  servicii,  care  se  cuvin41"1. 

A 

In  urma  analizei  programului  dezbătut  la  Alba-lulia,  precum  şi  a  cuvântărilor 
şi  discursurilor  ţinute  de  Sofronie  din  Cioara,  Silviu  Dragomir  considera  că  miş¬ 
carea  din  anii  1759-1762  a  avut  doar  un  caracter  religios:  românii  au  urmărit  să-şi 

A 

câştige  libertatea  de  credinţă.  In  lucrările  viitoare  consacrate  mişcărilor  conduse 
de  Visarion  Sarai  şi  Sofronie  din  Cioara,  autorul  va  reveni  cu  noi  consideraţii. 

Revoltele  au  generat  violenţă  şi  reacţii  dure  ale  ţăranilor  îndreptate  împotriva 
funcţionarilor  imperiali  şi  a  preoţilor  uniţi,  fiind  dublate  de  ameninţarea  suspendării 
contribuţiilor  financiare  faţa  de  stat.  Silviu  Dragomir  a  subsumat  ameninţările  ţăranilor 
obiectivelor  cu  caracter  religios,  probabil  pentru  a  demonstra  că  românii  s-au  răsculat 
doar  pentru  credinţă.  Dimpotrivă,  pentru  Augustin  Bunea,  îndemnuri  de  genul  ,.A 
trecut  puterea  domnilor,  acum  noi  suntem  domni"’,  demonstrau  indubitabil  caracterul 
social  al  mişcării  conduse  de  Sofronie  din  Cioara112.  Istoricul  o  considera  o  reacţie 
extremă  a  românilor  după  ce  au  epuizat  toate  mijloacele  de  protest  paşnic  faţă  de 
politica  promovată  de  episcopul  greco-catolic  Petru  Pavel  Aron;  declanşarea  ei  s- 
a  datorat  unor  cauze  interne  de  ordin  religios,  nicidecum  determinaţii  lor  externe, 
intervenţiilor  mitropoliei  sârbeşti  şi  ale  Rusiei.  Greşelile,  dispreţul  şi  lipsa  forţei  de 
intervenţie  nu  au  făcut  decât  să  accelereze  revolta,  ce  cuprinde  aproape  întreaga 
Transilvanie.  Sofronie  reuşeşte  să  o  controleze  şi  să-i  impună  o  anumită  orientare. 
Răsculaţii  solicită  episcop  ortodox  numit  de  la  Karlowitz,  eliberarea  ţăranilor  şi  a 
preoţilor  arestaţi  de  autorităţi  pentru  credinţă,  încetarea  persecuţiilor  lui  Petru  Pavel 
Aron  la  adresa  credincioşilor  ortodocşi.  Remarcăm  şi  îndemnul  la  calm  adresat 
românilor  de  către  Sofronie,  precum  şi  la  achitarea  obligaţiilor  către  stat.  Autorul 
asociază  mişcarea  religioasă  cu  persoana  călugărului  Sofronie.  Momentele  de  la 
Bobâlna,  Abrud,  Zlatna  şi  Alba-Iulia  sunt  etape  în  dezvoltarea  mişcării  de  revoltă. 
Sinodul  de  la  Alba-Iulia  a  reprezentat,  în  opinia  lui  Silviu  Dragomir,  etapa  de  maximă 
dezvoltare  a  mişcării,  când  s-a  atins  scopul  pentru  care  a  fost  pornită,  anume 
impunerea  unui  episcop  ortodox  pus  sub  autoritatea  mitropoliei  sârbeşti.  După  sinod, 
spiritele  s-au  liniştit,  evident  sub  influenţa  noilor  realităţi  instaurate  în  Ardeal  după 
sosirea  trupelor  conduse  de  generalul  Buccovv. 


1,1  Ibidem,  p.  198. 

112  Augustin  Bunea,  Din  istoria  românilor,  p.  183. 

Deşi  legăturile  dintre  Sofronie  din  Cioara  şi  mitropolitul  sârb  Pavel  Nenadovici 
transpar  adesea,  unii  cercetători  demonstrând  existenţa  lor.  Silviu  Dragomir  evită 
constant  să  accepte  realitatea.  Românii  solicită  un  ierarh  ortodox  pus  sub  autoritatea 
mitropolitului  sârb,  pentru  a  putea  să-şi  practice  liber  credinţa  şi  a  beneficia  de 
privilegiile  ilirice,  extrem  de  tentante.  Dar  şi  mitropoliţii  sârbi  urmau  să  beneficieze 
de  avantaje  în  eventualitatea  extinderii  jurisdicţiei  asupra  românilor  ortodocşi.  Era 
vorba  de  avantaje  de  ordin  financiar,  dar  şi  de  prestigiul  ce  decurgea  din  faptul  că 
îi  aveau  sub  jurisdicţia  lor  nu  numai  pe  conaţionali,  ci  şi  populaţia  românească  din 
Ardeal.  Fidelitatea  dovedită  de  români  faţă  de  coroană,  contribuţiile  financiare  plătite 
statului  îi  îndreptăţeau  să  beneficieze  de  libertatea  credinţei.  Numeroasele  memorii 
adresate  Curţii  de  la  Viena,  mitropolitului  de  la  Karlowitz  şi  Curţii  ruseşti  n-au 
reuşit  să  sensibilizeze  puterea  politică  din  imperiu.  Dimpotrivă,  delegaţii  trimişi  cu 
mari  sacrificii  financiare  sunt  închişi,  iar  comunităţile  recalcitrante  aspru  pedepsite 
de  episcopul  Petru  Pavel  Aron,  cu  sprijinul  autorităţilor  politice.  Acestea  şi  alte 
numeroase  abuzuri  au  creat  o  stare  de  spirit  tensionată  printre  români,  bine  surprinsă 
de  către  autor.  Era  nevoie  doar  de  o  scânteie  spre  a  se  declanşa  revolta,  precum  şi 
de  un  lider  capabil  să  menţină  mişcarea  în  cadrele  confesionalului,  pe  fondul  exis¬ 
tenţei  unor  numeroase  nemulţumiri  de  ordin  spiritual  şi  social  printre  românii  ardeleni. 
Silviu  Dragomir  a  reuşit,  în  parte,  să  arate  că  mişcările  religioase  de  Ia  mijlocul 
secolului  al  XVIII-lea  nu  erau,  aşa  cum  a  încercat  să  le  prezinte  istoriografia  greco- 
catolică,  doar  opera  unor  agitatori  veniţi  din  statele  ortodoxe  vecine  şi  că  în 
Transilvania  a  existat  o  stare  de  nemulţumire  profundă  ce  a  creat  un  nivel  de 
aşteptare  favorabil  declanşării  revoltelor.  Tocmai  această  stare  i-a  făcut  pe  români 
extrem  de  vulnerabili  în  faţa  propagandei  organizate  de  ierarhia  sârbească111. 

Silviu  Dragomir  a  izbutit  să  creioneze  un  tablou  veridic  al  mişcării  lui  Sofronie 
datorită  simţului  său  deosebit  pentru  psihologia  maselor,  în  acest  caz  a  masei  ţărăneşti, 
datorită  capacităţii  sale  empatice  manifestate  în  raport  cu  revendicările  cuprinse  în 
memoriile  înaintate  autorităţilor  politice  şi  graţie  ştiinţei  de-a  interpreta  adecvat 
manifestările  colective,  din  timpul  revoltei,  solidaritatea  ţăranilor  răsculaţi,  spiritul 
de  sacrificiu,  reacţia  promptă  atunci  când  conducătorul  lor  a  fost  arestat.  Chiar 
dacă  interpretările  sunt  uneori  subiective,  istoricul  a  reuşit  să  reconstituie  frământările 
şi  nemulţumirile  din  lumea  românească  de  la  mijlocul  secolului  al  XVIII-lea,  de 
care  au  încercat  să  profite,  în  conformitate  cu  propriile  interese,  ierarhia  sârbească 
de  la  Karlowitz  şi  unii  dintre  ierarhii  Bisericii  Unite.  A  demonstrat  că  nu  erau 
suficiente  doar  agitaţiile  şi  îndemnurile  la  nesupunere  venite  din  partea  agenţilor 
mitropolitului  sârb  pentru  a-i  convinge  pe  români  să  se  revolte.  Nenumăratele  abuzuri 
la  care  erau  supuşi  românii  din  Ardeal  au  creat  o  stare  de  ostilitate  şi  de  nemulţumire. 


1,3  Nicolae  lorga.  Istoria  românilor  din  Ardeal  şi  Ungaria ,  p.  288. 

intr-un  asemenea  context,  propaganda  anti-un  ion  istă,  sprijinită  şi  încurajată  şi  din 
afara  Transilvaniei,  şi-a  găsit  un  teren  favorabil. 

2.2.  Generalul  Buccow  în  Ardeal 

Sosirea  generalului  Buccow  în  Ardeal  s-a  produs  după  Sinodul  de  la  Alba- 
Iulia,  din  februarie  1761,  moment  de  apogeu  în  mişcarea  românilor.  Misiunea 
comandantului  militar  era  clară,  anume  restabilirea  ordinii  în  provincie,  urmând,  în 
acest  sens,  să  găsească  soluţiile  potrivite  pentru  înlăturarea  certurilor  religioase 
dintre  români  şi  pentru  refacerea  Bisericii  Greco-Catolice,  grav  afectată  de  revoltă. 
Sporirea  efectivelor  militare  din  provincie  trebuia  să  exercite  o  presiune  psihologică 
asupra  răsculaţilor,  pentru  ai  convinge  să  înceteze  agitaţiile  şi  violenţele. 

Silviu  Dragomir  a  insistat,  în  studiul  său,  asupra  schimbării  de  atitudine  a 
generalului  Buccow  faţă  de  românii  răsculaţi.  La  intrarea  în  Ardeal,  comandantul 
austriac  a  fost  întâmpinat  de  o  delegaţie  românească,  ce  şi-a  manifestat  ataşa¬ 
mentul  faţă  de  împărăteasă.  Luat  prin  surprindere,  generalul  s-a  declarat  de  acord 
cu  solicitările  delegaţilor,  înfiripându-se  astfel  o  minimă  colaborare  între  cele  două 
părţi.  Buccow  spera  că,  antrenându-i  pe  fruntaşii  răsculaţilor  în  tratative  directe, 
va  reuşi  să  liniştească  agitaţiile.  Pe  măsură  ce  autorităţile  semnalau  că  românii  au 
părăsit  în  masă  unirea,  Buccow  şi-a  schimbat  atitudinea  paşnică  de  până  atunci, 
neezitînd  să  utilizeze  forţa  acolo  unde  românii  s-au  împotrivit.  Pacificarea 
Transilvaniei  însemna  pentru  general  menţinerea  cu  orice  preţ  a  Bisericii  Greco- 
Catolice.  Pentru  a  realiza  acest  obiectiv,  a  convocat  la  Sibiu  o  adunare  a  tuturor 
românilor  din  Ardeal,  pentru  a  le  asculta  nemulţumirile.  Numărul  mare  al  celor 
prezenţi  şi  evlavia  arătată  noului  episcop  ortodox  Dionisie  Novacovici  arătau,  în 
fapt,  opţiunea  românilor  în  privinţa  credinţei  şi  explicau  motivele  care  i-au  determinat 
să  se  revolte.  O  atenţie  aparte  a  acordat  Silviu  Dragomir  întâlnirii  dintre  călugărul 
Sofronie  din  Cioara,  liderul  spiritual  al  românilor  ortodocşi  din  Ardeal,  şi  generalul 
Buccow,  venit  să  pacifice  ţara.  Chiar  dacă  Sofronie  şi-a  afirmat  loialitatea  faţă  de 
regină,  arătând  că  revolta  avea  doar  cauze  de  ordin  religios,  întâlnirea  celor  două 
personaje  demonstra  că  autorităţile  i-au  recunoscut  călugărului  calitatea  de  lider, 
iar  românii  au  fost  acceptaţi  ca  parteneri  de  dialog. 

Capitolul  XIII  scoate  în  evidenţă  maniera  dură  în  care  autorităţile  au  acţionat 
pentru  menţinerea  unirii  între  români.  Conscrierea  organizată  de  către  conducătorul 
trupelor  imperiale  în  luna  aprilie  trebuia  să  stabilească  numărul  persoanelor  declarate 
ortodoxe  şi  greco-catolice,  precum  şi  soarta  bisericilor  în  satele  unde  existau 

credincioşi  de  ambele  confesiuni.  Atribuirea  bisericilor  credincioşilor  greco-catolici 
acolo  unde  ponderea  lor  era  redusă  a  întâmpinat  o  rezistenţă  deosebită  din  partea 
ortodocşilor,  care  au  rămas  fără  lăcaşe  de  rugăciune.  La  Făgăraş,  Sălişte,  Răşinari, 
Ocna  Sibiului  şi  în  multe  alte  localităţi  unde  românii  s-au  împotrivit  deciziei  generalului 
Buccow  de-a  ceda  bisericile  puţinilor  credincioşi  greco-catolici,  au  fost  luate  măsuri 
deosebit  de  dure,  ajungându-se  uneori  la  aplicarea  pedeapsei  capitale.  Silviu 
Dragomir  a  condamnat  distrugerea  din  ordinul  comandantului  austriac  a  mănăstirilor 
ortodoxe  din  Ardeal.  Acestea  erau,  în  opinia  autorităţilor,  locuri  de  unde  ierarhia 
ortodoxă  îşi  primenea  rândurile,  deci  o  sursă  aproape  inepuizabilă  de  preoţi,  dar  şi 
de  agitatori  şi  luptători  antiunionişti.  întrebuinţând  ambele  metode  de  pacificare, 
diplomaţia  şi  forţa,  generalul  a  reuşit  în  scurtă  vreme  să  restabilească  ordinea  în 
Ardeal.  Conform  lui  Silviu  Dragomir,  doar  represiunea  patronată  de  Curtea  vienză 
i-a  răpus  pe  români  şi  a  reuşit,  în  final,  potolirea  mişcării  declanşate  de  Sofronie  din 
Cioara.  Nemulţumirea  autorului  este  justificată,  în  condiţiile  în  care  sate  româneşti 
declarate  ortodoxe  şi-au  pierdut  bisericile,  credincioşii  fiind  privaţi  de  serviciul  religios. 
Pe  fondul  conflictelor,  instalarea  episcopului  Transilvaniei,  Dionisie  Novacovici,  îşi 
pierde  însemnătatea  firească,  întrucât  urmează  înfrângerii  acţiunii  religioase  a 
românilor.  Doleanţele  şi  speranţele  acestora  se  îndreptau  către  numirea  unui  episcop 
pus  sub  autoritatea  Karlowitzului,  în  timp  ce  autorităţile  politice  doreau  un  episcop 
exempt,  independent  de  mitropolia  sârbească.  Habsburgii  urmăreau  să  stopeze 
amestecul  ierarhului  sârb  în  problemele  religioase  ale  Ardealului,  în  speranţa  că 
agitaţiile  printre  români  se  vor  reduce.  Autorul  considera  că  numirea,  la  13  iulie 
1 76 1 ,  a  episcopului  de  Buda,  Dionisie  Novacovici,  ca  exempt  pentru  românii  ardeleni 
era  consecinţa  mişcării  lui  Sofronie1  M.  Silviu  Dragomir  şi-a  manifestat  îndoiala  faţă 
de  sinceritatea  autorităţilor  în  privinţa  numirii  unui  episcop  ortodox;  chiar  dacă  Maria 
Terezia  aprobase  încă  din  1758  actul  respectiv,  numirea  efectivă  a  fost  amânată 
nepermis  de  mult' IS.  A  fost  nevoie  de  presiunile  şi  memoriile  repetate  ale  mitropolitului 
Nenadovici,  precum  şi  de  răscoala  românilor  pentru  a  convinge  Curtea  de  necesitatea 
numirii  episcopului  ortodox.  Chiar  instalarea  acestuia  sa  realizat  întro  atmosferă  de 
suspiciune  şi  neîncredere;  românii  braşoveni,  aflaţi  în  raporturi  bune  cu  mitropolitul 
Nenadovici,  Iau  primit  cu  reţinere;  ei  n-au  uitat  de  prezenţa  episcopului  Novacovici 
alături  de  generalul  Buccow  în  acţiunea  de  pacificare  forţată  a  Transilvaniei. 

în  lucrare  există  o  frază  care  exprimă  cel  mai  fidel  concepţia  autorului  despre 
perioada  în  care  românii  ortodocşi  au  fost  lipsiţi  de  ierarhie  şi  de  drepturi  reli¬ 
gioase.  Ea  este  comparată  cu  „robia  babiloniană  şi  a  fost  plină  de  sacrificii  şi 

1,4  Silviu  Dragomir,  Istoria  desrobirei  religioase ,  II,  p.  248. 

115  Ibidem ,  p.  249-250. 

A 

privaţiuni  pentru  credincioşii  ortodocşi'4116,  intr-o  anumită  privinţă,  istoricul  exprima 
un  adevăr.  Dar  ne  întrebăm  dacă  Biserica  Ortodoxă  din  Transilvania  a  fost  liberă  în 
perioada  de  supremaţie  religioasă  a  calvinilor.  Era,  apoi,  firesc  ca  în  momentul 
apariţiei  conştiinţei  naţionale  în  fruntea  ortodocşilor  din  Ardeal  să  se  afle  un  ierarh 

A 

de  origine  sârbească?  Evident  că  nu.  In  asemenea  condiţii,  judecăţile  absolute  nu 
îşi  au  locul  într-o  analiză  ce  se  doreşte  obiectivă.  Considerăm  apoi  că  Silviu  Dragomir 
a  exagerat  rolul  factorului  religios  în  declanşarea  mişcărilor  de  protest,  pentru  a 
sublinia  forţa  solidarităţii  confesionale. 

Istoricul  şi-a  exprimat  dezacordul  şi  faţă  de  modalitatea  în  care  autorităţile 
politice  şi  protopopii  greco-catolici  au  realizat  conscrierea  românilor  din  Ardeal, 
acuzându-i  de  vicierea  rezultatelor117.  Ca  o  dovadă  în  acest  sens,  prezintă  cazul 
celor  47  de  sate  româneşti  din  ţinutul  Bistriţei,  precum  şi  al  celor  21  de  sate  care 
s-au  declarat  pentru  ortodoxie,  dar  au  fost  conscrise  ca  greco-catolice,  pentru  că 
expirase  perioada.  Tot  în  defavoarea  ortodocşilor  este  pus  şi  arbitrariul  cu  care 
generalul  Buccow  a  împărţit  averea  bisericilor  între  ortodocşi  şi  greco-catolici. 
Nimic,  scria  Silviu  Dragomir,  nu  s-a  omis  spre  a  se  evita  pieirea  totală  a  unirii  şi 
totul  s-a  încercat  pentru  a  duce  la  disperare  pe  românii  ortodocşi118.  în  Alba-Iulia, 
comisia  a  acordat  celor  2 1  de  familii  unite  ambele  biserici,  în  timp  ce  298  de  familii 
declarate  ortodoxe  n-au  primit  nici  un  lăcaş  de  cult.  Conscrierea  realizată  pentru 
fiecare  comitat  în  parte  a  relevat  că  din  158  886  de  familii  româneşti  conscrise 
s-au  declarat  pentru  ortodoxie  127  712,  iar  pentru  unire  doar  25  1 74.  Autorul  arăta, 
în  urma  unei  cercetări  serioase,  că  numeroase  sate  au  fost  înscrise  arbitrar  la 
greco-catolici,  invocându-se  chestiuni  procedurale.  Deşi  cifrele  sunt  favorabile 
Bisericii  Ortodoxe,  Silviu  Dragomir  acuza  Curtea  de  la  Viena  că  a  refuzat  plebiscitul 
ca  formă  de  consultare,  întrucât  i-ar  fi  favorizat  pe  ortodocşi119.  Forma  de  anchetă 
le-a  permis  autorităţilor  să  obţină  un  procent  de  peste  16%,  reuşindu-se  astfel 
salvarea  unirii.  Acesta  reprezenta  nucleul  de  credincioşi  în  jurul  căruia  autorităţile 
vor  încerca  să-i  atragă  pe  ortodocşi  la  greco-catolicism.  (va  urma) 

Conf.  dr.  Sorin  Şipoş, 
Facultatea  de  Istorie,  Universitatea  din  Oradea 


116  Ibidem ,  p.  254. 

U1  Ibidem,  p.  261. 
n  6  Ibidem,  p.  264. 

"9  Ibidem,  p.  284-285. 

Abstract:  On  analysing  Silviu  Dragomir  s  work  devoted  to  the  Religious 
Union  some  conclusiom  crystallize.  First  of  all  it  must  be  noted  that  many  of 
Silviu  Dragomir  s  findings  became  part  of  the  Romanian  historiography . 
Secondly,  it  is  remarkable  the  author  s  effort  to  circulate  and  spread  the  historical 
Information.  One  of  the  most  important  achievements  of  his  work  on  the  topic 
of  religious  union  is  to  have  looked  at  the  population  ’s  attitude  on  behalf  of 
which  the  priests  decided  upon  the  religious  union .  Most  historians  only 
concentrated  on  the  event  as  such .  Nobody  had  investigated  before  him  people  s 
real  attitude  towards  this  event .  He  demonstrated  beyond  any  doubt  that  there 
was  a  strong  solidarity  and  attachment  of  the  rural  world  to  the  Orthodoxy : 
Transylvanians  sacrificed  themselves  to  maintain  the  ir  religious  belief  facing 
long  and  hard  detentions  and  bullying  by  the  authorities.  Many  historians  of 
the  time  vehemently  contested  his  findings,  But  Silviu  Dragomir  showed  that 
the  religious  protests  that  went  on  all  over  Transylvania  could  not  be  explained 
simply  by  some  exterior  factor,  i  e.  the  intervention  of  the  Bishop  Paul  Nenadovic . 
Even  if  Silviu  Dragomir  refused  for  decades  to  accept  the  role  played  by  the 
heads  of  the  Serbian  Church  in  the  religious  anti-unionist  movements  of  the 
Romanians ,  this  fact  is  not  even  disputed  today.  The  large  anti-unionist 
movements  cannot  be  explained  only  by  such  interventionist  arguments.  The 
Romanian  population  had  a  strong  and  sincere  devotion  to  the  religious  beliefs 
of  their  forefathers  and  Silviu  Dragomir  very  plainly  captured  this  in  his 
suggestively  entitled  The  History  of  Religious  Emancipation  of  the 
Transylvanians.  (  second  part,  continued  from  RT  1/2004;  to  be  continued  in  RT 
2/2005) 

TEOTIM  I 


Episcopul  Teotim  1  face  parte  „  din  categoria  scriitorilor  ortodocşi 
misionari  de  la  Dunărea  Jos”1,  fiind  una  dintre  personalităţile  remarcabile  ale 
Tomisului  de  la  sfârşitul  secolului  al  1  V-lea  şi  începutul  secolului  al  V-lea.  Istoricii 
Sozomen  şi  Nichifor  Callist,  afirmă  că  era  „ scit  de  neam"2.  Mu  ştim  când  s-a 
născut  şi  nici  când  a  murit.  Pentru  prima  dată  este  amintit  de  documente  în  anul 
392,  când  Fericitul  Ieronim,  în  vestita  sa  lucrare,  îl  numeşte:  „  Teotim ,  episcop  de 
Tomis  în  Sciţia"3.  Dacă  în  392  el  era  deja  episcop,  aceasta  înseamnă  că  păstoria 
sa  a  început  ceva  mai  înainte.  Totodată,  mărturia  Fericitului  Ieronim  a  înlesnit 
presupunerea  că,  la  acea  dată,  Teotim  era  un  bărbat  "în  floarea  vârstei ,  poate ,  în 
pragul  bătrâneţii !“.  Apoi,  „ din  faptul  că  avea  relaţii  cordiale  cu  Sfântul  loan 
Gură  de  Aur,  putem  deduce ,  cel  puţin  până  la  un  punct ,  că  Teotim  era 
aproximativ  de  aceeaşi  generaţie  cu  Sfântul  loan  Gură  de  Aur,  sau  mai  în 
vârstă,  cu  o  toleranţă  de  diferenţă  de  la  10-15  de  ani  între  generaţiile  lor  “4. 

Dintre  toţi  scriitorii  bisericeşti  apropiaţi  de  timpul  său,  Sozomen  e  singurul 
care  ne  dă  mai  multe  detalii  despre  episcopul  tomitan.  După  ce  precizează,  aşa 
cum  am  subliniat,  că  era  scit  de  origine,  adică  daco-roman,  afirmă  că  avea  o  aleasă 
cultură,  fiind  „ crescut  în  filosofic"5,  adică  în  învăţătura  şi  viaţa  monahală.  Se 
presupune  că  de  timpuriu  a  intrat  într-una  din  mănăstirile  din  care  existau  la  acea 
vreme  în  Scythia  Minor.  Se  zice  apoi  că  purta  tot  timpul  plete,  ca  semn  al  practicării 


* 

1  Pr.  prof.  loan  G.  Coman,  însemnări  asupra  lui  Teotim  de  Tomis .  în  „Glasul  Bisericii  \  an. 
XVI  (1957).  nr.  I.p.  46. 

1  Sozomen,  Church  History  (from  A .  D.  305-439),  în  col.  „The  Niceene  and  Post-Niceene 
Fathers",  2nd,  series,  voi.  11  Edinburg,  1997,  col.  1500  B;  ,.OKD0r|;  |!6V  Kai  PapPdpOţ 
avipamoţ";  cf.  Nichifor  Callist.  EKKXrjoiaoTlKrj  Ioropia .  XII,  45  \r\  P.G.,  t.  146,  col.  908. 
R.  Netzhammer,  Die  Chr  ist  lichen  Altertiimer  der  Dobrudscha ,  Bukarest,  1918,  p.  40. 

3  Theotimus  Scythiae  Tomorum  episcopus...,  (cf.  Fer.  Ieronim,  De  viris  illustribus ,  13).  în 
PL. ,  t.  23,  col.  753). 

4  Pr.  prof.  loan  G.  Coman.  op.  cit,  p  46. 

3  „avrţp  60  (pi>.ooo(pia  tpacpeu;"  (cf.  Sozomen,  op .  cit,  col.  1500  B). 

filozofiei,  adică  a  monahismului6.  A  fost  întotdeauna  de  o  cumpătare  exemplară, 
înfrânându-se  de  la  mâncare  şi  băutură.  Ţinea  un  regim  alimentar  uşor,  nu  lua 
masa  la  ore  regulate,  ci  numai  atunci  când  îi  era  foame  sau  sete,  „căci  ca  un 
filosof  ce  era ,  remarcă  Sozomen,  s-a  supus  acestor  necesităţi  ale  firii  numai 
din  nevoie  şi  nu  din  plăcere  "7  . 

Bogata  capilozitate  a  lui  Teotim  şi  asceza  pe  care  o  practica  l-au  impus 
ca  pe  o  figură  proeminentă  a  monahismului  scito-daco-roman  din  provincia  pe 
care  o  conducea  din  punct  de  vedere  bisericesc.  Cu  siguranţă,  Teotim  va  fi 
avut  şi  va  fi  condus  mănăstiri  în  eparhia  sa,  căci  el  nu  putea  fi  unicul  călugăr  in 
Biserica  sa.  Când  scaunul  episcopal  din  străvechea  cetate  a  Tomisului  a  rămas 
vacant,  calităţile  sale  intelectuale  şi  morale  l-au  impus,  fiind  ales  în  fruntea 
Bisericii  a  toată  Scythia,  înainte  de  392. 

In  timpul  păstoriei  sale,  la  Dunărea  de  Jos  îşi  fac  apariţia  hunii,  consideraţi  de 

istorici  ca  fiind  cei  mai  sălbatici  dintre  migratori,  care  adesea  au  întreprins  incursiuni  în 

* 

Scythia  Minor,  ajungând  chiar  până  în  împrejurimile  Tomisului.  In  momentele  de  groază 
pe  care  aceşti  barbari  le-au  pricinuit  populaţiei  băştinaşe,  el  a  fost  de  mare  ajutor  păstoriţilor 
săi.  Istoricii  bisericeşti  Sozomen  şi  Nichifor  Callist  ne  informează  că  el  a  ştiut  să 
îmblânzească  şi  să  abată  de  la  jaf  pe  huni,  oferindu-le  ospeţe  şi  chiar  daruri. 

în  afară  de  aceasta,  Teotim  s-a  impus  în  faţa  năvălitorilor  prin  evlavia  vieţii, 
prin  virtuţile  sale  şi  chiar  prin  puterea  de  a  face  minuni.  Pentru  toate  acestea  el  era 
respectat  şi  stimat  nu  numai  de  păstoriţii  săi  ci  şi  de  „ hunii  barbari  de  la  Istru  ”, 
care  nu  se  sfiau  să-l  numească  ,jeul  romanilor  "H.  Aceiaşi  istorici  relatează  cum, 
o  dată,  Teotim,  pe  când  călătorea  într-o  regiune  vecină  cu  aceea  locuită  de  huni,  s 
a  întâlnit  cu  câţiva  dintre  aceşti  barbari,  care  călătoreau  în  sens  opus,  spre  Tomis. 
In  timp  ce  însoţitorii  săi  se  lamentau  că  vor  fi  ucişi,  el  a  descălecat  şi  a  început  să  se 
roage.  Barbarii  au  trecut  fără  să  se  uite  la  el  şi  la  cei  dimpreună  cu  el,  sau  la  caii  de 
pe  care  aceştia  descălecaseră.  Deoarece,  adesea,  hunii  devastau  regiunile  scitice, 
aşa  cum  am  precizat,  Teotim  îi  potolea  şi-i  îmbuna  dându-le  mese  şi  daruri.  Un  hun, 
deducând  că  episcopul  era  bogat,  s-a  hotărât  să-l  prindă.  Pregătindu-şi  în  acest 
scop  un  laţ  şi  sprijinindu-se  de  scut,  cum  obişnuia  să  facă  ori  de  câte  ori  vorbea  cu 
duşmanii,  a  ridicat  mâna  dreaptă  ca  să  arunce  asupra  lui  frânghia  spre  a-1  trage  la 
sine  şi  la  ai  săi.  Dar  chiar  în  mijlocul  acestei  acţiuni,  mâna  barbarului  a  rămas 
întinsă  în  aer.  Numai  datorită  intervenţiei  celorlalţi  pe  lângă  Teotim  de  a  se  ruga 
pentru  iertarea  făptaşului,  barbarul  a  fost  eliberat  din  lanţurile  nevăzute9. 

‘Sozomen.  op.  cit.,  VII,  26.  col.  1500C.  După  unii,  ştiinţa  filosofiei  în  care,  după  mărturia  lui 
Sozomen,  a  fost  crescut  Teotim.  n-ar  fi  altceva  decât  „învăţătura  şi  viaţa  monahală**  (monastica 
philosophia)  (cf.  pr.  prof.  loan  G.  Coman.  op.  cit.,  p.  46;  Sozomen,  op.  cil.,  col.  1499  B). 

7  Ibidem.  col.  1 500  C. 

*  &eog  Popauov  (Ibidem). 

După  opinia  unor  cercetători10,  în  Scrisoarea  107  Fericitul  Ieronim, 
contemporanul  lui  Teotim,  s-ar  fî  referit  Ia  succesele  misionare  ale  acestuia  printre 
barbarii  de  la  Dunărea  de  Jos  atunci  când  scria:  „ Hunii  învaţă  Psaltirea  şi  frigurile 
Scythiei  se  încălzesc  de  căldura  credinţei  “n. 

Nu  cunoaştem  cu  exactitate  cum  a  ajuns  episcopul  Teotim  în  legătură  cu 
Sfântul  loan  Gură  de  Aur,  patriarhul  Constantinopolului.  J.  Zeiller  e  de  părere  că 
cei  doi  au  intrat  în  legătură,  datorită  faptului  că  Teotini  a  secondat  opera  misionară 
a  patriarhului  constantinopolitan,  în  regiunile  de  la  Dunărea  de  Jos*2.  Legătura  dintre 
ei  s-a  transformat  într-o  sinceră  şi  adâncă  prietenie.  Poate  că  Teotim,  datorită 
poziţiei  canonice  a  eparhiei  sale  faţă  de  „ Marea  Biserică  a  lui  Hristos  “  cerceta, 
din  când  în  când,  capitala  imperiului,  unde  era  sediul  acesteia.  întâlnirile  ce  le  va  fi 
avut,  cu  ocazia  acelor  vizite  cu  căpetenia  sa  ierarhică,  aleasa  cultură  teologică, 
precum  şi  preocupările  misionare  şi  duhovniceşti  ale  amândurora,  au  contribuit  cu 
siguranţă  la  cimentarea  acestei  prietenii. 

In  jurul  anului  400,  aflându-se  la  Constantinopol,  Teotim  a  luat  parte  la  un 
sinod  local,  care  a  fost  prezidat  de  însuşi  prietenul  său,  şi  care  a  judecat  abaterile 
episcopului  Antoniu  de  Efes,  căruia  i  s-au  adus  mai  multe  capete  de  acuzare, 
între  care  şi  simonian. 

Probabil  el  vizita  des  pe  Sfântul  loan  Gură  de  Aur,  de  vreme  ce  în  anul  403, 
cu  prilejul  intrigilor  urzite  de  patriarhul  Teofil  al  Alexandriei  împotriva  Sfântul  loan, 
intrigi  în  care  a  fost  atras  şi  Sfântul  Epifanie  de  Salamina,  Teotim  se  afla  din  nou  în 
capitala  imperiului.  Socrates  şi  Sozomen  ne  istorisesc  cum  la  îndemnul  lui  Teofil, 
Sfântul  Epifanie  a  venit  la  Constantinopol,  pentru  a-1  mustra  Sfântul  loan  pentru 
„  închipuite  ”  idei  origeniste.  Pentru  a-i  face  pe  placul  lui  Teofil,  Sfântul  Epifanie  a 
refuzat  invitaţia  Sfântului  loan  de  a  fi  găzduit  de  acesta.  Ba  mai  mult,  a  supus  spre 
semnare  episcopilor  adunaţi  în  capitală  o  sentinţă  de  condamnare  a  cărţilor  lui 
Origen,  fără  însă  o  motivare  de  condamnare,  numai  pentru  a-i  da  satisfacţie  lui 
Teofil.  O  parte  dintre  episcopi  au  semnat  sentinţa  de  condamnare  a  cărţilor  lui 
Origen,  alţii  însă  s-au  opus.  Printre  cei  care  s-au  opus  semnării  acestei  sentinţe,  s-a 

v  Aceste  evenimente  care  s-an  petrecut  între  Teotim  şi  huni  le  găsim  relatate  la  Nichi  for  Caii  ist 
op.  cit.,  XII,  45.  PG. .  t.  146.  col.  908-909  şi  Sozomen.  op.  cit,,  col.  1500BCD. 

10  Vezi  pr.  Gh.  I.  Moisescu,  Sfinţii  Trei  Ierarhi  în  Biserica  românească .  în  „Ortodoxia’4,  an. 
XII  (1960),  nr.  I,  p.  12  şu. 

11 Hunni  discunt  P sal  te  num  Scythiae  firigora fervent  calore  fidei"  (cf.  Fer.  Ieronim,  Epistola 
07/,  Ad  Laetam ,  în  PL. ,  l.  22,  col.  870). 

12  Jacques  Zeiller»  Les  origines  chrethiennes  dans  Ies  provinces  danubiennes  de  EEmpire 
romain ,  Paris.  1918,  p.  547-548. 

13  Palladiu,  episcopul  Helenopolei  -  biograful  Sf.  loan  Gură  de  Aur  -  referindu-se  la  acest 
sinod,  menţionează  şi  pe  episcopul  din  Scythia:  „T€  ano  ZKoOtac  0eongo<;  Xeya)...'\  In  P CT, 
t.  47,  col.  47;  vezi  şi  li  ta  S  loannis  ChrysostomU  în  P.G.,  47,  col.  1 79. 

numărat  şi  „ şeitanul "  Teotim,  care  s-a  adresat  lui  Epifaniu  în  următorii  termeni: 
„  Eu,  Epifanie ,  nu  vreau  să  necinstesc  pe  acela  care  a  adormit  de  mult  in  chip 
frumos  şi  nu  îndrăznesc  să  săvârşesc  o  blasfemie ,  condamnând  lucruri  pe 
care  cei  dinaintea  noastră  nu  le-au  înlăturat ,  mai  ales  că  ştim  că  in  cărţile  lui 
Origen  nu  se  află  nici  o  învăţătură  rea  '14.  După  ce  a  rostit  aceste  cuvinte,  a 
scos  una  din  cărţile  Origen,  citind  câteva  pasaje  şi  arătând  învăţăturile  bisericeşti 
ale  acestuia.  Apoi,  a  adăugat,  precizând:  „Cei  ce  insultă  acestea ,  uită  că  insultă 
chiar  acele  lucruri  (adică  texte  sacre  ale  Sfintei  Scripturi  despre  care  tratează 
aceste  cărţi''15.  Socrates  subliniază  că  „acestea  a  răspuns  lui  Epifanie ,  Teotim 
cel  vestit  pentru  evlavia  şi  sfinţenia  vieţii"16.  Sozomen  adaugă  amănuntul  că 
pasajul  citit  de  Origen  exprima  lucruri  folositoare  pentru  Biserică17.  Nu  ni  se  arată 
mai  în  detaliu  ce  legătură  aveau  cărţile  Origen  cu  Sfântul  loan  Gură  de  Aur,  dar 
ştim  din  alte  surse  că  patriarhul  era  acuzat  printre  altele  şi  de  origenism,  pentru  că 
i-a  primit  şi  i-a  găzduit  la  Constantinopol  pe  Fraţii  Lungi ,  izgoniţi  de  Teofil  din 
Egipt18.  Desigur  că  la  condamnarea  (abuzivă,  n.n.),  a  Sfântului  loan  Gură  de  Aur, 
un  rol  important  l-au  avut,  pe  lângă  rolul  funest  jucat  de  Teofil  al  Alexandriei,  şi 
duşmanii  săi  de  la  curtea  imperială,  în  fruntea  cărora  se  afla  împărăteasa  Eudoxia1'. 

Condamnarea  cărţilor  lui  Origen  probabil  că  însemna,  implicit,  şi  condamnarea 
Sfântului  loan  Gură  de  Aur.  De  aici,  zelul  lui  Epifaniu  de  a  strânge  cât  mai  multe 
semnături  pentru  condamnarea  cu  care  venise  întocmită  de  acasă.  Teotim  a  luat 
apărarea  cărţilor  lui  Origen,  desigur,  în  scopul  de  a  apăra  pe  Sfântul  loan,  prietenul 
său.  Argumentele  prin  care  el  susţinea  apărarea  cărţilor  lui  Origen  sunt  fundamentate 
pe  o  logică  solidă:  a)  nu  poate  fi  insultat  un  om  mort,  ce  nu  se  mai  poate  apăra  şi 
care,  pe  deasupra  a  murit  .frumos  \  adică  în  credinţă  (aluzie  desigur  la  moartea 
martirică  a  lui  Origen);  b)  al  doilea  argument  invocat  de  Teotim  în  favoarea 
necondamnării  cărţilor  lui  Origen  era  şi  acela  că  predecesorii  n-au  condamnat  aceste 
cărţi.  Lucrul  era  adevărat  în  bună  parte,  dar  o  atmosferă  favorabilă  condamnării  a 
creat  mai  de  mult  acelaşi  Epifaniu,  prin  cearta  stârnită  în  Palestina  între  leronim  şi 

14  cf.  Socrates.  EKKkrioiaoziKTi  loxopia ,  12,  în  PG. ,  t.  67,  col.  701  AB. 

15  Ibidem.  col.  701  B. 

16  Ibidem. 

17  Sozomen,  op.cit ..  VIII.  14.  col.  1553  A. 

,R  O  prezentare  amănunţită  a  întregului  spectru  politic,  bisericesc  şi  cultural  a  acestei  perioade, 
precum  şi  a  tuturor  maşinaţiilor  urzite  împotriva  Sfântului  loan  de  către  duşmanii  săi,  în  frunte  cu 
patriarhul  Teofil  al  Alexandriei,  ne  oferă  pr  Teodor  M.  Popescu,  Epoca  Sfântului  loan  Gură  de  Aur% 
în  „Ortodoxia**,  an.  IX  (1957),  nr.  4.  p.  531-554  (Vezi  bibliografia  aferentă  de  la  p.  531-532). 

14  Vezi:  Palladius,  Dialog  istoric  despre  viaţa  Sf  loan  Gură  de  Aur.  în  P.G.,  t.  1 7,  col.  5-82: 
Am£d£e  Thierry.  St.  Jean  Chrysostome  et  I  imperatrice  Eudoxie.  La  societe  chretienne  en  Orient ,  în 
Recits  de  l  histoire  roumaine  au  V*  siecle.  Les  lutte  religieusses,  ed.  III,  Paris,  1889,  p.  72-78,  şi 
lucrarea  lui  Emst  Stein,  Vom  romischen  zum  byzantinischen  Staat  (284-476  n.  Chr.)  Geschichte  des 
spătromischen  Reiches.  I,  Wien.  1928. 

Rufin,  pe  tema  “ereziei7’  şi  “ortodoxiei”  lui  Origen.  în  fond,  Epifaniu  era  consecvent 
cu  atitudinea  sa  anterioară  în  această  problemă;  c)  condamnând  cărţile  lui  Origen, 
încheie  Teotim,  înseamă  a  condamna  lucrurile  cu  care  se  ocupă  aceste  cărţi,  adică, 
probabil.  Sfânta  Scriptură,  dacă  interpretăm  just  expresia  lui  Teotim. 

Din  intervenţia  iui  Teotim  în  favoarea  lui  Origen  nu  rezultă  că  autorul  nostru 
era  origenist.  E  de  presupus  că  Teotim  aprecia  pe  Origen  cum  îl  aprecia  Sfântul 
Ioan  Gură  de  Aur  şi  cum  l-au  apreciat  cu  câteva  decenii  mai  înainte  Sfinţii  Vasile 
cel  Mare  şi  Grigorie  de  Nazianz,  care  au  cules  şi  publicat  prima  colecţie  de  texte 
patristice  despre  desăvârşire,  din  operele  Iui  Origen,  adică  prima  Filocalie.  Cu 
siguranţă  că  cei  doi  părinţi  capadocieni  nu  puteau  fi  suspectaţi  de  origenism,  în 
înţelesul  de  partizani  ai  întregii  teologii  a  Iui  Origen,  inclusiv  a  erorilor  acestuia.  La 
fel  Sfanţul  Ioan  Gură  de  Aur,  cu  siguranţă  că  s-a  desfătat  cu  frumoasele  pagini 
despre  desăvârşire  scrise  de  Origen,  fără  însă  a-i  împărtăşi  şi  agrea  toate  ideile 
teologice.  Nici  un  sinod  ecumenic  sau  local,  cu  excepţia  „ parigoriei ,y  de  la  Stejar, 
n-a  suspectat  pe  Sfântul  Ioan  Gură  de  Aur  de  origenism20.  Aşa-zisul  „origenism"  al 
Sfântului  Ioan  Gură  de  Aur  era  o  invenţie  duşmănoasă  a  lui  Teofil  şi  nu  poate  fi 
argumentat  cu  nimic  din  vasta  operă  teologică  a  marelui  patriarh  bizantin. 

Nu  se  putea  ca  o  lectură  atentă  a  operelor  lui  Origen  să  nu  stârnească  admiraţia 
pentru  incomparabilele  pagini  de  spiritualitate,  sau  cele  consacrate  problemelor 
„filosofiei”,  adică  problemelor  legate  de  viaţa  monahală.  Acestea  sunt  încă  şi 
astăzi,  câte  au  mai  rămas  din  ele,  cele  mai  atrăgătoare  pagini,  mai  utile  şi  pe  deasupra 
şi  ferite  de  erezie,  din  tot  ce  a  elaborat  Origen. 

Teotim  a  putut  intra  în  contact  cu  aceste  pagini  chiar  prin  ediţia  Filocaliei, 
datorită  celor  doi  părinţi  capadocieni21,  dar  el  avea  la  îndemână,  după  cum  reiese 


20  Pr.  prof.  Ioan  G.  Coman.  op.  cit.,  p.  48. 

21  Filocalia  =  iubire  de  ceea  ce  este  frumos;  titlu  generic  aplicat  în  particular  la  două  lucrări:  I) 
Fitocalia  lui  Origen.  o  antologie  de  texte  de  spiritualitate  din  scrierile  acestuia,  alcătuită  de  Sf.  Vasile 
cel  Mare  şi  Sf.  Grigorie  de  Nazianz  între  anii  358-359.  conţinând  multe  pasaje  care  nu  s-au  păstrat  în 
textul  original  grecesc.  Dintre  ediţiile  critice  modeme  amintim:  J.  Arsmitage  Robinson.  The  Philocalia 
of  Origen,  The  text  re  vised  with  a  criticai  introduction  and  indices,  Cambridge,  1893,  Preface,  p.  Vil- 
IX:  Introduction  to  the  text .  p.  XIII-LII;  The  text  of  the  Philocalia ,  p.  7-256.  A  fost  reeditată  în  1961: 
G.  Lewis,  The  Philocalia  of  Origen,  Edinburgh,  1911:2)  Filocalia  Sfinţilor  Macaries  Notaras  şi 
Nicodim  de  la  Sf  Munte .  publicată  pentru  prima  dată  la  Veneţia  în  1 782  şi  cea  mai  recentă  ediţie  a  fost 
publicată  la  Atena  în  1957.  Cea  mai  completă  ediţie  rusească  a  Filocaliei  aparţine  lui  Teofan  Zăvorâtul, 
apărută  la  Moscova.  1 884-1905. 0  ediţie  completă  în  limba  engleză  se  află  în  plin  proces  de  publicare, 
sub  conducerea  lui  G.E.H.  Palmer.  Philip  Sherrardand  Kalistos  Ware. The  Philokalia  The  Complete 
Text  '\  London.  Faber  &  Kaber.  1979.  Alte  traduceri  modeme  oferă  numai  fragmente.  Vezi:  E. 
Kadloubovski  and  G.  E.  H.  Palmer.  Writings  from  the  Philokalia  on  Prayer  of  the  Hearţ .  London. 
1951;  Idem.  Early  Fathers  from  the  Philocalia .  London,  1954;  Petit  Philocalie  de  la priere  du  coeur , 
Paris,  1953;  G.  Van  nuci.  La  Filocalia ,  Firenze.  1963.  în  limha  română  Filocalia  a  fost  tradusă  prin 
osteneala  pr.  prof.  dr.  Dumitru  Stăniloae:  voi.  1,  Sibiu,  1947;  voi.  II.  Sibiu,  1947;  voi.  III.  Sibiu.  1948; 
voi.  IV.  Sibiu.  1948;  voi.  V,  Bucureşti.  1976;  voi.  VI.  Bucureşti,  1977;  voi.  VIL  Bucureşti.  1977:  voi. 
VIII.  Bucureşti.  1979:  voi.  IX,  Bucureşti.  1980;  voi.  X,  Bucureşti,  1981;  voi.  XI,  Ep.  Romanului  şi 
Huşilor,  1990;  voi.  XII  Bucureşti,  1991. 

din  relatările  Iui  Socrates  şi  Sozomen  chiar  operele  originale  ale  lui  Origen.  Aprecierea 
pe  care  Teotim  o  face  operelor  lui  Origen  este  una  ieşită  din  entuziasmul  lui  pentru 
partea  filocalică  a  acestei  opere  şi  nu  înseamnă  o  adeziune  integrală,  fără  rezervă, 
la  toată  teologia,  inclusiv  la  erorile  lui  Origen22.  Această  apreciere  a  fost  făcută 
într-un  moment  când  procesul  examinării  critice  a  operelor  lui  Origen  era  în  plină 
desfăşurare,  sau,  mai  exact,  când  erau  apreciate  sever  de  oameni  ca  Teofil,  Ieronim 
şi  Epifaniu  şi  apărate  de  oameni  ca  Ioan  al  Ierusalimului,  Rufin,  Didim  cel  Orb, 
Evagrie  Ponticul  şi  alţii.  Teotim  nu  avea  încă  perspectiva  să  aprecieze  just  ce  era  şi 
ce  nu  era  cu  adevărat  erezie  în  ansamblul  teologiei  lui  Origen.  Pe  de  o  parte  admirator 
al  personalităţii  şi  mai  ales  al  filocaliei  lui  Origen,  din  care-şi  sorbea  hrana 
duhovnicească,  iar  pe  de  altă  parte,  pus  în  situaţia  de  a  apăra  pe  prietenul  său. 
Sfanţul  Ioan  Gură  de  Aur,  într-un  moment  când  acesta  era  acuzat  de  origenism, 
Teotim  a  crezut  că  face  un  serviciu  atât  prietenului  său,  cât  şi  lui  Origen.  apreciind 
cărţile  acestuia  că  nu  cuprind  învăţături  rele,  adică  erezii.  Faptul  că  Teotim  n-a  fost 
un  origenist  propriu-zis  o  dovedeşte  faptul  că  el  nu  a  fost  condamnat  ca  atare  la  nici 
un  sinod  local  sau  ecumenic. 

Socrates  şi  Sozomen  nu  mai  precizează  dacă  argumentele  invocate  de  Teotim 
şi-au  atins  scopul  dorit,  adică  necondamnarea  cărţilor  lui  Origen,  prin  retragerea 
documentului  de  condamnare  care  era  supus  episcopilor  spre  semnare.  Pentru  noi, 
însă,  modul  cum  istoriografia  epocii  respective  a  surprins  atitudinea  dârză  a  ierarhului 
Teotim  are  şi  un  alt  aspect.  Faptul  că  „  dintre  toţi  episcopii  ca  s-au  opus  semnării 
actului  respectiv,  e  citat  numai  Teotim,  iar  cuvintele  lui  sunt  reproduse  textual 
subliniază  prestigiul!  deosebit  de  care  se  bucura  episcopul  tomitan  în  cercurile 
teologice  şi  bisericeşti  bizantine  din  anul  403  ":î 

Din  păcate,  nici  Socrates  şi  nici  Sozomen  nu  ne  dau  nici  o  informaţie  despre 
opera  literară  a  lui  Teotim.  Dar  Fericitul  Ieronim  i-a  consacrat  două  rânduri  şi 
jumătate  în  istoria  sa  literară:  „  Teotim,  episcop  de  Tomis  în  Scythia.  a  publicat 
in  formă  de  dialog  şi  în  stilul  vechii  elocvenţe ,  opere  scurte  şi  cromatice 
(alcătuite  din  fraze  scurte).  Aud  că  scrie  şi  alte  lucruri"24. 


22  în  legătură  cu  Origen  s-a  scris  o  literatură  teologică  imensă.  Deosebit  de  valoroase  sunt:  E.R. 
Redepenning.  Origenas.  Eine  Darstellungseines  Lebens  undseiner  Lehre ,  2  voi.  Bonn,  1841-1 846: 
E.  de  Faye,  Origene,  sa  vie.  son  oeuvre .  sapensee,  3  voi..  Paris,  1923-1928;  R.  Cadiou.  Introduction 
ou  sisteme  d  'Origene.  Paris.  1932:  G.L.  Prestige,  Fathers  and  Heretics,  London,  1948:  J.  Danielou. 
Origene ,  Paris,  1948:  Hans  Urs  von  Balthasar,  Origene,  Spirit  and  Fire:  A  t hematie  A nthology  of  his 
writings ,  Translated  by  Robert  J.  Daly,  Washington  D.C.  (The  Catholique  University  of  America 
Press),  1982;  Henri  Crouzel,  Origene ,  Translated  by  A.  S.  Worrall,  Edinburgh.  1989.  278  p. 

23  Pr.  prof.  Ioan  G.  Coman.  op.cit.,  p.  48. 

24  „Theotimus",  „Scythiae  Tomoruns  episcopus,  in  morem  dialogorum  et  veretis  elocventiale 
brevis  comaticosque  tractatus  edidit.  Audio  eum  et  alia  scribere'*  (Fer.  Ieronim,  De  viris  illustribus , 
131,  In  P.L.y  t.  23,  col.  753-756). 

Informaţia  lui  Ieronim  e  prea  laconică  pentru  a  permite  intrări  în  detaliu. 
„Dialogul'4  cultivat  de  Teotim  era  o  veche  tradiţie  clasică  greco-latină  care  a  trecut 
şi  în  creştinism.  Apoi,  prin  faptul  că  a  scris  omilii  în  stilul  vechii  arte  oratorice, 
denotă  că  era  un  iubitor  al  clasicismului.  Scriind  în  greceşte,  el  alimenta  evlavia 
credincioşilor  săi  de  limbă  greacă,  care  vor  ti  fost  destul  de  numeroşi  la  Tomis,  dar, 
probabil,  el  destina  producţiile  sale  literare  unor  cercuri  mai  largi  de  cititori,  dincolo 
de  graniţele  eparhiei  sale,  în  lumea  cultă  şi  pretenţioasă  a  teologiei  răsăritene.  Pentru 
misiunea  internă  şi  cea  de  la  marginile  eparhiei  sale,  el  s-a  folosit,  foarte  probabil, 
de  limbile  autohtone:  getă,  scită,  gotică  şi,  desigur,  latina25. 

Dintr-un  titlu  păstrat  de  Sfântul  Ioan  Damaschinul  în  lucrarea  Sfintele 
Paralele ,  rezultă  că  Teotim  a  scris  o  omilie  la  cuvintele  din  Matei  5,  23:  „ Când  va 
fi  să-fi  aduci  darul  tău  la  altar ...  deci  o  piesă  literară  cu  caracter  pur 
duhovnicesc,  poate  în  legătură  cu  pregătirea  pentru  Sfânta  împărtăşanie.  Din  cele 
câteva  neînsemnate  fragmente  din  scrierile  lui  Teotim  păstrate  prin  Sfintele  Paralele 
ale  Sfântului  Ioan  Damaschinul,  reiese  că  autorul  nostru  era  preocupat  de  problemele 
morale  şi  mai  ales  de  râvna  după  desăvârşirea  călugărească26. 


2'  Pr.  prof.  Ioan  G.  Coman,  op.cit.,  p.  49. 

26  Astfel,  vorbind  despre  păcat.  Teotim  spune  că  cel  ce  păcătuieşte  cu  cugetul,  prin  însăşi 
rapiditatea  gândului,  săvârşeşte  păcatul  complet,  pe  când  faptele  trupului  pot  fi  întrerupte  de  multe 
lucruri  (cf.  Sf.  Ioan  Damaschinul,  Sfintele  Paralele ,  litera  P,  titlul  IX,  în  PG. ,  t.  96,  col  2-4 1  A).  Ideea 
aceasta,  cu  bază  în  S fanta  Evanghelie  şi  în  filocalia  patristică  înfloritoare  în  jurul  anului  400.  putea  face 
parte  dintr-o  scriere  adresată  călugărilor.  La  fel.  probabil,  şi  ideea  că  lucrul  grav  nu  e  să  suferi  ceva 
sever,  ci  să  suferi  pe  drept  ( Ibidem .  col.  320  CJ.  Liniştea  sufletească,  îndeosebi  mintea  netulburată,  e 
o  mare  agoniseală  în  drumul  spre  desăvârşire.  Intr-o  minte  tulburată  şi  frământată  nu  se  află  nici  o  idee 
frumoasă,  nu  pătrunde  nici  harul  Dumnezeu.  Caracteristica  sufletului  desăvârşit  este  liniştea,  pe  când 
a  sufletului  nelegiuit  este  frământarea  de  griji.  Despre  sufletul  desăvârşit  s-a  zis  ca  el  este  ca  un  crin  în 
mijlocul  spinilor:  şi  în  Evanghelie,  harul  desemnează  sufletul  lipsit  de  griji:  „Crinii  nici  nu  se  ostenesc, 
nici  nu  ţes,  şi  cu  toate  acestea  ei  s-au  îmbrăcat  într-o  slavă  mai  mare  decât  aceea  a  lui  Solomon"  (Matei 
6, 28).  Despre  cei  prinşi  în  multe  griji  pentru  cele  trupeşti.  Scriptura  zice:  „Toată  viaţa  neevlaviosului 
este  frământată"  (Iov  15.  20).  Intr-adevăr,  este  lucru  necvlavios  să-ţi  consumi  toată  viaţa  în  griji 
trupeşti  şi  să  nu-ţi  arăţi  nici  o  preocupare  pentru  cele  viitoare".  „Pentru  ce.  zice  Ieremia  în  Plângerile 
sale,  cei  ce  au  fost  crescuţi  în  purpură  stau  trântiţi  în  gunoi?"  (4,  5).  Când  sălăşluim  în  gânduri 
strălucitoare  şi  arzătoare,  atunci  suntem  educaţi  în  purpură.  Când  însă  ne  amestecăm  în  lucrurile 
pământeşti,  atunci  ne  acoperim  cu  gunoi.  Cel  ce  merge  pe  patru  picioare  este  cu  totul  necurat.  Iar  pe 
patru  picioare  merge  cel  care  se  încrede  în  lucrurile  sensibile  şi,  prin  grija  pentru  acestea.  îşi  neglijează 
partea  conducătoare  a  sufletului.  După  cum  cei  legaţi  merg  greu,  tot  aşa  cei  legaţi  de  această  viaţă  nu 
duc  la  bun  sfârşit  drumul  curat  al  virtuţii  (Ibidem.  col.  364  AB). 

«Aceste  consideraţii  despre  sufletul  desăvârşit  comparat  cu  crinul  şi  despre  dispreţul  suveran 
faţă  de  grijile  şi  preocupările  vieţii  trupeşti,  ne  pun  în  faţa  unui  contemplativ  de  genul  lui  Origen  şi  al 
vestiţilor  anahoreţi  ai  Egiptului  şi  Siriei.  Liniştea  desăvârşită  a  minţii  şi  deprinderea  totală  de  cele  pământeşti 
favorizează  sporul  în  cele  duhovniceşti,  limpezind  drum  virtuţii.  Teotim  practica  o  asemenea  viaţă  în 
propria  sa  eparhie.  Ţinând  seama  de  stilul  strict  „filozofic",  adică  monahal  al  vieţii  sale.  ai  ascezei  care 
caracteriza  viaţa  sa  cotidiană,  de  renumele  său  de  om  sfânt  şi  tocător  de  minuni,  de  calificativ  ul  de  „zeu 
al  romanilor",  pe  care  i  1  -au  dat  hunii,  considerăm  că  Teotim  aplica  acest  program  „filozofic"  în  propria 
sa  Biserică  şi  ţară.  Din  contactele  pe  care  le-a  avut  uneori.  în  timpul  călătoriilor  sale.  cu  unii  mari 
contemplativi  ai  vremii,  poate  cu  Sf.  Grigorie  de  Nyssa,  poate  cu  Evagrie  Ponticul  şi  cu  alţii,  viaţa  sa 
contemplativă  a  avut  de  câştigat.  Teotim  era  un  intelectual  subţire,  cum  reiese  din  intervenţia  sa  in 
favoarea  Sfanţului  Ioan  Gură  de  Aur  la  Constantinopol.  din  aprecierile  Fericitului  Ieronim  şi  din  rangul 
pe  care  i-l  acordă  Sf.  Ioan  Damaschin  în  Sfintele  Paralele .  aşezându-1  aproape  totdeauna  între  marii 
capadocieni  sau  lângă  marele  său  prieten.  Ioan  Gură  de  Aur»  (Pr.  prof.  Ioan  G.  Coman,  op.  cit.,  p.  49). 

Evlavia  profundă  a  lui  Teotim  este  ilustrată  şi  în  aceste  texte  păstrate  în  Sfintele 
Paralele'.  „A-ţi  aminti  cu  adevărat  de  Dumnezeu  înseamnă  a-(i  aminti  de 
viaţa"21,  „a  uita  de  Dumnezeu  înseamnă  a  muri"2*.  Iar  în  alt  loc  spune:  „Nu 

A 

trebuie  să  mai  ştim  nimic  afară  de  Dumnezeu"29.  In  acest  ultim  text  -  cum 
preciza  un  renumit  patrolog  român30-  se  simte  un  profund  accent  tertulianist. 


Scriitor  de  limbă  greaca,  apreciat  de  istorici  şi  criticii  literari  ai  timpului  său, 
Teotim  I  deTomis31  a  însemnat  un  capitol  important  în  istoria  Bisericii  din  Scythia 
Minor.  Preţuit  de  credincioşii  săi  şi  de  huni  care,  aşa  cum  am  subliniat,  îl  numeau 
„zeul  romanilor”.  Teotim  a  fost  nu  numai  un  misionar  în  felul  Sfântului  Niceta  de 
Remesiana  şi  a  celorlalţi  episcopi  daco-romani  de  la  Dunăre  Jos,  ci  şi  un  monah 
îmbunătăţit  care  făcea  minuni.  Implicarea  sa  în  controversa  origenistă  la 
Constantinopol  ni-l  arată  ca  pe  un  abil  dialectician  şi  prieten  devotat  al  Sfântului 
loan  Gură  de  Aur.  Afirmaţiile  sale  în  favoarea  lui  Origen,  pledează  nu  atât  pentru 
calitatea  sa  de  adept  al  întregii  teologii  a  marelui  alexandrin,  cat  pentru  ardoarea  sa 
în  favoarea  filocaliei  lui  Origen. 

Puţinele  fragmente  care  ne-au  rămas  nu  ne  pot  da  o  idee  despre  talentul  şi 
specificul  scrisului  său.  Râvna  după  desăvârşire  îl  va  fi  pus  în  legătură  cu  marii 
monahi  şi  contemplativi  ai  timpului,  poate  cu  Sfântul  loan  Casian,  cu  Sfântul  Grigorie 
de  Nyssa,  cu  Evagrie  Ponticul,  Legăturile  sale  dese  cu  Sfântul  loan  Gură  de  Aur  i- 
au  întărit  principiile  sale  „filosofice”,  adică  de  viaţă  monahală,  şi  îi  vor  fi  rafinat 
expresivitatea  literară.  Puţinele  fragmente  păstrate  în  Sfintele  Paralele  îl  înfăţişează 
ca  pe  adept  convins  al  legăturii  cu  Dumnezeu  prin  asceză  şi  contemplaţie. 

Totodată,  Teotim  este  şi  un  important  „documentu  şi  o  mărturie  istorică 
puternică  a  creştinismului  scito-geto~dacic  pe  pământul  ţării  noastre,  cu  opere, 
capitole  de  viaţă  spirituală  şi  realizări  de  înalt  nivel  în  istoria  bisericească  şi  politică 
a  timpului.  El  e  printre  cei  dintâi  geto-daci  numiţi  atunci  „sciţi",  care  leagă  strâns 
pe  Sfântul  loan  Gură  de  Aur  de  pământul  Daciei  Pontice  şi  al  întregii  Dacii, 
determinându-i ,  poate  tot  el,  să  trimită  misionari  în  ţinuturile  noastre,  misionari  cu 
care  va  fi  colaborat,  aşa  cum  episcopul  Bretanion,  cu  20  de  ani  mai  devreme,  a 
primit  şi  a  colaborat  cu  misionari  din  Capadocia,  Spiritul  evanghelic  al  dragostei  a 
fost  turnat  de  Teotim  şi  de  misionarii  Sfântului  loan  Gură  de  Aur  în  plămada  de 


27  Sf.  loan  Damaschin,  op.  cit.,  col.  520  B. 

2*  Ibidern,  col.  520  B. 

*  Ibidem,  col  533  D. 

30  Pr.  prof.  loan  G.  Coman,  op.  cit.,  p.  50. 

31  Documentele  vorbesc  de  un  Teotim  II  de  Torni  s,  care  a  subscris  la  susţinerea  hotărârilor 
Sinodului  IN  Ecumenic  (cf  P.G..  t.  85,  col.  1359-1360:  Otto  Bardenhcwer.  Geschichte  der 
altkirchlichen  Literatur,  t.  III,  Freiburg  im  Breisgau,  1923,  p.  605):  „Tigoieax;  etuokokcx;  Xkohov 
imeypcupa  aTKXpxovapsvoq  xai  ia  EsT^" 

etnogeneză  a  poporului  nostru,  în  care  a  germinat  şi  a  înflorit  de  la  început  comoara 
omeniei,  a  ospitalităţii,  a  receptivităţii  la  tot  ce  e  pozitiv  şi  bun.  Din  cuvântul  şi  viaţa 
misionarilor  hrisostomici  şi  de  la  Teotim,  daco-romanii  şi  apoi  românii  au  învăţat  să 
vină  în  ajutorul  oamenilor  sau  popoarelor  năpăstuite,  spre  a  le  apăra,  aşa  cum  Teotim 
a  venit  în  ajutorul  Sfântului  loan  Gură  de  Aur,  iar  acesta  în  acela  al  săracilor  şi 
nefericiţilor  de  tot  felul. 

Teotim  şi-a  apărat  apoi  poporul  în  faţa  invadatorilor  barbari,  cum  erau  hunii, 
cu  metodele  semnalate  de  istoria  timpului:  bunătatea,  diplomaţia  şi  facerea  de  minuni. 
Asemenea  lui  Niceta  de  Remesiana,  el  nu  a  fugit  din  faţa  năvălitorilor,  ci  a  rămas  in 
furtună  cu  poporul  său,  încurajându-1  şi  mângâindu-1,  apărându-l  de  erezii,  ca 
Bretanion,  învăţându- 1  să  rămână  mereu  identic  cu  el  însuşi,  ca  stânca  sub  uraganul 
valurilor. 


Pr.  Lect.  Dr.  Ioan  Mircea  Ielciu 
Facultatea  de  Teologie  Ortodoxă  „Andrei  Şaguna“,  Sibiu 


Abstract:  Teotim  I,  bishop  of  Tomis  in  the  province  Scytia  Minor,  seems 
to  be  a  major  figure  of  the  nascent  Romanian  and  Christian  life  at  the  turn  of 
the  4,h  century  CE.  Although  very  scarce,  the  information  we  collect  about 
him  from  Hyeronimus  ’  De  viri  illustribus,  Palladius,  Socrates,  Sozomenos, 
and  Nikephoros  Kallist  ’s  ecclesiastical  histories,  and  John  Damascene  s  Sacra 
Parallela  allow  to  outline  the  portrait  of  a  devoted  ascetic  and  charismatic 
leader,  trained  in  Greek  letters  and  connoisseur  of  Origen  ’s  work.  friend  and 
collaborator  of  John  Chrysostom,  able  defender  of  his  town  and  Christian 
flock  against  the  invading  Huns  who  called  him,  accordin  to  Sozomenos, 
“ the  God  of  the  Romans  ”. 

ÎNVĂŢĂTURA  SFÂNTULUI  CHIRIL  AL  ALEXANDRIEI 
DESPRE  SFÂNTUL  DUH,  ÎN  CONSENS  GENERAL  CU 
SFÂNTA  TRADIŢIE  ŞI  SFINŢII  PĂRINŢI 


Sfântul  Chirii,  patriarhul  Alexandriei  Egiptului,  este  una  dintre  distinsele 
personalităţi  ale  creştinismului  primar.  Vasta  sa  operă  corespunde  exigenţelor  teologice 
din  secolele  IV-V,  îndeosebi  în  domeniul  hristologiei  şi  pnevmatologiei,  în  care  s-a 
implicat  cu  toată  seriozitatea  şi  competenţa,  contribuind  la  precizarea  şi  formularea 
impecabilă  a  învăţăturii  creştine.  Iar  roadele  în  domeniul  teologhisirii  nu  au  întârziat  să 
se  facă  cunoscute  şi  pe  plan  misionar  -  pastoral,  după  cum  singur  mărturiseşte  în  una 
dintre  predicile  sale:  „Odinioară  Egiptul  era  plin  de  cartiere  cu  temple  şi  altare... 
Acum  toate  acestea  nu  mai  sunt.  Egiptenii  au  devenit  credincioşi  ai  lui  Hristos"1. 

Lupta  şi  confruntările  cu  ereticii  arieni  şi  apoi  pnevmatomahi  atinseseră  apogeul. 
Se  ştie  că  la  scurt  timp  după  ce  Nestorie  s-a  urcat  pe  scaunul  patriarhal  al 
Constantinopolului,  la  10  aprilie  428,  Sfântul  Chirii  a  început  să  combată  erezia 
nestoriană.  Şi  aceasta  pentru  că  el  vedea  în  ridicarea  unui  eretic  pe  scaunul  patriarhal 
ecumenic  un  mare  pericol  pentru  Ortodoxie.  Dar  şi  mai  înainte  îl  preocupau  ereziile 
ariană  şi  pnevmatomahă,  tâlcuind  Sfânta  Scriptură  şi  combătând  pe  ereticii  numeroşi 
în  Alexandria. 

Deşi  Sfântul  Chirii,  după  cum  se  ştie  din  viaţa  lui  atât  de  frământată,  a  suferit 
din  partea  ereticilor,  nu  a  încetat  să  se  opună  ereziilor,  ce  se  transformau  una  în  alta. 
Aşa  cum  după  condamnarea  arianismului  la  Sinodul  I  ecumenic  (381)  au  apărut 
luptătorii  împotriva  Duhului  Sfânt,  adică  pnevmatomahii,  când  aceştia  au  fost 
condamnaţi  la  Sinodul  al  Il-lea  ecumenic,  neghina  eretică  a  răsărit,  dând  naştere 
ereziei  îndreptate  împotriva  Fiului  lui  Dumnezeu,  a  nestorianismului. 

Lucrarea  „Despre  Sfânta  şi  cea  deofîinţă  Treime"  nu  face  parte  dintre  operele 
polemice,  căci  Sfântul  Părinte  îşi  propune  să  prezinte,  într-o  formă  afirmativă,  tema 
deofiinţimii  Fiului  cu  Tatăl  şi  a  deofîinţimii  Duhului  cu  celelalte  două  Persoane 
Treimice.  Această  poziţie  fermă  a  marelui  alexandrin  în  expunerea  dogmei  a 

1  Pr.  Matei  Pâslaru,  Sfântul  Chirii,  patriarhul  Alexandriei  şi  filozoafa  Hypatia,  în 
rev.  Mitropolia  Banatului ,  an  XX,  nr.  7-9/1 970,  p.  504. 

determinat  pe  Părintele  Profesor  Dumitru  Stăniloae  să  stăruie  asupra  operei  amintite, 
apreciind  strădania  Sfântului  Chirii  în  tâlcuirea  corectă  a  textelor  Sfintei  Scripturi, 
subtil  şi  logic,  urmărind  înţelegerea  sensului  adânc  al  mântuirii  oamenilor  prin  lucrarea 
Duhului  Sfânt,  Cel  deofiinţâ  cu  Tatăl  şi  cu  Fiul2 *. 

Iar  pentru  a  putea  înţelege  învăţătura  Sfântului  Părinte,  se  cade  să  precizăm 
stadiul  formulărilor  teologice  la  care  se  ajunsese  în  momentul  scrierii  lucrării 
menţionate. 

învăţătura  despre  Sfântul  Duh  până  la  Sfântul  Chirii  al  Alexandriei. 

Didim  cel  Orb  a  scris  de  asemenea  un  tratat  „Despre  Sfântul  Duh",  în  care  vorbeşte 
despre  fiinţa  Lui,  precizând:  „Această  fiinţă  este  cea  mai  netrupească,  cea  mai 
nematerială,  cea  mai  simplă...,  cugetând  la  ea  ca  la  cel  mai  înalt  lucru”\  încercând 
să-L  detaşeze  din  rândul  existenţelor  materiale,  create. 

Sfântul  Atanasie  ce!  Mare  a  redactat  cunoscutele  „Scrisori  către  episcopul 
Serapion  de  Tmuis",  în  care  ia  atitudine  faţă  de  erezia  pnevmatomahilor.  El  învaţă 
totodată  şi  despre  harul  divin,  înţeles  ca  o  putere  ce  ni  se  comunică  nouă  oamenilor 
prin  Fiul,  în  Duhul  Sfânt.  Participarea  noastră  la  har  vine  din  dragostea  Tatălui4. 
Duhul  nu  este  deci  despărţit  şi  nici  străin  de  această  lucrare. 

Sfântul  Chiri!  a!  Ierusalimului  a  participat  la  Sinodul  al  Il-lea  Ecumenic,  la 
care  Biserica,  prin  glasul  lui,  ca  teolog  de  seamă  şi  ierarh  de  frunte  al  ei,  a  condamnat 
eroarea  luptătorilor  împotriva  Duhului  Sfânt.  învăţătura  sa  o  găsim  formulată  mai 
ales  în  “Catehezele"  pe  care  el  le-a  rostit  în  Ierusalim  şi  care  sunt  o  mărturie  despre 
ceea  ce  învăţa  Biserica  pe  candidaţii  la  primirea  Botezului.  A  rămas  de  la  acest 
mare  Părinte  şi  Simbolul  de  credinţă  al  Bisericii  ierusalimitene,  care  confirmă 
ortodoxia  învăţăturii  sale. 

Dar  originea  ereticilor  pnevmatomahi  trebuie  căutată  în  rândurile  arienilor, 
care  şi  ei  tăgăduiau  veşnicia  şi  dumnezeirea  Sfântului  Duh,  considerându-L  mai  mic 

2  Sfântul  Chirii  al  Alexandriei,  Scrieri ,  Partea  a  treia.  Despre  Sfânta  Treime,  în  colecţia 
Părinţi  şi  Scriitori  Bisericeşti  (P.S.B.),  voi.  40,  traducere,  introducere  şi  note  de  Pr.  Prof.  Dr. 
Dumitru  Stăniloae,  Editura  Institutului  Biblic  şi  de  Misiune  al  B.O.R.,  Bucureşti  1994,  p.  8. 

*  Pr.  Prof.  loan  G.  Coman,  Sensul  ecumenic  al  lucrării  Sfântului  Duh  in  teologia 
Sfinţilor  Părinţi ,  în  rev.  Ortodoxia ,  nr.  2/1964,  p.  223. 

4  Magistrand  Vasile  Bria,  Contribuţia  Sfântului  Atanasie  la  fixarea  dogmei 
hristologice ,  în  rev.  Ortodoxia ,  an  X 1 1 1,  nr.2/ 1 96 1 ,  p.  2 1 1 . 

'  Pr.  Drd.  Gheorghe  A.  Nicolae,  învăţătura  despre  Sfântul  Duh  in  Catehezele  Sfântului 
Chirii  al  Ierusalimului ,  în  rev.  Studii  Teologice ,  an  XIX,  nr.  5-6/1967,  p.  302. 

decât  Tatăl  şi  decât  Fiul,  ca  fiind  o  creatură  a  Fiului,  ce  slujeşte  Tatălui  şi  Fiului.  Din 
faptul  că  Sinodul  I  ecumenic  i-a  condamnat  doar  pe  arieni,  fără  a  spune  nimic 
despre  Sfântul  Duh,  pnevmatomahii  au  prins  oarecum  curaj  în  rătăcirea  lor5. 

Argumentele  pe  care  Sfântul  Chirii  al  Ierusalimului  le  întrebuinţează,  sunt  în 
primul  rând  scripturistice.  El  aşează  Duhul  deasupra  creaţiei,  deasupra  îngerilor  şi  a 
oştirilor  cereşti,  iar  despre  cunoaşterea  fiinţei  Sfântului  Duh  mărturiseşte  că  nu  este 
posibilă.  Duhul  este  distinct  de  celelalte  Persoane  Treimice,  dar  există  în  Treime. 
Sfântul  Părinte  vorbeşte  despre  lucrările  Lui  în  lume  şi  despre  mântuirea  neamului 

A 

omenesc.  întâlnim  în  “Catehezele”  Sfântului  Chirii  al  Ierusalimului  „purtarea  de 
grijă  mântuitoare,  pe  care  o  au  Tatăl  şi  Fiul  şi  Sfântul  Duh  faţă  de  noi”,  arătând 
lucrarea  lor  „una,  nedespărţită  şi  unită”6. 

Sfântul  Ambrozie  al  Milanului.  în  anul  381,  când  la  Constantinopol  se  ţinea 
Sinodul  al  II-lea  ecumenic  şi  când  era  condamnată  eroarea  pnevmatomahilor.  Sfântul 
Ambrozie  al  Milanului  scria  tratatul  său  „Despre  Sfântul  Duh”,  o  lucrare  în  trei 
cărţi,  adresată  lui  Graţian  şi  inspirată  din  cea  a  Sfântului  Vasile  cel  Mare,  sau  a  lui 
Didim  cel  Orb1.  Şi  acest  strălucit  Părinte  al  Apusului  se  menţine  în  solidaritatea 
creştinismului  ecumenic. 

Ca  urmare.  Marele  Părinte  al  Apusului  creştin  trata  tema  raportului  Sfântului 
Duh  cu  celelalte  două  Persoane  ale  Sfintei  Treimi,  argumentând  deofiinţimea  Lui  cu 
Acestea,  dovedind  puterea  Sa  dumnezeiască.  Este  formulată  şi  învăţătura  despre 
atributele  divine  ale  Duhului:  deofiinţimea  cu  Tatăl  şi  cu  Fiul,  spiritualitatea, 
omniprezenţa,  veşnicia,  neschimbabilitatea,  atotputernicia,  atotştiinţa,  înţelepciunea, 
sfinţenia,  dreptatea,  bunătatea  Sa.  Pentru  Sfântul  Ambrozie,  Duhul  Sfânt  este 

A 

„fluviul'’  ce  curge  din  tronul  lui  Dumnezeu,  „pe  care  II  gustă  cel  ce  crede  în  Hristos”, 
este  autorul  naşterii  noastre  spirituale  şi  Cel  care  ne  face  să  devenim  fii  ai  lui 
Dumnezeu  şi  de  aceea  I  se  cuvine  aceeaşi  cinstire  ca  şi  celorlalte  două  Persoane 
ale  Sfintei  Treimi8. 

încât  el  leagă  credinţa  în  dumnezeirea  Duhului  de  însăşi  credinţa  în  Tatăl  şi  în  Fiul, 
zicând:  „Cine  a  negat  pe  Sfântul  Duh,  a  negat  şi  pe  Dumnezeu  Tatăl  şi  pe  Fiul’**.  Cea  mai 
evidentă  dovadă  este  faptul  că  păcatul  comis  împotriva  Duhului  nu  va  fi  iertat  niciodată10. 

Sfântul  Vasile  cel  Mare.  Se  ştie  că  la  Sinodul  1  ecumenic  nu  s-a  discutat 
problema  Sfântului  Duh,  ci  aceasta  a  fost  abordată  de  omiousieni,  gruparea  arienilor 

6  Ibidem ,  p.  303-307. 

7  Pr.  Magistrand  Mircea  Nişcoveanu,  învăţătura  Sfântului  Ambrozie  despre  Sfântul 
Duh ,  în  rev.  Studii  Teologice ,  seria  a  Il-a,  an  XVI,  nr.  7-8/1964,  p.  459. 

8  Ibidem,  p.  46 1  -465, 467. 

9  Sfântul  Ambrozie  al  Milanului,  Despre  Sfântul  Duh ,  traducere  de  Pr.  Vasile  Răducă, 
în  Glasul  Bisericii ,  an  XLV,  nr.  5/1986,  p.  42. 

10  Ibidem ,  p.  39. 

moderaţi,  conduşi  de  Eustaţiu  de  Sebasta.  Ei  numeau  cea  de  a  treia  Persoană  a 
Sfintei  Treimi  „duh  slujitor  asemenea  îngerilor”  şi  au  fost  consideraţi  promotori  ai 
ereziei  pnevmatomahe.  Chiar  dacă  iniţial  Sfanţul  Vasile  cel  Mare  a  fost  prieten  cu 
Eustaţiu,  când  ereticul  a  început  să-şi  promoveze  ideile  greşite,  comuniunea  celor 
doi  a  încetat.  Cu  toate  acestea,  atitudinea  rezervată  pe  care  a  manifestat-o  Sfântul 
Părinte  faţă  de  erezia  lui  Eustaţiu  a  atras  suspiciuni  asupra  sa.  Iată  împrejurările  în 
care  a  fost  scrisă  lucrarea  sa  „Despre  Sfântul  Duh”,  apărută  la  7  septembrie  374  şi 
care  a  constituit  baza  discuţiilor  Sinodului  al  II-lea  ecumenic  (3  8 1 )",  eliminând  toate 
suspiciunile  celor  rău  intenţionaţi. 

A 

In  această  lucrare  de  referinţă,  Marele  Părinte  capadocian  subliniază 
deofiinţimea  Sfanţului  Duh  cu  Tatăl  şi  cu  Fiul,  pe  baza  argumentelor  scripturistice  şi 
logice.  Arată  dumnezeirea  Duhului,  axat  pe  denumirile  Sale  din  Sfânta  Scriptură, 
din  tradiţia  nescrisă  a  Părinţilor  şi  egalitatea  Sa  de  cinstire  (omotimia)  cu  Tatăl  şi  cu 
Fiul,  precum  şi  rolul  Lui  în  cunoaşterea  lui  Dumnezeu12. 

Nimeni  altul  nu  a  vorbit  astfel  despre  lucrarea  Sfântului  Duh,  pe  care  o  compară 
cu  lucrarea  soarelui.  Astrul  cerului  se  împarte  tuturor  fără  a  se  comunica  în  întregime, 
prin  razele  sale.  Şi  când  credem  că  el  se  află  numai  asupra  celui  ce  se  bucură  de 
acele  raze,  „străluceşte  deasupra  uscatului  şi  a  mării”.  Şi  „pe  când  se  află  în  fiecare 
dintre  primitori,  ca  şi  când  ar  fi  singurul,  împarte  în  continuare  întreg  harul  Său 
tuturor”11,  fără  să  se  circumscrie  în  timp  şi  spaţiu  şi  fără  să-şi  epuizeze  din  bogăţia 
harului  Său. 

Sfântul  Grigorie  al  Nissei  a  scris  şi  el  o  lucrare,  în  care  expune  atitudinea 
Bisericii  faţă  de  erezia  pnevmatomahilor,  subliniind  că  acceptarea  menţinerii  tăcerii 
asupra  acestei  rătăciri  de  la  credinţă  contribuie  la  răspândirea  ei,  întocmai  cu  o 
„cangrenă  putredă”,  ce  corupe  „învăţătura  sănătoasă  a  credinţei”.  Pnevmatomahii 
afirmau  că  Duhul  „e  străin  de  comuniunea  firească  a  Tatăului  şi  a  Fiului . . că  e  mai 
prejos  şi  mai  mic  în  ierarhie”.  Dimpotrivă,  Sfântul  Părinte  II  aşează  „pe  aceeaşi 
treaptă  cu  Tatăl  şi  cu  Fiul”  şi  avându-Şi  „propria  ipostază”14.  Rezumă  întreaga  sa 
învăţătură  în  sublinierea  faptului  că  Sfântul  Duh  are  firea  dumnezeiască,  iar  de  aici 

11  Pr.  Drd.  Ion  Popescu,  Persoana  şi  lucrarea  Sfântului  Duh  în  scrierea  Sfântului 
Vasile  cel  Mare  „  De  Spiritu  Sancio  ”,  în  rev.  Studii  Teologice ,  seria  a  11-a,  an  XLII,  nr.  4/ 
I990,p.  27, 

12  Ibidem ,  p.  29-30. 

13  Ibidem,  p.  37. 

14  Sfântul  Grigorie  al  Nissei,  Despre  Sfântul  Duh ,  împotriva  ereticilor 
pnevmatomahilor  macedonieni ,  traducere  de  Ana  Marja  Barbu,  în  rev.  Studii  Teologice , 
seria  a  ll-a,  an  XLV,  nr.  5-6/1993,  p.  5. 

decurg  toate  atributele  Divinităţii  Sale,  cum  sunt:  de  viaţă  dătător,  nestricăcios  şi 
neschimbător,  veşnic,  drept.  înţelept,  sincer,  bun,  puternic  şi  Care  „cercetează  adâncul 
lui  Dumnezeu”15. 

Sfântul  Grigorie  Teologul.  Din  cele  cinci  “Cuvântări  teologice  "  ale  Sfântului 
Grigorie  de  Nazianz,  în  cea  de-a  cincea  el  vorbeşte  pe  larg  despre  Duhul  Sfânt,  pe 

A  A 

Care  II  numeşte: „ Duhul  lui  Dumnezeu,  Duhul  lui  Hristos,  înţelepciunea  lui  Hristos, 
Duhul  Domnului,  însuşi  Domnul,  Duhul  înfierii,  al  adevărului,  al  libertăţii.  Duhul 
înţelepciunii,  al  înţelegerii,  al  sfatului,  al  puterii,  al  cunoştinţei,  al  evlaviei,  al  temerii 
de  Dumnezeu'’.  Aceste  numiri  sunt  luate  direct  din  Sfânta  Scriptură,  arătând  totodată 
şi  aspectele  lucrării  Duhului16. 

Iar  Sfântul  Chirii  al  Alexandriei,  în  acest  context  patristic,  dă  prioritate  Tradiţiei 
ca  mărturie.  El  s-a  arătat  continuatorul  Tradiţiei  Bisericii,  al  Părinţilor  şi  scriitorilor 
anteriori  lui,  a  căror  mărturie  o  aminteşte  în  sprijinul  învăţăturii  sale.  El  leagă  credinţa 
creştină  adevărată,  sănătoasă  de  mărturisirea  dumnezeirii  Duhului,  căci  „aşa  ne-au 
învăţat  pe  noi  Părinţii  şi  e  propriu  celor  înţelepţi  să  cunoască"17. 

Atitudinea  Sfanţului  Chirii  al  Alexandriei  faţă  de  eretici  în  general  şi 
de  pnevmatomahi  în  special.  Pentru  el,  apărarea  adevăratei  învăţături  a  constituit 
o  preocupare  permanentă  şi  a  ocupat  un  loc  de  frunte  în  ansamblul  întregii  sale 
activităţi  pastorale  şi  teologice.  A  luptat  împotriva  nestorianismului  ca  nimeni  altul, 
contribuind  la  condamnarea  lui,  aşa  cum  a  fâcut-o  şi  împotriva  arianismului,  după 
cum  vedem  din  lucrarea  sa  intitulată  „Tezaurul  despre  Sfânta  şi  cea  deofiinţă  Treime", 
sau  pe  scurt  „Despre  Sfânta  Treime”. 

Lucrarea  mai  sus  amintită  îi  numeşte  pe  acei  eretici  propovăduitori  ai  unor 
„năluciri”,  care  îşi  folosesc  mintea  şi  limba,  spre  a  învăţa  greşit  despre  Duhul  Sfânt, 
încercând  să  pună  stăpânire  pe  minţile  celor  slabi.  De  cealaltă  parte  se  află 
propovăduitorii  „cunoştinţei  celei  nerătăcite  şi  adevărate”,  dreptmăritorii  creştini. 

A 

învăţătura  ereticilor  este  „veninul  nepriceperii”.  Ei  uită  că  Mântuitorul  a  spus  atât 
declar:  “Cel  ce  va  sminti  pe  vreunul  dintre  aceştia  mici...,  mai  bine  i-ar  fi  lui  să  i  se 
atârne  de  gât  o  piatră  de  moară"  ( Matei  XVIII,  6).  Ducând  pe  calea  pierzaniei  pe 
creştinii  ce  au  conştiinţa  mai  slabă,  ereticii  păcătuiesc  în  primul  rând  împotriva  lui 
Hristos,  plini  fiind  de  „îndrăzneală  neînfrânată".  Pnevmatomahii,  spune  el,  arată 

A  A 

lipsa  de  evlavie  faţă  de  Duhul  Sfânt,  când  Ii  neagă  dumnezeirea  şi  II  trec  în  rândul 
creaturilor.  Se  face  o  împărţire  a  acestei  categorii  de  eretici  antitrinitari,  care  nici  ei 


15  Ibidem ,  p.  8, 16-17. 

16  Fr.  Prof.  Ioan  G.  Coman,  Sensul...,  Op.  cit.,  p.  222-223. 

17  Sfântul  Chirii  al  Alexandriei,  Despre  Sfânta  Treime,  Cuvântul  al  VlI-lea,  P.G. 
(PatrologiaGraeca,  J.P.  -Migne,  voi.)  75,  col.  1076-1 124,  aici  col.  1080. 

nu  aveau  cu  toţii  aceleaşi  opinii,  chiar  greşite  fiind.  Astfel,  Sfântul  Chirii  al  Alexandriei 
vorbeşte  despre  gruparea  celor  radicali,  dar  şi  despre  cei  moderaţi,  numiţi  „cizelaţi”, 
care  învăţau  că,  deşi  Duhul  Sfânt  nu  este  Dumnezeu,  El  reprezintă  ceva  „de  o 
specie  unică”.  In  fine,  o  ultimă  categorie  a  ereticilor  pnevmatomahi  spunea  despre 
Duhul  că  este  o  fire  proprie  şi  intermediară,  „care  nu  are  înălţimea  supremă,  dar 
depăşeşte  mult  şi  măsura  creaturii”18. 

Demonstraţia  făcută  de  Sfântul  Părinte  urmăreşte  să  arate  că  nu  poate  exista 
o  fire  intermediară  între  Dumnezeu  şi  creatură.  Dacă  ar  fi  posibil  ceea  ce  învaţă 
pnevmatomahii  despre  firea  Duhului,  anume  că  ea  este  despărţită  de  firea  creată, 
atunci  ar  însemna  că  o  astfel  de  fire,  prin  superioritatea  ei,  este  Dumnezeu10.  Şi  în 
chip  logic,  raţional  se  ajunge  la  recunoaşterea  Divinităţii. 

Iată  de  ce  greşeala  ereticilor  este  combătută  cu  atâta  hotărâre,  pentru  că  ei 
închid  pe  Duhul  Sfânt  în  limitele  înguste  ale  creaţiei.  Nu  îl  despart  pe  Acesta  de 
creaţie,  cum  învaţă  despre  Tatăl  şi  Fiul  că  sunt  deasupra  a  ceea  ce  este  făcut,  ci  îl 
reduc  pe  Duhul  „la  o  fire  coborâtă  şi  supusă”20. 

Ideea  unui  intermediar,  care  nu  este  după  fire  nici  Dumnezeu,  dar  nici  creatură, 
este  combătută  cu  hotărâre  de  Sfântul  Chirii  al  Alexandriei,  căci  ştim  că  o  diferenţă 
extremă  separă  cele  două  existenţe.  Şi  dacă  ar  exista  ceva  despărţit  de  toate  creaturile 
prin  fire,  atunci  nu  ar  mai  fi  creat,  ci  „prin  superioritatea  firii  Sale  s-ar  recunoaşte  că 
este  Dumnezeu”21.  Ceea  ce  este  creat,  nu  este  Dumnezeu,  iar  intermediarul 
deopotrivă  creat  şi  necreat  conduce  prin  absurditatea  ideii  la  eroarea  panteistă22. 
Decurg  multe  consecinţe  în  viaţa  creştinului,  acceptând  eroarea  pnevmatomahilor. 
Una  dintre  acestea  $e  referă  la  Sfânta  Taină  a  Botezului  care,  săvârşită  în  numele 
Duhului,  privit  ca  o  creatură,  conduce  la  neputinţa  iertării  păcatelor  celui  ce  se 
botează,  influenţând  întregul  act  al  mântuirii  subiective23. 

în  încercarea  lor  de  a-şi  justifica  învăţătura  greşită,  ereticii  tâlcuiau  tendenţios 
unele  versete  din  Sfânta  Scriptură  a  Vechiului  Testament.  Sfântul  Chirii  al  Alexandriei 
citează  cuvintele  profetului  Amos:  „Eu  sunt  Domnul  care  întăresc  tunetul  şi  vântul 
şi  vestesc  oamenilor  pe  însuşi  Fiul  Lui”  (Amos  IV,  1 3).  Ereticii  identificau  aici  cuvântul 
„vânt”  cu  cel  de  „duh”.  însă,  atrage  atenţia  Sfântul  Părinte,  cuvântul  „duh”,  folosit 
simplu  cu  sensul  de  suflare,  nu  înseamnă  cea  de  a  treia  Persoană  a  Sfintei  Treimi, 
Mai  mult,  se  reaminteşte  că  adeseori  Sfânta  Scriptură  foloseşte  termeni  identici 
pentru  a  defini  unele  existenţe  separate24. 

18  Ibidem,  P.G.  75,  col.  1076. 

19  Ibidem ,  P.G.  75,  col.  1077. 

20  Ibidem . 

21  Ibidem. 

22  Pr.  Prof.  Dr.  Dumitru  Stăniloae,  note,  în  traducerea  din  colecţia  P.S.B.,  voi.  40,  nota 
392,  p,  277. 

11  Ibidem,  nota  394,  p.  277. 

24  Despre  Sfânta  Treime ,  P.G.  75,  col.  1 108. 

Un  alt  argument  scripturistic.  Ereticii  pnevmatomahi  încercau  să  îşi  sprijine 
învăţătura  lor  şi  pe  un  verset  din  cartea  Psalmilor,  care  zice:  „Cu  cuvântul  Domnului 
cerurile  s-au  întărit  şi  cu  Duhul  gurii  Lui  toată  puterea  lor"  ( Psalmi  XXXII,  6). 
Sfântul  Chirii  al  Alexandriei  adânceşte  cuvintele  psalmistului,  atrăgând  atenţia  că 
ceea  ce  întăreşte  cerurile  şi  constituie  puterea  lor  nu  poate  fi  decât  Dumnezeu. 
Aceasta  pentru  că  nu  există  creaturi  care  să  nu  aibă  nevoie  de  Dumnezeu,  căci 
orice  creatură  este  stricăcioasă  prin  firea  ei.  Dacă  Duhul  Sfânt  este  Cel  care  întăreşte 
cerurile,  este  „nu  facându-le  să  participe  la  o  fiinţă  creată  şi  făcută,  ci  dăruinde-le 
lucrarea  Sa,  ca  lucrare  proprie  a  lui  Dumnezeu'’.  Susţinerea  existenţelor  constituie 
specificul  fiinţei  Lui  conducătoare.  Duhul  dă  tărie  cerurilor  şi  le  împuterniceşte  nu 
ca  o  creatură,  chemată  în  ajutor,  ci  ca  unul  ce  este  Creatorul  tuturor,  dătător  al 
frumuseţii  şi  al  armoniei  desăvârşite25. 


învăţătura  Sfanţului  Chirii  al  Alexandriei  despre  Sfanţul  Duh. 

Atributele  divine.  Sfântul  Chirii  al  Alexandriei  vorbeşte  despre  nestri  căci  unea, 
despre  veşnicia  şi  despre  neschimbabilitatea  firii  dumnezeieşti.  Duhul  Sfânt  se 
caracterizează  prin  aceste  însuşiri,  „ca  unul  ce  străluceşte  fiinţial  prin  cele  proprii  lui 

A  A 

Dumnezeu’".  In  El  nu  găsim  nimic  care  să  II  arate  mai  mic  decât  Tatăl  şi  decât  Fiul. 
Sfanţul  Apostol  Petru  demască  păcatul  lui  Anania  {Fapte  V,  3-4).  Dacă  Duhul  nu  ar 
fi  deofiinţă  cu  Dumnezeu,  atunci  Anania,  care  greşise  Duhului,  minţindu-L,  nu  ar  fi 
greşit  faţă  de  Dumnezeu.  Căci  Duhul  este  atotştiutor,  însuşire  specifică  Dumnezeirii36. 

Locul  Sfântului  Duh  in  Sfânta  Treime.  Vorbind  despre  Persoanele  Sfintei 
Treimi  şi  despre  însuşirile  lor  personale.  Sfântul  Chirii  al  Alexandriei  învaţă  că  Tatăl 
nu  este  Dumnezeu  pentru  că  a  născut  pe  Fiul,  nici  Fiul  nu  este  Dumnezeu  pentru  că 
S-a  născut  dîn  Tatăl.  Se  subliniază  terminologia  cu  precizie,  arătându-se  că  Tatăl, 

A 

Care  era  Dumnezeu,  a  născut,  iar  Fiul,  şi  El  Dumnezeu,  a  fost  născut.  In  ce  priveşte 
Duhul  Sfânt,  Acesta  este  „propriu  firii  dumnezeieşti,  El  care  este  din  ea  şi  în  ea  prin 
fire"’.  Cuvântul  Duh.  referindu-se  la  a  treia  Persoană  a  Treimii,  arată  pe  Cel  care  a 
ieşit  din  Dumnezeu  Tatăl,  întocmai  precum  duhul  omenesc,  însă  fiind  cugetat  ca 
având  un  ipostas  distinct  de  celelalte  două.  Despre  firea  Duhului,  spune  Sfântul 
Părinte,  ea  este  aceeaşi  cu  a  Tatălui  şi  a  Fiului,  este  negrăită,  iar  „slava  ce  învăluie 
Dumnezeirea  depăşeşte  măsura  minţii  şi  cuvântul”  omenesc.  Fiecare  ipostas  divin 
are  întreagă  într-însul  firea  dumnezeiască,  dar  şi  însuşirile  specifice  lui27. 

învăţătura  Sfântului  Chirii  al  Alexandriei  este  cea  a  Bisericii  creştine  ortodoxe 
de  totdeauna,  prezentând  firea  divină  una  şi  simplă,  dar  şi  cele  Trei  Ipostasuri.  Pe  de 


25  Ibidem,  P.G.  75,  col.  1112. 

26  Ibidem,  P.G.  75,  coi.  1081-1084. 

27  Ibidem,  P.G.  75,  col.  1092. 


92 


REVISTA  TEOLOGICĂ 


o  parte,  avem  deci  simplitate,  bogăţie  nesfârşită  şi  unitate  în  fiinţă,  iar  pe  de  alta, 
deosebirea  ipostasurilor28.  Dincolo  de  distincţia  fiecărui  ipostas.  există  o  unitate  a 
firii  divine,  căci  „toate  sunt  ale  tuturor,  prezenţa,  cuvintele,  participarea,  lucrarea  şi 
slava  şi  câte  înfrumuseţează  firea  dumnezeiască’'.  Sunt  combătuţi  de  către  Sfântul 
Părinte  acei  eretici  care  atribuiau  Duhului  Sfânt  proprietăţile  dumnezeieşti  ca  fiind 
dobândite  printr-o  relaţie  cu  Dumnezeu,  iar  nu  în  virtutea  firii  Lui  divine.  însă  el 
învaţă  despre  frumuseţea  Duhului,  care  este  cea  a  dumnezeirii  adevărate20. 

Egalitatea  Duhului  cu  celelalte  Persoane  Treimice  este  şi  ea  subliniată  cu 
claritate.  Duhul  Sfânt  nu  este  inferior  Fiului,  iar  Fiul  este  egal  cu  Tatăl.  Faptul  că 

Duhul  are  puterea  îndumnezeitoare  arată  că  El  nu  este  creat,  „căci  cel  inferior  nu 

* 

se  poate  urca  la  asemenea  înălţime".  Indumnezeind  pe  oameni  după  har.  Duhul  este 

a 

mai  înalt  decât  toate  creaturile'0.  împreună  cu  Tatăl  şi  cu  Fiul  se  indică  şi  Duhul,  nu 
ca  Unul  ce  este  parte  a  Lor,  ci  ca  existând  într-un  ipostas  propriu,  fiindcă  „Tatăl  îl 
purcede  din  firea  Sa  proprie,  dar  îl  procură  celor  vrednici  şi  Fiul  însuşi"31. 

O  altă  distincţie  pe  care  o  realizează  este  aceea  dintre  purcederea  Duhului 
din  Tatăl  şi  dăruirea  Lui  către  făpturi  de  Fiul.  Tatăl  purcede  pe  Duhul  ca  iubire 
spre  Fiul.  Duhul  dovedeşte  astfel  „unitatea  iubitoare  a  Persoanelor  dumnezeieşti 
neconfundate"32.  Prin  unirea  Sa  cu  Dumnezeu,  Duhul  este  Dumnezeu,  iar  prin 
identitatea  Sa  după  fire  cu  Domnul,  Duhul  este  Domn.  Sunt  atribuite  Duhului 
însuşirile  specifice  firii  dumnezeieşti,  căci  El  umple  totul  „împreună  cu  Tatăl  şi  cu 
Fiul".  Mai  mult,  „se  află  împreună  cu  Ei  în  toate".  Nu  există  vreun  loc,  în  care 
Duhul  să  nu  fie  prezent,  cum  exclamă  David:  „Unde  mă  voi  duce  de  la  Duhul  Tău 
şi  de  la  faţa  Ta  unde  voi  fugi?"  ( Psalmi  CXXXVIII,  7).  Aşadar,  Duhul  este 
Dumnezeu,  „prin  unirea  prin  fire  cu  Dumnezeu",  susţine  toate,  este  necreat,  este 
prin  fire  deasupra  celor  făcute33. 

Duhul  Sfânt  este  impreună-numărat  cu  Tatăl  şi  cu  Fiul.  Vorbind  despre 
acest  argument  în  sprijinul  dumnezeirii  Duhului  Sfanţ,  Sfântul  Chirii  al  Alexandriei 
reaminteşte  cuvintele  pe  care  Mântuitorul  le-a  rostit  când  i-a  trimis  pe  Sfinţii  Săi 
Apostoli  la  propovăduire,  zicând:  „Mergând,  învăţaţi...".  în  aceste  cuvinte 
recunoaştem  împreuna-numărare  a  Duhului  cu  Tatăl  şi  cu  Fiul'4. 

28  Pr.  Prof.  Dr.  Dumitru  Stăniloae,  note,  în  traducerea  din  colecţia  P.S.B.,  voi.  40,  nota 
405,  p.  285. 

29  Despre  Sfânta  Treime,  PG.  75,  col.  1093-1096. 

30  Ibidem,  P.G.  75,  col.  1097. 

31  Ibidem ,  P.G.  75,  col.  1080. 

32  Pr.  Prof  Dr.  Dumitru  Stăniloae,  note,  în  traducerea  din  colecţia  P.S.B.,  voi.  40,  notele 
379-398,  p.  278. 

33  Despre  Sfânta  Treime,  P.G.  75,  col.  1 105. 

34  Ibidem,  P.G.  75,  col.  1077. 

Lucrările  Duhului ,  dovada  dumnezeirii  Sale.  Numeroase  sunt  lucrările 
Duhului  în  viaţa  oamenilor.  Una  dintre  acestea  este  replăsmuirea  trupurilor  omeneşti 
în  vremurile  din  urmă  ale  veacului  şi  readucerea  lor  la  existenţă35.  Se  reamintesc 
cuvintele  lui  David,  care  zicea:  „Trimite-vei  Duhul  Tău  şi  se  vor  zidi  şi  vei  înnoi  faţa 
pământului”  (Psalmi  CUI,  30).  Replăsmuirea  omului,  refacerea  chipului  este  opera 

Duhului,  a  „aceleiaşi  firi  şi  lucrări,  a  căreia  s-a  arătat  şi  ceea  ce  s-a  plăsmuit  în  chip 

/> 

negrăit  la  început”.  Aşadar,  Duhul  Sfânt  este  Cel  prin  care  Dumnezeu  îşi  împlineşte 

/V 

lucrarea  Sa  de  Creator  şi  nu  poate  fi  El  însuşi  creat30. 

Alte  lucrări  ale  Duhului  au  fost  cele  din  vremea  sălăşluirii  Fiului  lui  Dumnezeu 
printre  oameni.  Căci  prin  Duhul  Stănt  lucra  Fiul,  săvârşea  minuni,  prin  care  dovedea 
că  este  Dumnezeu.  Negând  deci  dumnezeirea  Duhului,  este  negată  şi  dumnezeirea 
lui  Hristos37.  Faptele  Mântuitorului  arată  Firea  dumnezeiască  ce  le  lucrează  şi  că 
au  fost  săvârşite  prin  lucrarea  Duhului,  care  nu  poate  fi  creatură,  nici  nu  poate  fi 
lipsit  de  viaţă,  cât  timp  El  crează  şi  dă  viaţă.  „Duhul  este  de  viaţă  Făcător,  nefiind 
părtaş  de  viaţă  de  la  altul,  sau  nefiind  lipsit  de  ea”38.  Este  Duhul  vieţii  celei  prin 
fire.  Cum  nu  ar  fi  Viaţa,  Cel  care  are  ca  rădăcină  şi  izvor  Viaţa,  această  fire 
nepieritoare,  aflată  mai  presus  de  tot  ce  este  creat?39.  Aşadar,  Duhul  aduce 
oamenilor  viaţa  nu  prin  participare,  ci  prin  Firea  Sa  şi  nu  orice  fel  de  viaţă,  ci  pe 
cea  dumnezeiască  şi  nemuritoare40. 

Sfântul  Chirii  al  Alexandriei  pleacă  de  la  actul  creaţiei  oamenilor  după  chipul 
lui  Dumnezeu.  Acest  chip  a  fost  întipărit  în  noi  şi  i  s-a  imprimat  „ca  pe  o  pecete 
frumuseţea  cea  mai  presus  de  lume”  de  către  Duhul  Sfânt.  Ereticii  pnevmatomahi 
vedeau  în  lucrarea  Duhului  nu  pe  Dumnezeu  însuşi,  ci  numai  un  slujitor  al  harului. 
Readucerea  omului  la  starea  iniţială  de  frumuseţe,  refacerea  chipului  întunecat  al 
Creatorului,  prin  Hristos  se  petrece  în  acelaşi  fel  în  care  odinioară  Dumnezeu  suflase 
peste  om  suflarea  Sa  de  viaţă.  Căci  Domnul  a  suflat  peste  Sfinţii  Săi  Apostoli, 
zicând:  „Luaţi  Duh  Sfanţ. . .”  ( loan  XX,  22).  Fiindcă  în  Hristos,  oamenii  devin  nişte 
făpturi  noi,  care  redobândesc  asemănarea  cu  Dumnezeu41. 

Lucrarea  Mântuitorului  are  rolul  de  a  face  să  locuiască  Duhul  Sfânt  în  chip 
real  în  sufletele  credincioşilor.  Căci  Duhul  preface  pe  oameni  „în  chipul  de  la  început”, 

35  Ibidem,  P.G.  75,  col.  1 1 08. 

36  Ibidem,  P.G.  75,  col.  1109. 

37  Pr.  Prof.  Dr.  Dumitru  Stăniloae,  note,  în  traducerea  din  colecţia  P.S.B.,  voi.  40,  nota 
427,  p.  299.S 

3*  Despre  Sfânta  Treime,  P.G.  75,  col.  1116. 

39  Ibidem,  P.G.  75,  col.  1117. 

40  Pr.  Prof.  Dr.  Dumitru  Stăniloae,  note,  în  traducerea  din  colecţia  P.S.B.,  voi.  40,  notă 
429,  p.  30 1. 

41  Despre  Sfânta  Treime,  P.G.  75,  col.  1088. 

îi  duce  la  „asemănarea  cu  Sine  prin  sfinţenie’'.  Opera  Duhului  înseamnă  readucerea 
oamenilor  la  „arhetipul  chipului,  care  este  pecetea  Tatălui”,  adică  Fiul  însuşi.  Iar 
„asemănarea  perfectă  şi  fiinţială  a  Fiului  este  Duhul”.  Lucrarea  de  remodelare  a 
oamenilor  prin  sfinţenie  înseamnă  devenirea  lor  chip  al  lui  Dumnezeu42. 

Dar  refacerea  chipului  lui  Dumnezeu  din  om,  pe  care  o  operează  Duhul  Sfanţ, 
nu  se  realizează  printr-un  har  slujitor,  ci  ea  ţine  de  firea  dumnezeiască.  Omul  va  fi 
modelat  „după  chipul  Duhului  Sfânt”,  după  chipul  lui  Dumnezeu,  prin  credinţă, 
sfinţenie,  fâcându-1  părtaş  dumnezeieştii  firi  (II Petru  1, 4).  De  dumnezeirea  Duhului 
şi  de  convingerea  că  HI  are  întreaga  fire  dumnezeiască  ţine  nădejdea  oamenilor  de 
a  fi  ei  înşişi  îndumnezeiţi,  de  a  deveni  „temple  ale  lui  Dumnezeu”47.  Sfântul  Chirii 
subliniază  sfinţenia  fiinţială  a  Sfântului  Duh,  fiindcă  „prin  El  şi  în  El  participă  cineva 
la  Dumnezeu  cel  Sfânt”.  Pnevmatomahii  vedeau  sfinţenia  Lui  ca  fiind  ceva  adăugat 
şi  spuneau  că  El  „infuzează  creaturilor  o  sfinţenie  care  nu  este  a  Lui”44. 

Cuvântul  Duhului  este  sfinţilor,  este  cuvântul  lui  Hristos,  ca  Unul  ce  grăieşte 
cele  ale  lui  Hristos,  ca  Unul  ce  are  aceeaşi  fire  cu  El  şi  aceeaşi  slavă.  Sfinţenia 
Duhului  nu  vine  din  participare,  „ci  prin  fire  şi  adevăr”45.  Duhul  Sfânt  este  El  însuşi 

A 

înţelepciunea,  căci  înţelepţeşte  pe  cele  care  sunt  capabile  de  aceasta.  Se  dăruieşte 
oamenilor  prin  împărtăşire,  prin  sălăşluire,  sfinţeşte  pe  om,  împlineşte  lucrarea 
dumnezeiască.  El  ştie  pe  cele  ale  lui  Dumnezeu  după  fire,  fiind  mai  presus  de  creaţie, 
deopotrivă  cu  Tatăl  şi  cu  Fiul46. 

Rolul  Duhului  Sfânt  în  mântuirea  oamenilor.  Desăvârşirea  firii  omeneşti, 
ţelul  vieţii  noastre,  este  pentru  Sfântul  Chirii  al  Alexandriei  legată  de  întipărirea  în 
noi  a  chipului  dumnezeiesc  prin  Duhul  Sfânt.  El  explică  totul  plecând  de  la  căderea 
în  păcat  a  primilor  oameni,  care  a  însemnat  îmbolnăvirea  firii  omeneşti.  Dacă  la 
început  Duhul  Sfânt  modela  această  fire  „după  chipul  dumnezeisc”,  ce  se  afla  întipărit 
în  ea  „ca  o  pecete”,  apoi  Duhul  s-a  despărţit  de  ea,  făcând  loc  stricăciunii.  Pentru 
Sfântul  Părinte,  mântuirea  înseamnă  readucerea  la  armonia  iniţială  a  existentei  celei 
căzute  „în  stricăciune,  în  falsitate  şi  în  urâţenie”.  Este  o  lucrare  de  restaurare  a 
chipului  celui  dumnezeiesc  întunecat  şi  aduce  îndreptarea  oamenilor.  Duhul  Sfânt 
nu  face  doar  să  susţină  existenţa  omului,  ci  şi  să  îl  aducă  spre  asemănarea  cu 
Dumnezeu.  Această  lucrare  devine  realizabilă  doar  dacă  El  este  deofiintă  cu 
Dumnezeu,  dacă  „a  provenit  din  Dumnezeu  şi  este  în  El  prin  fire”47.  Se  vorbeşte  şi 

42  Ihidem,  P.G.  75,  col  1089. 

47  Ibidem. 

44  Ibidem,  P.G.  75,  col.  1120. 

45  Ibidem,  P.G.  75,  col.  1121. 

46  Ibidem,  P.G.  75,  col.  1124. 

47  Ibidem.  P.G.  75,  col.  1113. 

despre  înfierea  noastră  prin  Duhul,  căci  El  ne  face  să  devenim  „fii  ai  lui  Dumnezeu", 
prin  participare  şi  după  har48. 

Libertatea  omului ,  dar  al  Duhului  Sfânt.  Prin  felul  cum  a  fost  creat  de 
Dumnezeu,  omul  a  primit  un  dar  de  mult  preţ,  anume  libertatea  sa.  Sfântul  Chirii  al 
Alexandriei  leagă  lucrarea  Sfântului  Duh  în  noi  tocmai  de  dobândirea  libertăţii.  Căci 
„acolo  unde  este  Duhul  Domnului,  trebuie  căutată  libertatea  ’,  fiindcă  El  are  firea 
dumnezeiască  liberă.  Prin  Duhul  Sfânt,  creaturile  şi  deci  şi  noi  oamenii,  dobândim 
slava  libertăţii  şi  părăsim  ceea  ce  Sfântul  Părinte  numeşte  „ruşinea  robiei”.  Duhul 
Sfânt  se  bucură  prin  firea  Sa  de  demnitatea  libertăţii,  care  este  mai  presus  de  creatură. 
De  aceea.  El  „dacă  se  află  în  slava  dumnezeirii  prin  fire,  nu  mai  slujeşte,  ci  ne 
împarte  mai  degrabă  nouă  înşine  libertatea  ca  un  bun  al  Lui  prin  fire”49. 

Creştinul  adevărat ,  un  ostaş  a!  lui  Hristos.  Vorbind  despre  armele  creştinului, 
acest  ostaş  al  lui  Hristos,  Sfântul  Părinte  compară  cingătoarea  cu  virtutea  râvnei  lui 
depline,  platoşa  cu  pavăza  virtuţii  dreptăţii  creştine,  credinţa  cu  un  coif  şi,  mai  puternică 
decât  toate,  ca  o  sabie  ascuţită  a  Duhului  Sfânt,  având  cuvântul  lui  Dumnezeu. 
Numai  astfel  purtând  aceste  arme,  creştinul  este  capabil  să  lupte  împotriva  nălucirilor 
pe  care  ereticii  vor  să  le  aducă  în  viaţa  lor50. 

împărţirea  harului  Sfântului  Duh.  Sfântul  Chirii  al  Alexandriei  împarte  harul 
în  har  pnevmatic  şi  somatic.  Pleacă  de  la  realitatea  împărţirii  omului  în  trup  sensibil 
şi  suflet  spiritual.  Vorbind  de  pildă  despre  Botezul  creştin,  el  spune:  „Prin  Sfântul 
Duh  se  sfinţeşte  sufletul  omului,  prin  apă  însă  trupul”51. 

Alte  lucrări  ale  Duhului  Sfânt  în  oameni.  Pentru  om,  adevărata  bogăţie 
este  sălăşluirea  într-însul  a  lui  Dumnezeu  însuşi,  „nu  primind  un  Duh  străin  şi  separat 
de  El  fiinţial,  ci  pe  Duhul  cel  din  El  şi  în  El  şi  propriu  Lui  şi  purtător  al  domniei  egale 
cu  a  Lui”52.  Duhul  Sfânt  are  puterea  de  a  îndrepta  pe  cei  care  au  păcătuit,  fiind 
Dumnezeu,  eliberează  de  neascultări  şi  osândă,  ca  unul  ce  este  Dumnezeu  după 
fire.  Cunoaşterea  lui  Dumnezeu  este  definită  de  Sfântul  Părinte  ca  fiind  actul 
cunoaşterii  Tatălui  şi  Dumnezeului  tuturor,  prin  Fiul,  în  Duhul53. 


48  Idem,  Că  Unul e  Hristos ,  P.G.  75,  col.  700A;  Drd.  Lucian  Turcescu,  Hrisîologia 
Sfântului  Chirii  al  Alexandriei ,  în  rev.  Studii  Teologice ,  seria  a  Il-a,  an  XLVI,  nr.  4-6/ 
1 994,  p.  57. 

4<i  Idem,  Despre  Sfânta  Treime,  P.G.  75,  col.  1 100. 

50  Ibidem,  P.G.  75,  col.  1076. 

51  Idem,  Comentar  la  loan  III ,  5,  PG.  73,  col.  244D  ;  Magistrand  D-tru  Popescu, 
Sfinţenia  după  Sfântul  Chirii  al  Alexandriei,  în  Ortodoxia ,  an  XIII,  nr.  2/1961,  p.  239 

Idem,  Despre  Sfânta  Treime,  P.G.  75,  col.  1093. 

53  Ibidem,  P.G.  75,  col.  1104. 

REVISTA  TEOLOGICĂ 


Concluzii.  Sfântul  Chirii  al  Alexandriei,  această  distinsă  personalitate  a 
creştinismului  primar,  a  răspuns  exigenţelor  teologice  din  secolele  1 V-V,  mai  ales  în 
domeniul  hristologiei  şi  pnevmatologiei.  învăţătura  sa  despre  Sfântul  Duh  este  în 

A 

consens  general  cu  Sfânta  Tradiţie  şi  Sfinţii  Părinţi.  In  lucrarea  „Despre  Sfânta  şi 
cea  deofiinţă  Treime”,  Sfântul  Părinte  îşi  propune  să  prezinte,  într-o  formă  afirmativă, 
tema  deofiinţimii  Fiului  cu  Tatăl  şi  a  deofiinţimii  Duhului  cu  celelalte  două  Persoane 
Treimice.  Se  urmăreşte  înţelegerea  sensului  adânc  al  mântuirii  oamenilor  prin 
lucrarea  Duhului  Sfânt,  Cel  deofiinţă  cu  Tatăl  şi  cu  Fiul. 

Sfanţul  Părinte,  în  contextul  patristic,  dă  prioritate  Tradiţiei  ca  mărturie.  FJ  s-a 
arătat  continuatorul  Tradiţiei  Bisericii,  al  Părinţilor  şi  scriitori  lor  anteriori  lui,  a  căror  mărturie 
o  aminteşte  în  sprijinul  învăţăturii  sale.  Dintre  aceştia  enumerăm  pe:  Didim  cel  Orb, 

Sfântul  Atanasie  cel  Mare,  Sfântul  Chirii  al  Ierusalimului,  Sfântul  Ambrozie  al  Milanului, 

/ 

Sfântul  Vasile  cel  Mare,  Sfântul  Grigorie  al  Nissei  şi  Sfântul  Grigorie  Teologul. 

In  ce  priveşte  atitudinea  Sfântului  Chirii  al  Alexandriei  faţă  de  eretici  în  general 
şi  de  pnevmatomahi  în  special,  trebuie  remarcat  că  pentru  el,  apărarea  adevăratei 
învăţături  a  constituit  o  preocupare  permanentă  şi  a  ocupat  un  loc  de  frunte  în  ansamblul 
întregii  sale  activităţi  pastorale  şi  teologice.  Ducând  pe  calea  pierzaniei  pe  creştinii  ce 
au  conştiinţa  mai  slabă,  ereticii  păcătuiesc  în  primul  rând  împotriva  lui  Hristos.  Se  face 
o  împărţire  a  acestei  categorii  de  eretici  antitrinitari,  care  închid  pe  Duhul  Sfânt  în 
limitele  înguste  ale  creaţiei,  vorbind  despre  un  intermediar,  ce  nu  este  după  fire  nici 
Dumnezeu,  dar  nici  creatură.  în  încercarea  lor  de  a-şi  justifica  învăţătura  greşită, 
ereticii  tâlcuiau  tendenţios  unele  versete  din  Sfânta  Scriptură  a  Vechiului  Testament. 

Dintre  atributele  divine,  Sfântul  Chirii  al  Alexandriei  vorbeşte  despre 
nestricăciunea,  despre  veşnicia  şi  despre  neschimbabilitatea  firii  dumnezeieşti,  despre 
egalitatea  Duhului  cu  Tatăl  şi  cu  Fiul,  sau  despre  atotştiinţă.  Se  subliniază  terminologia 
trinitară  cu  precizie.  Firea  Duhului  este  aceeaşi  cu  a  Tatălui  şi  a  Fiului,  este  negrăită. 
Fiecare  ipostas  divin  are  întreagă  într-Insul  firea  dumnezeiască,  dar  şi  însuşirile 
specifice  lui.  învăţătura  Sfântului  Chirii  al  Alexandriei  este  cea  a  Bisericii  creştine 
ortodoxe  de  totdeauna,  prezentând  firea  divină  una  şi  simplă,  dar  şi  cele  Trei  Ipostasuri. 
Pe  de  o  parte,  avem  deci  simplitate,  bogăţie  nesfârşită  şi  unitate  în  fiinţă,  iar  pe  de 
alta,  deosebirea  ipostasuri  lor.  Faptul  că  Duhul  are  puterea  îndumnezeitoare  arată  că 
El  nu  este  creat.  îndumnezeind  pe  oameni  după  har,  Duhul  este  mai  înalt  decât  toate 
creaturile.  O  altă  distincţie  este  aceea  dintre  purcederea  Duhului  din  Tatăl  şi  dăruirea 
Lui  către  făpturi  de  Fiul.  Duhul  Sfânt  este  împreună-numărat  cu  Tatăl  şi  cu  Fiul. 
Lucrările  Duhului  sunt  dovada  dumnezeirii  Sale. 


Se  vorbeşte  şi  despre  rolul  Duhului  Sfânt  în  mântuirea  oamenilor.  Desăvârşirea 
firii  omeneşti,  ţelul  vieţii  noastre,  este  legată  de  întipărirea  în  noi  a  chipului 
dumnezeiesc  prin  Duhul  Sfânt,  prin  Care  devenim  „fii  ai  lui  Dumnezeu”,  prin 

participare  şi  după  har.  Sfântul  Părinte  leagă  lucrarea  Sfântului  Duh  în  noi  de 

dobândirea  libertăţii.  Vorbind  despre  armele  creştinului,  acest  ostaş  al  lui  Hristos, 

* 

compară  cuvântul  lui  Dumnezeu  cu  Duhul.  împarte  harul  în  har  pnevmatic  şi  somatic. 
Există  şi  alte  lucrări  ale  Duhului  Sfânt  în  oameni. 

Pr.  Lector  Dr.  Constantin  Băjău 
Facultatea  de  Teologie  Ortodoxă  Craiova 


Abstract:  The  article  reviews  St  Cyril  of  Alexandria  s  general  doctrine 
ahout  the  Holy  Spirit  in  order  to  establish  his  consensus  with  other  previous 
Eastern  theologians  like  Dydim  the  Blind,  Basil  the  Great ,  Ambrose  of  Milan, 
Gregory  of  Nyssa,  and  Gregory  of  Nazianz.  In  his  writing  „ About  the  Holy 
and  Consubstanţial  Trinity  ”,  the  main  theme  is  to  argue  the  consubstantiality 
of  the  Son  and  the  Father  and  the  consubstantiality  of  the  Holy  Spirit  with  the 
Son  and  the  Father,  which  he  dealt  with  in  pursuing  the  understanding  of  the 
profound  sense  of  human  s  salvation  through  the  Spirit  s  work.  For  him,  the 
completion  of  human  nature,  the  very  aim  of  our  life,  is  realized  by  imprinting 
in  our  own  nature  the  Gods  image  through  Holy  Spirit ,  by  which  we  become 
„  Sons  of  God'\  Regarding  the  attitude  of  St  Cyril  of  Alexandria  towards 
heretics ,  and  especially  the  pneumatomachoi ,  one  must  notice  that  for  him  the 
protection  of  the  Orthodox  teaching  meant  an  incessant  preoccupation. 


98 


EVALUAREA  ORTODOXĂ  A  ÎNVĂŢĂTURII 
MELENARISTE  ŞI  A  CAUZELOR  CARE  AU  GENERAT-O* 


1.  Abateri  doctrinare. 

în  pomenirea,  aducerea-aminte  sau  anamneza  pe  care  preotul  o  face  la  Sfânta 
Liturghie,  după  rostirea  cuvintelor  de  instituire  a  Tainei  Euharistiei  („Aceasta  să 
faceţi  întru  pomenirea  Mea!”),  se  include  şi  „cea  de-a  Doua  şi  slăvită  Venire”. 
Evenimentul  este  afirmat  şi  în  Simbolul  de  Credinţă  din  381:  „şi  iarăşi  va  să  vină  cu 
slavă,  să  judece  viii  şi  morţii,  a  cărui  împărăţie  nu  va  avea  sfârşit”. 

La  Sfanta  Liturghie,  credincioşii  se  roagă  pentru  „răspuns  bun  la  Dreapta 
Judecată  a  lui  Hristos”.  Or,  a  Doua  Venire,  întoarcerea  lui  lisus  Hristos,  îmbrăcat 
în  umanitatea  Lui  înviată  şi  glorificată  la  înălţarea  la  cer,  nu  este  o  speculaţie  sau  un 
mit.  El  va  veni  din  nou,  va  veni  în  curând  (Matei  XXV,  31-46),  dar  nimeni  nu  poate 
preciza  venirea  Sa(I  Tesaloniceni  ÎV  şi  V).  Evangheliile  amintesc  de  semne  discrete 
ale  venirii  Sale  şi  ale  sfârşitului  veacului  (Matei  XXIV,  3-35;Luca  XXI,  7-36).  dar 
nu  cuprind  calcule  despre  timpul,  despre  ziua  în  care  vine  Domnul  (Matei  XXIV, 
36,  42),  despre  începutul  şi  sfârşitul  „mileniului”  care  precede  judecata  finală  (I 
Tesaloniceni  V,l-5),  despre  momentul  exact  al  restabilirii  împărăţiei1. 

Hiliaştii  grupează,  însă,  desfăşurarea  evenimentelor  de  la  sfârşitul  lumii  în 
trei  etape;  în  prima  etapă,  ar  avea  loc  învierea  drepţilor,  a  Doua  Venire  a  lui 
lisus  Hristos,  înălţarea  drepţilor  la  cer,  nimicirea  nelegiuiţilor  şi  legarea  satanei-. 
A  doua  etapă  ar  cuprinde  judecarea  nelegiuiţilor  de  către  Sfinţi.  După  unii 
milenarişti,  acest  fapt  s-ar  produce  nu  pe  pământ,  ci  în  cer,  deoarece  pământul 
va  fi  pustiit.  La  sfârşitul  celor  1 000  de  ani,  ar  avea  loc  coborârea  Ierusalimului 
Sfânt,  dezlegarea  satanei,  aducerea  nelegiuiţilor  în  faţa  lui  Dumnezeu,  nimicirea 
păcatului  şi  înnoirea  pământului. 

‘  Lucrare  alcătuită  în  cadrul  pregătirii  pentru  doctorat,  sub  îndrumarea  Pr.  Prof.  Dr.  Nicolae 
Achimescu,  care  a  dat  şi  avizul  pentru  publicare. 

1.  Pr  Prof.  I.  Bria,  Comentariu  la  Catehismul  Ortodox ,  Editura  „Oastea  Domnului”.  Sibiu, 
2000,  p.  113. 

2.  N.  Stânescu,  Hiliasmul şi  incoherenţele  lui ,  în  Rev.  „Ortodoxia1',  an  IX(  1957).  p.  246 

Primul  eveniment  ar  fi,  deci,  „învierea  celor  drepţi”  sau  „prima  înviere”, 
deosebindu-se  de  „învierea  păcătoşilor”  sau  „a  doua  înviere”,  care  va  avea  loc  Ia 
sfârşitul  mileniului,  când  va  fi  şi  judecata  din  urmă.  Prin  urmare,  învierea  drepţilor  şi 
cea  a  păcătoşilor  nu  vor  avea  loc  în  acelaşi  timp,  ci  separat,  la  un  interval  de  1 000 
de  ani3.  La  a  doua  venire,  în  mărire,  a  Domnului  Hristos  va  avea  loc  învierea  celor 
drepţi  pentru  a  primi  viaţa  veşnică,  iar  după  1 000  ani,  învierea  celor  nelegiuiţi,  pentru 
a  primi  osânda  veşnică,  adică  moartea  cea  de  a  doua4. 

Eroarea  despre  „prima  înviere”,  ca  şi  cea  despre  „a  doua  înviere”  este  dedusă 
de  milenarişti  (hiliaşti)  din  Apocalipsă  (XX,  4-5).  Citind  în  acelaşi  capitol  versetele 
6  şi  14,  în  care  se  vorbeşte  şi  de  „a  doua  moarte”,  înţelegem  că  trebuie  să  fie  şi  o 
„primă  moarte”.  Biserica  noastră  foloseşte  aceste  două  formule  în  sensuri  cu  totul 
deosebite  de  ale  milenariştilor.  In  sprijinul  acestei  învăţături,  milenariştii  aduc  textele 
eshatologice  din  epistolele  Sf.  Apostol  Pavel,  „pentru  că  însuşi  Domnul,  întru 
poruncă,  la  glasului  arhanghelului  şi  întru  trâmbiţa  lui  Dumnezeu,  Se  va  pogorî  din 
cer,  şi  cei  morţi  întru  Hristos  vor  învia  întâi”  (I  Tesaloniceni  IV,  1 6)  şi  „...  fiecare  în 
rândul  cetei  sale:  Hristos  începătură,  apoi  cei  ai  lui  Hristos,  la  venirea  Lui"  (I  Corinteni 
XV,  23),  unde  el  vorbeşte  despre  învierea  morţilor.  Din  primul  text  înţelegem  că 
„cei  morţi  întru  Hristos”  vor  învia  „întâi”,  după  care  va  avea  loc  prefacerea  celor 
vii  (v.  XVII);  această  deosebire  în  timp,  între  învierea  celor  drepţi  şi  cea  generală, 
nu  trebuie  dusă  prea  departe,  căci  nu  sunt  două  învieri,  ci  una  singură. 

Aici  se  vorbeşte,  deci,  după  rânduială,  iar  nu  după  timp.  Această  rânduială 
este  păstrată  pretutindeni:  întâi  se  vor  scula  morţii  şi  apoi  urmează  prefacerea 
celor  vii  (conform  I  Corinteni  XV,  51-52):  „iată,  taină  vă  spun  vouă:  nu  toţi  vom 
muri,  dar  toţi  ne  vom  schimba  deodată,  într-o  clipeală  de  ochi  la  trâmbiţa  cea  de 
apoi.  Căci  trâmbiţa  va  suna  şi  morţii  vor  învia  nestricăcioşi,  iar  noi  ne  vom  schimba”5. 

Din  al  doilea  text  înţelegem  că,  la  învierea  cea  din  urmă,  planul  divin  de  mântuire 
a  lumii  va  fi  desăvârşit  prin  Hristos.  Atunci  toată  creştinătatea  va  alcătui  o  singură 
ceată:  Biserica  triumfătoare,  iar  Fiul,  ca  Mesia,  o  va  prezenta  Tatălui:  „  şi  ca  s-o 
înfăţişeze  Sieşi,  Biserică  slăvită,  neavând  pată  sau  zbârcitură  sau  altceva  de  acest 

A 

fel...  ”  (Efeseni  V,  27),  inaugurând  împărăţia  cea  veşnică  în  care  Dumnezeu,  cel  în 
Treime,  va  fi  lăudat  în  veci6. 

3.  P.  Paulini,  Sfârşitul  lumii  după  ipotezele  ştiinţei  moderne  şi  in  lumina  profeţiilor  biblice , 
Bucureşti,  1946,  pp.  81-96. 

4.  Adventiştii  de  ziua  a  şaptea  cred...  O  expunere  biblică  a  celor  27  de  puncte  fundamentale  de 
doctrină ,  Casa  de  Editură  „Cuvântul  Evangheliei",  Bucureşti,  1993,  pp.  506-549:  vezi  şi  Statutul  de 
organizare  al  cultului  creştin  adventist  de  ziua  a  şaptea  din  România ,  publicat  în  „Monitorul  Oficial’' 
(Partea  l-a).  Bucureşti  1946,  art.  VI  şi  Statutul  de  organizare  din  1950. 

5.  Magistr.  D.  Vasilescu,  Originea  şi  aspectele  milenarismului  din  punct  de  vedere  dogmatic  în 
primele  două  veacuri  creştine ,  în  rev.  „Studii  Teologice",  seria  a  Ii-a,  anul  XVI,  nr.  5-6,  mai-iun.. 
Bucureşti,  1 964,  pp.  342  ş.u. 

6.  Petru  Rovenţa,  Explicarea  Epistolei  I  Tesaloniceni ,  Bucureşti,  1937,  p.  116. 

Pentru  ortodocşi,  „învierea  cea  dintâi”  este  o  înviere  la  o  nouă  viaţă  prin 
credinţa  creştină  sau  prin  Botez  (Ioan  III,  5),  adică  botezarea  oamenilor  şi  intrarea 
lor  în  viaţa  creştină  prin  care  îşi  pregătesc  fericirea  de  veci.  Această  pregătire 
începe  cu  îndreptarea  (purificarea)  prin  Botez  şi  se  încheie  cu  trecerea  sufletului 
din  viaţa  prezentă  în  cea  viitoare,  în  Biserica  triumfătoare.  „învierea  a  doua”  nu 
este  alta  decât  învierea  comună,  universală  a  trupurilor  morţilor,  atât  a  celor  sfinţi, 
cât  şi  a  celor  păcătoşi,  pentru  judecata  universală7. 

Admiţând  cele  două  învieri,  pentru  cele  două  categorii,  de  drepţi  şi  de  păcătoşi, 
în  mod  inevitabil  deducem  că  hiliaştii  pretindeau  că  sunt  şi  douăparusii  ale  Domnului: 
una  la  începutul  mileniului  şi  alta  la  sfârşitul  lui,  urmate  de  câte  o  judecată  pe  care 
Hristos  o  va  face  mai  întâi  drepţilor  şi  apoi  păcătoşilor.  Prin  interpretarea  falsă  a 
unui  text  din  Epistola  către  Evrei,  afirmau  că  la  începutul  celor  o  mie  de  ani,  Domnul 
se  va  arăta  a  doua  oară  ca  să  aducă  mântuirea  celor  ce-L  aşteaptă.  La  finele 
acestui  mileniu,  după  ce  se  va  termina  lucrarea  de  judecată,  Hristos  va  dezbrăca 
haina  de  Suprem  Judecător  şi  se  va  arăta  ca  împărat,  împreună  cu  toţi  sfinţii  Săi  şi 
atunci  vor  învia  nedrepţii  din  mormintele  lor8.  învăţătura  milenariştilor,  potrivit  căreia 
vor  fi  două  veniri  ale  Mântuitorului  şi  două  judecăţi  publice,  este  cu  totul  străină 
Bisericii  Ortodoxe.  Această  învăţătură  este  împotriva  adevărurilor  revelate  ale 
Bisericii,  potrivit  cărora  lisus  Hristos  va  veni  o  singură  dată,  ca  să  judece  atât  pe 
drepţi  cât  şi  pe  păcătoşi,  la  vremea  cunoscută  numai  de  Dumnezeu. 

Mântuitorul  a  avut  o  învăţătură  limpede  privitoare  la  venirea  Lui  pentru 
Judecata  din  urmă:  „nu  vă  miraţi  de  aceasta;  că  vine  ceasul  în  care  toţi  cei  din 
morminte  vor  auzi  glasul  Lui  şi  vor  ieşi  cei  ce  au  făcut  cele  bune,  spre  învierea 
vieţii,  iar  cei  ce  au  făcut  cele  rele,  spre  învierea  osândirii”  (loan  V,  28-29).  Un 
singur  glas  se  va  auzi  şi  atunci  se  vor  scula  atât  drepţii  cât  şi  păcătoşii.  Acest 
adevăr  l-a  înfăţişat  Mântuitorul,  nu  o  dată,  ci  de  mai  multe  ori,  în  diferite  pilde, 
spunând  că  va  fi  un  singur  „seceriş”  şi  pentru  „grâu”  şi  pentru  „neghină”  (Matei 
XIII,  30;  41-43).  O  singură  dată  va  veni  Mirele  pentru  toate  fecioarele  (Matei 
XXV,  1-13);  o  singură  dată  va  veni  Stăpânul,  ca  să  ceară  socoteală  tuturor  lucrătorilor 
din  via  Sa  (Matei  XXI,  33-41);  în  acelaşi  timp,  va  cere  socoteală  tuturor  despre 
talanţii  pe  care  i-a  încredinţat  (Matei  XXV,  14-30;  XVIII,  23,  35),  iar  asupra 
adevărului  judecăţii  particulare  Apostolul  Pavel  zice:  „şi  precum  este  rânduit 
oamenilor  o  data  să  moară,  iar  după  aceea  să  fte  judecata,  tot  aşa  şi  Hristos,  după 
ce  a  fost  adus  odată  jertfă,  ca  să  ridice  păcatele  multora,  a  doua  oară  fără  de  păcat 
Se  va  arăta  celor  ce  cu  stăruinţă  II  aşteaptă  spre  mântuire”  (Evrei  IX,  27~28)g. 


?.  Teologia  Dogmatică  şi  Simbolică ,  editată  de  un  colectiv  de  profesori  de  la  Institutele  Teologice, 
voi.  II,  Bucureşti,  1958,  p.  996. 

8.  Gr.  Comşa,  Cheia  sectelor  religioase  din  România ,  Arad,  1 930,  p.  1 00. 

9.  Pr.  P.  Deheleanu,  Manual  de  Sectologie ,  Arad.  Diecezana,  1948.  pp.  496-497 

Prin  „moartea  cea  dintâi”  înţelegem  moartea  care  intervine  atunci  când 
sufletul  se  desparte  de  trup.  „Moartea  a  doua”  va  fi  aceea  când  sufletul,  împreună 
cu  trupul  va  trebui  să  sufere  în  viaţa  de  dincolo  de  mormânt  chinurile  de  veci. 
Prin  dezlegarea  satanei  despre  care  vorbesc  versetele  7-9  din  cel  de-al  XX-lea 
capitol  al  cărţii  Apocalipsa  înţelegem  că  el  va  recăpăta  puterea  pierdută  înainte 
de  sfârşitul  lumii,  dar  numai  pentru  un  timp  foarte  scurt,  iar  Gog  şi  Magog  sunt 
„reprezentanţii  biruinţei  lui  Dumnezeu”,  neştiind  despre  ei  decât  cele  expuse  în 
cartea  Facerii  X,  2,  şi  anume  că  fiii  lui  lafet  au  fost:  Gomer,  Magog,  Madai, 
lavan,  Tubal,  Meşeh  şi  Tiras10. 

Dat  fiind  faptul  că  erezia  milenaristă  are  drept  suport  cartea  Apocalipsei, 
care  aparţine  genului  profetic,  greu  de  înţeles,  se  cuvine  a  spune  că  cea  mai  bună 
interpretare  a  mileniului  Apocalipsei  este  aceea  care  înţelege  prin  cei  „o  mie  de 
ani”  o  epocă  nelimitată;  prin  „împărăţia  lui  Hristos  şi  a  Sfinţilor  Săi  pe  pământ”,  o 
stare  de  fericire  şi  binecuvântare  spirituală;  prin  „legarea  diavolului”,  o  limitare 
relativă  a  puterii  satanice  din  lume;  prin  „învierea  cea  dintâi”,  renaşterea  creştină 
prin  har,  credinţă  şi  fapte  bune;  prin  „moartea  cea  de-a  doua”,  condamnarea 
păcătoşilor  la  chinurile  iadului  cu  prilejul  judecăţii  universale;  prin  „dezlegarea  lui 
satan  după  trecerea  celor  o  mie  de  ani”,  ultimele  încercări  ale  diavolului  de  a  îndepărta 
pe  credincioşi  de  Hristos  (cf.  II  Tesaloniceni  II,  1-12);  prin  „împărăţia  de  o  mie  de 
ani”,  toată  epoca  de  la  întrupare  la  Parusia  Domnului". 

Vom  mai  arăta  în  încheierea  acestui  subpunct  că  erezia  hiliastă  (milenaristă) 
a  îmbrăcat  două  forme:  una  vulgară  şi  una  spirituală.  Prima  are  în  vedere  restabilirea 
de  către  Mesia  pe  pământ  a  Ierusalimului  celui  nou,  în  toată  măreţia  lui  de  odinioară. 
Acesta  stăpânind  împreună  cu  drepţii  înviaţi,  timp  de  o  mie  de  ani,  împărtăşindu-se 
din  toate  plăcerile  senzuale,  până  la  desfrâu.  Totodată,  cultul  mozaic  ar  urma  să  fie 
restabilit  în  toată  splendoarea  lui  de  mai  înainte. 

Potrivit  învăţăturii  creştine,  e  de  neacceptat  o  astfel  de  concepţie,  în  baza 
căreia  lisus  Hristos  va  întemeia  pe  pământ  o  împărăţie  de  libertinaj,  unde  „cei 
aleşi”  ar  mai  putea  încă  o  dată  să  guste  dintr-o  viaţă  imorală,  înainte  de  intrarea  lor 
solemnă  şi  definitivă  în  împărăţia  cerului. 

în  plus,  ideea  de  restabilire  a  mozaismului  nu  este  deloc  creştină,  deoarece, 
după  creştini,  Legea  lui  Moise  a  avut  nu  numai  un  caracter  pregătitor.  Prin  venirea 
lui  Hristos,  Legea  ceremonială  a  Vechiului  Testament  a  încetat  pentru  totdeauna, 
fiind  depăşită  de  legea  iubirii  pe  care  El  a  instituit-o. 

A  doua  formă,  cea  spirituală  sau  moderată  a  milenarismului,  susţinea  că,  în 
timpul  mileniului,  drepţii  se  vor  bucura  în  cer,  în  prezenţa  Iui  lisus  Hristos.  întrucât 

10.  Studiul  Vechiului  Testament ,  editat  de  un  grup  de  profesori  de  la  Institutele  Teologice, 
Bucureşti,  1955,  p.  148. 

1 1 .  Diac.  Prof.  N.  N  icolaescu,  Introducere  în  exegeza  Noului  Testament,  Bucureşti,  1 955,  p.  11 76. 

se  presupunea  că  ei  ar  duce  o  viaţă  cerească,  ar  părea  că  merită  acest  apelativ  de 
„hiliasni  spiritual”.  Ei  nu  vorbeau  despre  o  viaţă  după  trup,  care  s-ar  petrece  în 
timpul  mileniului,  dar  învăţau  că  ea  ar  forma  specificul  vieţii  creştine,  care  va  începe 
la  sfârşitul  împărăţiei  de  o  mie  de  ani,  după  nimicirea  păcătoşilor.  Deşi,  după  învăţătura 
lor,  numai  cei  aleşi  vor  gusta  bunuri,  din  punct  de  vedere  moral  permise,  adică 
bunuri  spirituale,  totuşi  realitatea  e  alta. 

Ca  şi  milenariştii  de  factură  vulgară,  şi  ei  îşi  întemeiază  învăţătura  pe  aceleaşi 
texte  scripturistice  şi  pe  aceeaşi  pericopădin  Apocalipsa  Sf.  loan  Teologul  (XX, 
1-10).  Falsa  lor  învăţătură  se  vădeşte  de  la  început,  deoarece,  pe  de  o  parte, 
vorbeau  de  schimbarea  celor  drepţi  în  corpuri  nemuritoare,  spirituale,  iar  pe  de 
altă  parte,  vorbeau  de  bogăţiile  şi  comorile  poporului  lui  Dumnezeu,  care  trăieşte 
în  pace  şi  prosperitate.  Prin  urmare,  nădăjduiau  că  se  vor  bucura  de  o  deosebită 
bunăstare  materială12. 

O  altă  contradicţie  este  aceea  că  la  început  vorbesc  de  „fiii  învierii”,  iar  mai 
apoi,  susţin  că  drepţii  aceştia  se  vor  înmulţi,  vor  creşte,  vor  îmbătrâni,  vor  fi  drepţi, 
dar  totuşi  printre  ei  se  vor  găsi  şi  păcătoşi,  nu  vor  cunoaşte  moartea,  dar  vor  trăi 
câteva  sute  de  ani,  deci  nu  în  veşnicie  şi  nici  cel  puţin  o  mie  de  ani. 

Mântuitorul  lisus  Hristos  condamnă  o  asemenea  concepţie,  zicând:  „că  la 
înviere  nici  nu  se  însoară  nici  nu  se  mărită,  ci  sunt  ca  îngerii  lui  Dumnezeu  în  cer” 
(Matei  XXII,  30),  iar  Sf.  Apostol  Pavel  spune:  „împărăţia  lui  Dumnezeu  nu  este 
mâncare  şi  băutură,  ci  dragoste  şi  pace  şi  bucurie  în  Duhul  Sfânt”  (Romani  XIV, 
1 7),  sau  „...  carnea  şi  sângele  nu  pot  să  moştenească  împărăţia  lui  Dumnezeu,  nici 
stricăciunea  nu  moşteneşte  nestricăciunea”  (I  Corinteni  XV,  50). 

Nici  Sfânta  Scriptură  şi  nici  Sfinţii  Părinţi  nu  ne  învaţă  nimic  despre  o  împărăţie 
milenară  a  lui  lisus  Hristos  cu  drepţii,  ci  chiar  şi  atunci  când  ne  asigură  că  „tot  cel 
ce  va  lăsa  casa  sau  pe  fraţi  sau  pe  surori  sau  pe  tată  sau  pe  mamă...  pentru  numele 
Meu,  însutit  va  lua  şi  viaţa  de  veci  va  moşteni”  (Matei  XIX,  29),  se  referă  tot  la 
bunurile  spirituale  pentru  cei  ce  se  ostenesc  în  numele  Său. 

Pentru  adevăraţii  creştini,  împărăţia  lui  Dumnezeu  în  lume  este  Biserica 
întemeiată  de  lisus  Hristos,  ai  cărei  credincioşi  sunt  strâns  legaţi  prin  dragostea  şi 
credinţa  în  mesianitatea  şi  dumnezeirea  întemeietorului  ei. 

2.  Cărţile  apocrife  şi  interpretările  eshatologice  eronate  ale  unor 
versete  din  Biblie,  surse  pentru  calculele  milenariste. 


2.1.  Profeţii  exil ici. 

începuturile  milenarismului  sau  hiliasmului  se  leagă  de  nădejdile  lui  Israel  în 
împărăţia  pământească  a  lui  Mesia.  Ceea  ce  i-a  determinat,  însă,  să  aştepte  un 


1 2.  J.  T.  Rutherford,  Domnia  păcii,  speranţa  lumii,  trad.  din  lb.  franceză,  Ed.  Societe  des  Bibles 
et  des  Tracts,  Brookiyn,  Pari s-Bruxel Ies  (fără  an  de  apariţie),  p.  1 7. 

liberator  politic,  care  va  întemeia  o  împărăţie  pământească,  unde  cu  poporul  cel 
ales  va  domni  peste  păgâni  şi  duşmanii  lor,  a  fost,  fără  îndoială,  situaţia  politică  şi 
socială  în  care  s-a  găsit  iudaismul  după  repetate  captivităţi  şi  după  cucerirea  romană. 
Lipsit  de  ţară  proprie  şi  de  independenţă,  cu  teritoriul  călcat  de  păgâni,  cu  Templul 
profanat,  cu  mândria  sa  religioasă  de  „popor  ales”,  se  găsea  acum  într-o  stare  de 
frământări,  dar  cu  nădejdi  în  viitor.  Cu  toate  nenorocirile  pe  care  le  anunţă  profeţii 
că  se  vor  abate  asupra  lui  Israel,  poporul  este  încă  departe  de  a  considera  relaţia  lui 
Iahve  cu  poporul  Său  ca  fiind  ruptă  definitiv. 

Cu  toate  că  pedeapsa  era  inevitabilă  pentru  abaterile  de  la  credinţa  adevărată, 
Iahve  nu  şi-a  întors  încă  „sufletul  său  de  la  Ierusalim”  (Ieremia  VI,  8).  Pedepsele 
trimise  de  Iahve  au  avut  un  caracter  şi  un  scop  instructiv-pedagogic.  Pentru  a 
putea  fi  salvat,  „Ierusalimul  trebuia  mai  întâi  să-şi  curăţească  inima  de  rău” 
(Ieremia  IV,  14)'\ 

Din  starea  aceasta  a  iudaismului  distingem,  de  la  început,  două  genuri  de 
propovăduiri  mesianice:  unul  în  sens  larg,  după  care  milenarismul  este  aşteptarea 
lui  Dumnezeu  pe  pământ  la  sfârşitul  veacurilor,  şi  altul  în  sens  strict,  potrivit 
căruia  va  veni  un  stăpânitor  politic,  care  va  guverna  lumea  în  calitate  de  locţiitor 
vizibil  al  lui  Dumnezeu. 

Deşi  nici  una  din  profeţiile  Vechiului  Testament  nu  se  aplică  la  unul  din  aceste 
sensuri,  totuşi,  speranţa  generală  că  Iahve  trebuie  să  vină  pentru  a  stăpâni  efectiv 
popoarele,  cuprinde  începutul  ideii  unui  mijlocitor,  a  unui  reprezentant  uman.  Proorocii 
înşişi  profetizau  continuu,  venirea  Iui  Mesia,  care  avea  să  coincidă  cu  începutul 
unei  ere  de  prosperitate  şi  fericire  pentru  Israelul  regenerat.  Ca  urmare  a  acestui 
fapt,  autorii  Apocalipselor  apocrife  începuseră  să  descrie,  în  culorile  cele  mai 
pastelate,  fericirea  drepţilor,  în  timpul  domniei  lui  Mesia14 

Apocalipsele  sunt  cele  care  ne  dau  mărturie  despre  modul  în  care  iudeii 
au  întreţinut  speranţa  mesianică,  înainte  şi  după  venirea  lui  Hristos.  Cauzele 
nu  sunt  altele,  decât  persecuţiile  poporului  iudeu  în  timpul  lui  Antioh  Epifaniu 
(175-164  î.Hr.),  ocuparea  Ierusalimului  de  Pompei  (63  î.Hr.),  nimicirea 
Oraşului  Sfânt  de  Titus  în  anul  70  d.Hr.,  stări,  desigur,  destul  de  grele  pentru 
credincioşii  israeliţi,  cărora  nu  le  mai  rămăsese  decât  singura  mângâiere  în 
împărăţia  terestră  a  lui  Mesia15. 

Dintre  Apocalipsele  apocrife  care  vorbesc  despre  această  învăţătură  a 
milenarismului,  menţionăm  mai  întâi  Cartea  Jubileelor,  Mica  Geneză  sau  Apocalipsul 
lui  Moise,  scrisă  la  sfârşitul  veacului  al  Ii-lea  î.Hr.,  care  anunţă  un  timp  când  oamenii 

1 3.  Drd.  Petru  Semen,  Sensul  expresiei  „  lom-lahve  ”  -  „Ziua  Domnului "  la  profeţii  Vechiului 
Testament ;  în  rev.  „Studii  Teologice”,  seria  a  Il-a,  anul  XXX,  nr.  1-2,  ian-feb..  Bucureşti.  1978,  p.  1 54. 

14.  G.  Bardy,  Millenarisme ,  art.  în  „Dict.de  Theol.Cath.**,  t.  X,  2,  col.  1760. 

15.  L.  Dennefeld,  Messianisme ,  art.  în  „Dict.  De  Theol.  Cath.’\  t.  X,  2,  1928.  cf.  col.  361-362, 
369;  1405;  1511. 

vor  trăi  mai  mulţi  ani  decât  trăiau  mai  înainte:  „venirea  acestei  epoci  se  apropie, 

A 

fiind  hotărâtă  mai  dinainte  pentru  a  se  împlini  după  săptămâni  şi  jubilee.  In  această 
vreme,  fiii  vor  începe  căutarea  legilor  şi  reîntoarcerea  la  căile  dreptăţii.  Zilele  lui 
vor  spori  din  generaţie  în  generaţie,  până  când  se  vor  apropia  de  o  mie  de  ani, 
atingând  astfel  o  cifră  mai  ridicată  decât  cea  de  mai  înainte.  Toţi  vor  fi  ca  nişte 
copii  şi  oameni  tineri.  Vor  trăi  în  pace  şi  bucurie  şi  nu  va  mai  exista  nici  un  rău...” 
(XXXIII,  24-3 1)16. 

Amănunte  asupra  soartei  fericite  a  celor  „aleşi”,  care  vortrăi  atunci  cu  Domnul 
duhurilor,  ne  înfăţişează  şi  Parabolele  lui  Enoh  (XLI-XL1I).  Autorul  scrierii  apocrife 
atribuită  lui  Enoh,  care  este  anterioară  anului  170  î.Hr.,  crede  că  fericirea  adusă 
iudeilor  prin  venirea  lui  Mesia,  va  fi  gustată  pe  pământ  vreme  îndelungată  şi  va  fi 
inaugurată  printr-o  judecată  (XVill-XXXVI). 

într-o  altă  scriere  apocrifă,  „Testamentul  celor  doisprezece  patriarhi”,  se 
vorbeşte,  de  asemenea,  despre  era  de  aur  pentru  „poporul  ales”,  care  se  va  înfiinţa 
cu  învierea  morţilor.  Domnul  se  va  face  cunoscut  tuturor  şi  va  face  dreptate  şi 
judecată  pe  pământ  pentru  mulţi  ani.  Apoi,  Cartea  a  IV-a  a  lui  Ezdra  înfăţişează 
împărăţia  mesianică  aşteptată  de  iudei  ca  pe  o  pregătire  pământească  a  fericirii 
cereşti,  care  se  va  încheia  cu  învierea  generală  şi  judecata  din  urmă i7. 

Tot  cu  privire  la  venirea  lui  Mesia  cel  adevărat  şi  împărăţia  Sa,  „care  nu-i  din 
lumea  aceasta”  (loan  XVIII,  36),  alţi  rabini  iudei  preferă  un  timp  de  1000  de  ani  în 
raport  cu  săptămâna  creaţiei.  Cele  şase  zile,  timpul  când  Dumnezeu  a  creat  lumea, 
ar  corespunde  cu  şase  mii  de  ani,  cu  care  se  prelungeşte  istoria  omenirii,  timp  când 
drepţii  se  vor  bucura  în  aşteptarea  ultimei  judecăţi.  Dintre  aceşti  rabini  amintim  pe 
Rabi  lehuda  (mort  la  2 1 7  î.Hr.)  şi  Rabi  Akiba  (mort  la  1 35  î.Hr.).  Rabi  Eliazar,  care 
trăieşte  spre  sfârşitul  veacului  apostolic,  scrie  că  împărăţia  mesianică  ce  va  să  vină 
va  dura,  după  calculele  sale,  o  mie  de  ani,  având  a  recompensa  toate  suferinţele 
îndurate  de  Israel  de-a  lungul  zbuciumatei  sale  istorii  naţionale18. 

Observăm,  deci,  din  cele  arătate,  că  ideea  Parusiei  şi  a  împărăţiei  milenare 
era  o  preocupare  intensă  a  poporului  iudeu,  ilustrată  din  plin  de  scrierile  aprocrife. 
Pentru  a  le  conferi  o  cât  mai  mare  autoritate,  autorii  atribuiau  scrierile  lor  apocaliptice 
unor  oameni  aleşi,  recunoscuţi  în  istoria  lui  Israel  pentru  pietate  şi  înţelepciune,  ca: 
Enoh,  Noe,  Daniil,  Ezdra  etc.  Aceştia  însă  nu  fac  altceva  decât  să  întreţină  artificial, 
în  spiritul  contemporanilor  lor,  credinţa  în  Mesia  şi  speranţa  într-un  viitor  mai  fericit. 


1 6.  J.  Lagrange,  Le  Judaisme  avant  Jesus  Christ ,  Paris.  1 93 1 .  p.  1 1 8. 

17.  E.  Mangenot,  Apocalypses  apocriphes,  art.  In  „Dict.  De  Theol.  Cath.’\  t. 1,  Paris,  1 923,  col. 
1483-1487. 

18.  G.  Bardy,  op ,  cit .,  col.  1760,  1762. 

Adevăraţii  profeţi  ai  Vechiului  Testament,  insuflaţi  de  Dumnezeu,  se  adresau 
direct  poporului  şi  prezentau  cuvintele  şi  scrierile  lor  ca  preziceri  divine,  fără  a 
împrumuta  numele  unor  personaje  biblice  anterioare.  Ei  învăţau  pe  credincioşi  nu 
despre  venirea  glorioasă  a  lui  Mesia,  care  va  fi  cea  de  a  doua  venire  a  Lui,  ci  istoria 
şi  situaţia  poporului  din  vremea  aceea.  Compuse  în  cea  mai  mare  parte  într-o  epocă 
de  frământări,  atunci  când  iudeii  erau  sub  dominaţia  popoarelor  străine,  alcătuirea 
Apocalipselor  este  explicabilă19. 

Vom  încerca  să  evidenţiem  încă  câteva  trăsături  ale  acestor  aşteptări 

A 

mesianice.  întâi  de  toate,  trebuie  spus  că  mesianismul  iudaic  este  rezultatul  unui 
îndelungat  proces  istoric  în  care  poporul  ales  a  primit  semnele  prezenţei  lui 
Dumnezeu.  Mişcarea  mesianică,  al  cărei  început  trebuie  căutat  în  vremea 
Patriarhilor,  reinterpretată  apoi  în  timpul  captivităţii,  a  dobândit  un  elan  deosebit 
începând  cu  războaiele  Macabeilor,  pentru  a  rezista  presiunilor  din  epoca  elenistică, 
de-a  lungul  secolului  al  IV-lea  î.Hr.  Intr-adevăr,  dezvoltarea  activităţii  mesianice 
evreieşti  a  luat  forma  unei  reacţii  de  identitate  în  faţa  puterii  dinastiilor  rezultate 
din  imperiul  lui  Alexandru  cel  Mare.  Timp  de  200  de  ani,  evreii  din  Palestina  s-au 
aflat  sub  dominaţia  Lagizilor,  pentru  ca  mai  apoi  să  cadă  sub  cea  a  Seleucizilor 
până  în  142  î.Hr.  în  timpul  primei  perioade,  cea  a  Lagizilor,  s-a  dezvoltat  o  mişcare 
naţionalistă  relatată  în  cartea  Estera20. 

Mesianismul  iudaic  s-a  născut  ca  un  răspuns  la  ameninţarea  aneantizării  socio- 
politice  a  poporului  iui  Israel  şi  rămâne  totdeauna  marcat  de  această  trăsătură 
revendicativă  pentru  supravieţuire,  a  unei  naţiuni  orientate  mereu  spre  revoltă.  Cel 
de  al  doilea  secol  î.Hr.  a  însemnat  pentru  Israel  o  puternică  mişcare  în  domeniul 
politic  şi  religios.  Succesiunea  rapidă  a  dinastiilor  a  adus  o  profundă  stare  de 
instabilitate  în  Orientul  Apropiat,  iar  mişcarea  religioasă  a  găsit  astfel  un  teren 
prielnic  pentru  dezvoltarea  laturii  ei  sectare.  Comunitatea  eseniană  de  la  Qumran, 
mai  cu  seamă,  a  devenit  pentru  evrei  către  anii  1 52-150  î.Hr.  un  loc  de  înaltă  afirmare 
naţională  şi  religioasă.  Cucerirea  Ierusalimului  de  către  romani  însemna  pentru 
evrei  instalarea  păgânismului  pe  pământul  sfânt.  Timpul  tăcerii  lui  Dumnezeu  a 
devenit  aproape  intolerabil  pentru  mica  rămăşiţă  a  lui  Israel. 

în  acest  mediu  de  ocupaţie,  politică  şi  militară,  este  de  înţeles  apariţia  unor 
noi  aşteptări  mesianice.  Tendinţa  cea  mai  populară  era  aceea  de  a  restaura  monarhia 
davidică.  Principala  mişcare  mesianică  în  Israel  a  fost  pentru  început  cea  care  viza 
refacerea  instituţiilor  sale. 

19.  Magistr.  D.  Vasilescu,  op.  cit.,  p.  337. 

20.  J.  Coppens,  Le  Messianisme  Royal.  Ses  origines,  son  developpement.  son  accomplissement. 
Lcs  Editions  du  Cerf,  Paris,  1968,  pp.  99-127. 

Primele  obiective  ale  acestei  mişcări  naţionaliste  erau:  independenţa  teritorială, 
controlul  asupra  instituţiilor  sociale  şi  politice  şi  nu  în  ultimul  rând  reconstruirea 
Templului  din  Ierusalim,  Dumnezeu  era  rugat  să  intervină  din  nou  ca  şi  altădată  „cu 
putere  mare  şi  cu  braţ  înalt”  (Ieşire  XXXII,  1 1 )  pentru  a-şi  izbăvi  poporul  din  mâinile 
păgânilor.  Modelul  care  inspira  această  ideologie  naţionalistă  se  regăseşte  foarte 
clar  descris  în  Psalmul  LXXI,  I2-I521. 

Obiectivul  modelului  davidic  era,  deci,  restaurarea  monarhiei.  Mesia  -  Regele, 
anunţat  de  la  începutul  captivităţii  babilonice,  trebuia  să  vină  pentru  a  alunga  idolatria 
instaurată  pe  pământul  promis  de  Dumnezeu  Patriarhilor22.  Mesianismul  davidic  va 
avea  câştig  de  cauză  numai  pentru  moment.  Această  „epocă  de  aur’  n-a  putut 
dura  prea  mult  timp  din  cauza  creşterii  puterii  popoarelor  vecine  şi  a  infidelităţii 
poporului  ales,  după  cum  anunţau  mereu  profeţii23. 

Al  doilea  model  mesianic  în  vogă  pentru  evreii  din  timpul  dominaţiei  elenistice 
este  de  natură  apocaliptică.  Unii  istorici  evrei  îl  consideră  un  substitut  în  faţa 
eşecurilor  militare  ale  Macabeilor,  în  proiectul  lor  de  restaurare  davidică.  Profetul 
Daniel  a  fost  purtătorul  de  cuvânt  al  acestei  mişcări  spirituale,  care  s-a  răspândit 
peste  tot  în  Iudeea  şi  în  diaspora  evreiască.  Imaginea  preferată  a  profetului  era 
aceea  a  Fiului  Omului  (Bar  Adam),  care  se  pogora  din  cer  în  carul  Său  de  foc  24  . 

Trăsăturile  caracteristice  ale  acestui  model  mesianic  păreau  a  fi  raportate 
mai  degrabă  la  necesitatea  unei  intervenţii  divine  care  să  aibă  drept  scop  judecarea 
nedreptăţii  (cf.  Daniel  XII,  4)  şi  răsplătirea  celor  drepţi  după  acest  moment  de 
mânie.  Intr-adevăr,  sensul  ultim  al  profeţiilor  cuprinse  în  cartea  lui  Daniel  este 
anunţarea  timpului  împlinirii  sub  forma  unei  catastrofe  iminente  de  ordin  cosmic  şi 
politic:  „şi  în  vremea  aceea  se  va  scula  Mihail,  marele  voievod,  care  ocroteşte  pe  fii 
poporului  tău,  şi  va  fi  vreme  de  strâmtoare  cum  n-a  mai  fost  de  când  sunt  popoarele 
şi  până  în  vremea  de  acum.  Dar  în  vremea  aceea,  poporul  tău  va  fi  mântuit,  şi 
anume  oricine  va  fi  găsit  în  carte'’  (Daniel  XII,  1 ). 


2 1 .  „că  a  izbăvit  pe  sărac  din  mâna  celui  puternic  şi  pe  sărmanul  care  nu  avea  ajutor.  Va  avea  milă 
de  sărac  şi  de  sărman  şi  sufletele  săracilor  va  mântui:  de  camătă  şi  de  asuprire  va  scăpa  sufletele  lor  şi 
scump  va  Fi  numele  lor  înaintea  Lui.  Şi  va  fi  viu  şi  se  va  da  Lui  din  aurul  Arabici  şi  se  vor  ruga  pentru 
el  pururea;  toată  ziua  îl  vor  binecuvânta  pe  EF\ 

22.  In  acest  sens,  rugăciunea  făcută  înaintea  morţii  de  preotul  Matatia  ilustrează  foarte  bine 
mentalitatea  mesianică  macabeană:  „şi  s-au  apropiat  zilele  lui  Matatia  sâ  moara  şi  a  zis  fiilor  săi: 
acum  s-au  întărit  trufia  şi  certarea  şi  vremea  sfârşitului  şi  urgia  mâniei.  Acum.  dar.  fiilor  râvnit  ori 
fiţi  legii  şi  daţi  sufletele  voastre  pentru  legătura  părinţilor  noştri...  ”  (1  Macabei  II.  49-50  ş.u.). 

23.  Carlos  Mendoza-Alvarez.  O.P.  (Prof.  â  FUniversit^  Pontificale  du  Mexique), 
Theologie  de  la  Revela  don.  cours  principal  de  Theologie  fondamentale  â  l'Universite  du  Fribourg, 
Fribourg.  2000.  pp.81-83. 

24.  ,.am  privit  în  vedenia  de  noapte  şi,  iată,  pe  norii  cerului  venea  cineva  ca  Fiul  Omului  şi  El 
a  înaintat  până  la  Cel  vechi  de  zile.  şi  a  fost  dus  în  faţa  Lui.  Şi  Lui  /  s-a  dat  stăpânirea,  slava  şi 
împărăţia .  şi  toate  popoarele,  neamurile  şi  limbile  li  slujeau  Lui.  Stăpânirea  Lui  este  veşnică,  stăpânire 
care  nu  va  trece,  iar  împărăţia  Lui  nu  va  fi  nimicită  niciodată  ”  (Daniel  VIL  1 3-14). 

Modelul  mesianic  apocaliptic  este  centrat  pe  angoasa  zilei  când  Dumnezeu 

A 


militare,  al  doilea  model  face  o  deplasare  semnificativă,  pe  de  o  parte,  către  puterea 


divină,  iar  pe  de  altă  parte,  către  revenirea  la  ascultare  a  poporului  evreu,  poporul 
Legii.  Această  mişcare  spirituală  pare  să  fi  dat  naştere,  în  cele  din  urmă,  mişcărilor 
eseniene  şi  baptismale  din  jurul  Iudeii  şi  Galileii,  în  timpul  lui  lisus  Hristos,  despre 
care  amintesc  sfinţii  evanghelişti  şi  sursele  intertestamentare  din  primul  secol  d.Hr. 

A 

In  fine,  al  treilea  model  mesianic  al  tradiţiei  religioase  ebraice  este  cel 
eshatologic,  care  schimbă  perspectiva  apocaliptică  deja  existentă,  aceea  a  aşteptării 
Fiului  Omului  pentru  a  judeca  nedreptatea,  cu  un  limbaj  paradoxal,  care  se  referă  la 
îndurarea  suferinţei  ca  mijloc  de  îndreptare.  în  epoca  exilului  în  Babilon  existau 
deja  cele  patru  poeme  redactate  de  un  personaj  anonim  („Servitorul,  robul 
Domnului”)  şi  numit  Deutero-lsaia25. 

în  ceea  ce  priveşte  identitatea  acestui  personaj,  specialiştii  nu  s-au  pus  încă 
de  acord.  Este  sigur  însă  că  Deutero-Isaia  o  menţine  în  anonimat.  Unii  autori  au 
afirmat  că  el  anunţă  naşterea  „Prinţului”  care  va  elibera  poporul  captiv.  Alţii 
semnalează  faptul  că  „Servitorul”  este  un  personaj  real  care  trebuie  să  vorbească 
poporului  lui  Israel  şi  care  îşi  va  asuma  în  cele  din  urmă  vocaţia  sa  de  Mesia.  Acest 
model  mesianic  s-a  bucurat  doar  de  aprecierea  unui  grup  restrâns  de  credincioşi 
evrei,  anawimii,  care  erau  în  aşteptarea  unui  Mesia  -Servitor  care  să  devină  „lum  ina 
tuturor  popoarelor”26. 

Neînţelegându-L,  însă.  pe  Mântuitorul  Hristos,  mai  mult  chiar,  răstignindu-L,  pentru 
că  S-a  numit  pe  Sine  Fiu  al  lui  Dumnezeu,  unii  reprezentanţi  ai  partidelor  religioase 
iudaice,  împietriţi  la  inimă,  nu  l-au  urmat  învăţătura,  iar  alţii  l-au  falsificat-o.  în  acest 
context  se  înscrie  şi  sincretismul  milenist  susţinut  de  Apocalipsele  iudeo-creştine27. 

în  încheiere,  vom  sintetiza  principalii  factori28  care  au  contribuit  la  apariţia 
acestor  „apocalipse”  şi  a  ereziei  milenariste  : 

Un  rol  important  trebuie  să  fi  jucat  influenţele  dualiste  ale  religiei  Iranului,  de 
unde  ar  proveni  ideile  despre  înviere,  rai  şi  iad  etc. 

Dezvoltarea  religiozităţii  legaliste  şi  cultice,  precum  şi  a  ideii  de  „curăţenie” 
religioasă  în  timpul  şi  după  captivitatea  babilonică,  în  jurul  Templului  şi  al  sinagogii, 
puterea  preoţimii  saducheilor,  împreună  cu  alianţele  lor  politice  fără  nici  o  nuanţă 


25. 0  unitate  literară  care  reuneşte  patru  poeme  (Isaia  XLII,  1-4, 5-9;  L,  4-9  şi  LII,  13-LIII,  12) 
într-un  fet  de  simfonie  metaforică  care  face  trimitere  ia  moarte  şi  înviere. 

26.  Carlos  Mendoza-Alvarez,  O.P.,  op.  cit.,  pp.  84-86. 

27.  Diac.  P.  I.  David,  op.  cit.,  p.  371 

28.  Savvas  Agouridis.  Comentariu  la  Apocalipsă,  traducere  de  Pr.  Dr.  Constantin  Coman, 
Editura  Bizantină,  Bucureşti,  1997,  pp.  15-17. 

religioasă  (perşii,  grecii,  romanii)  şi  a  fariseismului  legalist,  cu  deja  cunoscutul  dispreţ 
faţă  de  slăbiciunile  poporului,  au  împins  mişcarea  populară  religioasă  spre  învierea 
profetismului,  prin  intermediul  unei  noi  interpretări  a  vechilor  profeţi.  Aceasta  s-a 
petrecut  nu  prin  metode  teologice  clasice,  ci  prin  intermediu]  viziunilor  dumnezeieşti, 
al  viselor,  al  călătoriilor  la  ceruri,  în  paradis  sau  în  iad,  al  descoperirilor  unor  taine 
speciale  prin  îngeri,  interpreţi  ai  semnelor  dumnezeieşti. 

Cartea  Deutero-lsaia  (538  î.Hr.),  descriind  întoarcerea  poporului  în  patria 
sa,  foloseşte  un  limbaj  foarte  poetic  şi  metafizic,  deşi  rămâne  totdeauna  în  cadrul 
istoric  cunoscut.  Orice  am  spune,  este  vorba  de  o  întoarcere  miraculoasă. 
Nerealizarea  restaurării  etnice  a  poporului  lui  Israel,  lipsa  independenţei  naţionale, 
pierderea  oricărei  speranţe  privind  un  regat  davidic,  presiunile  care  veneau  din 
partea  marilor  puteri  ale  timpului  şi  conflictele  interioare  între  diferitele  grupări 
religioase  au  determinat  dorinţa  unor  schimbări  mai  radicale.  De  exemplu,  în 
ceea  ce  privea  „sfârşitul",  apare  supradimensionarea  amestecului  dumnezeirii  şi 
a  transcendentului  în  favoarea  celor  drepţi  şi  asupriţi. 

Miturile  primare,  provenind  din  ritualurile  orientale  (în  special  din  Babilon  şi 
Canaan),  despre  crearea  lumii,  în  urma  unor  lupte  foarte  grele  între  un  dumnezeu 
oarecare  şi  forţe  demonice  cu  forme  de  monştri  (Marduk,  Tiamat)  au  devenit  în 
acea  perioadă  model  pentru  un  limbaj  nou,  despre  distrugerea  lumii  vechi  şi  crearea 
unei  noi  lumi.  Astfel,  plăgi  cumplite,  de  dimensiuni  cosmice,  înfricoşătoare,  venite 
asupra  omenirii,  cutremure,  cataclisme  etc.  duc  la  „sfârşitul”  lumii  şi  al  tuturor 
centrelor  de  putere.  După  toate  acestea  vine  împărăţia  lui  Dumnezeu  din  cer, 

A 

aducând  împreună  cu  învierea  şi  Judecata,  noua  comuniune  a  omenirii  cu  Dumnezeu. 

în  Orient,  pericolul  haosului  iniţial  era  continuu,  de  aceea  era  nevoie  de  o 
permanentă  alungare  a  acestuia  prin  intermediul  ritualurilor.  Atunci  când  vorbim 
despre  distrugeri  de  dimensiuni  cosmice  la  sfârşit,  ne  amintim  de  imaginea  potopului 
din  Biblie  şi  înţelegem  îndată  acest  proces  în  simplitatea  lui.  Poporul  lui  Israel  a 
împărtăşit  întotdeauna  concepţia  orientală  după  care  marile  evenimente  cosmice, 
de  la  început,  trebuie  să  fie  înnoite  prin  ritual.  Odată  cu  scrierile  apocaliptice,  se 
dezvoltă  la  maximum  concepţia  că  lupta  între  lume  şi  haos  se  va  repeta  la  sfârşitul 
timpurilor  între  o  nouă  creaţie  şi  starea  actuală,  decăzută  a  lumii. 

Analizarea  situaţiei  istorice  a  omenirii  este  privilegiul  cititorilor  Apocalipselor, 
care  sunt  drepţi  şi  arată  credinţa  faţă  de  Dumnezeu,  stăruinţă  în  lupte  şi  răbdare  în 
ispite.  Acestea  constituie  participarea  sfinţilor  la  războiul  eshatologic  şi  „biletul"  lor 
de  intrare  în  viaţa  cea  nouă.  Autorii  apocalipselor  nu  sunt  nici  ei  persoane  cu  autoritate 
religioasă  deosebită  şi  cunoscută.  De  aceea,  pentru  a  reuşi  în  realizarea  scopului 
propus,  folosesc  aşa-numitul  „vaticinum  ex  eventu",  adică  împrumută  nume  mari  din 
istoria  slăvită  a  neamului  (Enoh,Noe,  Avraam,  Patriarhi,  Moise,  llie.  Daniel,  Ezdra, 

Baruh  etc.)  şi  propun  mesajul  lor,  folosindu-se  de  prestigiul  acestora,  convinşi  fiind  că 
toţi  aceşti  mari  conducători  spirituali  ar  fi  fost,  în  fond,  de  acord  cu  cele  scrise  de  ei. 

2.2.  Profetul  Daniel. 

Vorbind  despre  modelele  mesianice  la  evrei,  am  arătat  deja  câteva  lucruri  în 
legătură  cu  cartea  profetului  Daniel.  Ea  este  unică,  în  felul  său,  în  cuprinsul  Vechiului 
Testament.  Cea  de  a  doua  parte  a  ei,  capitolele  V1I-XII  relevă  foarte  clar  prezenţa 
genului  apocaliptic29,  deşi  denumirea  aceasta  se  pare  că  îşi  are  originea  în  ultima 
carte  a  Noului  Testament,  scrisă  de  Sf.  loan  Teologul.  Genul  a  fost  mult  discutat, 
unii  cercetători  fiind  de  părere  că  el  este  nou,  datând  din  secolul  II  î.Hr.  iar  alţii,  şi 
mai  radicali,  susţin  că  n-are  nimic  de-a  face  cu  genurile  literare  ale  lui  Israel,  influenţa 
fiind  evident  străină,  cel  mai  probabil  iraniană.  înainte  de  Daniel,  se  pare  însă  că  au 
mai  fost  scrise  câteva  texte  cu  caracter  apocaliptic  pe  care  Canonul  biblic  le-a 
reţinut.  Este  vorba  de  :  Iezechiel  XXXVIII-XXXIX;  Zaharia  I-VIII;  IX-XIV;  Ioil 
III,  Isaia  XXIV-XXVII...30 

Apocalipsele  nu  sunt  propriu-zis  nici  cărţi  istorice  şi  nici  profetice;  sunt  mai 
degrabă  teologiile  patetice  ale  istoriei.  Daniel  n-a  dorit  să  ne  informeze  în  cartea  sa 
despre  exilul  babilonic;  aceasta  a  fost  preocuparea  lui  Iezechiel  şi  a  lui  Isaia  (al  II- 
lea),  a  autorului  Ezdra  şi  Neemia.  N-a  vrut  să  facă  nici  istoria  domniei  lui  Epifaniu, 
fiindcă  de  aceasta  s-au  ocupat  autorii  cărţilor  Macabei.  El  a  dorit,  însă,  să  interpreteze 
în  lumina  descoperirilor  divine  sensul  persecuţiilor  lui  Antioh  al  IV-lea. 

Un  împărat  seleucid  avid  de  onoruri  religioase,  făcând  apel  la  Dumnezeul 
Cel  Viu,  persecută  cultul  lui  Iahve,  face  să  moară  ca  martiri  credincioşi  evrei.  în 
numele  lui  Dumnezeu  însuşi.  Daniel  vine  să  anunţe  moartea  tiranului,  fără  a  preciza 
însă  circumstanţele  exacte  ale  acestei  morţi.  Dar,  pentru  el,  acest  sfârşit  al 
Seleucidului  anunţă  finalul  tiraniei  religioase.  El  nu  ştie  foarte  bine  cum,  dar  este 
sigur  că  acestea  se  îmtâmplă  pentru  că  un  om  şi-a  asumat  monstruoasa  îndrăzneală 
de  a  uzurpa  prerogativele  divine. 

Obiectivul  primelor  şase  capitole  ale  cărţii  Iui  Daniel  este  acela  de  a  arăta  că 
niciodată,  în  istorie,  un  rege  n-a  împins  atât  de  departe  lucrurile,  ca  Antioh  al  IV- 
lea,  care,  în  demenţa  lui,  luptă  împotriva  lui  Dumnezeu.  Nici  Nabucodonosor,  nici 
Baltazar  şi  Darius  n-au  atins  acest  nivel  de  blasfemie.  Daniel  este  convins  însă  de 
imposibilitatea  existenţei  unui  triumf  absolut  al  seleucizilor.  Putem  afirma,  astfel,  că 
aceste  detalii  ale  cărţii  lui  Daniel  îşi  găsesc  aplicabilitatea  pentru  aproape  orice 
tiran  al  viitorului.  Daniel  vizând  în  mod  special  pe  Antioh  al  IV-lea. 

f  f 

29.  Traduction  oecumenique  de  la  Bible-Ancien  Testament ,  Edition  integrale,  Les  Editions  du 
Cerf,  Paris,  1983,  p.  1671,  1675. 

30.  Andre  Lacocque,  Daniel  etson  temps ,  Recherches  sur  le  Mouvement  Apocalyptique  Juif au 
ll-e  siecle  avant  Jesus-Christ.  Labor  et  Fides  editeurs,  Gen&ve,  pp.  81,  84. 

în  contrast  frapant  cu  căderea  lui  Antioh  se  anunţă  venirea  împărăţiei 
mesianice.  Neîndurătorul  Seleucid  este  un  dragon  învins  şi  adevăratul  scop  al  cărţii 
lui  Daniel  este  tocmai  acela  de  a  ilumina  ochii  noştri  cu  strălucirea  slavei 
dumnezeieşti31 .  De  la  un  capăt  la  altul,  cartea  anunţă  triumful  lui  Dumnezeu,  dar  în 
trei  locuri  este  prezentată  în  mod  special  această  victorie32. 

Putem  distinge  în  această  eshatologie:  a)  o  judecată  cerească,  pronunţată  de 
Dumnezeu  înaintea  morţii  fiarei;  b)  venirea  Fiului  Omului  căruia-l  este  încredinţată 
stăpânirea  lumii;  şi  c)  învierea  sfinţilor.  Este  imposibil,  însă,  de  precizat  în  ce  ordine  se 
împlinesc  aceste  lucruri  pentru  profetul  Daniel.  De  altfel,  este  chiar  mai  puţin  probabil 
că  un  om  ar  putea  stabili  o  ordine  în  acest  sens.  Ne  întrebăm  dacă  viziunea  judecăţii 
cereşti  este  cu  adevărat  o  viziune  bazată  pe  proxima  venire  a  Domnului.  Probabil  că  nu. 

Autorul  pare  să  fi  avut  experienţa  asistării,  în  extaz,  la  o  scenă  care  se  derula 
chiar  în  momentul  elaborării  scrierii  sale.  Tabloul  Judecăţii  este  proiectat  în  viitor, 
dar  în  anul  165  Î.Hr.  această  Judecată  era  deja  pronunţată,  dacă  ne  gândim  la 
durata  domniei  fiarei;  sau  mai  bine  spus,  această  Judecată  este  în  afară  de  timp, 
fiindcă  autorii  apocaliptici  nu  ştiau  să  exprime  relaţia  între  Dumnezeu  şi  timp.  Când 
Daniel  a  avut  viziunile  sale,  este  clar  că  fiara  era  deja  condamnată. 

Ceea  ce-i  pare  lui  Daniel  nu  mai  puţin  imediată  ca  judecata  divină  este  venirea 
Fiului  Omului,  lisus  se  va  numi  ceva  mai  târziu  pe  El  însuşi  astfel  (în  predica  Sa). 
Putem  vorbi  de  o  dublă  semnificaţie  a  expresiei,  care  în  aramaică  putea  însemna 
fie  că  e  vorba  de  un  om  obişnuit,  fie  că  făcea  trimitere  la  figura  umană  şi  cerească 


31.  Jean  Steimann,  Daniei  Desctee  De  Brower.  Paris,  1961,  pp.  29-32. 

A 

32.  In  capitolul  al  VU-lca,  versetele  9-14:  „ am  privit  pana  când  au  fost  aşezate  scaunele,  şi  S- 
a  aşezat  Cel  vechi  de  zile;  îmbrăcămintea  Lui  era  albă  ca  zăpada,  iar  părul  capului  Său  curat  ca  lâna; 
tronul  Său  flăcări  de  foc;  roţile  lui,  foc  arzător  Un  râu  de  foc  se  vărsa  şi  ieşea  din  el:  mii  de  mii  îi 
slujeau  şi  miriade  de  miriade  stăteau  înaintea  Lui!  Judecătorul  S-a  aşezat  şi  cărţile  au  fost  deschise... 
Am  privit  până  când  fiara  a  fost  omorâtă  şi  trupul  ei  nimicit  şi  dat  focului.  Dar  şi  celorlalte  fiare  li  s- 
a  luat  stăpânirea ,  şi  lungimea  vieţii  lor  a  fost  hotărâtă  până  la  o  vreme  şi  un  anumit  timp.  Am  privit  în 
vedenia  de  noapte ,  şi  iată  pe  norii  cerului  venea  cineva  ca  Fiul  Omului  şi  El  a  înaintat  până  la  Cel  vechi 
de  zile ,  şi  a  fost  dus  în  faţa  Lui.  Şi  Lui  f  s-a  dat  stăpânirea,  slava  şi  împărăţia,  şi  toate  popoarele  , 
neamurile  şi  limbile  îi  slujeau  Lui .  Stăpânirea  Lui  este  veşnica,  stăpânire  care  nu  trece ,  iar  împărăţia 
Lui  nu  va  fii  nimicită  niciodată "  apoi,  în  acelaşi  capitol,  versetele  26-27:  „şi  judecata  se  va  face  şi  i  se 
va  lua  stăpânirea,  ca  să-l  nimicească  şi  să-l  prăbuşească  pentru  totdeauna.  Iar  regatul  şi  stăpânirea 
şi  mărirea  regilor  de  sub  ceruri  se  vor  da  poporului  sfinţilor  Celui  Preainalt;  împărăţia  Lui  este 
împărăţie  veşnica  şi  toate  stăpânirile  li  vor  sluji  Lui  şi  pe  El  //  vor  asculta  ’  şi  în  fine,  în  cuprinsul 
capitolului  al  XI  1-lea  (ultimul  de  altfel)  versetele  1-3:  „şi  în  vremea  aceea  se  va  scula  Mi  ha  ii,  mare 
voievod  care  ocroteşte  pe  fiii  poporului  tău ;  şi  va  fi  vreme  de  strâmtorare  cum  n-a  mai  fost  de  când 
sunt  popoarele  şi  până  în  vremea  de  acum.  Dar  în  vremea  aceea,  poporul  tău  va  fi  mântuit  şi  anume 
oricine  va  fi  găsit  scris  în  carte.  Şi  mulţi  dintre  cei  care  dorm  în  ţarina  pământului  se  scula ,  unii  la  viaţa 
veşnică .  iar  alţii  spre  ocară  şi  ruşine  veşnică.  Şi  cei  înţelepţi  vor  lumina  ca  strălucirea  cerului  şi  cei 
care  vor  fi  îndrumat  pe  mulţi  pe  calea  dreptăţii,  vor  fi  castelele  în  vecii  vecilor 

în  acelaşi  timp,  la  „omul  perfect”  ce  urma  să  vină  pe  norii  cerului,  pentru  a  lua  în 
stăpânire  lumea  (accepţiune  care  pare  a-1  caracteriza  pe  Daniel).  Numeroşi  critici 
sunt  de  părere  că,  în  versetele  26-27  din  cuprinsul  capitolului  XII  al  cărţii  lui  Daniel, 
ne  este  oferită  cheia  pentru  concepţia  sa  despre  Fiul  Omului.  Prin  aeeastă  fiinţă 
umană.  Daniel  ar  fi  înţeles  prezentarea  poporului  ales,  în  opoziţie  cu  fiarele 
monstruoase,  care  sunt  exponente  ale  împărăţiilor  pământeşti.  Dar  această  exegeză 
limitează  foarte  mult  sensul  expresiei.  într-adevăr,  fiarele  reprezentau  nu  doar 
dinastiile,  în  sens  larg,  ci  şi  pe  regi. 

Când  vorbeşte  despre  Antioh,  nu-l  descrie  doar  ca  pe  un  mic  corn,  ci  îl 
numeşte  „fiară”.  Fiara  este  în  acelaşi  timp  un  om,  Antioh,  o  dinastie,  aceea  a 
seleucizilor,  un  regat,  acela  al  Siriei,  un  popor,  şi  chiar  o  civilizaţie,  cea  elenistică. 
Asemenea  şi  cu  „Fiul  Omului”:  el  desemnează  mai  întâi  un  om,  în  sens  precis:  pe 
Mesia,  apoi  o  dinastie,  pe  cea  a  lui  David,  sau  mai  exact  succesiunea  marilor 
preoţi,  un  regat,  care  este  întregul  pământ  sfinţit  şi  stăpânit  de  Dumnezeu  şi,  în 
fine,  un  popor,  acela  al  sfinţilor. 

Trebuie  să  remarcăm,  de  asemenea,  faptul  că  imaginea  Fiului  Omului  îşi  găseşte 
originea  în  aceeaşi  sursă  cu  simbolurile  fiarelor,  în  mitologia  astrală  a  Babilonului. 
Chiar  dacă  Daniel  a  purificat  imaginile  simbolice  de  politeism,  el  n-a  vrut  în  nici  un 
caz  să-i  retragă  Fiului  Omului  caracterul  său  divin,  care-L  defineşte  în  mod  evident 
în  lupta  Sa  împotriva  haosului.  Fiul  Omului  rămâne  o  fiinţă  cerească,  născută  din 
Dumnezeu,  care  reia  şi  perfectează  opera  creatoare,  aducând-o  la  starea  originară 
sub  forma  unui  pământ  nou  şi  a  unui  cer  nou.  Din  acest  motiv,  în  loc  să  iasă  din 
mare,  precum  cele  patru  fiare,  sau  să  împărăţească  pe  pământ,  Fiul  Omului  apare 
pe  norii  cerului  şi  stă  pe  tronul  lui  Dumnezeu,  iar  originea  Sa  divină  se  transmite 
tuturor  simbolurilor,  astfel:  lui  Mesia  care  este  transcendent,  dinastiei  Sale  (pentru 
vechii  evrei,  David  era  fiul  adoptiv  al  lahve),  regatului,  lumea  sfinţită  de  Dumnezeu 
şi,  în  fine,  însuşi  poporului  sfinţilor. 

Acest  popor  formează  un  singur  timp,  împreună  cu  Cel  al  Fiului  Omului  -  în 
contrast  cu  cel  al  poporului  fiarei  care  rămâne  divizat  -  şi  este  format  atât  din  cei 
vii,  cât  şi  din  cei  înviaţi.  Dar,  cei  vii  se  pare  că  au  un  statut  mai  modest,  fiind 
eclipsaţi,  conform  XII,  1 3,  de  cei  înviaţi.  Doar  învierea  este  importantă,  întrucât 
împărăţia  Fiului  Omului  nu  este  una  terestră  sau  politică,  ci  descinde  din  cer.  în 
cap.  XII,  3,  îndumnezeirea  celor  înviaţi  este  clar  afirmată,  întrucât  corpurile  lor 
vor  străluci  ca  astrele33. 

Nu  trebuie  să  uităm  că  în  întreg  Orientul  antic  astrele  erau,  în  general, 
divinizate  şi  că  ele  reprezentau  o  adevărată  armată  cerească.  A  spune  despre 
corpurile  celor  înviaţi  că  ele  vor  străluci  precum  astrele,  înseamnă  a  afirma  că 
ele  vor  participa  la  viaţa  divină. 


33.  Jbidem ,  pp.  33-34. 

Putem  vorbi,  oare,  într-adevăr,  despre  fixarea  sfârşitului  lumii  la  Daniel  pentru 
anul  163  î.Hr.?  Este  imposibil  de  ştiut,  fiindcă  el  n-a  afirmat  acest  lucru  niciodată. 
De  flecare  dată  când  a  fixat  o  dată  aproximativă,  el  intenţiona  să  pună,  într-un  fel, 
capăt  stăpânirii  fiarei  şi  să  anunţe  reluarea  cultului  în  Templu.  El  întrevedea  faptul 
că  îndeplinirea  acestei  Judecăţi  a  lui  Dumnezeu  leagă,  precum  efectul  de  cau2ă, 
judecata  generală  a  lumii  de  venirea  împărăţiei  pline  de  slavă  a  sfinţilor.  El  anunţa 
începutul  erei  mesianice,  şi  această  eră  îi  apărea  ca  un  întreg:  judecata,  apariţia 
Fiului  Omului,  învierea;  de  această  natură  era  triumful  lui  Dumnezeu,  în  afară  de 

A 

timp  şi  de  spaţiu.  Intr-adevăr,  Daniel  insistă  asupra  veşniciei  divine  şi  caracterului 
ceresc  al  scenelor  relatate  în  urma  primirii  revelaţiei. 

Autorii  apocalipselor  aveau  cunoştinţă,  de  bine,  de  rău,  de  faptul  că  triumful 
lui  Dumnezeu  nu  are  nici  dată,  nici  zi,  adică  nu  poate  fi  cunoscut  exact.  Ei  încercau, 
însă,  uneori  să  suprime  timpul.  Dintr-un  anumit  punct  de  vedere,  erau  îndreptăţiţi 
chiar  să  facă  acest  lucru,  fiindcă  Dumnezeu  este  atemporal  şi,  în  cadrul  lucrării 
Sale,  El  poate  aneantiza  timpul.  Dar  descoperirea  împărăţiei  nu  va  avea  loc  mâine. 
Pentru  Daniel,  ea  are  însă  loc  în  momentul  în  care  poate  fi  sesizată.  Fiara  este 
învinsă.  Dumnezeu  triumfa.  Fiul  Omului  apare  pe  norii  cerului.  Aleşii  înviaţi  strălucesc 
precum  astrele.  Această  împlinire  grandioasă  a  creaţiei  eclipsează  totul.  Lumea 
întreagă  cu  fiarele  ei,  cu  imperiile  ei,  cu  istoria  sa,  cu  vicisitudinile,  luptele,  blasfemiile 
sale,  se  resoarbe  în  focul  slavei  dumnezeieşti  ca  picăturile  de  rouă  sub  razele  soarelui. 

Evangheliile  sinoptice.  Epistolele  Sf.  Apostol  Pavel  şi  Apocalipsa  Sf.  loan 
prelungesc,  explică  şi  completează  mesajul  lui  Daniel,  în  lumina  împlinirii  sale. 
Eshatologia  transcendentă  a  cărţii  aramaico-ebraice  n-are  nevoie  să  fie  spiritualizată 
şi  transformată.  Ea  exprimă  deja  cele  mai  înalte  realităţi  spirituale.  Imaginea  Fiului 
Omului  a  pregătit  afirmaţia  Sf.  Apostol  Pavel  privind  comuniunea  sfinţilor  în  Trupul 
lui  Hristos.  De  asemenea,  anghelologia  şi  demonologia  creştină  s-au  îmbogăţit  ca 
urmare  a  cercetării  viziunilor  lui  Daniel.  Dar  trebuie  arătat  că  Daniel  n-a  spus 
nimic  despre  un  Mesia  pământesc,  „fiuP  lui  David,  născut  din  femeie,  şi  despre 
suferinţele  Sale.  La  aceste  aspecte  s-a  referit  suficient  de  mult  profetul  Isaia. 
Daniel  a  completat,  însă,  acest  mod  de  gândire  tradiţional,  afirmând  transcendenţa 
Fiului  Omului  şi  a  împărăţiei  sfinţilor,  ceea  ce  face  ca  scrierea  sa,  de  profundă 
inspiraţie  ebraică  să  fie  o  mărturisire  profetică  ce  pregăteşte  într-o  manieră  mai 
directă  venirea  lui  Mesia-4. 

2.3 .  Apocalipsa  Sfântului  loan ,  Nou I  Teolog. 

Aceasta  este  ultima  caile  a  Noului  Testament,  scrisă  de  evanghelistul  loan, 
în  Patmos,  către  anul  96,  şi  este  adresată  celor  şapte  Biserici  din  Asia  Mică1-.  Aici, 
el  descrie  situaţia  politică  în  care  se  află  cititorii  săi,  insistând  asupra  persecuţiilor 

34.  Ibidem ,  p.  35. 

35.  Pr.  Prof.  Dr.  1.  Bria.  Dicţionar  de  Teologie  Ortodoxă  A-  Z...,  Editura  Institutului  Biblic  şi 
de  Misiune  a  Bisericii  Ortodoxe  Române.  Bucureşti,  1994,  p.  27. 


STUDII  ŞI  ARTICOLE 


113 


contra  creştinilor,  dezlănţuite  de  tiranul  care  are  puteri  universale;  cartea  denunţă 
imperiile  acestei  lumi,  care  fac  „război  sfinţilor”  (Apocalipsa  XIII,  7).  Autorul  este 
influenţat  în  mod  evident  de  profeţiile  Iui  Daniel,  de  aceea  este  uşor  să  se  înţeleagă 
de  ce  Roma  este  comparată  cu  Babilonul,  iar  fiara  sau  dragonul,  cu  puterea  totalitară 
romană.  De  altfel,  Apocalipsa  abundă  în  simboluri,  figuri,  cifre,  a  căror  interpretare 
nu  este  simplă,  acestea  putând  avea  sensuri  diferite.  De  pildă,  cele  douăsprezece 
triburi  ale  lui  Israel  (VII,  4)  reprezintă  poporul  lui  Dumnezeu,  dar  simbolizează  şi 
totalitatea,  întreaga  omenire,  lumea.  Numărul  666  (XIII,  18)  este  simbolul 
împăratului  Nero  care  incendiază  Roma,  dând  apoi  vina  pe  seama  creştinilor36. 

Apocalipsa  este  o  recapitulare  a  istoriei  mântuirii  şi  vorbeşte  de  o  serie  de 
răsturnări  şi  înnoiri  cu  caracter  istoric  şi  cosmic.  De  pildă,  lumea  creată  la  început 
va  fi  înlocuită  cu  o  creaţie  nouă,  „un  cer  nou  şi  un  pământ  nou”  (Apocalipsa  XXI, 
1 ).  în  locul  grădinii  din  Eden  va  apărea  o  cetate  nouă.  Noul  Ierusalim  (Apocalipsa 
XXI,  2),  iar  în  locul  pomului  morţii  din  Geneză,  va  răsări  arborele  vieţii  (Facerea  III, 
22-24).  Acest  pom  va  rodi  de  12  ori  pe  an,  frunzele  lui  fiind  spre  tămăduirea 
neamurilor  (XXII,  2). 

în  această  întorsătură  a  istoriei,  rolul  principal  îl  are  Hristos  cel  înviat.  Fiul 
Omului,  Care  inaugurează  împărăţia  lui  Dumnezeu  (cf.  Apocalipsa  1, 1 7-1 8).  Cuvântul 
Lui  este  ca  o  sabie  cu  două  tăişuri,  (I,  16),  adică  are  puterea  să  pună  în  mişcare 

A 

istoria  (1, 1 8).  Cel  înviat  prezintă  ameninţările  şi  făgăduinţele  ce  se  vor  întâmpla  până 
la  sfârşit.  Mielul  deschide  cartea  istoriei  lumii  (V)  şi  conduce  lupta  de  eliberare.  Lui  şi 
Celui  ce  stă  pe  tron  îi  aparţin  puterea  şi  slava.  El  judecă  istoria  (V-IX)  şi  face  invitaţia 
la  ospăţul  nunţii  mesianice,  în  care  toată  umanitatea  va  fi  împăcată  şi  în  deplină 
comuniune  cu  El  (XIX).  Satana  va  fi  învins  definitiv,  după  care  va  avea  loc  judecata, 
înaintea  tronului,  a  fiecăruia,  după  fapta  sa.  Cine  n-a  fost  înscris  în  „cartea  vieţii”,  va 
fi  aruncat  în  iezerul  de  foc.  Toate  acestea  se  întâmplă  „în  curând”  (1, 1 ;  XXII,  2):  „cel 
ce  mărturiseşte,  aceasta  zice:  da,  vin  curând.  Amin!  Vino,  Doamne  Iisuse!" 
(Apocalipsa  XXII,  20).  Drepţii  şi  sfinţii,  aleşii,  vor  cânta  cântarea  lui  Moise  (Ieşire 
XV,  2-10)  şi  cântarea  Mielului  (Apocalipsa  XV,  3-4)”37. 

Toate  acestea  pun  la  grea  încercare  tăria  credinţei  şi  statornicia  în  rugăciune, 
căci  „foc  am  venit  să  aduc  pe  pământ”  (Luca  XII,  48).  Este  o  perioadă  de  purificare 
dureroasă,  dar  necesară.  Actul  de  purificare  este  comparat  cu  procesul  dintre  doi 
adversari:  stăpânul  care  vine  în  ziua  în  care  nu  este  aşteptat,  într-un  ceas  neprevăzut, 
şi  slujitorul  care  nu  s-a  pregătit  pentru  această  venire  (Luca  XII,  42-49).  Cât  priveşte 
cunoaşterea  vremii,  creştinul  trebuie  să  exercite  acelaşi  discernământ  cu  care 

36.  Pr.  Drd.  Ioan  Andreicut,  Interpretări  greşite  ale  unor  texte  din  Apocalipsa  şi  combaterea 
lor.  în  rev.  „Studii  Teologice”,  seria  a  Il-a,  anul  XLII,  nr.  2,  mar.-apr..  Bucureşti,  1 990,  p.  85. 

37.  Pr.  Prof.  Dr.  I.  Bria,  op.cit.,  p.  27-28. 

prevede  starea  timpului,  căci  el  are  capacitatea  să  cunoască  sensul  şi  consecinţele 
a  ceea  ce  face  (Luca  XII,  54-57).Biserica  a  admis  Apocalipsa  în  canonul  biblic, 
totuşi  a  respins  interpretarea  acesteia  ca  bază  pentru  calcule  cronologice  despre 
sfârşitul  lumii  şi  veacul  eshatologic,  aşa  cum  s-a  întâmplat  încă  din  primele  veacuri 
după  scrierea  ei.  Putem  spune  că  Sfântul  Apostol  loan,  chiar  dacă  a  folosit  un  gen 
literar  foarte  utilizat  pe  vremea  lui  (cel  apocaliptic), chiar  dacă  în  relatarea 
adevărurilor  revelate  se  foloseşte  din  plin  de  Vechiul  Testament,  a  elaborat  o  operă 
originală,  de  un  duh  creştin  autentic,  răspunzând  mulţimii  scrierilor  eretice  sau  apocrife 
ale  timpului38. 

Odată  ajunşi  aici,  trebuie  să  arătăm  că  textul  principal  pe  care  încearcă  să  se 
întemeieze  milenarismul,  de  altfel  şi  unicul  în  care  este  vorba  de  împărăţia  nu  de  o  mie 
de  ani,  ci  de  „mii  de  ani”,  este  cel  din  cartea  Apocalipsei,  cap.  XX,  după  cum  urmează: 
„şi  am  văzut  un  înger,  pogorându-se  din  cer,  având  cheia  adâncului  şi  un  lanţ  mare  în 
mâna  lui.  Şi  a  prins  pe  balaur,  şarpele  cel  vechi,  care  este  diavolul  şi  satana,  şi  l-a  legat 
pe  mii  de  ani.  Şi  l-a  aruncat  în  adânc  şi  l-a  închis  şi  a  pecetluit  deasupra  lui  ca  să  nu 
mai  amăgească  neamurile,  până  ce  se  vor  sfârşi  miile  de  ani.  După  aceea,  trebuie  să 
fie  dezlegat  câtăva  vreme.  Şi  am  văzut  tronuri,  şi  celor  ce  şedeau  pe  ele,  li  s-a  dat  să 
facă  judecată.  Şi  am  văzut  sufletele  celor  tăiaţi  pentru  mărturia  lui  Hristos  şi  pentru 
cuvântul  lui  Dumnezeu.-.Şieiau  înviat  şi  au  împărăţit  cu  Hristos  mii  de  ani.  Iar  ceilalţi 
morţi  nu  înviaseră  până  ce  nu  se  vor  sfârşi  miile  de  ani.  Aceasta  e  învierea  cea  dintâi. 
Fericit  şi  sfânt  este  cel  care  are  parte  de  învierea  cea  dintâi.  Peste  aceştia  moartea 
cea  de  a  doua  nu  are  putere,  ci  vor  fi  preoţi  ai  lui  Dumnezeu  şi  ai  lui  Hristos  şi  vor 
împăraţi  cu  El  mii  de  ani.  Şi  către  sfârşitul  miilor  de  ani,  satana  va  fi  dezlegat  şi  va  ieşi 
să  amăgească  neamurile.  Şi  diavolul  care  îi  amăgise  a  fost  aruncat  apoi  în  iezerul  de 
foc...  Şi  moartea  şi  iadul  au  fost  aruncate  în  râul  de  foc.  Aceasta  e  moartea  a  doua  : 
iezerul  cel  de  foc”  (Apocalipsa  XX,l-4)39. 

f* 

Vom  urmări  în  continuare  o  tâlcuire  tradiţională  a  acestei  pericope.  Înţelegem 
că  „îngerul”  de  care  este  vorba  în  versetul  întâi,  care  coboară  din  cer  şi  are  cheia 
adâncului,  nu  este  un  înger  obişnuit.  După  observaţia  exegetului  Dr.  V.  Gheorghiu, 
a  avea  „cheia  adâncului”  înseamnă  a  avea  putere  suverană  peste  abis,  peste 
împărăţia  diavolului.  Şi  întrucât  o  asemenea  putere,  atât  de  mare,  nu  o  primeşte  din 
partea  cuiva,  ci  o  are  în  puterea  sa  proprie,  se  deduce,  cu  certitudine,  că  acest 
„înger”  este  însuşi  Domnul  nostru  lisus  Hristos.  Se  mai  poate  adăuga  aici  că,  dacă 
mântuirea  noastră  nu  a  putut-o  săvârşi  o  creatură,  ci  Fiul  lui  Dumnezeu,  atunci, 
implicit,  legarea  diavolului  nu  o  poate  face  o  făptură,  după  cum  ne  încredinţează 

38,  Pr.  Drd.  loan  Andreicut,  op. cit. ,  p.  87. 

39.  Pr.  Prof.  Constantin  Galeriu,  Netemeinicia  milenarismului,  în  rev.  „Ortodoxia",  ian-mar. 
Bucureşti,  1984,  p.  63. 

chiar  Mântuitorul  în  Rugăciunea  Domnească,  spunându-ne  să-L  invocăm  pe  Tatăl 
ca  să  ne  „izbăvească  de  cel  rău”.  O  dovadă  în  plus,  în  sprijinul  acestei  interpretări, 
ni  se  oferă  în  cap.  I,  vers.  18  al  Apocalipsei.  Aici  ni  se  spune  direct  că  „Fiul 
Omului”,  adică  Hristos,  este  Cel  ce  are  „cheile  morţii  şi  ale  iadului”,  ceea  ce  înseamnă 
acelaşi  lucru  cu  „cheia  adâncului”'10. 

La  aceeaşi  concluzie  ne  conduce  şi  „lanţul”  pe  care  îl  poartă  acest  „înger”  în 
mână,  pentru  că  numai  Hristos  poate  „să  intre  în  casa  celui  tare  şi  să-l  lege”  (Matei 
XII,  29).  Viziunea  pe  care  o  are  Apostolul  Ioan  ne  transpune,  aşadar,  în  momentul 
când  Domnul,  imediat  după  moartea  Sa  de  pe  cruce,  cu  sufletul  Său  se  pogoară  la 
iad.  Sfântul  Ioan  îi  percepe  înfăţişarea  Lui  ca  pe  aceea  a  unui  înger.  Această 
constatare  este  de  cea  mai  mare  importanţă  pentru  fixarea  timpului  de  când  datează 
surparea  împărăţiei  diavolului  şi,  deci,  punerea  temeliei  împărăţiei  Sale,  pentru  că 
în  versetul  imediat  următor  (v.  2)  ni  se  spune  că  „a  prins  pe  balaur,  şarpele  cel  vechi 
şi  l-a  legat”.  Ne  întrebăm  atunci:  când  a  legat  Domnul  pe  diavolul  şi  puterea  lui  ? 
Răspunsul,  singurul,  de  altfel,  vine  de  la  sine:  odată  cu  întruparea,  cu  săvârşirea 
minunilor,  cu  răstignirea  şi  Jertfa  Sa  de  pe  cruce  şi  când,  în  mormânt  fiind  cu  trupul. 
S-a  pogorât  la  iad  cu  sufletul  (cf.  I  Petru  III,  9)  şi  a  legat  puterea  celui  rău41. 

Această  înlănţuire  a  puterii  iadului  s-a  făcut  pentru  un  timp  nelimitat,  exprimat 
de  Sfanţul  Ioan  simbolic  prin  termenul  „mii  de  ani”.  Exegeţii,  precum  Pr.  Prof.  Dr. 
Nicolae  Neaga,  Dr.  V  Gheorghiu  şi  Pr.  Dr.  Ioan  Mircea42  au  observat  următorul 
aspect:  cuvântul  grecesc  „hilia”  trebuie  tradus  prin  „miile  de  ani”  şi  nu  o  mie  de  ani, 
mai  ales  când  e  articulat  şi  se  găseşte  la  plural,  ca  în  versetele  3, 5, 6  şi  7  sub  forma 
„ta  hiilia  eti”.  Este  vorba  de  o  perioadă  nelimitată,  de  mii  de  ani,  care  reprezintă 
tocmai  timpul  Bisericii,  „timpul  harului”  (după  Fericitul  Augustin),  timpul  propovăduirii 
şi  dezvoltării  Bisericii,  în  care  diavolul  este  „aruncat  în  adânc,  închis  şi  pecetluit,  ca 

_  A 

să  nu  mai  amăgească  neamurile”  (v.  3).  Or,  de  la  momentul  Crucii,  al  învierii 
Domnului  au  şi  trecut  deja  două  mii  de  ani  (nu  doar  o  mie!). 

Versetul  al  4-lea  vorbeşte  despre  Judecata  sufletelor  celor  tăiaţi  pentru 
mărturia  lui  Iisus  şi  care  au  înviat  şi  au  împărăţit  cu  Hristos  „mii  de  ani”,  care  nu 
poate  fi  decât  judecata  particulară,  fiindcă  despre  cea  obştească  va  fi  vorba  în 
vers.l  1-15  ale  aceluiaşi  capitol.  Cei  „tăiaţi  pentru  mărturia  lui  Iisus”  sunt  tocmai 


martirii  şi  sfinţii  care  vor  „învia  cei  dintâi”(v.  5)  şi  vor  împărăţi  cu  Hristos  mii  de  ani. 
în  ceea  ce  priveşte  „prima  înviere”,  ea  îşi  are  termenul  în  taina  Sfântului  Botez,  ce 


se  face  încă  în  timp  ce  ne  aflăm  în  acest  trup  muritor. 


40.  Dr.  Vasile  Gheorghiu.  împărăţia  de  "mii  de  ani "  şi  lupta  cea  mai  de  pe  urmă  (Apocalipsa 
lui  Ioan  XX,  1-10),  Institutul  de  Arte  Grafice  şi  Editură  „Glasul  Bucovinei",  editura  autorului.  Cernăuţi, 
1928.,  pp.  5-29. 

4 1 .  Ibidem ,  p.  64. 

42.  Pr.  Dr.  Ioan  Mircea,  ApocalipsaAntroducere.  note  şi  un  comentariu ,  Editura  Harisma, 
Bucureşti,  1995,  pp.  339-344. 

Versetul  6  precizează  că  „peste  aceştia  care  au  parte  de  învierea  cea  dintâi, 
moartea  cea  de  a  doua  nu  are  putere.  Explicaţia  e  simplă:  asupra  celor  renăscuţi 
prin  Botez  şi  care  s-au  dovedit  buni  păzitori  ai  peceţii  Botezului,  moartea  cea  de  a 

A 

doua  nu  are  nici  o  putere  (Ioan  V,  24).  In  versetul  7  se  arată  însă  că  această 
moarte  va  avea  putere  asupra  diavolului  ce  va  fi  „dezlegat  (pentru)  o  vreme'’,  dar 
apoi  se  va  arunca  în  „iezerul  de  foc,  şi  împreună  cu  el  moartea  şi  iadul”(vers.  14), 
ceea  ce  va  şi  însemna:  moartea  cea  de  a  doua. 

Putem  afirma  că  Sfântul  Apostol  Ioan  reliefează  în  mod  deosebit  „învierea  cea 
dintâi”  şi  „moartea  cea  de  a  doua”.  Aceste  evidenţieri  ne  conduc,  în  chip  logic,  şi  la 
concluzia  că  există  atunci  şi  „moartea  cea  dintâi”,  precum  şi  „a  doua  înviere”,  adică 
învierea  de  apoi  (cunoaştem,  prin  urmare:  două  morţi  şi  două  învieri).  Mai  exact: 
moartea  cea  dintâi  este  despărţirea  sufletului  de  trup  ca  „plată  a  păcatului”  (Romani 
VI,  23),  după  cum  în  Adam  a  fost  mai  întâi  moartea  spirituală,  adică  căderea  în  păcat 
şi  apoi  cea  trupească.  Ei  îi  corespunde  oarecum  învierea  cea  dintâi,  prin  taina  Sfântului 


Botez,  ce  ne  face  „morţi  faţă  de  păcat  şi  vii  întru  Hristos  Domnul  nostru”  (Romani 
VI,  11).  în  acelaşi  timp,  taina  Sfântului  Botez  devine  o  premiză  pentru  dobândirea 
„celei  de  a  doua  învieri”  (cu  trupul  şi  cu  sufletul  împreună). 

Aşa  precum  există  o  a  doua  înviere  generală  şi  cu  trupurile,  există  şi  o  a  doua 
moarte,  care  nu-i  afectează  însă  pe  aceia  care  au  avut  parte  de  învierea  cea  dintâi, 
menţionând  totodată  o  viaţă  creştinească  autentică,  lum  inată  de  învăţătura  lui  I  Iristos. 
Aceştia  vor  pune  începutul  acestei  împărăţii  de  „mii  de  ani”  alături  de  Fiul  lui 
Dumnezeu,  fiindcă  ea  creşte  din  harul  şi  sămânţa  Botezului  ca  dintr-un  grăunte  de 
muştar...  care  se  face  pom  mare;  creşte  ca  un  aluat  care  „dospeşte  toată 
frământătura”  (Matei  XIII,  31-33)  sau  ca  „seminţele  semănate  în  ţarina”  în  care 
„sămânţa  cea  bună  sunt  fiii  împărăţiei”(Matei  XIII,  38)4\ 

Apocalipsa  a  răspuns  unor  nevoi  istorice  concrete.  Prin  ea  s-au  întărit 
comunităţile  creştine  din  primele  veacuri  în  convingerea  că  Biserica  lui  Hristos 
va  dăinui  şi  va  trece  peste  prigoane  de  tot  felul.  Plecând  de  la  acest  sens  prim  şi 
istoric  al  Apocalipsei  şi  bazaţi  pe  el,noi  putem  descoperi  un  altul,  mai  larg  şi  de 
valoare  universală.  Apocalipsa  ne  învaţă,  şi  o  face  cu  putere,  că  istoria  omenirii 
va  avea  un  sfârşit,  că  va  veni  ceasul  reînnoirii  tuturor  lucrurilor.  Mai  mult,  Hristos, 

A. 

Mielul  cel  înjunghiat,  a  dobândit  deja  biruinţa.  încercările  diavolului  sunt  zbateri 
disperate  ale  unei  sălbătăciuni  rănite  de  moarte,  iar  data  exactă  a  Parusiei  nu  are 
importanţă  pentru  adevăraţii  credincioşi44. 

Paradoxul  unui  sfârşit  apropiat  şi,  în  acelaşi  timp,  cronologic  îndepărtat,  pe 
care  autorul  Apocalipsei  îl  subliniază  ca  nimeni  altul,  ne  obligă  să  vedem  în  tema 


43 .  Idem,  ( ’iaţa  şi  învierea,  în  rev.  „Glasul  Bisericii”,  anul  XLI,  nr.  4-6,  apr-iun,  1 982,  pp.  309-3 1 3. 

44.  Pr.  drd.  I.  Ardreicuţ,  op.  cit.,  pp.  97-98. 

tradiţională,  ca  proxim  sfârşit,  cu  totul  alt  lucru  decât  o  chestiune  de  dată45.  Hristos 
Domnul,  prevestind  ca  apropiată  venirea  Sa  cea  de  a  doua,  nu  fixa  o  dată,  ci  oferea 
un  adevăr  de  credinţă.  El  este  aproape  chiar  dacă  Parusia  întârzie.  Scriind  la  sfârşitul 
primului  veac,  Ioan  nu  avea  deloc  intenţia  să  reînvie  aşteptarea  naivă  a  unei  Parusii 
iminente.  Misiunea  lui  era  de  a-i  convinge  pe  creştini  că  Hristos  cel  înviat  din  morţi 
şi  preamărit  este  Stăpânul  absolut  al  istoriei  mântuirii,  că  biruinţa  Sa  este  definitivă 
şi  că  reîntoarcerea  Sa  va  marca  începutul  unei  lumi  total  reînnoite,  o  încununare  a 

A 

zilei  celei  de  a  8-a:  împărăţia  veşnică!46 


Preot  Boc  Alin  Constantin, 
doctorand,  Facultatea  de  Teologie  Ortodoxă  „Dumitru  Stăniloae“,  Iaşi 


Abstract:  The  study  addresses  the  false  millenarian  teaching  ahout  the 
so  called  "1000  years  kingdom”  (misinterpreting  the  "thousands  of  years” 
of  Apocalypse,  20:  3).  Throughout  time,  the  millenarianism  has  two  dimen- 
sions:  The  vulgar  one  aimed  at  the  reestablishing  of  the  New  Jerusalem  on 
earth  by  Messiah,  in  all  its  iniţial  splendor;  and  the  spiritual  one  sustained 
that,  during  the  millennium,  the  right  ones  rejoice  in  heaven  together  with 
Christ.  Both  have  been  fueled  ever  since  the  exilic  prophets  who,  influenced 
by  the  sufferings  and  hardships  the  chosen  people  endured  from  the  Romans, 
kept  on  prophesizing  that  the  coming  of  Messiah  was  to  coincide  with  the 
beginning  of  a  new  era  of  prosperity  and  happiness  for  the  regenerated  Is¬ 
rael,  which  is  proved  by  the  apocryphal  books  such  as  "The  Book  of  Jubi- 
lees”,  "The  Little  Genesis”,  or  "Moses’  Apocalypse”,  “The  Testament  of  the 
I2'h  patriarchs  ”,  The  apocalyptic  Messiah  described  by  the  prophet  Daniel 
in  his  book  (esp.  chaps.  7-12),  is  also  a  source  of  inspiration  for  the  millenarian 
heresy.  The  paradox  of  a  close,  and  at  the  same  time,  far  end,  is  extremely 
obvious  in  the  book  of  Apocalypse.  The  author  of  the  Apocalypse  did  not, 
however,  intent  to  renew  the  naive  waiting  for  an  imminent  Parousia,  but  to 
convince  the  Christians  that  almighty  resurrected  Christ  is  the  absolute  Maş¬ 
ter  of  the  history  of  redemption,  that  His  victory  is  final  and  that  His  return- 
ing  marks  the  beginning  of  a  complete  new  world:  the  Eterna!  Kingdom.  % 


45.  Wilvrid  Harrington ,  Nouvelle  introduction  ă  la  Bible,  Bourges,  1971,  p.  1033. 

46.  Diac.  Conf.  Petre  I.  David,  A  ll-a  venire  a  Domnului  (Parusia),  în  rev.  „Ortodoxia", 
XXXVI,  Bucureşti.  1984.  nr.  1,  p.  113. 

VALOAREA  GÂNDIRII  ETICE  ŞI  ESTETICE  A  LUI 
IMMANUEL  KANT  DIN  PERSPECTIVA 
MORALEI  ORTODOXE* 


I.  PRELIMINARII 

Reiterând  destinul  anticului  Socrate,  Kant  ( 1 724- 1 804)  a  apărut  într-un  moment 

A 

critic  pentru  filosofie  şi  nu  numai.  încercării  sale  de  a  pune  capăt  dezorientării 
spirituale  produse  de  raţionalism* 1  şi  empirism2  -  două  curente  între  care  oscilau 
toate  teoriile  filosofice  existente  -  i  s-a  conferit  de  către  cei  mai  mulţi  comentatori 
o  semnificaţie  revoluţionară:  este  momentul  trecerii  de  la  o  gândire  orientată 
dogmatic-raţionalist  sau  sceptic-empirist  la  una  critic-raţionalistă.  Şi  totuşi,  există 
o  tendinţă  comună  acestor  trei  tipuri  de  gândire:  aceea  de  a  pune  în  dependenţă 
concepţia  metafizică  despre  lume  cu  cunoaşterea  omenească.  Prin  urmare,  după 

cum  ar  fi  greu  de  perceput  «miracolul  grec»  fără  a  lua  în  considerare  rolul  strălucitelor 

•  * 

civilizaţii  din  Creta  sau  bogata  civilizaţie  miceniană.  tot  astfel  nu  se  poate  trece  cu 
vederea  ceea  ce  Kant  datorează  înaintaşilor  sau  contemporanilor  săi.  Nerupând 
definitiv  cu  trecutul,  el  se  erijează  într-un  abil  conciliator  al  contrariilor,  dar  şi  într-un 
redutabil  inovator  în  materie  de  filosofie  a  cunoaşterii,  metafizică,  filosofie  morală, 
teorie  politică,  gândire  intelectuală  şi  religioasă,  estetică  etc.  Iată,  de  pildă,  cum 
rezolvă  dificultatea  de  care  se  loveau  cele  două  curente  mai  sus  menţionate: 
experienţa  şi  raţiunea  se  condiţionează  reciproc,  conţinutul  cunoaşterii  fiind  furnizat 

*  Referat  alcătuit  în  cadrul  pregătirii  pentru  doctorat  în  teologie,  la  disciplina  Teologie  Morală, 
sub  îndrumarea  Pr.  Prof.  Dr.  Ilie  Moldovan,  care  a  dat  şi  avizul  pentru  publicare. 

1  Seminţele  raţionalismului,  sădite  în  Apus  încă  din  vremea  lui  Platon,  au  germinat  în  Evul 
Mediu  prin  gânditori  ca  Avicenna  şi  scolastici  ca  Duns  Scotus  şi  au  înflorit  ulterior  în  triumviratul 
modem  al  lui  Descartes,  Spinoza  şi  Leibniz.  Raţionalismul  susţinea  că  întreaga  lume  se  întemeiază  pe 
ceva  raţional,  că  la  originea  cunoaşterii  se  află  raţiunea,  că  fiecare  om  posedă,  prin  raţiune,  capacitatea 
înnăscută  (apriori)  de  a  cunoaşte  adevărul. 

2  Acest  curent  se  situa  la  polul  opus  raţionalismului  şi  era  reprezentat  îndeosebi  de  Bacon, 
Hobbes,  Locke,  Hume.  Aceştia  negau  existenţa  cunoaşterii  apriorice,  bazându-se  în  întregime  pe 

A 

experienţă.  In  consecinţă,  se  apropiau  foarte  mult  de  scepticism,  care  tăgăduia  existenţa  lui  Dumnezeu 
şi  nemurirea  sufletului. 

de  simţuri,  iar  structura  cunoaşterii  realizându-se  în  cele  din  urmă  în  minte3 4.  Din 
nefericire,  rodul  acestei  sinteze  a  fost  agnosticismul* ,  ale  cărui  baze  filosofice  le-a 
aşezat,  aşadar,  prin  scrierile  sale  tocmai  filosoful  de  la  Konigsberg. 

în  concepţia  sa  realitatea  nu  poate  fi  cunoscută,  ci  doar  aparenţele;  de 
asemenea,  nimeni  nu  va  reuşi  să  cunoască  vreodată  lucrul-în-sine,  ci  doar  un  lucru- 
pentru-sine.  Există  un  hău  de  netrecut  între  phenomena  şi  noumena,  între  lumea 
reală  şi  modul  în  care  cunoaştem  noi  lumea.  Ştim  că  lumea  există,  dar  nu  putem 
niciodată  şti  ce  este  ea5.  Cum  rămâne  însă  cu  cunoaşterea  lui  Dumnezeu?  Prin 
analogie,  ea  devine  extrem  de  problematică  în  universul  labirintic  al  gândirii  kantiene. 
Influenţat  profund  de  Hume,  Kant  renunţă  lademonstrabilitateateismului  şi  la  putinţa 
de  a  cunoaşte  raţional  realitatea,  contrazicând  un  şir  lung  de  gânditori  apuseni6 
care  au  susţinut  că  există  dovezi  (ontologică,  cosmologică,  fizico-teologică)  cu  privire 
la  existenţa  lui  Dumnezeu7.  A  atinge  absolutul  este  o  imposibilitate  şi,  de  aceea, 
metafizica  va  fi  nevoită  să  se  travestească  într-o  simplă  critică  a  puterilor  raţiunii. 

Lucrarea  „Religia  în  limitele  raţiunii  pure”  ( 1 793)  a  generat  un  veritabil  conflict 
cu  autorităţile  oficiale,  conştiente  de  repercusiunile  răspândirii  spiritului  de  liberă- 
cugetare,  astfel  încât,  regele  Prusiei,  Friedrich  Wilhelm,  i-a  promis  lui  Kant  sancţiuni 
severe  dacă  va  continua  într-o  atitudine  de  frondă  faţă  de  biserică8.  „Nu  pe  nedrept 
-  constată  filosoful  ieşean  Petre  Andrei  -  a  fost  comparată  mişcarea  produsă  în 
spiritul  filosofic  de  opera  kantiană  cu  Revoluţia  franceză,  căci,  după  cum  Revoluţia 
franceză  dărâmă  vechiul  regim  absolutist  şi  realizează  un  nou  concept  despre  stat 
şi  drept,  tot  aşa  Criticile  lui  Kant  înlătură  predominarea  metafizicii  şi  moralei  vechi, 
întemeind  un  nou  concept  despre  lume,  despre  cunoaştere  şi  despre  bine,  punând  în 
valoare  principiul  autonomiei  morale”9. 

în  spiritul  unei  filosofii  agnostice,  întrebările  „Ce  pot  să  ştiu?”,  „Ce  trebuie  să 
fac?’\  „Ce-mi  este  îngăduit  să  sper?”  capătă  un  interes  fundamental  pentru  noua 
epocă  filosofică,  cea  a  criticismului  kantian.  Ne  aflăm  în  plin  idealism  transcendental: 
Kant  nu  rămâne  doar  la  analizele  din  «Critica  raţiunii  pure»  în  care  s-a  străduit  să 
demonstreze  că  există  o  „legislaţie”  a  cărei  autoritate  face  din  universul  fizic  obiectul 

3  Immanuel  Kant,  Critica  raţiunii  pure ,  trad.  rom.  N.  Bagdasar  şi  Elena  Moi  suc.  Bucureşti, 
Editura  Ştiinţifică,  1969,  p.  41-43. 

4Norman  Geisler,  Apologetică  creştină,  Illinois,  U.S.A.,  Societatea  Misionară  Română 
Wheaton,  p.  1 1-  26. 

3  Imm.  Kant,  op .  c/7.,  p.  178-179. 

6  De  la  Platon  la  Fer.  Augustin,  Ansetm  şi  Toma  d'  Aquino,  Leibniz  şi  WolfF etc. 

7  Imm.  Kant,  op.  cit p.  475-497.  Singurul  argument  kantian  care  atestă  existenţa  lui  Dumnezeu 
este  cel  moral. 

8  Poziţia  deistâ.  pe  care  Kant  o  adoptase  în  materie  de  religie,  influenţat  de  iluminismul  francez, 
contravenea  principiilor  catolicismului, 

9  Petre  Andrei,  Opere  sociologice,  IV,  Bucureşti,  Editura  Academiei,  1983,  p.  26. 

unei  ştiinţe  inebranlabile,  ci  merge  mai  departe,  justificând  în  «Critica  raţiunii 
practice»  existenţa  unei  alte  „legislaţii”,  tot  apriorice,  prin  care  agentul  moral 

A 

este  transformat  în  subiect  al  imperativului  categoric.  In  prima  întrebare  -  „Was 
kann  ich  wissen?”  -  se  regăseşte  întreaga  filosofie  teoretică:  metafizica  şi  teoria 
cunoaşterii,  expusă  în  special  în  «Critica  raţiunii  pure»  (Kritik  der  reinen  Vemunft 
-  1781 ).  A  doua  întrebare  -  „Was  soli  ich  tun?”  -  cuprinde  sfera  morală  şi  se 
ocupă  de  filosofia  practică,  tratată  în  «Critica  raţiunii  practice»  (Kritik  der 
praktischen  Vernunft-  1788)  şi  în  «întemeierea  metafizicii  moravurilor» 
(Grundlegung  zu  einer  Metaphyzik  der  Sitten  -  1 785),  iar  a  treia  -  „Was  darf  ich 
hoffen?”  -  se  referă  la  credinţă  şi  frumos  în  «Critica  puterii  de  judecată»  (Kritik 
der  Urteilskraft)  şi  în  «Religia  în  limitele  raţiunii  pure»  (Die  Religion  innerhalb 
der  Grenzen  der  blossen  Vemunft). 

Dat  fiind  faptul  că  problema  gnoseologică  nu  constituie  scopul  lucrării  de 
faţă,  voi  aborda  succint  doar  câteva  aspecte  ale  eticii  şi  esteticii  kantiene,  invitându-le 
în  cele  din  urmă  în  sanctuarul  Ortodoxiei  noastre. 

II.  APARIŢIA  GÂNDIRII  ETICE  A  LUI  KANT  ÎN  FILOSOFIA 
MODERNĂ 

Reflectând  asupra  teoriilor  morale  istorice  precedente,  Kant  a  ajuns  la  constatarea 
că  ele  nu  reprezintă  decât  o  varietate  a  experienţei,  o  sursă  de  relativism,  incapabile  să 
construiască  un  stil  ferm  de  viaţă.  De  aceea,  declara  deseori  studenţilor  săi,  cu  amărăciune 
chiar,  că  „în  filosofia  morală  nu  am  ajuns  mai  departe  decât  anticii”10. 

Filosofia  morală  însemna  pentru  aceştia  căutarea  raţională  a  cunoaşterii  binelui 
suprem.  Binele  putea  fi  găsit  de  către  cinici  în  simplitatea  vieţii,  idee  întâlnită  şi 
susţinută  şi  în  rousseauism.  Epicur  vedea  în  plăcere  binele  care  aduce  fericirea, 
ceea  ce  corespunde  egocentrismului  şi  evdemonismului  modem.  Stoicii  recomandau 
virtutea  ca  izvor  al  satisfacţiei,  suficientă  pentru  fericire,  şi  posesoare  a  binelui 
suprem.  Kant  însă  preluând  firul  tradiţiei  carteziene,  credea  că  epicureismul  trebuie 
îmbinat  cu  stoicismul",  având  în  vedere  complexitatea  fiinţei  morale  a  omului. 
„Cultivarea  virtuţii”,  adică  «ascetica  morală»,  presupune  demnitatea  de  a  fi  fericit 
proporţional  cu  propriul  merit  moral.  Acesta  este  binele  suprem12.  O  concepţie 
asemănătoare  are  şi  Malebranche,  dar  Kant  deţine  superioritatea  prin  faptul  că-1 


10  Imm.  Kant,  Note.  9,  32/28,  540.  apud  J.B.  Schneewind.  Inventarea  autonomiei.  O  istorie  a 
filosoftei  morale  moderne ,  Editura  Polirom,  2003,  p.  687. 

"  Idem ,  Scrieri  moral-politice,  Bucureşti,  Editura  Ştiinţifică,  1991,  p.  322. 

12  Idem.  Critica  rafiunii  pure,  trad.  cit.,  p.  607. 

prezintă  pe  Hristos  ca  pe  un  restaurator  al  ordinii  morale,  ca  pe  un  filosof  contemporan 
cu  unii  antici,  pe  care  îi  corectează  prin  proferarea  adevărului  Său. 

J.  B.  Schneewind  -  profesor  de  filosofie  la  Universitatea  Johns  Hopkins  din 
Baltimore.  S.U. A.  -  surprinde,  în  remarcabilul  lui  studiu  de  istorie  a  filosofiei  morale 
modeme,  interesante  afirmaţii  ale  lui  Kant  provenite  de  la  tinerii  săi  cursanţi,  nu 

A 

mai  puţin  lipsite  de  autoritate.  Intr-o  notă  din  anul  1 770  filosoful  german  face  legătura 
între  Epicur,  Zenon  şi  Hristos:  „Epicur  ne-a  învăţat  să  căutăm  fericirea,  fără  a  fi  în 
mod  special  demni  de  ea.  Zenon  -  demnitatea,  fără  a  ne  gândi  la  fericire.  [...] 
Hristos  -  fericirea,  prin  încercarea  de  a  fi  demni  de  ea.”13  într-un  comentariu 
istoric  ulterior  menţionează:  „Toate  conceptele  anticilor  referitoare  la  umilinţă  şi 
toate  virtuţile  lor  morale  erau  impure  şi  în  contradicţie  cu  legea  morală.  Evanghelia 
a  fost  prima  care  ne-a  înfăţişat  o  morală  pură  şi,  după  cum  arată  istoria,  nimic 
altceva  nu  s-a  ridicat  la  nivelul  ei”14.  Schneewind  observă  că  şi  în  cele  trei  Critici 

A 

kantiene  religiei  creştine  i  se  acordă  un  rost  important.  In  prima  «Critică»  Kant 
consideră  că  preocuparea  crescândă  pentru  ideile  morale  a  dus  la  o  viziune  mai 
corectă  asupra  Divinităţii,  dată  fiind  legea  morală  „extraordinar  de  pură”  a  religiei15, 
în  a  doua  «Critică»  spune  că  toate  comportamentele  umane  bune  au  fost  concentrate 
în  învăţătura  morală  evanghelică  într-o  disciplină  a  datoriei,  clar  prezentată 
omului16  şi  că  singur  Creştinismul  a  oferit  o  înţelegere  unică  şi  suficientă  a  binelui 
suprem17.  „Idealul  filosofic  suprem  ar  fi  unul  teologic”18  -  remarcă  el  în  ultimele 
sale  cursuri  despre  metafizica  moravurilor,  căci  numai  un  Conducător  suveran  al 
lumii  poate  să  unească  toate  principiile,  care  altfel  şi-ar  pierde  valoarea.  într-o  notă 
din  a  treia  «Critică»,  Kant  atribuie  creştinismului  originea  interpretării  cuvântului 
fides\  a  crede  drept  posibil  ceea  ce  raţiunea  teoretică  nu  e  în  stare  a  dovedi,  adăugând 
că  „acesta  nu  este  singurul  caz  în  care  această  religie  minunată  a  îmbogăţit  filosofia 
cu  noţiuni  morale  mult  mai  precise  şi  mai  pure  decât  cele  pe  care  le-ar  fi  putut 
furniza  anterior  însăşi  morala.  Dar,  din  momentul  în  care  aceste  concepţii  au  fost 
găsite,  ele  sunt  aprobate  în  mod  liber  de  raţiune”1'3. 

A  * 

In  consecinţă  „perplexitatea”  raţiunii  teoretice  este  soluţionată  de  „revelaţia 
credinţei”.  Deşi  constitutivă  sufletului  omenesc,  morala  promovată  de  creştinism, 
indispensabilă  unei  metafizici  corecte,  a  trebuit  să  fie  revelată  istoric  înainte  de 


Idem,  Note.  19,  120-121,  nr.  6634,  apud.  J.  B.  Schneewind.  op.  cit.,  p.  700. 

M  Idem,  Lectures  on  Ethics ,  trad.  de  Peter  Heath,  Cambridge,  1997,  p.  130. 

15  Idem,  Critica  raţiunii  pure ,  p. 

16  Idem,  Critica  raţiunii  practice ,  trad.  rom.  de  N.  Bagdasar,  Bucureşti,  Editura  Ştiinţifică, 
1972,  p.  175. 

17  Ibidem,  p.  218. 

,R  Idem,  Lectures  on  Ethics ,  trad.  cit,,  p.  255. 

19  Idem,  Critica  facuităţiii  de  judecare ,  trad.  rom.  de  V.D.  Zamfirescu,  A.  Surdu,  Bucureşti, 
Editura  Ştiinţifică  ş»  Enciclopedică,  1981,  p-  371. 

recunoaşterea  ei  universală20*  Dar  Kant  este  inconsecvent:  însuşindu-şi,  se  pare, 
versiunea  pitagoreică  privitoare  la  istoria  fîlosofiei  morale,  el  consimte  că  Hristos 
este  Cel  dintâi  gânditor  antic  al  moralei.  Cel  care  a  revelat  adevărul  în  Antichitate, 
iar  în  notele  de  cursuri  despre  Istoria  teologiei  naturale  afirmă  întemeierea  moralei 
pe  principii  certe  încă  de  pe  vremea  lui  Anaxagoras  şi  Socrate21. 

/i 

A  vrut  vreo  clipă  Kant  sâ-L  depăşească  pe  Hristos?  In  Critica  raţiunii 
practice,  subliniază,  totuşi,  că  nu  a  voit  să  stabilească  un  principiu  nou  de  moralitate, 
ci  doar  „o  nouă  formulă”".  El  oferă,  de  pildă,  o  nouă  interpretare  a  corupţiei:  ea 
nu  este  doar  rezultatul  egoismului  care  întunecă  principiul  moral  din  om,  ci  şi  simptoma 
grijii  exagerate  faţă  de  propria  fericire.  Prin  dialectica  naturală  pe  care  o  provoacă, 
dorinţa  de  fericire  personală  distruge  bazele  legilor  datoriei  şi,  de  aici,  se  deduce 
necesitatea  filosofiei  care  să  substituie  această  morală  naivă  cu  una  mai  reflexivă". 


Denunţând  excesele  primejdioase  din  punct  de  vedere  moral  spre  care  suntem 
înclinaţi,  Kant  ne  asigură  că  nu  atunci  ne  facem  datoria  când  acţionăm  după  placul 
nostru,  ca  voluntari,  ci  respectul  pentru  legea  morală  e  cel  care  defineşte  cel  mai 
bine  poziţia  pe  care  o  deţinem  printre  fiinţele  raţionale24.  Cei  care  cred  că  sunt 
morali  fără  a  acţiona  din  respect  dau  dovadă  de  „un  mod  de  a  gândi  uşuratic, 
superficial,  fantastic”25,  iar  cei  care  împlinesc  litera  legii,  fără  a  ţine  cont  de  „spiritul” 
ei  sunt  nişte  apostaţi26.  îndârjit,  ca  şi  Montaigne,  faţă  de  concepţiile  unilaterale  ce 
ruinează  morala,  Kant  încearcă  să  atingă  unul  din  scopurile  filosofiei  morale: 
protejarea  mesajului  Evangheliei  de  multitudinea  efectelor  corupţiei.  Ca  profesor 
de  istoria  eticii,  îşi  dă  toată  silinţa  să-i  facă  pe  studenţi  să  conştientizeze  că  nu 
trebuie  să  cedeze  în  faţa  tentaţiilor  ademenitoare,  inferioare  naturii  umane,  dar  nici 
în  faţa  celor  situate  deasupra  firii.  A-şi  exagera  prin  imaginaţie  capacitatea  morală 
este  o  aberaţie27,  o  sfidare  a  locului  care  i  s-a  atribuit  fiecărui  om  în  univers,  un 
entuziasm  mistico-fanatic28  -  declara  el  discipolilor  săi  la  începutul  anului  1 760. 

în  ce  ar  consta  funcţia  filosofiei  morale?  în  operarea  trecerii  de  la  o  credinţă 
istorică  la  o  religie  universală  prin  instaurarea  unei  morale  pur  raţionale. 
Hristos  a  fost  Cel  Care  ne-a  descoperit  că  religia  este  esenţialmente  morală,  iar 


20  Idem,  Religia  în  limitele  raţiunii  pure ,  trad.  rom.  de  C.  Rădulescu-Motru,  Bucureşti,  1924,  p, 

21  Idem,  Lectures  on  Philosophical  Theoiogy,  trad.  de  Allen  W.  Wood  şi  Gertrude  M.  Clark. 
New  York,  Ithaca,  1978,  p.  169. 

22  Idem,  Critica  raţiunii  practice ,  p.  94, 

* 

22  Idem,  întemeierea  metafizicii  moravurilor ,  trad.  rom.  de  N.  Bagdasar,  Bucureşti,  Editura 
Ştiinţifică,  1972,  p.  1 1-23. 

24  Idem,  Critica  raţiunii  practice,  p.  167-169. 

25  Ibidem,  p.  174. 

26  Ibidem,  p.  1 72. 

27  Idem,  Lectures  on  Ethics,  p.  32. 

28  Ibidem .  p.  94. 

Kant  speră  că  într-un  viitor  apropiat  omenirea  va  scăpa  de  „vehicolul  istoric”  ce  a 
purtat  iniţial  mesajuP,  prin  intermediul  unei  „continue  revelaţii  divine”  universal 
accesibile  care  este  religia  raţiunii30.  Aceasta  a  fost  contribuţia  lui  Kant  la 
„progresul”31  moralei:  a  arătat  că  acel  principiu  pur  raţional  pe  care  se  sprijină 
morala  determină  conţinutul  fundamental  al  credinţei  religioase.  E  vorba  de  o 
„credinţă  a  raţiunii  pure  practice”  care  provine  „din  însuşi  simţământul  moral 
ca  o  determinare  liberă  a  judecăţii  noastre,  utilă  din  punct  de  vedere  moral...”32, 
căci  „o  credinţă  care  este  poruncită  este  o  absurditate”33. 

în  lumina  acestor  afirmaţii  ideea  nemuririi  sufletului,  a  libertăţii  şi  a  existenţei 
lui  Dumnezeu  capătă  o  nouă  semnificaţie.  Ele  „nu  sunt  dogme  teoretice,  ci  supoziţii 
necesare  din  punct  de  vedere  practic”34.  Astfel,  de  pildă,  presupoziţia  continuării 
vieţii  aceleiaşi  persoane  după  moartea  ei  fizică  devine  condiţia  unei  moralităţi  împlinite, 
adică  a  împăcării  celor  două  tendinţe  divergente  ce  caracterizează  natura  liberă  a 
omului  muritor.  La  Kant  semnificantul  nemuririi  este  în  strânsă  legătură  cu  teza 
progresului,  deoarece  nemurirea  e  cea  care  justifică  continuitatea  efortului  uman  în 
vederea  realizării  pe  plan  moral  prin  atingerea  unor  trepte  superioare  în  aptitudini, 
dispoziţii  şi  trebuinţe.  „Perfecţiunea”  sau  „sfinţenia”  nu  pot  fi  concepute  „decât 
într-un  progres,  mergând  la  infinit”35.  Plehanov,  un  comentator  mai  puţin  sever  al 
lui  Kant,  vede  în  ambiguitatea  textului  kantian  efortul  de  cunoaştere  al  filosofului 

fS 

confruntat  cu  propria  lui  limită:  „întrucât  lumii  noumenelor  îi  este  inaplicabil  conceptul 
nostru  de  necesitate  naturală,  ea  poate  fi  considerată  un  imperiu  al  libertăţii  depline, 
în  această  lume  îşi  pot  găsi  refugiu  toate  acele  fantome  -  Dumnezeu,  nemurirea 
sufletului,  liberul-arbitru  -  care  nu  se  împacă  cu  noţiunea  de  legitate.  Kant,  care  a 
luptat  împotriva  acestor  fantome  în  «Critica  raţiunii  pure»,  depune  armele  în  faţa 
lor  în  «Critica  raţiunii  practice»,  adică  acolo  unde  e  vorba  de  acţiune,  şi  nu  de 


29  Idem,  Religia.,.  ,  p.  34-35. 

30  Ibidem ,  p.  47. 

31  O  imagine  apropiată  de  sensul  kantian  al  progresului  moral  ne  oferă  ceea  ce  Bergson  a  numit 
«morala  aspiraţiei»:  progresul  este  identificat  cu  entuziasmul  mersului  înainte;  el  este  opusul  mişcării 
circulare,  conservatoriste,  dată  fiind  libertatea  care  nu  se  supune  unei  limite  pre-stabilite,  adică  unei 
“perfecţiuni  imperfecte’'.  Vezi  H,  Bergson,  ies  deux  sources  de  la  morale  et  de  la  religion ,  Paris, 
Alean,  1932,  p.  48. 

32  Imm.  Kant,  Critica  raţiunii  practice ,  p.  236-237. 

33  Ibidem,  p.  235. 

34  Ibidem ,  p.  222-223.  Cele  trei  postulate  pe  care  se  întemeiază  existenţa  legii  morale  kantiene: 
„Primul  (postulat)  decurge  din  condiţia  practic  necesară  a  conformării  duratei  cu  realizarea  deplină  a 
legii  morale;  al  doilea,  din  supoziţia  necesară  a  independenţei  de  lumea  sensibilă  şi  a  facultăţii  de  a-şi 
determina  voinţa  conform  legii  unei  lumi  inteligibile,  adică  a  libertăţii;  al  treilea,  din  necesitatea  condiţiei 
pentru  o  astfel  de  lume  inteligibilă:  de  a  fi  Binele  suveran,  prin  supoziţia  binelui  suprem  independent, 
adică  a  existenţei  lui  Dumnezeu". 

33  Ibidem,  p.  212. 

speculaţie  abstractă”*’.  în  realitate,  evaluând  geneza  legăturii  interioare  dintre  morală 
şi  religie,  Kant  a  vrut  să  desprindă  morala  cu  instrumentele  raţiunii  din  matricea  ei 
religioasă  tradiţională  şi  să  întemeieze  ideile  de  comandament  şi  lege  în  morală  în 
afara  oricărei  teologii.  Şi,  pentru  că  nu  a  reuşit,  a  fost  aspru  criticat  de  mulţi  dintre 
contemporanii  săi,  care  au  contestat  valoarea  eticii  sale.  Etica  lui  Kant?  „Nu  este 
în  fond  -  scrie  Schopenhauer  -  decât  o  răsturnare  a  moralei  teologilor  (...)  în 
formule  foarte  abstracte  şi  în  aparenţă  descoperite  apriori””.  De  asemenea,  Schiller 
observă  într-o  scrisoare  către  Goethe:  „Tot  se  mai  află  ceva  la  Kant  ce  ne  aminteşte, 
ca  şi  la  Luther,  de  un  călugăr  care  şi-a  părăsit  mănăstirea,  dar  ale  cărei  urme  nu  le- 
a  putut  şterge  pe  deplin”.  Iar  Franz  Mehring  continuă:  „Intr-adevăr,  etica  lui  Kant, 
cu  imperativul  ei  categoric,  nu  e  altceva  decât  deghizarea  filosofică  a  celor  zece 
porunci  mozaice,  iar  teoria  lui  despre  râul  radical  al  naturii  umane  nu  e  altceva 
decât  deghizarea  filosofică  a  dogmei  păcatului  originar”38. 

E  limpede  că  fîlosofia  morală  kantiană  nu  s-a  oprit  doar  la  a  combate  corupţia. 
Una  din  sarcinile  ei  a  fost  să  certifice  faptul  că  Dumnezeu  şi  noi  aparţinem  unei 
singure  comunităţi  morale,  că  există  principii  morale  obligatorii  şi  necesare  pentru 
toate  fiinţele  raţionalei  Constatând  cu  disperare  varietatea  nesfârşită  a  moravurilor 
de  pe  întreg  pământul,  Kant  conchide  că  normele  etice  trebuie  să  fie  imperative 
absolute,  necondiţionate,  apriorice  şi  transcendentale  şi  gata  oricând  să  angajeze  o 
luptă  înverşunată  atât  cu  faptele  experienţei  exterioare,  cât  şi  cu  piedicile  interioare40. 
Etica  kantiană  e,  prin  urmare,  o  reacţie  contra  curentelor  etice  empiriste  ale  epocii. 
Criteriul  de  determinare  a  acţiunilor  morale  nu  poate  fi  nici  sentimentul,  nici  succesul, 
nici  natura  scopurilor-  toate  variabile  în  funcţie  de  împrejurări  -  ci  singură  „ voinţa - 
buna\ Nu  în  mod  simplu  voinţa,  subordonată  scopului  indiferent  de  natura  acestuia, 
ci  voinţa  pură,  voinţa  „bună  în  sine”41,  determinată  de  un  singur  scop  al  tuturor 
acţiunilor  ei:  reprezentarea  (-  supunerea  faţă  de)  legii  imperative  universale  sub 
forma  datoriei  şi  nu  conform  cu  datoria.  Actele  conforme  cu  datoria,  izvorâte  din 
plăcere,  din  interes  sau  din  înclinaţie,  sunt  numai  legale,  nu  şi  morale,  pentru  că  ele 
ţin  doar  litera  legii.  Astfel,  „o  altă  caracterizare  a  moralei  kantiene  ar  fi  aceea  că  ea 
este  o  morală  a  datoriei  pure,  a  datoriei  integrale  -  remarcă  I.  Petrovici  (...).  Ea 

3ft  G.  V.  Plehanov,  Opere  filosofice  alese ,  voi.  I,  Editura  politică,  1958,  p.  379. 

37  A.  Schopenhauer,  Die  beiden  Grundprobleme  der  Ethik  Leipzig,  1916.  p.  168. 

3H  Franz  Mehring,  Friedrich  Schiller  în  Pagini  despre  literatura  germană.  Editura  Univers, 
1972,  p.  120. 

39  La  aceste  concluzii  Kant  a  ajuns  după  ce  a  părăsit  faza  empiristă  a  evoluţiei  gândirii  sale. 
dându-şi  seama  că  o  normă  imperativă  necesară  şi  universală  nu  poate  decurge  din  sfera  experienţei. 

4i)  Idem,  Religia  ....  p.  27:  „Pentru  a  deveni  un  om  moralmente  bun,  nu  e  de  ajuns  să  lăsăm  să  se 
dezvolte  fără  piedică  germenul  binelui  inerent  firii  noastre,  dar  mai  e  nevoie  să  luptăm  împotriva  unei 
pricini  a  răului,  cu  tendinţe  contrare,  pe  care  le  aflăm  de  asemenea  în  noi." 

41  Idem,  întemeierea...  ",  p.  11-12. 

caută  să  excludă  din  sânul  ei  orice  elemente  hedoniste,  evdemoniste  ori  utilitariste 
(...)  este  o  morală  a  intenţiei  pure  (...),  (...)  o  morală  austeră,  de  o  rigiditate  cu 
adevărat  spartană  (...),  în  orice  caz  foarte  greu  de  realizat”42. 

Legea  morală  propriu-zisă  ar  consta  în  îndeplinirea  datoriei  exclusiv  pentru 
datorie.  De  aici  decurge  prima  regulă  a  moralităţii,  prima  formulă  a  imperativului 
categoric:  generalizarea  maximei  voinţei  subiective A3.  A  doua  formulă  priveşte 
direcţionarea  voinţei  spre  realizarea  unui  scop  cu  caracter  absolut:  omul  ca  scop 

A 

înşine**.  In  doctrina  kantiană,  omul  nu  este  numai  fenomen  supus  cauzalităţii,  ci  şi 
noumen,  „lucru  în  sine”,  expresia  raţiunii  sale.  Prin  raţiune,  fiecare  individ,  participând 
la  viaţa  umanităţii,  poate  deveni  o  persoană  demnă  de  respect.  împlinirea  umanităţii , 
intrarea  lucrativă  în  acest  „imperiu  universal  al  scopurilor”45,  coincide  cu  cea  de-a 
treia  formulă  a  imperativului  categoric.  Dar  în  acest  punct  se  ajunge  graţie  legii 
morale  universale  ce  purcede  din  raţiunea  individuală,  astfel  încât  subiectul  supus 
ei  este  totodată  şi  legislator.  Legea  morală  nu  este,  aşadar,  impusă  de  o  autoritate 
exterioară,  ci  este  cu  desăvârşire  autonomă,  întrucât  are  drept  sursă  voinţa  umană. 

Kant  a  înţeles  ideea  paulină  a  autoguvernării  morale  (Rom.  2, 14)  într-un  mod 
cu  totul  diferit.  în  cele  ce  urmează  vom  vedea  că  deviza  sa  despre  morală  ca 
autonomie  este  ceva  nou  în  istoria  gândirii. 

II.  1.  AUTONOMISMUL  KANTIAN 

Omul  lui  Kant  este  o  fiinţă  raţională  care  îşi  impune  în  mod  spontan  legalitatea 
în  lumea  în  care  îşi  desfăşoară  existenţa.  Deşi  legat  de  legi  prin  datoria  lui,  el  nu 
este  supus  decât  propriei  lui  legislaţii,  „universale”,  de  altfel,  iar  propria  sa  voinţă, 
conform  căreia  acţionează,  este  şi  ea  „universal  legislatoare”46.  «Autonomia»47 
voinţei  de  care  se  bucură  îl  angajează  şi,  în  acelaşi  timp,  îl  arată  responsabil 
pentru  ceea  ce  face. 

La  ideea  revoluţionară  a  moralei  ca  autonomie,  idee  ce  a  câştigat  adepţi  de  la 
bun  început,  Kant  nu  a  ajuns  de  unul  singur.  Sub  tutela  wolffiană  află  că  pe  baza 

41  Ion  Petrovici,  Viaţa  şi  opera  lui  Kant.  Douăsprezece  lecţii  universitare.  Bucureşti,  Editura 
Casei  Şcolilor.  1936.  p.  179-182. 

4J  [mm.  Kant,  op.  cit.,  p.  39:  „Acţionează  astfel  încât  maxima  voinţei  tale  să  poată  oricând 
valora  în  acelaşi  timp  ca  principiu  al  unei  legislaţii  universale". 

44  Ibidem,  p.  47:  „Acţionează  astfel  ca  să  foloseşti  umanitatea  atât  în  persoana  ta,  cât  şi  în 
persoana  oricui  altuia  totdeauna  în  acelaşi  timp  ca  scop  şi  niciodată  numai  ca  mijloc". 

4'  Ibidem.  p.  57. 

46  Ibidem,  p.  59. 

47Termen  preluat  din  gândirea  politică  a  secolelor  XVII  şi  XVIII,  în  sensul  de  stat  ca  entitate 
care  se  autoguvernează,  in  plan  moral,  acest  concept  nodal  al  filosofici  morale  kantiene  îşi  va  afla 
corelativul,  mult  mai  bine  constituit,  la  Hegel,  sub  forma  autodeterminării  de  sine  a  conştiinţei. 

cunoaşterii  unii  oameni  pot  să  se  autoguverneze,  iar  scrierile  roussoiste  şi  cele  ale 
moraliştilor  englezi  îi  oferă  concepţii  mai  egalitariste  asupra  autoguvernării,  lată,  de 
exemplu,  ce  afirmă  Rousseau  în  Contractul  său  social:  ,.Eşti  liber  (...)  atunci  când 
asculţi  de  legi,  căci  atunci  nu  asculţi  decât  de  voinţa  publică,  care  este,  în  egală 
măsură,  a  ta  şi  a  oricui”48.  Centrul  de  greutate  se  deplasează  semnificativ  de  la 
libertate  ca  ascultare  a  legii  pe  care  omul  singur  şi-o  prescrie  (Rousseau)  la  voinţă 
care  are  un  caracter  obiectiv  legislator  prin  simpla  exercitare  a  naturii  ei  (Kant). 

Filosofii  care  au  elaborat  concepţii  ale  moralei  ca  autoguvernare  au  încercat 
în  repetate  rânduri  să  se  debaraseze  de  cele  două  presupoziţii  ale  concepţiilor 
mai  vechi  -  dominante  până  la  sfârşitul  secolului  al  XVIi-lea  -  asupra  moralei 
ca  supunere49.  Prima  avea  în  vedere  raportarea  fiinţei  umane  la  Dumnezeu 
prin  recunoştinţă  şi  respect  faţă  de  poruncile  divine.  Cea  de-a  doua  se  referea 
la  capacităţile  morale,  mult  reduse,  din  nefericire,  la  cei  slabi  de  înger  sau 
pătimaşi,  nevoiţi  să  asculte  de  puţinii  oameni  de  excepţie  pe  care  Creatorul  i-a 
însărcinat  cu  transmiterea  şi  păzirea  ordinelor  Sale  morale.  De  aceea  erau  fie 
ameninţaţi  cu  pedeapsa  pentru  păcate,  fie  încurajaţi  cu  promisiunea  recompensei 
pentru  supunere.  în  consecinţă,  o  morală  a  tiraniei  şi  a  servituţii!  -  este  concluzia 
tuturor  contestatarilor  ei. 

J.B.  Schneewind  găseşte  ca  esenţiale  pentru  evoluţia  filosofiei  morale  modeme 
controversele  asupra  voluntarismului50.  Kant  însuşi  s-a  aliat  cu  antivoluntariştii  şi, 

A 

pentru  a  evita  ateismul,  II  preferă  pe  Dumnezeu  doar  ca  susţinător  al  moralei,  nu  şi 
creator  al  ei.  Este  „evident  prin  sine”  -  spune  Kant,  să  existe  o  lege  morală  valabilă 
pentru  toate  fiinţele  raţionale,  nu  numai  pentru  oameni,  să  existe  o  fîlosofie  morală 
a  priori  pură51  care  să  o  explice  şi,  nu  în  cele  din  urmă,  o  comunitate  morală  care 
să-L  includă  pe  Dumnezeu  cu  rolul  de  a  alimenta  omului  certitudinea  că  subzistă 
într-un  univers  ordonat  moral,  în  care  fiecare  îşi  ia  plata  după  faptele  sale.  Agenţii 
morali  se  vor  închina  legii  morale  „ca  unei  împărăţii  a  lui  Dumnezeu”,  în  care  natura 
şi  morala  ajung  „cu  ajutorul  unui  Autor  sfânt”  într-o  „armonie",  nespecifică  fiecăreia 
dintre  ele  luată  separat.  „Cu  toate  acestea  -  conchide  Kant,  principiul  creştin  al 
moralei  nu  este  totuşi  teologic  (deci  eteronomie),  ci  autonomie  a  raţiunii  pure 
practice  prin  ea  însăşi,  fiindcă  nu  face  din  cunoaşterea  lui  Dumnezeu  şi  a  voinţei 

4*  J.  J.  Rousseau,  Contractul  social.  Bucureşti,  Editura  Ştiinţifici  1957,  p.  46-47. 

Primul  care  a  respins  orice  concepţie  a  moralei  ca  supunere,  deschizând  implicit  calea 
filosofiei  morale  moderne,  a  fost  Montaigne.  Ulterior,  începând  cu  anul  1625.  lordul  Herbert  de 
Cherbury  argumenta  deschis  că  oricine  poate  cunoaşte  exigentele  moralei.  Din  acest  moment  se 
succed  o  seamă  de  noi  concepţii  ale  psihologiei  morale  umane  cu  scopul  de  a  susţine  conceperea 
moralei  ca  autoguvernare. 

,l1  Doctrină  conform  căreia  Dumnezeu  Se  află  la  baza  moralei.  A  fecundat  sistemele  teologice 
ale  lui  Luther  şi  Calvin,  dar  şi  gândirea  filosofică  a  lui  Descartes,  Hobbes,  Pufendorf  şi  Locke. 

Imm.  Kant,  op .  cit.,  p.  5-6. 

Lui  fundamentul  acestor  legi,  ci  numai  al  speranţei  de  a  ajunge  la  Binele  suveran 
sub  condiţia  observării  acestor  legi  şi  fiindcă  ea  însăşi  situează  mobilul  adevărat  al 
observării  lor  nu  în  consecinţele  lor  dorite,  ci  numai  în  reprezentarea  datoriei  ca 
singura  a  cărei  observare  fidelă  ne  face  demni  să  dobândim  fericirea”52.  Ce  face, 
aşadar,  Kant?  Se  aventurează  să  pună  temelie  nouă  la  zidurile  vechii  concepţii, 
sprijinindu-şi  credinţa  în  ordinea  divină  pe  cerinţele  autonomiei  înseşi. 

Astfel,  a  fi  rău  înseamnă  a  refuza  demnitatea  de  obiect  al  unei  voinţe  guvernate 
de  legea  morală,  voinţă  care  ne  aparţine  atât  nouă,  cât  şi  lui  Dumnezeu.  Legea 
morală  e  cea  care  defineşte  şi  face  posibil  conceptul  binelui  şi  nu  invers53.  Mult  mai 
surprinzătoare  este  însă  afirmaţia  potrivit  căreia  noi  înşine  suntem  „analogi  Divinităţii” 
dacă  reuşim  să  facem  din  comunitatea  morală  o  totalitate  armonioasă  a  tuturor 
scopurilor  prin  ascultarea  de  legea  morală  stabilită  in  mod  egal  de  către  toţi  membrii, 
adică  atât  de  noi,  cât  şi  de  Dumnezeu.  Oricum,  ceea  ce  ne  pune  pe  picior  de 
egalitate  cu  Dumnezeu  nu  este  pentru  Kant  cunoaşterea  adevărului  moral, 
independent  şi  veşnic,  ci  aptitudinea  noastră  de  a  crea  legea  morală  şi  de  a  ne 
conforma  ei.  „Inventarea  autonomiei  -  e  de  părere  Schneewind  -  i-a  oferit  lui 
Kant  ceea  ce  credea  el  că  ar  reprezenta  singura  teorie  satisfăcătoare  din  punct  de 
vedere  moral  al  statutului  fiinţelor  umane,  într-un  univers  împărtăşit  cu  Dumnezeu”54. 
Ancorată  într-o  psihologie  metafizică,  concepţia  kantiană  asupra  autonomiei 
depăşeşte  pe  cea  a  lui  Hume  sau  Rousseau.  Epoca,  climatul  şi  oamenii  ei,  l-au 
constrâns  pe  Kant  -  teoretic  vorbind  -  să  postuleze  un  nou  model  moral,  un  om 
nou,  disponibil  şi  capabil  să  ia  cu  asalt  cerul,  posesor  al  unei  libertăţi  transcendentale, 
dinamice  şi  virtual  ascendente  care  îl  scoate  din  domeniu!  determinismului  natural. 
Un  asemenea  agent  raţional  nu  mai  are  alt  termen  limită  al  libertăţii  sale  decât 
propria  sa  moralitate,  responsabil  angajată,  ridicată  la  rangul  de  principiu  al  fiinţării 
conştient  voite  a  omului  pentru  sine.  E  o  morală  nouă  al  cărei  concept  este  însuşi 
„principiul  suprem  al  moralităţii”55:  voinţa  autonomă  este  totuna  cu  legea  morală. 
Cu  alte  cuvinte,  reglementarea  proprie  a  acţiunilor,  adică  autonomia,  este  totuna  cu 
libertatea.  Acesta  este  sensul  pozitiv  al  autonomiei,  iar  cel  negativ  presupune 
independenţa  de  orice  materie  a  voinţei,  de  orice  dorinţe  şi  motive  sensibile. 

Etica  kantiană  accentuează  faptul  că  viaţa  morală  e  interioară  şi  că  obiectul 
datoriei  şi  scopul  voinţei  îl  constituie  personalitatea  umană56.  La  Kant  datoria  se 

Idem,  Critica  raţiunii  practice ,  p.  219. 

M  Ibidem,  p.  152. 

M  J.  B.  Schneewind,  op.  cit.,  p.  662. 

-  '  Imm.  Kant,  întemeierea  p.  59:  Autonomia  voinţei  este  proprietatea  voinţei  prin  care  ea  îşi 
este  ei  însăşi  lege,\ 

56  Idem,  Critica  raţiunii  practice,  p.  175-176.  Kant  distinge  două  feluri  de  personalităţi:  I.  o 
personalitate  empirică ,  supusă  cauzalităţii  şi  conştientă  de  scopul  voinţei  sale;  2.  o  personaiitate 
transcendentală ,  liberă,  fără  nimic  subiectiv,  exprimând  esenţa  umanităţii;  ea  determină  viaţa  morală  şi 
afirmă  totodată  existenţa  unui  principiu  general  etic.  Apare  din  nou  dualitatea  fenomen-noumen. 

prezintă  sub  forma  binelui  sau  binele  este  în  funcţie  de  datorie,  şi  nu  invers.  Preocupat 
toată  viaţa  de  distincţia  dintre  îndatoririle  perfecte  şi  cele  imperfecte ,  preluată  de 
la  şcoala  lui  Hugo  Grotius,  filosoful  o  utilizează  în  elaborarea  teoriei  virtuţii  şi  pentru 
a  preciza  momentul  intervenţiei  iubirii  în  morală.  Dacă  o  îndatorire  perfectă  este 
„acea  îndatorire  care  nu  permite  nici  o  excepţie  în  favoarea  înclinaţiei”57,  înseamnă 
că  îndatoririle  imperfecte  le  putem  îndeplini  sau  nu,  după  bunul  nostru  plac.  Ce  se 
întîmplă  însă  cu  iubirea?  Din  moment  ce  nu  poate  fi  poruncită,  iubirea  adevărată 
trebuie  să  fie  practică,  adică  „binefacere  din  datorie”58.  Datoria  noastră  faţa  de 
alţii  este  de  a  le  face  bine,  nu  neapărat  de  a-i  iubi  ca  persoane  particulare.  Făcând 
fapte  bune,  putem  ajunge  la  o  iubire  a  oamenilor  în  genere,  în  calitate  de  semeni. 
Dar  aceasta  se  raportează  la  simţire,  nu  la  voinţă.  Prin  urmare,  porunca  iubirii  din 
Noul  Testament  este  ilogică  din  unghiul  conceptual  al  gândirii  kantiene  în  caz  că  ar 
implica  o  înclinaţie,  un  sentiment  sau  o  simpatie. 

A 

fn  «Metafizica  moravurilor»,  Kant  prezintă  două  principii:  dreptul  (supunerea 
faţă  de  o  lege  exterioară)  şi  virtutea  (supunerea  faţă  de  o  lege  morală  interioară), 
ambele  având  în  comun  obligativitatea.  îndatoririle  legale  ne  cer  să  acţionăm  în 
exterior  astfel  încât  libertatea  voinţei  fiecăruia  „să  poată  coexista  cu  libertatea 
tuturor,  conform  unei  legi  universale"59,  iar  îndatoririle  morale  pretind  să  avem 
anumite  maxime  ale  acţiunilor  care,  concretizate,  să  poată  deveni  legi  universale60. 

A, 

Condiţie  a  voinţei,  perfecţiunea  morală  se  obţine  doar  pentru  sine.  In  schimb, 
perfecţiunea  morală  a  altora  nu  are  cum  să  ne  privească,  ci  doar  fericirea  lor. 
Propria  noastră  perfecţiune  sau  fericirea  celorlalţi  este  tocmai  opera  acestor 
acţiuni  sau  scopuri61. 

Kant  nu  a  unit  la  întâmplare  virtutea  cu  dreptul,  ci  a  avut  în  vedere  integritatea 
fiinţei  sociale,  reglarea  conduitei  ei  faţă  de  sine,  de  semeni  şi  de  formele  oficializate 
ale  existenţei.  „Dualitatea  socială  dată  de  drept  şi  moralitate  reproduce,  în  planul 
socialului,  dualitatea  filosofică  fenomenal-noumenal  a  umanului:  ca  fiinţă  fenomenală, 
omul  este  supus  normei  juridice,  dar  e  sancţionat  de  legea  morală  interiorizată  sau 
de  justiţia  divină.  Aşadar,  «metafizică  a  moravurilor»  are  sensul  extins  de  sistem  al 


principiilor  raţionale  care  întreţin  viaţa  socială  a  indivizilor.  De  aceea  ei  au  datoria 


să  cultive  şi  să  desăvârşească  metafizica,  întrucât  omul  este,  prin  natura  sa,  o  fiinţă 


metafizică  ale  cărei  potenţe  - 


spune  Kant  -  se  manifestă  în  dovezile  de  decizie  şi 


acţiune  conform  unei  legislaţii  universale”62. 


Idem,  întemeierea ....  p.  40. 

Ibidem ,  p. 

,9  Idem  ,  Metafizica  moravurilor ,  în  Scrieri  moral-politice ,  trad.  cit.,  p.  89. 

60  ibidem,  p.  235. 

61  Ca  urmare,  etica  poate  fi  concepută  şi  ca  un  sistem  al  scopurilor  raţiunii  pure  practice. 

62  Rodica  Croitoru,  Studiu  introductiv  la  «Metafizica  moravurilor»,  trad.  cit p.  36. 

Ideea  de  coerciţie  joacă  şi  ea  un  rol  important.  Astfel,  persoanele  sfinte  nu 
au  nevoie  de  o  teorie  a  virtuţii,  pentru  că  ele  nu  încearcă  să  se  eschiveze  de  la 
datorie.  Nu  le  strică  însă,  e  de  părere  Kant,  o  teorie  a  moravurilor  care  să  cuprindă 
autonomia  raţiunii  practice,  cunoaşterea  propriilor  capacităţi  morale  şi 
înţelegerea  imperativului  în  funcţie  de  ele.  Virtutea  desemnează  moralitatea 
supremă  a  omului -sophia- ideal  atins  atunci  când  constrângerea,  interiorizându-se, 
se  autoanihilează.  Ea  (virtutea)  este  atât  ascensională,  cât  şi  permanent  incipientă, 
încălcarea  datoriilor  virtuţii  vădeşte  incapacitatea  de  a  fi  moral,  adică,  viciul.  Totuşi, 
în  ce  priveşte  datoriile  imperfecte  faţă  de  noi  înşine  şi  faţă  de  ceilalţi,  transgresarea 
lor  este  doar  o  non-valoare  morală,  în  timp  ce  îndeplinirea  lor  -  un  merit.  Pentru 
Kant  agoniseala  de  merite  îndreptăţeşte  la  fericire;  altfel  fericirea  rămâne  o  „fata 
morgana”.  în  altă  ordine  de  idei,  precizia  îndatoririlor  conferă  acestora  perfecţiunea. 
De  aceea  îndatoririle  imperfecte,  nefiind  precise,  reclamă  existenţa  anumitor  scopuri, 
ce  nu  pot  fi  atinse  doar  pe  temeiuri  a  priori.  Ce  trebuie  făcut  în  aceste  cazuri  când 
regulile  moralei  nu  mai  constituie  un  principiu  determinant?  Doar  judecata  poate 
decide,  în  conformitate  cu  regulile  pragmatice  ale  prudenţei  -  ne  răspunde  Kant63. 
îndemnul  „  Perfecţionează-le pe  tine  însuţi!  ”  poate  deveni  principiul  eticii  în  viziunea 
filosofului  german,  dacă  se  subînţelege  prin  el:  „Fii  un  om  bun,  fii  demn  de  fericire, 
nu  doar  unul  fericit”64.  Aşadar,  nu  cunoştinţele  trebuie  să  sporească  la  nesfârşit,  ci 
virtutea:  capacitatea  de  a  te  supune  legii  în  duhul  ei. 

Respingând  în  stil  rousseauist  perfecţionismul  de  tip  leibnizo-wolffian,  Kant 
oferă  totuşi  ideii  de  autoperfecţionare  un  loc  important  în  morală,  numai  că,  întocmai 
ca  platonicienii  de  la  Cambridge,  o  ataşează  mai  repede  de  inimă,  de  sentimente  şi 
voinţă,  decât  de  raţiune.  Spre  deosebire  de  Wolff,  şi  de  toţi  predecesorii  săi 
(Pufendorf,  Clarke,  Hutcheson,  Crusius),  Kant  nu  consideră  autoperfecţionarea  o 
îndatorire  instrumentală  pentru  a  atinge  alt  scop,  şi  anume,  propria  fericire.  Dacă 
nu  ne  îndeplinim  îndatoririle  faţă  de  noi  înşine  (şi,  de  pildă,  suntem  servili,  ne  vindem 
trupul  sau  ne  sinucidem),  ne  deposedăm  de  orice  valoare  interioară  şi,  în  consecinţă, 
cum  vom  putea  să  ne  îndeplinim  îndatoririle  faţă  de  alţii?65  Şi,  mai  trist  decât  atât, 
ne  ratăm  vocaţia  cea  mai  înaltă  şi  ultimă:  perfecţionarea  lumii  morale.  Nu  mai  e 
Dumnezeu  cârmaciul  ca  la  leibnizieni,  căci  la  Kant  toată  povara  o  duce  omul  de 
bună-voie  (de  bună-voinţă):  omul  nou,  responsabil  de  a  perfecţiona  atât  lumea,  cât 
şi  pe  sine  însuşi66. 


63  Imm.  Kant.  op.  cit.,  p.  270. 

M  Idem.  Reflex ionen,  19,  298,  apud.  J.  B.  Schneewind,  op.  cit.,  p.  682. 

6<i  Idem,  Lectures  on  Ethics ,  p.  122. 

66  Referitor  la  subiect  este  o  datorie  extinsă  şi  „imperfectă"  datorită  mobiliarilor  sensibile  care 
împiedică  realizarea  modelului  moral  de  perfecţiune,  datoria  fragilităţii  naturii  umane.  Perfecţiunea.  în 
viziunea  lui  Kant,  nu  se  poate  realiza  în  această  viaţă;  ea  se  rezumă  doar  la  „progrese  continue". 
„Astfel,  toate  datoriile  faţă  de  sine  însuşi,  cu  privire  la  scopurile  umanităţii  în  propria  noastră  persoană, 
sunt  numai  datorii  imperfecte".  (V.  Metafizica  moravurilor ,  p.  287-288). 

în  plus,  „aşa  cum  umanitatea  în  persoana  sa,  ca  inteligenţă,  este  capabilă  de 
un  ideal  de  perfecţiune ”,  tot  astfel  acest  om  este  „singurul  dintre  toate  obiectele 
lumii  capabil  de  un  ideal  de  frumuseţe”6,1 .  Ca  urmare,  realizarea-de-sine  -  fapt 
etic-  poate  fi  şi  fapt  estetic,  o  cosntrucţie  sui  generis  asemănătoare  unei  opere 
de  artă  în  care  eul  are  dublu  rol:  de  creator  şi  de  mediu. 

III.  ESTETICA  KANTIANĂ 


Kant  şi-a  consacrat  ultimii  ani  ai  vieţii  încercării  de  a  stabili  mai  bine  decât 
orice  predecesor  locul  exact  -  în  sfera  cunoaşterii  -  al  sensibilităţii  noastre  faţă  de 
facultatea  cea  mai  delicată,  cea  mai  derutantă  şi  cea  mai  puţin  înţeleasă  care  este 
frumosul68.  Nemulţumit  că  nici  unul  dintre  scriitorii  anteriori  n-a  reuşit  să  clădească 
judecata  de  gust  asupra  frumosului  pe  o  bază  filosofică  inexpugnabilă,  „profanând” 
fizionomia  individuală  a  experienţei  estetice,  Kant  critică  atât  metoda  esteticienilor 
psihologizanţi,  ca  Burke  şi  Addison,  cât  şi  pe  cei  care,  ca  Baumgarten,  fac  din  gust 
o  cunoaştere  confuză  a  perfecţiunii.  Perfecţiunea  constă  fie  în  unitatea  unei 
multitudini,  fie  în  îndeplinirea  unui  scop  de  către  un  lucru;  aceasta  nu  înseamnă  însă 
că  ea  ar  avea  vreo  legătură  cu  estetica.  Un  lucru  complet  nu  este  neapărat  şi 
frumos,  iar  împlinirea  unui  scop  nu  are  în  mod  necesar  legătură  cu  frumuseţea6’.  în 
ce  priveşte  şcoala  psihologică,  empiristă  prin  definiţie,  ea  nu  poate  explica,  după 
Kant,  valabilitatea  universală  a  unei  judecăţi  de  gust  şi  nici  apnontalea  "  de 
care  dispun  judecăţile  estetice  reflectante.  De  aceea,  e  o  „absurditate  evidentă”  a 
deduce  din  faptul  că  fiecare  om  judecă  într-un  anumit  fel  că  aşa  ar  trebui  să  judece. 

Estetica  anterioară  lui  Kant  se  afla,  aşadar,  sub  influenţa  a  două  curente 
filosofice:  senzualismul,  specific  esteticii  britanice,  care  identifica  frumosul  cu 
plăcerea  sensibilă,  şi  raţionalismul,  caracteristic  esteticii  germane,  pentru  care 


67  Idem.  Critica  facultăţii  de  judecare ,  trad.  cit.,  p.  126. 

“  Originalitatea  concepţiei  lui  Kant  şi  contribuţia  predecesorilor  săi  la  fundamentarea  sistemului 
său  estetic  sunt  prezentate  detailat  şi  evolutiv  de  Katharine  E.  Gilbert  şi  Helmut  Kuhn  în  Istoria 
esteticii ,  trad.  rom.  Sorin  Mărculescu.  Bucureşti,  Editura  Meridiane.  1972. 

“  Imm.  Kant,  op.  cit.,  p.  1 19-123. 

7"  Sectorul  esteticii  kantiene,  un  nou  sector  al  cunoaşterii,  este  fundamentat  nu  pe  raţiune.  în 
sensul  lui  Baumgarten,  ci  pe  principii  apriorice.  A  priori,  termen  scolastic  tributar  lui  Aristotel. 
derivă  din  latinescul  prior,  prius  =  anterior  şi  semnifică  la  Kant:  din  concepte,  logic,  independent  de 
experienţă.  Am  văzut  că  elementele  apriorismului  etic.  necesare  din  punct  de  vedere  practic,  sunt: 
datoria,  imperativul  categoric,  legea  morală.  Există  însă  şi  un  apriorism  estetic.  în  virtutea  căruia 
facultatea  de  judecare  oferă  posibilitatea  formulării  judecăţilor  de  gust  pure.  şi  un  apriorism  teologic  în 
cadrul  căruia  principiul  finalităţii  este  conceput  pentru  investigarea  naturii.  Victor  Basch  consideră 
însă  un  non-sens  a  vorbi  despre  necesitate,  universalitate  şi  despre  un  a  priori  în  domeniul  frumosului, 
deoarece  „un  gout  uniforme"  c'esl  „la  mort  de  1'arf '  { Essai  critique  sur  I  'Esthetique  de  Kant.  Paris. 
Editura  Felix  Alean,  1896,  p.  107). 

frumosul,  rezultat  al  cunoaşterii  raţionale,  era  echivalent  numai  cu  ceea  ce  e  perfect. 
Contrar  senzualismului,  Kant  vede  în  plăcerea  estetică  o  judecată,  iar  contrar 
raţionalismului,  el  dă  acestei  plăceri  caracterul  de  sentiment.  în  concluzie, plăcerea 
estetică  este  o  judecată  afectivă.  Frumosul  place  nu  prin  simţuri,  nici  prin  concepte 
raţionale,  ci  prin  intuiţii  şi  sentimente. 

Ca  şi  în  teoria  cunoaşterii,  Kant  reprezintă  în  estetică  criticismul.  Dacă  avem 
în  vedere  obiectul  esteticii,  filosoful  german  este  idealist :  frumosul  este  produsul 
unei  idei  estetice,  rodul  armoniei  conceptelor  intelectuale  cu  intuiţia,  dar  şi  logicist: 
frumosul  purcede  din  concordanţa  logică  între  idee  şi  intuiţie,  între  formă  şi  fond71. 
Inferior  frumosului  este  plăcutul,  provocat  nu  de  idei  intelectuale,  ci  de  impresii 
sensibile,  iar  superior  acestora  două  este  sublimul,  sentimentul  estetic  cel  mai 
intens,  tărâmul  în  care  ceea  ce  este  estetic  se  întâlneşte  cu  ceea  ce  este  moral. 
Frumosul,  natural  sau  artistic,  este  simţit  prin  intermediul  gustului,  necesar  tuturor 
celor  care  vor  să  aprecieze  natura  şi  arta  din  punct  de  vedere  estetic.  Pentru 
realizarea  artistică  a  frumosului,  gustul  nu  mai  e  suficient,  căci  se  impun  două 
realităţi  speciale:  talentul  şi  geniul.  Talentul  este  înnăscut,  iar  geniul  se  prezintă 
ca  o  dispoziţie  afectivă  care  dă  artei  reguli. 

III.l.  O  NOUĂ  TEOLOGIE  A  IMAGINII.  KANT  -  ICONOCLAST? 

Dacă  vom  considera  judecata  de  gust  o  experienţă  spirituală,  vom  putea  extrage 
din  a  treia  Critică  o  nouă  teologie  a  imaginii,  aşa  cum  a  procedat  şi  Alain  Besanţon 
în  interesantul  său  eseu  „Imaginea  interzisă’'72. 

în  opinia  lui  Kant  experienţa  estetică  este  o  experienţă  subiectivă.  Trăită 
în  totalitate  de  spirit,  ea  trezeşte  în  acesta  „sentimentul  de  plăcere  şi  neplăcere, 
care  nu  desemnează  nimic  în  obiect”73  în  vederea  cunoaşterii.  Cum  stabilesc  dacă 
ceva  este  sau  nu  este  frumos?  Raportez  reprezentarea  nu  prin  intelect  la  obiect,  ci 
prin  imaginaţie  la  mine  şi  la  acel  sentiment  vital  pe  care  reprezentarea,  senzaţia  au 
puterea  să-l  declanşeze  în  interiorul  meu.  „(...)  Pentru  a  spune  că  obiectul  este 
frumos  şi  pentru  a  dovedi  că  am  gust,  plec  de  la  ceea  ce  se  petrece  în  mine  datorită 
reprezentării,  nu  de  la  ceea  ce  constituie  dependenţa  mea  de  existenţa  obiectului.”74. 
Este  o  experienţă  dezinteresată,  o  judecată  pur  contemplativă,  neorientată 
după  concepte. 

Nu  orice  satisfacţie  este  estetică.  Frumosul  kantian  are,  ce-i  drept,  multe 
puncte  de  contact  cu  plăcutul,  utilul,  binele,  perfectul  şi  adevărul.  Spre  deosebire 

71  Petre  Andrei,  op.  cit.,  p.  78. 

77  Alain  Besanţon,  Imaginea  interzisă.  Istoria  intelectuală  a  iconoclasmului  de  la  Platon  la 
Kandinsky,  Bucureşti,  Editura  Humanitas,  1996,  p.  207-218. 

73  Imm.  Kant,  op,  cit.,  p.  95. 

74  Ibidem ,  p.  97. 

însă  de  frumos,  plăcutul,  ca  şi  binele  (utilul)  sunt  legate  de  un  interes  şi,  ca  atare, 
presupun  realitatea  lucrului  dorit.  Spre  deosebire  de  plăcut,  care  se  adresează  numai 
simţurilor,  frumosul  presupune  o  judecată;  spre  deosebire  de  bine,  el  nu  se  supune 
vreunui  imperativ,  ci  e  liber,  e  joc.  în  ce  priveşte  distincţia  de  adevăr,  adevărul 
rezultă  în  urma  unui  travaliu  logic  al  gândirii,  în  timp  ce  frumosul  este  obiectul  unui 
sentiment,  nu  al  unei  cunoaşteri.  Din  alt  unghi  al  abordării,  plăcutul  (agreabilul)  e 
simţit  şi  de  animale;  binele  e  cunoscut  de  orice  fiinţă  raţională  (terestră  sau  celestă), 
în  schimb,  frumosul  este  specific  uman75. 

Transpuse  în  contextul  pietist  în  care  a  crescut  Kant,  afirmaţiile  anterioare 
trimit  la  limbajul  fenelonian  al  indicatei  dragoste  pure,  dar  seci,  preferabilă  însă 
gustului  „barbar”  care,  în  producerea  satisfacţiei,  are  trebuinţă  de  „atracţii”  şi 
„emoţii”76,  lată  de  ce  culoarea,  artificiul,  podoaba  nu  merită  a  fi  luate  în  seamă. 
Utilitatea  lor  ar  consta  doar  în  atragerea  atenţiei  asupra  formei,  singura  care 
contează,  deoarece  înfrumuseţarea  pentru  senzaţie  dăunează  adevăratei 

frumuseţi  a  obiectului77. 

* 

Din  punctul  de  vedere  al  cantităţii,  „e  frumos  ceea  ce  place  universal  Iară 
concept”78.  Deşi  singulară,  judecata  estetică  păstrează  totdeauna  pretenţia 
universalităţii,  percepută  ca  o  evidenţă  inexprimabilă,  asemănătoare  celei  simţite  în 
faţa  unui  adevăr  de  credinţă.  Adevărul  ştiinţific  se  impune  de  la  sine,  agreabilul 
câştigă  majoritatea  oamenilor,  dar,  când  e  vorba  de  frumos,  oamenii  nu  mai  sunt  la 
fel  de  unanimi,  căci  aprobarea  lui  nu  poate  fi  obţinută  prin  constrângere.  în  ce 
priveşte  certitudinea  credinţei,  credinciosul  simte  nevoia  şi  bucuria  de  a  o  împărtăşi 
şi  altora  şi,  pentru  a  nu  greşi,  şi,  totodată,  pentru  a  se  realiza  pe  sine,  se  Iasă  călăuzit 
de  exemplele  de  virtute  sau  sfinţenie  ale  înaintaşilor.  La  fel  ar  trebui  să  se  întâmple 
şi  cu  gustul  -  constata  pe  bună  dreptate  Kant.  Gustul  „are  ceva  mai  mare  nevoie 
de  exemple”79,  el  trebuie  educat ,  pentru  ca  să  nu  cădem  în  barbarie  sau  indiferenţă. 

Despre  frumos,  ca  şi  despre  Dumnezeu,  nu  se  poate  spune  deci  nimic,  decât 
că  este.  Astfel,  păşind  cu  un  singur  picior  în  ţinutul  incognoscibilului,  al  apofaticului, 
Kant  se  situează  într-o  manieră  originală  la  antipodul  explorării  lumii  prin  pictură. 
Arta  pictorului  renascentist  facea  să  răsară  frumosul  din  ideea  lucrurilor.  în  duhul 
icoanei  însă,  sufletul  celui  care  se  roagă  e  invadat,  prin  mijlocirea  imaginii,  de 
adevărurile  dumnezeieşti.  în  schimb,  experienţa  kantiană  este  mai  limitată  şi  mai 
aspră  în  contact  cu  frumuseţea:  omul  află  ceva  numai  din  sufletul  său,  dat  fiind 
faptul  că  „(...)  reprezentarea  nu  se  raportează  la  obiect,  ci  exclusiv  la  subiect”80. 


75  Ibidem.  p.  102. 

76  Ibidem.  p.  116. 

77  Ibidem.  p.  2 18:  ..în  pictură,  în  sculptură,  chiar  în  toate  artele  plastice,  în  arhitectură,  în  arta 
grădinilor,  întrucât  sunt  arte  frumoase,  desenul  este  esen(ialur. 

Ibidem.  p  1 06. 

7,7  Ibidem.  p.  1 78. 
m  Ibidem.  p.  85. 

iar  judecata  de  gust  e  „pură”;  ea  leagă  satisfacţia  de  simpla  considerare  a  obiectului. 
Iară  a  ţine  seama  de  vreun  uz  sau  de  vreo  finalitate8'.  Faimoasa  „finalitate  fără 
scop”  nu  e  nici  finalitate  externă  (cunoaştere  confuză  a  utilului),  nici  finalitate 
internă  (cunoaştere  confuză  a  perfecţiunii),  nici  bine  (în  sens  platonician),  nici  util 
(în  sens  socratic).  Frumosul  nu  constă  în  plăcerea  culorilor  frumoase,  nici  în  armonia 
părţilor,  nici  în  acordul  obiectului  cu  telos- ul  sau  cu  ideea  sa.  Ce  se  întâmplă  atunci 
cu  sufletul  omului  care  nu  înclină  nici  spre  voluptate,  nici  spre  îndumnezeire?  Prin 
extensia  pe  care  i-o  furnizează  judecata  de  gust  (reflexivă),  lui  nu-i  rămâne  decât 
respectul  admirativ  faţă  de  sine  însuşi,  un  fel  de  narcisism,  incompatibil  cu 
spiritualitatea  creştină  autentică. 

Analizând  raportul  gustului  cu  binele,  Kant  distinge  frumuseţea  liberă 
(naturală)  şi,  frumuseţea  dependentă.  Cea  dintâi  (pulchritudo  vaga)  nu  oferă 
satisfacţii  intelectuale  în  legătură  cu  obiectul  ei,  nu  cunoaşte  grade  după  perfecţia 
formei;  are,  deci,  o  valoare  absolută.  Tot  ceea  ce  este  lipsit  de  semnificaţie  (de 
exemplu  florile,  fiinţele  naturale  improbabile,  desenele  r  Ia  grecque,  ornamentele  în 
formă  de  frunză  de  pe  ramele  tablourilor  etc.)  „place  liber”,  se  integrează  unei 
naturi  idilice  în  care  nici  un  lucru  nu  e  deformat  de  civilizaţie.  Este  un  fel  de  „artă 
abstractă”  a  secolului  nostru,  în  care  imaginaţia,  neîngrădită,  „se  află  în  joc  liber 
contemplând  făptura”82.  Kant  e  aici  influenţat  de  noua  estetică  naturalistă  din 
secolul  al  XVHI-lea,  inspirată  de  Rousseau.  Al  doilea  tip  de  frumuseţe  (pulchritudo 
adhaerens)  presupune  un  concept  logic  despre  tipul  şi  destinaţia  normală  a  obiectului 
(de  exemplu  frumuseţea  unui  om,  a  unui  animal,  a  unei  clădiri  etc.)  şi  prezintă 
grade  după  perfecţia  formei,  definibile  prin  raportarea  la  un  ideal,  adică  în  sens 
kantian,  la  un  scop  interior,  la  o  idee  raţională  încarnată  într-un  individ.  împlinirii 
individuale  îi  corespunde  frumuseţea  existenţei  proprii.  Prin  urmare,  remarcă  Petru 
Comamescu,  „realizarea-de-sine  nu  este  un  act  estetic  pur”,  ci  „o  relevantă  imagine- 
expresie  călăuzită  de  raţiune,  selecţionată  şi  dezvoltată  în  termeni  concreţi.  Numai 
pe  această  cale,  expresii  ca  «suflet  frumos»  sau  «personalitate  frumoasă»  pot  avea 
o  semnificaţie  definită,  căci,  într-o  persoană  realizată,  totul  este  armonios,  clar  şi 
complet  ca  într-o  operă  de  artă”83.  în  timp  ce  idealul  raţiunii  pure  este  Dumnezeu84, 
idealul  judecăţii  estetice  este  omul,  omul  ca  „ idee  estetică  normale r*5,  singura 


fiinţă  care-şi  are  scopul  în  sine,  fiinţă  morală  şi  scop  al  lumii.  Fundamentat  moral, 
frumosul  aderent  contribuie  mai  mult  decât  cel  liber  la  concilierea  celor  două  lumi 
pe  care  Kant  încerca  s-o  înfăptuiască  după  ce  iniţial  le  despărţise.  E  vorba  despre 
lumea  sensibilă  şi  lumea  inteligibilă,  fenomen  şi  noumen,  natură  şi  libertate. 

Evaluat  pozitiv,  raportul  dintre  frumos  şi  bine  e  raportul  frumosului  cu 
Dumnezeu,  însă  un  Dumnezeu  fictiv,  fără  nume  şi  fără  chip,  la  care  se  ajunge  prin 


81  Ibidem,  p.  116. 

82  Ibidem ,  p.  122-123. 

83  Petru  Comamescu,  Kalokagathon ,  Bucureşti,  Editura  Eminescu,  1985,  p.  93. 

84  Imm.  Kant,  Critica  raţiunii  pure ,  p.  468. 

g?  Idem,  Critica  facultăţii  de  judecare ,  p.  1 26. 

trei  mediatori:  geniul,  sublimul  şi  „simbolul  legii  morale”.  Geniul  este  un  medium 
natural  în  care  mama-natură  îşi  depune  ouăle  ca  pe  nişte  secrete  ale  creaţiei,  ca  pe 
nişte  reguli  misterioase,  fără  de  care  arta  este  imposibilă:  „(...)  natura  din  subiect 
(prin  acordul  facultăţilor  sale)  este  aceea  care  prescrie  reguli  artei.  Deci  arta 
frumoasă  nu  este  posibilă  decât  ca  produs  al  geniului”86.  Născut,  nu  făcut,  geniul 
este  inconştient  şi  supraconştient  („nu  ştie  cum  s-au  născut  în  el  ideile  operei”), 
original  în  comunicarea  pe  care  o  întreţine  nemijlocit  cu  lumea  de  dincolo  de  vizibil. 
Curioşi,  ne  întrebăm:  Cine  se  află  „dincolo”?  Cu  cine  comunică  geniul  kantian? 
Cine  îl  inspiră?  Inspiraţia  poetului,  de  pildă,  ca  şi  cea  a  profetului,  a  fost  dintotdeauna 
pusă  pe  seama  divinului.  Lui  Kant,  însă,  nu  i-ar  fi  surâs  o  relaţie  imediată  cu 
Divinitatea;  el  detesta  acea  stare  meditativă  proprie  fanatismului,  împingând-o  în 
cadrele  ridicolului  şi  ale  demenţei87. 

Starea  de  geniu  trimite  la  starea  mistică  descrisă  de  literatura  spirituală  a 
secolelor  XVII  şi  XVIII.  Starea  mistică  nu  e  dată  oricui  şi  nici  în  mod  permanent. 
Geniul,  ca  şi  misticul,  cunoaşte  şi  perioade  de  uscăciune,  în  care  nu  creează  nimic; 
aceasta  înseamnă  că  „graţia  specială”  l-a  părăsit  pentru  o  vreme.  Există  aici  o  notă 
comună  cu  mistica  ortodoxă  şi  ea  priveşte  dialectica  harului  Duhului  Sfânt:  credinciosul 
experimentează  atât  venirea,  cât  şi  retragerea  harului.  Deosebirea  este,  însă,  că  harul 
nu  este  o  graţie  (pre)destinată  unei  categorii  de  oameni,  ci  el  se  oferă  tuturor  celor  ce 
vor  să  se  mântuiască.  în  plus,  cred  că  toţi  ar  vrea  să  se  nască  genii,  dar  nu  toţi  doresc 
să  devină  sfinţi.  Geniul  poate  să  îşi  ducă  originalitatea  „până  la  extravaganţă”  şi  să 
fie,  în  mod  necesar  şi  în  acelaşi  timp,  „ model  exemplar"™:  măsură  şi  regulă  de 
apreciere.  Sfanţul  este  doar  model  exemplar  în  sensul  lui  theosis. 

Geniul  are  o  mai  mare  afinitate  cu  sublimul  decât  cu  frumosul,  cu  infinitul 
decât  cu  finitul,  cu  informul  decât  cu  ceea  ce  are  formă.  Sublimul  se  regăseşte  în 
sentimentele  elevate  ale  prieteniei,  dispreţului  faţă  de  lume,  eternităţii.  Experienţa 
sublimului  -  afirmă  A.  Besanţon  -  este  o  experienţă  a  divinului  în  limitele  religiei 
kantiene”M.  Astfel,  definiţia  sublimului  coincide  cu  un  nume  divin:  „Este  ceea  ce  e 
mare  în  mod  absolut,  este  o  mărime  egală  doar  cu  sine  însăşi  (...)  nu  avem  o  altă 
unitate  de  măsură  pentru  obiectul  respectiv  în  afara  lui  (...)’,qo.  Lipsit  de  limite,  de 
formă,  sublimul  este,  totuşi,  inteligibil  cum  e  Ideea  divină.  El  nu  recurge  la  joc,  ca 
frumosul,  ci  la  seriozitate;  satisfacţie  există,  dar  gravă,  imaginaţia  fiind  deopotrivă 
respinsă  şi  atrasă.  Sublimul  kantian  se  interferează  remarcabil  cu  experienţa 
pascaliană  a  celor  două  infinituri9' .  Este  vorba  de  sublimul  matematic  în  care  nu 


86  Ibidem,  p.  202. 

87  Ibidem,  p.  1 69. 

88  Ibidem.  p.  202-203. 

89  A.  Besanşon,  op.  cit.,  p.  212. 

90  Imm,  Kant,  op.  cit.,  p.  143. 

91  Pascal,  Cugelâri.  trad.  rom.  de  Iancu  Ghidu,  Bucureşti,  Editura  Ştiinţifica,  1992,  p.  121. 

există  un  maximum  în  aprecierea  mărimii,  aşa  cum  există  în  aprecierea  estetică. 
Această  depăşire  a  maximului  e  sublimă  şi  generatoare  de  emoţie92.  De  ea  e  capabilă 
doar  omul,  fiinţă  duală:  intelectuală  şi  senzorială. 

Sentimentul  de  înălţare  e  provocat  într-un  mod  mult  mai  puternic  de  sublimul 
dinamic  (inspirat  din  conceptul  fizic  de  forţă).  Măreţia  unor  obiecte  naturale  (cerul 
înstelat,  marea)  sau  puterea  unor  fenomene  ale  naturii  (furtuni,  cutremure  etc.)  ne 
determină  să  le  reprezentăm  ca  sublime.  Deşi  neputincioşi  în  faţa  lor,  umanitatea 
din  noi  rămâne  „neînjosită”  -  declară  Kant,  pentru  că  menirea  sufletului  e 
„superioară”  naturii93.  Din  acest  punct  Pascal  şi  Kant  pornesc  fiecare  pe  alt  drum. 
Pierdut  şi  înspăimântat  în  faţa  sublimului  celor  două  infinituri.  Pascal  se  agaţă  de 
Hristos  ca  de  unicul  reper  în  stare  să-l  smulgă  disperării  eterne.  Icoana  lui  Hristos 
pe  care  o  îmbrăţişează,  distinctă  totuşi  de  suflet,  deşi  obscură,  este  reprezentabilă. 
Pentru  Kant,  însă,  sufletul  însuşi,  raţiunea ,  este  icoana,  din  păcate  fără  nici  o 
reprezentare  dependentă.  El  nu  se  teme  de  nimeni  şi  de  nimic,  fiindcă  „demnitatea 
gândirii”  îi  revelează  sublimul  propriei  vocaţii:  aspiraţia  necontenită  spre  lumea 
ideilor,  năzuinţa  spre  ele  este  pentru  el  o  lege94.  Avem  de-a  face  cu  sentimentul 
unei  „facultăţi  suprasensibile”95  care  nu  se  prelungeşte,  ca  la  Pascal,  în  adorarea 
atotputerniciei  lui  Dumnezeu,  ci  în  admirarea  spiritului  uman  in  sine  însuşi. 

Frumuseţea  liberă  şi  sublimul  sunt-  în  accepţia  lui  Kant-  obiecte  pur  estetice, 
sugerându-se  că  acesta  din  urmă  e  mult  mai  aproape  de  vocaţia  morală  a  omului 
prin  opoziţia  faţă  de  pragmatic,  dar  şi  faţă  de  sensibil,  în  genere.  Walter  Biemel 
este  de  părere  că  raportarea  frumosului  la  moralitate  decurge  din  întemeierea 
judecăţii  de  gust  pe  suprasensibil96.  Sublimul  e  cel  care  operează  trecerea  de  la 
„fenomenalitatea  frumoasă”  la  „esenţialitatea  morală”97.  Dacă  la  începutul  Criticii 
Kant  a  separat  cu  bună  ştiinţă  frumosul  de  bine,  la  sfârşitul  ei  le  pune  în  legătură 
prin  noţiunea  de  simbol  şi  de  analogie.  Şi,  deoarece,  în  cazul  ideilor,  intuiţia  lipseşte, 
simbolul  analogic  are  rolul  de  a  transfera  reflecţia  asupra  unui  obiect  al  intuiţiei  la 
un  cu  totul  alt  concept  căruia  va  fi  imposibil  să-i  corespundă  vreodată  în  mod  direct 
vreo  intuiţie.  Astfel,  frumosul  e  simbol  al  binelui  moral  ".  Moralitatea  a  fost 


92  Imm.  Kant,  op.  cit.ţ  p.  143-145:  „Infinitul  mare  poate  fl  coborât  până  la  infinitul  mic,  iar 
infinitul  mic  poate  fi  extins  de  imaginaţia  noastră  până  la  mărimea  unei  lumi”. 

93  Ibidem,  p.  156.  Asemănarea  cu  Pascal  este  frapantă:  „Omul  nu  este  decât  o  trestie,  cea  mai 
slabă  din  natură;  dar  este  o  trestie  cugetătoare,..”  Măreţia  umană  rezidă,  deci,  în  cugetare,  omul 
dovedindu-se  mai  nobil  decât  orice  l-ar  putea  ucide.  V.  Pascal,  op.  cit.,  p.  135-136. 

94  Ibidem ,  p.  151. 

95  Ibidem ,  p,  114. 

96  W.  Biemel,  „Die  Bedeutung  von  Kants  Begrtlndung  der  Ăsthetik  ftlr  die  Philosophie  der 
Kunst”,  K6ln,  Kant  Studien,  1959,  p.  112. 

97  Rodica  Croitoru,  Judecata  între  estetic  şi  metajîzicy  Bucureşti,  Editura  Ştiinţifică  şi 
Enciclopedică,  1982,  p.  68. 

98  Imm.  Kant.,  op.  cit.,  p.  245. 

asociată  de  Kant  frumosului  natural,  iar  indiferenţa  morală  frumosului  artistic.  Arta, 
chiar  dacă  nu  trădează  un  deficit  moral,  nu  poate  indica  prin  sine  binele  moral,  căci 
fiind  o  imitaţie  a  naturii  cu  scop  (de  obicei,  pentru  a  crea  impresie)  îşi  pierde  dezinteresul 
şi,  implicit,  accesul  la  una  din  căile  moralităţii.  Frumosul  autentic,  lipsit  de  vanitate, 
bizarerie  sau  gratuitate,  înalţă  spiritul  deasupra  simplei  atracţii  sensibile  şi  îndreaptă 
privirea  spre  inteligibil.  Dezinteresat,  ca  şi  binele  moral,  el  dezvăluie  omului  acea 
formă  superioară  a  libertăţii  care  e  autonomia ,  puterea  de  a-şi  da  o  lege. 

A 

In  universul  kantian  drumul  de  la  simbol  la  imagine  e  destul  de  lung.  Analogia 
are  valoare  doar  între  simbol  şi  lucru.  în  consecinţă,  „(...)  orice  cunoaştere 
omenească  a  lui  Dumnezeu  este  doar  simbolică.  Cel  care  o  consideră  schematică 
împreună  cu  însuşirile:  raţiune,  voinţă  ş.a.m.d.,  care  au  o  realitate  obiectivă  doar  la 
fiinţele  lumii  acesteia,  cade  în  antropomorfism.”09  Care  va  fi  atunci  destinul  icoanei? 
în  orice  caz,  unul  nefericit.  Decât  să  caute  sprijin  pentru  ideea  de  moralitate  în 
„imagini”  şi  „mijloace  puerile”,  Kant  preferă  să-şi  tempereze  elanul  nelimitat  al 
imaginaţiei.  Mistica  sa  e  pur  negativă,  ipotipoza  infinitului  e  abstractă,  estetica  sa 
conţine  o  spiritualitate  ostilă  imaginilor,  iar  cele  două  imperative  fatale-  sublimul 
şi  geniul  -  îşi  găsesc  adepţi  şi  în  zilele  noastre. 

IV.  EVALUARE  MORALĂ  ORTODOXĂ 

„  Dacă  studiem  trecutul ftlosofiei  morale,  o  facem  fiindcă  am  putea 
câştiga  ceva  de  pe  urma  intuiţiilor  predecesorilor  noştri  sau,  cel  puţin, 
le-am  putea  evita  erorile  "  (J.  B.  Schneewind). 

Sublimul  kantian  alungă  imaginea100,  sublimul  autentic  însă  adăposteşte  icoana. 
Kant  nu  a  greşit  că  a  refuzat  să  se  abandoneze  destrăbălării  iluministe  a 
reprezentărilor  sensibile,  ci  a  greşit  că  a  atribuit  picturii  toate  artele  decorative  ce 
satisfac  vederea,  neglijând  voit  şi  decis  arta  care  satisface  sufletul:  arta 
transfigurativă  a  icoanei ,  realizare  cu  adevărat  sublimă,  cu  care  nici  arta  figurativă, 
nici  arta  non-figurativă  nu  poate  rivaliza. 

Iconoclast  în  principiu,  atitudinea  lui  Kant  se  justifică  dacă  ţinem  cont  de 
mediul  re I ig ios-fam i  1  i al ,  istorico-social  şi  intelectual  în  care  s-a  format.  Din 
nefericire  însă,  urmările  iconoclasmului  său  filosofic  se  văd  şi  astăzi.  Semnificativ 
e  faptul  că  A.  Besanţon  îl  situează  în  continuarea  lui  Calvin  şi  a  lui  Pascal. 

w  Ibidem.  p.  247. 

100  lmm.  Kant,  op.  cit.,  p.  168-169:  „Nu  cred  că  există  pasaj  mai  sublim,  în  cartea  legilor 
iudeilor,  decât  porunca :  să  nu-ţi  faci  chip  cioplit,  nici  vreo  înfăţişare  a  lucrurilor  care  sunt  sus  în  cer 
sau  jos  pe  frământ  etc...  Kant  consimte  la  opoziţia  faţă  de  cultul  icoanei,  exacerbată  de  iconoclasmul 
evreilor  şi  al  musulmanilor  din  provinciile  orientale  ale  Imperiului  Roman  (sec.  VJ1I). 

Câteva  din  motivele  permanente  ale  iconoclasmului  modem  apar  la  confluenţa 
unei  mişcări  intelectuale,  a  unui  „curent”  social  şi  a  unei  atitudini  religioase.  Calvin 
curăţă  tempele  de  „idoli”,  recunoscând  drept  imagine  doar  Cuvântul  imaterial 
sau  darurile  euharistice  netranssubstanţiate.  Pascal,  jansenist  elitist  şi  rigorist,  nu 
dispreţuieşte  imaginile,  dar,  fiindcă  acestea  slujesc  prea  mult  simţurilor,  se 
debarasează  cu  uşurinţă  de  ele,  strămutând  în  locuinţele  personale  austeritatea 
calvinistă  impusă  doar  templelorprea  mult  simţurilor,  se  dabarasează  cu  uşurinţă 
.  Odată  cu  marea  tranziţie  galileană  de  la  lumea  închisă,  plină  de  sens  şi  ierarhizată, 
la  universul  infinit  şi  mut,  gândirea  umană  autonomă  încearcă  inutil  să-şi 
depăşească  limitele  pentru  a  percepe  Absolutul.  Prin  calcul  matematic  sau  prin 
graţie,  ea  atribuie  lui  Dumnezeu  o  măreţie  abstractă,  care  descalifică  orice 
reprezentare.  Or,  icoana  lasă  să  se  vadă  Nevăzutul.  „Ea  nu  e  câtuşi  de  puţin 
«abstractă»,  nu  renunţă  la  reprezentare  şi  nici  la  asemănare,  dar  lucrul  cu  care 
caută  să  se  asemene  nu  ţine  de  lumea  noastră...”101.  Cu  alte  cuvinte,  motivul 
promovat  atât  de  icoană,  cât  şi  de  iconar  nu  aparţine  imanenţei;  el  e  transcendent: 
lumea  spiritualizată.  „Icoana  abstrage  -  confirmă  şi  Olivier  Clement,  dar  pentru 
a  extrage  din  camea-pentru-moarte  (în  sens  paulin)  corporalitatea  pnevmatică 
asumată  şi  iluminată  de  ipostază.  Abstracţiunea  sfârşeşte  astfel  în  cea  mai  înaltă 
realitate,  reprezentarea  se  deschide  spre  lumea  de  dincolo  de  reprezentare”102. 

Kant  a  evitat  să  deschidă  cea  mai  legitimă  „fereastră  spre  Absolut”.  A  făcut 
doar  o  breşă  minusculă  în  zidul  orb  al  respectului,  dincolo  de  care  s-a  descoperit 
singur  cu  sine.  Nu-i  putem  contesta  însă  spiritul  „religios”.  Judecata  sa  de  gust  s-a 
simţit  tot  timpul  atrasă  de  bine,  de  suprasensibil,  de  Dumnezeu.  Lansarea  sufletului 
kantian  în  infinit  ne  aduce  aminte  de  elanul  lui  Origen,  de  epectaza  Sfântului  Grigorie 
de  Nyssa  sau  de  metafora  neoplatonică  a  sferei  care  are  centrul  pretutindeni,  iar 
circumferinţa  nicăieri.  Numai  că  finalul  nu  e  tocmai  îmbucurător:  filosoful  Kant,  în 
nesfârşită  contradicţie  cu  omul  Kant,  respinge  atracţia  ca  pe  o  tentaţie,  iar  prezenţa 
a  ceva  dincolo  de  hotarele  sensibilităţii  ca  pe  o  iluzie103.  El  deturnează  privirea 
dornică  să  perceapă  inteligibilul,  spre  priveliştea  inferioară,  dar  sublimă,  a  boitei 
înstelate  ce  pretinde  acelaşi  gen  de  respect  ca  şi  legea  morală. 

Istoria  fugii  de  Dumnezeusufle  devine  istoria  artei104  -  afirma  Max  Picard,  şi 
noi  am  adăuga,  a  artei  nefundamentate  pe  învăţătura  de  credinţă  autentică  a  Bisericii. 
Deformarea  învăţăturii  evanghelice  are  repercusiuni  şi  în  domeniul  frumosului  artistic. 

101  Wladimir  Weid16,  Les  icânes  byzantines  ei  russes,  Milano,  Electra,  1962,  p.5. 

102  Olivier  Clement,  Bible  ei  teorie,  de  la  parole  aux  images ,  Les  Quatre  Fleuves,  nr.  4,  1975, 

p.  121. 

103  Imm.  Kant,  op.  cit.,  p.  169. 

104  Max  Picard,  Fuga  de  Dumnezeu ,  trad.  rom.  P.  Merfu  şi  Pr.  G.  Remete,  Bucureşti,  Editura 
Anastasia,  1998,  p.  116. 

Astfel,  arta  occidentală,  mai  ales  cea  religioasă,  e  infiltrată  de  la  bun  început  de 
elemente  păgâne  elenistice  care,  după  Uspensky,  „înjosesc”  Revelaţia105.  Odată 
cu  Renaşterea  italiană  puritatea  artei  sacre  e  coruptă  de  elemente  carnale,  eliminate 
radical  din  icoană  după  criza  iconoclastă.  Prin  icoană  nu  admirăm,  de  pildă, 
frumuseţea  trupului  omenesc,  ci  contemplăm  frumuseţea  duhovnicească  a  întregii 
fiinţe,  căci  „ţelul  icoanei  nu  este  acela  de  a  pune  în  evidenţă  frumuseţea  naturală,  ci 
de  a  face  vizibile  adevărurile  teologice  şi  de  a  întrupa  o  prezenţă  spirituală”106. 
Există  o  diferenţă  netă  între  stilul  iconologic  şi  cel  portretist.  Kant  limitează 
pictura  la  „zugrăvirea  frumoasă  a  naturii”107.  De  fapt,  el  nu  are  nici  o  referinţă 
directă  la  arta  sacră,  şi,  prin  urmare,  nici  la  icoană,  care  este  mai  mult  decât  atât: 
zugrăvire  nu  a  simplei  naturi,  ci  a  naturii  îndumnezeite.  Căci,  de  când  trupul  lui 

A 

Hristos  şi,  odată  cu  el,  materia,  au  fost  transfigurate  prin  înviere,  ridicate  la  părtăşia 


vieţii  dumnezeieşti  prin  înălţare,  creatura  e  capabilă  să  se  înalţe  şi  să  ajungă  progresiv 
la  asemănarea  cu  Creatorul.  Spre  deosebire  de  tablou  (fie  el  religios),  icoana  este 
vehicolul  prezenţei  sfmţitoare  a  persoanei  reprezentate,  prezenţă  care,  potrivit 
perspectivei  inversate  a  lui  Pavel  Florenski,  acţionează  asupra  celui  care  o  cheamă 
în  rugăciune.  La  Kant,  judecata  de  gust  asupra  a  ceea  ce  este  frumos  în  pictură 
„urmăreşte  un  singur  lucru:  sunt  judecate  doar  formele  (tară  a  ţine  seama  de  scop), 
aşa  cum  se  oferă  privirii  (...)  în  funcţie  de  efectul  pe  care-1  au  asupra  imaginaţiei”108. 
Pe  de  altă  parte,  filosoful  se  simte  mai  atras  de  frumuseţea  liberă,  decât  de  frumosul 
supus  unui  canon  artistic,  pentru  că  imaginaţia  sa  poate  contempla  liber  făptura. 
Hoinăreala  imaginilor  gândite  e  un  joc  periculos  însă,  dat  fiind  faptul  că  „toate 
patimile  sunt  neapărat  îmbrăcate  într-o  formă  oarecare,  vizuală  sau  gândită,  a 
imaginaţiei”109.  Icoana  e  şi  un  mijloc  eficient  de  evitare  a  fanteziei.  Apoi, 
contemplarea  realităţilor  divine  este  cu  putinţă  numai  dacă  omul  ajunge  la  o  stare 
cât  de  cât  corespunzătoare  cu  ceea  ce  este  contemplat.  Astfel,  puritatea 
contemplării  kantiene  a  făpturii  e  depăşită  de  neprihănirea  contemplării  Făcătorului 
a  toate.  Ceea  ce  Plotin  spera  să  obţină  prin  asceza  contemplativă,  ceea  ce  modernii 
pretind,  şi  mai  iluzoriu,  de  la  arta  pură,  se  dobândeşte  pentru  toţi  prin  mijlocirea 
sfintelor  icoane,  a  Sfintelor  Scripturi,  a  Sfintelor  Taine. 

Proiectarea  exclusivă  a  atenţiei  asupra  formei  se  repercutează  şi  asupra 
lăcaşului  de  cult,  pe  care  Kant  îl  dezbracă  de  orice  ornament  şi  podoabă,  de  orice 


m  Leonid  Uspensky,  Teologia  icoanei ,  trad.  rom.  Teodor  Baconsky.  Bucureşti,  Editura 
Anastasia,  1994. 

106  Midiei  Quenot,  Icoana -fereastră  spre  absolut,  trad.  rom.  Pr.  Dr.  Vasile  Răducă,  Bucureşti, 
Editura  Enciclopedică.  1993,  p.  64. 

1(J7  Imm.  Kant.  op .  cit.,  p.  217. 

K"  Ibidem.  p.  218. 

109  Arhimandritul  Sofronie,  Mistica  vederii  Iui  Dumnezeu,  trad.  rom.  P.S.  Prof.  Dr.  Irineu 
Slătineanu,  Bucureşti,  Editura  Adonai,  1995,  p.  22. 

chip  sacru,  pe  motiv  că  acestea  se  asociază  doar  cu  plăcerea  simţurilor.  Un  asemenea 
lăcaş  sărăcit  nu  poate  aduce  în  inima  pretinsului  rugător  decât  o  senzaţie  imensă  şi 
inexplicabilă  de  înstrăinare.  Or,  frumuseţea  se  desăvârşeşte  în  Biserică  în  fiecare 
din  cele  cinci  simţuri.  Această  frumuseţe  leagă  într-un  tot  organic  Evanghelia 
(cuvântul),  cultul  şi  icoana  (imaginea). 

A  "a" 

In  ce  priveşte  subiectul  artei,  geniul  lucrează,  în  opinia  lui  Kant,  în  stare  de 

* 

inconştienţă  sau  de  supraconştienţă.  In  cazul  adevăratei  picturi  de  icoane,  iconarul 
pictează  pe  deplin  conştient,  sub  inspiraţia  Duhului  Sfânt,  după  ce  şi-a  curăţit  privirea 
şi  inima  prin  asceză.  Frumosul  pe  care  el  îl  transpune  pe  lemn,  pe  pânză  sau  pe 
pereţii  bisericilor  nu  este  în  mod  simplu  uman,  ci  divino-uman.  Experienţa  estetică 
kantiană  nu  are  drept  scop  cunoaşterea,  ci  simpla  considerare  a  obiectului.  în  faţa 
icoanei,  dimpotrivă,  estimarea  se  estompează,  mintea  tinzând  spre  cunoaşterea  celor 
nevăzute  prin  meditaţie  şi  rugăciune.  în  plus,  nu  se  pune  accentul  pe  frumuseţea 
obiectivă  (a  icoanei),  ci  pe  imaginea  frumuseţii  ca  asemănare  divină.  Iar  dacă  vrem 
să  cunoaştem  natura,  frumuseţea  lumii,  nu  o  putem  face  umplând-o  kantian  cu 
categoriile  apriorice  ale  conştiinţei  sau  punându-ne  în  funcţiune  capacităţile 
transcendentale.  O  vom  cunoaşte  -  e  de  părere  A.  Pleşu,  când  vom  şti  să  localizăm 
„transcendentalul”  aflat  în  ea  însăşi"0. 

Kant  declară  că  nu  ştie  ce  este  frumosul,  ci  ştie  numai  că  este.  Ortodoxia 
porneşte,  în  schimb,  în  formulările  ei  estetice  de  la  Frumuseţe  ca  atribut  al  Divinităţii, 
la  frumuseţea  lumii,  la  frumuseţea  omului,  a  lucrărilor  sale  şi  îndeosebi  a  operelor 
de  artă,  închizând  circuitul  prin  înălţarea  frumosului  artistic  spre  Dumnezeu.  Estetica 
kantiană  rămâne  o  disciplină  filosofică;  valoarea  ei  e  incontestabilă.  Estetica 
Ortodoxiei  însă,  atotcuprinzătoare,  este  şi  teologie  şi  teologhisire;  valoarea  ei  e 
infranşisabilă.  Viziunea  ei  pancalică  ne  conferă  sentimentul  propriei  participări  la 
Frumuseţea  Arhetipală.  Frumosul  în  sine,  definit  în  mod  vag  de  metafizică,  redus  la 
un  simplu  extract  logic,  devine  pentru  noi  frumosul  în  Dumnezeu  şi,  astfel,  El  este 
Izvorul  transcendent  al  tuturor  frumuseţilor  din  ordinea  văzută  (naturale,  artistice, 
morale).  Prin  urmare,  esteticile  metafizice  care  exclud  atributul  de  personalitate 
vie  a  Ideii  veşnice  de  frumos  nu  pot  fi  decât  ateiste  (de  exemplu:  estetica 
schopenhaueriană  -  sinteza  celei  platonice  şi  a  celei  kantiene). 

Un  alt  aspect  controversat  este  că  frumosul  nu  stă  în  legătură  cu  perfecţiunea. 
Idealul  creştinului  este  însă,  sfinţenia,  care  nu  e  altceva  decât  perfecţiunea  frumuseţii 
umane  sau,  cu  alte  cuvinte,  realizarea  deplină  a  umanului  (Pr.  D.  Stâniloae).  Kant 
nu  a  reuşit  să  rezolve  raţional  această  dilemă  şi  de  aceea  vede  în  sfinţenie  o  „pură 
exaltare  morală”,  o  „sporire  a  îngâmfării  la  care  dispunem  inimile.”  Acţiunile  umane 
sunt  înnobilate  prin  purtarea  jugului  datoriei,  „care  este  totuşi  uşor  -  spune  Kant, 


110  Andrei  Pleşu,  Pitoresc  şi  melancolie ,  Bucureşti,  Editura  Humanitas,  1992,  p.  49. 
Transcendentalul  e  „ dincoacele ”  conştiinţei,  spre  deosebire  de  „dincolo-nl"  numit transcendent ”. 

fiindcă  ne  este  impus  de  însăşi  raţiunea  noastră”111.  Prin  aceasta  filosoful 
reacţionează  împotriva  moralelor  eteronome  şi,  implicit,  împotriva  moralei  creştine 
întemeiate  pe  Divinitate  ca  autoritate  a  legii.  Subiectivismul  din  artă  îşi  găseşte 
astfel  corelativul  în  morala  naturală  întemeiată  de  Kant  prin  ideea  deplin 
consonantă  cu  secolul  său  că  lumea  fizică  poate  fi  gândită  şi  logic,  şi  ontologic,  şi 
teologic  ca  fiind  perfect  autonomă.  Emanciparea  definitivă  de  spiritul  medieval 
viza  distrugerea  suportului  supranatural  al  tuturor  lucrurilor,  o  explicare  firească 
în  toate  domeniile,  căci  autonomia  presupune  inevitabil  reguli  de  existenţă 
incompatibile  cu  principiul  teonomiei. 

Comparativ  cu  morala  evdemonistă  şi  perfecţionistă,  pentru  care  moralitatea 
depindea  de  inteligenţă,  de  avere,  de  varietatea  aptitudinilor  omeneşti,  etica  lui  Kant 
este  o  morală  democratică  prin  faptul  că  acordă  tuturor  indivizilor  egalitate  şi 
acces  la  moralitate,  graţie  libertăţii  interioare.  Engels  scria  în  1845:  „Dacă  toate 
străduinţele  filosofice,  de  la  Kant  până  la  Hegel,  n-au  fost  inutile,  consecinţa  lor  nu 
poate  fi  decât  comunismul”112.  Iar  consecinţele  comunismului  le  cunoaştem.  Un 
Dumnezeu  nenecesar  omului  sau  un  Dumnezeu  presupus  nu  va  rezolva  niciodată 
problemele  gândirii  şi  existenţei  umane.  „Există  adevăr  în  Kant?  -  întreabă  retoric 
Petre  Ţuţea.  Nu!  Dacă  Divinitatea,  libertatea  şi  nemurirea  sunt  idei  metafizice  sau 
sarcini  ale  raţiunii  pure,  atunci  nu  se  poate  vorbi  de  adevăr  în  opera  lui  Kant.  (...) 
Mecanismul  intelectului  autonom  şi  al  senzorialităţii  sunt  constante  ale  omului  căutător 
care  află  sau  nimereşte  util  şi  rătăceşte.  Dacă  constatăm  aceşti  termeni  invarianţi, 
se  poate  vorbi  de  iluziile  progresului”113. 

Rigorismul  kantian  dă  greş  pentru  că  neglijează  cu  totul  puterile  sufletului, 
exagerând  puterea  raţiunii.  Din  această  pricină  etica  filosofului  este  şi  negativistă, 
deoarece  actul  moral  nu  se  execută  cu  bucurie,  ci  din  constrângere.  Opoziţia 
dintre  înclinaţie  şi  datorie  este  considerată  un  element  constitutiv  pentru  moralitate. 
Datoria  însă  nu  poate  fi  izvorul  absolut  al  tuturor  actelor,  căci  cele  mai  frumoase  şi 
mai  impresionante  acte  au  pornit  mai  mult  din  entuziasm.  Raţiunea  are,  din  punctul 
nostru  de  vedere,  un  rol  regulator  al  înclinaţiilor,  iar  a  face  din  ea  un  substitut  al 
acestora  e  practic  imposibil.  Kant  a  separat  totuşi  ceea  ce  este  empiric  de  ceea  ce 
este  raţional,  considerând  natura  bună  o  piedică  pentru  moralitate.  Or,  natura  nu 
este  ceva  cu  totul  diferit  de  moralitate,  iar  acţiunea  săvârşită  din  raţiune  nu  e 
superioară  celei  izvorâte  din  înclinaţie. 

Kant  a  construit  un  om  abstract  pentru  morala  logică  a  imperativului  său 
categoric.  Nu  a  înţeles  că  legile  morale  nu  au  niciodată  valoare  axiomatică,  că 


111  Imm.  Kant,  Critica  raţiunii  practice,  p.  174. 

112  K.  Marx  şi  Fr.  Engels.  Opere ,  voi.  III,  Bucureşti,  Editura  Politică,  1962,  apud  Ntculae 
Beltu.  Etica  lui  Kant ,  Bucureşti,  Editura  Ştiinţifică.  1974,  p.  7. 

113  Petre  Ţuţea,  Omul .  Tratat  de  antropologie  creştină,  voi,  IŢ  Iaşi,  Editura  Timpul,  1993,  p. 
144-145. 

legea  este  pentru  om,  nu  omul  pentru  lege.  De  aceea,  etica  sa  este  o  ştiinţă  care  îşi 
descoperă  valoarea  în  legătură  cu  ştiinţele  sociale.  Despărţind  arbitrar  forma  de 
conţinutul  vieţii  morale  (=  etică  formalistă),  Kant  a  crezut  că  poate  exista  voinţă 
nedeterminată  de  sentimente  şi  reprezentări,  de  scopuri  şi  motive.  Contrar  eticii 
teleologice,  el  a  subordonat  scopul  faţă  de  forma  voinţei,  faţă  de  legi. 

Etica  kantiană  se  apropie  de  cea  creştină  şi  de  cea  stoică,  deoarece  consideră 
virtutea  drept  rezultatul  conformităţii  voinţei  cu  natura  raţională;  se  înrudeşte  cu 
stoicismul,  pentru  că  recomandă  înfrângerea  înclinaţiilor  şi  stăpânirea  de  sine  şi  se 
apropie  întrucâtva  de  Creştinism,  pentru  că  susţine  lepădarea  de  instincte  şi  dorinţe. 
Pe  de  altă  parte  se  îndepărtează  de  acesta,  pentru  că  imperativul  categoric 
dispreţuieşte  iubirea  evanghelică  de  aproapele. 

Morala  ortodoxă  este  prin  excelenţă  sacrifîcială.  Ea  îmbină  eroismul  cu 
martiriul  vieţii,  datoria  cu  iubirea.  Credinţa  kantiană,  redusă  la  funcţia  de  complement 
al  raţiunii,  e  o  credinţă  confecţionată;  credinţa  dreptmăritoare  este  credinţa 
lucrătoare  prin  iubire,  credinţa  care  „mută  munţii”.  Toate  virtuţile  trec  prin 
dragostea  de  Dumnezeu  şi  de  aproapele.  Morala  conformistă  este,  astfel, 
transgresată  de  morala  inspiraţiei  dumnezeieşti,  pentru  care  binele  e  o  valoare 
inspirată,  graţie  legăturii  care  se  stabileşte  între  conştiinţă,  ca  templu  în  care  ne 
vorbeşte  Dumnezeu,  şi  voia  lui  Dumnezeu  însuşi.  Nu  există  o  justificare  teoretică 
a  datoriei,  decât  făcând  apel  la  morala  binelui  moral"4.  Aşadar,  datoria  este  în 
funcţie  de  bine,  nu  binele  în  funcţie  de  datorie,  cum  susţine  Kant.  De  asemenea, 
legea  morală  e  expresia  binelui,  şi  nu  invers.  Binele  autentic  constă  în  revelarea 
darului  lui  Dumnezeu,  iar  imperativul  moral  în  revendicarea  darului  din  partea  lui 
Dumnezeu.  Trăim  într-o  lume  plină  de  daruri  dumnezeieşti.  Morala  noastră  este  o 
morală  a  sărbătorii  permanente,  tot  universul  fiind  transfigurat  de  prezenţa  vie  a 
lui  Hristos,  singurul  Bun  şi  Frumos  absolut.  Binele  şi  frumosul  în  Ortodoxie  nu 
vizează,  deci,  simpla  conformare  cu  o  lege  sau  cu  o  idee,  ci  descoperirea  valorilor 
ca  daruri  divine  în  care  e  prezent  şi  Dăruitorul.  Pentru  a  evita  pericolul  confuziei  şi 
al  înşelării  demonice,  morala  ortodoxă  nu  desparte  esteticul  de  etic,  graţie  Celui 
Care  a  zis  despre  Sine:  „  Eu  sunt  Calea,  Adevărul  şi  Viaţa”  (In.  14,  16),  adică  „Eu 
sunt  Binele,  Adevărul  şi  Frumosul”.  Doar  „calea”  pe  care  a  mers  Mântuitorul 
nostru  este  bună  şi  mântuitoare,  doar  adevărul  propovăduit  de  El  este  nemincinos, 
adică  neschimbător,  doar  viaţa  pe  care  ne-a  dăruit-o  El  este  într-adevăr  frumoasă. 
Dacă  jugul  imperativului  kantian  este  aspru  şi  greu  de  purtat,  jugul  lui  Hristos  e  bun 
şi  sarcina  Lui  uşoară  (Mt.  1 1 ,  29). 

Avem  în  faţă  două  destine:  unul  autonom,  agent  al  secularizării  şi  altul  teonom, 
încununat  cu  transfigurarea.  Cât  timp  omul  va  sluji  unei  cosmologii  autonome  care 
nu  are  nevoie  de  un  Dumnezeu  viu  şi  personal,  va  experia  la  nesfârşit  antagonismul 


114  Isidor  Todoran,  Bazele  axiologice  ale  binelui,  Craiova,  Editura  Omniscop.  1 996.  p.  1 28. 

sfâşietor  dintre  tendinţa  lui  exterioară  de  a  stăpâni  lumea  şi  tendinţa  interioară  de  a 
deveni  robul  legilor  ei  naturale,  prin  ataşarea  bolnăvicioasă  de  cele  materiale.  Aşa 
se  explică  imensul  dezacord  dintre  evoluţia  tehnică  actuală  şi  regresul  duhovnicesc 
al  omului  contemporan,  împlinindu-se  astfel  cuvântul  Mântuitorului,  că  nimic  nu-i 
va  folosi  omului  să  câştige  lumea  toată,  dacă  îşi  va  pierde  sufletul. 

Asist.  Maria-Otilia  Oprea, 
doctorand.  Facultatea  de  Teologie  Ortodoxă  „Andrei  Şaguna",  Sibiu 


Abstract:  Acknowledging  the  merits  of  the  ancient  thought  and  those  of 
Christ  in  founding  moral  order ;  Kant  avoids  building  a  new  principie  of 
morality ;  setting  off  to  offer  a  new  formula  of  the  Gospel  s  message ,  a  lay 
edition  of  religious  morals  adapted  to  the  schemes  of  reason.  Kant  s  new  man 
searches  for  his  finality  in  himself  while  the  Christian  does  so  in  God.  Whereas 
the  latter  tends  to  perfect  himself  by  fulfilling  the  Law  of  Iove  and  has  the 
purpose  of  his  life  in  acquiring  the  Holy  Spirit ,  the  former  seeks  for  a  limited 
self-perfection  only  by  complying  out  of  duty  with  a  strict  moral  requirement, 
and  considers  deification  an  aberrant  deşire  of  religious  fanat  ic  ism.  Kant 
may  have  inferred  the  existence  of  the  unseen  world;  yet7  by  not  meeting  the 
h  ist or  ic  and  Eucharistic  Christ ,  not  only  does  he  build  his  ethics  further  away 
from  the  image  of  God  in  man ,  but  he  also  place  s  his  ae  st  hei  ies  at  odds  with 
the  image  of  God-and-Man  represented  by  the  icon.  Opposite  to  the  personal 
divine-human  Beauty  given  value  to  by  Orthodox  aesthetics  and  ethics ,  what 
con  be  found  here  is  natural  or  purely  human  beauty ;  preferred  by  a  branch 
of  immanentist  anthropocentrist  morals,  an  autonomous  kind  of  beauty \  based 
on  fee  ling,  which  to  Kant  -  unlike  his  forerunners  -  is  neither  an  attribute  of 
the  objective  truth ;  nor  an  appendice  of  the  good.  Kants  thought  is  to  be 
better  understood  by  the  category  of  the  sublime ,  by  sensing  the  good  through 
the  beautiful  guided  by  symbols,  while  identifying  a  correspondence  hetween 
ethical  self-denial  and  aesthetic  dis  intere  st,  between  the  transcendental  norms 
of  morals  and  those  of  genuine  art ,  equally  valid \  Only  in  this  way  is  freedom 
-  " the  power  to  give  oneself  a  law  M  -  unveiled  in  its  so-called  “ superior  ” 
form:  autonomy.  Yet,  is  this  in  fact  actual  freedom  ?  It  all  depends  on  each  of 
us  which  way  we  want  to  go :  either  on  our  own,  suspended  above  nothingness , 
having  as  God  our  own  reason,  or  with  God-as-Trinity,  the  Reason  of  all 
reasons,  foretasiing  from  down  here  eternal  happiness. 

DEFINIREA  UNEI  METODE  DE  LUCRU: 

DE  LA  ANTON  BUMSTARK  LA  CERCETĂRILE 
LITURGICE  CONTEMPORANE 


Anton  Baumstark  (1872-1948),  marele  orientalist  şi  filolog  german,  este 
cel  care  a  introdus  o  nouă  metodologie  în  studiul  istoriei  Liturghiei,  şi  anume  cea 
a  analizei  comparate,  larg  folosite  în  ultima  decada  a  secolului  al  19-lea  în  studiul 
culturii.  El  a  preluat  această  metodă  din  studiului  comparativ  al  limbilor,  care 
permitea  lingviştilor  să  determine  prin  analiză  comparată  fondul  originar  din  care 
au  apărut  diferitele  limbi  ale  unei  anumite  zone  geografice  şi  a  aplicat-o  într-un 
mod  savant  în  cercetarea  liturgică. 

A 

In  viziunea  lui,  în  Liturghie  „se  poate  simţi  cum  bate  inima  Bisericii”  căci 
esenţa  ei  a  rămas  neschimbată  în  toate  secolele  şi  e  identică  în  toate  riturile,  în 
condiţiile  în  care  formele  ei  de  exprimare  au  fost  supuse  unei  continue  evoluţii. 
Vocaţia  unui  liturgist  este  astfel  aceea  de  a  „cerceta  şi  a  descrie  apariţia  şi  variaţia 
formelor  schimbătoare  a  acestei  esenţe  inalterabile  şi  veşnice”,  căci  „...formele 
exterioare  ale  actelor  liturgice  şi  textele  liturgice  ale  unei  anumite  epoci,  pot  cel 
mai  bine,  prin  structura  şi  prin  conţinutul  lor,  să  indice  cum  a  avut  loc  evoluţia  lor 
istorică,  după  cum  şi  geologia  îşi  trage  concluziile  ei  din  stratificările  crustei 
pământului  care  sunt  observabile...  Această  abundenţă  de  forme  face  posibil  un 
studiu  comparativ  al  liturghiilor,  asemănător  prin  metodele  pe  care  le  foloseşte  cu 
studiul  lingvisticii  şi  al  biologiei  corn  parate...  Această  metodă  nu  poate  fi  decât 
empirică,  căci  doar  plecând  de  la  constatări  exacte  şi  de  la  observaţii  precise  ea 
îşi  poate  trage  concluziile  ei”1. 

1  Anton  Baumstark.  Liturgie  comparee.  Principes  el  Methodes  pour  I  ’etude  historique  des 
liturgies  chretiennes ,  troisifime  edition,  revue  par  Bemard  Botte  O.S.B.,  Paris,  1953,  p.  2-3. 
Personalitatea  lui  Baumstark  ţi  opera  acestuia  constituie  subiectul  excepţionalei  disertaţii  doctorale 
a  lui  F.S.  West.  Anton  Baumstark  s  Comparative  Liturgy  in  its  lntellectual  Context.  Notre  Dame 
University.  1988.  De  asemenea,  informaţii  bio-bibliografice  referitoare  la  personalitatea  marelui 
orientalist  german  pot  fi  găsite  la  Th.  Klauser.  Anton  Baumstark  ( 1 872- 1 948),  Ephemerides  l.iturgicae 
63  (1949),  p.  184-207  şi  Oriens  Christianus  37  (1953),  p.  2-3. 

Deşi  defineşte  metoda  Liturghiei  comparate  ca  fiind  una  „empirică’',  totuşi 
Baumstark  ţine  să  precizeze  că  sarcina  ei  nu  se  rezumă  la  o  simplă  constatare,  ci 
ea  încearcă  să  degaje  din  diversitatea  de  izvoare  pe  care  Ie  analizează  anumite  legi, 
după  care  să  se  poată  ghida  cercetările  liturgice  ulterioare.  Menirea  ei  este  de  a 
explica  şi  a  relaţiona  datele  conţinute  în  mărturiile  istorice  păstrate,  umplând  astfel 
cu  date  noi  golurile  de  informaţie  pe  care  istoria  le  conţine2. 

Legile  enunţate  de  Baumstark  şi  de  discipolii  acestuia  pot  fi  grupate  în  două 
mari  categorii:  în  principii  generale  ce  se  referă  Ia  evoluţia  generală  a  riturilor 
liturgice  în  general  şi  în  principii  sau  legi  particulare  care  privesc  evoluţia  unor  texte 
liturgice  sau  chiar  a  unor  structuri  sau  acţiuni  liturgice3. 

I.  Principii  generale. 

I .  Evoluţia  riturilor  liturgice  s-a  făcut  de  la  diversitate  spre  uniformitate. 

Adoptând  sensul  linear  şi  unidirecţional  de  percepere  a  evoluţiei  istorice,  care 
este  comun  ştiinţelor  comparate  ale  naturii  şi  ale  culturii,  marele  liturgist  german 
afirma  că  dezvoltarea  cultului  creştin  s-a  făcut: 

(a)  de  la  varietate  la  începuturi  spre  o  uniformitate  ulterioară; 

(b)  de  la  forme  austere,  simple  şi  scurte  la  început,  la  forme  bogate  şi  elaborate 
mai  apoi.  Forţat  însă  de  realităţile  datelor  istorice,  Baumstark  a  nuanţat  mai  apoi 
sensul  evoluţiei  liturgice  susţinând  existenţa  unei  „mişcări  retrograde"  în  ambele 
cazuri:  mişcarea  spre  unitate  a  fost  întreruptă  de  tendinţele  de  „adaptare  locală"  a 
formelor  liturgice,  iar  cea  de  la  sobrietate  spre  bogăţie  şi  complexitate,  a  cunoscut 
o  tendinţă  de  abreviere,  ca  urmare,  în  mod  special,  a  diminuării  zelului  religios  al 
creştinilor,  fapt  atestat  de  numeroasele  cuvântări  patristice  ale  epocii4. 

2  tbidem ,  p.  17:  „Liturgica  comparată,  la  fel  ca  şi  ştiinţele  naturii,  care  i-au  servit  ca  mode! 
prin  metodele  lor  exacte,  caută  să  desprindă  din  multipl  icitatea  de  date  anumite  legi  care  la  rândul 
lor.  să  o  ghideze  în  cercetările  ulterioare.  Pentru  gândirea  modernă,  ideeade  ştiinţă...  este  legată 
de  stabilirea  unor  legi  ale  unei  oarecare  evoluţii...  Legile  evoluţiei  liturgice  trebuie  deduse  din 
compararea  datelor  între  ele.  Odată  stabilite,  aceste  legi  vor  servi  ca  norme  de  explicare  a  noi 
elemente  pe  care  sursele  le  fac  cunoscute”.  O  definiţie  programatică  a  ceea  ce  şi-a  dorit  să  tle 
studiul  comparativ  al  Liturghiei  încearcă  să  dea  autorul  în  următoarele  pagini  ale  cărţii  sale: 
„Montrer  quelles  en  sont  Ies  tendances  directrices,  separcr  des  couches  ancienncs  de  celles  qui 
sont  plus  recentes,  reconstituer  Ldat  primi tif  souvent  compldement  meconnaissable,  telle  est 
la  tâche  de  l'historien  de  la  liturgie  compar£e‘\  Ibidem ,  p.  35. 

3  Sistematizarea  principiilor  metodologice  ale  Liturgicii  comparate  este  făcută  în  maniera  unei 
veritabile  apologii  de  Robert  Taft  în:  Comparative  Lifurgv  Fifty  Years  after  Anton  Baumstark  (d. 
1948) ;  A  Reply  to  Recent  C rit  ies.  în  Idem,  Divine  Liturgies  -  Human  P robie  ms  in  Byzantium, 
Armenia,  Syria  and  Palestine ,  Aldershot.  Burlington,  2001,  p.  521-540. 

4  Probabil  Baumstark  este  aici  influenţat  de  Produs,  Tracta/us  de  traditione  divinae  missae . 
P.G..  65.  849B-852B. 

2.  Evoluţia  riturilor  liturgice  s-a  făcut  de  la  forme  simple  spre  forme  laborate 
şi  complexe5,  însă  o  excesivă  creştere  şi  amplificare  a  dat  naştere  unor  tendinţe 
de  abreviere6. 

3.  Evoluţia  cultului  creştin  s-a  făcut  progresiv,  în  etape,  iar  multe  din  elementele 
lui  componente  au  cunoscut  o  evoluţie  proprie7. 

II.  Principii  particulare. 

a.  Referitoare  la  un  text  liturgic. 

4.  O  folosire  literală  a  textelor  scripturistice  denotă  un  formular  euhologic 
mai  nou8.  Acest  principiu  a  fost  magistral  demonstrat  de  iluştrii  elevi  ai  marelui 
orientalist  german,  de  Fritz  Hamm9  şi  de  Hieronymus  Engberding10. 

5.  Textul  liturgic  cu  cât  este  mai  simetric  cu  atât  este  mai  recent* 11. 

6.  Proza  liturgică  cu  cât  este  mai  încărcată  de  elemente  de  doctrină  cu  atât 
este  mai  recentă12. 

7.  Proza  liturgică  mai  nouă  e  încărcată  de  elemente  retorice13. 


5  Legea  aceasta  a  fost  magistral  demosnstrată  de  H.  Engberding  în:  Das  eucharistische  Hochgebet 
der  Basileiosliturgie,  Textgeschichtliche  Untersuchungen  und  kritische  Ausgabe,  (=Theologie  des 
christlichen  Ostens  1 ),  MUnster,  1931,  p.LXXIX  şu.,  precum  şi  în:  Neues  Licht  tiber  die  Geschichte 
des  Textes  der  ăgyptischen  Markusliturgie ,  Oriens  Christianus  40  (1956)  p.  46,  nota  32. 

6  Anton  Baumstark,  Liturgie  comparee,  p.  22-26. 

7  Istoria  Liturghiei  nu  poate  fi  percepută  ca  o  dezvoltare  unilaterală  compactă  ce  a  cuprins 
dintru  început  întreg  ritualul  cunoscut  astăzi,  ci  multe  din  elementele  ei  componente  au  cunoscut  o 
evoluţie  particulară:  “Evoluţia  Liturghiei  se  compune  doar  din  evoluţii  particulare  [ale  elementelor  ei 
componente]"'  (Die  Entwicklung  der  Liturgie  besteht  nur  aus  Sonderentwicklungen),  Idem,  Vom 
geschichtlichen  Werden  der  Liturgie.  (=Ecclesia  Orans  10),  Freiburg  im  Breisgau,  1923,  p.  36.  ’ 

*  A.  Baumstark,  Liturgie  comparee .  p.  67. 

9  Die  liturgischen  Einsetzungsberichte  im  Sinne  vergleichender  Liturgieforschung  untersucht 
(=LiturgiegeschichtlicheQuellen  und  Forschungen  23),  MOnsterin  Westf,  1928,  p.  33.  Fritz  Hamm 
a  reuşit  să  demonstreze  pe  baza  analizei  naraţiunii  instituirii  Sfintei  Euharistii  aşa  cum  este  redată  ea 
în  diferite  anaforale  că  vechile  texte  euhologice  nu  citează  exact  textul  scripturistic. 

10  Das  eucharistische  Hochgebet  der  Basileiosliturgie ...  p.  XXIV,  LXXII,  LXXV-LXX  VI. 

11  A.  Baumstark,  Liturgie  comparee,  p.67;  Fritz  Hamm,  Die  liturgischen 
Einsetzungsberichte...,  p.  33-34. 

12  Principiul  acesta  a  fost  formulat  şi  demonstrat  de  Engberding,  în  Das  eucharistische  Hochgebet 
der  Basileiosliturgie,  p.  LXXI  l-LXX  VII,  25-57.  începând  cu  secolul  IV  proza  liturgică  devine  din  cc 
în  ce  mai  încărcată  cu  clemente  de  doctrină,  reflectând  astfel  marile  dispute  dogmatice  ale  primelor 
sinoade  ecumenice. 

11  A.  Baumstark,  Liturgie  comparee,  p.  69. 

b.  Referitoare  la  structura  liturgică,  acţiunea  şi  simbolul  liturgic. 

8.  Noile  elemente  care  au  fost  adăugate  cultului  creştin,  nu  au  înlocuit 
decât  treptat  elementele  primare,  coexistând  un  timp  cu  acestea,  pentru  ca  mai 
apoi,  la  prima  abreviere,  ele  să  se  arate  a  fi  mai  vivace  ducând  la  dispariţia 
elementelor  arhaice14. 

9.  Formele  cultice  cele  mai  vechi  se  păstrează  în  mod  deosebit  în  perioadele 
sacre  ale  anului  liturgic'5. 

1 0.  Acţiuni  liturgice  făcute  dintru  început  în  scopuri  practice  au  primit  în  decursul 
timpului  o  semnificaţie  simbolică16. 

1 1 .  Vor  fi  considerate  ca  primare  acele  fenomene  sau  elemente  liturgice  care 
se  găsesc  cu  acelaşi  sens,  cu  aceeaşi  funcţie  şi  în  acelaşi  loc  în  toate  riturile  creştine, 
mai  ales  dacă  au  paralele  în  serviciul  cultic  sinagogal17. 

1 2.  Se  va  considera  ca  primar  un  act  cultic  cu  rădăcini  în  cultul  iudaic  şi  ca 
recent  acela  care  este  lipsit  de  orice  influenţă  sinagogală18. 

A 

In  descrierea  structurii  marilor  unităţi  liturgice,  rezultat  al  unui  proces  de  evoluţie 
complicat,  Baumstark  enunţă  şi  alte  legi  care  au  dus  la  cristalizarea  a  serviciului 
liturgic  de  astăzi: 

a.  în  virtutea  legii  care  postulează  sensul  evoluţiei  liturgice  de  la  simplu  la 
complex,  formele  cele  mai  sobre  vor  fi  în  mod  cert  cele  mai  vechi . 

b.  Vor  fi  considerate  ca  primare  acele  fenomene  care  se  găsesc  cu  acelaşi 
sens,  cu  aceeaşi  funcţie  şi  în  acelaşi  loc  în  toate  riturile  creştine,  mai  ales  dacă 
aceste  fenomene  au  paralele  în  serviciul  cultic  sinagogal. 

c.  Se  va  considera  ca  primar  un  act  cultic  cu  rădăcini  în  cultul  iudaic  şi  ca 
recent  acela  care  este  lipsit  de  orice  influenţă  sinagogală. 

Metoda  de  lucru  propusă  de  Anton  Baumstark  este  incontestabil  de  o  valoare 
majoră,  limitele  ei  însă  constau  din  investirea  acestor  legi  cu  valoare  absolută.  Ambii 
elevi  ai  marelui  liturgist  german  atât  Fritz  Hamm 19  cât  şi  Hieronymus  Engberding20 

14  Ibidem ,  p.26-30.  Aceasta  este  „legea  dezvoltării  organice’',  primul  principiu  enunţat  de 
Baumstark  ce  se  referă  la  ansamblul  Liturghiei  ce  se  compune  din  numeroase  „unităţi  structurale”. 

15  Ibidem ,  p,  30-34;  Idem.  Dos  Gesetz  der  Erhaltung des  Alten  in  liturgisch  hochwertiger  Zeii, 
Jahrbuch  filr  Litrugiewissenschaft  7  (1927),  p.  I  -23. 

w  Baumstark  a  numit  acest  principiu  „o  nouă  lege  generală”  şi  l-a  formulat  astfel: . anumite 

acte  liturgice  pur  utilitare  prin  natura  lor,  primesc  un  sens  simbolic  de  la  funcţia  lor  liturgică  sau  de  la 
elementele  textuale  care  le  însoţesc”.  Ibidem ,  p.  145. 

17  Ibidem,  p.  35, 

Ibidem. 

19  Die  iiturgischen  Einsetzungsberichte . . . ,  p.  97. 

20  Neues  Licht  uber  die  Geschichte  des  Textes  der  Âgyptischen  Kiarkusliturgie,  Oriens 
Christianus  40  (1956),  p.  46,  nota  32. 

se  disociază  în  acest  punct  de  viziunea  mentorului  lor.  Cel  care  atrage  atenţia  asupra 
riscurilor  absolutizării  legilor  stabilite  de  Baumstark  şi  şcoala  sa,  a  fost  Bemard 
Botte,  cel  care  a  şi  editat  cea  de  a  treia  ediţie  a  lucrării  Liturgie  comparâe21  în 
prefaţa  căreia  notează:  Jdeile  lui  Baumstark  îmi  par  în  mod  fundamental  juste , 
cu  toate  că  uneori  le-a  dat  o  formă  prea  rigidă  şi  din  când  în  când  le-a  folosit 
în  mod  abuziv ...  Totuşi  câteva  pericole  sunt  de  evitat.  Primul  este  de  a  nu  se 
lăsa  înşelat  de  cuvinte.  Este  legitim  de  a  cerceta  tendinţele  care  au  ghidat 
evoluţia  Liturghiei  şi  chiar  de  a  da  acestor  tendinţe  numele  de  legi.  Dar  trebuie 
înţeles  că  acest  fapt  nu  este  decât  un  artificiu  comod.  Analogia  cu  ştiinţele 
naturii  nu  trebuie  să  iluzioneze.  Acestea  pleacă  de  la  postulatul  unui 
determinism  al  fenomenului,  fără  de  care  ştiinţa  nu  ar  putea  fi  posibilă,  însă 
dacă  se  trece  la  lingvistică,  acest  determinism  este  deja  „  îndulcit  ”  şi  lingviştii 
de  astăzi  ezită  să  mai  vorbească  de  legi ...  Când  se  trece  la  istorie ,  în  care 
libera  voinţă  a  omului  joacă  un  mare  rol,  determinismul  este  şi  mai  mult  atenuat 
şi  trebuie  evitat  faptul  de  a  da  cuvântului  „  lege  ”  un  sens  prea  restrâns.  Se 
riscă  de  a  îngrădi  realul  într-un  cadru  artificial,  care  violentează  faptele 
(realităţii).  Prima  datorie  a  fiecărui  istoric  este  de  a  respecta  întotdeauna 
datele  realului ,  chiar  dacă  nu  intră  în  schema  unei  teorii  preconcepute. 

Al  doilea  pericol,  care  decurge  din  primul,  este  de  a  trata  o  construcţie 
logică  drept  o  realitate  istorică.  Ştiinţele  nu  ajung  întotdeauna  la  o  certitudine, 
ci  prin  deducere  ajung  la  anumite  concluzii ,  adesea  şi  la  probabilităţi  sau 
chiar  ipoteze  provizorii ...  Aşa  se  întâmplă  cu  istoria.  Atunci  când  documentele 
lipsesc  sau  când  sunt  prea  fragmentare,  trebuie  evitate  concluziile  absolute. 
Aceasta  este  şi  limitarea  metodei  lui  Baumstark:  el  nu  a  văzut  limita  între 
ipotezele  sale  şi  realitatea  istorică  şi  nu  trebuie  să  mire  faptul  că  în  opera  sa 
apar  şi  părţi  caduce.  Unele  din  construcţiile  sale  au  fost  interesante  şi  sugestive. 
Ele  au  jucat  un  rol  decisiv  ca  ipoteze  de  cercetare,  dar  ar  fi  o  greşeală  de  a  le 
trata  ca  pe  nişte  realităţi  istoric  demonstrate”12. 

Remarcile  pertinente  ale  lui  Botte  nu  au  intenţia  de  a  infirma  valoarea  metodei 
de  lucru  propuse  de  Baumstark,  ci  mai  curând  ele  sunt  o  precizare  necesară  de 
care  a  trebuit  să  ţină  cont  cercetarea  liturgică  ulterioară23.  Astfel,  corectând  oarecum 
viziunea  mentorului  său,  Robert  Taft,  profesor  la  Institutul  Pontifical  de  la  Roma, 

21  Chevetogne,  1953. 

22  Liturgie  comparee ,  p.  VI- VI II. 

23  Critici  la  adresa  metodei  propuse  de  Baumstark  au  fost  formulate  de  Martin  Stringer  în: 
Liturgy  and  Anthropology:  The  History  of  the  Relationship,  Worship  63  (1989),  p.  503-521  şi  de 
Peter  Knowies  în:  The  Renaissance  in  the  Study  of  Byzantine  Liturgy ,  Worship  68  ( 1 994),  p.232-24 1 . 
Răspunsul  la  aceste  critici  îl  va  da  Robert  Taft  în:  Comparative  Liturgy  Fifty  Years  after  Anton 
Baumstark  (d.  1948):  A  Reply  to  Recent  Critics...,  p.  528-540. 

relevă  faptul  că  principiile  pe  care  le  formulează  studiul  comparativ  al  Liturghiei  nu 
pot  fi  tratate  ca  nişte  „legi”,  ci  mai  curând  ca  nişte  jaloane  de  ghidare  a  cercetării: 

A 

,Jn  acelaşi  mod  în  care  un  doctor  ştie  ce  să  examineze  mai  întâi  la  un  bolnav 
după  simptomele  pe  care  le  are,  (astfel) ...văzând  cum  au  evoluat  liturghiile, 
putem  formula  ipotezele  muncii  noastre,  orientându-ne  în  primul  rând  spre 
ceea  ce  indică  principiile  deduse.  Desigur,  aceste  ipoteze  (pe  care  le  folosim) 
trebuie  mereu  testate,  temperate,  modificate  sau  chiar  anulate  dacă  sunt 
contrazise  de  evidenţa  istorică'2*.  El  a  reuşit  astfel  să  pună  într-o  lumină  nouă 
metoda  de  lucru  iniţiată  de  şcoala  lui  Baumstark,  insistând  asupra  importanţei 
existenţei  unui  raport  dialectic  între  analiza  structurii  unui  text  şi  cercetările  istorice.25 

A 

In  opinia  sa,  cercetarea  liturgică  comparată  trebuie  să  pornească  de  la  o  analiză 
atentă  atât  a  asemănărilor  cât  şi  a  deosebirilor  dintre  diferitele  practici  liturgice  din 
diferite  zone  geografice,  sau  perioade  istorice,  pentru  ca  mai  apoi  să  poată  formula 
ipoteze  care  să  ţină  cont  de  realitatea  concretă  istorică,  luând  în  consideraţie  atât 
evoluţia  generală  a  textelor  liturgice,  cât  şi  cea  particulară,  specifică  unei  anumite 
perioade,  zone  geografice  sau  tradiţii  bisericeşti  locale.  Dincolo  de  ajutorul  pe  care 
îl  oferă  în  găsirea  originii  documentelor  liturgice,  metoda  comparativă  este  valoroasă 
pentru  sugestiile  pe  care  le  dă  în  formularea  de  ipoteze  referitoare  la  perioade 
istorice  în  care  informaţiile  sunt  lacunare  sau  lipsesc  cu  desăvârşire.  Din  principiile 
enunţate  de  Baumstark.  Taft  deduce  câteva  consecinţe  pe  care  le  formulează  sub 
forma  unor  enunţuri  ermineutice. 

a.  In  primul  rând,  el  atrage  atenţia  asupra  evitării  erorii  reformatorilor 
protestanţi,  care  au  plecat  în  căutarea  Liturghiei  originare  de  la  ipoteza  că  formularele 
liturgice,  aflate  atunci  în  uz,  au  deviat  toate  din  tradiţia  apostolică,  aşa  cum  se 
reflectă  în  Sfânta  Scriptură,  şi  eliminând  astfel  tot  ceea  ce  nu  putea  fi  găsit  în  Noul 
Testament.  Cercetările  liturgice  au  demonstrat  însă  contrariul:  într-un  text  cultic, 
fidelitatea  faţă  de  Scriptură  este  un  semn  al  unei  elaborări  mai  târzii,  iar  inserţiile 
pur  scripturistice,  precum  Sanctusul  şi  Rugăciunea  Domnească  sunt  menţionate 
abia  în  secolele  3-4  a  fi  intrat  în  uzul  liturgic. 

A 

b.  In  al  doilea  rând,  el  remarcă  faptul  că  formularele  liturgice  primare  au  avut 
tendinţa  de  a  se  dezvolta  în  acele  locuri  numite  de  el  “soft  points,%  [punctele  slabe] 
în  care  nu  existau  decât  acte  liturgice,  îmbrăcând  în  cuvinte,  ceea  ce  momentul 
respectiv  trebuia  să  exprime. 

24  Idem,  Rec onstruc ting  the  History  of  the  Byzantine  Communion  Ritual  Principles.  Methods . 
Results,  EcclesiaOrans  1 1  (1994),  p.  364;  Idem,  The  Dialogue  before  the  Anaphora  in  the  Byzantine 
Eucharistic  Liturgy ;  l:  The  Opening  G re e ting.  Oriental  ia  Christiana  Periodica  52  ( 1 986)  p.  300-30 1 . 

25  A  se  vedea  în  acest  sens:  Robert  Taft,  The  Structural  A  nalysis  of  Liturgicul  Units:  An  Essay 
in  Methodology .  Worsihp  52  (1978),  p,  3 14-329;  şi  Idem,  How  Liturgies  Gro\ r:  The  Evolution  of  the 
Byzantine  Divine  Liturgy\  Oriental  ia  Christiana  Periodica  43  (1977),  p.  355-378. 

A 

c.  In  al  treilea  rând,  el  ţine  să  sublinieze  că  liturghiile  creştine  nu  s-au  dezvoltat 
organic,  ci  în  straturi,  şi  pe  secţiuni;  prin  urmare,  structurarea  cercetării  pe  unităţi 
liturgice,  identificarea  şi  analizarea  părţilor  componente  ale  Liturghiei  este  un  pas 
absolut  necesar  pentru  reconstituirea  istoriei  întregii  sinaxe  euharistice. 

Această  nouă  metodologie  pe  care  o  propune  liturgica  comparată  este  cea 
care  este  folosită  în  cercetarea  liturgică  actuală  fiind  pusă  în  acord  cu  rezultatele 
cercetărilor  ştiinţifice  ale  ultimilor  decenii  ale  secolului  2026.  Scopul  ei  este  de  a 
analiza  pe  baza  unei  precise  si  exacte  structurări  a  textului  euhologic  evidenţele 
istorice  pe  care  acesta  le  conţine,  de  a  Ie  relaţiona,  compara  şi  încadra  în  sisteme 
ipotetice  care  să  poată  duce  la  explicarea  şi  la  înţelegerea  lor.  Datele  conţinute 
într-un  text  euhologic  trebuie  să  fie  interpretate  iar  cunoaşterea,  presupune 
relaţionare.  Astfel,  menirea  acestei  noi  metode  folosite  de  liturgica  comparată  este 
sa  explice,  să  ridice  semne  de  întrebare,  să  chestioneze  vechile  cadre  de  interpretare, 
să  postuleze  altele  noi  care  să  permită  o  nouă  înţelegere  şi  asimilare  a  datelor 
istorice27.  Cunoaşterea  şi  aplicarea  ei  şi  în  teologia  liturgică  românească  în  studiul 
textelor  euharistice  nu  este  doar  un  imperativ,  dar  şi  o  necesitate  stringentă,  în 
condiţiile  în  care  noi  manuscrise  au  fost  descoperite  şi  editate  şi  care  aşteaptă  să 
fie  valorificate  şi  încadrate  în  istoria  Liturghiei. 


Lect.  dr.  Ciprian  Streza 
Facultatea  de  Teologie  Ortodoxă  „Andrei  Şaguna“,  Sibiu 

Abstract:  Comparative  liturgy  is  an  historical  discipline:  its  aim  is  to 
reconstituie  the  past  from  its  leftover  debris.  In  Baumstarks  words .  the  vocation 
of  the  historian  of  liturgy  is  “ to  investigate  and  describe  the  origins  and 
variat ions  of  the  changing  forms  of  this  enduring  substance  of  etemal  value  " 
that  is  ‘  the  living  heart  of  the  Church  This  means  the  study  of  the  evidence.  So 
what  Baumstark  called  the  “ laws  ”  of  comparative  liturgy  are  neither  prior  to 
nor  a  surrogate  for  the  facts  of  liturgical  history,  but  an  attempt  to  explain  the 
already  determined  facts .  They  are  norms  that  serve  to  explain  facts  which  the 


26  Paul  Bradshaw,  The  Search  for  the  Origins  of  Christian  Worship.  Sources  and 
Methods  for  the  Study  of  Early  Liturgy,  New  York,  Oxford  1992.  Bradshaw  este  de  părere  că 
pentru  timpurile  moderne  nu  sunt  atât  de  mult  necesare  „legi”,  care  să  indice  modul  în  care  s- 
au  dezvoltat  liturghiile  ci,  mai  curând  câteva  linii  directoare  care  să  ajute  cercetătorului  să 
interpreteze  adesea  confuzele  şi  fragmentarele  surse  liturgice  primare  El  critică  chiar  unele 
presupuneri  „tradiţionale”  ale  metodologiei  studiului  comparativ  al  Liturghiei,  şi  expune  şi 
câteva  principii  de  interpretare  a  textelor  liturgice:  p.  56-79. 

27  A  se  vedea:  Robet  Taft,  A  History  of  the  Liturgy  of  St.  John  Chrysostom,  voi.  IV:  The 
Diptychs ,  (=OCA,  238),  Roma,  1991,  p.  XXX  ş.u. 

sources  disdose.  The  quest  for  explanation  is  surely  a  result  of  the  human  deşire 
to  know  and  understand,  a  deşire  which  the  facts  themselves  in  no  way  satisfy. 
To  content  oneself  with  just  describing  the  raw  facts  or  editing  what  one  finds 
in  the  sources  is  to  renounce  all  attempt  at  writing  his-tory.  History  means 
perceiving  relationships,  pointing  out  connections  and  causes,  hazarding 
hypotheses,  drawing  conclusions  —  in  a  word,  explaining.  Knowledge  is  not  the 
accumulation  of  data,  not  even  new  data,  but  the  perception  of  relationships  in 
the  data,  the  creation  of  hypothetical  frameworks  to  explain  new  data,  or  to 
explain  in  new  ways  the  old.  For  the  sources  alone  do  not  teii  us  how  they  got  the 
way  they  are,  nor  do  later  ones  teii  us  why  they  are  not  the  same  as  earlier  ones. 
An  examination  of  the  sources  gives  rise  not  to  answers  but  to  questions.  and 
questions  cannot  be  answered  by  a  mere  description  of  what  gave  rise  to  them 
in  the  first  place. 

EDUCAŢIA  TINERILOR  LA  SFINŢII  PĂRINŢI* 

Dintotdeauna  oamenii  au  realizat  că  bunul  mers  al  vieţii  lor  pământeşti  depinde 
în  mare  măsură  de  copiii  proprii,  că  dăinuirea  lor  în  această  lume  după  ce  nu  mai 
sunt  este  asigurată  prin  urmaşi.  De  aceea,  în  toate  timpurile  ei  au  acordat  o  mare 
importanţă  educaţiei  copiilor.  Acest  lucru  se  vede  din  multiplele  preocupări  ale 
scriitorilor  Sfintei  Scripturi',  dar  şi  ale  Sfinţilor  Părinţi. 

Dintre  multitudinea  acestora  din  urmă  ne-am  oprit  la  câteva  personalităţi 
ilustrative  pentru  subiectul  educaţiei  tinerilor  şi  anume  Sfântul  Clement  Alexandrinul, 
Sfântul  loan  Gură  de  Aur,  Sfântul  Vasile  cel  Mare  şi  Fericitul  Augustin. 


1.  CONCEPŢIA  SFINŢILOR  PĂRINŢII  DESPRE  EDUCAŢIE 

Din  scrierile  Sfinţilor  Părinţi  enumeraţi  mai  sus  se  desprind  patru  idei 
referitoare  la  educaţie: 

a)  educaţia  este  o  acţiune  de  sorginte  divină; 

b)  părinţii  sunt  primii  şi  cei  mai  responsabili  pentru  educarea  copiilor; 

c)  în  paralel  cu  educaţia  este  necesară  şi  autoeducaţia; 

d)  educaţia  trebuie  să  vizeze  cu  precădere  formarea  caracterului  şi 
cultivarea  intelectuală. 

Educaţia  este  o  acţiune  de  sorginte  divină  pentru  că  omul  se  bucură  de  o 
educaţie  aleasă  făcută  de  Cuvântul  prin  nestricăciunea  Sa,  prin  vieţuirea  Lui2. 
Cuvântul  este  în  acelaşi  timp  şi  tămăduitor  şi  sfătuitor;  şi  îndeplineşte  aceste  acţiuni 
după  cea  îndeplinit-o  pe  cea  dintâi...  De  aceea  Cuvântul  este  numit  de  Sfântul 
Clement  Alexandrinul  cu  un  singur  nume:  Pedagog.  Fiind  Pedagog,  se  îngrijeşte  de 
educaţia  oamenilor,  nu  de  instruirea  lor;  scopul  Lui  este  de  a  face  sufletul  mai  bun, 

*  Lucrare  de  seminar  alcătuită  în  cadrul  cursuri  lor  de  doctorat  în  teologie  la  catedra  de  Catehetică- 
Omiletică,  sub  îndrumarea  Pr.  Prof.  Dr.  Sebastian  Şebu,  care  a  dat  avizul  de  a  fi  publicată. 

'  Vezi  Inţ.  Sir.  VII,  24:  „Ai  copii?  Educă-i  şi  plecă-le  din  tinereţea  lor  grumazul.  Ai  fete?  Fii 
cu  luare  aminte  la  trupul  lor  şi  nu-ţi  arăta  veselă  faţa  ta  către  ele  ",  precum  şi  alte  locuri  din  Vechiul 
şi  Noul  Testament. 

2  Clement  Alexandrinul,  Pedagogul,  cartea  1, 49.4  în  P.S.B.,  4,  EIBMBOR,  Bucureşti,  1 982,  p.  1 94. 

nu  de  a-l  învăţa;  de  a  da  sfaturi  pentru  o  viaţă  înţeleaptă,  nu  pentru  o  viaţă  dedicată 
ştiinţei3.  De  aceea,  trebuie  să  se  acorde  mai  multă  sau  o  adevărată  atenţie  regulilor 
dumnezeieşti  de  comportament  şi  nu  celor  gramaticale  căci  „  nu  este  mai  lăuntrică 
în  om  ştiinţa  Uterelor  decât  este  scrisă  conştiinţa  care  zice  să  nu  faci  altuia 
ceea  ce  nu  vrei  tu  însuţi  să  suferi  ”4. 

Pedagogul  Hristos  este  superior  tuturor  pedagogilor  din  toate  timpurilor  prin 
natura  Sa  -  este  Fiul  lui  Dumnezeu  -  şi  deopotrivă  prin  învăţătura  Sa  de  origine 
dumnezeiască,  purtarea  Sa  de  grijă  asupra  lumii  şi  a  tuturor  oamenilor  fără  deosebire 
(prin  pronia  divină  şi  sădirea  în  fiinţa  umană  a  legii  morale  naturale)  şi  prin  metoda 
de  a  conduce  lumea:  din  afară  şi  din  interior5.  Dar  Hristos  este  atât  Pedagogul6,  cât 
şi  exemplul  şi  idealul  educaţional,  iar  prin  pedagogii  ce  au  învăţat  de-a  lungul  timpului 
generaţii  de  tineri  se  arată  lămurit  lucrarea  proniei  iui  Dumnezeu7.  în  plus,  educaţia 
făcută  prin  Cuvânt  smulge  pe  om  din  închinarea  la  idoli  şi-l  duce  la  mântuirea  cea 
curată  a  credinţei  în  Dumnezeu8. 

Dar  şi  pedagogia,  ştiinţa  care  se  ocupă  cu  educarea  copiilor6,  tinerilor  şi 
adulţilor,  este  una  de  origine  divină  pentru  că  Pedagogul  şi  idealul  ei  este  Fiul  lui 
Dumnezeu10.  Sfântul  Clement  Alexandrinul  defineşte  pedagogia  astfel:  „este 
credinţă  în  Dumnezeu ,  este  învăţătură  a  slujirii  lui  Dumnezeu ,  este  instruire 
spre  cunoaşterea  adevărului ,  este  vieţuire  dreaptă  care  duce  la  cer”]\  este  o 
bună  conducere  a  omului  spre  virtute  încă  din  timpul  copilăriei  sale12.  Tot  el  ne 
atrage  atenţia  asupra  polisemiei  termenului  de  pedagogie.  Astfel  „ cuvântul 
pedagogie  are  multe  înţelesuri  Este  o  pedagogie  a  celui  care  este  educat  şi 
instruit;  este  o  pedagogie  a  celui  care  educă  şi  instruieşte;  în  al  treilea  rând \ 
este  însăşi  pedagogia;  in  al  patrulea  rând ,  cele  ce  se  învaţă,  de  pildă  poruncile , 
alcătuiesc  iarăşi  pedagogia.  Pedagogia  cea  după  Dumnezeu ,  însă,  este  calea 
în  linie  dreaptă  spre  adevăr  pentru  contemplarea  lui  Dumnezeu  şi  arătarea 
faptelor  sfinte  pentru  o  dăinuire  veşnică”1*. 


7  ibidem,  1.4,  pp.  166-167. 

4  Fericitul  Augustin.  Mărturisiri ,  cartea  I,  în  P.S.B..  64,  E  IBM  BOR,  Bucureşti,  1985,  p.  77. 
?  Clement  Alexandrinul,  op.  cit.,  C  55.2,  p.  1 98. 

6  ibidem.  I,  53.1.  p.  196. 

7  Clement  Alexandrinul,  Stromatcia  Vl-a ,  158.2,  în  P.S.B..  5,  EIBMBOR,  Bucureşti,  1982,  p.  470. 
*  idem,  Pedagogul ,  1,  1.2,  p.  166. 

9  ibidem,  I,  12.1,  p.  173. 

10  ibidem,  I,  4,  p.  168. 

n  ibidem,  I,  53.3,  p.  196. 

12  ibidem,  I,  16.1,  p.  175. 

13  ibidem,  1,  54.1,  pp.  196-197. 

Sfinţii  Părinţi  văd  educaţia  ca  pe  o  datorie  exclusiv  aparţinând  părinţilor14,  în 
special  mamei15  pentru  cel  puţin  două  motive:  unul  pentru  că  în  vremea  lor  nu  era 
suficient  de  dezvoltată  şcoala  şi  bine  definită  instituţia  dascălului  ca  şi  cadru  didactic, 
iar  altul  pentru  că  majoritatea  copiilor  îşi  petrecea  mai  tot  timpul  în  familie,  întrucât 
şcolile  erau  private,  deci  inaccesibile  unei  mari  părţi  din  aceştia. 

Spre  deosebire  de  ceilalţi  Sfinţi  Părinţi,  doar  Sfântul  Vasile  cel  Mare  vede 
educarea  copiilor  şi  în  afară  de  familie  şi  anume  în  mănăstire16. 

în  afară  de  noţiunea  de  educaţie,  Sfântul  Ioan  Gură  de  Aur  o  introduce  şi  pe 
cea  de  autoeducaţie  când  spune  că  „  oricine  doreşte  poate  fi  dascăl  dacă  nu  al 
altora ,  cel  puţin  al  său...  Cel  ce  cunoaşte  este  ca  şi  lumânarea  aprinsă,  de  la 
care  pot  lua  lumină  mii  de  lumânări  "'1 . 

în  privinţa  conţinutului  educaţiei,  Sfinţii  Părinţi  amintiţi  mai  sus  recomandă 
ca  prima  educaţie  să  nu  fie  aceea  de  a  îmbrăca  pe  copil  în  aur  şi  în  haine  scumpe, 
ci  aceea  care  să-l  pună  în  rânduială18,  ca  tot  ce  învaţă  copilul  şi  tânărul  (să  scrie,  să 
citească,  să  numere  etc.)  să  servească  lui  Dumnezeu19.  Totodată,  Fericitul  Augustin 
remarcă  superioritate  caracterului  faţă  de  cultivarea  intelectuală20. 

Luând  în  considerare  cele  enunţate  până  acum  se  poate  concluziona  că 
„ lucrarea  dascălilor  este  mult  mai  grea  şi  mai  mare  decât  lucrarea  mâinilor’ 
şi  că  „ nu  există  artă  mai  frumoasă  decât  arta  educaţiei.  Pictorul  şi  sculptorul 
fac  doar  figuri  fără  viaţă,  dar  educatorul  creează  un  chip  viu;  uităndu-se  la 
el,  se  bucură  şi  oamenii ,  se  bucură  şi  Dumnezeu”2'. 

14  Vasile  cel  Mare,  Regulile  Morale,  Regula  76  Despre  părinţi  şi  copii  în  P.S.B.,  18. 
EIBMBOR,  Bucureşti,  1989.  p.  190;  Ioan  Gură  de  Aur,  Cuvânt  despre  cum  se  cade  să-şi  crească 
părinţii  copiii  în  Maica  Magdalena.  2000,  „Sfaturi  pentru  o  educaţie  ortodoxă  a  copiilor  de  azi'*,  cu 
traducerea  românească  a  cuvântului  Ioan  Gură  de  Aur  despre  educaţia  copiilor.  Editura  Deisis, 
Sibiu,  pp.  107-108;  Ioan  Gură  de  Aur,  Cuvânt  pentru  creşterea  copiilor  în  „Canon  de  rugăciune 
pentru  copilul  bolnav  şi  alte  rugăciuni.  Povăţuiri  pentru  creşterea  copiilor".  Editura  Christiana  şi 
Sfânta  Mănăstire  Nera,  Bucureşti,  2000,  pp.  71-73;  Ioan  Gură  de  Aur,  Cugetări  despre  educaţie 
în ,. Lumină  din  lumină,  cugetări  din  operele  Sfinţilor  părinţi",  antologie  realizată  de  Leon  Magdan, 
Editura  Acvila,  1998.  p.  29. 

,5Ioan  Gură  de  Aur,  Cugetări  despre  educaţie  în  y£uminâ  din  lumină ,  cugetări  din  operele 
Sfinţilor  părinţi",  antologie  realizată  de  Leon  Magdan.  Editura  Acvila.  1998,  p.  29. 

16  Vasile  cel  Mare.  Regulile  Mar i  în  P.S.B.,  18,  EIBMBOR.  Bucureşti,  1989.  pp.  244-246. 

17  Ioan  Gură  de  Aur,  Cugetări  despre  educaţie  în  ..Lumină  din  lumină,  cugetări  din  operele 
Sfinţilor  părinţi",  antologie  realizată  de  Leon  Magdan,  Editura  Acvila.  1998,  p.  29. 

18  idem.  Cuvânt  despre  cum  se  cade  să-şi  crească  părinţii  copiii  în  Maica  Magdalena.  2000, 
„Sfaturi  pentru  o  educaţie  ortodoxă  a  copiilor  de  azi",  cu  traducerea  românească  a  cuvântului  Ioan  Gură 
de  Aur  despre  educaţia  copiilor.  Editura  Deisis,  Sibiu,  pp.  105-106. 

19  Fericitul  Augustin,  op.  cit.,  cartea  1,  XV.24  ,  pp.  74-75. 

20  ibidem,  cartea  a  Il-a,  II.  4,  p.  80. 

21  Ioan  Gură  de  Aur,  Cugetări  despre  educaţie  în  „ Lumină  din  lumină ,  cugetări  din  operele 
Sfinţilor  părinţi",  antologie  realizată  de  Leon  Magdan.  Editura  Acvila,  1 998,  p.  29. 

2.  CONCEPŢIA  SFINŢILOR  PĂRINŢI  DESPRE  TINEREŢE 

In  general,  datorită  nematurizării  intelectuale  şi  duhovniceşti,  tinereţea  este  o 
caracterizată  prin  greşeli  după  cum  recunoaşte  şi  Fericitul  Augustin  în  mărturisirile 
după  convertire:  „  Greşeam  (când  eram  tânăr  -  n.n.)  neascultând  de  părinţi  şi 
de  acei  învăţători ...  Nu  eram  neascultător  fiindcă  aş  fi  ales  lucruri  mai  bune , 
ci  din  cauza  dragostei  de  joacă ,  căci  iubeam  la  întreceri  victoriile  făloase  şi 
îmi  plăcea  ca  urechile  mele  să  fie  mângâiate  de  poveşti  false”22.  Totodată  el 
ne  atrage  atenţia  că  toată  greşeala  oamenilor,  deci  şi  a  tinerilor,  constă  în  faptul  că 
nu  caută  plăcerile,  măririle,  adevărurile  în  Dumnezeu  însuşi,  ci  în  creaturile  Sale,  în 
ei  înşişi  şi  în  ceilalţi;  în  acest  mod,  oamenii,  deci  şi  tinerii,  se  prăvălesc  în  confuzii,  în 
dureri,  în  erori:  „  Sufletul  meu  se  dedă  păcatului  când  se  îndepărtează  de  Tine 
şi  caută  în  afara  Ta  lucrurile  pe  care  nu  le  poate  găsi  curate  şi  neamestecate 
decât  atunci  când  se  întoarce  la  Tine  ”  sau  „Eu  am  fugit  departe  de  Tine  şi 
am  rătăcit ,  Domnul  meu,  prea  departe  de  statornicia  Ta,  în  copilărie ,  şi  m-am 
făcut  pe  mine  însumi  ţinutul  lipsei”22;  singura  soluţie  salvatoare  este  ca  omul  să 
ceară  ajutorul  lui  Dumnezeu. 

Tinereţea  este  o  perioadă  prin  care  au  trecut  toţi  cei  patru  Sfinţi  Părinţi,  o 
perioadă  pe  care  fiecare  a  resimţit-o  în  felul  său,  de  unde  decurge  şi  felul  în  care  o 
caracterizează.  Sfanţul  loan  Gură  de  Aur  o  caracterizează  cel  mai  plastic  dintre 
toţi.  El  o  vede  ca  pe  un  „ cal  neîmpilat ,  ca  o  fiară  neîmblânzită ”24,  ca  „un 
pământ  necultivat ,  care  se  acoperă  cu  spini  peste  tot!”y  ca  „un  cal  sălbatic , 
ca  şi  o  fiară  ”y  „  un  lucru  greu,  că  se  avântă  uşor,  că  uşor  se  lasă  amăgită,  e 
alunecătoare  şi  că  are  nevoie  de  frâu  tare ,  căci  ea  e  ca  şi  o  văpaie  care 
cuprinde  toate  cele  din  afară  şi  se  aprinde  bine  şi  repede  V5  De  aceea,  ea  are 
nevoie  deopotrivă  de  mulţi  îndrumători:  dascăli,  pedagogi,  îngrijitori,  hrănitori.  Cu 
toate  acestea,  Sfântul  loan  Gură  de  Aur  ne  spune  că  tinereţea  nu  e  o  piedică  în 
calea  virtuţii,  dându-1  exemplu  pe  losif  care  la  17  ani  era  model  de  supunere  faţă  de 
tatăl  lui  şi  de  dragoste  faţă  de  fraţii  săi26. 

După  Sfinţii  Părinţi,  bătălia  cu  vâltorile  tinereţii  nu  este  pierdută.  Acelaşi  Sfânt 
loan  Gură  de  Aur  ne  spune  că  „  dacă  dintru  început  şi  din  vârsta  cea  dintâi  îi 
vom  pune  ei  (tinereţii  -  n.n.)  hotare  bune ,  nu  vom  avea  trebuinţă  după  aceea 


12  Fericitul  Augustin,  op.  cit.,  cartea  I,  X.16,  pp.  70-71. 

*  ibidem,  cartea  I,XX. 3 1,p.  78.  cartea  a  I l-a,  VI.  14,  p.  84  şi  X.18,  p.  87;  vezi  şi  Matei  XXV,  21. 

24  loan  Gură  de  Aur.  Cuvânt  pentru  creşterea  copiilor  în  „Canon  de  rugăciune  pentru  copilul 
bolnav  şi  alte  rugăciuni.  Povăţuiri  pentru  creşterea  copiilor',  Editura  Christiana  şi  Sfânta  Mănăstire 
Nera,  Bucureşti.  2000,  p.  71. 

-  idem.  Cuvinte  despre  tinereţe  în  „Dicţionarul  bunei-cuviinţe  creştine",  antologie  alcătuită  şi 
prefaţată  de  Pr.  Dr.  Gheorghe  Paschia  (prezenta  lucrare  a  fost  îngrijită  de  Pr.  Al.  Stănciulescu-Bârda), 
Editura  Cuget  Românesc,  1999,  p.  283. 

26  idem,  Omilia  LXI ,  1  în  P.S.B.,  22,  EIBMBOR,  Bucureşti,  1989. 

de  multe  osteneli,  ci  obiceiul  va  fi  copiilor  lege  de  aici  înainte  ”27,  asemănând 
astfel  sufletul  copilului/tânărului  cu  o  cetate  în  care  locuiesc  diferite  gânduri  şi  bune 
şi  rele;  după  el,  părinţii  şi  educatorii  au  datoria  de  a  fixa  legi  care  să  le  pună  ordine28. 

Tot  acest  Sfânt  Părinte  ne  atrage  atenţia  că  vârsta  tinereţii  trebuie  considerată 
atât  sub  aspect  exterior,  cât  şi  interior29,  ceea  ce  înseamnă  că  este  importantă  şi 
vârsta  biologică,  dar  şi  cea  spirituală.  Sfântul  Părinte  pledează  pentru  maturizarea 
duhovnicească  şi  menţinerea  vârstei  copilăriei  prin  nesăvârşirea  păcatelor,  prin 
păstrarea  purităţii  spirituale  care  îi  caracterizează  pe  copii,  a  inocenţei,  a  curăţeniei 
sufleteşti  a  acestora. 


3.  METODE  DE  EDUCAŢIE  PROPUSE  DE  SFINŢII  PĂRINŢI 

Pentru  educarea  eficientă  a  tinerilor  Sfinţii  Părinţi  propun  o  serie  de  metode 
pedagogice  atât  coercitive,  cât  şi  de  încurajare,  împletindu-le  într-un  mod  armonios 
după  modelul  Pedagogului  suprem  -  Domnul  nostru  Iisus  Hristos.  Una  dintre  cele 
recomandate  este  imitarea  faptelor  Mântuitorului,  ale  Maicii  Domnului,  ale  Sfinţilor 
etc.  ca  să  se  împlinească  acel  cuvânt  al  Scripturii  care  spune:  „după  chip  şi 
asemănare”  (Facere  I,  26)30. 

A 

In  strânsă  legătură  cu  această  metodă  stă  şi  cea  a  exemplului,  în  primul  rând 

A 

al  Mântuitorului,  Care  este  atât  Pedagogul31,  cât  şi  idealul  educaţional.  In  al  doilea 
rând,  stau  exemplele  faptelor  mari  ale  bărbaţilor  din  vechime  transmise  prin  intermediul 
tradiţiei  orale  sau  păstrate  în  scrierile  poeţilor  şi  scriitorilor.  Dar  şi  acestea  trebuie 
urmate  numai  cu  discernământ  şi  imitate  numai  acelea  care  sunt  în  concordanţă  cu 
învăţăturile  creştine32.  Această  metodă  are  două  aspecte:  pe  de  o  parte  tânărul  trebuie 
să  urmeze  exemplele  pozitive,  iar  pe  de  altă  parte  să  fugă  de  cele  negative. 

O  altă  metodă  propusă  de  Sfinţii  Părinţi  este  educarea  tinerilor  prin  cuvântul 
lui  Dumnezeu  care  constituie  Sfintele  Scripturi  şi  cuprinde  poruncile  minime  pe 
care  trebuie  să  le  îndeplinească  orice  om  care  doreşte  să  se  mântuiască33. 


27  idem.  Cuvânt  pentru  creşterea  copiilor  în  „Canon  de  rugăciune  pentru  copilul  bolnav  şi  alte 
rugăciuni.  Povăţuiri  pentru  creşterea  copiilor".  Editura  Christiana  şi  Sfânta  Mănăstire  Nera.  Bucureşti, 
2000,  p.  71 

2*  idem.  Cuvânt  despre  cum  se  cade  să-şi  crească  părinfii  copiii  în  Maica  Magdalena,  2000, 
„Sfaturi  pentru  o  educaţie  ortodoxă  a  copiilor  de  azi",  cu  traducerea  românească  a  cuvântului  Ioan 
Gură  de  Aur  despre  educaţia  copiilor.  Editura  Deisis,  Sibiu,  pp.  109-1 10. 

N  idem.  Omilii  şi  cuvântări ,  XII,  13  în  P.S.B..  21,  EIBMBOR,  Bucureşti,  1987. 

M  Clement  Alexandrinul,  op.  cit.,  cartea  1, 9. 1 ,  p.  171. 

31  ibidem,  1, 53.1,  p.  196. 

«Vasile  cel  Mare.  Omilia  XXII  Către  tineri ,  I V-V  în  P.S.B..  1 7,  EIBMBOR.  Bucureşti,  1 986, 
pp.  573-575. 

”  ibidem,  p.  567  şi  Clement  Alexandrinul,  op.  cit.,  cartea  1, 63.3,  p.  203. 

O  altă  metodă  folositoare  pentru  buna  educare  a  tinerilor  pe  care  ne-o 

recomandă  Sfântul  Clement  Alexandrinul  este  pedepsirea  văzută  ca  o  mustrare 

/> 

personală.  In  opinia  sa  multe  patimi  se  vindecă  prin  pedepsire,  prin  darea  unor  porunci 
mai  aspre  şi  chiar  învăţarea  unor  principii.  Mustrarea  personală  a  patimilor  sufleteşti 
este  un  fel  de  chirurgie,  căci  ele  trebuie  îndepărtate  prin  tăiere.  Şi  Platon  propune 
pedeapsa  pentru  îndreptarea  sufletească’4.  Alături  de  acesta  ne  recomandă  şi 
certarea  (eXy%os)  văzută  de  el  ca  o  mustrare  publică,  făcând  tuturor  cunoscute 
păcatele.  însuşi  Hristos  s-a  folosit  de  această  metodă  prin  Ieremia  II,  12-13  din 
pricina  slăbiciunii  credinţei  celor  mulţi  şi  tot  El,  pentru  a  îndulci  asprimea  certării  şi 
ameninţarea  cu  pedeapsa,  prin  Solomon  zice:  „Fiule,  nu  dispreţul  certarea 
Domnului,  nici  nu  te  descuraja  atunci  când  El  te  mustră;  căci  Domnul  ii  ceartă 
pe  cel  pe  care  îl  iubeşte  şi-l  bate  pe  jiul  căruia-i  poartă  de  grijă”  (Proverbele  lui 
Solomon  Hi,  1 1-1 2)’5.  De  remarcat  în  acest  sens  este  că  verbul  paideuw  înseamnă 
„a  creşte  un  copil ”,  „a-i  da  educaţie  şi  învăţătură”,  dar  şi  „a  pedepsi”,  „a 
certa”.  Cu  alte  cuvinte  creşterea  şi  îndreptare  copiilor  şi  tinerilor  se  poate  face  în 
unele  cazuri  şi  prin  certare  sau  pedepsire.  „Părinţii  se  mânie  şi  se  supără  pe  copii 
nu  ca  să  le  facă  rău,  ci  ca  să-i  abată  de  le  copilăriile  şi  păcatele  tinereţii  spre  o 
purtare  mai  bună  ”’6,  iar  Iov  era  judecător  aspru  ai  faptelor  ştiute  ale  copiilor  lui’7. 
Mustrarea  Domnului  este  tare  folositoare,  căci ,,  calul  neîmblânzit  ajunge  nărăvaş, 
iar  fiul  lăsat  de  capul  lui  ajunge  obraznic  ”  (înţ.  Sir.  XXX,  8)’8. 

Dojana  (entTiXrţ^is)  este  un  blam  care  duce  la  pedeapsă  sau  o  mustrare  cu 
tendinţa  de  a  bate.  De  acest  mijloc  de  vindecare  se  foloseşte  Domnul.  El  vădeşte 
păcatele  şi,  în  acelaşi  timp,  întoarce  pe  popor  la  mântuire.  Această  metodă  este  un 
fel  de  doctorie  care  curăţă  desfrânările  din  viaţa  tânărului  şi  netezeşte  umflăturile 
mândriei  şi-l  face  pe  tânăr  iarăşi  sănătos,  om  adevărat.  Dojana  este  un  fel  de  dietă 
pentru  sufletul  bolnav  pentru  că  sfătuieşte  ce  e  de  făcut  şi  opreşte  faptele  pe  care 
nu  trebuie  să  le  facă  tânărul’9. 

Dar,  ca  întotdeauna,  pe  lângă  acele  cuvinte  de  dojană.  Domnul  foloseşte  şi 
cuvinte  de  încurajare  pentru  uşurarea  păcatelor,  micşorând  pofta  şi.  în  acelaşi 
timp,  sporind  nădejdea  de  mântuire40. 

O  altă  metodă  de  încurajare  pe  calea  virtuţii  pe  care  o  foloseşte  Pedagogul 
;ste  fericirea  precum  zice  prin  Ps.  1,  1, 3  al  lui  David.  Dar  Pedagogul  prezintă,  de 
fiecare  dată,  şi  reversul  fericirii,  adică  pedeapsa  meritată  pentru  faptele  rele.  Şi 


’4  ibidem,  1,  64.3-4.  p.  203  şi  1.  67. 1,  p.  205. 

M  ibidem,  I,  78.2.  p.  21  î. 

,6  Vasilecel  Mare.  Omilii  şi  cuvântări.  VIII.  2.  în  P.S.B.,  21.  EIBMBOR.  Bucureşti.  1987.  p.  423. 
”  loan  Gură  de  Aur.  Omilia  XXXIII.  6  în  P.S.B.,  21.  FIBMBOR.  Bucureşti.  1987.  p.  416. 

•'*  Clement  Alexandrinul,  op.  cit..  I.  85.4  şi  87.1.  p.  216. 
w  ibidem,  I.  78.1.  p.2l  I  şi  65.1-2.  p.  203. 

40  ibidem.  I.  91.1.  p.  219. 

acest  lucru  are  tot  un  scop  pedagogic:  astfel.  El  îşi  arată  bunătatea  facerii  Sale  de 
bine  şi  îi  cheamă  pe  toţi  oamenii  într-un  chip  foarte  măiestru  să  dobândească  şi  să 
folosească  bunătăţile  Sale41. 

Ca  metodă  de  educaţie  recomandată  de  Sfântul  Clement  Alexandrinul  întâlnim 

şi  frica  de  Dumnezeu42. 

Cuvântul  ameninţă,  dar  fără  să  dorească  să  facă  rău,  căci  nici  nu  duce  la 
îndeplinire  ameninţarea;  punând  pe  oameni  teama,  le  opreşte  pornirea  spre  păcat 
şi-şi  arată  iubirea  Sa  de  oameni.  Mai  mult  încă,  le  arată  că  vor  suferi,  dacă 
stăruie  în  păcate.  Uneori  este  nevoie  de  lege  şi  teamă  ca  să  se  pună  capăt  păcatelor 
şi  să-i  îndemne  pe  tineri  la  fapte  bune,  după  cum  a  făcut  Domnul  cu  evreii  prin 
Lege  şi  Prooroci43. 

O  altă  metodă  folosită  de  Pedagog  şi  recomandată  de  Sfântul  Clement 
Alexandrinul  este  sfătuirea  ( vovBeotjots ).  Ea  este  o  mustrare  plină  de  grijă  care 
atrage  luarea  aminte44. 

Blamul  (eniTfirjois)  este  o  mustrare  făcută  pentru  fapte  de  ruşine  spre 
apropierea  de  fapte  bune45.  Dar  mustrarea  se  mai  numeşte  şi  sfâtuire.  Etimologic 
vorbind,  cuvântul  sfâtuire  {yovQexrjais)  înseamnă  acţiunea  de  a  băga  ceva  în 
minte(vou  evOs/xananos),  după  cum  blamul  este  o  acţiune  care  te  învaţă  minte. 

A 

Prin  mustrare  pot  fi  transmise,  deci,  şi  o  serie  de  sfaturi  după  cum  a  facut-o  însuşi 
Pedagogul  prin  Prov.  lui  Solomon  I,  10,  1546. 

Deşi  sunt  opuse,  lauda  şi  blamul  fac  o  casă  bună  în  pedagogia  Domnului.  Ele 
sunt  asemănătoare  unor  doctorii  foarte  necesare  oamenilor.  „ Cei  care  sunt  greu 
de  vindecat  trebuie  îndreptaţi  cu  ameninţarea ,  cu  mustrarea  şi  cu  pedeapsa . 
aşa  cum  este  prelucrat  fierul  cu  focul ,  cu  ciocanul  şi  cu  nicovala.  Cei  care 
sunt ,  însă,  cu  luare-aminte  la  credinţă  se  instruiesc  singuri  şi  de  bună  voie; 
acestora  li  se  măreşte  lauda ,  căci  «Virtutea  lăudată/Creşte  ca  un  arbore»4'  ’’48. 
Domnul  se  referea  la  o  laudă  ponderată,  nu  la  una  exagerată,  după  modelul  lui  Iov, 
care  nu-şi  răsfăţa  copiii  peste  măsură,  ci  le  cerea  să  aibă  viaţă  desăvârşită. 

Dezaprobarea  (pepxpis)  este  o  mustrare  făcută  celor  nepăsători  şi  trândavi. 
De  această  metodă  pedagogică  se  foloseşte  Domnul  când  îşi  mustră  poporul  ales 
prin  Isaia  I,  2-3,  dar  şi  prin  Ieremia  I,  16;  II,  13,  194<\ 


41  ibidem,  I,  92.1-92.2,  pp.  219-220. 

42  ibidem,  I,  67.1,  pp.  204-205. 
ibidem.  I,  68.1.  p.  205  şi  I.  97.1,  p.  222. 

44  ibidem.  I,  76.1.  p.  210. 

45  ibidem,  I,  77.1.  p.  210. 

46  ibidem.  I,  94.2,  p.  221. 

47  Basilide,  Fragm.  56,  Snell  apud  Clement  Alexandrinul,  op.  cit.,  p.  220. 
**  Clement  Alexandrinul  op.  cit.  I.  94. 1.  p.  220. 

49  ibidem,  I,  77.3,  p.  211. 

Admonestarea  (ippevaiois)  este  o  mustrare  care  pune  pe  gânduri  precum  a 
procedat  Pedagogul  zicând  prin  Ieremia  VI,  IO50. 

Cercetarea  (ejiioicojit])  este  o  dojenire  foarte  aspră.  Domnul  foloseşte  o 
dojenire  puternică  la  adresa  Ierusalimului  în  Evanghelie(Matei  XXIII,  37  şi  Luca 
XIII,  34),  lucru  sesizat  din  repetarea  numelui  acestuia51. 

Dar  Cuvântul  nu  este  numai  mustrător,  ceea  ce  ne  recomandă  şi  nouă  Sfântul 
Clement  Alexandrinul,  ci  şi  blând  atunci  când  situaţia  o  cere,  este  cercetător  al 
omului  dar  şi  sfătuitor  al  lui  spre  cele  ce  îi  sunt  de  folos  precum  zice  Solomon 
VIII,  4, 6;  căci  sfatul  este  folositor  atât  pentru  o  faptă  bună,  cât  şi  pentru  a  te  feri 
să  faci  o  faptă  rea. 

Sfatuirea  se  poate  face  în  trei  moduri: 

♦  luând  exemple  din  vremurile  trecute  sau  din  experienţele  pozitive  sau  negative 
ale  altor  persoane; 

♦  când  se  au  în  vedere  timpurile  prezente  şi  propria  experienţă  a  persoanei 
de  educat,  experienţă  din  care  se  pot  învăţa  multe  lucruri; 

♦  când  se  face  vorbire  despre  fapte  care  se  vor  petrece  în  viitor;  prin  acestea 
tinerii  sunt  sfătuiţi  să  se  păzească  de  cele  ce  vor  veni. 

Ca  pedagog,  Domnul  foloseşte  toate  aceste  tipuri  de  sfatuiri:  îi  aduce  aminte 
poporului  ales  despre  ce  au  păţit  cei  ce  s-au  închinat  viţelului  de  aur  (vezi  leş. 
XXXII,  1-6)  sau  au  făcut  desfrânare  (vezi  Matei  XI,  3  şi  Luca  VII,  19);  le  arată 
contemporanilor  întrupării  Sale  că  El  este  Hristosul  prin  faptele  Sale  (vezi  Matei 
XI,  4-6  şi  Luca  VII,  22:  „Orbii  văd,  şchiopii  umblă ,  leproşii  se  curăţă,  surzii 
aud,  morţii  învie  şi  săracilor  li  se  binevesteşte  ”);  El  îi  atenţionează  în  privinţa 
celor  viitoare  pe  toţi  cei  care  îl  ascultau  şi-L  vor  asculta  până  la  sfârşitul 
veacuri lor( vezi  Matei  XXV,  30,  dar  şi  VIII,  12;  XXII,  13)52. 

Ocara  (Xoiâopia)  este  o  mustrare  aspră.  Pedagogul  se  foloseşte  de  ocară 
ca  de  o  doctorie  prin  lsaia  1, 4,  iar  în  Evanghelie  prin  loan  Botezătorul  (vezi  Matei 
III,  7;  XXIII,  33)”. 

Acuzaţia  (ey/crjois)  este  o  mustrare  celor  ce  fac  nedreptăţi.  De  acesta  s-a 
folosit  Pedagogul  în  Vechiul  Testament(vezi  Ieremia  V,  1 1)54. 

Deplângerea  sorţii  (peptpipoipia )  este  o  mustrare  ascunsă,  care,  printr- 
un  ajutor  dibaci,  rânduieşte  în  chip  acoperit  mântuirea.  Domnul  se  foloseşte  de  ea 
în  Plângerile  lui  Ieremia  I,  1-255. 

50  ibidem.  I,  79. 1,  p.  212. 

51  ibidem,  1,  79.2.  p.  212. 

,2  ibidem,  I,  89-90.2.  p.  21. 

"  ibidem.  1.  80.1,  p.  212. 

M  ibidem.  1.  80.2,  p.  212. 

M  ibidem,  1,  80.3,  pp.  212-213. 

Luarea  în  râs  ( diaovpais )  este  o  mustrare  defăimătoare.  De  această  metodă 
S-a  folosit  Pedagogul  zicând  prin  leremia  III,  3-4  şi  prin  Naum  III,  4.  Iar  după  ce 
cu  dibăcie  a  insultat-o  tare  pe  fecioară,  numind-o  desfrânată,  revine  şi  o  îndeamnă 
lacuminţenie(vezi  leremia  III,  12)56. 

Reprobarea  (Karave/uearjois)  este  o  dojană  legală  sau  o  dojană  făcută 
fiilor  care  se  răzvrătesc  împotriva  îndatoririlor  pe  care  le  au.  Pe  această  metodă  o 
foloseşte  Pedagogul  când  se  adresează  prin  Moise  fiilor  lui  Israel  (vezi  Deuteronomul 
XXXII,  5-6)57. 

Pedagogul  recomandă  folosirea  chiar  a  pedepsei  corporale  prin  Solomon: 
„Nu  te  împiedica  să  cerţi  un  copil;  că  de-l  vei  bate  cu  nuiaua,  nu  va  muri;  că 
tu  il  vei  bate  cu  nuiaua,  dar  îi  vei  scăpa  sufletul  de  la  moarte”  (Prov.  lui 
Solomon  XXIII,  13-14)58.  Fericitul  Augustin  este  şi  el  de  părerea  că  bătaia  este 
spre  înţelepţirea  copilului59,  iar  Vasile  cel  Mare  afirmă  acelaşi  lucru  când  zice: 
„Dumnezeu  pune  ordine  in  uşurătatea  tinereţii,  înţelepţind pe  cel  nestăpânit 
cu  lovituri  şi  bice  ”60. 

O  altă  metodă  pedagogică  este  întărirea  însuşirii  pe  care  n-o  are  cineva 
vorbind  despre  lipsa  acestei  însuşiri  la  altcineva61. 

in  categoria  metodelor  de  educare  a  tinerilor  pot  fi  incluse  şi  convorbirile 
cu  persoanele  laice,  numai  că  acestea  trebuie  făcute  cu  discernământ  aşa  cum 
recomandă  şi  Sfântul  Vasile  cel  Mare  în  Omilia  sa  către  tineri62.  Acelaşi 
discernământ  ni-1  recomandă  şi  în  cazul  citirii  operelor  laice.  Astfel  trebuie  citite 
acele  opere  care  laudă  virtutea,  pentru  că,  din  cauza  frăgezimii  vârstei  celor  tineri, 
învăţăturile  unor  astfel  de  scrieri  se  înfig  adânc  în  sufletul  tinerilor  şi  rămân  pentru 
totdeauna63.  Tot  în  sfera  convorbirilor  se  pot  încadra  şi  cele  despre  feciorie, 
cuminţenie,  despre  dispreţuirea  banilor  şi  a  slavei,  despre  cele  vestite  în  Scripturi 
recomandate  de  Sfântul  Ioan  Gură  de  Aur64. 

O  altă  metodă  pedagogică  este  postul  despre  care  acelaşi  mare  sfânt  spune 
că  „este...  pedagogul  tinereţii” .  Exemplul  cel  mai  concludent  îl  constituie  cei  trei 
tineri  din  Babilon  care,  aruncaţi  în  foc,  au  scăpat  prin  post65.  Tot  în  acest  sens 

54  ibidem.  I,  81.1,  p.  213. 

57  ibidem.  I,  81.2,  p.  213. 

w  ibidem,  I,  82.1,  p.  213. 

m  Fericitul  Augustin.  op.  cit.,  IX.  14,  p.  70. 

“Vasile  cel  Mare.  Omiliila  Hexaemeron,  IX,  5  în  P.S.B..  17.E1BMBOR.  Bucureşti,  1986.  p.  177. 

41  Clement  Alexandrinul,  op.  cit.,  II,  57.2.  p.  263. 

42  Vasile  cel  Mare,  Omilia  XXIH n  P.S.B.,  17,  E1BMBOR.  Bucureşti.  1986,  p.  568. 

°  ibidem.  p.  570. 

44  Ioan  Gură  de  Aur,  Cuvânt  despre  cum  se  cade  să-fi  crească  părinţii  copiii.  în  Maica  Magdalena. 
2000.  „Sfaturi  pentru  o  educaţie  ortodoxă  a  copiilor  de  azi",  cu  traducerea  românească  a  cuvântului 
Ioan  Gură  de  Aur  despre  educaţia  copiilor.  Editura  Deisis,  Sibiu,  pp.  107. 

45  Vasile  cel  Mare,  Omilii  fi  cuvântări,  1, 6-7în  P.S.B.,  17.  EIBMBOR.  Bucureşti.  1986.  p.  352. 

Sfântul  loan  Gură  de  Aur  recomandă  antrenarea  (asceza)  sufletului  în  detrimentul 
educării  copiilor  şi  tinerilor  în  arte,  litere  şi  vorbire66. 

Iov  nu  se  mulţumea  a  fi  numai  un  aspru  judecător  al  faptelor  ştiute  ale  fiilor 
lui,  ci  aducea  şi  jertfe  pentru  păcatele  neştiute  ale  lor  (vezi  Iov  I,  5)67;  acelaşi 
randament  s-a  dovedit  a-1  avea  şi  rugăciunile  părinţilor  pentru  copiilor,  căci  „  ... 
nu  se  poate  ca  fiul  acestor  lacrimi  să  piară  "5S. 

O  altă  metodă  recomandată  de  data  aceasta  de  Fericitul  Augustin  este  cea  a 
contrastului5"5.  Folosind  această  metodă,  Fericitul  Augustin  doreşte  să  sublinieze 
superioritatea  vieţii  în  Dumnezeu  după  voia  Sa  faţă  de  cea  dusă  după  voia  proprie 
sau  a  oamenilor  (vezi  azi  a  anturajului,  concepţie  similară  a  multor  pedagogi  de  azi 
care  consideră  că  mediul  joacă  un  rol  însemnat  -  al  doilea  după  educaţie  -  în 
formare  personalităţii  umane). 

O  metodă  recomandată  de  Sfinţii  Vasile  cel  Mare  şi  loan  Gură  de  Aur70  este 
transmiterea  învăţăturilor  fără  constrângere,  ci  cu  plăcere  şi  cu  bucurie,  cu 
dragoste  şi  bunăvoinţă. 

Toate  aceste  metode  sunt  folosite  ca  un  bici  pentru  trândăvia  minţii,  iar 
Pedagogul  le  foloseşte  cu  iscusinţă  pe  toate.  Dar  nu  trebuie  să  credem  că  pedagogia 
creştină  este  aspră,  ci  este  deopotrivă  şi  bună,  pentru  că  Pedagogul  porunceşte, 
dar,  totodată,  arată  prin  exemplul  propriu  că  poruncile  Sale  se  pot  împlini. 


4.  EDUCAREA  SUFLETULUI 

Sfinţii  Părinţi  recomandă  ca  un  loc  important  în  educarea  tinerilor  să-l  aibă 
educarea  sufletului,  a  facultăţilor  acestuia  în  favoarea  celor  duhovniceşti,  căci 
acestea  asigură  adevărata  linişte  şi  adevăratul  progres  după  cum  recunoaşte  şi 
Fericitul  Augustin:  „Ce-mi  folosea,  aşadar,  atunci  acea  minte  sprintenă  pentru 
acele  doctrine  şi  dezlegarea  atâtor  cărţi  atât  de  încurcate ,  fără  nici  un  ajutor 
omenesc,  la  ce-mi  folosea  când  mă  rătăceam ,  urât  şi  cu  o  neruşinare 
blestemată ;  de  la  învăţătura  evlaviei?”7'.  Cultivarea  şi  înălţarea  sufletească 
trebuie  să  fi  preocuparea  majoră  a  vieţii  oricărui  tânăr72. 

66  loan  Gură  de  Aur,  op.  cit.,  p.  107. 

67  idem.  Omilia  XXXIII  în  P.S.B.,  21.  E1BMBOR,  Bucureşti.  1987,  p.  416. 

68  Fericitul  Augustin,  op.  cit.,  cartea  a  111-a.  XII .2 1 .  p.  100. 

69  ibidem.  cartea  a  Il-a.  1.1,  p.  79. 

70  Vasile  cel  Mare.  loan  Gură  de  Aur.  Cugetări  despre  educaţie  în  „ Lumină  din  lumina ,  cugetări 
din  operele  Sfinţilor  părinţi’',  antologie  realizată  de  Leon  Magdan.  Editura  Acvila.  1998.  p.  29. 

71  Fericitul  Augustin.  op.  cil.,  cartea  a  IV-a.  XV1.3Î.  p.  115. 

72  vezi  loan  Gură  de  Aur,  Cuvânt  despre  cum  se  cade  să-şi  crească  părinţii  copiii  în  Maica 
Magdalena,  2000,  „Sfaturi  pentru  o  educaţie  ortodoxă  a  copiilor  de  azi'*,  cu  traducerea  românească  a 
cuvântului  loan  Gură  de  Aur  despre  educaţia  copiilor.  Editura  Deisis,  Sibiu,  pp.  106-107  şi  109, 
Vasile  cel  Mare.  Omilia  XXII,  Vil  în  P.S.B.,  17.  K(BMBOR.  Bucureşti.  1986.  p.  577.  Clement 
Alexandrinul.  St  roma  ta  a  IV-a,  69.2  în  P.S.B.,  5,  FIBMBOR.  Bucureşti,  1982  .  p.  266  şi  Clement 
Alexandrinul,  Pedagogul .  cartea  1,  1 4.3.  17.2.  28.1  şi  33.1,  pp.  174,  176,  182.  185. 

4.1.  RAŢIUNEA 

Sfanţul  Vasile  cel  Mare  recomanda  tinerilor  vremii  sale  (lucru  valabil  şi  azi) 
convorbirile  cu  bărbaţii  aleşi  din  acele  timpuri,  citirea  scrierilor  acestora,  dar  în 
toate  recomanda  folosirea  discernământului  raţiunii:  „să primiţi  de  la  ei  atât  cât 
vă  este  de  folos  şi  să  ştiţi  ce  trebuie  să  lăsaţi  la  o  parte"1*.  Acelaşi  lucru 
recomandă  şi  Sfântul  Ioan  Gură  de  Aur  sub  numele  de  chibzuinţă  în  deosebirea 
lucrurilor  dumnezeieşti  de  cele  lumeşti74. 

4.2.  POFTA  SEXUALĂ  ŞI  CĂSĂTORIA 

Subiectul  delicat  al  sexualităţii  este  abordat  de  toţi  Sfinţii  Părinţi  şi,  în  strânsă 
legătură  cu  el  cel  al  căsătoriei,  pentru  că,  începând  cu  vârsta  pubertăţii  şi  continuând 
cu  adolescenţa  propriu-zisă  şi  târzie,  datorită  maturizării  fizice,  mai  este  de  educat 
încă  o  dimensiune,  deloc  de  neglijat,  a  personalităţii  tinerilor.  Sfinţii  Părinţi  ne  oferă 
câteva  modalităţi  în  acest  sens.  Astfel  Sfântul  Ioan  Gură  de  Aur  recomandă 
abaterea  de  la  privelişti  şi  auziri  ruşinoase,  necălcarea  în  teatru,  ferirea  de  emulaţia 
celor  care  deja  au  căzut  în  această  patimă,  ducerea  la  bărbaţi  sfinţi,  în  loc  de 
spectacole  „introducerea  de  povestiri  desfătătoare,  pajişti  şi  edificii 
strălucitoare  ”,  sărutarea  cu  drag,  cuprinderea  şi  strângerea  mâinilor  ca  să-i  arătăm 
afecţiunea  noastră,  postirea  măcar  de  două  ori  pe  săptămână,  mersul  la  biserică, 
rugăciunea  cu  multă  râvnă  şi  străpungere  a  inimii,  privegherea  după  putinţă  şi  punerea 
asupra  copilului  întipărirea  unui  bărbat  sfânt  precum  Iosif,  Iacob,  Ieremia,  Daniel, 
Solomon  şi  Samuel.  Tot  el  ne  recomandă  punerea  în  rânduială  a  sufletului  tânărului 
bulversat  de  atâtea  schimbări  fizice  şi  emoţionale;  mama  să-şi  abată  fata  de  la  lux 
şi  podoabe  şi  de  la  desfrânare75. 

Clement  Alexandrinul  remarca  faptul  că  ajung  fii  ai  lui  Dumnezeu  cei  care 
ajung  buni  şi  cu  purtarea  şi  cu  trupul,  datorită  castităţii,  şi  cu  dreptatea76  şi  că 
„adesea  plăcerea  aduce  peste  oameni  vătămare  şi  durere,  iar  mâncarea  multă 
naşte  in  suferinţă,  uitare  şi  nesocotinţă”;  „in  nici  un  chip  nu  trebuie  îngăduit 
femeilor  să  se  dezgolească  sau  să-şi  arate  ceva  din  trupul  lor,  ca  să  nu 
păcătuiascâ  şi  femeile  şi  bărbaţii:  bărbaţii  pentru  că  sunt  aţâţaţi  să  privească, 
iar  femeile  pentru  că  vor  să  atragă  privirile  bărbaţilor  asupra  lor  "11.  însăşi 
etimologia  cuvântului  organe  genitale  (aiâoiov)  ne  arată  că  trebuie  ca  această 
parte  a  corpului  să  fie  folosită  cu  ruşine  {ai6ms)n.  Trebuie  să  îndepărtăm  cu  totul 

75  Vasile  cel  Mare.  Omilia  XXII.  II  în  P.S.B..  17,  EIBMBOR.  Bucureşti.  1986.  p.  567. 

74  Ioan  Gura  de  Aur,  op.  cit.,  p.  134-135. 

”  ibidem,  pp.  130-135.  '  '•  ~  *"  ~ 

76  Clement  Alexandrinul,  op.cit.,  26.5.  p.  248 

77  Clement  Alexandrinul.  Pedagogul,  cartea  a  Il-a,  17.3-4.  p.  249. 

™  ibidem.  90.2,  p.  282. 

orice  privire  desfrânată  şi  orice  cuvânt  desfrânat,  orice  simţire  ruşinoasă  de 
neînfrânare.  Să  îi  ferim  de  orice  plăcere  care  prin  ochi  şi  prin  urechi  îi  gâdilă  şi  le 
moleşeşte  sufletele  cum  ar  fi  melodiile,  care  prin  muzica  lor  desfrânată  şi  înşelătoare 
îi  târăsc  pe  tineri  spre  patimi79. 

Mai  mult  decât  atât,  tinerii  să  îndepărteze  de  la  ei  dorinţele  puternice, 
împreunările  repetate,  căci  legăturile  trupeşti  dese  strică  şi  rup  nervii,  răspândesc 
ceaţă  asupra  simţurilor,  le  slăbesc  tăria,  iar  frumuseţea  se  vestejeşte  înainte  de 
vreme  din  cauza  furtunilor  erotice  ale  desfrânării,  împreunările  cu  femeile  însărcinate, 
homosexualitatea,  pederastia,  desffânarea  şi  adulterul80.  Pentru  potolirea  neînfrânării 
foarte  bun  leac  este  raţiunea81. 

Dragostea  nu  se  arată  cu  sărutarea,  ci  cu  bunăvoinţa.  Sărutarea  în  biserică 

fără  reţinere  este  ispitire  pentru  cei  din  jur;  ea  ar  trebui  să  fie  tainică,  „sfântă” 

după  cum  o  numeşte  Sf.  Pavel;  sufletul  să-şi  arate  dragostea  sa  cu  gura,  dar  cu  o 

* 

gură  castă  şi  închisă.  îmbrăţişările  de  pe  stradă  ale  oamenilor  care  se  iubesc  sunt 
îndrăzneţe  şi  necuviincioase;  aşadar  simţămintele  trebuie  arătate  celui  iubit  numai 
în  taină,  în  casele  noastre82. 

în  strânsă  legătură  cu  dimensiunea  sexuală  a  omului  Sfinţii  Părinţi  tratează  şi 
problema  căsătoriei  de  care  nu  poate  fi  despărţită.  Astfel  Sfântul  Ioan  Gură  de 
Aur  recomandă  căsătorirea  din  vreme,  chiar  înainte  de  satisfacerea  stagiului  militar 
sau  intrarea  în  treburile  publice83.  în  ceea  ce  priveşte  vârsta  căsătoriei,  Sfântul 
Clement  Alexandrinul  recomandă  ca  ea  să  se  facă  la  vârsta  tinereţii  mature,  nici  în 
copilărie,  nici  la  bătrâneţe,  căci  căsătoria  înseamnă  dorinţa  de  a  face  copii,  nu 
secretarea  fără  rânduială  a  seminţei,  secretarea  nelegiuită  şi  iraţională.84  în  plus  el 
atrage  atenţia  că  „ar  trebui  mai  bine  să  nu  se  însoare  cel  care  nu  doreşte  să 
facă  copii,  decât  să  ajungă  ucigaş  de  copii  din  pricina  neînfrânării  poftei  ”85. 

în  privinţa  împreunării  trupeşti  Sfântul  Ioan  Gură  de  Aur  îndeamnă  atât  pe 
fete,  cât  şi  pe  băieţi  să-şi  păstreze  fecioria  pentru  căsătorie86,  iar  Sfântul  Clement 


79  ibidcm.  41.2,  p.  254  şi  57.1,  p.  263. 

80  ibidem,  88.3,  p.  281. 

81  ibidem,  II,  94.2.  p.  284 .  Iii,  1.4,  p.  307, 11, 102.2,  p.  288  şi  Vasile  cel  Mare,  op.cit.,  III,  p.  579. 

82  ibidem,  III,  81.2,  82.2,  pp.  349-350. 

R?  Ioan  Gură  de  Aur,  Cuvânt  despre  cum  se  cade  să-şi  crească  părinţii  copiii  în  Maica 
Magdalena,  2000,  „Sfaturi  pentru  o  educaţie  ortodoxă  a  copiilor  de  azi",  cu  traducerea  românească  a 
cuvântului  Ioan  Gură  de  Aur  despre  educaţia  copiilor.  Editura  Deisis,  Sibiu,  pp.  132-133  şi  Cuvânt 
pentru  creşterea  copiilor  în  „Canon  de  rugăciune  pentru  copilul  bolnav  şi  alte  rugăciuni.  Povăţuiri 
pentru  creşterea  copiilor".  Editura  Chhstiana  şi  Sfânta  Mănăstire  N era,  Bucureşti,  2000,  p.  71-72. 

84  Clement  Alexandrinul,  op.  cit.,  cartea  a  Il-a,  95.3,  p.  284. 

w  idem,  Stromata  a  U-a ,  93.1  în  P.S.B..  5,  E1BMBOR,  Bucureşti,  1982,  p.  159. 

Ioan  Gură  de  Aur,  Cuvânt  despre  cum  se  cade  să-şi  crească  părinţii  copiii  în  Maica 
Magdalena,  2000,  „Sfaturi  pentru  o  educaţie  ortodoxă  a  copiilor  de  azi'*,  cu  traducerea  românească  a 
cuvântului  Ioan  Gură  de  Aur  despre  educaţia  copiilor.  Editura  Deisis,  Sibiu  ,  p.  1 34. 

Alexandrinul  atrage  atenţia  că  numai  cel  căsătorit  se  poate  împreuna  cu  soţia  sa  şi 
numai  în  timpul  potrivit  pentru  acest  lucru87. 

A 

In  ceea  ce  priveşte  nunta.  Sfinţii  Părinţi  sunt  destul  de  clari.  Ea  să  nu  fie  cu 
muzică  şi  dansuri,  căci  este  spre  ruşinea  mirilor,  ci  Hristos  să  fie  chemat  căci  El 
este  vrednicia  mirelui88.  La  nunta  copiilor  să  nu  fie  de  faţă  cei  necuviincioşi,  ci 
Hristos  prin  prezenţa  celor  săraci  şi  nevoiaşi.  ” împodobeşte  pe  mireasă  nu  cu 
podoabe  din  aur,  ci  cu  blândeţe  şi  cu  cucernicie  şi  cu  hainele  cele  obişnuite 
în  şoc  de  toată  podoaba  de  aur  şi  de  împletituri,  punând  împrejurul  ei 
cucernicia  şi  ruşinarea  şi  nu  cele  potrivnice...  Prânzurile  şi  cinele  să  nu  fie 
pline  de  beţie,  ci  de  bucurie  duhovnicească''* **9 . 

4.3.  IRASCIBILITATEA 

O  altă  pornire  dăunătoare  a  sufletului  care  trebuie  educată  este  irascibilitatea. 

A 

In  ceea  ce  o  priveşte.  Sfântul  Ioan  Gură  de  Aur  ne  atenţionează  că  această  putere 
tiranică,  „nu  trebuie  nici  retezată  cu  desăvârşire  în  tânăr,  nici  nu  trebuie  îngăduit 
ca  el  să  se  folosească  pretutindeni  de  ea,  ci  să-i  educăm  de  la  cea  mai  fragedă 
vârstă  ca  atunci  când  suferă  o  nedreptate,  să  o  suporte,  iar  dacă  văd  pe 
cineva  suferind  o  nedreptate,  să  meargă  cu  vitejie  şi  să  ia  cu  cuvenită  măsură 
apărarea  celui  care  suferă ";  „să  aibă  această  singură  lege:  să  nu  se  apere 
niciodată  când  e  ocărât  sau  suferă  cele  rele  şi  să  nu  rabde  nicicând  văzând 
pe  un  altul  suferind  acesta  ”.  „  Irascibilitatea  este  folositoare  pretutindeni;  e 
nefolositoare  însă  numai  atunci  când  ne  apărăm  pe  noi  înşine  ”90. 

Mai  mult  decât  atât.  Sfântul  Vasile  cel  Mare  ne  recomandă  chiar  „Să  nu 
dăm  deloc  prilej  mâniei  să  se  nască;  iar  dacă  e  greu,  atunci,  cu  ajutorul 
raţiunii,  să  punem  frâu  mâniei  ca  să  nu  meargă  mai  departe  ”9]. 


4.4.  NOŢIUNI  DE  COMPORTARE  CIVILIZATĂ 

Sfântul  Clement  Alexandrinul  este  cel  care  s-a  ocupat  în  mod  special  de 
domeniul  comportării  civilizate.  In  acest  sens  el  recomanda  ca  tinerii  să  se  ferească 
să  vorbească  atunci  când  mănâncă,  căci  vocea  este  stingherită  de  fălcile  care 

*7  Clement  Alexandrinul,  Pedagogul,  cartea  a  Il-a,  102.1,  p.  288  şi  83.1.  p.  278. 

“  Ioan  Gură  de  Aur,  op.  cit.,  p.  135. 

**  idem.  Cuvânt  pentru  creşterea  copiilor  în  „Canon  de  rugăciune  pentru  copilul  bolnav  şi 
alte  rugăciuni.  Povăţuiri  pentru  creşterea  copiilor”.  Editura  Christiana  şi  Sfânta  Mănăstire  Nera, 
Bucureşti,  2000,  p.  75-76. 

90  idem,  Cuvânt  despre  cum  se  cade  să-şi  crească  părinţii  copiii  în  Maica  Magdalena.  2000. 
„Sfaturi  pentru  o  educaţie  ortodoxă  a  copiilor  de  azi”,  cu  traducerea  românească  a  cuvântului  Ioan 
Gură  de  Aur  despre  educaţia  copiilor.  Editura  Deisis.  Sibiu ,  p.  126-127. 

91  Vasile  cel  Mare,  op.  cit.  III,  p.  579.  K  ‘ 

mestecă  şi  limba  este  presată  de  mâncare,  nici  să  mănânce  şi  să  bea  în  acelaşi 
timp,  că  este  cea  mai  mare  necumpâtare  să  amesteci  timpurile.  Un  exemplu  de 
cumpătare  îl  oferă  el  în  persoana  Mântuitorului  când  a  ospătat  mulţimile  cu  cinci 
pâini  şi  doi  peşti’-.  De  asemenea,  atenţiona  că  „scuipatul  des  şi  ştergerea  nasului 
ca  şi  graba  de  a  ieşi  afară  sunt  semne  de  neînfrânare,  din  pricină  că  se  dă  trupului 
prea  multă  băutură”95. 

In  timpul  meselor,  mai  ales  al  celor  publice.  Sfântul  Clement  Alexandrinul 
recomanda  ca  „tinerii  să-şi  ţină  ochii  aţintiţi  pe  masă,  fără  să  se  mişte  încoace 
şi  încolo;  să  se  sprijine  pe  coate  şi  să  fie  prezenţi  numai  cu  urechile;  după  ce 
s-au  aşezat  la  masă,  să  nu  le  fie  apropiate  coapsele  şi  nici  să-şi  sprijine  bărbia 
între  mâini.  Că  este  urât  să  nu-şi  poată  ţine  capul  drept;  şi  aceasta  este  o 
ocară  pentru  tânăr”.  Iarăşi  este  un  semn  de  uşurătate  pentru  tânăr  dacă  se  mişcă 
mereu  şi-şi  schimbă  poziţia.  Şi  este  un  semn  de  cuminţenie  dacă  mănânci  şi  bei  mai 
puţin,  mai  încet  şi  nu  repezit,  să  fii  nepasionat,  iar  la  începutul  şi  în  pauzele  mesei  să 
termini  primul  de  mâncat,  căci  un  om  cumpătat  se  ridică  de  la  masă  înaintea 
celorlalţi  şi  pleacă  în  mod  cuviincios  de  le  ospăţ94. 

Sfântul  Clement  le  recomandă  tinerilor  să  vorbească  mâsurându-şi  tăria  vocii 
când  se  aflau  în  compania  oamenilor  pentru  a  nu-l  deranja  sau  ignora  pe  celălalt. 
Plescăitul  din  limbă,  fluierăturile  şi  pocniturile  din  degete  sunt  semne  fără  socoteală, 
remarca  autorul  Pedagogului ;  tinerii  cu  judecată  trebuie  să  le  evite.  Să  nu  se 
scuipe  des,  să  nu  se  râgâie  cu  tărie  şi  nici  să  se  sufle  nasul  când  se  bea.  Să  se  ţină 
seamă  de  comeseni,  ca  să  nu  le  fie  greaţă  din  pricina  acestei  necuviinţe,  care  poate 
fi  socotită  neînfrânare;  nici  să  se  scobească  în  dinţi,  sângerându-şi  gingiile;  astfel 
devin  dezgustători  şi  fac  scârbă  vecinilor.  Gâdilatul  urechilor  şi  iritarea  nasului  pentru 
a  strănuta  nu  sunt  cuviincioase,  ci  asemănătoare  celor  ale  animalelor.  Trebuie  evitat 
zgomotul  supărător  al  strănutului,  reţinându-ne  cu  încetul  respiraţia95. 

De  asemenea  trebuie  să  evite  scenele  indecente  care  le  cad  sub  ochi  precum 
şi  cuvintele  ruşinoase  care  se  spun  despre  ele.  Privirea  să  le  fie  liniştită,  întoarcerea 
şi  mişcarea  gâtului  cu  bună  rânduială,  la  fel  şi  mişcările  mâinilor  în  timpul  vorbitului. 
Creştinului  îi  sunt  proprii  calmul,  liniştea,  seninătatea  şi  pacea96. 

4.5.  EDUCAREA  PENTRU  DOBÂNDIREA  VIRTUŢILOR 

Fiind  creştini  cu  o  aleasă  viaţă  morală.  Sfinţii  Părinţi  acordă  o  atenţie  deosebită 
cultivării  virtuţilor  în  scrierile  lor.  Astfel,  Sfântul  Clement  Alexandrinul  recomandă 
ca,  în  primul  rând,  tânărul  să  trăiască  cu  credinţă,  să  asculte  de  porunci  şi  să  moară 


n  Clement  Alexandrinul,  op.  cit.,  cartea  a  11-a,  13.1-2,  p.  237. 

95  ibidem,  II,  21.3,  p.  242. 

94  ibidem,  II,  54.3,  55.1,  56.1.  p.  262. 

”  ibidem,  II,  58.3,  60.3-4,  pp.  263-265. 

96  ibidem.  II,  60.5.  p.  265. 

pentru  apărarea  credinţei,  pentru  că  prin  moarte  va  dobândi  viaţa97.  Dar  nu  numai 
să  îndeplinească  cele  poruncite,  ci  şi  să  se  ferească  de  săvârşirea  celor  interzise, 
fugind  de  exemplele  negative  şi  imitându-le  pe  cele  ale  Mântuitorului,  Maicii 
Domnului,  Sfinţilor  etc.  ca  să  se  împlinească  cuvântul  Scripturii:  „După  chip  şi 
semănare"  (Facere  I,  26)9*. 

în  al  doilea  rând  tânărul  să  fie  caracterizat  prin  curaj,  să  nu  se  teamă  de  cele 
ce  vor  fi  în  viitor". 

O  altă  virtute  ce  trebuie  să-i  caracterizeze  pe  tineri  este  preţuirea 
bătrânilor,  respectul  pentru  conducători  şi  nu  în  ultimul  rând  pentru  părinţi,  căci 
sunt  fii  ai  lui  Dumnezeu  numai  cei  ce  îşi  cinstesc  tatăl  şi  mama  pentru  că  aceste 
două  numiri  sunt  de  origine  divină:  tată  pentru  că  Dumnezeu  este  Creatorul 
universului,  deci  este  Tată  şi  Domn,  mamă  pentru  că  înţelepciunea  şi  gnoza 
dumnezeiască  sunt  mama  drepţilor100. 

Alte  virtuţi  fără  de  care  nu  poate  fi  concepută  viaţa  unui  tânăr  sunt  smerenia101 
prin  care  va  deveni  un  om  înţelept102  şi  credinţa  de  care  trebuie  să  se  ţină  bine  ca 
de  o  funie  puternică101. 

O  foarte  mare  atenţie  acordă  Sfinţii  Părinţi  cumpătării,  vieţii  simple,  fugii  de 
lux  şi,  legat  de  acestea,  milosteniei.  Astfel  Sfântul  Clement  apelează  la  modelul 
Pedagogului  Ce  s-a  născut  şi  a  trăit  într-o  mare  simplitate  şi  Care  îi  pregăteşte  pe 
oameni  pentru  o  viaţă  simplă,  în  care  să  fie  sprinteni  şi  uşori,  gata  pentru  o  călătorie 
spre  viaţa  fericită  a  veşniciei.  El  pledează  pentru  o  viaţă  cumpătată,  pentru  ca 
fiecare  să  se  slujească  singur,  nu  să  aibă  slugi,  şi  să  ştie  că  viaţa  lui  e  trecătoare104. 
Cel  care  duce  o  viaţă  simplă,  care  evită  continuu  luxul  -  acest  groaznic  naufragiu 
pentru  om  -  se  va  deprinde  uşor  să  rabde  durerile  care  vin  asupra  sa  fără  voia  lui. 
105  Dar  o  viaţă  cumpătată  stă  în  strânsă  legătură  cu  absenţa  bogăţiei  materiale. 
Aceasta  din  urmă  este  de  cele  mai  multe  ori  dăunătoare,  pentru  că  de  obicei  este 
generată  şi  însoţită  de  iubirea  de  argint106  sau  nu  este  primită/dată  în  chip  vrednic107. 


97  idem,  Stromata  a  IV-a,  26.5,  p.  248 
”  idem.  Pedagogul,  cartea  I,  9.1,  p.  171  şi  9.4,  p.  171-172 

"Usener,  Epicurea,  59, 1-10  apud  Clement  Alexandrinul,  Stromata  a  IV- a,  69.2  în  P.S.B.,  5, 
I  IBM  BOR.  Bucureşti,  1982,  p.  266 

'“Clement  Alexandrinul.  Stromata  a  Vl-a,  146.1-2  în  P.S.B..  5.EIBMBOR,  Bucureşti,  1982, 
pp.  464-465:  vezi  şi  Vasile  cel  Mare,  Regulile  Morale  în  P.S.B.,  18,  E1BMBOR,  Bucureşti,  1989,  p. 
190,  Luca  II,  48,  51  şi  Efeseni  VI,  1-3 

,01  Clement  Alexandrinul,  Stromata  a  JV-a,  108.4  în  P.S.B..  5.  EIBMBOR.  Bucureşti,  1982,  p.  283. 
1<n  Vasile  cel  Mare,  op.  cit.,  VIII,  p.  581. 

I<tl  Clement  Alexandrinul,  Pedagogul,  cartea  I,  1 0. 1 ,  p.  172 
104  ibidem,  I,  98.4,  p.  223. 

,<“  ibidem,  III,  41-1  şi  37.1,  pp.  329,  327. 

ibidem,  II,  39.3,  p.  253. 

107  ibidem,  III,  34.1,  p.  325. 

Adevărata  bogăţie  este  bunătatea  sufletească108,  sărăcia  de  pofte  şi  măreţia 
sufletească109,  dreptatea  şi  Cuvântul  lui  Dumnezeu,  iar  „  omul  cel  bun  care  e  înţelept 
şi  drept  îşi  adună  în  cer  averile  sale”]]0.  Sfântul  Ioan  Gură  de  Aur  formulează 
chiar  un  imperativ  pedagogic  în  acest  sens:  „Să  învăţăm  pe  copiii  noştri  să  pună 
virtutea  mai  presus  de  orice  şi  să  socotească  bogăţia  o  nimica  ”,  Bogăţia  poate 
fi  adeseori  o  piedică  în  calea  virtuţii,  căci  tânărul  nu  ştie  să  se  folosească  de  bani 
cum  trebuie.  „Şi,  după  cum  copiii  cei  mici  adeseori  se  rănesc  atunci  când 
umblă  cu  săbii  sau  cuţite  pentru  că  nu  ştiu  să  le  folosească  cum  trebuie ,  tot 
aşa  şi  tinerii  cad  în  mari  primejdii  când  primesc  moştenire  de  averi  şi  nu  vor 
să  le  întrebuinţeze  cum  trebuie  De  vină  nu  e  bogăţia,  ci  cei  care  o  moştenesc  şi 
nu  ştiu  să  o  folosească.  Şi  Avraam,  şi  Iov  au  fost  bogaţi,  dar  nu  au  folosit-o  numai 
pentru  ei,  ci  şi  pentru  ajutorarea  celorlalţi111. 

Bineînţeles  că  tinerii  se  pot  folosi  de  averea  moştenită  de  la  părinţii  lor,  dar  cu 
multă  cumpătare,  pentru  că  cele  de  folos  se  pot  satisface  cu  puţine  lucruri1 12.  Mai 
mult  decât  atât.  Sfântul  Ioan  Gură  de  Aur  le  adresează  chiar  un  îndemn  părinţilor: 
„Să  nu  ne  străduim  să  adunăm  bani ,  ca  să-i  lăsăm  copiilor  noştri ,  ci  să-i 
învăţăm  virtutea  şi  să  chemăm  peste  ei  binecuvântarea  lui  Dumnezeu,  Aceasta 
este  cea  mai  mare  bogăţie ,  acesta  este  bogăţia  cea  nespusă ,  cea  necheltuită , 
care  sporeşte  în  fiecare  zi  bogăţia  noastră .  Nimic  nu-i  egal  cu  virtutea ,  nimic 
nu  A  mai  puternic  decât  ea”]U. 

Pentru  Sfinţii  Părinţi  cumpătarea  se  materializează  şi  în  fuga  de  paturile  luxoase 
şi  aştemuturile  scumpe,  fără,  însă,  a  face  caz  dacă  optăm  pentru  modestia  lor1H. 

Sfântul  Clement  Alexandrinul  este  de  părere  că  cele  mai  de  preţ  virtuţi 
pentru  care  pledează  Pedagogul  sunt  pacea  şi  dragostea  a  căror  hrană  este 
Cuvântul.  „De  la  El  învăţăm  simplitatea ,  smerenia ,  întreaga  iubire  de  libertate , 
iubirea  de  oameni  şi  iubirea  de  frumos”, dragostea  de  muncă  şi  curajul115. 

Acelaşi  Sfânt  Părinte  recomandă  ca  tinerii  să  fie  obişnuiţi  ca  înainte  de  a 
se  duce  la  culcare  să  mulţumească  lui  Dumnezeu  că  s-au  bucurat  de  harul  şi 
iubirea  Lui  de  oameni116. 


m  Ioan  Gură  de  Aur,  Cuvânt  pentru  creşterea  copiilor  în  ,,  Canon  de  rugăciune  pentru  copilul 
bolnav  şi  alte  rugăciuni.  Povăţuiri  pentru  creşterea  copiilor'',  Editura  Christiana  şi  Sfânta  Mănăstire 
Nera,  Bucureşti,  2000,  p.  73. 

109  Clement  Alexandrinul, op.  cit.,  cartea  a  Il-a,  39.4,  p.  253. 

110  ibidem,  III,  36.2,  34.3,  p.  325-327. 

1,1  Ioan  Gură  de  Aur,  Omilia  LXVI ,  4  în  P.S.B.,  22,  EIBMBOR,  Bucureşti.  1989,  p.  329-330. 
112  Clement  Alexandrin  ul,  op.  cit.,  carteaall-a,39.  l,p.  252  vezi  şi  Ioan  Gură  de  Aur,  op.  cit,  p.  74. 
m  Ioan  Gură  de  Aur,  op.  cit.,  4,  p,  329. 

m  Clement  Alexandrinul, op.  cit.,  cartea  a  H-a,  77.1-3  şi  78.1,  p.  275. 
ll-  ibidem,  cartea  !,  99.1-2,  pp,  223-224  şi  cartea  a  IlI-a,  80.1,  p.  349;  vezi  şi  Ioan  Gură 
de  Aur,  op.  cit.,  p.  74. 

116  ibidem,  cartea  a  ll-a,  44.2,  p.  256. 

O  altă  virtute  situată  la  loc  de  cinste  în  pedagogia  Sfinţilor  Părinţi  este  tăcerea 
care  le  cinsteşte  pe  femei  şi  constituie  o  onoare  lipsită  de  primejdii  pentru  tineri1 17. 

Somnul  trebuie  privit  ca  o  odihnă  a  trupului  pentru  refacerea  sa  şi  nu  ca  pe 
o  desfătare.  Din  contră  omul,  deci  şi  tânărul,  ar  fi  bine  mai  mult  să  privegheze 
decât  să  doarmă,  pentru  că  sufletul  nu  are  nevoie  de  somn,  căci  el  este  într-o 
continuă  mişcare"8. 

Aceste  virtuţi,  însă,  nu  au  valoare  dacă  nu  sunt  transpuse  în  fapte,  dacă  se 
mărginesc  doar  la  cuvânt.  Iar  toate  acestea  constituie,  de  fapt,  o  strângere  de 
merinde  pentru  viaţa  veşnică.  Numai  că  ele  trebuie  lucrate  la  timpul  potrivit,  căci 
„  e  ruşinos  să  pierdem  prezentul,,  iar  mai  târziu  să  rechemăm  trecutul,  când 
căinţa  nu  ne  mai  foloseşte  ’’  "9. 


5.  EDUCAREA  TRUPULUI 

O  dimensiune  deloc  de  neglijat  a  personalităţii  umane  este  trupul,  sălaşul  şi,  în 
acelaşi  timp,  instrumentul  sufletului.  Sfântul  loan  Gură  de  Aur  recomandă  părinţilor 
ca  de  la  început  să-i  deprindă  pe  copii  să  nu-i  pasioneze  cele  trupeşti120,  iar  Sfântul 
Vasile  cel  Mare  ne  sfătuieşte  „să  stăpânim  şi  să  înfrânăm  trupul  cum  înfrânăm 
pornirile  fioroase  ale  unui  animal”'2'  şi,  folosind  cuvintele  lui  Platon,  „să  nu  ne 
îngrijim  de  trup  ca  să  nu-i  dăm  prilej  să  aibă  poftă”'72. 

5.1.  EDUCAREA  ASPECTULUI  FIZIC  (ÎNFĂŢIŞĂRII) 

A 

încă  de  la  înfăţişare  un  tânăr  trebuie  să  arate  că  este  creştin.  Sfinţii  Părinţi 
adoptă  o  cale  de  mijloc  în  sensul  că  nu  trebuie  suprimate  toate  însuşirile  fireşti  pe 
care  le  are  omul,  ci  dimpotrivă  să  le  dăm  măsura  cuvenită  şi  să  le  săvârşim  la  timp 
potrivit123.  Un  chip  minunat  şi  vrednic  de  iubit  al  unui  tânăr  aduce  în  prim  plan 
Sfântul  Clement  Alexandrinul,  parafrazându-1  pe  Zenon  din  Citium:  Să  fie  cu  faţa 
curată;  sprâncenele  să  nu-i  fie  încruntate;  privirea  să  nu-i  fie  holbată,  dar  nici  lipsită 
de  viaţă;  să  nu  stea  cu  gâtul  dus  pe  spate;  mădularele  trupului  să  nu-i  fie  moi,  că 
gata  să  se  mişte,  la  fel  cu  cei  puternici;  să  fie  iute  spre  cuvântul  cel  drept  şi  ţiitor  de 
minte  al  celor  grăite  cu  dreptate;  atitudinea  şi  mişcările  lui  să  nu  dea  nădejde  celor 


117  ibidem,  58.1,  p.  263. 

"•  ibidem,  78.5,  79.1-2,  81.5  şi  82.1,  pp.  276-278. 

119  Vasile  cel  Mare,  op.  cit.,IV,  p.  572  şi  VII,  p.  582. 

120  loan  Gură  de  Aur,  Cuvânt  despre  cum  se  cade  să-şi  crească  părinţii  copiii  în  Maica 
Magdalena,  2000,  „Sfaturi  pentru  o  educaţie  ortodoxă  a  copiilor  de  azi",  cu  traducerea  românească  a 
cuvântului  loan  Gură  de  Aur  despre  educaţia  copiilor,  Editura  Deisis,  Sibiu ,  p.  106. 

111  Vasile  cel  Mare,  op.  cit.,  p.  579. 

Platon,  Republica,  cartea  VI,  p.  498  apud  Vasile  cel  Mare,  op.  cit.,  p.  579;  vezi  şi  Romani  XIII,  14 
111  Clement  Alexandrinul,  op.  cit.,  46.1,  p.  257. 

desfrânaţi.  Să  înflorească  în  el  simţul  ruşinii  şi  bărbăţia!  Departe  să  fie  de  el  umbletul 
la  prăvăliile  care  vând  parfumuri,  la  atelierele  giuvaergiilor,  la  magazine  de  stofe  şi 
la  celelalte  ateliere  unde  cei  gătiţi  ca  desfrânatele  îşi  pierd  ziua  ca  femeile  care  stau 
în  faţa  caselor  de  prostituţie124,  căci  nu  trebuie  împodobită  înfăţişarea  omului  din 
afară,  ci  sufletul  cu  podoaba  frumuseţii  morale,  iar  trupul  cu  podoaba  înfrânării125. 

Bărbaţii  să-şi  păstreze  şi  să-şi  îngrijească  barba,  precum  şi  părul  de  pe  corp 
ca  un  semn  al  bărbăţiei  lor126,  să  nu  poarte  părul  lung,  căci  este  o  necinste  pentru  el, 
fiind  doar  o  superstiţie  păgână127,  iar  femeile  să-şi  păstreze  naturale  trăsăturile 
feţei,  privirea,  mersul  şi  vocea12*. 

In  privinţa  înfăţişării  fizice  a  unui  tânăr,  Sfântul  Vasile  cel  Mare  conchide: 

Nu  trebuie  să  ne  îngrijim  mai  mult  decât  este  necesar  si  nici  să  purtăm  grijă 
de  trup  mai  mult  decât  este  bine  pentru  suflet...  A -fi  da  silinţa  ca  trupul  să  fie 
cât  mai  bine  înseamnă  a  nu  te  cunoaşte  pe  tine  însuţi  şi  a  nu  înţelege  porunca 
înţeleaptă  care  spune  că  nu  ceea  ce  se  vede  este  omul;  este  nevoie  de  mai 
multă  înţelepciune  cu  ajutorul  căreia  fiecare  dintre  noi...  ajunge  de  se 
cunoaşte  pe  el  însuşi ”]2q. 

5.2.  EDUCAREA  CELOR  CINCI  SIMŢURI 

Sfântul  loan  Gură  de  Aur  acordă  o  atenţie  deosebită  educării  celor  cinci 
simţuri  pe  care  le  compară  cu  meterezele  unei  cetăţi,  care  pentru  el  este  sufletul 
tânărului.  Dacă  aceste  metereze  sunt  fortificate,  ele  vor  rezista  oricăror  atacuri  şi 
cetatea  sufletului  va  scăpa  nevătămată110. 

5.2.1.  VĂZUL 

Sfanţul  loan  Gură  de  Aur,  cât  şi  Sfântul  Vasile  cel  Mare  recomandă  ca  pentru 
educarea  văzului  ferirea  copilului  de  spectacolele  de  teatru  şi  de  lucrurile  indecente. 

A. 

In  plus,  Sfântul  loan  Gură  de  Aur  e  de  părere  că  povestirile  privitoare  la  fiii  Iui 
Dumnezeu  care  au  alunecat  spre  fiicele  oamenilor,  la  sodomeni,  gheenă  şi  toate 
celelalte  sunt  foarte  educative  pentru  fortificarea  acestui  simţ  al  tineri  lor1 3}. 


i2A  Zenon.  Fragm .,  174,  Pearson  apud  Clement  Alexandrinul,  op.  cit.,  cartea  a  Ill-a,  74. 3-4.  p. 
346;  vezi  şi  cartea  a  ll-a,  46.1. 46.3,  p.  257;  47.1,  p.  258;  104.1,  p.  289;  cartea  a  II l-a,  1 .3,  p.  306. 
125  Clement  Alexandrinul,  op.  cit.,  cartea  a  IlI-a,  4.1,  p.  308. 

ibidem,  1.3,  p.  306;  16.2,  p.  315;  23.2,  p.  319. 

,27Ioan  Gură  de  Aur,  op.  cit.,  p.  106  ;vezi  şi  1  Cor.  XI,  14. 

,2R  Clement  Alexandrinul,  op.  cit.,  cartea  a  IlI-a,  68.1,  p.  343  şi  cap.  11,  pp.  308-314, 

Vasile  cel  Mare,  op.  cit.,  p.  579. 

130  loan  Gură  de  Aur,  op.  cit.,  p.  110. 

131  loan  Gură  de  Aur.  op.  cit.,  pp.  123-125  şi  Vasile  cel  Mare,  op.  cit.,  p.  578. 

5.2.2.  AUZUL 

0K 

In  privinţa  acestui  simţ.  Sfanţul  Clement  Alexandrinul  optează  pentru  aceeaşi 
metodă  ca  şi  Sfinţii  Părinţi  amintiţi  mai  sus:  îndepărtarea  tuturor  cântecelor  de 
dragoste,  de  petrecere,  care,  cu  flexiunile  melodice  pe  care  le  au,  înşeală  sufletele 
şi  duc  Ia  desfrânare  şi  batjocură  şi  a  oamenilor  ca  îi  imită  pe  măscărici132.  Ca 
măsură  educativă  el  recomandă  legăturile  cu  oamenii  drepţi  care  ne  previn  şi  ne 
închid  mai  dinainte  urechile  faţă  de  cei  care  vor  să  ne  îndepărteze  de  adevăr113,  iar 
Sfântul  Ioan  Gură  de  Aur,  povestirile  din  vechime  cum  ar  fi  cea  despre  Cain  şi 
Abel,  accentuându-se  asupra  urâţeniei  faptelor  lui  Cain;  ar  fi  bine  să  fie  dus  copilul/ 
tânărul  la  biserică  să  o  audă  chiar  de  acolo  în  prima  săptămână  din  Postul  Mare; 
sau  despre  Esau  şi  lacov  sau  despre  gheenă  sau  despre  cele  ale  Noului  Testament 
şi  cele  ale  harului134. 

5.2.3.  MIROSUL 

Sfântul  Ioan  Gură  de  Aur  acordă  o  foarte  mare  atenţie  educării  acestui  simţ 
căci,  aşa  cum  mărturiseşte  el  însuşi,  această  poartă,  dacă  nu  este  astupată,  lasă  să 
pătrundă  o  mare  vătămare  precum  sunt  miresmele  şi  parfumurile  care  răscolesc 
plăcerile  şi  duc  la  o  mare  uneltire  a  lucrului  rău133. 

5.2.4.  LIMBA 

Vorbind  despre  limbă  Sfinţii  Părinţi,  o  privesc  atât  ca  organ  ce  conţine  papilele 
gustative,  cât  şi  ca  organ  al  actului  vorbirii.  Astfel  că  ei  vorbesc  atât  despre  o 
educare  a  simţului  gustului,  cât  şi  a  vorbirii. 

în  ceea  ce  priveşte  primul  rol  al  limbii.  Sfântul  Clement  Alexandrinul 
recomandă  înfrânarea  de  la  consumarea  sofisticatelor  feluri  de  mâncare  precum  şi 
diminuarea  acordării  unei  atenţii  prea  mari  artei  gătitului136,  iar  Sfântul  Vasile  cel 
Mare,  îndepărtarea  de  plăcerilor  ce  vin  prin  intermediul  gustului137. 

în  ceea  ce  priveşte  al  doilea  rol  al  limbii,  opiniile  Sfinţilor  Părinţi  sunt  similare. 
Sfântul  Clement  Alexandrinul  recomandă  fuga  de  rostirea  cuvintelor  de  ruşine  şi 
închiderea  gurii  celor  ce  le  rostesc,  rostirea  cuvintelor  înţelepte,  evitarea  vorbăriei 
şi  a  cuvintelor  de  batjocură138,  iar  Sfântul  Ioan  Gură  de  Aur  găseşte  şi  metoda 
pentru  fortificarea  acestui  simţ:  să-i  coasem  gura  la  răutatea  şi  să-i  mutăm  gura 

nl  Clement  Alexandrinul,  op.  cit.,  cartea  a  ll-a.  44.4-5;  45.1-2;  pp.  256-257;  vezi  şi  Vasile  cel 
Mare.  op.  cit.,  p.  578. 

IM  Clement  Alexandrinul,  op.  cit.,  cartea  a  Il-a,  50.3-4,  p.  259. 

1,4  Ioan  Gură  de  Aur,  op.  cit.,  pp.  1 15-1 17  ;  121-122. 

153  Ioan  Gură  de  Aur.  op.  cit.,  pp.  122-123. 

,J*  Clement  Alexandrinul,  op.  cit.,  cartea  a  ll-a,  2.1-2,  p.  228-229. 

1,7  Vasile  cel  Mare,  op.  cit.,  p.  579. 

'•’*  Clement  Alexandrinul,  op.  cit.,  cartea  a  ll-a.  45.4;  49.1;  52.1;  52.3;  53.2,  p.  257-  261. 

împotriva  greşelilor  lui,  să-i  facem  uşi  şi  zăvoare  din  cuvintele  lui  Dumnezeu,  din 
cuvintele  cuviincioase  şi  cucernice  pe  care-l  educăm  pe  copil  să  le  spună,  iar  zăvorul 
acestor  uşi  să  fie  crucea  Domnului;  iar  legea  limbii  să  fie:  „  nu  ocărî pe  nimeni,  nu 
defăima  pe  nimeni ,  nu  jura ,  nu  fi  arţăgos 

5.2.5.  PIPĂITUL 

Un  alt  simţ,  în  privinţa  căruia,  însă,  nu  atrage  atenţia  decât  Sfântul  Vasile  ce! 
Mare,  este  pipăitul.  Educarea  acestuia  este  destul  de  importantă  în  concepţia 
Sfanţului  Părinte  întrucât  constituie,  alături  de  gust  şi  miros,  o  poartă  importantă  de 
intrare  a  desfrânării  în  corpul  tânărului140. 

5.3.  EDUCAREA  LĂCOMIEI  PÂNTECELUI 

Legat  de  educarea  simţului  gustului.  Sfântul  Clement  Alexandrinul  se  referă 
şi  la  educarea  lăcomiei  pântecelui.  Astfel  el  remarca  faptul  că  hrana  duhovnicească 
este  mult  mai  de  folos  decât  cea  materială;  ea  se  asemănă  cu  laptele  pe  care  tinerii 
Lau  băut  când  erau  copii:  este  dulce  din  pricina  harului  care  este  în  ea,  este  hrănitoare 
pentru  că  este  viaţă,  este  albă  pentru  că  este  viaţa  lui  Hristos141. 

Din  punct  de  vedere  pedagogic,  el  ne  recomandă  să  nu  ne  ferim  cu  totul  de 
feluritele  mâncăruri,  dar  nici  să  ne  străduim  pentru  ele,  căci  o  mâncare  cu  socotinţă 
este  mulţumire  adusă  lui  Dumnezeu,  iar  cel  care  mulţumeşte  pururea  lui  Dumnezeu 
n-are  timp  să  se  ocupe  cu  plăcerile;  să  privim  cu  indiferenţă  luxul  şi  bogăţia  celor 
ce  ni  se  aduc  la  masă  şi  să  nu  dăm  atenţie  mâncărurilor  care  după  puţină  vreme  n- 
au  să  mai  fie;  mâncărurile  sofisticate  îi  fac  pe  oameni  lacomi,  mâncăcioşi,  nesăturaţi 
şi  nestăpâniţi  la  mâncare  asemenea  animalelor142.  Scopul  vieţii  omului  nu  este 
mâncatul,  ci  împlinirea  prin  fapte  a  cuvântului  lui  Dumnezeu  căci  am  venit  pe  lume 
nu  ca  să  mâncăm  şi  să  bem,  ci  ca  să-L  cunoaştem  pe  Dumnezeu143. 

Pe  aceeaşi  linie  se  situează  şi  Sfântul  Vasile  cel  Mare  care  le  recomandă 
tinerilor:  „ Stomacului  să-i  slujim  numai  în  cele  de  trebuinţă,  să  nu-i  dăm 
mâncărurile  cele  mai  plăcute,  cum  fac  cei  care  caută  bucătari  şi  oameni  pentru 
servit  la  masă ,  ce  care  caută  oameni ,  care  răscolesc  pământul  şi  marea  ca  şi 
cum  ar  plăti  bir  unui  stăpân  neîndurător  ”144. 


139  loan  Gură  de  Aur,  op.  cit.,  pp.  1 1  NI  12. 

140  Vasile  cel  Mare.  op.  cit.,  p.  579. 

141  Clement  Alexandrinul,  op.  cit.,  cartea  1, 40.2.  p.  189. 

142  ibidem,  cartea  a  Il-a,  10.2-3;  7.4,  pp.  232-235. 

143  ibidem,  cartea  a  11-a,  14.6,  p.  238, 

144  Vasile  cel  Mare,  op.  cit.,  p.  577. 

Sfântul  Ioan  Gură  de  Aur  îi  sfătuieşte  şi  el  pe  tineri  să  înveţe  să  stăpânească 
pântecele,  să  se  depărteze  de  la  multa  cheltuială  şi  să  fie  economicoşi'45. 

A 

In  concepţia  Sfinţilor  Părinţi,  tot  de  lăcomia  pântecelui  ţine  şi  beţia.  Astfel 
Sfântul  Clement  Alexandrinul  atrage  atenţia  asupra  pericolului  acestei  patimi  care 
s-ar  putea  naşte  în  cazul  unei  necumpătări:  departe  să  fie  şi  deşartele  petreceri  de 
noapte,  pline  de  beţie!  Cheful  nu-i  decât  o  viaţă  dusă  în  beţie;  este  frământarea 
unei  turmentări  erotice.  Erotismul  şi  beţia,  patimi  fără  judecată,  trebuie  să  stea 
departe  de  corul  vieţuirii  noastre.  Petrecerea  de  noapte  însoţită  de  băutură  este  o 
nebunie.  Te  pofteşte  să  te  îmbeţi,  te  aţâţă  la  desfrâu,  te  face  îndrăzneţ,  neruşinat146. 
El  le  recomandă  tinerilor  să  bea  doar  cât  să  ude  bucatele,  iar  în  timpul  băutului  să 
aibă  comesean  raţiunea  care  să  disciplineze  beţia147.  Mai  mult  decât  atât,  Sfântul 
Clement  Alexandrinul  remarcă  faptul  că  „e  bine  ca  băieţii  şi  fetele  să  se 
îndepărtează  pe  cât  mai  mult  cu  putinţă  de  vin.  Că  nu  e  potrivit  ca  vârstei 
clocotitoare  să-i  torni  cel  mai  fierbinte  lichid,  vinul;  este  ca  şi  cum  ai  turna 
foc  peste  foc.  Din  pricina  vinului  se  aprind  poftele  lor  sălbatice  şi  arzătoare 

A 

şi  temperamentul  lor  înflăcărat.  încălziţi  pe  dinăuntru ,  tinerii  sunt  purtaţi  de 
dorinţe  in  aşa  fel  incăt  trupul  lor  îşi  arată  vădit  vătămarea ,  iar  organele 
poftei  se  maturizează  mai  devreme  decât  se  cuvine.  Din  pricina  vinului ,  care 
înfierbântă  trupurile  lor,  sângele  se  pune  în  mişcare ,  simţurile  fetelor  şi 
băieţilor  se  tulbură ,  dând  înfăţişării  lor  chip  de  desfrânare  înainte  de  vreme; 
rana  din  sufletul  lor  sileşte  trupul  să  se  umfle ,  iar  pulsaţiile  neruşinate 
deşteaptă  curiozitate  şi-l  îndeamnă  pe  tânărul  cuminte  la  fărădelege  ”148. 

A 

Adevărata  băutură  a  tinerilor  trebuie  să  fie  Sfânta  Împărtăşanie  pentru  că  ea 
este  cea  dătătoare  de  viaţă. 

5.4.  EDUCAREA  LĂCOMIEI  VESTIMENTARE  (LUXULUI) 

Şi  în  privinţa  aspectului  vestimentar  Sfinţii  Părinţi  au  simţit  nevoia  să  facă 
unele  precizări.  Astfel  că  Sfanţul  Ioan  Gură  de  Aur  recomanda  ca  nici  fetele  şi  nici 
băieţii  să  nu  poarte  podoabe  la  gât  şi  în  urechi,  iar  mama  să-şi  abată  fata  de  la  lux 
şi  podoabe149. 


145  Ioan  Gură  de  Aur»  Cuvânt  pentru  creşterea  copiilor,  în  „Canon  de  rugăciune  pentru  copilul 
bolnav  şi  alte  rugăciuni.  Povăţuiri  pentru  creşterea  copiilor”.  Editura  Christiana  şi  Sfânta  Mănăstire 
Nera,  Bucureşti,  2000,  p.  74. 

146  Clement  Alexandrinul,  op.  cit.,  cartea  a  Il-a,  40.1,  p.  253. 

147  ibidem,  23.1  şi  25.1,  p.  243. 

148  ibidem,  20.3,  pp.  241-242. 

149  Ioan  Gură  de  Aur,  Cuvânt  despre  cum  se  cade  să-şi  crească  părinţii  copiii  în  Maica 
Magdalena,  2000,  „Sfaturi  pentru  o  educaţie  ortodoxă  a  copiilor  de  azi”,  cu  traducerea  românească  a 
cuvântului  Ioan  Gură  de  Aur  despre  educaţia  copiilor,  Editura  Deisis,  Sibiu  ,  p.  106  şi  135. 

Sfanţul  Vasile  cel  Mare  remarca  faptul  că  „a  te  îngriji  de  aranjatul  părului 
şi  de  haine  mai  mult  decât  necesar  este  sau  o  faptă  de  om  necugetat,  sau  o 
faptă  de  om  ticălos.  A  căuta  să  fii  elegant  şi  a  fi  numit  de  alţii  elegant  socot  că 
este  tot  atât  de  ruşinos  ca  şi  a  trăi  in  desfrâu  sau  a  strica  altora  casele  ”’50. 

Păstrând  aceeaşi  linie  în  concepţia  sa  despre  educarea  tinerilor  ca  şi  ceilalţi 
Sfinţi  Părinţi,  Sfântul  Clement  Alexandrinul  atrăgea  atenţia  că  toate  aceste  mărturii 
ale  unei  vieţi  de  lux  lipsite  de  gust,  lucruri  de  prisos,  care  aduc  cu  ele  invidia  şi 
lenea,  trebuie  părăsite  pentru  că  nu  merită  să  te  osteneşti  pentru  ele,  căci  „  vremea 
este  scurtă  "  (1  Cor.  VII,  29).  Mai  mult  decât  atât  trebuie  îndepărtată  cu  totul 
iubirea  de  podoabe  care  pune  în  locul  virtuţii  trupul  şi  îndreaptă  iubirea  de  frumosul 
real  spre  iubirea  de  slavă  deşartă.  Pentru  că  dă  trupului  cele  ce  nu-i  sunt  proprii  ca 
şi  cum  i-ar  fi  proprii,  iubirea  de  podoabe  dă  naştere  minciunii  şi  înşelăciunii,  prezintă 
ca  desfrânat  şi  destrăbălat  ceea  ce  este  serios.  Astfel,  el  recomandă  ca  podoaba 
sfântă  a  mâinilor  să  fie  punerea  în  comun  a  bunurilor,  iar  a  picioarelor,  graba  neobosită 
spre  facerea  de  bine  şi  a  dreptăţii;  coliere  şi  salbe  să  fie  simţul  de  ruşine  şi  castitatea, 
iar  găteala  adevărată,  înţelepciunea  şi  priceperea;  în  concepţia  Sfântului  Clement 
Alexandrinul,  podoaba  cea  mai  bună  pentru  urechi  este  cateheza151. 

Sfântul  Clement  Alexandrinul  pledează  în  egală  măsură  pentru  frumuseţea 
adevărată  atât  a  sufletului  pentru  care  tinerii  trebuie  să  se  ostenească  a-1  împodobi  cu 
dreptate,  curaj,  castitate,  iubire  de  bine,  simţul  ruşinii,  cât  şi  a  trupului,  recomandând 
hrănirea  simplă,  ponderată  şi  sănătoasă,  exerciţiile  fizice  şi  mişcarea  continuă152. 


CONCLUZII 

♦  Educaţia  este  o  activitate  de  origine  divină  şi  este  indispensabilă  bunei  vieţuiri 
a  tânărului.  Ea  trebuie  să  vizeze  cu  precădere  formarea  caracterului. 

♦  Tinereţea  nu  este  un  obstacol  în  calea  virtuţii,  dar,  datorită  particularităţilor 
sale  psiho-somatice,  apare  ca  o  vârstă  ce  ridică  multiple  probleme  de  ordin 
comportamental.  De  aceea,  educaţia  tinerilor  în  acest  stadiu  de  dezvoltare  este 
foarte  importantă  atât  pentru  prezent,  cât  mai  ales  pentru  tot  restul  vieţii. 

♦  Pentru  educarea  tinerilor  se  pot  folosi  atât  metode  de  stopare  a  faptelor 
rele,  cât  şi  de  încurajare  a  celor  bune,  într-o  continuă  complementaritate. 

♦  Este  recomandat  ca  educarea  sufletului  să  se  facă  în  interdependenţă  cu 
cea  a  trupului,  cultivând  deopotrivă  virtuţile  sufleteşti  şi  fizice. 


IW  Vasile  cel  Mare,  op.  cit.,  p.  578. 

1.1  Clement  Alexandrinul,  op.  cit.,  cartea  a  Il-a.  35.3,  p.  250;  120. 1,  p.  300;  129. 1,  pp.  303- 
304;  129.2-3,  p.  304. 

1.2  ibidem,  64.1  şi  65.  1-2,  p.  341. 

♦  Natura  caracterului  are  repercusiuni  vizibile  asupra  comportamentului 
tânărului  şi,  în  consecinţă,  cultivarea  virtuţilor  şi  fortificarea  raţiunii  vor  avea  ca 
efect  diminuarea  sau  chiar  eliminarea  poftelor  trupeşti. 

♦  Deşi  vechi  de  peste  1 600  de  ani,  preceptele  etice  şi  pedagogice  ale  Sfinţilor 
Părinţi  rămân  pe  deplin  valabile  şi  pentru  tinerii  de  azi. 


Simona-Cecilia  Tudoran, 
doctorand.  Facultatea  de  Teologie  Ortodoxă  „Andrei  Şaguna“,  Sibiu 


Abstract:  People  have  always  given  a  special  attention  to  their  children  ’s 
education.  The  Eastern  Fathers  tackled  this  topic  in  many  of  their  writings. 
The  article  explores  those  of  Clement  of  Alexandria,  Basil  the  Great,  John 
Chrysostom,  and  August  ine,  and  finds  out  four  main  ideas:  a)  education  has 
divine  origins;  b)  parents  are  the  first  and  the  most  responsible  for  their 
children  ’s  education;  c)  self-education  is  as  important  as  education;  d)  the 
main  objectives  of  education  must  be  the  formation  of  the  character  and  the 
intellectual  development.  The  Fathers  write  about  the  education  of  the  soul 
(reason,  lust,  irascibility,  behaviour),  as  well  as  the  education  of  the  body 
(physical  appearance,  the  five  senses,  gluttony  and  the  greed  for  clothes). 
Although  more  than  1600  years  old,  the  ethical  and  pedagogical  precepts  of 
the  Holy  Fathers  are  still  worth  considering  and  applicable  for  the  young 
people  of  today. 

CINA  CEA  DE  TAINĂ  -  O  PRĂZNUIRE 

PASCALĂ  IUDAICĂ?* 


Una  dintre  cele  mai  delicate  probleme  pe  care  le  ridică  Noul  Testament  este 
cea  în  legătură  cu  caracterul  Cinei  celei  de  taină:  a  fost  Cina  din  Joia  Mare  un  Paşte 
iudaic,  sau  nu?  lată  o  întrebare  la  care  teologii  au  răspuns  diferit,  mai  ales  atunci  când 
ei  reprezintă  una  dintre  cele  două  mari  Biserici:  Ortodoxă  şi  Romano-Catolică. 

Teologii  ortodocşi  sunt  de  părere  că  Cina  nu  a  fost  un  Paşte  iudaic  şi,  prin 
urmare,  pentru  săvârşirea  Sfintei  Euharistii,  după  exemplul  dat  de  Mântuitorul,  sunt 
de  părere  că  trebuie  folosită  pâinea  dospită.  Teologii  romano-catolici  susţin  că  Cina  a 
fost  un  paşte  iudaic  şi  învaţă  că  Euharistia  trebuie  săvârşită  cu  azimă  (pâine  nedospită). 

Această  diferenţă  de  păreri  s-a  născut  din  faptul  că  nu  există  un  consens 
unanim  între  cele  4  Evanghelii  în  această  problemă:  dacă  din  evangheliile  sinoptice 
ar  reieşi  ideea  că  a  fost  vorba  de  un  Paşte  iudaic,  din  Evanghelia  a  I  V-a  se  observă 
clar  că  Cina  a  avut  un  alt  caracter  decât  o  masă  pascală  obişnuită1. 

La  această  neconcordanţă  între  cei  patru  evanghelişti  a  contribuit  şi  elementul 
cronologic  al  datei  exacte  a  Cinei  şi  Patimilor  Domnului,  tradiţia  Evangheliilor  oferind 
două  datări:  1.  sinoptică  (Mc.  14,  12-17),  după  care  Iisus  ar  fi  cinat  în  noaptea  de  14/ 
1 5  nisan;  2.  ioaneică  (In.  1 8,  28  ş.u.;  1 9,  1 4),  după  care  Cina  a  avut  loc  în  noaptea  de 
13/14  nisan,  răstignirea  şi  îngroparea  consumându-se  în  după-amiaza  zilei  de  1 4  nisan2. 

Astfel,  în  încercarea  de  armonizare  a  celor  două  datări,  s-au  emis  cel  puţin  două 
variante:  a)  Sinopticii  au  dreptate  şi  Ioan  trebuie  interpretat  ca  atare  (punctul  de  vedere 
al  Bisericii  latine  medievale),  idee  acceptată  şi  de  J.  Jeremias3;  b)  Ioan  are  dreptate, 
sinopticii  trebuiesc  interpretaţi  după  el  (soluţia  tradiţională  a  Bisericii  Ortodoxe)4. 

Nu  trebuie  să  pierdem  din  vedere  faptul  că  între  cele  patru  scrieri  evanghelice 
nu  pot  exista  diferenţe  de  fond,  ci  numai  de  formă,  căci  toţi  evanghcliştii  au  fixat  în 

*  Lucrare  elaborată  în  cadrul  pregătirii  pentru  doctorat  la  disciplina  Noul  Testament,  sub 
îndrumarea  Pr.  Prof.  Vasilc  Mihoc,  care  a  dat  avizul  spre  a  fi  publicată. 

1  Joachim  Jeremias,  The  Eucharistic  Words  of  Jesus,  S.C.M.  Press.  1966.  p.  16-17. 

2  Ibidenu  p.  20. 

3  Ibidem . 

4  Ibidem ,  p.  21. 

scris  şi  au  transmis  o  singură  Evanghelie,  un  singur  Adevăr.  Este  cu  totul  imposibil 
ca  între  evangheliştii  sinoptici  şi  Sf.  Ioan  să  existe  contradicţii  într-o  astfel  de 
problemă  atât  de  importantă  pentru  teologia  creştină,  dar  şi  pentru  viaţa  cultică  a 
Bisericii.  Toţi  evangheliştii  prezintă  acelaşi  Adevăr,  însă  noi  trebuie  să  îi  înţelegem 
bine  şi  să  armonizăm  apoi  cele  spuse  de  ei,  trăgând  concluziile  ce  se  impun. 

Pentru  a  lămuri  problema  în  discuţie,  vom  vedea  în  primul  rând  ce  ne  spun 
evangheliştii  despre  Cina  cea  de  Taină:  când  a  avut  ea  loc  şi  cum  s-a  desfăşurat, 
comparativ  cu  o  masă  pascală  iudaică  (cum  ar  indica  sinopticii),  dar  şi  cu  o  cină 
obişnuită  (cum  ar  indica  Sf.  Ioan).  De  asemenea,  vom  căuta  şi  alte  mărturii 
nontestamentare  care  să  ne  ajute  ca,  în  final,  să  tragem  concluzia  cea  mai  potrivită. 


1.  ZIUA  CINEI  DUPĂ  EVANGHELIILE  SINOPTICE 


între  evangheliştii  sinoptici  există  un  consens  unanim  în  ceea  ce  priveşte  ziua 

* 

Cinei:, ,In  cea  dintâi  zi  a  Azitnelor,  au  venit  ucenicii  la  Iisus  şi  L-au  întrebat: 
Unde  voieşti  să-fi  pregătim  să  mănânci  Paştile?  Iar  El  a  zis:  Mergeţi  în  cetate 

A 

la  cutare  şi  spuneţi-i:  învăţătorul  zice:  timpul  Meu  este  aproape ;  la  tine  vreau 
să  fac  Paştile  cu  ucenicii  Mei.  Şi  ucenicii  au  făcut  precum  le-a  poruncit  Iisus 
şi  au  pregătit  Paştile.  Iar  când  s-a  făcut  seară ,  a  şezut  la  masă  cu  cei 
doisprezece  ucenici “  (Matei  26,  17-20). 

„Iar  in  ziua  cea  dintâi  a  Azimilor,  când  jertfeau  Paştile ;  ucenicii  Lui  L- 
au  întrebat:  Unde  voieşti  să  mergem  să  gătim ,  ca  să  mănânci  Paştile?  Şi  a 
trimis  doi  din  ucenicii  Lui ,  zicându-le:  Mergeţi  in  cetate  şi  vă  va  întâmpina  un 
om,  ducând  un  urcior  cu  apă  ;  mergeţi  după  el.  Şi  unde  va  intra ,  spuneţi 
stăpânului  casei  că  învăţătorul  zice:  Unde  este  odaia  in  care  să  mănânc  Paştile 
împreună  cu  ucenicii  Mei?  Iar  el  vă  va  arăta  un  foişor  mare  aşternut  gata. 
Acolo  să  pregătiţi  pentru  noi.  Şi  au  ieşit  ucenicii  şi  au  venit  în  cetate  şi  au 
găsit  aşa  precum  le-a  spus  şi  au  pregătit  Paştile. Iar  făcăndu-se  seară ,  a  venit 
cu  cei  doisprezece  ”  (Marcu  14,12  -  17). 

„Şi  a  sosit  ziua  Azimelor,  în  care  trebuia  să  se  jertfească  Paştile.  Şi  a 
trimis  pe  Petru  şi  pe  Ioan ,  zicând :  Mergeţi  şi  să  ne  pregătiţi  Paştile ,  ca  să 
mâncăm.  Iar  ei  I-au  zis:  Unde  voieşti  să  pregătim?  Iar  El  le-a  zis:  Iată,  când 
veţi  intra  în  cetate ,  vă  va  întâmpina  un  om  ducând  un  urcior  cu  apă  ;  mergeţi 

A 

după  el  în  casa  in  care  va  intra.  Şi  spuneţi  stăpânului  casei:  învăţătorul  îţi 
zice:  Unde  este  încăperea  în  care  să  mănânc  Paştile  cu  ucenicii  Mei?  Şi  vă  va 


arăta  un  foişor  mare,  aşternut  ;  acolo  să  pregătiţi.  Iar  ei  ducându-se,  au  aflat 
precum  le  spusese  şi  au  pregătit  Paştile.  Şi  când  a  fost  ceasul,  S-a  aşezat  la 
masă,  şi  apostolii  împreună  cu  El.  Şi  a  zis  către  ei:  Cu  dor  am  dorit  să  mănânc 
cu  voi  acest  Paşti,  mai  înainte  de  patima  Mea  ”  (Luca  22,  7-15). 

Din  textele  de  mai  sus  reiese  că  Cina  cea  de  Taină  are  loc  în  „cea  dintâi  zi  a 
Azimelor”,  zi  care  -  la  prima  vedere  -  ar  coincide  cu  sărbătoarea  Paştilor  şi  deci. 
Cina  ar  fi  fost  o  masă  pascală  iudaică.  Dar,  să  încercăm  să  lămurim  câteva  expresii 
care  apar  în  relatările  evangheliştilor,  precum:  „cea  dintâi  zi  a  Azimelor’’,  „ziua 
Azimelor ”,  „a  pregăti  Paştile  ",  „a  mânca  Paştile",  sau  „a  face  Fâşiile 

Paştile  era  cea  mai  importantă  sărbătoare  anuală  a  evreilor,  care  fusese 
instituită  de  Dumnezeu  prin  Moise  în  amintirea  eliberării  poporului  ales  din  robia 
egipteană  şi  a  cruţării  primilor  născuţi  ai  israeliţilor  (Ieşire  12,  1  -  20)5 *.  De  aceea, 
se  serba  cu  mare  bucurie  timp  de  7  zile. 

în  desfăşurarea  sărbătorii  se  distingeau  două  elemente:  1)  Ospăţul  pascal  - 
care  avea  loc  imediat  ce  începea  ziua  de  1 4  nisan  (după  apusul  soarelui)  şi  ţinea  până 
noaptea,  târziu,  ospăţ  ce  se  derula  după  un  ceremonial  foarte  exact  (Ieşire  1 2, 1 5. 1 7; 
Levitic  23, 5-8;  Numeri  9, 1  - 1 4;  Deuteronom  1 6, 1-1 8),  când  se  mâncau  mielul  pascal, 
azimă  şi  ierburi  amare;  2)  Zilele  Azimelor  (15-21  nisan)- adică  celelalte  7  zile  ale 
sărbătorii  în  care  se  mânca  numai  azimă,  drept  pentru  care  cele  şapte  zile  purtau 
numele  de  „Sărbătoarea  Azimelor”  (soprf}  T(iiv  ăţvpcov;  tjpepa  i  zdiv  aţvpovf. 

Pornind  de  aici,  în  timpul  Mântuitorului,  prin  termenul  de  „Paşti“  se  înţelegeau 
mai  multe  lucruri: 

a)  Mielul  pascal  înjunghiat,  care  se  consuma  în  seara  de  14  nisan  -  de  unde 
derivă  expresiile:  „a  pregăti  Paştile”  sau  „a  mânca  Paştile”  ; 

b)  Ziua  instituită  pentru  mâncarea  mielului  pascal;  serbarea  pascală  din 
ziua  de  14  nisan  şi  de  aici  expresia  „a  prăznui”,  sau  „a  face”  Paştile  ; 

A 

c)  întreaga  sărbătoare  a  Paştilor,  dimpreună  cu  zilele  Azimelor7 *. 

A 

In  felul  acesta,  expresia  „zilele  Azimelor”  era  sinonimă  cu  termenul  de  „Paşti"48. 

Sf.  Marcu  spune  că  „după  două  zile  erau  Paştile  şi  Azimele”  (Mc.  14,1), 
ceea  ce  ar  însemna  că  Paştile  coincid  cu  Azimele9,  iar  Sf.  Luca  zice  că  ,,s-a 
apropiat  sărbătoarea  Azimelor  care  se  numeşte  Paşti”  (Lc.  22 J)  -  de  unde 
distingem  identitatea  clară  între  cele  două  momente.  De  aceea,  se  poate  afirma; 
,,Cu  sărbătoarea  Paştilor  era  împreunată  şi  sărbătoarea  Azimelor  aceasta 
începând  cu  mâncarea  mielului  pascal  în  seara  de  14  nisan  şi  ţinând  7  zile , 
până  în  21  a  aceleiaşi  luni.  Pentru  aceea ,  în  cărţile  Noului  Testament  se  şi 
numesc  ambele  sărbători  ca  una  singură  (Mt.  26,  17  ;  Lc.  22,  1 ),  pe  când 
Legea  mozaică  le  tratează  ca  sărbători  diferite  ”10. 

5  Pr.  Prof.  Dr.  Dumitru  Abrudan  şi  Diac.  Prof.  Dr.  Emiiian  Comiţescu.  Arheologie  biblică , 
Bucureşti,  1994.  p.  314. 

Dr.  Vasile  Tamavschi,  Arheologie  Biblică,  Cernăuţi,  1930,  p.  64  i,  644. 

1  Ibidem. 

s  M.  J.  Lagrange,  Evangile  selon  Matthieu \  Paris,  1927,  p.  495. 

9  Dr.  Vasile  Gheorghiu,  Anul  şi  ziua  morţii  Domnului  nostru  lisus  Hristos.  Cernăuţi,  1 925,  p.  54. 

10  Isidor  Onciul,  Manual  de  Arheologie  biblică ,  Cernăuţi,  1884,  p.  507. 

Dar,  când  începea  şi  când  se  încheia  o  zi?  Dacă  în  lumea  greacă,  sau  romană 
ziua  începea  şi  se  sfârşea  la  miezul  nopţii",  pentru  lumea  iudaică  ea  începea  o  dată 
cu  apusul  soarelui  şi  ţinea  până  la  următorul  apus.  Deci  şi  ziua  de  Paşti  trebuia  să 
înceapă  seara,  imediat  după  apusul  soarelui,  adică  în  seara  zilei  de  14  nisan,  după 

A 

cum  prevedea  Legea  (leş.  12,  6.8  ;  Lev.  23,  5;  Num.  9,  3  ;  Deut.  16,  6).Insă, 
pentru  păgâni,  ziua  de  14  nisan  începuse  cu  aproximativ  18-19  ore  mai  înainte  şi 
astfel  dacă  pentru  unii  ca  aceştia  ziua  de  14  nisan  putea  fi  considerată  „prima  zi  a 
sărbătorii”,  pentru  evrei  sărbătoarea  începea  numai  în  seara  zilei  de  14  nisan,  după 
apusul  soarelui12.  Deci,  în  Sfânta  Scriptură,  Paştile  este  „prima  zi  a  Azimelor”'* . 

Din  Evangheliile  sinoptice  reiese  că  discuţia  cu  privire  la  pregătirile  de  Paşti 
se  petrece  în  Betania,  fiind  provocată  de  ucenici,  care  se  mirară  oarecum  de  neglijarea 
pregătirilor  gospodăreşti  în  vederea  Praznicului  celui  Mare14.  Mântuitorul  alege  pe 
doi  dintre  ei -pe  Ioan  şi  Petru  (Lc.  22, 8) -şi  îi  trimite  în  Ierusalim,  spunând  că  vor 
fi  aşteptaţi  de  un  tânăr  purtând  un  urcior  cu  apă  (Mc.  14,  13),  care-i  va  conduce 
într-un  foişor  gata  pregătit  pentru  festivitate  (Mc.  1 4, 1 5  ;  Lc.  22, 1 2).  Acolo  cei  doi 
ucenici  vor  face  ultimele  pregătiri  în  vederea  mesei,  conformându-se  întru  totul 
instrucţiunilor  primite  de  la  Domnul  şi  păstrând  secretul  acelui  loc,  ca  să  asigure 
liniştea  Cinei  şi  să  preîntâmpine  întreruperea  ei  de  către  cei  ce  voiau  să-L  prindă15. 

Pentru  a  fi  şi  mai  explicit,  Sf.  Marcu  spune  că  de  fapt  aceste  pregătiri  au  avut 
loc  când  iudeii  .jertfeau  Paştile”  (adică  jertfeau  mieii  la  templu)  -  (Mc.  14,  12), 
adevăr  confirmat  şi  de  Luca:  „ când  trebuia  să  se  jertfească  Paştile  ”  (Lc.  22,  7). 
Aşadar,  Marcu  ţine  să  accentueze  obiceiul  iudeilor  de  a  sacrifica  mielul  pascal  încă 
în  cursul  zilei  întâi  a  Azimelor,  iar  Luca  ţine  să  arate  că  sacrificarea  mielului  pascal 
era  chiar  obligatorie16. 

în  Faptele  Apostolilor,  Sf.  Luca  spune  că  Irod  (Agripa  I)  a  prins  pe  Petru  în 
„zilele  Azimelor  şi  bătăndu-l,  l-a  aruncat  in  închisoare,  voind  ca  după  Paşti 
să-l  prezinte  în  faţa  poporului"  (Fapte  12,  3  -  4),  cuvinte  din  care  se  desprinde 
obiceiul  de  a  cuprinde  în  zilele  Azimelor  şi  Paştile,  care  urmează  a  se  serba  în 
cursul  lor17.  Dacă  în  timpul  lui  Moise  se  făcea  distincţie  clară  între  ziua  pascală  (14 
nisan)  şi  celelalte  şapte  zile  ale  Azimelor,  în  timpul  Mântuitorului  distincţia  era  practic 
inexistentă,  sau  cel  puţin  insesizabilă,  sărbătoarea  Azimelor  (sau  „zilele  Azimelor”) 
ţinând  opt  zile18. 


"  Dictionnaire  de  la  Bible,  premiere  pârtie,  tome  douxieme.  Paris,  1926,  col.  409. 

12  M.  J.  Lagrange.  op.  cit.,  p.  495. 

13  Dr.  Vasile  Tamavschi,  op.  cit.,  p.  642. 

14  Diac.  Prof.  N.  I.  Nicolaescu,  Patimile  Mântuitorului  după  Sfintele  Evanghelii,  in  „Studii 
Teologice”,  anul  5  (1953),  nr.  1-2,  p.  79. 

15  Ibidem. 

16  Dr.  Vasile  Gheorghiu,  Anul ....  p.  55. 

17  Ibidem. 

'*  Ibidem. 

Această  concluzie  este  confirmată  şi  de  istoricul  iudeu  Iosif  Flaviu.  El  spune 
că  în  amintirea  lipsei  de  alimente  cu  ocazia  ieşirii  din  Egipt,  iudeii  (încă  şi  astăzi) 

, .serbează  timp  de  opt  zile  sărbătoarea  aşa  numită  a  Azimelor  ”'q  şi  ne  arată 
precis  că  adaosul  unei  zile  de  azime  se  făcea  nu  la  sfârşitul,  ci  înaintea  celor  şapte 
zile  rânduite  de  Moise20.  Adaosul  acestei  zile  nu  constituie  o  derogare  propriu-zisă 
de  la  principiile  Legii,  deoarece  în  această  primă  zi  nu  se  mâncau  azime,  ci  doar  se 
făceau  pregătirile  pentru  Paşti21 .  Acelaşi  istoric,  vorbind  despre  suirea  pe  tron  a  lui 
Hischia,  spune  că  acest  rege  a  invitat  tot  poporul  să  participe  la  sărbătoarea  Paştilor: 
„Iar  dacă  a  sosit  ziua  Azimelor,  ei  au  adus  mai  întâi  sacrificiul  pascal  şi  apoi 
alte  sacrificii  timp  de  7  zile,  una  după  alta...  ”22. 

Din  aceste  texte,  se  vede  clar  că  Iosif  Flaviu  număra  la  sărbătoarea  Azimelor 
şi  ziua  când  se  aducea  sacrificiul  pascal23.  Ziua  de  Paşti  (14  nisan)  este  socotită, 
aşadar,  la  zilele  Azimelor 24. 

Tot  Iosif  Flaviu  ne  mai  dă  o  altă  informaţie  din  care  se  vede  că  ziua  de  Paşti 
(14  nisan)  este  socotită  „ziua  Azimelor”:  „Şi  sosind  ziua  Azimelor  în  a  14 -  a  zi  a 
lunii  Xanticus  (denumirea  macedoneană  a  lunii  nisan),  în  care  iudeii  cred  a  fi 
scăpat  mai  întâi  din  Egipt,  aderenţii  lui  Eleazar,  deschizând  puţin  porţile,  au 
lăsat  să  intre  înlăuntru  pe  aceia  din  popor  care  veniseră  să  se  închine  ”25. 

Astfel,  expresia  „prima  zi  a  Azimelor  ”,  sau  „ziua  în  care  trebuia  înjunghiat 
mielul  ”  nu  trebuie  înţeleasă  ca  ultimele  ore  ale  lui  1 4  nisan,  ci  toată  această  zi,  care 
începea  din  seara  precedentă,  după  apusul  soarelui  (în  jurul  orelor  6-7  p.m.)26. 
Imediat  ce  începea  această  zi,  se  aprindea  în  casă  lampa  care  făcea  o  lumină 
obscură  şi  se  îndepărta  orice  fărâmă  de  dospitură,  iar  în  următoarele  ore  ale  aceleiaşi 
zile,  după  maniera  iudaică  de  a  număra,  se  înjunghia  mielul27.  îndepărtarea  pâinii 
dospite  şi  înjunghierea  mielului  reprezentau  pregătiri  pentru  Paşti. 

Prin  urmare,  prin  „ziua  cea  dintâi  a  Azimelor”  şi  „ziua  în  care  trebuia  să  se 
jertfească  mielul  de  Paşti”  (Mt.  26,  17  ;Mc.  14,  2  ;  Lc.  22,  7)  sinopticii  înţeleg 
ajunul  Paştelui,  adică  14  nisan,  zi  numită  de  Sf.  Marcu  napaoKevt] ;  6  £orfv 
npoadpParov  =  vineri,  înaintea  sâmbetei  (Mc.  15,  42)28.  Din  punct  de  vedere 


19  Iosif  Flaviu,  Antichităţile  iudaice,  II,  15,  l,  în  Dr.  Vasile  Gheorghiu,  Anul ....  p.  57, 

20  Iosif  Flaviu.  Războiul  iudaic,  V,  3,1,  în  Dr.  Vasile  Gheorghiu,  Anul ....  p.  57. 

21  Diac.  Prof.  N.  I.  N  icolaescu.  Cele  patru  Evanghelii  -  dovâdă  pentru  folosirea  pâinii  dospite 
la  Sf.  Euharistie,  în  Studii  Teologice,  anul  3  { 1 95 1 ),  nr.9-10,  p.  557. 

22  Iosif  Flaviu,  Antichităţile  iudaice,  IX,  13,3,  în  Dr.  Vasile  Gheorghiu,  Anul...,  p.  58. 

22  Dr.  Vasile  Gheorghiu,  Anul ....  p.  56. 

24  Ibidem. 

25  Iosif  Flaviu,  Războiul  iudaic,  V,  3, 1,  în  Dr.  Vasile  Gheorghiu,  Anul ... ,  p.  56. 

26  Dictionnaire... ,  col.  410. 

27  Ibidem. 

21  Diac.  Prof.  N.  I.  Nicolaescu,  Cele  patru  Evanghelii...,  p.554. 

iudaic,  această  zi  începea  cu  seara  de  13  nisan  şi  se  încheia  cu  seara  zilei  de  14 
nisan.  Era  o  zi  dedicată  pregătirilor  pentru  serbarea  pascală29. 

Dacă  am  admite  că  Cina  a  fost  ţinută  în  seara  de  14/15  nisan  (noaptea 
pascală),  atunci  sinopticii  n-ar  fi  putut  spune  că  a  fost  ziua  în  care  „se  înjunghia 
Paştile  ",  căci  mielul  trebuia  înjunghiat  până  în  după-amiaza  lui  14  nisan30.  De  aceea 
se  poate  spune  că  Cina  cea  de  Taină  a  avut  loc  în  seara  zilei  de  13/14  nisan. 

Evangheliştii  Matei  şi  Marcu  spun  că  Iisus  a  venit  cu  ucenicii  Săi  „seara" 
pentru  a  sărbători  Cina  (Mt.  26,  20  ;  Mc.  14,  17),  Cină  care  s-a  prelungit  până 
noaptea,  târziu  (Mt.  26, 34  ;  Mc.  14, 30 ;  Lc.  22, 34,  In.  1 8, 3)3'.  Acest  adevăr  este 
confirmat  şi  de  Sf.  Apostol  Pavel  în  Epistola  I  Corinteni:  „Că  Domnul  Iisus,  în 
noaptea  în  care  a  fost  vândut,  a  luat  pâine...  ”  (I  Cor.  11,  23  b).  Aparent,  Sf. 
Pavel  nu  cunoşte  un  alt  mod  de  a  data  Cina  cea  de  Taină  decât  „în  noaptea  în  care 
a  fost  vândut”32.  Acesta  este  un  adevăr  incontestabil,  deoarece  toţi  evangheliştii 
sunt  de  acord  că,  după  Cină  şi  după  rugăciunea  din  Grădina  Ghetsimani,  Mântuitorul 
a  fost  prins  şi  arestat  prin  trădarea  lui  Iuda  (Mt.  26, 47-50  şi  loc.  par.).  „Noaptea” 
la  care  se  referă  Sf.  Pavel  este  cea  de  dinainte  de  răstignire,  când  evangheliştii 
sinoptici  relatează  că  Iisus  a  luat  cina  cu  ucenicii  Săi33.  Dacă  am  admite  că  această 
„noapte"  este  identică  cu  noaptea  Pascală,  ar  trebui  să  tragem  concluzia  că  răstignirea 
Domnului  a  avut  loc  în  ziua  de  Paşti,  ceea  ce  este  cu  totul  exclus. 

Aşadar,  putem  spune  că,  după  evangheliştii  sinoptici  care  folosesc  maniera 
greacă  sau  romană  în  calcularea  zilelor,  Cina  cea  de  Taină  a  avut  loc  în  seara  de 
13/14  nisan,  adică  în  ziua  când  evreii  făceau  ultimele  pregătiri  pentru  noaptea 
pascală  (14/15  nisan)  şi  „zilele  Azimelor”. 


2.  ZIUA  CINEI  DUPĂ  SE  EVANGHELIST  IOAN 

Sf.  Evanghelist  Ioan,  vorbind  despre  aceeaşi  Cină,  spune  că  a  avut  loc  „înainte 
de  sărbătoarea  Paştilor”  (In.  13,  1).  Ne  putem  întreba:  Sf.  Ioan  îi  completează  pe 
sinoptici,  sau  îi  contrazice?  Cum  trebuie  să  înţelegem  cuvintele  lui? 

A  # 

In  general  între  Evangheliile  sinoptice  şi  Evanghelia  a  I  V-a  există  numeroase 
asemănări,  dar  şi  o  seamă  de  deosebiri  care,  pe  alocuri,  dau  naştere  la  adevărate 
controverse  teologice34,  precum  este  cazul  de  faţă.  Deosebirea  dintre  Ioan  şi 
precursorii  lui  a  fost  sesizată  încă  în  Biserica  primară,  care  o  explica  prin  intenţia 

29  Ibidem ,  p.  557. 

30  Dictionnaire ... ,  col.  4 1 0. 

31  Joachim  Jeramias,  op.  cit.,  p.  16,  19. 

32  The  Interpreter’s  Bible ,  voi.  X,  Abingdon  Nashville,  1980,  p.  136. 

33  C.  K.  Barrett,  A  Commentary  on  the  First  Epistle  to  the  Corinthians ,  A&  Black,  London  1 992,  p.  266. 

34  Studiul  Noului  Testament,  pentru  Institutele  Teologice ,  Bucureşti,  1983,  p.  108. 


180 


REVISTA  TEOLOGICĂ 


autorului  ei  de  a  completa  scrierile  celor  dintâi,  atât  din  punct  de  vedere  material, 
cât  şi  interpretativ35.  Sf.  loan  Gură  de  Aur  şi  Fericitul  Augustin  privesc  Evanghelia 
a  IV-a  ca  o  întregire  a  sinopticelor36. 

Sf.  Ioan,  cunoscând  bine  celelalte  trei  Evanghelii,  de  foarte  multe  ori  aduce 
lămuriri  şi  completări,  fără  a  mai  repeta  ceea  ce  se  ştia  deja,  ca  în  situaţia  Paştilor.  El 
scrie  Evanghelia  după  dărâmarea  Ierusalimului  din  anul  70,  pe  când  evangheliştii 
sinoptici  scriau  înainte  de  această  dată  -  când  încă  erau  în  vigoare  toate  uzanţele  de 
veacuri  ale  iudeilor,  între  care  şi  aceea  că  ziua  de  14  nisan  era  considerată  „prima  zi 
a  Azimelor4137,  după  cum  am  arătat  în  capitolul  anterior.  în  urma  catastrofei  din  anul 
70,  sub  dărâmăturile  templului  s-au  îngropat  atât  cultul  cât  şi  uzanţele  privitoare  la 
cult:  de  acum  înainte,  ziua  de  1 4  nisan  rămâne  „ziua  de  Paşti”,  pe  când  perioada  1 5- 
21  nisan  este  considerată  „zilele  Azimelor”,  după  cum  prevedea  Legea  mozaică38. 

A 

In  felul  acesta,  prin  expresia  „înainte  de  sărbătoarea  Paştilor”  (In.  13,  1)  nu 
putem  înţelege  decât  ziua  de  dinainte  de  Paşti  (13/14  nisan)  ;  ziua  de  pregătire 
pentru  Paşti  sau,  după  cum  spuneau  sinopticii  „ziua  întâi  a  Azimelor” .  Având  în 
vedere  că  după  anul  70  se  revine  la  formula  iniţială  din  timpul  lui  Moise:  Paşti  şi 
zilele  Azimelor,  se  revine  şi  la  modul  de  calcul  al  zilelor,  după  tradiţia  iudaică34. 
Fiind  vorba  de  o  Cină  (In.  13,2),  aceasta  nu  a  putut  avea  loc  decât  seara,  dar  nu  în 
seara  pascală,  ci  mai  înainte  cu  24  de  ore,  adică  în  seara  zilei  de  Joi,  1 3  nisan40. 

Dacă  Cina  ar  fi  avut  loc  în  seara  de  1 4/1 5  nisan  era  inexplicabil  ca  Sf.  Ioan  să 
folosească  expresia  „înainte  de  sărbătoarea  Paştilor”  (In.  13,1  ).Că  Ioan  nu  foloseşte 
maniera  greacă  sau  romană  în  calcularea  zilelor,  ci  pe  cea  iudaică,  reiese  si  din  Ioan 
1 9, 3 1  unde  se  spune  că  ziua  de  sâmbătă  începea  vineri  seara41 .  Mai  mult  decât  atât, 
tot  Sf.  Ioan  spune  că  a  doua  zi  dimineaţa  membrii  sinedriului  nu  au  vrut  să  intre  în 
pretoriu  „ca  să  nu  se  spurce  “,  căci  urmau  „să  mănânce  Paştile  “  (In.  1 8,  28),  ceea 
ce  însemna  că  sărbătoarea  era  aproape,  dar  nu  sosise  încă.  Acelaşi  evanghelist  reţine 
că  Iisus  a  fost  condamnat  „în  ziua  pregătirii  Paştilor”  (In.  19,14)  şi  că  a  fost 
răstignit  în  aceeaşi  zi  (In.  1 9,  3 1 . 42),  adevăr  confirmat  şi  de  1  Cor.  5,  7. 

Ziua  de  vineri  fusese  o  zi  obişnuită  de  lucru,  dar  ziua  care  urma,  începând  cu 
apusul  soarelui  „era  mare ”  (In.  19,31)  pentru  că  erau  Paştile42. 

Prin  urmare,  Sf.  loan  este  în  deplină  concordanţă  cu  evangheliştii  sinoptici  în 
ceea  ce  priveşte  ziua  în  care  a  avut  loc  Cina  cea  de  Taină:  spunând  că  a  fost  ţinută 

”  Ibidem ,  p.  109. 

36  Ibidem. 

37  Dr.Vasile  Gheorghiu,  Anul...,  p.  59. 

3S  Ibidem, 

39  Ibidem ,  p.  60. 

4;i  Diac.  Prof.  N.  Nicolaescu,  Patimile...,  p.  79. 

41  Dictionnaire...,  col.  410. 

42  Dr.  luliu  Olariu,  Evanghelia  după  Ioan  -  explicată.  Caransebeş,  1897,  p.  207 

„înainte  de  sărbătoarea  Paştilor”  (In.  13,  1)  era  în  deplin  acord  cu  sinopticii, 
care  spun  că  s-a  ţinut  în  „ziua  întâi  a  Azimelor”,  adică  în  seara  de  Joi  13/14 
nisan.  Ziua  de  Vineri,  numită  de  Marcu  „ziua  care  este  înaintea  sâmbetei” 
(Mc.  15,  42)  este  caracterizată  de  toţi  evangheliştii  atât  „ziua  de  pregătire 
(napaoKEvij)''  (Mt.  27,  62;  Mc.  1 5,  42  ;  Lc.  23,54;  In.  1 9,  3 1 ),  cât  şi  „ziua  de 
pregătire  pentru  Paşti  napaoKEVt)  toi)  ndo%(£)"  (In.  19,  14),  sau  „ ziua  de 
pregătire  a  iudeilor"  (Lc.  23,  54;  In.  19,  42)43. 

în  condiţiile  în  care  toţi  evangheliştii  sunt  de  acord  că  moartea  Domnului  a  avut 
loc  într-o  zi  de  vineri,  cf.  Mt.  27, 62;  Mc.  15, 42;  Lc.  23,  54;  In.  19, 31. 42,  înseamnă  că 
Cina  a  avut  loc  Joi  seara,  1 3/14  nisan.  în  sprijinul  acestui  adevăr  mai  vine  şi  o  altă  idee: 

Domnul  a  fost  răstignit  pe  când  era  procurator  Ponţiu  Pilat,  deci  între  anii  26-3044. 
Ştiind  că  răstignirea  şi  moartea  Mântuitorului  s-au  întâmplat  într-o  zi  de  vineri,  avem 
de  ales  între  trei  ani  în  care  ziua  de  14  nisan  a  căzut  vinerea:  anume  anii  27, 30  şi  3345. 

Deoarece  activitatea  Domnului  a  început  cândva  între  anii  26-28  şi  a  durat 
cu  siguranţă  mai  mult  de  doi  ani,  dar  cu  aceeaşi  siguranţă  mai  puţin  de  patru  ani, 
moartea  Sa  n-a  putut  avea  loc  nici  în  anul  27,  nici  în  anul  3S46.  Concluzia  este  clară: 
Mântuitorul  a  fost  răstignit,  a  murit  şi  a  fost  îngropat  în  ziua  de  Vineri,  1 4  nisan,  anul 
30,  iar  Cina  cea  de  Taină  a  avut  loc  în  seara  Iui  13  nisan,  „înainte  de  sărbătoarea 
Paştilor”  (In.  13,  1),  în  „ziua  întâi  a  Azimelor ”  (Mt.  26,  17). 

în  anul  30  al  erei  creştine,  anul  morţii  Domnului,  ziua  de  1  Nisan  cădea  pe 
ziua  de  25  martie  a  calendarul  iulian,  iar  ziua  de  14  nisan  cădea  pe  ziua  de 
Vineri,  7  Aprilie47.  Astfel,  Sf.  Atanasie  cel  Mare  spune  că  ,,  Domnul  a  săvârşit 
predarea  Sfintelor  Taine  în  ziua  a  cincea  (Joi)  la  ora  şapte  din  noapte, 
căci  în  noaptea  de  Joi  spre  Vineri  luna  trecea  în  faza  ei  de  lună  plină... 
Cărturarii  stăteau  şi  urmăreau  acest  proces  astral  şi,  în  clipa  în  care  acesta 
era  încheiat,  dădeau  semn  bătând  într-un  potir,  după  care  preotul  trâmbiţa 
că  sunt  Paştile  Domnului  ”4®. 

Se  pare  că  primii  creştini,  la  1 3  nisan  sau  în  Joia  dinaintea  Duminicii  învierii, 
comemorau  Cina  cea  de  Taină,  care  consta  într-o  masă  rituală,  însoţită  de 
săvârşirea  Sf.  Euharistii49.  Deoarece  marea  majoritate  provenea  din  rândul 


45  Dr.  Vasile  Gheorghiu,  Anul ....  p.  74,  75 

44  Pr.  Prof.  Dr.  Vasile  Mihoc,  Cronologia  vieţii  Mântuitorului,  în  foaia  «lisus  Biruitorul»,  anul 
6  (  1995  ),  nr.  12,  p.  3. 

45  Joachim  Jeremias,  op.  cit.,  p.39. 

44  Pr.  Prof.  Dr.  Vasile  Mihoc,  Cronologia.... 

47  Sf.  Atanasie,  Despre  azime,  trad.  de  Prof.  Dr.  Vasile  Gheorghiu,  în  rev.  «Candela». 
1924,  p.  302. 

a  Ibidem,  p.  300  -  302 

49  Pr.  Prof.  Dr.  Ene  Branişte,  Liturgica  generală.  Bucureşti,  1985,  p.  214 

evreilor,  această  celebrare  a  Cinei  se  substituia  vechii  mese  pascale  evreieşti  din 
seara  zilei  de  14  nisan50. 

Prin  urmare,  Mântuitorul  şi  Sfinţii  Apostoli  nu  au  putut  serba  Joi  seara  un  Paşte 
iudaic,  căci  această  sărbătoare  începea  a  fi  prăznuită  abia  Vineri  seara  (14/15  nisan). 
Din  aceste  motive,  Cina  cea  de  Taină  nu  poate  fi  considerată  un  Paşte  iudaic. 


3.  RITUALUL  MESEI  PASCALE  ŞI  RITUALUL  CINEI  CELEI  DE  TAINĂ 

Dacă  din  punctul  de  vedere  al  calendarului  şi  al  zilei  în  care  a  avut  loc.  Cina  cea 
de  Taină  nu  poate  fi  considerată  o  cină  pascală,  ne  putem  întreba  dacă  nu  cumva, 
totuşi,  din  punctul  de  vedere  al  ritualului  ar  putea  fi  considerată  un  Paşte  iudaic. 

Teologii  sunt  de  acord  că,  ia  evrei,  în  ceea  ce  priveşte  modul  de  prăznuire  al 
Paştilor  au  existat  trei  etape  principale,  în  funcţie  de  contextul  istoric  în  care  s-a 
aflat  poporul  ales  în  diferitele  momente  ale  existenţei  sale51.  De  bună  seamă  că,  în 
esenţa  sa,  ritualul  a  rămas  mereu  acelaşi  în  toate  cele  trei  etape,  dar  cu  anumite 
elemente  specifice  care  ţineau  de  contextul  istoric  în  care  se  prăznuiau  Paştile. 

în  ceea  ce  priveşte  modul  de  prăznuire  din  timpul  Mântuitorului,  se  poate  spune 
că  era  cel  de  după  exilul  Babilonic,  însă  cu  o  profundă  influenţă  rabinică52.  Din  păcate, 
textele  biblice  referitoare  la  această  prăznuire  lipsesc,  iar  teologii  s-au  orientat  după 
tradiţia  rabinică  fixată  mai  ales  în  capitolul  Pesachim  din  Mişna  iudaică53. 

Astfel,  în  primele  ore  ale  zilei  de  14  nisan  (adică  în  seara  de  1 3  nisan),  tatăl 

•  « 

familiei  cerceta  casa  unde  urma  să  aibe  loc  masa,  ca  nu  cumva  să  mai  existe 
ceva  dospit54. 

Dimineaţa,  femeile  pregăteau  Azimele  fără  sare  şi  fără  ulei,  iar  în  jurul  orei 
1 0  se  mânca  pentru  ultima  dată  pâine  dospită55.  Apoi,  se  înjunghia  mielul  pascal  la 
templu  (leş.  12,  6). 

Seara,  după  apusul  soarelui,  avea  loc  cina  pascală.  Toţi  cei  care  participau  la 
masă  îşi  spălau  mâinile,  după  care  tatăl  familiei  binecuvânta  primul  pahar  cu  vin,  pe 
care  îl  beau  apoi  ceilalţi,  stând  jos56.  După  aceasta,  tatăl  îşi  mai  spăla  o  dată  mâinile, 
binecuvânta  mâncările  şi,  împreună  cu  ceilalţi,  consuma  ierburile  amare  pe  care  le 


30  Ibidem. 

31  Pr.  Prof.  Dr.  D.  Abrudan  şi  Diac.  Prof.  Dr.  E.  Comiţescu,  Arheologie...,  p.  315. 

52  Ibidem ,  p.  316. 

53  R.  de  Vâux,  Les  institutions  de  L'  ancien  Testament ,  Paris,  1991,  p.  383. 

54  Dictionnaire  ...,  col.  2098. 

33  Ibidem. 

36  Isidor  Onciul,  Manual  de  Arheologie  Biblică ,  Cernăuţi,  1884,  p.  506. 

înmuia  în  haroset  (salată  de  fructe)57.  In  acest  timp,  se  citea  din  Scriptură  episodul 
ieşirii  evreilor  din  Egipt  şi  se  umplea  al  doilea  pahar  cu  vin,  cântându-se  prima  parte 
a  „imnului  mare”  ( hallel  haggadol )58.  Se  bea  al  doilea  pahar  cu  vin.  Pentru  a  treia 
oară,  tatăl  îşi  spăla  mâinile,  apoi  binecuvânta  azimele  şi  mielul  pascal,  din  care 
mâncau  toţi  cei  prezenţi5’.  Acum  avea  loc  ospăţul  pascal  propriu-zis. 

De  remarcat  este  faptul  că  tatăl  frângea  una  dintre  azime  în  două:  o  parte 
( aphicoman )  era  păstrată  până  la  finalul  cinei,  fiind  destinată  săracilor  şi  călătorilor 
(cf.  Deut.  16,  1 1-12),  iar  cealaltă  parte  era  mâncată  de  el  însuşi60.  Celelalte  azime 
erau  împărţite  celor  din  casă. 

După  masă,  tatăl  îşi  spăla  mâinile  şi  binecuvânta  al  treilea  pahar  cu  vin  (numit 

„paharul  binecuvântării ”),  care  era  băut  de  toţi  cei  prezenţi,  în  timp  ce  se  cânta 

a  doua  parte  a  „imnului  cel  mare”  (Ps.  115-11 8)6'.  Acest  pahar  marca  finalul  cinei62. 

* 


Sfinţii  evanghelişti,  cu  mici  diferenţe  între  ei,  descriu  Cina  cea  de  Taină  în 
felul  următor:  „Iar  pe  când  mâncau  ei,  Iisus,  luând  pâine  şi  binecuvântând, 
a  frânt  şi,  dând  ucenicilor,  a  zis:  Luaţi,  mâncaţi,  acesta  este  trupul  Meu.  Şi 
luând  paharul  şi  mulţumind,  le-a  dat,  zicând:  Beţi  dintru  acesta  toţi,  că 
acesta  este  Sângele  Meu,  al  Legii  celei  noi,  care  pentru  mulţi  se  varsă  spre 
iertarea  păcatelor.  Şi  vă  spun  vouă  că  nu  voi  mai  bea  de  acum  din  acest  rod 
al  viţei  până  in  ziua  aceea  când  îl  voi  bea  cu  voi,  nou,  in  împărăţia  Tatălui 
Meu.  Şi  după  ce  au  cântat  laude,  au  ieşit  la  Muntele  Măslinilor"  (Mt.  26, 
26-30;  Mc.  14,  22-25;  Lc.  22,  17-20.  39). 


Comparând  ritualul  iudaic  cu  ceea  ce  ne  spun  Sf.  Evanghelişti  în  legătură  cu 
desfăşurarea  Cinei,  observăm  că  nu  există  prea  multe  elemente  comune.  Aceasta 
s-ar  putea  constata  şi  dacă  am  socoti  că  ritualul  cinei  din  timpul  Mântuitorului  ar  fi 
fost  mai  redus  decât  cel  prezentat  (elementele  principale  trebuiau  păstrate). 

Este  adevărat.  Apostolii  Petru  şi  loan  (Lc.  22,  8)  „au  pregătit  Paştile”  (cf. 
Mt.  26,  20;  Mc.  14, 17;  Lc.  22, 13)  după  indicaţiile  Mântuitorului,  însă  aceasta  nu 
înseamnă  că  Cina  care  a  avut  loc  în  cursul  acelei  seri  a  fost  o  cină  pascală.  Paştile 
începeau  în  seara  de  14/15  nisan,  pe  când  Cina  se  ţine  cu  24  de  ore  mai  înainte. 


57  Prof.  Dr.  N.  Uspenski,  Cina  cea  de  Taină  şi  Trapeza  Domnului ,  trad.  de  Ion  V.  Georgescu 
în  „Mitropolia  Banatului”,  anul  19  (1969  ),  nr.  4-6,  p.  209. 

51  Pr.  Prof.  Dr.  D.  Abrudan  şi  Diac.  Prof.  Dr.  E.  Comiţescu,  Arheologie...,  p.  316. 

59  Isidor  OnciuL  op.  cit.  p.  507. 

60  Prof.  Dr.  N.  Uspenski,  art.  cit.,  p.  210. 

61  Pr.  Prof.  Dr.  D.  Abrudan  şi  Diac.  Prof.  Dr.  E.  Comiţescu,  Arheologie...,  p.  316. 

62  Dictionnaire ... ,  col.  415. 

Evangheliile  spun  că:  făcându-se  seară,  s-a  aşezat  ia  masă  cu  cei 
doisprezece  ucenici ”  (Mt.  26,  20;  Mc.  14,  18),  sau  „când  a  venit  ceasul,  s-a 
aşezat  la  masă,  şi  Apostolii  împreună  cu  El"  (Lc.  22,  14).  Sf.  Ioan  este  mai 
exact,  spunând:  „Şi făcându-se  Cină  (âeinvov  yivopâvov)  ”  {In.  1 3,  2).  Autorul 
Evangheliei  a  patra  foloseşte  substantivul  zd  dkinvov,-  ov,  care  desemnează 
„repaosul  principal  de  seară;  masa  iudaică  de  seară;  cină;  dineu“63.  El  este  în  deplin 
acord  atât  cu  Sf.  Luca,  cel  care  spune  că  Iisus  a  luat  paharul  „ după  ce  au  cinat 
(pe ză  zd  Setnvfjoai )  ”  (Lc.  22,  20),  cât  şi  cu  Sf.  Pavel,  care  zice:  „asemeni  şi 
paharul,  după  Cină  (peză  zd  Scurvrjoai) ..."  (I  Cor.  11,  25).  Nici  unul  dintre 
evanghelişti  nu  spune  că  Iisus  şi  apostolii  s-au  aşezat  la  masă  pentru  a  mânca 
Paştile  ((păyo)  năoxct).  De  altfel,  evangheliştii  reţin  că  Iisus  „S-a  aşezat  (ăve 
neoev)  la  masă"  şi,  împreună  cu  El,  Apostolii,  adică  stăteau  culcaţi  pe  o  parte, 
după  model  oriental64,  pe  când  Legea  prevedea  ca  această  masă  să  se  ia  având 
„coapsele  încinse,  încălţămintea  în  picioare  şi  toiegele  în  mâini”  (Ieşire  12,1 1 ),  adică 
stând  în  picioare  şi  pregătiţi  ca  de  drum. 

A 

In  al  doilea  rând,  nici  unul  dintre  cei  patru  evanghelişti  nu  amintesc  şi  nici  nu  lasă 
să  se  înţeleagă  faptul  că,  la  Cină,  s-au  consumat  mâncările  specifice  pentru  noaptea 
pascală  (ad  ică:  m  iei,  azime,  ierburi  am  are  şi  salată  de  fructe),  sau  că  C  ina  s-a  desfăşurat 
după  ritualul  iudaic.  Rabinul  Gămăliei  spune  că  „Cel  care  nu  aminteşte  cele  trei  lucruri 
la  Paşti:  mielul  pascal,  pâinea  nedospită  şi  ierburile  amare,  acela  nu  şi-a  împlinit 
obligaţia65.Mai  mult  decât  atât,  fiecare  element  trebuia  să  fie  explicat  (interpretat)  în 
noaptea  pascală,  deoarece  „în  fiecare  generaţie  trebuie  să  fie  un  om  care  să  se  privească 
pe  sine  ca  şi  când  ar  ieşi  din  Egipt”66.  Cel  care  nu  respecta  porunca  privind  consumarea 
mielului  pascal,  era  omorât  cu  pietre  (Ieşire  12,4;  Numeri  9,1 3). 

La  Cină,  în  loc  să  se  mănânce  azime  (aţfipa),  se  mănâncă  pâine  dospită  (& 
pTOQ),  cf.  Mt.  26, 26;  Mc.  14, 22;  Lc.  22, 19.  Ori,  cel  ce  ar  fi  îndrăznit  să  mănânce 
pâine  dospită  în  perioada  1 4  (după  ora  1 0)  -  2 1  nisan  era  ucis  (Ieşire  1 2, 1 5 . 1 7).  La 
Paşti,  azima  se  rupea  mai  întâi,  apoi  se  binecuvânta,  pe  când  la  Cina  cea  de  Taină 
procedeul  este  invers:  „binecuvântând,  a  frânt"  (Mt.  26,  26;Mc.  14,  22  ;Lc.  22, 
19)67.  După  frângere.  Mântuitorul  a  împărţit  pâinea  celor  12  Apostoli:  „afrântşia 
dat  lor"  (Mt.  26,  26;  Mc.  14,  22;  Lc.  22,  19),  pe  când  în  noaptea  pascală,  din 
azima  care  se  frângea,  la  început  mânca  numai  tatăl  şi  abia  după  Cină,  cea  de  a 
doua  parte,  era  mâncată  de  ceilalţi.  Sf.  Atanasie  cel  Mare  spune  că:  „Domnul  a 

“  A.  Bailly,  Dictionnaire  Grec  -  Francais,  Edition  revue  par  L.  Sechan  et  P.  Chantraine, 
Professeurs  a  la  Faculte  de  Lettres  de  Paris,  Hachette  -  Paris,  p.  440. 

M  Ibidem,  p.  135. 

65  Joachim  Jeremias,  op.  cit.,  p.  56. 

66  Ibidem,  p.  57. 

67  Ibidem,  p.  68. 

oferit  pâine  dospită  şi  nu  azimă  pentru  a  arăta  că  El  a  avut  trup  deplin,  luat 
din  Sf.  Fecioară;  corp  însufleţit  şi  înzestrat  cu  raţiune...  Azima  făcută  numai 
din  aluat  este  pâine  moartă  şi  nu  este  pâine  care  are  viaţă,  deoarece  aluatul 
dospit  este  acela  care  dă  frămăntălurii  viaţă  şi  consistenţă,  precum  sufletul 
dă  viaţă  trupului,  iar  sarea  tărie  sufletului"68. 

Dacă,  la  cina  pascală,  paharul  cu  vin  era  umplut  de  patru  ori,  la  Cina  cea  de 
Taină  se  aminteşte  de  un  singur  pahar,  luat  însă  „după  Cină  "  (Lc.  22,  20;  I  Cor. 
11,  25),  adică  după  ce  au  mâncat.  Acest  pahar  poate  fi  asimilat  cu  „paharul 
binecuvântării’'  (al  treilea)  şi  nimic  mai  mult.  De  altfel,  paharul  cu  vin  putea  fi 
consumat  la  orice  cină,  încheind  masa,  el  numindu-se  tot  „paharul  binecuvântării”69. 
Pe  lângă  acestea,  se  pare  că  în  timpul  Mântuitorului,  ia  masa  pascală,  se  foloseau 
vase  (pahare)  individuale,  pe  când  la  Cină  toţi  cei  prezenţi  au  băut  din  acelaşi  vas: 
„beţi  dintru  acesta  toţi"  (Mt.  26,  27)70. 

Din  relatările  evanghelice  lipsesc  informaţii  cu  privire  la  textele  biblice  care 
trebuiau  citite  în  timpul  mesei,  sau  referitoare  la  cântarea  psalmilor  din  timpul  mesei. 
Abia  după  Cină  ei  „au  cântat  laude”  (Mt.  26, 30;  Mc.  1 4, 26),  în  semn  de  mulţumire 
adusă  lui  Dumnezeu. 

Prin  urmare,  putem  afirma  că  Cina  cea  de  Taină  nu  s-a  desfăşurat  după 
ritualul  iudaic  fixat  de  Moise,  „cizelat”  de  rabini  şi  urmat  de  toţi  evreii.  Ne  putem 
întreba:  oare  şi-ar  fi  permis  Mântuitorul  şi  Sf.  Apostoli  să  încalce  Legea  într-o 
asemenea  măsură  fiind  vorba  de  cea  mai  mare  sărbătoare  iudaică?  Răspunsul  este 
categoric  negativ,  gândindu-ne  că  însuşi  Mântuitorul  a  spus:  „Să  nu  socotiţi  că  am 
venit  să  stric  Legea  sau  proorocii;  n-am  venit  să  stric,  ci  să  împlinesc  ”  (Mt.  5, 
1 7).  în  felul  acesta,  am  putea  să  ne  gândim  la  o  „plinire”  (desăvârşire)  a  Legii  şi  în 
ceea  ce  priveşte  sărbătoarea  Paştilor. 

Este  imposibil  ca,  cel  puţin  evangheliştii  Matei  şi  Ioan  care  au  participat  la  Cină 
în  calitate  de  apostoli,  să  nu  fi  prezentat  ritualul  cu  mai  multe  amănunte  în  cazul  că  ar 
fi  fost  vorba  de  o  cină  pascală  iudaică.  Era  prea  important  momentul  pe  care  îl  trăiau 
atunci  pentru  a-1  descrie  sumar  şi  aceasta  cu  atât  mai  mult  cu  cât  au  primit  porunca: 
„Aceasta  să  faceţi  spre  pomenirea  Mea ”  (Lc.  22,  19;  I  Cor.  11,  24-25). 

Mai  mult  decât  atât,  Sf.  Ioan  nu  aminteşte  nimic  despre  instituirea  Sfintei 
împărtăşanii,  considerând  că  lucrurile  erau  complete  şi  clare  în  Evangheliile 
sinoptice71.  El  adaugă  ceea  ce  lipsea  la  sinoptici:  episodul  spălării  picioarelor,  care 
a  avut  loc  înainte  de  Cină,  Marea  Cuvântare  de  despărţire  şi  Rugăciunea  arhierească 
(In.  13-17),  momente  ce  întregesc  imaginea  desfăşurării  Cinei.  Prezentarea 


68  Sf.  Atanasie,  Despre  ...  p.  301. 

69  Joachim  Jeremias,  op.  cit.,  p.  53. 

70  Ibidem ,  p.  68. 

71  Diac.  Prof.  N.  Nicolaescu,  Patimile...,  p.  85. 

episodului  spălării  picioarelor  este  un  argument  în  plus  adus  ideii  că  Cina  nu  a  fost 
un  Paşte  iudaic.  Sf.  Atanasie  spune:  ,, Spălarea  Picioarelor  ne  arată  clar  că 
Cina  Domnului  nu  are  loc  în  zi  de  sărbătoare,  pentru  că  ea  ar  fi  fost  o  gravă 

violare  a  sfinţeniei  zilei  de  sărbătoare”  72 . 

* 

Aşadar,  putem  spune  că  Cina  cea  de  taină  nu  a  fost  o  cină  pascală, 
deoarece  ritualul  nu  a  fost  identic  cu  o  astfel  de  cină.  Toate  elementele  pe  care 
ni  le  prezintă  Sfintele  Evanghelii  ne  indică  faptul  că,  de  fapt,  ultima  Cină  luată  de 
Mântuitorul  cu  Sfinţii  Apostoli  s-a  desfăşurat  după  un  alt  fel  de  ritual,  cel  mai 
probabil  după  ritualul  unei  cine  obişnuite,  care  se  putea  lua  în  orice  seară,  ritual  bine 
cunoscut  oricărui  evreu.  O  astfel  de  masă  avea  două  elemente  principale:  la  început, 
frângerea  pâinii  şi,  la  sfârşit,  binecuvântarea  vinului-la  binecuvântarea  după  masă 
(birkhat  ha-mazori)1* . 

Potrivit  unor  studii  amănunţite  realizate  de  teologi  apuseni,  precum  Starck, 
Hermann,  Bilterbeck,  Berger  Klaus,  sau  Klinghardt  Matthias74,  o  masă  de  seară 
iudaică  obişnuită  din  timpul  Mântuitorului  avea  următoarea  structură: 

1.  Pregătirea  cinei:  un  slujitor  aduce  apă  cu  care  participanţii  îşi  spală 
mâna  dreaptă,  iar  după  aceea  fiecare  rosteşte  pentru  sine  o  binecuvântare 
asupra  unui  pahar  cu  vin  ; 

2.  Cina  ( mazon )  este  servită  într-o  cameră  aparte  ( triklinion ),  fiecare 
participant  stând  pe  perne,  jos,  în  jurul  mesei,  într-o  ordine  stabilită.  După  ce 
alimentele  au  fost  aduse  şi  invitaţii  şi-au  spălat  mâinile,  gazda  ia  în  mâini  pâinea, 
o  binecuvintează,  apoi  o  frânge  şi  o  dă  celor  din  jur.  Gazda  mănâncă  mai  întâi  din 
ea,  apoi  întinde  mâna  şi  gustă  cu  o  bucată  de  pâine  unul  din  alimentele  puse  pe 
masă.  In  timpul  cinei,  se  pot  consuma  mai  multe  pahare  cu  vin:  primul  este 
binecuvântat  de  către  gazdă,  iar  celelalte  sunt  binecuvântate  de  fiecare  în  parte. 
La  sfârşitul  cinei,  urmează  rugăciunea  de  mulţumire:  după  fiecare  masă,  gazda  ia 
în  mână  un  pahar  cu  vin  (paharul  binecuvântării)  şi  rosteşte  binecuvântarea  după 
cină  ( birkat  ha-mazon)\ 

3 .  încheierea  cinei:  după  rugăciune,  se  serveşte  vin  şi  pot  avea  loc  discuţii,  iar 
la  sfârşit  pot  fi  cântate  cântece  de  laudă  ( epikomion )75. 

Analizând  ritualul  Cinei  celei  de  Taină,  putem  spune  că  el  se  suprapune 
celui  prezentat: 


72  Sf.  Atanasie,  De  spre... ,  p.  300. 

73  Asist.  drd.  Ciprian  Streza,  Originea  anaforalei  euharistice,  în  „Revista  Teologică*’,  anul  8 
(80),  nr.  4,  1998,  p.  118. 

74  Lucrările  pe  această  temă  ale  teologilor  indicaţi  au  fost  studiate  de  Asist,  Drd.  Ciprian  Streza, 
iar  concluziile  au  fost  prezentate  în  art .  cit ..  p.  109-1 10. 

73  Asist.  Drd.  Ciprian  Streza,  art .  cit.,  p.l  10. 

a)  reamintim  folosirea  termenului  zd  Seinvov,-  ou,  care  desemnează  masa  de 
seară  obişnuită,  cina  (Lc.  22, 20;  In.  13,2;  I  Cor.  1 1,25); 

b) presupunem  că,  mai  întâi,  toţi  participanţii  şi-au  spălat  mâinile  înainte  de 
masă,  potrivit  obiceiului  iudaic76  şi,  mai  mult  decât  atât.  Mântuitorul  „S-a  sculat  de 
la  cină  ”  (In.  1 3, 4)  şi  a  spălat  picioarele  Apostolilor  (In  1 3, 4-5),  ca  semn  al  deplinei 
Sale  smerenii  şi  un  exemplu  în  ceea  ce  priveşte  adevărata  slujire  (In.  13, 12-1 7); 

c)  participanţii  la  Cină  stăteau  culcaţi  pe  o  parte,  nu  în  picioare,  aşa  explicându- 
se  faptul  că,  în  timpul  mesei  „era  rezemat  la  pieptul  lui  Iisus  unul  dintre  ucenicii 
Lui,  pe  care-l  iubea  Iisus...  şi  căzând  acela  astfel  la  pieptul  lui  Iisus,  l-a  zis: 
Doamne,  cine  este  (cel  care  Te  va  vinde  -  n.  n.)?“  (In.  13,  23.25); 

d)  prezenţa  la  masă  a  pâinii  dospite  (Xăvcov  (tptâv),  care  a  fost  binecuvântată, 
frântă  şi  împărţită  de  către  Mântuitorul,  căci  „binecuvântând  (kvXoyfţoac;)  a 
frânt  şi  a  dat  lor  “  (Mt.  26,  26;  Mc.  14,  22),  sau  „mulţumind  kvxctpiOTl)aa0,  a 
frânt  şi  le-a  dat  lor "  (Lc.  22,  19;  I  Cor.  11,  24)  -  (binecuvântarea  cuprindea  de 
fapt  o  mulţumire  adusă  lui  Dumnezeu); 

e)  prezenţa  paharului  cu  vin  sau,  mai  exact,  a  „paharului  binecuvântării "  (I 
Cor.  10, 16),  cel  de  la  finalul  cinei.  Acest  pahar  a  fost  binecuvântat  şi  oferit  celor  din 
jur.  „luând paharul  şi  mulţumind  (cm  vorba  de  o  binecuvântare  prin  care  se  mulţumea 
lui  Dumnezeu  pentru  toate  bunătăţile  dăruite77)  le-a  dat  lor...  ”  (Mt.  26, 27;  Mc.  14, 
23),  însă  acest  pahar  a  fost  luat  abia  „după  Cină”  (Lc.22,  20;  I  Cor.  1 1, 25) ; 

f)  discuţiile  de  după  Cină  -  prezentate  pe  larg  de  Sf.  Ioan,  sub  forma 
„Cuvântării  de  despărţire  ’’  şi  a  „Rugăciunii  arhiereşti  "  (In.  13-17); 

g) cântarea  de  laudă  finală,  care  a  încheiat  Cina  în  mod  deplin:  „Şi  după  ce  au 
cântat  laude,  au  ieşit  la  Muntele  Măslinilor’’  (Mt.  26,  30;  Mc.  14,  26;  Lc.  22,  39). 

Este  adevărat.  Sfinţii  Evanghelişti  nu  prezintă  mai  multe  amănunte  referitoare 
la  desfăşurarea  ultimei  Cine,  însă  oferă  toate  elementele  care  ne  îndreptăţesc  să 
spunem  că  ea  s-a  desfăşurat  după  ritualul  unei  mese  obişnuite  de  seară,  bine 
cunoscut  oricărui  evreu. 

în  sprijinul  acestei  idei  vine  şi  un  alt  fapt  consemnat  de  Sf.  Evanghelist  Luca, 

A 

referitor  la  arătarea  Mântuitorului  Celui  înviat  lui  Luca  şi  Cleopa,  când  „spre  seară... 
a  intrat  să  rămână  cu  ei  ”  (Lc.  24,  29):  „şi,  când  a  stat  împreună  cu  ei  la  masă, 
luând  El  pâinea,  a  binecuvântat  şi,  frângând,  le-a  dat  lor...  ”  (Lc.  24,  30). 
După  cum  se  exprimă  aici  autorul,  cei  trei  s-au  aşezat  la  masă  pentm  cină,  iar 
gestul  Mântuitorului  care  „luând  pâinea,  a  binecuvântat  şi,  frângând,  le-a  dat  lor” 
apare  ca  fiind  deosebit  de  firesc.  Aşa  procedau  toţi  evreii  (bărbaţii  care  prezidau 


76  Ibidem.  p.  123. 

77  Ibidem,  p.  109. 

masa)  la  o  cină  obişnuită.  Pentru  Luca  şi  Cleopa,  până  în  acest  moment,  nimic  nu 
a  fost  neobişnuit.  Abia  după  aceea  „li  s-au  deschis  ochii  lor  şi  L-au  cunoscut;  şi 
El  S-a  făcut  nevăzut  de  ei"  (Lc.  24,  31). 

De  acea,  Sf.  Evanghelişti  nu  reţin  alte  amănunte  legate  de  Cina  cea  de  Taină, 
ci  numai  noutatea:  interpretarea  pe  care  o  dă  Mântuitorul  pâinii  şi  vinului:  „Acesta 
este  Trupul  Meu...  Acesta  este  Sângele  Meu...  ”  (Mt.  26,  26  -  28  şi  loc.  par.). 

Cu  siguranţă,  în  acele  momente  Sfinţii  Apostoli  nu  au  înţeles  prea  mult  din 
cuvintele  Domnului,  ci  numai  în  urma  învierii  au  realizat  că  atunci  Mântuitorul 
întemeiase  jertfa  Legii  celei  Noi,  jertfa  nesângeroasă.  Sfânta  Euharistie,  pe  care 
Biserica  o  va  aduce  necontenit  lui  Dumnezeu. 

Cercetările  biblice  şi  liturgice  din  ultimele  decenii  au  demonstrat  că,  la  Cina 
cea  de  Taină,  instituind  Euharistia,  Hristos  a  împlinit  un  rit  iudaic  preexistent, 
sacramentalizând  obiceiul  iudaic  străvechi  al  meselor  familiale  şi  comunitare, 
conferindu-i  însă  o  semnificaţie  şi  realitate  complet  nouă78.  Astfel,  Mântuitorul 
imprimă  unei  cine  obişnuite  un  profund  caracter  religios. 

Prin  urmare,  acest  rit  iudaic  specific  meselor  obişnuite  de  seară,  sau  de  sabat 
şi  sărbătoare  -  o  adevărată  liturghie  familială  -  a  reprezentat  structura  rituală  a 
Cinei  celei  de  Taină79.  Faptul  că  Mântuitorul  nu  a  legat  instituirea  Euharistiei  de  nici 
un  amănunt  specific  cinei  pascale,  ci  ea  se  grefează  pe  elementele  comune  oricărei 
cine  iudaice,  a  permis  celebrarea  Sfintei  Euharistii  nu  doar  o  singură  dată  în  an,  ci 
în  mod  permanent,  după  necesităţile  comunităţii80.  Ceea  ce  a  făcut  Mântuitorul  la 
Cina  cea  de  Taină  nu  a  fost  decât  investirea  cu  o  nouă  semnificaţie  a  două  acte  ale 
„liturghiei”  familiale  iudaice,  acte  de  care  El  era  sigur  că  ucenicii  le  vor  împlini  cu 
regularitate  şi  după  înălţarea  Sa,  căci  ele  aparţineau  existenţei  cotidiene81. 


4.  ALTE  ARGUMENTE  BIBLICE  CARE  SUSŢIN  ADEVĂRUL  CĂ 
CINA  CEA  DE  TAINĂ  NU  A  FOST  O  PRĂZNUIRE  PASCALĂ  IUDAICĂ 

Sfintele  Evanghelii  cuprind  mai  multe  informaţii  care  arată,  pe  de  o  parte 
că  Cina  nu  a  fost  un  Paşte  iudaic,  iar  pe  de  altă  parte  că  Paştile  iudeilor  urma  să 
aibă  loc  vineri  seara: 

a)  în  ziua  de  Miercuri,  12  nisan,  după  ce  fariseii  încercaseră  să-L  prindă  pe 
Iisus  în  cuvânt  (Mt.  22,  15.  23.  34.  41;  Mc.  12,  3.  18.  28.  35;  Lc.  20,  20.  27.  41), 


78  Pr.  Prof.  Dr.  Petre  Vintilescu,  încercări  de  istorie  a  Liturghiei:  Liturghia  creştină  în  primele 
trei  veacuri.  Bucureşti,  1930,  p.  18. 

79  Asist.  Drd.  Ciprian  Streza,  art.  cit..  p.U8. 

80  L.Bouyer,  Eucharistie-Theologie  et  Spiritualite  de  la  priere  eucharistique.  Tournai.  1 968. 
p.  103,  apud  Asist.drd.  Ciprian  Streza,  art. cit.,  p.t  18. 

81  Asist.  Drd.  Ciprian  Streza,  art.  cit.,  p.  125. 

Mântuitorul  a  vorbit  despre  dărâmarea  Ierusalimului  şi  a  doua  Sa  venire  la  judecată 
(Mt.  24,  1-25,46;  Mc.  13, 1-32;  Lc.  21,5-36),  apoi  a  spus  ucenicilor  Săi:  „Ştiţi că 
peste  două  zile  vor  fi  Paştile  şi  Fiul  Omului  va  fi  dat  să  fie  răstignit  (Mt.  26, 
2;  Mc.  14,  1). 

Sinedriştii,  văzând  că  nu  L-au  putut  prinde  pe  Domnul  în  cuvânt,  adunându- 
se  în  curtea  arhiereului  Caiafa  „s-au  sfătuit  ca  să  prindă  pe  Iisus  cu  vicleşug 
şi  să-L  ucidă.  Dar  ziceau:  Nu  in  ziua  praznicului,  ca  să  nu  se  facă  tulburare 
in  popor  ”  (Mt.  26,  3-5;  Mc.  14,  2;  Lc.  22,  1-2). 

Din  aceste  cuvinte  reiese  clar  că  atât  Mântuitorul  cât  şi  Apostolii  ştiau  că 
Paştile  sosesc  abia  după  două  zile,  adică  Vineri,  14  nisan82.  Iisus  ştia  că  în  această 
zi  va  fi  răstignit.  Sinedriştii  voiau  să  amâne  executarea  Domnului  până  după 
sărbătoarea  Paştilor,  pentru  a  evita  o  tulburare  în  popor. 

b)  luda  vânzătorul,  care  participase  la  Cină  „după  ce  a  luat  bucăţica  de  pâine, 
a  ieşit  numaidecât.  Şi  era  noapte”  (In.  13,  30).  Or,  părăsirea  camerei  în  care  se 
mânca  Paştile,  până  în  dimineaţa  zilei  următoare,  era  oprită  de  Lege  (Ieşire  12,  22 )8\ 
Mai  târziu,  toţi  participanţii  la  Cină  părăsesc  încăperea.  Mântuitorul  retrăgându-se  în 
Grădina  Ghetsimani  (Mt.  26, 36;  Mc.  14, 32;  Lc.  22, 39;  In.  18, 1).  Aici  vin,  în  puterea 
nopţii,  atât  soldaţii  care  L-au  prins,  cât  şi  mulţi  membri  ai  sinedriului,  căpeteniile  templului 
şi  slugile  arhiereului  (Malhus)  -  ceea  ce  înseamnă  că  nu  era  noaptea  pascală,  arestarea 
fâcându-se  într-o  noapte  care  desparte  două  zile  lucrătoare84. 

c)  Cei  care  au  venit  să-L  aresteze  pe  Iisus  purtau  arme,  felinare  şi  ciomege 
(Mt.  26, 47-55  ;  Mc.  14, 43-48  ;  Lc.  22,  50-52),  ceea  ce  într-o  zi  de  sărbătoare  era 
absolut  interzis  (cf.  Mişna,  Sabbat  6,4  ;  7,2  ;  Beza  5,2  ;  Erufin  4,  3.  7)85. 

d)  După  prindere.  Mântuitorul  este  judecat  şi  condamnat  la  moarte,  lucruri 
care  nu  se  puteau  întâmpla  în  zi  de  sărbătoare  şi  nici  chiar  în  preseara  zilelor  de 
sâmbătă,  sau  de  sărbătoare8*. 

e)  Procesul  Mântuitorului  în  faţa  sinedriului,  înaintea  lui  Pilat  şi  înaintea  lui 
Irod  Antipa  se  desfăşoară  în  ajunul  praznicului  Paştilor,  adică  în  timpul  zilei 
lucrătoare  deoarece  se  convocă  şi  se  adună  în  şedinţă  de  lucru  membrii  sinedriului; 
se  aduc  şi  se  audiază  martori;  slujitorii  arhiereului  aprind  foc  în  curte;  mulţimile 


“  Dr.  Vasile  Gheorghiu,  Anul ....  p.  53. 

“  LaSainte  Bible.  Evangile  selon  S.  Matthieu.  par  M.  l’abbe  L.  CI.  Fillion,  traduction  franţaisc 
Par  M.  l’abbe  Bayle.  Paris,  1925,  p.  500. 

“  Diac.  Prof.  N.  I.  Nicolaescu,  Cele  patru  Evanghelii ....  p.  553. 

*’  Dr.  Vasile  Gheorghiu,  Anul ....  p.  64. 

La  Sainte  Bible...,  p.  500. 

1,7  Diac.  Prof.  N.  I.  Nicolaescu,  Cele  patru  Evanghelii...,  p.  553. 

de  iudei,  în  frunte  cu  mai-marii  preoţilor,  conduc  pe  lisus  înaintea  lui  Pilat  şi  a  lui 
Irod  Antipa  (Mt.  27,  I  şi  urm.;  Lc.  23,  1  şi  urm.)87. 

f)  Ponţiu  Pilat,  văzând  că  lisus  este  nevinovat,  încearcă  să-L  salveze  pe 
baza  unui  vechi  obicei  al  iudeilor  instituit  în  amintirea  eliberării  din  Egipt:  să 
ofere  libertate  unui  condamnat  la  moarte  cu  prilejul  Paştilor  (cf.  losif  Flaviu, 
Războiul  iudaic,  V,  3,  I)8*.  Poporul,  înduplecat  de  sinedrişti,  cere  eliberarea 
lui  Baraba  şi  răstignirea  lui  lisus  (Mt.  27,  21  -  22  ;  Mc.  15,  15;  Lc.  23,  18  ;  In. 
1 8,  40).  Acest  gest,  respectat  şi  de  procuratorii  romani,  nu  se  putea  face  decât 
cu  puţin  înainte  de  a  începe  sărbătoarea  Paştilor,  adică  în  cursul  zilei  de  14 
nisan,  înainte  ca  la  templu  să  se  junghie  mieii  pascali,  pentru  că  altfel  această 
faptă  simbolică  şi-ar  fi  pierdut  importanţa89. 

g)  în  drumul  spre  Golgota,  ostaşii  obligă  pe  Simon  Cirineul,  care  venea  „de  la 
câmp  (ăn  ăypoi})”,  să  ducă  crucea  Domnului  (Mt.  27,  32  ;  Mc.  15,  21  ;  Lc.  23, 
26).  Exegeţii  interpretează  cuvintele  „de  la  câmp”  în  două  sensuri:  că  venea  de 

A 

departe,  sau  că  venea  de  la  lucrul  câmpului90.  In  ambele  cazuri,  ziua  de  vineri  nu 
era  o  zi  de  sărbătoare,  deoarece  în  astfel  de  zile  evreilor  le  era  interzis  să  facă  mai 


mult  de  2000  de  paşi,  sau  să  lucreze  pământul. 

a 

h)  In  seara  aceleiaşi  zile,  cu  puţin  înainte  de  a  începe  sărbătoarea  (Lc.  23, 
54),  primind  îngăduinţa  de  la  Pilat,  losif  din  Arimateea,  Nicodim  şi  femeile  mironosiţe 

_  A 

coboară  trupul  Domnului  de  pe  Cruce  şi  II  aşează  în  mormânt  cu  mare  grabă  (Mt. 
27,  60  ;  Mc.  15,  46  ;  Lc.  23,  53  ;  In.  19,  40).  Din  moment  ce  ei  au  reuşit  să  facă 
acest  lucru,  cumpărând  giulgiu  de  in  şi  miresme,  înseamnă  că  încă  magazinele  erau 
deschise  şi  sărbătoarea  nu  începuse91. 

Pe  lângă  aceasta,  Sf.  Luca  ne  informează  că  femeile  mironosiţe 
„întorcându-se”  de  la  mormânt  (acasă),  în  seara  aceleiaşi  zile  „au pregătit  miresme 
şi  miruri  ”  (Lc.  23,  56  a).  Dacă  această  zi  de  vineri  ar  fi  fost  o  zi  de  sărbătoare,  ele 


n-ar  fi  făcut  astfel  de  lucruri.  Tot  femeile  mironosiţe,  imediat  ce  a  început  ziua 
sâmbetei,  „ s-au  odihnit t  după  Lege  ”  (Lc.  23,  56  b),  „căci  era  mare  ziua  sâmbetei 
aceleia  ”  (In.  19,  31),  semn  că  abia  acum  sărbătoarea  a  început. 

Toate  aceste  adevăruri  vin  să  confirme  faptul  că  judecata,  patimile,  moartea 
şi  îngroparea  Domnului  au  avut  loc  în  ziua  de  vineri,  14  nisan,  adică  în  ziua  de 
pregătire  pentru  serbarea  pascală,  numită  de  evangheliştii  sinoptici  „ ziua  întâi  a 
Azimelor'\  iar  Cina  cea  de  Taină,  care  a  avut  loc  înainte  de  aceste  evenimente,  s-a 


**Dr,  Vasile  Gheorghiu.  Anul...,  p.  66. 

89  ibidem ,  p.  67. 

90  Ibidem,  p.  68. 

91  La  Sainte  Bible p.  500. 

ţinut  în  seara  zilei  de  Joi,  13  nisan.  Sfintele  Evanghelii  arată  foarte  clar  că  sărbătoarea 
Paştilor  urma  să  aibă  loc  după  toate  aceste  evenimente. 


5.  ALTE  PĂRERI  CARE  SUSŢIN  CĂ  CINA  CEA  DE  TAINĂ  A 
FOST  UN  PAŞTE  IUDAIC 

Astăzi,  majoritatea  teologilor  apuseni  sunt  de  acord  că  Cina  cea  de  Taină  a 
avut  loc  Joi,  13  nisan,  cu  24  de  ore  înainte  de  Paştile  iudaic.  Cu  toate  acestea,  ei 
susţin  ideea  că  Cina  a  fost  un  Paşte  iudaic  la  care  s-a  consumat  miel,  azimă  şi 
ierburi  amare  şi,  de  aceea,  încearcă  să  explice  aceasta  prin  mai  multe  ipoteze,  una 
mai  artificială  decât  alta.  Vom  prezenta  câteva  dintre  ele92: 

a)  Mulţi  teologi  romano-catolici,  precum  Patrizi,  Langen,  Fillion,  şi  unii  protestanţi, 
ca  Th.  Zahn  sau  Edersheim,  spun  că  Iisus  a  mâncat  Paştile  o  dată  cu  iudeii,  în  seara 
legală  de  14  nisan  şi  a  fost  răstignit  în  ziua  întâi  de  Paşti  (în  15  nisan)93. 

însă,  această  părere  este  contrazisă  de  Evanghelia  a  patra. 

b)  Alţii  spun  că  Mântuitorul,  ştiind  că  în  ziua  de  Vineri  va  fi  judecat  şi  va  muri, 
prăznuieşte  Paştile  cu  o  zi  mai  devreme  (ipoteza  anticipării)94. 

Acestă  teorie  nu  are  nici  un  fel  de  temei,  deoarece  Legea  iudaică  nu  permitea 
nici  un  fel  de  derogare  de  la  data  fixată,  cu  excepţia  celor  care  se  aflau  în  călătorie, 
sau  erau  necuraţi  prin  atingere  de  mort  şi  care  trebuiau  să  prăznuiască  Paştile  în 
luna  următoare,  tot  în  data  de  14  (Numeri  9, 10-11). 

c)  Alţi  teologi,  precum  P.  Billerbeck  şi  J.  Pickl  fac  distincţie  între  data  fariseică 
a  Paştilor,  pe  care  -  zic  ei  -  a  folosit-o  Iisus  şi  datarea  saducheică  -  respectată  de 
cea  mai  mare  parte  a  poporului  (ipoteza  dublei  serbări)95. 

O  astfel  de  ipoteză  este  cu  totul  arbitrară  şi  nu  se  bucură  de  prea  multă 
atenţie  din  partea  comentatorilor. 

d)  în  încercarea  de  a-i  armoniza  pe  sinoptici  cu  Sf.  Ioan,  A.  Jaubert  afirmă 
că,  după  un  calendar  solar  prezent  în  textele  de  la  Qumran,  probabil  folosit  de 
comunitatea  de  aici,  Paştile  a  fost  serbat  de  Mântuitorul  într-o  seară  de  marţi,  pe 
când,  potrivit  calendarului  oficial,  Paştile  erau  vineri96. 

Am  putea  spune  că  o  astfel  de  afirmaţie  este  de-a  dreptul  exagerată,  fără  a 
avea  vreun  suport  real. 

e)  Un  alt  exeget  apusean,  Dr.  M.  Hug,  este  de  părere  că  Mântuitorul  a  mâncat 
Paştile  anticipat,  deoarece  galileenii  mâncau  uneori  mielul  pascal  în  seara  de  13 
nisan  şi  cum  Iisus  era  originar  din  Galileea  a  avut  privilegiul,  în  acel  an  al  morţii 
Sale,  să  beneficieze  de  acest  obicei97. 

n  O  parte  dintre  aceste  ipoteze  sunt  analizate  şi  combătute  de  Dr.  VGheorghiu,  în  Anul... ,  p.  79-95. 

M  Diac.  Prof.  N.  I.  Nicolaescu,  Cele  patru  Evanghelii ... ,  p.  555. 

**  La  Sainte  Bible...,  p.  501. 

9'  J.  D.  Douglas,  Dicţionar  Biblic,  trad.  rom.  de  Liviu  Pup  şi  John  Tipei,  Editura  «Cartea 
creştină».  Oradea,  1 995,  p.  231. 

*  Joachim  Jeremias,  op.  cit.,  p.  24-25. 

La  Sainte  Bible...,  p.  501. 

Insă,  de  nicăieri  din  Noul  Testament  nu  reiese  acest  lucru,  căci  Mântuitorul, 
deşi  considerat  „galileean”,  mergea  de  Paşti  la  Ierusalim,  unde  prăznuiau  cei  mai 
mulţi  dintre  evrei  (Lc.2, 40-41;  în.  2,  13;  5,1;  6, 4;  11,  55). 

f)  Alţii  cred  că  dacă  în  acel  an  Paştile  cădeau  într-o  zi  de  Sâmbătă  şi,  pentru 
a  nu  exista  confuzie  între  cele  două  sărbători,  se  ţinea  cu  o  zi  mai  devreme98. 

Dar,  Legea  Veche  nu  prevedea  această  excepţie  de  la  regulă. 

g)  Teologi,  precum  Maldorat  şi  Knabenbauer,  pretinzând  a  se  inspira  din  Sf. 
loan  Gură  de  Aur  şi  Eusebiu  al  Cezareei,  spun  că  Domnul  a  serbat  Paştile  în  14 
nisan,  iar  evreii  în  1 5  nisan,  deoarece  o  tradiţie  iudaică  spunea  că  în  cazul  în  care 
Paştile  cad  într-o  Vineri,  sărbătoarea  poate  fi  amânată  în  ziua  următoare  ca  să 
coincidă  cu  Sâmbăta  şi  astfel  să  aibă  un  caracter  mai  solemn  (ipoteza  strămutării)99. 

Această  ipoteză  nu  are  nici  un  fel  de  susţinere  pentru  că,  în  acel  an,  Paştile 
cădeau  într-o  zi  de  sâmbătă  şi  nu  mai  era  cazul  să  fie  schimbat. 

Toate  aceste  încercări  de  susţinere  a  ideii  că  Cina  a  fost  serbată  mai  înainte  cu 
o  zi  decât  data  prevăzută  de  Legea  mozaică  şi  că  a  fost  un  Paşte  iudaic,  sunt  simple 
speculaţii  care  nu  sunt  susţinute  în  nici  un  fel  de  Sf.  Scriptură  şi  nici  chiar  de  obiceiurile 
iudaice  aflate  în  uz  în  timpul  Mântuitorului.  Adevărurile  teologice  se  argumentează  tn 
primul  rând  biblic  şi  apoi  facându-se  apel  la  informaţii  furnizate  de  alte  surse  -  precum 
unele  tradiţii  şi  obiceiuri  iudaice  -  iar  cele  luate  dintr-o  altă  parte  sunt  importante  în 
măsura  în  care  susţin,  lămuresc  şi  completează  datele  biblice.  Deci,  oricât  de 
„argumentate’'  ar  fi  aceste  opinii,  ele  nu  reuşesc  să  prezinte  adevărul  în  legătură  cu 
această  problemă,  teologii  Bisericii  noastre  rămânând  fideli  credinţei  că  Cina  cea  de 
Taină  nu  poate  fi  considerată  un  Paşte  iudaic  din  nici  un  punct  de  vedere. 

Există  teologi  care,  acceptând  că  ultima  Cină  nu  a  fost  un  Paşte  iudaic,  şi-au 
pus  întrebarea:  atunci,  ce  fel  de  cină  a  fost?  Astfel,  în  încercarea  de  a  explica 
natura  ritului  de  la  Cina  cea  de  Taină,  dar  ocolind  poziţia  ortodoxiei,  s-au  formulat 
mai  multe  ipoteze,  una  mai  interesantă  decât  alta. 

J.  Jeremias  sistematizează  câteva  dintre  aceste  ipoteze,  potrivit  cărora  Cina 
a  fost:  fie  Quiddus  meal ,  fie  Haburah  mea!,  fie  Essene  rneaP00: 

1 )  Cei  care  susţin  ideea  unui  Quiddus  meal ,  afirmă  că  lisus  şi  ucenicii  Săi  au 
constituit  un  grup  religios,  care  se  întrunea  în  ajunul  sabatului  şi  al  Paştelui,  împlinind 
un  serviciu  simplu  în  care  era  rostită  o  rugăciune  (binecuvântare)  de  sfinţire 
(Quiddus),  după  care  se  bea  un  pahar  cu  vinl0!.  Această  binecuvântare  se  rostea 
la  începutul  fiecărui  sabat  şi  sărbătoare,  marcând  separaţia  dintre  perioada  profană 


98  Dictionnaire ....  col.  4 1 2. 

99  Diac.  Prof.  N.  I.  Nicolaescu.  Cele  patru  Evanghelii ... ,  p.  556. 

,0()  Aceste  ipoteze  sunt  prezentate  şi  comentate  de  J.  Jeremias,  op .  cit.,  p.  26-33. 
101  J.  D.  Douglas,  Dicţionar ....  p.  231. 

şi  cea  sacră102.  însă,  Quiddus  meal  nu  poate  fi  considerată  nici  masă,  nici  sacrificiu 
şi  nici  nu  poate  avea  însemnătate  de  jertfă. 

2)  Ca  o  modificare  a  acestei  idei,  Hans  Lietzmann,  urmat  de  K.G.  Goetz,  R. 
Otto  şi  G.  Dix,  a  lansat  presupunerea  că  Cina  a  fost  o  masă  de  seară  obişnuită  şi  că 
Domnul  şi  ucenicii  Săi  care  au  luat  parte  la  ea,  au  format  o  grupare  religioasă  numită 
Haburah,  asemănătoare  cu  grupările  religioase  în  care  se  întruneau  fariseii103.  Membrii 
grupării  respective  se  întruneau  la  aşa-numitele  „mese  de  părtăşie”  ( haburah  mişwah), 
ţinute  în  legătură  cu  mesele  rituale,  sau  cu  alte  diferite  ocazii  (cereri  în  căsătorie, 
nuntă,  circumciziune,  înmormântare),  unele  având  chiar  scop  caritabil104.  Dar,  aceste 
mese  nu  aveau  caracter  sacramental,  fiind  mese  obişnuite. 

3)  K.  G.  Kuhn,  în  contextul  lucrărilor  sale  despre  Qumran,  a  trasat,  cu  câteva 
rezerve,  masa  eseniană  ( Essene  meal)  pe  care  comunitatea  monahală  eseniană 
o  lua  de  două  ori  pe  zi,  autorul  identificând  câteva  elemente  comune  cu  ritualul 
Cinei105.  Totuşi,  ritualul  acestor  mese  nu  este  identic  şi  nici  chiar  asemănător  cu 
cel  prezentat  de  Sfinţii  Evanghelişti106. 

Exemple  de  astfel  de  ipoteze  s-ar  mai  putea  oferi,  însă  nici  una  dintre  ele  nu 
rezistă  unei  analize  critice  serioase.  De  aceea,  ele  rămân  simple  ipoteze  care,  din 
pricina  lipsei  de  argumente  solide  care  ar  trebui  să  le  susţină,  nu  s-au  bucurat  de 
nici  un  fel  de  atenţie  din  partea  comentatorilor  consacraţi  şi,  prin  urmare,  nu  merită 
prea  multă  atenţie. 


6.  CINA  CEA  DE  TAINĂ  -  NOUL  PAŞTE 

Deşi  am  arătat  că  Cina  cea  de  Taină  nu  poate  fi  considerată  o  masă  pascală 
iudaică  atât  din  punctul  de  vedere  al  zilei  în  care  a  avut  loc,  cât  şi  din  punctul  de 
vedere  al  ritualului,  totuşi  ea  a  fost  un  Paşti:  după  exprimările  sinopticilor.  Cina 
pare  a  se  fi  desfăşurat  în  cadrul  unei  cine  pascale  (pregătirile  au  loc  „în  ziua  cea 
dintâi  a  Azimelor"  -  cf.  Mc.  14,  12  şi  loc.  par.),  iar  Mântuitorul,  după  ce  S-a 
aşezat  la  masă  (Cină),  a  zis:  „Cu  dor  am  dorit  să  mănânc  cu  voi  aceste  Paşti, 
mai  înainte  de  patima  Mea  "  (Lc.  22,  15). 


102  J.  Jeremias,  op.  cit.,  p.  26. 

1,13  J.  D.  Douglas.  Dicfionar...,  p.  231. 

J.  Jeremias.  op.  cit.,  p.  30. 

1115  tbidem ,  p.  31. 

106  tbidem. 

A. 

In  condiţiile  în  care  Domnul  spusese  ucenicilor  Săi  în  ziua  precedentă  de 
Miercuri  că  „ peste  două  zile  sunt  Paştile ",  zi  în  care  „va  fi  răstignit”  (Mt.  26, 
2),  nu  putea  ca  Joi  seara.  Ia  Cină,  să  vorbească  de  Paştile  iudeilor,  căci  s-ar  fi 
contrazis107.  La  fel,  şi  Sf.  Apostoli  ştiau  că  Paştile  vor  fi  serbate  a  doua  zi.  Vineri 
seara.  De  aceea,  Mântuitorul,  vorbindu-le  despre  masa  la  care  participau,  voieşte 
să  le  arate  că  ea  avea  caracterul  unei  cine  de  Paşti.  Era  o  cină  de  Paşti  aparte, 
nouă,  specific  creştină,  instituită  de  El  pentru  Sfinţii  Apostoli108.  Ea  are  loc  în  ,,ziua 
întâi  a  Azimelor”,  sau  cu  o  zi  „înainte  de  Paşti”. 

Din  moment  ce  Mântuitorul  le  spune  „cu  dor  am  dorit”,  înseamnă  că  aştepta 
această  clipă  de  multă  vreme  pentru  că  aceste  Paşti  trebuiau  mâncate  „înainte  de 
patima  Mea  ”  (Lc.  22, 1 5)  şi  nu  altă  dată.  Din  Luca  22, 1 5  lisus  dă  a  înţelege  ucenicilor 
că  ultima  Cină  preînchipuia  Jertfa  Sa  răscumpărătoare109,  istorisirea  Cinei  în  varianta 
lucanică,  scoate  în  evidenţă  legătura  dintre  Cină  şi  jertfă  (Lc.  22,  19-20).  Nu  este 
vorba  de  o  masă  pascală  obişnuită,  la  care  se  consuma  miel  pascal,  ci  de  reprezentarea 
anticipată  a  Jertfei  „Mielului  lui  Dumnezeu41,  sub  forma  Cinei  euharistice"0. 

Numind  Cina  „Paşti“,  Domnul  lisus  Hristos  nu  se  referă  la  ritualul  mesei 
pascale  iudaice,  ci  la  caracterul  de  jertfa  al  Sf.  Euharistii"1.  lisus  instituie  acum 
Euharistia,  ca  semn  al  unui  nou  „Legământ44  şi  deci  al  unui  nou  popor  al  lui 
Dumnezeu.  El  însuşi  devenind  „Paştile  nostru”,  „Căci  Paştile  nostru  Hristos 
S-a  jertfit  pentru  noi”  (I  Cor.  5,  7)"2. 

Aşadar,  se  poate  afirma  că  Cina  istorisită  de  evangheliştii  sinoptici  cuprinde 
elementele  de  bază  ale  unei  mese  pascale  iudaice,  dar  şi  ale  unei  cine  obişnuite: 
stăpânul  casei  binecuvintează  pâinea,  o  rupe  şi  o  împarte;  se  aduce  cupa  cu  vin,  care 
este  binecuvântată,  după  care  se  mulţumeşte  cântându-se  „laude44"3.  Cu  siguranţă, 
la  Cină  nu  se  mănâncă  miel  pascal  şi,  totuşi,  se  mănâncă  Miel,  adevăratul  „ Miel  al 
lui  Dumnezeu  ”,  Acela  a  cărui  junghiere  (moarte)  era  prefigurată  de  jertfele  Vechiului 
Testament"4.  La  Cină  era  prezent  „ Mielul  lui  Dumnezeu,  Cel  ce  ridică  păcatul 
lumii “  (Isaia  53,  7;  In.  1,  29;  1  Pt.  1,  19),  căci  pâinea  şi  vinul  au  fost  prefăcute  de 
Mântuitorul  în  trupul  şi  sângele  Său,  iar  apoi  trupul  a  fost  .Jrânt  ”  şi  sângele  „a  curs  ” 
(Mt.  26,  26-28  şi  loc.  par.),  ceea  ce  înseamnă  că  era  vorba  de  o  jertfă  reală.  Atunci, 

A 

Hristos  trăia  mistic  anticipat  patimile,  moartea  (jertfa),  dar  şi  învierea  Sa.  Jertfa  lui 


07  Dr.  Vasile  Gheorghiu,  Anul ...  *  p.  60-61 . 

*  Ibidem, 

w  Ion  Bria,  lisus  Hristos ,  Bucureşti,  1992,  p.  79. 

10  Ibidem . 

11  Diac.  Prof.  N.  I.  Nicolaescu,  Cele  patru  Evanghelii...,  p.  557. 

12  Ion  Bria,  op.  cit.,  p.  80. 

13  Ibidem ,  p.  79. 

14  Dictionnaire ... ,  col.  41 1 . 

Hristos  aducea  cu  sine  desfiinţarea  cultului  Legii  Vechi,  bazat  pe  sacrificii  sângeroase. 
Legea  Nouă  se  va  întemeia  pe  sacrificiul  unic  al  Fiului  lui  Dumnezeu,  care  se  va 
actualiza,  nesângeros,  prin  Sfânta  Euharistie,  până  la  sfârşitul  lumii. 

Relaţia  tipologică  dintre  Paştile  iudaic  şi  patima  lui  Hristos  avea  acum  o 
acoperire  reală:  răstignirea  Domnului  coincide,  în  mod  semnificativ  cu  junghierea 
mieilor  pascali  la  templu.  în  timp  ce  la  sanctuarul  din  Ierusalim  erau  sacrificaţi 
mieii,  în  afara  cetăţii  moare  Mesia,  Robul  Domnului,  adevăratul  Miel  Pascal  (cf. 
Isaia  53,  7-8;  In.  1, 29.36;  I  Cor.  5,7;  I  Pt.  1,19)"5.  Hristos  era  ultimul  „Miel”  care 
se  jertfea  în  Vechiul  Testament  şi  primul,  dar  totodată  ultimul  -  adică  Singurul, 
Unicul  -  „Miel”  care  se  aducea  în  Noul  Testament.  După  înviere  şi  înălţare.  El  va 
sta  în  faţa  Tatălui  ca  „ Miel  înjunghiat"  (Apocal.  5, 6)jertfindu-se  neîncetat  pentru 
iertarea  păcatelor  întregului  neam  omenesc. 

Cina  cea  de  Taină  se  desfăşoară  într-o  ambianţă  profund  pascală"6,  căci 
toţi  participau,  de  fapt,  la  o  masă  pascală,  dar  nu  la  un  Paşte  iudaic,  ci  la  primul 
Paşte  creştin,  un  Paşte  cu  totul  nou:  Hristos  ere  în  acelaşi  timp  Mielul  care  se 
jertfeşte,  dar  şi  Cel  care  aduce  şi  Cel  ce  primeşte  jertfa:  „Căci  Tu  eşti  Cel  ce 
aduci,  Cel  ce  Te  aduci,  Cel  ce  primeşti  şi  Te  împărţi,  Hristoase  Dumnezeule  ” 
(Rugăciunea  din  timpul  Heruvicului). 

Paştile  era  cea  mai  mare  sărbătoare  a  evreilor,  iar  sacrificiul  mielului  pascal, 
adus  în  fiecare  an,  era  actul  de  cult  de  cea  mai  mare  importanţă  pentru  Legea 
Vechiului  Testament.  Legea  cea  Nouă,  întemeiată  de  Mântuitorul  şi  pecetluită  cu 
sângele  Său,  trebuia  să  aibă  şi  ea  un  sacrificiu,  dar  şi  o  sărbătoare  pascală  pe 
măsură,  net  superioare  celor  vechi.  întemeind  Sf.  Euharistie  la  Cina  cea  de  Taină, 
Mântuitorul  punea  bazele  atât  noii  jertfe  (dar  o  jertfă  nesângeroasă)  cât  şi  noii 
sărbători  pascale,  care  se  va  aduce  nu  o  singură  dată  pe  an,  ci  zilnic,  adică  permanent. 

Nicolae  Cabasila  spune:  „De  aceea  zicea  Domnul  că  dorea  atâta  Paştile, 
pentru  că  voia  să  întemeieze  atunci  şi  să  lase  ucenicilor  săi  Paştile  cel  adevărat 
(al  nostru):  de  aceea  a  poruncit:  «Aceasta  să  faceţi  întru  pomenirea  Mea» 
(Lc.  22,  19:  I  Cor.  11,  25),  ca  unul  care  voieşte  ca  noi  să  săvârşim  totdeauna 
această  lucrare  sfântă""7. 

Noul  Paşti  era  Sf.  Euharistie,  prin  care  Domnul  trăia  anticipat  mistic  ceea  ce 
urma:  patimile,  moartea  şi  învierea.  Euharistie  care  va  actualiza  toată  iconomia 
mântuirii,  în  Biserică,  până  la  sfârşitul  veacurilor. 

1.5  Asist.  Drd.  Ciprian  Streza.  art.  cit.,  p.  119. 

1.6  Ion  Bria,  op.  cit.,  p.  7.  ,  . 

117  Nicolae  Cabasila,  Tălcuirea  Dumnezeieştii  Liturghii  şi  Despre  viaţa  in  ristos.  ra 

Pr.  Prof.  Dr.  Ene  Branişte  şi  Pr.  Prof.  Dr.  Teodor  Bodogae.  Bucureşti.  1992,  p. 

„Mântuitorul  întemeia  un  nou  Paşte  spre  iertarea  păcatelor,  care  amintea 
toate  binefacerile  Sale ,  pentru  că  voia  ca  toţi  oamenii  să  fie  duhovniceşti"'™. 
„Acest  Paşte  tainic  (de  la  Cina  cea  de  Taină)  este  pârga  şi  arvuna  jertfei 
reale ,  iar  cea  reală  este  desăvârşitul  (Paşte),  după  cuvântul  «Nu  voi  mânca 
(acest  Paşte)  până  ce  nu  se  va  împlini  în  împărăţia  lui  Dumnezeu»  ( Lc .  22, 

A 

16),  care  este  Sfânta  Lui  înviere"119. 

Dacă  pentru  vechii  evrei,  sărbătoarea  Paştilor  era  un  prilej  de  a-şi  aminti  de 
momentul  eliberării  din  robia  egipteană,  pentru  creştini  Paştile  devine  sărbătoarea 
care  aminteşte  de  eliberarea  omului  din  robia  păcatului  şi  a  morţii,  împăcarea  omului 
cu  Dumnezeu  şi  dobândirea  împărăţiei  Cerurilor. 


7.  CONCLUZII 


Informaţiile  oferite  de  Sfintele  Evanghelii  în  legătură  cu  desfăşurarea  Cinei 
celei  de  Taină,  bine  interpretate,  ne  conduc  spre  concluzia  că  Cina  cea  de  Taină 
nu  poate  fi  considerată  o  prăznuire  pascală  iudaică.  Este  adevărat,  nici  unul 
dintre  evanghelişti  nu  exprimă  foarte  limpede  această  idee,  însă  toate  amănuntele 
prezentate  de  ei  ne  îndreptăţesc  să  facem  această  afirmaţie. 

Viaţa  liturgică  a  Bisericii  a  demonstrat  încă  de  la  început  că  Sf.  Euharistie 
reprezintă  jertfa  Legii  celei  Noi  -  Noul  Paşti,  care  exprimă  mulţumirea  adusă  lui 
Dumnezeu  pentru  toate  binefacerile  revărsate  asupra  întregului  neam  omenesc  şi 
mai  ales  pentru  marele  dar  al  iertării  păcatelor.  Ca  act  de  cult  fundamental  pentru 
creştinism,  Sf.  Euharistie  actualizează  permanent  întreaga  iconomie  a  mântuirii,  în 
special  jertfa  şi  învierea  Domnului.  De  aceea,  vechea  sărbătoare  iudaică  a  Paştilor, 
prâznuită  odată  pe  an,  va  fi  înlocuită  cu  Sf.  Euharistie  -  Noul  Paşti,  devenită 
sărbătoarea  zilnică  a  creştinilor;  un  Paşti  perpetuu. 

Mântuitorul  Iisus  Hristos,  deşi  a  fost  un  practicant  al  cultului  iudaic,  devine 
reformatorul  lui  şi  totodată  întemeietorul  unui  nou  cult,  ancorat  în  cel  vechi,  dar 
totuşi  deosebit:  cultul  Legii  celei  Noi,  care  are  semnificaţii  mult  mai  profunde  şi 
care  exprimă  în  forme  noi  cinstirea  lui  Dumnezeu.  Domnul  a  întemeiat  la  Cina 
cea  de  Taină  Sfânta  Euharistie,  care  a  devenit  pentru  creştinism  atât  noua  jertfa, 
cât  şi  noua  sărbătoare  pascală. 


1  *  Sf.  loan  Gură  de  Aur,  Omilii  la  Matei ,  trad.  de  Pr.  D.  Fecioru.  în  colecţia  «Părinţi  şi  Scriitori 
Bisericeşti»,  nr.  23.  Bucureşti.  1994.  p.  927. 

m  Sf.  Eutihie,  Patr.  Constantinopulului,  Despre  Paşti  şi  despre  Euharistie,  P.  G 2,  col.  1 395. 
trad.  de  D.  Stăniloae  în  Teologie  Dogmatică  Ortodoxă,  voi.  3,  Bucureşti,  1996,  p.  59. 

A 

In  ciuda  tuturor  încercări  lor  făcute  de  teologii  occidentali  de  a  demonstra  că 
Cina  a  fost  un  Paşte  iudaic,  sau  de  a-i  conferi  un  alt  caracter  decât  cel  de  cină 
pascală,  pentru  Ortodoxia  din  toate  timpurile,  ultima  Cină  a  fost  o  masă  nouă,  specific 
creştină,  lăsată  de  Mântuitorul  Iisus  Hristos  Bisericii  Sale  pentru  ca  din  ea  să  guste 
toţi  creştinii  din  toate  locurile  şi  timpurile,  spre  iertarea  păcatelor  şi  moştenirea 
împărăţiei  lui  Dumnezeu.  De  aceea,  vorbind  despre  pâinea  euharistică.  Mântuitorul 
spunea:  „Adevărat,  adevărat  zic  vouă:  Nu  Moise  v-a  dat  pâinea  (ăptog)  cea 
din  cer;  ci  Tatăl  Meu  vă  dă  din  cer  pâinea  (ăptog)  cea  adevărată.  Pentru  că 
pâinea  (ăprog)  lui  Dumnezeu  este  cea  care  se  coboară  din  cer  şi  care  dă 
viată  lumii...  Eu  sunt  pâinea  vieţii!"  (In.  6,  32-35). 


Pr.  Ioan  Voineag, 

doctorand.  Facultatea  de  Teologie  Ortodoxă  „Andrei  Şaguna“,  Sibiu 


Abstract:  Dealing  with  the  paschal  character  of  the  Last  Supper,  three 
main  aspects  are  followed:  The  relation  between  the  Synoptics '  view,  according 
to  which  the  Last  Supper  took  place  on  „the  day  of  the  Unleavened  Bread” 
(Matt  26:17-20  and  parallels),  and  Saint  John's,  according  to  which  it  took 
place  „ before  the  celebration  of  the  Easter  ”  (Jn  13:1).  Then,  the  rite  of  the 
Last  supper  and  that  of  the  paschal  supper  are  compared,  resulting  the  lack 
of  any  common  elements  between  the  two  events.  However,  one  can  notice  a 
lot  of  similarities  with  a  daily  Jewish  supper.  Third,  there  is  a  lot  of  Biblical 
information  that  sustains  the  idea  that  the  Last  Supper  was  not  a  Jewish  paschal 
celebration,  and  this  information  is  analyzed  here  as  well.  Nevertheless,  the 
Last  Supper  was  indeed  an  „Easter"  (Lk  22:15),  but  a  new  one,  set  up  by 
Jesus  Christ  for  His  Church.  The  New  Easter  was  the  Eucharist  through  which 
the  Lord  lived  in  advance,  in  a  mystical  way,  His  passions,  His  death  and 
resurrection,  and  will  make  actual  within  the  Church  the  entire  economy  of 
His  redemption  until  the  end  of  the  days. 


îndrumări  omiletice 


DUMINICA  A  32-A  DUPĂ  RUSALII:  „ZAHEU  VAMEŞUL” 


înalt  Prea  Sfinţite  Părinte, 

Prea  Cucernici  părinţi  şi  fraţi. 

Iubiţi  credincioşi. 

Sfânta  Scriptură,  după  cum  ne  este  îndeobşte  cunoscut,  este  cartea  de  căpătâi 

a  creştinismului,  este  constituţia  sfântă  a  împărăţiei  lui  Dumnezeu,  ea  este  prin 

excelenţă  „cartea  vieţii”,  ea  nu  este  o  carte  abstractă. 

La  această  afirmaţie,  ne  îndreptăţeşte  adevărul  de  netăgăduit  că  expunerile 

biblice  nu  se  desfăşoară  în  sfera  teoriilor.  Credincioşii  care  o  citesc  cu  evlavie  şi 

smerenie,  îşi  dau  repede  seama  de  caracterul  ei  viu  şi  concret,  strâns  legat  de  realităţile 

* 

fundamentale  ale  existenţei  umane.  In  esenţă,  ea  cuprinde  dialogul  dintre  credincioşi 
şi  Dumnezeu,  cuprinde  răspunsul  omului  la  chemările  şi  revendicările  lui  Dumnezeu. 

Acest  dialog  nu  se  axează  pe  schema  vreunui  sistem  filozofic,  ci  urmează,  în 
chip  magistral,  calea  faptelor,  a  exemplelor  pline  şi  dătătoare  de  viaţă  ce  poartă  în 
miezul  lor  o  impunătoare  putere  de  înrâurire. 

Unele  exemple  sunt  pozitive,  înfăţişând  tipul  credinciosului  ce-şi  duce  viaţa 
sub  semnul  luminos  al  legilor  aşezate  de  Creator  la  temelia  vieţii.  Alte  exemple 
biblice  sunt  negative,  prezentând  chipuri  de  credincioşi  cu  atitudini  în  total  dezacord 
cu  prescripţiile  dumnezeieşti;  altele  ne  arată  cum  se  face  trecerea  de  la  o  viaţă  cu 
sens  negativ  la  una  pozitivă,  creatoare  şi  ducătoare  la  mântuire. 

O  asemenea  situaţie  ne  prezintă  pericopa  evanghelică  de  astăzi  despre  Zaheu 
Vameşul.  Cum  ni  se  înfăţişează  Zaheu?  Care  sunt  principalele  trăsături  caracteristice? 
De  la  primul  contact  cu  vameşul  Zaheu,  ne  dăm  seama  că  viaţa  lui  este  dezechilibrată 
şi  lipsită  de  unitate.  Nu  are  o  ţintă  precisă.  Nu  are  o  atitudine  liniară.  Simţim  în 
vecinătatea  lui  vibraţia  puternică  a  unei  frământări  şi  nelinişti  tulburătoare. 

Ne  dăm  seama  că  sufletul  lui  e  ros  şi  sfâşiat  de  tendinţe  contradictorii.  Uneori 
se  vede  asaltat  de  trebuinţele  primare  care-l  acaparează  şi  îl  solicită  până  la  copleşire. 
Sub  impulsul  acestora,  el  se  zbate,  se  zbuciumă  şi  se  chinuie  să  se  asigure  împotriva 
acelui  gol  imens  care-l  pândeşte  undeva  pe  aproape,  înăuntru  şi  la  marginea  fiinţei 
sale,  împotriva  acestui  gol  sinistru,  ce  generează  din  păcat. 

Păcatul  înseamnă  depărtare  de  Dumnezeu,  întoarcere  spre  eul  propriu,  închidere 
egoistă  în  sine  însuşi,  uitare  totală  de  semeni  şi  ieşire  din  comuniunea  cu  Dumnezeu. 

Ieşirea  din  comuniunea  cu  Dumnezeu  lasă  fiinţa  umană  în  gol,  lipsită  de  punctul 
de  sprijin  şi  de  suportul  necesar.  Această  senzaţie  de  goliciune  sufletească  şi 
dezechilibrare  morală  a  trăit-o  şi  Zaheu  Vameşul  din  Sf.  Evanghelie  de  astăzi. 

Vameşii  erau  oamenii  care  percepeau  taxele  vamale  în  folosul  romanilor  ce 
stăpâneau  atunci  Ţara  Sfântă. 

Slujba  aceasta  le  oferea  prilejul  nedemn  de  a  cere  şi  de  a  lua  mai  mult  decât 
îngăduia  legea.  Prin  ameninţări,  şantaj  şi  presiuni  de  tot  felul  vameşii  storceau  sume 
mari,  sporindu-şi  astfel  necinstit  veniturile.  Din  pricina  aceasta  erau  dispreţuiţi  şi 
uraţi  de  toţi  conaţionalii  lor.  Toţi  îi  ocoleau.  Nimeni  n-avea  voie  să  întreţină  relaţii  cu 
ei,  să-i  cerceteze  sau  să  împrumute  ceva  de  la  ei.  Vameşilor  nu  le  era  îngăduit  să 
fie  judecători  şi  nici  să  fie  chemaţi  ca  martori.  Familiile  lor  erau  considerate  ca 
dezonorate  şi  dezonorante.  Desconsiderat,  ocolit  şi  arătat  de  toţi  cu  degetul,  Zaheu 
era  adânc  tulburat  şi  aproape  într-o  continuă  încordare.  Ce  să  facă?  La  cine  să  se 
ducă?  Cine  să-l  salveze?  Nimeni  nu-şi  pleca  urechea  la  suspinul  lui.  Nimeni  nu  se 
gândea  măcar  să-i  vină  în  ajutor  cu  ceva,  măcar  cu  un  sfat,  cu  o  îndrumare. 

Undeva,  într-o  cută  a  sufletului  său  zbuciumat  întârzia  să  licărească  o  scânteie 
de  nădejde.  în  puţinele  ceasuri  de  odihnă  ce-şi  va  fi  îngăduit  şi  în  rarele  sale  clipe  de 
reculegere,  Zaheu  încerca  să  se  regăsească  în  acei  ani  de  fericită  copilărie,  când, 
deseori,  mergând  cu  părinţii  la  sinagogă,  asculta  atent  lectura  şi  tâlcuirea  pericopelor 
frumoase  din  Lege  şi  Profeţi.  Printre  puţinele  lucruri  ce  şi  le  mai  amintea  din  acei  ani 
fericiţi,  va  fi  fost  şi  învăţătura  că  Dumnezeu  cel  bun  şi  drept  pedepseşte  aspru  pe  cel 
ce  săvârşeşte  nedreptatea,  pe  păcătos,  dar,  în  acelaşi  timp,  El  e  plin  de  îndurare  şi 
înţelegere  faţă  de  cel  hotărât  să  se  întoarcă  la  Dumnezeu,  să  se  îndrepteze  şi  să-şi 
refacă  viaţa.  în  frământările  lui  îşi  va  fi  adus  aminte  şi  de  acele  profund  răscolitoare 
cuvinte  din  psalmul  de  pocăinţă  al  lui  David:  „Miluieşte-mă  Dumnezeu  după  mare 
mila  Ta  şi  după  mulţimea  îndurărilor  Tale,  şterge  fărădelegea  mea...  Că  fărădelegea 
mea  o  cunosc  şi  păcatul  meu  înaintea  mea  este  pururea...”  (Psalm.  50). 


Iubiţi  credincioşi, 

Cercetându-ne  şi  noi  inima,  ne  vom  putea  da  seama  că  nu  puţini  dintre  noi  am 
trecut  sau  trecem  prin  stări  sufleteşti  asemănătoare  celor  ale  vameşului  din 
Evanghelia  de  astăzi. 

Câţi  dintre  noi  nu  purtăm  în  adâncul  fiinţei:  tristeţi  şi  nelinişti,  frământări  şi 
amărăciuni,  nemulţumiri  şi  spaime.  Câţi  dintre  noi  nu  suntem  stăpâniţi  de  una  sau 
alta  dintre  patimi,  neştiuţi  sau  poate  ştiuţi  de  cei  din  jur.  Câţi  dintre  noi,  pentru  a 
scăpa  de  spaima  golului  care  ne  ameninţă,  ne  prăvălim  cu  lăcomie  spre  lucruri, 
spre  bunuri,  spre  plăceri,  alipindu-ne  cu  patimă  de  ele. 

Câţi  dintre  noi  nu  suntem  lipsiţi  de  binefacerile  unui  scop  mai  înalt  ce  dorim  să 
ne  încălzească,  să  ne  dea  gustul  plăcut  al  încordărilor  susţinute,  creatoare,  şi  să 
proiecteze  asupra  vieţii  noastre  lumina  binecuvântată  a  unui  înţeles  adânc. 

In  momentele  de  reculegere,  nu  se  poate  să  nu  ne  dăm  seama  de  unele 
contradicţii  care  ne  sfâşie  fiinţa,  de  lipsa  de  linie  şi  echilibru  sufletesc,  nu  se  poate 
să  nu  ne  simţim  tulburaţi  şi  răvăşiţi.  Şi  nu  se  poate  să  nu  căutăm  a  ieşi  din  această 
situaţie.  Care  este  calea  de  urmat?  Zaheu  ne-o  indică  pe  cea  bună,  care  este 
„alergarea  întru  întâmpinarea  lui  Hristos”. 

Hristos  Domnul  e  mereu  în  drum  spre  noi.  E  mereu  lângă  noi.  Privirile  şi 
dragostea  Sa  sunt  mereu  îndreptate  asupra  noastră,  chemându-ne  să  coborâm  din 
tumul  înşelării  de  sine,  din  înălţimea  eului  nostru  trufaş  şi  să  ne  deschidem  casa 
inimii  spre  a-L  primi  cu  bucurie. 

A 

In  contactul  cu  Iisus,  în  fiinţa  noastră  se  înfăptuieşte  o  adâncă  limpezire  şi 
eliberare.  Toate  puterile  de  care  dispunem  îşi  reiau  locul  şi  funcţia  ce  le  revine  în 
temeiul  naturii  şi  menirii  lor. 

Puterile  superioare  ale  minţii  şi  ale  gândirii  urcă  la  locul  şi  rangul  lor  de 
conducătoare  în  iconomia  vieţii.  Cele  inferioare  se  retrag  în  limitele  lor,  punându-şi 
energia  în  subordinea  celor  dintâi,  lăsându-se  supravegheate. 

In  prezenţa  lui  lisus  Hristos,  puterile  ascunse  ale  sufletului  ies  din  virtualitatea 
lor,  primesc  o  înviorare  şi  vigoare  nouă  şi,  eliberate  de  sub  tirania  instinctelor,  se 
îndreaptă  hotărâte  în  direcţia  pozitivă. 

A. 

In  comuniune  cu  Hristos,  noi,  cei  de  astăzi,  putem  intra  şi  rămâne  statornic  pe 
făgaşul  trasat  şi  indicat  de  legea  fundamentală  a  vieţii  creştine,  pe  făgaşul  legăturii 
cu  Dumnezeu  şi  cu  oamenii,  pe  făgaşul  slujiri  depline  şi  a  dăruirii  dezinteresate. 

Numai  în  această  atmosferă  de  comuniune  cu  Hristos  -  eliberatorul  şi  salvatoml 
nostru  spiritual,  putem  realiza  şi  păstra  în  mod  durabil  şi  permanent  un  echilibru  perfect 
în  fiinţa  noastră  şi  putem  radia  în  jurul  nostru  unda  luminoasă  a  unei  vieţi  de  o  înaltă 
ţinută  morală,  plină  de  bunătate,  de  cinste,  omenie  şi  dragoste  nemărginită. 

De  2000  de  ani,  Hristos  mereu  ne  cheamă  şi  bate  necontenit  la  poarta  sufletului 
nostru.  Să-i  deschidem  şi  să-L  primim  cu  toată  căldura  şi  bucuria  fiinţei  noastre. 

Să-L  găzduim  cu  toată  ospitalitatea  şi  să-L  reţinem  mereu  cu  noi,  în  casa 
noastră,  în  viaţa  noastră  şi  în  sufletul  nostru  pentru  a  ne  învrednicii  şi  noi,  asemenea 
lui  Zaheu,  să  auzim  cuvântul  mântuitor  al  împlinirii  totale:  „Astăzi  s-a  făcut 
mântuirea  casei  acesteia,  că  şi  acesta  fiu  al  Meu  este".  Amin. 


Pr.  Ic.  Stavr.  Mihai  Rusu 

Fraţi  şi  surori  în  Hristos,  iubiţi  studenţi  şi  studente. 

Aş  dori  să-mi  încep  cuvântul  din  seara  aceasta  cu  o  relatare  din  Matericon, 
şi  nu  din  Pateric.  Se  spune  că  a  mers  cineva  la  o  bătrână  sihastră  care  se  nevoia 
într-o  chilie  în  munţi  şi  a  întrebat-o:  „Maică,  ce  faci  aici?“  Iar  maica  sihastră  i-a 
răspuns:  „Călătoresc“.  Şi  era  atât  de  bătrână,  încât  nu  se  mai  putea  nici  mişca  de 
acolo.  Se  nevoia  doar  în  peşteră.  Dar  ea  călătorea... 

Am  început  cu  aceasta  pentru  că,  şi  pentru  noi,  creştinii,  postul  dinaintea 
Crăciunului,  postul  dinaintea  Paştelui  şi  celelalte  posturi  de  peste  an,  precum  şi 
întreg  calendarul  nostru  liturgic  sunt  tot  o  călătorie,  un  pelerinaj.  Şi  întreaga  noastră 
viaţă  este  o  călătorie.  Pentru  că  ne  spune  Sf.  Ap.  Pavel  că  noi  nu  avem  cetate 
stătătoare,  stabilă,  ci  noi  suntem  în  căutare  de  Dumnezeu,  în  căutare  de  acea  cetate 
care  a  fost  pregătită  pentru  noi. 

Canonul  cel  Mare ,  care  este  una  dintre  cele  mai  frumoase  slujbe  pe  care  le 
are  Biserica  noastră,  ne  invită  tocmai  la  o  astfel  de  călătorie.  Este  o  călătorie 
înapoi,  spre  descoperirea  sinelui,  şi  apoi,  cu  şinele  descoperit,  este  o  călătorie  spre 

A 

înainte,  pentru  a  întâlni  pe  Hristos  Cel  înviat.  Dacă  aţi  ascultat  cu  atenţie,  de  luni 
şi  până  joi,  în  faţa  ochilor  şi  a  urechilor  noastre  s-au  perindat  toate  marile  personaje 
din  istoria  mântuirii.  Şi  trei  lucruri  au  fost  prezente,  atât  în  Vechiul  Testament,  deci 
în  istoria  mântuirii,  şi  trei  lucruri  au  fost  prezente  şi  în  Noul  Testament,  sau  în  istoria 
mântuirii  noastre  după  întruparea  lui  Hristos.  Au  fost  prezenţi  Adam.  Eva  şi  pomul 
cunoştinţei  binelui  şi  răului.  Dumnezeu  şi  cu  cel  rău  erau  acolo,  erau  prezenţi,  cum 
vor  fi  şi  mai  târziu,  în  a  doua  parte  a  călătoriei.  Şi  noi  ce-am  făcut?  în  faţa  lui 
Dumnezeu,  goi  fiind,  cu  sinceritate  şi  umilinţă,  ne-am  asumat  toate  păcatele  care 
s-au  făcut  de  către  înaintaşii  noştri,  cei  deuna  cu  noi  în  natură,  în  istoria  mântuirii,  şi 
am  zis:  „Au  păcătuit  ei,  dar  noi  mai  mult  decât  aceştia  am  păcătuit41.  Unii  vor  zice: 
„Oare  chiar  aşa  să  fie?  Eu  nu  sunt  conştient  c-aş  avea  păcate.  De  ce  să  mint  şi  să 
spun  că  am  păcatele  acelora,  când  eu  nu  le  am?“  Poate  gândim  noi  aşa.  Dar 
Scriptura  şi  Tradiţia  noastră  liturgică  ne  spun  că  Unul  singur  este  fără  de  păcat,  şi 
Acela  este  Dumnezeu.  Iar  Scriptura  ne  mai  spune  că,  „dacă  zicem  că  păcat  nu 
avem,  mincinoşi  suntem  şi  adevărul  nu  este  întru  noi”. 


*  Predică  susţinută  în  Capela  Facultăţii  de  Teologie  „Andrei  Şaguna"  Sibiu,  martie  2005. 

Concluzia  este  că  toţi  avem  păcate,  atât  numai  că  unii  ştim  să  le  ascundem 
mai  bine  decât  alţii  şi  atunci  părem  sfinţi  în  faţa  altora.  Dar  înăuntru  nostru,  chiar 
dacă  n-am  făcut  cu  fapta,  avem  această  atragere  spre  păcat,  cu  gândul  sau  cu 
inima.  Şi  Dumnezeu,  Care  ştie  inima  şi  lăuntrul  omului.  El  ştie  mai  bine  ce  se  întâmplă 
acolo.  Şi  de  aceea,  în  această  săptămână,  toţi  spunem  că  suntem  păcătoşi  şi  am 
păcătuit  mai  mult  decât  aceia  ale  căror  fapte  au  ieşit  la  lumină. 

Mergând  spre  înapoi  se  pare  că  ne-am  descoperit  şinele,  se  pare  că  am 
descoperit  că  ne  tragem  din  Adam  şi  din  Eva  şi  din  toţi  aceia  care  ne-au  precedat 
în  istoria  mântuirii.  Şi  am  mărturisit  că  suntem  goliţi  de  Dumnezeu  şi  că  suntem 
departe  de  El  şi  că  vrem  din  nou  să  ne  întoarcem  Acasă  şi  cerem  ca  să  ne  dea 
Dumnezeu  frumuseţea  cea  dintâi.  Şi  aici  începe  călătoria  a  doua.  Şi  apar  din  nou 
trei  elemente.  Nu  mai  este  Adam  cel  vechi,  ci  Adam  Cel  nou.  Adam  Cel  nou  Care, 
Dumnezeu  fiind  şi  iubind  lumea,  Şi-a  asumat  pe  Adam  cel  vechi,  în  afară  de  greşeală 
sau  păcat.  Avem  şi  pe  Eva,  Femeia  prin  care  Adam  Cel  nou  a  venit,  care  este 
Fecioara  Maria,  pe  care  o  cinstim  după  fiecare,  la  sfârşitul  canonului.  Şi  avem  şi 
pomul  cunoştinţei  binelui  şi  răului,  care  este  Sfânta  Cruce,  pe  care  Hristos  a  răstignit 
păcatul  nostru,  ca  apoi  să  ne  transfigureze  în  lumina  învierii. 

Care  este  diferenţa?  Noi  nu  mergem  spre  înapoi  ca  să  ne  întoarcem  să-l 
redescoperim  pe  Adam  cel  dinainte  de  păcat,  ci  mergem  spre  înainte,  asumând  pe 
Adam  cel  ce  a  păcătuit,  ca  să  descoperim  pe  Hristos,  Care  este  Adam  Cel  nou.  Pe 
Adam  Cel  nou.  Care  este  Dumnezeu,  făcut  om  ca  pe  noi  să  ne  facă  dumnezei.  Pe 
Adam  Cel  nou  Care  nu  mai  vorbeşte  cu  Dumnezeu  faţă  către  faţă,  în  paralel,  ci 
Care-L  are  pe  Dumnezeu  înăuntrul  Lui.  Pe  Adam  Cel  nou  Care  a  depăşit  limitele 
firii  şi  a  fost  plin  de  strălucirea  dumnezeirii  cu  trupul ,  după  înviere.  De  aceea 
zicem  într-o  cântare,  cum  am  zis  în  seara  aceasta:  „Ajută-ne,  Hristoase,  şi  nouă,  ca 
să  fim  după  asemănarea  Ta!“ 

Suntem  chemaţi  ca  să-L  actualizăm  în  noi  pe  Adam  Cel  nou,  suntem  chemaţi 
să  fim  una  cu  Hristos  şi  să  ne  asemănăm  Lui.  Iar  Hristos,  Cel  Ce  a  fost  asemenea 
nouă,  stă  în  Sfânta  Treime  cu  trupul  şi  de-acolo  ne  trimite  nouă  harul  Duhului  Sfânt, 
de  care  este  plină  Biserica. 

Şi,  ca  să  închei,  mi-aş  pune  o  întrebare:  oare  cum  să  realizez  acest  lucru?  E 
uşor  de  spus,  dar  ce  trebuie  să  fac  ca  să  ajung  acolo?  Şi  ne  spune  tot  Biserica,  prin 
atât  de  frumoasa  rugăciune  a  Sf.  Efrem  Şirul,  care  ne  arată  nişte  trepte.  Eu  nu 
vreau  să  lungesc,  mă  voi  referi  numai  la  două,  pentru  că  fiecare  are  importanţa  ei, 
ca  valoare.  Dar  două  mi  se  par  mie  foarte  importante. 

Prima  este  smerenia.  „Dă-mi,  Doamne,  gând  smerit!41  Ceea  ce  este  reversul 
a  ceea  ce  n-a  putut  avea  Adam.  El  a  avut  aroganţă  şi  mândrie,  el  nu  mai  voia  să  fie 
sub  tutela  lui  Dumnezeu  în  comuniune,  ci  voia  să  fie  egal  cu  El.  Dacă  se  poate, 
deasupra,  să-şi  afirme  existenţa  lui  independent  de  celălalt.  Şi  atunci  nouă,  în  Adam 

Cel  nou  ni  se  cere  smerenie.  Căci  numai  prin  smerenie  putem  depăşi  acea  stare  a 
lui  Adam  cel  dintâi  şi  a  ne  apropia  de  Dumnezeu.  Dar  nici  smerenia  nu-i  uşoară. 
Pentru  că  eu  aş  identifica  două  tipuri  de  smerenie.  Sunt  mai  multe,  dar  două  tipuri 
care  ne  caracterizează  mai  ales  pe  noi,  cei  care  frecventăm  biserica.  Unii  cărora  li 
se  pare  că  sunt  smeriţi,  şi  atunci  îi  vezi  cu  capul  plecat,  sau  cu  ochii  în  pământ.  Şi 
dacă  te  uiţi  la  ei  ai  impresia  că  sunt  sfinţi  şi  smeriţi.  Dar  ei,  în  sinea  lor,  se  cred  atât 
de  drepţi  înaintea  lui  Dumnezeu,  încât  dispreţuiesc  pe  alţii.  Şi  ei  se  văd  pe  ei  că  ar 
fi  mai  primiţi  şi  mai  iubiţi  de  Dumnezeu  decât  alţi,  pentru  că  ei  nu  sunt  păcătoşi  ca 
alţii.  Şi  au  această  atitudine  de  ură  şi  dispreţ  faţă  de  cei  din  jur. 

Or,  Sfântul  Efrem  Şirul  ne  spune  că  smerenia  trebuie  legată  cu  altă  virtute: 
„Şi  dă-mi  mie.  Doamne,  darul  să-mi  văd  greşelile  mele  şi  să  nu  osândesc  pe  fratele 
meu“.  Neosăndirea  aproapelui,  nejudecarea  aproapelui  este  culmea  smereniei. 
Atunci  când  ajung  în  acea  stare  de  desăvârşire  încât  să  mă  consider  pe  mine  mai 
rău  decât  toţi  oamenii  de  pe  pământ,  aşa  cum  spunea  Sf.  Ap.  Pavel:  „Iar  cel  mai 
mare  păcătos  eu  sunt44.  Or  fi  şi  alţii  ticăloşi,  şi  alţii  depărtaţi  de  Dumnezeu,  dar  mai 
mare  ticălos  ca  mine  nu-i  nimeni.  Atunci  am  ajuns  la  treapta  smereniei  pe  care 
Hristos  o  aşteaptă  de  la  noi. 

Să  vă  dau  câteva  exemple  din  viaţa  Bisericii  ca  să  vedeţi  că  ceea  ce  vă 

A 

spun  nu  este  rezultatul  gândirii  mele  personale.  In  viaţa  sfântului  Antonie  se  spune 
că,  fiind  un  mare  sfânt  şi  văzător  cu  duhul,  a  ajuns  să  se  certe  cu  duhurile  rele. 
Şi-i  reproşează  diavolului,  zicând:  „Ce  vă  ţineţi  voi  mari,  că  doar  călugării  tăi  nu 
sunt  mai  presus  cu  nimic.  Priveghează?  Noi  nu  dormim  deloc!  Postesc?  Noi  nu 
mâncăm  deloc!  Cu  ce  sunteţi  voi  mai  buni?“  Şi  Sf.  Antonie  spune:  „Smerenia!44 
Smerenia  e  mai  presus  decât  postul  şi  mai  presus  decât  privegherea.  Smerenia 
îmbinată  cu  nejudecarea  aproapelui.  Că  spun  Părinţii:  „Voi  nu  mâncaţi  came,  dar 
mâncaţi  carnea  aproapelui!  Voi  vă  abţineţi  de  la  anumite  bucate,  dar  mâncaţi  pe 
aproapele  vostru  şi  judecaţi...44 

Valoarea  lui  Hristos  este  alta  decât  valoarea  noastră.  Spunea  cineva  odată, 
despre  o  femeie  mai  în  vârstă,  care  se  călugărise  la  bătrâneţe  şi  a  fost  femeie  de 
moravuri  mai  uşoare.  Şi  când  s-a  dus  la  mănăstire  a  fost  primită  de  maica  stareţă, 
dar  comunitatea  a  primit-o  mai  greu.  Şi  i-a  şi  zis  cineva:  „Te-ai  destrăbălat  toată 
viaţa  şi  acum  vii  la  bătrâneţe  să  te  pui  între  fecioare,  ca  să  iei  şi  tu  aceeaşi  cunună 
ca  şi  noi!44  E  uman,  unul  care  se  străduieşte  o  viaţă  întreagă  e  uman  să  gândească 
aşa  când  vede  că  unul,  care  şi-a  petrecut  viaţa  în  plăceri,  vine  să  aibă  aceeaşi 
răsplată  la  ceasul  al  doisprezecelea.  Dar  Biserica  ne  pune  în  faţă  alte  valori.  Ne 
pune  în  Postul  Mare  pe  Sfânta  Maria  Egipteanca,  care,  poate,  e  cea  mai  păcătoasă 
dintre  păcătoase,  şi  căreia  fecioarele  se  închină  şi  zic:  „Cuvioasă  Maică  Mărie, 
roagă-te  lui  Dumnezeu  pentru  noi!44  Păcătoşi  şi  criminali  şi  desfrânaţi  şi  ultimii 
oameni  care  se  pocăiesc  şi  trec  prin  această  fază  de  metanoia  sunt  puşi  între  sfinţi 

şi  ne  sunt  nouă  exemple.  Pentru  că  Dumnezeu  iubeşte  pe  păcătoşi  şi  dă  aceeaşi 
răsplată  şi  celui  care  se  întoarce  în  ceasul  al  unsprezecelea  precum  şi  celui  ce  a 
venit  în  ceasul  întâi. 

Iubiţi  studenţi  şi  studente,  şi  mai  ales  studenţi,  care  veţi  fi  preoţi  mâine- 
poimâine,  Dumnezeu  ne-a  chemat  la  o  responsabilitate  deosebită.  Spune  Sf.  Ioan 
Gură  de  Aur  că  ceea  ce  nici  îngerii  n-au  putut  să  facă,  reuşeşte  preotul  să  facă: 
Să-L  ţină  în  mână  pe  Hristos  şi  să-L  dăruiască  pe  Hristos  lumii. 

Aş  vrea  să  închei  cu  concluzia,  atât  adresându-mă  dumneavoastră,  cât  şi 
studentelor  în  teologie:  nu  predicaţi  lumii  un  Hristos  Care  aşteaptă  să 
pedepsească  pe  păcătoşi,  pentru  că  mesajul  Ortodoxiei  a  fost  un  mesaj  de 
dragoste.  Vorbiţi  lumii  de  Dumnezeu  Care  Şi-a  trimis  Unicul  Fiu  să  mântuiască 
lumea  din  dragoste  pentru  lume.  Aduceţi  tinerilor  de  astăzi  un  mesaj  de  bucurie, 
pentru  că,  dacă  de-a  lungul  istoriei  Biserica  a  crescut,  a  crescut  pentru  faptul  că 
mesajul  Bisericii  a  fost  un  mesaj  de  bucurie.  Chiar  şi  atunci  când  a  fost  legat  de 
Cruce.  Şi  spunem  la  Utrenie:  „Căci  prin  Cruce  a  venit  bucurie  la  toată  lumea“. 
Dacă  ne  dispare  bucuria  din  inimă  şi  de  pe  buze  şi  din  faţă,  şi  devenim  o  Biserică  ce 
judecă  pe  ceilalţi,  lumea  nu  mai  vine  după  noi  şi  mesajul  nostru  nu  mai  este  în 
conformitate  cu  mesajul  Evangheliei. 

Să  descoperim,  aşadar,  bucuria  postului  şi  bucuria  Vinerii  Mari  şi  bucuria 

A 

învierii,  ca  împreună  cu  Sf.  Serafim  de  Sarov,  care  atunci  când  a  fost  acuzat  de  unii 
mai  fundamental  işti,  că  zâmbea  tot  timpul  a  zis:  „De  ce-aş  fi  trist,  Hristos  a  înviat, 
bucuria  mea!“ 

Să  primim  pe  Hristos  Cel  înviat  în  inimă,  tot  timpul,  şi  să  fim  şi  noi  identităţi 
ale  învierii.  Aşa  să  ne-ajute  Dumnezeu! 


Pr.  Ioan  Sauca, 
Institutul  Ecumenic  din  Bossey,  Elveţia 


Recenzii 


ARTUR  SILVESTRI,  Modelul  „ Omului  mare”.  Zece 
„ Convorbiri  de  amurg”  cu  Antonie  Plămădeală  urmate 
de  „ Douăzeci  şi  opt  de  scrisori  de  altădată ”,  Editura 
CARPATHIA  PRESS,  2004,  72  p. 

Personalitatea  şi  statura  culturală  şi  duhovnicească  a  Î.P.S.  Dr.  Antonie 
Plămădeală,  Mitropolitul  Ardealului,  e  bine  cunoscută,  atât  în  Biserica  Ortodoxă, 
cât  şi  în  lumea  creştină  de  pretutindeni.  Ierarh  şi  cărturar  de  seamă  al  vremii 
noastre,  participant  activ  la  mişcarea  ecumenică  din  lumea  contemporană. 
Mitropolitul  Antonie  Plămădeală,  va  rămâne  o  figură  proeminentă  în  istoria 
Bisericii  Ortodoxe  Române  şi  a  lumii  creştine,  de  la  sfârşitul  secolului  XX  şi 
începutul  secolului  XXI. 

Statura  culturală  şi  duhovnicească  a  Mitropolitului  Antonie  Plămădeală 
a  fost  readusă  recent  în  actualitate  de  o  lucrare  inedită,  pe  care  o  datărăm 
distinsului  cărturar  Artur  Silvestri  şi  care  se  intitulează:  MODELUL 
„OMULUI  MARE”.  Zece  „Convorbiri  de  amurg”  cu  ANTONIE 
PLAMADEALA  urmate  de  „Douăzeci  şi  opt  de  scrisori  de  altădată”, 
apărută  la  Editura  CARPATHIA  PRESS  în  anul  2004. 

Reîntâlnirea  cu  proeminenta  personalitate  a  Mitropolitului  Antonie  o 
datorăm,  aşâ  cum  am  spus,  eruditului  cărturar,  Artur  Silvestri,  care  prin  cele 
„Zece  Convorbiri  de  amurg ”,  realizate  cu  Mitropolitul  Antonie,  ne  prezintă  o 
viziune  succintă  a  întregii  activităţi  pastoral  -  misionare  a  I.P.S.  Antonie 
Plămădeală,  începând  cu  primii  ani  ai  călugăriei,  petrecuţi  la  Prislop,  în  Ţara 
Haţegului,  în  preajma  părintelui  Ilie  Cleopa,  la  mănăstirea  Slatina,  apoi  în  mişcarea 
duhovnicească  de  la  Antim,  activitatea  duhovnicească  de  la  mănăstirea  Râşca, 
ş.a.m.d..  Sunt  evocaţi  apoi  anii  pribegiei  în  care  tânărul  monah  Antonie  a  fost 
urmărit  de  securitate,  arestat  şi  în  cele  din  urmă  închis  la  Jilava.  Sunt  rememoraţi 
şi  anii  de  studii  petrecuţi  în  ţară  şi  străinătate,  concretizaţi  prin  obţinerea  titlului 
de  doctor  în  teologie  (Oxford  şi  apoi  Bucureşti),  precum  şi  debutul  literar  în 
aceiaşi  perioadă,  cu  romanul  „Trei  ceasuri  în  iad”. 

Perioada  petrecută  la  Bucureşti  în  calitate  de  vicar  patriarhal  s-a  caracterizat 
printr-o  activitate  concretizată  în  restaurarea  a  zeci  şi  zeci  de  mănăstiri  din 


206 


REVISTA  TEOLOGICĂ 


împrejurimile  Bucureştiului,  printr-o  remarcabilă  activitate  în  mişcarea  ecumenică, 
prin  orientarea  şi  susţinerea  la  un  nivel  academic  a  învăţământului  teologic  în 
calitate  de  rector  al  Institutului  Teologic  din  Bucureşti,  etc. 

A 

Un  alt  moment  evocat  de  I.P.S.  Antonie  în  convorbirile  cu  Artur  Silvestri, 
este  cel  al  popasului  de  la  Buzău,  în  calitate  de  episcop,  unde  va  depune  eforturi 
considerabile  pentru  restaurarea  Palatului  Episcopal,  a  bisericii  şi  a  Seminarului 

A. 

Teologic.  Tot  la  Buzău,  pe  plan  cărturăresc,  I.P.S.  Antonie  va  realiza  două  lucrări 
de  referinţă  :  ,JIume  şi  fapte  in  istoria  culturii  româneşti  în  sec.  XVII -XIX,  Ia 

A 

Buzău ”  şi  Spiritualitate  şi  istorie  la  Intorsura  Carpaţilof'  (2  volume). 

Un  nou  episod  în  viaţa  ierarhului  Antonie  Plămădeală  îl  va  constitui  alegerea 

A. 

Sa  în  scaunul  de  mitropolit  al  Ardealului.  In  dialogul  purtat  cu  Artur  Silvestri, 
sunt  evocate  amintirile  legate  de  începuturile  activităţii  pastorale  în  scaunul 
mitropolitan  de  la  Sibiu.  Intre  multele  şi  remarcabilele  împliniri  de  la  Sibiu,  I.P.S. 
Sa  aminteşte  de  realizările  din  planul  gospodăresc,  respectiv  amenajarea 
bibliotecii  personale  în  reşedinţa  mitropolitană,  refacerea  curţii  interioare  a 
palatului  mitropolitan,  camerele  pentru  oaspeţi,  sala  de  recepţie  de  la  Mitropolie, 
sala  de  conferinţe  a  Sinodului  Mitropolitan  şi  a  Adunării  Eparhiale,  modernizarea 
şi  pictarea  Schitului  Păltiniş  etc.  Evident  că  activitatea  cărturărească  la  Sibiu  a 
ocupat  un  loc  important  în  preocupările  Mitropolitului  Antonie,  aici  primind  viaţă 
zeci  de  cărţi  şi  sute  de  articole  şi  studii  de  teologie,  istorie  şi  literatură.  O  realizare 
deosebită,  este  mănăstirea  Sâmbăta,  realizare  evocată  cu  emoţie  printr-o 
incursiune  în  istoria  sfântului  locaş,  care  arată  drumul  sau  destinul  în  istorie  al 
mănăstirii  lui  Brâncoveanu,  până  în  momentul  în  care  I.P.S.  Antonie  a  decis  să- 
i  dea  aşezământului  înfăţişarea  strălucită  de  astăzi. 

Acestor  „ Convorbiri  de  amurg ”  li  se  adaugă  în  acest  volum  şi  Douăzeci 
şi  opt  de  scrisori  de  altădată ”,  care  evocă  legăturile  dintre  doi  intelectuali  de 
referinţă,  în  nişte  vremuri  nu  tocmai  prielnice  pentru  credinţă  şi  spiritualitate 

A 

creştină.  Dorim  să  subliniem  faptul  că  din  corespondenţa  purtată  între  I.P.S. 
Antonie  Plămădeală  şi  cărturarul  Artur  Silvestri,  putem  desprinde  faptul  că 
adevăraţii  oameni  de  cultură,  cu  credinţa  în  Dumnezeu,  au  fost  alături  de  Biserică 
şi  de  slujitorii  săi,  şi  în  timpurile  vitrege  pentru  Biserică,  aşa  cum  sunt  şi  astăzi. 

A 

In  urma  lecturii  acestei  cărţi,  desprindem,  încă  o  dată,  personalitatea 
complexă  a  Î.P.S.  Antonie  Plămădeală,  Mitropolitul  Ardealului,  Crişanei  şi 
Maramureşului,  bogata  Sa  activitate  pastoral  -  misionară,  gospodărească  şi 
cărturărească,  care  îl  înscrie  printre  cei  mai  vrednici  urmaşi  ai  Mitropolitul 
Andrei  Şaguna.  în  încheiere,  nu  ne  rămâne  decât  să-l  rugăm  pe  Mântuitorul 
lisus  Hristos,  să-L  binecuvânteze  cu  multă  sănătate  şi  putere  de  muncă  pe 

A. 

I.P.S.  Sa,  pentru  a  putea  lucra  în  continuare  spre  binele  vremelnic  şi  veşnic  al 
păstoriţilor  Săi. 

Evident  că  nu  putem  încheia  fără  să  aducem  un  gând  de  mulţumire  şi 
recunoştinţă  distinsului  om  de  litere,  Artur  Silvestri,  prin  osteneala  şi  osârdia 
căruia  am  putut  să  ne  bucurăm  de  reîntâlnirea  cu  personalitatea  I.P.S.  Antonie 
Plămădeală,  care  va  rămânea  şi  pentru  noi  cei  de  azi,  şi  pentru  cei  ce  vor  veni 
„Modelul  Omului  Mare”. 


Pr.  lect.  drd.  Ion  Alexandru  Mizgan, 
Facultatea  de  Teologie  Ortodoxă  din  Oradea 

Nicolae  Bălan  Arhiepiscop  şi  Mitropolit,  Texte  alese. 
Editura  Arcade,  Bistriţa,  2004,  175  p. 


Mitropolitul  Nicolae  Bălan  al  Transilvaniei  (14/27  februarie  1920  -  t  6 
august  1955)  a  fost,  prin  multipla  sa  activitate,  cel  mai  de  seamă  urmaş  al  lui 
Andrei  Şaguna. 

Vieţii  şi  slujirii  sale  arhiereşti  i-au  fost  închinate  studii  şi  articole,  fie  cuprinse 
în  volumele  omagiale  apărute  la  Sibiu  în  1940  şi  1 956',  fie  publicate  în  diverse 
lucrări  de  specialitate2  sau  periodice  bisericeşti5. 

O  nouă  carte,  „Nicolae  Bălan  Arhiepiscop  şi  Mitropolit,  Texte  alese  ”,  publicată 
la  Editura  Arcade,  Bistriţa,  2004,  a  fost  dedicată  memoriei  marelui  ierarh 
transilvănean.  Lucrarea  a  fost  tipărită  cu  binecuvântarea  Î.P.S.  Arhiepiscop 
Bartolomeu  al  Clujului,  fiind  îngrijită  de  părintele  Ioan  Pintea.  Din  Colofon  reiese 
că  aceasta  a  văzut  lumina  tiparului  cu  ocazia  primului  Simpozion  dedicat  Mitropolitului 
Nicolae  Bălan,  organizat  la  Bistriţa,  de  către  Centrul  Judeţean  pentru  Cultură, 
Arhiepiscopia  Vadului,  Feleacului  şi  Clujului  şi  Consiliul  local  al  municipiului  Bistriţa, 
în  zilele  de  2-3  iunie  2004,  din  iniţiativa  P.C.  Arhid.  Prof.  Univ.  Dr.  Constantin 
Voicu  şi  Alexandru  Pugna,  P.C.  preoţi  Ioan  Pintea  şi  Mihai  Petian  şi  domnul  Nicolae 
Gălăţean,  directorul  Centrului  Judeţean  pentru  cultură  Bistriţa-Năsăud. 

A 

Cuvântul  înainte,  (p.  5-6)  semnat  de  I.P.S.  Arhiepiscop  Bartolomeu  al 
Clujului,  pune  în  lumină  calitatea  marelui  ierarh  de  îndrumător  al  unor  tineri  dedicaţi 
studiului  şi  care,  trimişi  în  diverse  centre  universitare  europene  ca  bursieri,  aveau 
să  devină  peste  ani,  reprezentanţi  de  seamă  ai  Bisericii  şi  teologiei  româneşti: 
mitropoliţii  Nicolae  Colan  şi  Nicolae  Mladin,  urmaşi  în  scaunul  mitropolitan,  episcopii 


* 

1.  Omagiu  înalt  Prea  Sfinţiei  Sale  Dr  Nicolae  Bălan  mitropolitul  Ardealului,  la 
douăzeci  de  ani  de  arhipâstorire,  Sibiu,  1940,  XVIII  +  804  p.,  şi  Mitropolitul  Nicolae 
Bălan .  La  cincizeci  de  ani  de  activitate  bisericească,  1905-1955 ,  Sibiu,  1956,  459  p. 

2.  Mircea  Păcurariu,  Istoria  Bisericii  Ortodoxe  Române ,  voi.  III,  ed,  a  Il-a,  Bucureşti, 
1994,  p.  434-437,  Idem,  Cărturari sibieni  de  altădată,  Ed.  Dacia,  Cluj-Napoca,  2002,  p.  336-356. 

3.  Mircea  Păcurariu,  Din  viaţa  Bisericii  Ortodoxe  Române  din  Transilvania  în  ultimii 
cincizeci  de  ani  (1925-1975),  în  „Mitropolia  Ardealului”,  an  XX,  nr.  1 1-12,  1975,  p.  796- 
818;  Idem,  Mitropolitul  Nicolae  Bălan  al  Ardealului  în  „Biserica  Ortodoxă  Română”,  an  C, 
nr.5-6,  1 982,  p.  494-5 17. 

Nicolae  Popoviciu  şi  Vasile  Coman  ai  Oradiei  şi  profesorii  Dumitru  Stăniloae,  Liviu 
Stan,  Grigore  Marcu,  Teodor  Bodogae,  Nicolae  Neaga,  etc.  Prin  urmare,  marele 
ierarh  Nicolae  Bălan  a  fost  un  adevărat  ctitor  de  personalităţi,  sau,  aşa  cum  se 
exprimă  plastic  I.P.S.  Bartolomeu,  „...era  omul  care  zidea  oameni”. 

Prefaţa  (p.  7-30)  este  redactată  ca  un  medalion,  închinat  acestei  strălucite 
personalităţi,  de  către  părintele  academician  Mircea  Păcurariu4.  Distinsul  autor 
prezintă,  cu  dragostea  şi  căldura  studentului  de  odinioară  care  l-a  admirat,  dar  şi  cu 
acribia  profesorului  de  istorie  bisericeasacă,  aspectele  care  au  definit  activitatea 
mitropolitului  Nicolae  Bălan:  cultura  teologică  şi  învăţământul  în  timpul  arhipăstoririi 
sale,  activitatea  editorială,  naţional-patriotică,  pastorală,  socială  şi  ecumenică. 

Textele  care  urmează  sunt  cuvântări  ţinute  cu  diverse  ocazii.  Pastorale  de  Paşti 
şi  de  Crăciun,  precum  şi  articole  publicate  în  „Revista  Teologică”  sau  „Viaţa  I  lustrată”. 
Iniţial,  ele  au  fost  strânse  în  două  volume:  Mântuieşte,  Doamne,  poporul  Tău  (Sibiu, 
1945,  XVI  +  252  p.)  şi  Biserica  şi  Viaţa  (Sibiu,  1947,  XII  +  360  p.).  O  parte  dintre 
aceste  cuvântări,  pastorale  sau  studii  constituie  substanţa  acestui  volum.  Parcurgându- 
i  paginile,  descoperim  un  orator  bisericesc  de  cea  mai  înaltă  ţinută,  un  model  demn  de 
urmat  nu  doar  de  preoţii  şi  ierarhii  de  astăzi,  ci  şi  de  către  politicienii  noştri.  Stilul 
acestor  cuvântări  este  deosebit  de  plăcut,  ideile  sunt  bine  legate  şi  argumentate.  Iar 
ceea  ce  este  mai  important  este  faptul  că  totul  porneşte  dintr-o  inimă  plină  de  căldură, 
dintr-un  suflet  curat  şi  devotat  neamului  şi  Bisericii  româneşti,  dintr-o  minte 
pătrunzătoare,  care  cunoştea  psihologia  românească  şi  greutăţile  vremurilor  de  atunci. 
Idealurile  sale,  de  realizare  moral-creştină,  dar  şi  intelectuală  şi  economică  a  României 
sunt  întru  totul  valabile  şi  astăzi.  Nimic  din  scrisul  său,  cu  excepţia  unor  elemente 

A 

care  ţin  de  contextul  politico-istoric  al  epocii,  nu  este  perimat.  In  prima  dintre  aceste 
cuvântări,  rostită  cu  prilejul  deschiderii  Universităţii  pribege  a  Daciei  Superioare  din 
Cluj,  la  1 0  noiembrie  1 940,  în  Catedrala  din  Sibiu,  defineşte  misiunea  spirituală  a  unei 
universităţi  care,  ca  şi  atunci,  „...  este  să  se  apropie  şi  mai  mult  de  adevărurile  şi  de 
aspiraţiile  neamului.  Ea  nu  trebuie  să  se  închidă  în  tumul  de  fildeş  al  unei  ştiinţe  care 
n-are  să  spună  nimic  special  şi  întăritor  neamului  nostru  în  situaţia  concretă  în  care  se 
găseşte  şi  în  care  trebuie  ajutat  şi  întărit  prin  toate  activităţile  noastre...  Azi  ne  trebuie 
o  Universitate  luptătoare,  în  slujba  înnoirii  sufleteşti  a  neamului  şi  a  înfăptuirii  aspiraţiilor 
lui.  Universitatea  va  înălţa  conştiinţa  naţională,  va  aprinde  entuziasmul  şi  spiritul  de 
jertfă  al  tineretului  de  elită,  care  este  încredinţat  ei”  (p.  35). 

Adresându-se  unor  tineri  prezenţi  la  comemorarea  a  70  de  ani  de  la  moartea 
mitropolitului  Andrei  Şaguna,  la  3 1  mai  1942,  mitropolitul  Nicolae  Bălan  înţelegea 
că  opera  marelui  bărbat  „...a  fost  izvor  de  tărie  şi  de  viaţă,  pentru  că  a  fost  clădită 
pe  tot  ceea  ce  înţelepciunea  şi  experienţa  trecutului  fixase  în  conştiinţa  poporului 
ca  element  trainic  şi  sănătos”. 


4.  Vezi  şi  Mitropolitul  Nicolae  Bălan  în  Cărturari  sibieni  de  altădată,  p.  336-356. 

Diktatul  de  la  Viena  a  tras  în  inima  Ardealului  o  „graniţă  care  nu  e  graniţă,  ci 
o  tăietură  sângeroasă  în  trupul  neamului...”  Prin  urmare,  tinerii  atunci  de  faţă,  erau 
îndemnaţi  „...  a  vă  ţine  strâns  pe  lângă  Biserică,  pentru  ca  să  vă  umpleţi  conştiinţele 
de  puterea  şi  dragostea  ei  de  neam”  (p.  37-38). 

In  a  doua  zi  de  Rusalii  din  anul  1 94 1 ,  cu  ocazia  deschiderii  celui  de-al  IX-lea 
congres  al  „Oastei  Domnului”,  Mitropolitul  Nicolae  spunea  că  „Drumul  Oastei  este 
drumul  Bisericii...  Drumul  Bisericii  este  drumul  Sfintei  Evanghelii  a  Domnului  nostru 
lisus  Hristos.  Şi,  de  aceea,  Oastea  Domnului  vrea  ceea  ce  vrea  Biserica.  Şi  precum 
Biserica  e  una  cu  Evanghelia,  aşa  şi  Oastea  e  una  cu  Biserica  şi  prin  Biserică 
(subl.  ns.)  e  una  cu  Evanghelia”  (p.  42). 

în  Pastoralele  de  Paşti  şi  de  Crăciun  din  anii  1938  şi  1939aflăm  minunate 
îndemnuri  către  iertare,  dragoste  şi  înţelegere:  „Coborâţi-vă  cu  gândul  înlăuntru! 
sufletelor  voastre  şi  tot  ce  veţi  găsi  acolo  necurat  şi  întinat  de  păcate  şi  fărădelegi, 
mărturisindu-vă  Domnului,  aruncaţi  afară  prin  căinţă  şi  îndreptare...  Mai  ales  vrajba 
dintre  voi  să  se  curme,  toată  pizma  şi  răzbunarea  să  amuţească...  Curăţiţi  şi  înălţaţi 
sufletele  voastre,  astăzi  să  nu  vedem  decât  lumina  care  se  revarsă  din  învierea  lui 
Hristos  şi  umple  cerul  şi  pământul...  Nici  moartea  să  nu  ne  înspăimânte,  nici  iadul 
să  nu  ne  cutremure,  căci  Cel  ce  ca  un  mire  a  ieşit  din  mormânt  a  sfărâmat  puterea 
lor...”  {Pastorala  de  Sfintele  Paşti,  Sibiu,  1940,  p.  62-63). 

Pastorala  de  Crăciun  din  anul  1 940  este  intitulată  sugestiv:  „Pe  culmile  încrederii 
în  Dumnezeu”.  Optimismul,  izvorât  dintr-o  credinţă  neclintită  în  Dumnezeu  Care  S-a 
făcut  om,  este  susţinut  cu  putere,  îndemnând  la  curaj  şi  tărie  de  caracter:  „Timpul 
nostru  e  timp  de  luptă,  de  zbucium  şi  de  frământare.  Să  nu  fim  mici  de  inimă,  ci  să  ne 
păstrăm  tare  credinţa  în  dreptatea  noastră,  neşovăitoare  nădejdea  în  biruinţa  noastră, 
hotărâtă  şi  neînduplecată  voinţa  noastră  în  urmărirea  ţintelor  înalte  şi  a  îndatoririlor 
serioase  ce  le  avem  către  noi  şi  către  neamul  nostru.  în  istoria  lumii  şi  în  planurile  ei 
nu  au  cuvânt  hotărâtor  diplomaţii  şi  bubuitul  tunurilor,  ci  voia  Celui  de  sus”  (p.  67). 

Partea  a  doua  a  cărţii  cuprinde  texte  care  au  fost  publicate  în  volumul  Biserica 
şi  viaţa.  Prima  dintre  cuvântările  acestei  secţiuni  cuprinde  (p.  103-107)  cuvântarea 
rostită  în  1 7/30  mai  1 920,  la  praznicul  Rusaliilor,  cu  ocazia  hirotonirii  întru  arhiereu 
şi  a  instalării  în  scaunul  de  arhiepiscop  şi  mitropolit,  intitulată  „Vrednicia  noastră 
este  de  la  Dumnezeu”  (cf.  II  Cor.3,  5-6).  Este  un  admirabil  exemplu  de  oratorie 
alcătuită  în  duhul  trăirii  ortodoxe  româneşti  şi  în  care  se  simte  frumuseţea  şi  bogăţia 
vechilor  noastre  cazanii;  este  o  evocare  plină  de  sinceră  admiraţie  şi  recunoştinţă 
faţă  de  eforturile  cărturarilor  Bisericii  de  a  păstra  „puritatea  credinţei”,  de  a 
„...deschide  unui  popor  luminoase  zările  viitorului  său”  şi  de  a  revărsa  „...ca  un  val 
de  apă  vie...  măreaţa  agoniseală  a  culturii  creştine’’"’  (subl.  a.)  în  final,  marele 
ierarh  evidenţiază  specificul  marii  sale  misiuni:  „Am  înaintea  ochilor  figura  ierarhului 
care  priveşte  în  faţă  realitatea  vieţii,  cu  toate  frământările  ei  şi  îşi  pune  sufletul 

pentru  dezlegarea  lor  în  spiritul  credinţei  mântuitoare.  Vreau  o  Biserică  vie  şi  o 
religiozitate  militantă  pentru  înfăptuirea  idealului  de  la  care  se  inspiră”  (p.  106). 

Nicolae  Bălan  a  fost  şi  un  mare  teolog.  Ca  profesor  la  Institutul  teologic- 
pedagogic  din  Sibiu  a  publicat  numeroase  studii  sau  articole.  Unul  dintre  acestea, 
Chestia  reunirii  bisericilor  („Revista  Teologică14,  an  III,  1909)  este  reprodus  şi  în 
volumul  de  faţă  (p.  115-122).  Teologul  de  astăzi,  citindu-1,  constată  că  este  întru 
totul  actual.  Fără  îndoială,  bisericile  creştine  se  vor  uni,  dar  aceasta  se  va  face  pe 
baza  unei  singure  credinţe  „...care  reprezintă  adevărul  revelat  al  creştinismului 
întreg  fi  nefalsificat...  şi  ...ascultând  glasul  unanim  al  Bisericii  vechi 
ecumenice ”  (subl.  a.).  Fiinţa  viitoarei  unităţi  a  bisericilor  trebuie  să  fie  „închinarea, 
prin  credinţă  şi  viaţă,  în  faţa  sfinţeniei  acelui  adevăr.  Această  condiţie  înseamnă 
mai  mult  decât  o  simplă  aderenţă  teoretică  la  un  anumit  program  dogmatic”.  Unitatea 
„...nu  este  ceva  ce  «se  construieşte»,  ci  este  ceva  ce  se  realizează  prin  creştere ” 
(p.  120).  Aceasta  exclude  un  „prozelitism  necinstit,  purtat  cu  apucăturile  tacticii  şi 
înţelepciunii  profane...  ”,  căci,  pe  o  astfel  de  cale,  „...se  pot  câştiga  uneori  cifre, 
chiar  cifre  mari,  dar  pe  terenul  vieţii  religioase,  câştigul  nu  se  calculează  în  cifre,  ci 
se  preţuieşte  în  valori  morale:  în  convingeri  puternice,  în  suflete  dornice  de  mântuire, 
în  caractere  creştine,  în  oameni  întregiY'  (subl.  a.). 

Tot  ca  profesor  de  teologie,  care  milita  pentru  o  bună  formare  culturală  şi 
duhovnicească,  în  Institutul  teologic-pedagogic  din  Sibiu  a  viitorilor  preoţi  şi  învăţători 
din  Transilvania,  s-a  simţit  dator  să  dea  un  răspuns  ferm  unui  articol  scris  de  Octavian 
Goga,  publicat  în  „Luceafărul”,  nr.2-3, 1907.  Poetul  „pătimirii  noastre”  îşi  închipuia 
un  portret  al  preotului  român  din  Ardeal  printr-o  imagine  idilică  a  unui  „...bătrân, 
care  stă  duminica  pe  prispa  casei,  înconjurat  de  norodul  lui”  şi  căruia  îi  sunt  suficiente 
„...poezia  senină  şi  înţelepciunea  bună  a  vechiului  molitfelnic”,  fără  „erudiţie 
dogmatică”  şi  canonică.  Concepţia  tânărului  profesor  de  atunci  Nicolae  Bălan  şi  a 
colegilor  săi  de  catedră  era,  însă,  alta.  El  înţelegea  că  strălucita  şcoală  sibiană 
trebuia  să  formeze  preoţi  şi  învăţători  „...chemaţi  a  întrupa  în  masele  poporului 
gândul  şi  însufleţirea”  dascălilor  lor;  urmau  să  fie  „...nemijlociţii  redeşteptători  ai 
însufleţirii  pentru  credinţa  religioasă  şi  imediaţii  cultivatori  în  popor  ai 
tradiţiilor  noastre  culturale ”  (subl.  a.,  p.  127-139). 

Două  studii,  Biserica  şi  naţiunea  (p.  140-145)  şi  Ortodoxie  şi  românism  (p. 
146-155),  publicate  în  revista  „Viaţa  ilustrată”  (an  1, 1934,  nr.  1,  p.2-6  şi  nr.2,  p.  3- 
8),  prezintă  sinteza  fericită  dintre  Ortodoxie  şi  „sufletul  naţional  al  popoarelor  în 
sânul  cărora  este  prezentă,  privind  mai  ales  situaţia  din  România.  Descoperim  prin 
aceste  pagini  că  mitropolitul  Nicolae  Bălan  era  un  excelent  dogmatist  şi  apologet, 
în  demersul  său,  distinsul  ierarh  cărturar  porneşte  de  la  învăţătura  ortodoxă  despre 
armonia  dintre  natură  şi  har  (graţie).  Prin  această  armonie,  s-a  realizat,  în  Ortodoxie, 
„...adevărata  sinteză  între  religia  creştină  şi  spiritul  naţional  al  popoarelor,  ...între 

Biserică  şi  naţiune.  ...Biserica  Ortodoxă...  se  dovedeşte  a  fi  adevărata  continuatoare 
a  Bisericii  vechi  ecumenice,  care,  păstrându-şi  caracterul  universal,  a  înţeles  totuşi 
atât  de  bine  să  ţină  seama  de  specificul  naţional  al  popoarelor  şi  în  organizarea  ei  să 
primească  contribuţia  pe  care  sufletul  fiecărui  popor  o  aducea  la  marea  zestre  comună 
a  creştinătăţii”  (p.  140).  „Biserica  Ortodoxă  preţuieşte  factorul  naţional  ca  făcând 
parte  din  opera  creaţiei  divine.  Privită  din  acest  punct  de  vedere,  naţiunea,  cu  notele 
specifice  ale  fiecăreia,  se  înfăţişează  ca  un  dar  al  voinţei  creatoare  a  lui  Dumnezeu  şi 
ca  o  providenţă  pentru  cei  care  prin  naştere  fac  parte  din  sânul  ei”  (p.  143). 

Referindu-se  la  lucrarea  harului  asupra  omului,  a  naturii  sale  după  căderea  în 
păcat,  Toma  de  Aquino  scria:  Gratia  maturam  non  tollit,  sed  perficit.  Acest 
principiu  se  poate  aplica  „...  şi  la  diferenţierile  individuale  şi  etnice”  ale  naturii 
umane.  „Să  ne  gândim  la  admirabila  variaţie  ce  există  în  caracterele  sfinţilor  Bisericii! 
Fiecare  aduce  o  notă  specială  de  interpretare  a  sfinţeniei,  prin  felul  cum  s-a  răsfrânt 
lumina  Evangheliei  în  sufletul  său  individual.  Desigur,  acelaşi  Hristos  trăieşte  în  toţi, 
dar  fiecare  L-a  îmbrăţişat  cu  puterile  proprii  ale  sufletului  său”  (p.  143).  Prin  urmare, 
când  „...Biserica  se  coboară  în  mijlocul  unui  popor,  ea  aduce  cu  sine  toată  vistieria 
ecumenicităţii. . .”  şi  „...nu  suferă  nici  o  alterare  a  substanţei  sale  divine”.  Ea  poate 
să  cultive  „...acel  naţionalism  creştinesc,  care  e  în  stare  să  purifice  şi  să  adâncească 
(aici,  să  spiritualizeze,  n.n.)  naţionalismul  politic.  ...Acest  naţionalism  nu  urăşte,  nu 
pizmuieşte,  nu  se  trufeşte,  ci  încheagă  într-o  comunitate  a  iubirii  pe  toţi  fiii  unei 
naţiuni,  gata  a  se  jertfi  pentru  binele  ei”  (p.  145). 

Studiul  Ortodoxie  şi  românism  a  fost  alcătuit  ca  răspuns  la  un  articol  apărut  în 
„Unirea” (nr.  1 1 )  de  la  Blaj.  Nicolae  Bălan  aprofundează,  apologetic,  „...sinteza  între 
creştinismul  genuin  şi  între  spiritul  naţional  al  popoarelor”  (p.  1 47);  aceasta  pentru  că 
în  articolul  din  „Unirea”  se  considera  că  ortodoxia  creştină  ca  „lege  strămoşească, 
naţională”,  care  „variază  de  la  popor  la  popor...  în  ultimă  analiză  e  păgânismul 
strămoşesc”  (p.  146).  în  opoziţie  cu  afirmaţiile  jignitoare  din  „Unirea”,  mitropolitul 
Nicolae  Bălan  arată  că  sinteza  dintre  Biserica  Ortodoxă  şi  neamul  românesc  „... 
emană  în  chip  firesc  din  perfecta  armonie  ce  există  între  creaţie  şi  mântuire,  între 
natură  şi  graţie”  (har).  Astfel,  „Biserica  naţională  este,  prin  urmare,  locul  sfanţ  în 
care  vorbeşte  Domnul  cu  un  anumit  popor  şi-i  trimite  prin  ea  darul  mântuirii...  Nici  la 
Zamolxe  al  Dacilor,  nici  la  Jupiter  al  Romanilor  nu  ne  putem  întoarce,  fiindcă  n-au 
fost  ai  noştri.  în  plămada  substanţei  româneşti  n-a  intrat  decât  Ortodoxia”. 

Pentru  preoţi,  pentru  studenţii  teologi  sibieni  şi  pentru  viitorii  învăţători  a  publicat 
în  „Revista  Teologică”  (an  IV,  1910,  p.  1-7)  articolul  Caractere  creştine  (p.  156- 
160)  care  pune  în  lumină  mai  ales  curajul  şi  abnegaţia  în  slujirea  binelui  obştesc  şi 
a  adevărului  evanghelic,  evocând  personalitatea  Sfântului  Apostol  Pavel  şi  a  unor 
Părinţi  ai  Bisericii  ca  Sfinţii  Athanasie  cel  Mare,  Ambrosie  al  Milanului,  Vasile  cel 
Mare,  Ioan  Gură  de  Aur  şi  Teodor  Studitul. 

Ultima  dintre  cuvântările  retipărite  în  acest  volum  este  intitulată 
Monahismul  ortodox.  Sensul  şi  misiunea  lui  în  viitor  (p.  164-174).  A  fost 
rostită  în  1 8  mai  1 930,  cu  ocazia  deschiderii  Adunării  eparhiale  a  Arhiepiscopiei 
ortodoxe  de  Alba  Iulia  şi  Sibiu. 

A 

In  veacul  al  XVIII-lea,  Biserica  românilor  ardeleni  a  înfruntat  cea  mai 
dramatică  prigoană  din  istoria  ei:  Uniaţia,  impusă  cu  forţa,  nu  avea  nici  un  răsunet 
în  sufletele  românilor.  Fortăreţele  credinţei  lor  erau  schiturile  şi  mănăstirile,  distruse 
cu  sălbăticie  de  generalul  austriac  N.  A.  von  Bukow  în  1761.  în  toamna  anului 
1785,  la  insistenţele  episcopului  unit  Grigore  Maior,  ctitoria  voievodului  martir 
Constantin  Brâncoveanu  de  la  Sâmbăta  de  Sus  a  fost  dărâmată.  Mitropolitul  Nicolae 
Bălan  a  fost  pe  deplin  conştient  de  rolul  spiritual  al  mănăstirilor  şi  de  necesitatea 
vieţii  monahale  în  sânul  Bisericii.  Dorind  restaurarea  monahismului  în  Transilvania, 
în  1927  a  început  refacerea  mănăstirii  Sâmbăta  de  Sus,  prin  donaţiile  clerului  şi 
credincioşilor  din  toată  ţara.  Câţiva  tineri  monahi  au  fost  trimişi  la  studii  peste  hotare, 
pentru  a  avea,  la  mănăstirea  rectitorită,  un  grup  de  călugări  cărturari:  Zian  Arsenie 
Boca,  Dumitru  Veştemean  şi  Dumitru  Serafim  Popescu5.  Ei  urmau  să  fie  acei  monahi 
luminaţi  care  aveau  să  descopere  şi  altora  sensul  pozitiv  al  monahismului. 

Deşi  nu  a  fost  un  monah  prin  formaţie,  într-unul  din  paragrafele  acestei  ultime 
cuvântări  cuprinse  în  Texte  alese,  sesizează  un  element  definitoriu  al  vieţii  monahale 
şi  al  rosturilor  ei:  „Voturile  monahale,  ca  şi  toate  exerciţiile  ascetice  -  concepţia 
monahismului  ortodox  -  nu-şi  au  scopul  în  sine,  ci  sunt  numai  mijloace  de  a  păstra 
sufletul  liber  pentru  lumea  spirituală  şi  pentru  netrecătoarele  comori  ale  ei.  Renunţările 
ce  se  cer  sunt  condiţii  pregătitoare  ale  entuziasmului  religios.  ...Nu  în  renunţări 
zace  tăria  monahismului,  ci  în  elementul  pozitiv  ce-l  animă  şi  care  este  strădania 
către  sfinţirea  întregii  personalităţi  prin  voinţa  ancorată  în  Dumnezeu"  (p.  169). 
„Tăria  morală  se  câştigă  în  singurătate  prin  contemplaţie”,  căci  izvoarele  „sunt 
ascunse  între  munţi  şi  dealuri,  nu  ţâşnesc  de  pe  culmile  bătute  de  vânt.  ...A-ţi 
păstra  distanţa  faţă  de  un  lucru,  nu  înseamnă  a-1  ignora,  ci  dimpotrivă,  înseamnă  a- 
ţi  da  răgaz  şi  putinţă  să-l  cuprinzi  cât  mai  bine  cu  privirea.  ...Conducător  bun  de 
suflete  poate  fi  numai  acela  care  a  pătruns  mai  întâi  în  adâncimile  propriului  său 
suflet,  cu  gândul  de  a-l  purifica  şi  sfinţi  prin  darul  şi  lumina  lui  Hristos.  Fără  inspiraţiile 
care  se  coboară  din  înălţimea  idealului  religios  căruia  îi  închini  străduinţa  ta,  nu  eşti 
în  stare  să  faci  nici  doi  paşi  siguri  pe  calea  cea  duhovnicească,  cu  atât  mai  puţin  să 
povăţuieşti  pe  alţii”  (p.  1 70). 

Secularismul  se  făcea  simţit  încă  din  timpul  arhipăstoririi  mitropolitului  Nicolae 
Bălan;  ca  urmare,  el  a  dezvoltat  ideea  că  mănăstirile  sunt  „antidotul  cel  mai  eficace 
împotriva  secularismului”,  (p.  1 7 1-172)  întrucât  monahismul  „e  chemat  să  înnoiască 


5.  Ibidem,  p.  342. 


214 


REVISTA  TEOLOGICĂ 


forţele  morale  ale  naţiunii  în  albia  Bisericii”.  De  aceea,  el  ruga  pe  Dumnezeu  să 
„...trimită  o  nouă  revărsare  de  duh  profetic  şi  să  scoale  din  mijlocul  poporului  nostru 
apostolii  care  să  vestească  măririle  lui  Dumnezeu,  frumuseţile  şi  tăriile  vieţii  celei 
trăite  cu  El. ...  să  cheme  cu  glas  de  arhanghel  toată  suflarea  românească  la  pocăinţă 
şi  îndreptare...  şi  prin  entuziasmul  ofensivei  lor  duhovniceşti,  să  îmbisericească 
pornirile  individualiste  şi  sectare,  să  capteze  steaua  religioasă  a  obştei  credincioase 
în  albia  Bisericii,  iar  pe  slujitorii  acesteia  să-i  scoată  din  încetineala  unui 
conservatorism  somnolent  şi  din  oportunismul  pactizărilor  cu  lumea.  ...Ca  o  nouă  şi 
înălţată  conştiinţă  de  sine  şi  de  misiunea  în  lume  a  sfintei  noastre  Biserici  concep 
eu  sămănătura  de  primăvară  a  monahismului  luminat ,  ce  va  să  vie”.  Aceste  cuvinte 
sunt,  astăzi,  mai  actuale  ca  oricând.  în  sensul  acestui  „monahism  luminat”  şi  al  unei 
„conştiinţe  de  sine  înălţată”  a  Bisericii,  intenţiona  ca  la  mănăstirea  Sâmbăta  de  Sus 
să  înfiinţeze  o  tipografie,  un  atelier  de  pictură  bisericească,  un  cămin  pentru  preoţii 
pensionari,  iar  absolvenţii  de  teologie  din  Mitropolia  Ardealului  să  stea  un  an  în 
această  mănăstire,  ca  al  cincilea  an  de  studii,  pentru  „întărire  în  cele  duhovniceşti, 
înainte  de  a  fi  trimişi  în  parohii”  (p.  1 74). 

Din  cele  de  până  aici,  se  poate  desprinde  tabloul  măreţ  şi  exemplul  glorios  al 
unui  ierarh  cărturar,  al  unui  mare  teolog  şi  orator  bisericesc,  dar  şi  al  unui  om  de 
acţiune,  plin  de  iniţiativă  şi  de  înalte  idealuri.  Considerăm,  prin  urmare,  că  lucrarea 
„Nicolae  Bălan  Arhiepiscop  şi  Mitropolit,  Texte  alese  ’’  reprezintă  un  act  cultural 
de  o  deosebită  valoare  şi  dovada  că  o  viaţă  pusă  în  slujba  binelui  obştesc,  a  Bisericii 
şi  a  Naţiunii  române  nu  poate  fi  uitată. 


Pr.  Lect.  Dr.  Radu  Tascovici, 
Facultatea  de  Teologie  Ortodoxă  din  Piteşti 

Mărturie  şi  martiriu  în  Transilvania  secolului  al 
XVIII-lea ,  volum  îngrijit  de  Pr.  Dr.  Dorel  Man  şi  Conf. 
Dr.  Flore  Pop,  cuvânt  înainte  de  Pr.  Prof.  Dr.  Mircea 
Păcurariu,  Editura  Renaşterea,  Cluj-Napoca,  2004,  273  p. 


Sfântul  Apostol  Pavel  ne  îndeamnă  în  Epistola  către  Evrei  să  ne  aducem 
aminte  de  mai  marii  noştri  care  ne-au  fost  pilde  de  credinţă  şi  de  vrednicie  şi 
să  le  urmăm  viaţa. 

A 

In  istoria  Neamului  Românesc  avem  nenumărate  pagini  care  ne  pun  în 
faţa  ochilor  noştri  evenimente  glorioase,  legate  de  numele  unor  eroi  ai  credinţei 
şi  a  luptei  pentru  emanciparea  naţiunii  române. 

între  figurile  proeminente  ale  istoriei  Neamului  Românesc  din  Transilvania 
secolului  al  XVIII-lea  se  înscrie  şi  numele  lui  Tănase  Todoran  din  Bichigiu 
Năsăudului,  a  cărui  figură  a  fost  evocată  recent  într-un  volum  omagial  intitulat: 
„Mărturie  şi  Martiriu  în  Transilvania  secolului  al  XVIII-lea’'. 

Se  ştie  că  după  trecerea  Transilvaniei  în  stăpânirea  habsburgilor  aceştia 
au  început  o  acţiune  de  atragere  a  românilor  transilvăneni  la  catolicism,  un  rol 
însemnat  în  această  acţiune  revenindu-i  Bisericii  Romano-Catolice.  La  scurt 
timp  după  dezbinarea  religioasă  a  românilor  transilvăneni  puţinii  preoţi  şi 
credincioşi  care  primiseră  unirea  cu  Biserica  Romei  şi-au  dat  seama  că 
promisiunile  făcute  nu  erau  altceva  decât  amăgiri  şi  vorbe  deşarte.  Prin  urmare, 
la  scurt  timp  după  instalarea  lui  Atanasie  ca  episcop  unit,  a  început  lupta  pentru 
apărarea  Ortodoxiei  sau  a  „Legii  Româneşti”,  luptă  care  a  durat  mai  multe 
decenii  şi  în  timpul  căreia  mulţi  români  au  pătimit  ori  şi-au  dat  viaţa  pentru 
credinţa  lor  strămoşească. 

După  acţiunea  călugărului  Visarion  Sarai  s-a  declanşat  o  nouă  mişcare 
populară  ortodoxă  în  anii  1759-1762,  îndreptată  împotriva  uniaţiei,  cunoscută 
sub  denumirea  de  „Răscoala  lui  Sofronie”.  Prin  acţiunile  sale  acesta  a  declanşat 
o  adevărată  răscoală  populară  care  s-a  extins  în  toată  Transilvania.  Autorităţile 
de  stat  din  Transilvania  şi  Curtea  din  Viena,  alarmate  de  aceste  acţiuni,  au  luat 
o  serie  de  măsuri  în  vederea  întăririi  uniaţiei,  dar  efectele  lor  au  fost  contrare 
aşteptărilor  acestora. 

Noi  mişcări  pentru  apărarea  Ortodoxiei  s-au  înregistrat  în  anul  1763, 
generate  de  înfiinţarea  în  Ţara  Năsâudului,  a  unui  regiment  grăniceresc  cu 
sediul  în  Năsăud  în  care  urmau  să  fie  admişi  numai  credincioşi  uniţi.  Motivul 
înfiinţării  regimentului  grăniceresc  la  Năsăud  a  fost  acela  de  a-i  atrage  pe  românii 
ortodocşi  la  unirea  cu  Biserica  Romei  în  vederea  întăririi  catolicismului  în 
Transilvania.  Curtea  de  la  Viena  făgăduia  numeroase  avantaje.  Deşi  la  început 
aceste  făgăduieli  au  rămas  numai  pe  hârtie,  mulţi  români  au  îmbrăcat  sumanul 
grăniceresc.  Acest  regiment  avea  menirea  de  a  asigura  triumful  uniaţiei. 
Această  metodă  de  schimbare  forţată  a  credinţei  era  pornită  chiar  de 
împărăteasa  MariaTereza.  Generalului  Bukow  îi  revenea  misiunea  de  a  militariza 
şi  a  trece  la  uniatism  ţinutul  Năsăudului.  In  acest  context  se  va  produce  şi 
martiriul  lui  Tănase  Todoran  din  Bichigiu  Năsăudului,  care  a  plătit  cu  viaţa 
ataşamentul  său  faţă  de  Neamul  şi  Legea  Românească  (Ortodoxia). 

Volumul  de  faţă  este  închinat  personalităţii  martirului  Tănase  Todoran  şi 
zbuciumatei  vieţi  bisericeşti  din  Ţara  Năsăudului  din  a  doua  jumătate  a  veacului 
al  XVIH-lea.  Trebuie  să  specificăm  faptul  că  a  apărut  cu  binecuvântarea  Î.RS. 
Bartolomeu  Anania,  Arhiepiscopul  Vadului,  Feleacului  şi  Clujului  şi  beneficiază 
de  un  Cuvânt  înainte  semnat  de  Academicianul  Mircea  Păcurariu,  avându-i 
ca  şi  coordonatori  pe  Pr.  Dr.  Dorel  Man  şi  Conf.  Pr.  Dr.  Flore  Pop. 

La  realizarea  acestui  volum  şi-au  adus  contribuţia  o  serie  de  personalităţi 
consacrate  studiului  istoriei  bisericeşti  din  Ţara  Năsăudului  precum:  Virgil 
Şotropa,  loan  Bunea,  Nicolae  Feier,  Nicolae  Edroiu,  Alexandru  Moraru,  Vasile 
Lechinţan,  Teodor  Tanco,  Florin  Valeriu  Mureşan,  Vasile  Tutuia,  Nicolae 
Drăganu,  etc.  Alături  de  aceştia  reţinem  şi  studiile  semnate  de  Dorel  Man, 
Macarie  Marius  Drăgoi,  Flore  Pop  şi  Ion  Alexandru  Mizgan. 

Prin  adunarea  acestor  studii  în  volumul  de  faţă,  se  aduce  o  contribuţie 
importantă  la  cunoaşterea  istoriei  vieţii  bisericeşti  din  Ţara  Năsăudului  în  secolul 
al  XVIII-lea  şi  ne  oferă  o  viziune  asupra  martiriului  lui  Tănase  Todoran,  care 
alături  de  alţi  conaţionali,  a  luptat  pentru  apărarea  Neamului  Românesc  şi  a 
credinţei  străbune.  Apariţia  acestui  volum  o  datorăm  Pr.  Dr.  Dorel  Man  şi 
Conf.  Univ.  Flore  Pop,  care  prin  strădania  lor  au  readus  în  atenţia 
contemporanilor,  momente  dramatice  din  istoria  românilor  din  Ţara  Năsăudului 
şi  au  evocat  figura  luminoasă  a  neînfricatului  luptător  Tănase  Todoran. 

Pr.  iect.  drd.  Ion  Alexandru  Mizgan, 
Facultatea  de  Teologie  Ortodoxă  din  Oradea 

Pr.  Remus  Grama,  Policarp  Moruşca,  primul  episcop  al 
românilor  din  America.  Scrisori  din  captivitate.  Editura  Eikon, 
Cluj  Napoca,  2004,  230  p. 

A  apărut  la  editura  Eikon  o  carte  care,  spunem  noi,  trebuia  să  apară.  Iar  când 
afirmăm  acest  lucru  nu  facem  referire  neapărat  la  tematica  propusă,  care  de  altfel 
a  mai  fost  dezbătută,  ca  şi  lucrare  vastă,  de  către  Prof.  Aurel  Sasu  -  Cazul  Policarp, 
Cluj,  2002, 244  p.,  ci  la  modul  în  care  autorul,  Pr.  Remus  Grama,  a  încercat  şi  mai 
ales  a  reuşit  să  surprindă  în  excelenta  sa  lucrare  realitatea  unui  episod  din  istoria 
noastră  contemporană:  înfiinţarea  unei  Episcopii  Ortodoxe  Române  în  America, 
ancorat  fiind  în  însăşi  existenţa  acestei  episcopii,  care  trebuia  ,să  fie  una  "  după 
dorinţa  primului  său  ocârmuitor.  Contextul  istoric  a  dus  însă  la  un  alt  rezultat,  pe 
care  autorul  încearcă  să  îl  evidenţieze  cât  mai  veridic,  făcând  practic,  spunem  noi 
cu  succes,  rabat  de  la  apartenenţa  sa  la  una  din  cele  două  Episcopii  deja  existente, 
tocmai  pentru  ca  lucrarea  să  aparţină  în  primul  rând  istoricului  şi  abia  apoi  clericului. 

Revenind  la  lucrarea  în  sine,  remarcăm  în  primul  rând  vastul  material  bibliografic 
folosit  de  către  autor  pentru  argumentarea  ideilor  sale.  Ceea  ce  conferă  însă  o 
valoarea  aparte  acestei  lucrări  este  faptul  că  autorul  a  reuşit  să  cerceteze  vasta 
corespondenţă  a  episcopului  Policarp  Moruşca,  întreţinută  cu  membrii  Consiliului 
Episcopal  al  Episcopiei  pe  care  o  conducea,  cu  diferite  persoane  care  aparţineau 
acestei  episcopii,  iar  mai  târziu,  mai  ales  după  reîntoarcerea  sa  în  ţară,  cu  diferiţi 
membrii  ai  Sfântului  Sinod  al  Bisericii  Ortodoxe  Române.  Toate  aceste  lucruri  nu 
fac  altceva  decât  să  aducă  în  faţa  cititorului  personalitatea  destul  de  puţin  cunoscută, 
până  acum  în  România,  a  fostului  învăţător  confesional,  preot  de  ţară,  confesor 
militar,  stareţ  la  cunoscuta  mănăstire  Hodoş  Bodrog,  episcopului  misionar,  apoi  a 
episcopului  exilat  Policarp  Moruşca.  Se  încearcă  practic  prin  această  lucrare,  după 
cum  mărturisea  însăşi  autorul  o  „firească  restituire  şi  îndreptare  a  istoriei''  şi 
aceasta  în  contextul  în  care  „segmentul  eparhiei  care  l-a  abandonat  cu  bună 
ştiinţă  pe  Policarp  Moruşca  continuă  să  mistifice  adevărul  istoric 
revendicându-l  ca  fiind  ierarh  al  lor". 

La  prima  vedere  lucrarea  pare  a  fi  o  simplă  biografie  a  celui  care  a  fost 
episcopul  Policarp  Moruşca.  Tocmai  de  aceea  este  indicat  în  prefaţă  îndemnul  ca 
lucrarea  în  sine  să  fie  citită  cu  atenţie,  pentru  a  fi  percepute  acele  evenimente  care 

s-au  întâmplat  în  trecut  cu  ce!  „exilat”  în  propria  Iui  ţară,  dar  a  căror  roade,  spunem 
noi,  se  văd  până  în  zilele  noastre. 

Acest  tratat  istoric  poate  fi  urmărit  pe  mai  multe  coordonate.  Am  putea  spune 
că  una  dintre  aceste  coordonate  implică  găsirea  unor  răspunsuri  la  cinci  întrebări 
fundamentale  unde ?,  căncH  şi  cuml  s-a  înfiinţat  adevărata  episcopie  a  românilor 
ortodocşi  din  America  ,  ca  ulterior  să  îşi  găsească  rezonanţă  alte  două  întrebări 
cine  este  responsabil  de  infiinţarea  celei  de  a  doua  episcopii  româneşti  din 
America ?,  respectiv  „ de  ceT\  lucru  de  care  se  întreba  chiar  şi  episcopul  Policarp, 
a  fost  acceptată  această  stare  de  lucruri  de  către  Sfântul  Sinod  al  Patriarhiei  Ortodoxe 
Române.  Apoi,  o  altă  coordonată  pe  care  o  putem  lua  în  discuţie,  care  este  de  altfel 
coordonata  clasică  întâlnită  în  majoritatea  studiilor  istorice,  poate  să  fie  rezervată 
descrierii  activităţii  personalităţii  lui  Policarp  Moruşca.  în  acest  caz  putem  formula 
patru  perioade  sau  etape  :  a)  Policarp  Moruşca  şi  anii  de  formare  profesională,  b) 
perioada  episcopatului  American,  c)  reîntoarcerea  în  ţară  cu  încercările  de  revenire 
la  scaunul  Episcopal,  d)  statutul  lui  Policarp  în  ţară  şi  corespondenţa.  Poate  una  din 
ultimele  coordonate  care  ar  trebui  luată  în  discuţie,  şi  care  de  altfel  are  partea  sa  de 
sens  istoric,  este  aceea  a  contextului  politic  cu  totul  nou,  care  începea  să  se  contureze 
în  ţară  la  venirea  episcopului  Policarp  în  1939:  pe  de  o  parte  cadrul  unui  război  ce 
aducea  implicarea  iminentă  a  României  şi  ulterior  noul  sistem  politic  căruia  România 
îi  va  rămâne  tributară  timp  de  aproape  o  jumătate  de  secol. 

Toate  aceste  coordonate  trebuie  să  fie  subsumate  aceluiaşi  scop,  anume  a 
existenţei  începând  cu  1929  a  unei  Episcopii,  cu  titulatura  Episcopia  Ortodoxă 
Română  Misionară  din  America,  cu  un  ierarh  ales,  pentru  românii  ortodocşi  de 
acolo,  Episcopie  „părăsită”  în  1950  de  către  Sfântul  Sinod  de  la  Bucureşti,  datorită 
împrejurărilor  politice,  prin  acceptarea  şi  hirotonirea  lui  Andrei  Moldovan,  Episcopie 
care  îşi  cere  dreptul  ei  legitim  de  recunoaştere  oficială  a  rolului  pe  care  l-a  avut  şi 
îl  are  pentru  românii  din  diaspora  americană. 

Pe  parcursul  lucrării  avem  posibilitatea  de  a  face  un  portret  nu  numai  ierarhului 
care  a  fost  Policarp  Moruşca,  ci  şi  a  modului  în  care  el  şi  ceilalţi,  elemente  pozitive 
sau  negative,  au  ştiut  să  lucreze  pentru  întemeierea  şi  consolidarea  Episcopiei 
românilor  ortodocşi  din  America,  respectiv  să  o  scindeze.  Desigur,  putem  face 
diferite  paralele  cu  istoria  zbuciumată  a  românilor  ortodocşi.  Semnatarul  prefeţei, 
Pr.  Prof.  Dr.  Mircea  Păcurariu,  amintea  de  „exilatul”  Policarp  Moruşca  în  cadrul 
larg  al  altor  „exilaţi”  români  ca  Dosoftei  al  Moldovei  la  Zolkiew,  în  Polonia,  ca 
Inochentie  Micu  al  Blajului,  la  Roma,  ca  Visarion  Puiu  al  Bucovinei  şi  Tansnistriei, 
exilat  în  Apusul  Europei. 

Nu  putem  trece  însă  cu  vederea  alte  similitudini,  păstrând  desigur  o  scală  a 
proporţiei  şi  a  contextului  istoric.  Ne  referim  aici  mai  ales  la  hotărârile  şedinţelor 
secrete  din  2  februarie,  17  mai,  12  iunie  1950  din  casa  lui  Glicherie  Moraru  din 

Detroit,  care  alături  de  alte  opt  persoane  vor  hotărî  alegerea  lui  Andrei  Moldovan 
de  Akron,  ca  episcop  al  românilor  din  America.  Aceste  acţiuni  coroborate  cu 
întreaga  activitate  nefastă  a  lui  Glicherie  Moraru,  de  denigrare  a  episcopului 
Policarp  Moruşca,  atât  în  perioada  în  care  acesta  se  afla  în  America,  dar  mai 
ales  ulterior,  ne  duc  cu  gândul  la  o  altă  sciziune  a  bisericii  strămoşeşti,  de  această 
dată  din  Ardeal  în  jurul  anului  1 700.  Desigur,  atunci  datele  problemei  erau  altele, 
dar  metoda  coincide  cu  cazul  de  faţă:  înşelăciune,  minciună,  falsuri.  Rezultă  din 
aceste  acţiuni  înregistrarea  unei  noi  Episcopii  la  12  iunie  1950,  în  statul  Michigan, 
respectiv  Episcopia  Ortodoxă  Română  Autonomă  din  America  de  Nord  şi  de 
Sud,  care  funcţiona  paralel  cu  cea  înfiinţată  în  anul  1929. 

Este  pusă  în  discuţie  de  către  autor  întreaga  activitate  a  Consiliului 
Episcopesc,  respectiv  a  Congresului  Bisericesc  al  Episcopiei  Misionare,  precum 
şi  rolul  avut  de  diferiţi  clerici,  ce  au  condus  aceste  foruri  mai  ales  după  plecarea 
episcopului  Policarp  Moruşca  în  România.  Unul  dintre  aceştia  a  fost  protopopul 
John  Trutza  =  Ion  Truţia,  al  cărui  rol  a  fost  deosebit.  Interesant  este  faptul  că 
acesta  este  privit  de  cealaltă  episcopie  ortodoxă  drept  un  caterisit,  uitându-se  că 
toţi  detractorii  acestuia  au  lucrat  cândva  împreună  cu  Trutza.  De  aceea,  începând 
cu  1 946,  se  fac  vizibile  două  grupări,  cea  a  lui  John  Trutza  din  Cleveland,  respectiv 
Opreanu,  Mihălţan,  Moraru  din  Detroit.  Ambele  tabere  vor  revendica,  prima  dintre 
ele  pe  bună  dreptate,  atât  dreptul  de  alegere  ai  ierarhului,  cât  şi  exercitarea  tuturor 
prerogativelor  asupra  Vetrei  Româneşti.  Va  câştiga,  datorită  contextului  politic 
de  atunci,  partida  condusă  de  Glicherie  Moraru. 

Prezintă  de  asemenea  un  interes  aparte,  modul  în  care  autorul  scoate  în  relief, 
corespondenţa  avută  de  Policarp  cu  cei  din  America,  dar  şi  cea  internă,  din  România, 
se  înţelege  după  reîntoarcerea  sa  în  ţară.  Sunt  evidenţiate  o  serie  de  modificări 
survenite  în  ţară,  ce  vizau  în  mod  direct  şi  noua  episcopie.  Amintim  doar  câteva 
dintre  ele,  cu  menţiunea  că  scopul  este  acela  de  a  sublinia  poziţia  defensivă  pe  care 
s-au  situat  membrii  episcopiei  americane,  în  vederea  apărării  drepturilor  lor:  4  aprilie 
1944  Policarp  comunica  modificările  legiuirilor  Bisericii  Ortodoxe  Române,  care 
stipulau  că  pentru  străinătate  episcopii  să  fie  aleşi  de  către  Sfântul  Sinod  cu  aprobarea 
guvernului,  1 0  martie  1 947  adresa  lui  Nicodim  Munteanu  o  scrisoare  arătând  faptul 
că  se  uita  un  element,  anume  episcopul  nu  fusese  retras,  iar  scaunul  Episcopal  nu 
era  vacant-este  vorba  de  Episcopia  Misionară-,  30  iulie  1947  Policarp  binecuvânta 
Comisia  interimară  a  episcopiei,  el  ca  titular  „era  prizonier  al  stărilor  politice ”, 
amintea  tot  aici  şi  de  lista  de  pe  care  lipsea  „ca  ţi  cum  nu  aş  mai  fi  viu”  -  este 
vorba  de  o  triplă  încercare  a  numirii  unui  nou  episcop  de  către  Sfântul  Sinod  de  la 
Bucureşti,  28  martie  1947  Congresul  bisericesc  hotăra  ruperea  legăturilor 
administrative  cu  Patriarhia  Română  şi  revenirea  la  Statutul  din  1932,  mai  ales 
autonomia  în  ceea  ce  priveşte  alegerea  episcopului,  apoi  o  altă  scrisoare  din 

1950  dovedeşte  că  era  considerat  în  continuare  ca  episcop,  Policarp  răspunde  în 
această  direcţie  arătând  că  deciziile  aparţin  Consiliului  Episcopesc,  4  iulie  1950 
telegrama  Congresului  de  la  Philadelphia  „ episcopul  nostru  trăieşte  şi  îl 
aşteptăm  ”  lucru  de  care  de  altfel  era  îndreptăţit  Policarp  deoarece  „eu  am  fost 
pus  în  retragere  din  oficiu  şi  pot  fi  rechemat ”  (în  acest  context  merită  să 
amintim  unele  din  hotărârile  acestui  Congres.  Astfel  se  amintea  că:  în  decurs  de 
un  an  să  fie  ales,  în  lipsa  lui  Policarp  desigur,  a  unui  episcop  vicar.  Episcopia 
Misionară  cere  lămuriri  Sfanţului  Sinod  la  18  august  1950  despre  situaţia  lui  Andrei 
Moldovan  şi  a  episcopiei  condusă  de  acesta,  arătându-se  în  acelaşi  timp  greşeala 
făcută  de  către  Sfântul  Sinod  şi  mai  ales  inducerea  în  eroare  a  acestuia),  apoi  la 
data  de  4  şi  28  septembrie  1950  Policarp  avertiza  pe  mitropolitul  Nicolae  Bălan 
despre  pericolul  alegerii  lui  Moldovan,  Teodor  Scorobeţ  şi  el  un  ierarh  pus  în 
retragere  ia  atitudine  împotriva  alegerii  lui  Andrei  Moldovan,  la  16  noiembrie 
Consiliul  oficial  al  vechii  episcopii  hotăra  „în  unanimitate  să  nu  accepte  pe 
noul  ierarh,  solicitând  anularea  hirotoniei  şi  reîntoarcerea  lui  Policarp” , 
apoi  la  data  de  3-5  iulie  1 95 1  Congresul  Episcopiei  de  la  Vatra  ţinut  la  Chicago  a 
aprobat  o  moţiune  care  arăta  clar  că  „alegerea  lui  Andrei  Moldovan  este 
necanonică  şi  ilegală  ”  hotărând  suspendarea  legăturilor  cu  biserica  mamă.  Ca 
un  ultim  aspect  pe  care  îl  putem  urmări,  mai  ales  în  ceea  ce  priveşte  corespondenţa 
lui  Policarp,  amintim  atitudinea  lui  Valerian  Trifa,  care  deşi  ales  episcop  înţelegea 
statutul  său  şi  trimitea  la  Craina,  episcopului  Policarp,  darea  de  seamă  după  fiecare 
Congres.  Iată  deci  un  model  concludent  de  conlucrare  şi  mai  ales  de  recunoaştere 
a  poziţiilor  pe  care  fiecare  membru  al  Episcopiei  Misionare  trebuia  să  îl  ocupe. 

De  partea  cealaltă,  în  ceea  ce  priveşte  partida  condusă  de  Glicherie  Moraru 
şi  a  episcopiei  nou  înfiinţate,  datorită  informaţiilor  ce  ne  parvin  din  corespondenţa 
vremii  putem  aminti  câteva  elemente  esenţiale:  la  28  decembrie  1948  episcopia 
din  America,  constituită  la  1929,  este  scoasă  din  bugetul  României,  apoi  la  1 5  iunie 
1948  Policarp  Moruşca  este  pus  în  retragere  din  oficiu,  dar  acesta  a  continuat  să 
se  considere  drept  titularul  de  drept  al  Episcopiei  adăugând  însă  ia  semnătura  sa  nu 
„episcop  pensionat"  ci  „episcop  pus  in  retragere ",  evident  un  afront  clar  la 
adresa  regimului  politic,  în  acelaşi  timp  grupul  Moraru  cere  Patriarhiei  Române 
acceptul  pentru  alegerea  unui  nou  ierarh,  afirmând  „  că  ei  reprezintă  majoritatea  ”, 
apoi  la  12  iulie  1950  Sinodul  aproba  noua  episcopie,  alături  de  care  va  conlucra  în 
continuare,  la  19  noiembrie  1950  Moldovan  este  hirotonit  iar  „interesul  naţional” 
este  răstălmăcit  (amintim  în  acest  sens  scrisoarea  lui  Policarp  prin  care  se  arăta  că 
acesta  ar  fi  fost  de  acord  cu  alegerea  lui  Moldovan.  Era  un  fals  grosolan  şi  evident, 
deoarece  lipseau  ştampila  şi  numărul  de  înregistrare,  la  care  se  adaugă  şi  două 
declaraţii  pe  care  se  pare  că  Policarp  Moruşca  a  fost  constrâns  să  le  dea). 

Toate  aceste  evenimente  sunt  dezvăluite  cititorului  de  către  autorul  lucrării, 
care  dă  posibilitatea  celui  care  parcurge  acest  tratat  să  ridice  şi  să  îşi  ridice  unele 
întrebări.  Unele  dintre  ele  sunt  deschise  pentru  prezent,  altele  pentru  viitor.  Aceste 
semne  de  întrebare  vizează  nivelul  actual  al  stărilor  de  fapt,  calea  spre  conciliere, 
dar  mai  ales  recunoaşterea  sinceră  a  greşelilor  făcute  de  cei  în  cauză. 

De  ce?  se  întreba  Policarp.  De  ce?  ne  întrebăm  şi  noi.  De  ce?  a  trebuit  ca 
Policarp  să  îşi  dea  obştescul  sfârşit,  aşa  cum  amintea  sora  sa  Lucreţia  în  scrisoarea 
către  Martha  Gavrilă  „cu  dorul  revederii  celor  de  care  a  fost  atât  de  mult  legat”,  şi 
nu  a  fost  posibil  să  fie  îngropat  „în  eparhia  mea’'  după  cum  reiese  din  corespondenţa 
episcopului  Policarp  cu  mitropolitul  Nicolae  Bălan.  De  ce?  după  cum  scria  în  1959 
episcopul  Valerian  în  buletinul  oficial  „Solia”  a  trebuit  ca  „vitregia  vremii  să  îl  despartă 
timp  de  20  de  ani  de  eparhia  sa”  pe  vrednicul  Policarp  chiar  dacă  „inima  sa  a  bătut 
fără  încetare  alături  de  a  noastră”. 

La  această  întrebare  DE  CE?  este  invitat  să  răspundă  în  primul  rând  cititorul, 
vădit  responsabil  în  acest  sens,  şi  poate  într-o  zi  şi  forurile  competente.  Acest 
răspuns  trebuie  coroborat  desigur  cu  găsirea  unei  soluţii,  desigur  viabile  pentru 
românii  din  diaspora.  Se  va  realiza  poate  atunci  dorinţa  pe  care  a  avut-o  şi  Policarp. 
Anume:  de  a  fi  una. 


Drd.  Sebastian  Cârstea, 
Facultatea  de  Teologie  Ortodoxă  „  Andrei  Şaguna”,  Sibiu 

